
Būdama vienuolikos metų supratau — 
skausmas turi skonį. Tik klausimas, kokio 
skonio yra jūsų skausmas? 


Šį vakarą mano skausmas buvo apelsinų 
skonio. Sėdėjau priešais savo vyrą prie 
staliuko „Scampo“ restorane Bikon Hile. 
Diskretiški padavėjai vis nebyliai pripildavo 
mūsų taures šampano. Jam įpylė dvi. Man 
— tris. Naminės bandelės, uždengtos balta 
linine servetėle, švieži mocarelos gabalėliai. 
Po jų ateis eilė rankų darbo makaronams, 
tvarkingai patiektiems su žirneliais, traškia 
vytinta šonine ir lengvu kreminiu padažu. 
Tai mėgstamiausias Džastino patiekalas. 

Prieš dvidešimt metų vyras pirmą kartą jo 
paragavo viešėdamas Italijoje ir nuo tada jį 
užsisako prabangiuose itališkuose 
restoranuose. 

Pakėliau savo šampano taurę. Gurkštelė- 
jau. Pastačiau į vietą. 

Priešais sėdintis Džastinas šyptelėjo, ap- 
link akis susimetė smulkios raukšlelės. Jo 
šviesiai rudi trumpai kirpti plaukai 
smilkiniuose jau žilo, bet vyrui tai tiko. 
Išvaizda jis priminė medkirtį, o tokio tipo 
vyro įvaizdis niekada neišėjo iš mados. 
Džastinui įžengus į barą, moterys atkreip- 
davo dėmesį. Vyrai taip pat susidomėdavo 
nauju atvykėlių, dominuojančiu patinu, 
kuris atrodydavo puikiai net ir prie 
nuspardytų batų priderinęs poros šimtų 
dolerių vertės marškinius. 

— Valgysi? — paklausė mano vyras. 

— Taupau vietą makaronams. 

Jis vėl nusišypsojo, ir aš prisiminiau 
baltus smėlio paplūdimius ir sūroką 
vandenyno orą. Prisiminiau, kaip švelni 
medvilninė patalynė buvo apsivijusi mano 
kojas, kai antrą savo medaus mėnesio di- 
eną vis dar gulėjome lovoje, nosies nekišd- 
ami iš namelio. Iš Džastino rankų valgiau 
šviežiai nuluptus apelsinus, kruopščiai nu- 
laižydama lipnias sultis, srūvančias nuos- 
paudų paženklintais jo pirštais. 

Vėl gurkštelėjau šampano ir šįkart 
palaikiau jį burnoje, susitelkdama į bur- 
buliukų kutenimą. 

Svarsčiau, ar ji buvo gražesnė už mane. 
Įdomesnė. Geresnė lovoje. O gal tokiais 
atvejais tai visiškai nėra svarbu. Nedaro 
jokios įtakos. Vyrai neištikimi dėl to, kad 
vyrai neištikimi. Jei tik vyras gali, tai taip ir 
padarys. 

Dėl to galima sakyti, kad pastarasis 
mano santuokos pusmetis nebuvo susijęs 
su asmeniškumais. 

Vėl išgėriau šampano, nors burnoje 
jutau apelsinus. 

Džastinas greitai sušveitė užkandžius, 
santūriai gurkštelėjo šampano ir negal- 
vodamas perdėliojo savo įrankius. 

Būdamas dvidešimt septynerių Džasti- 
nas paveldėjo savo tėvo statybos įmonę, 
vertą dvidešimt penkių milijonų dolerių. 
Dažnas sūnus plėtotų verslą ta pačia vaga, 
tačiau tik ne Džastinas. Kai mes su- 
sipažinome, jis buvo trisdešimt ketverių ir 
jau sėkmingai padvigubinęs įmonės vertę 
iki penkiasdešimties milijonų, o jo tikslas 
buvo per kitus dvejus metus pasiekti 
septyniasdešimties milijonų ribą. Ir jis tą 
pasiekė ne sėdėdamas kabinete. Džastinas 
didžiavosi, kad moka didžiąją dalį darbų. 
Santechnika, elektros darbai, gipso 

kartonas, betonas. Jis liejo prakaitą staty- 
bos aikštelėje kartu su savo vyrais — 
pirmas ten pasirodydavo ir paskutinis 
išeidavo. 

Iš pradžių šią jo savybę tiesiog dievinau. 
Tikras vyras. Jis gerai jausdavosi tiek 
posėdžių kabinete su medžio apdaila, tiek 
krepšinio aikštelėje, be to, jam nieko 
nereiškė išsitraukti savo .375 kalibro ginklą 
ir pašaudyti tire. 

Kai pradėjome susitikinėti, jis nus- 
ivesdavo mane į savo šaudymo klubą. 
Stovėdavau patogiai įsirėmusi į jo didelį 
kūną, o Džastinas tuo metu rodydavo, kaip 
taisyklingai laikyti sąlyginai nedidelį .22 
kalibro pistoletą, mokydavo nukreipti 
vamzdį, nusitaikyti į taikinį. Kelis pirmu- 
osius kartus visiškai  nepataikiau, 
susigūžiau nuo šūvio garso, nors ir buvau 
su ausinėmis. Kartais iššaudavau į žemę, o 

kai  pasisekdavo, kliudydavau apatinį 
taikinio kraštą. 

Džastinas kantriai mokydavo, žemu 
balsu tyliai murmėdamas man į sprandą, ir 
pasilenkęs padėdavo dar kartą nusitaikyti. 

Kartais iki namų neišlaukdavome. 
Nusimesdavome drabužius tiro persiren- 
gimo kambaryje arba ant galinės jo vis- 
ureigio sėdynės, dar neišvažiavę iš 
aikštelės. Jis suleisdavo pirštus į mano 
klubus, skatindamas judėti greičiau, 
smarkiau, ir aš paklusdavau, varoma ais- 
tros, parako ir nesuvokiamos jėgos. 

Druska. Parakas. Apelsinai. 

Džastinas atsiprašė ir išėjo į tualetą. 

Jam išėjus, padraikiau makaronus 
lėkštėje, kad atrodytų, jog valgiau. Tada po 
stalu paslapčia iš rankinės išsitraukiau 
vaistų buteliuką ir iškračiau į saują porą 
tablečių. Susiverčiau į burną ir užgėriau 
puse stiklinės vandens. 

Tada pakėliau taurę šampano ir 

sustingau, laukdama pagrindinio vakaro 
įvykio. 


Su Džastinu namo parvažiavome per 
penkias minutes. Namą Bostone jis nupirko 
beveik tą pačią dieną, kai sužinojome, kad 
aš laukiuosi. Iš gydytojo kabineto pat- 
raukėme į nekilnojamojo turto biurą. Po 
žodinio susitarimo vyras nuvežė mane jo 
pasižiūrėti kaip medžiotojas, norintis paro- 
dyti stambų laimikį. Ko gero, turėjau 
įsižeisti dėl jo valdingumo. Tačiau aš tik 
išsižiojusi apžiūrinėjau visus keturis su 
puse aukšto, kurių svaiginamai aukštos 
lubos siekė kone tris metrus, grindys buvo 
išklotos nuostabiu parketu, o sienos viršuje 
dekoruotos  įmantriais rankų darbo 
lipdiniais. 

Štai ką galima įsigyti už penkis milijonus 
dolerių. Šviesius, pilnus saulės kambarius, 
žavingą terasą ant stogo, o ką jau kalbėti 
apie kaimynystę nuostabių, restauruotų 
raudonų plytų namų, kurie stovi surėmę 
pečius it seniai nesimatę draugai. 

Kotedžai stovėjo medžiais apsodintoje 
Marlboro gatvėje, esančioje vos už kelių 
kvartalų nuo Niuburio gatvės ir greta 
Viešojo parko, iki kurio buvo galima nueiti 
pėsčiomis. Šiame rajone neturtingi žmonės 
vairavo „Saab“ automobilius, auklės kal- 
bėjo su prancūzišku akcentu, o į privačias 
mokyklas vaikai buvo užrašomi dar jų pra- 
dėjimo dieną. 

Džastinas leido man daryti viską, ką tik 
noriu. Išrinkti baldus, paveikslus, užuolai- 
das, kilimus. Antikvarinius baldus arba 
neantikvarinius baldus; pasisamdyti inter- 
jero dizainerį arba nesisamdyti interjero 
dizainerio. Jam visiškai nerūpėjo. Galėjau 

daryti, ką tinkama, išleisti, kiek reikės, kad 
tik šie namai taptų mūsų namais. 

Taip ir padariau. Visai kaip filme „Graži 
moteris“, tik kol aplinkui zujo būrys 
dažytojų, dekoratorių ir antikvaro par- 
davėjų su savo reikmenimis, aš sėdėdavau 
ant įvairių sofučių, išvertusi pūpsantį nėšči- 
osios pilvą, ir elegantiškais rankos mostais 
nurodinėdavau truputį pakeisti šitą, šiek 
tiek patvarkyti aną. Tiesą sakant, man buvo 
labai smagu. Pagaliau galėjau pritaikyti sa- 
vo meninį išsilavinimą. Sugebėjau ne tik 
kurti papuošalus iš sidabro, bet ir at- 
naujinti Bostono kotedžą. 

Tais laikais išgyvenome tikrą svaigulį. 
Džastinas dirbo prie stambaus 
hidroelektrinės projekto. Į darbą ir atgal 
skraidydavo sraigtasparniu, aš jam rody- 
davau, kiek pasistūmėjo darbai, o vyras 
trindavo man strėnas ir, nubraukęs 

plaukus, prisispausdavo nosimi man prie 
kaklo. 

Tada pasirodė Ešlina. Ir džiaugsmas, 
džiaugsmas, džiaugsmas. Laimė, laimė, 
laimė. Džastinas nesitvėrė savo kailyje, pli- 
auškino fotoaparatu ir rodydavo savo 
brangiąją dukrą kiekvienam žmogui, kuris 
netyčia pažvelgdavo jam į akis. Mūsų 
namai prigužėjo jo bendradarbių, buvusių 
jūros pėstininkų, kurie purvinais batais 
mindė tviskančias vestibiulio grindis vien 
tam, kad galėtų išpūtę akis pasižiūrėti į 
rožiniame kambaryje miegančią mūsų 
dukrą. Jie skubėjo patarinėti, kaip geriau 
vystyti ir keisti vystyklus, o paskui ėmėsi 
mokyti kūdikį raugėti abėcėlę. 

Džastinas pranešė, kad jų sūnūs niekada 
negalės susitikinėti su jo dukra. Jie tokiai 
žiniai neprieštaravo, bet išplėtę akis suži- 
uro į mane. Aš pasakiau, kad jie gali daryti, 
ką nori, jei keis jai vystyklus iki antros 

valandos nakties. Po šio pasakymo 
pratrūko  nepadorūs komentarai, tad 
Džastinas išprašė juos iš namų. 

Tačiau jis jautėsi laimingas, ir aš jauči- 
ausi laiminga, ir gyvenimas buvo puikus. 

Juk tai ir yra meilė, tiesa? Drauge 
juokiesi, drauge verki, pakaitomis maitini 
naktimis kūdikį, po kelių mėnesių 
užsiimate itin švelniu seksu ir staiga supra- 
nti, kad nors kažkas ir pasikeitė, iš esmės 
viskas yra puiku. Džastinas dovanojo man 
kalnus papuošalų, aš lankiau jogos kursus 
nėščiosioms ir dairiausi po siaubingai pra- 
bangias vaikų drabužėlių parduotuves. 
Žinoma, didžiąją laiko dalį mano vyras bū- 
davo išvykęs, tačiau aš ne iš tų moterų, kur- 
ios bijo vienatvės. Turėjau dukterį, o net- 
rukus ir Diną, kuri man padėjo, tad vėl 
galėjau tarpti savo juvelyrikos studijoje, 
kurioje smaginausi kurdama papuošalus. 

Dabar Džastinas sumažino greitį, 
ieškodamas, kur pasistatyti savo „Range 
Rover“. Žinoma, mūsų namas buvo su 
garažu — prabangia privilegija, kuri beveik 
atsipirko už mokamus nuosavybės 
mokesčius, — bet Džastinas užleido jį man, 
o pats stojo į negailestingą kovą dėl vietos 
automobiliui Bostono centre. 

Jis pravažiavo pro mūsų namus, ir aš 
automatiškai pakėliau akis į Ešlinos kam- 
bario trečiame aukšte langus. Šviesa nede- 
gė, o tai mane nustebino, nes šį vakarą 
dukra žadėjo praleisti namuose. Galbūt ji 
paprasčiausiai nesivargino įsijungti lempos 
ir sėdėjo kompiuterio ekrano šviesioje. 
Man ne naujiena, kad penkiolikmečiai ši- 
taip gali išsėdėti valandų valandas. Aus- 
inėmis užkištomis ausimis, stikliniu žvilgs- 
niu, kietai suspaustomis lūpomis. 

Džastinas rado vietą. Truputį 
pavažiavome atgal, tada pirmyn, ir „Range 

Rover“ jaukiai įsitaisė paliktame tarpe. Jis 
apėjo automobilį atidaryti man durelių, aš 
neprieštaravau. 

Dar kelios sekundės. Iki krumplių bal- 
tumo gniaužiau ant kelių padėtas rankas. 
Mėginau prisiversti kvėpuoti. Įkvėpti. Išk- 
vėpti. Taip paprasta. Žingsnis po žingsnio, 
akimirka po akimirkos. 

Arjis iš pradžių pabučiuos mane į lūpas? 
O gal tą vietelę už ausies, kurią kadaise at- 
rado? Galbūt paprasčiausiai nusirengsime, 
atsigulsime į lovą ir pasistengsime, kad 
viskas kuo greičiau užsibaigtų. Išjungsime 
šviesas, tvirtai užmerksime akis. Gal jis visą 
laiką galvojo apie ją. Galbūt tai nesvarbu. 
Jis buvo su manimi. Aš laimėjau. 
Susigrąžinau savo vyrą, savo vaiko tėvą. 

Atsidarė durelės. Prieš mane iškilo vyro, 
už kurio buvau ištekėjusi aštuoniolika 
metų, figūra. Jis ištiesė ranką. Aš išlipau iš 

automobilio ir nusekiau paskui šaligatviu, 
bet nė vienas mūsų nekalbėjo. 


Prie paradinių durų Džastinas 
stabtelėjo. Jau buvo berenkąs kodą, kai 
staiga sustingo, suraukė antakius ir dėb- 
telėjo į mane. 

— Ji išjungė signalizaciją, — sumurmėjo 
jis. — Ir vėl paliko duris neužrakintas. 

Dirstelėjusi į durų spynos ekraną supra- 
tau, apie ką jis kalba. Džastinas pats įrengė 
šią signalizaciją: tai buvo ne mechaniškai 
valdomos spynos, o elektroninė sistema. 
Jei surenki teisingą kodą, signalizacija prie 
įėjimų išsijungia, durys atsidaro. Jeigu 
kodo nežinai, nejeisi. 

Tokia sistema buvo elegantiškas spren- 
dimas, auginant paauglę dukterį, kuri 
dažniausiai išeidavo iš namų pamiršusi 

raktus. Tačiau sistemą privalu įjungti, o tai 

Džastinas paspaudė rankeną, durys 

lengvai ir be garso atsivėrė į tamsų 
vestibiulį. 

Dabar antakius suraukiau aš. 

— Galėjo bent šviesą palikti. 

Vestibiulis aidėjo nuo mano kaukšinčių 
aukštakulnių, kol ėjau įjungti viršuje 
kabantį sietyną. Nesilaikydama Džastinui 
už parankės, žengiau kiek netvirtai. Įdomu, 
ar jis pastebėjo. Įdomu, ar jam tai rūpėjo. 

Priėjau prie medžiu apkaltos sienos. 
Paspaudžiau pirmą jungiklį Nieko. 
Pabandžiau dar kartą, paspaudinėjau 
jungiklį kelis kartus. Nieko. 


— Džastinai... — sutrikau. 
Tuo pat metu išgirdau jį tariant: 
— Libe... 


Keistas pokštelėjimas, primenantis 
mažo kalibro ginklo šūvį. Zvimbimas. 

Staiga  Džastino kūnas išsilenkė. Aš 
išsižiojusi stebėjau, kaip jam stovint ant ko- 
jų pirštų galiukų, išsiriečia nugara, ir pro 
sukąstus dantis pasigirsta skausminga gili 
aimana. 

Užuodžiau svylančią mėsą. 

O tada išvydau vyrą. 

Jis buvo stambus. Stambesnis už mano 
beveik dviejų metrų ūgio, devynias- 
dešimties kilogramų svorio, statybose dirb- 
antį sutuoktinį. Vestibiulio gale grėsmingai 
stūksojo didžiulė tamsi figūra, rankoje gni- 
auždama keistą pistoletą su kvadratiniu 
vamzdžiu. Žalias konfeti, kaip per miglą 
pastebėjau aš. Smulkūs ryškiai žali konfeti 
pabiro ant parketo vestibiulyje, kol mano 
vyras makabriškai raitėsi, 0  beveidis 
žmogus žengė dar žingsnį į priekį. 

Jo pirštai atleido ginklo gaiduką, Džasti- 
nas liovėsi rietęsis ir sukniubo. Prieš vyrui 
vėl  paspaudžiant gaiduką, išgirdau 

švokščiantį vyro kvėpavimą. Džastino kūną 
dar keturis, penkis, šešis kartus patampė 
konvulsijos, o aš tik stovėjau išsižiojusi ir 
ištiesusi ranką mėginau sustabdyti be- 
sisukantį kambarį. 

Išgirdau, kaip mano vyras kažką sako, 
bet nesupratau ką. Tada staiga suvokiau. 
Tyliu, pridususiu balsu Džastinas liepė man 
bėgti. 

Pavyko žengti vieną žingsnį. Tiek užteko 
viltingai pažvelgti į tamsoje skendinčius 
laiptus. Meldžiausi, kad mano dukra saugi- 
ai gulėtų savo kambaryje trečiame aukšte, 
panirusi į savo išmanųjį telefoną ir ne- 
girdėtų, kas vyksta apačioje. 

Stambusis vyras pasisuko į mane. Jo 
riešas krustelėjo, ir iš ginklo, kuris, kaip 
supratau, buvo elektrošoko įtaisas, išlėkė 
stačiakampis užtaisas, tada jis prišoko ir 
prispaudė ginklo galą man prie kojos. Nus- 
paudė gaiduką. 

Iš kojos, kur lietėsi ginklas, staiga 
pliūuptelėjo nepakeliamas skausmas. Vėl 
svylanti mėsa. Klyksmas. Tikriausiai mano 
pačios. 

Suvokiau tik du dalykus: savo aštrų 
skausmą ir užpuoliko akių baltymus. 
Kaukė, galiausiai pavyko suvokti. Juoda 
slidininko kaukė, uždengianti nosį, burną, 
veidą. Paverčianti žmogų beveide pabaisa 
su baltomis baltomis akimis; monstru, 
nužengusiu tiesiai iš mano košmarų į mano 
namus. 

Tada Džastinas keistai pasviro į priekį ir, 
mosuodamas rankomis, puolė silpnais 
smūgiais kumščiuoti didesniojo vyro 
nugarą. Kaukėtasis pasisuko ir karatė 
primenančiu judesiu sudavė Džastinui per 
gerklę. 

Mano vyras klaikiai sugargaliavo ir 
susmuko. 

Kairė mano koja taip pat pasidavė. Aš 
irgi susmukau. Tada pasiverčiau ant šono ir 
išvėmiau šampaną. 

Visą tą laiką, kol jaučiau skausmą, de- 
ginimą, paniką, galvojau tik apie vieną... 
neleisti jiems rasti Ešlinos. Neleisti jiems 
rasti Ešlinos. 

Tačiau staiga išgirdau jos balsą. Spigų. 
Persmelktą siaubo. 

— Tėti. Mama. Tėti! 

Paskutinę sąmoningą akimirką sugebė- 
jau pasukti galvą. Išvydau dar dvi juodas 
figūras, iš abiejų šonų laikančias bes- 
imuistančią mano dukrą ir tempiančias ją 
laiptais žemyn. 

Mūsų žvilgsniai akimirką susidūrė. 

„Aš myliu tave“, mėginau pasakyti. 

Tačiau nepavyko ištarti nė žodžio. 

Kaukėtasis vyras dar kartą iškėlė 
elektrošoko įtaisą. Ramiai pakeitė užtaisą. 
Nusitaikė. Iššovė. 

Mano penkiolikmetė dukra ėmė klykti. 


Skausmas turi skonį. 
Klausimas, kokio skonio yra jūsų 
skausmas? 


Ją pažadino telefono pypsėjimas. Ir 
iškart nustebino dėl dviejų dalykų. Visų 
pirma dėl to, kad šiuo metu ji teoriškai ne- 
beėjo pareigų, dėl kurių sulauktų skam- 
bučių paryčiais. O antra, suvokė, kad 
miegojo, ko nebuvo dariusi jau keletą 
mėnesių. 

Tesa Leoni gulėjo kairėje lovos pusėje, 
kol jos telefonas skambėjo vis garsiau, vis 
įnirtingiau liejosi melodija. Ji suvokė laik- 
anti ištiestą ranką. Tačiau siekė ne telefono, 
o tuščios lovos pusės. Praėjo jau dveji metai 
po jo mirties, bet Tesa vis tiek siekė kadaise 
ten miegojusio savo vyro. 

Telefonas skambėjo vis šaižiau, vis 
įkyriau. Ji sutelkė visas jėgas ir atsisuko į 

naktinį stalelį, suvokdama, kad dėl miego 
jos orientacija suprastėjo labiau nei dėl 
nuolatinės nemigos. 

Tesa pakėlė ragelį, dar nespėjus nutilti 
paskutinei melodijos natai. Ji išgirdo savo 
viršininko balsą, ir tai buvo trečioji 
staigmena, nes pastarasis retai kada kreip- 
davosi pirmas. Miegai pagaliau visiškai išs- 
isklaidė, ir išniro keletą metų ugdyta 
patirtis. Ji linktelėjo, uždavė reikiamus 
klausimus, tada padėjo ragelį ir apsirengė. 

Paskutinės minutės dvejonė. Imti ginklą 
ar ne? Dabar jis nebūtinas, priešingai nei 
tais laikais, kai ji buvo Masačusetso valsti- 
jos pareigūnė, vis dėlto praversdavo ir 
dabartiniame darbe. Tesa mąstė apie 
šykščius = faktus, kuriuos atskleidė 
viršininkas — situaciją, laiko rėmus, 
žinomų nežinomųjų skaičių — ir apsispren- 
dė. Ginklų seifas spintos gilumoje. Įgudusi- 
ais pirštais Leoni surinko kodą, išsiėmė 

savo „Glock“ pistoletą ir įsikišo jį į dėklą po 
pažastimi. 

Šeštadienis, 6 valandos 28 minutės ryto. 
Ji pasirengusi. 

Tesa pasiėmė mobilųjį, įsimetė į palto 
kišenę. Sukdama koridoriumi nuėjo pažad- 
inti drauge gyvenančios namų šeimininkės, 
kuri buvo ir auklė, ir ilgametė jos draugė. 

Ponia Enis jau buvo pabudusi. Kaip ir 
dauguma vyresnių žmonių, ši moteris kone 
stebuklingai nujausdavo, kada reikės jos 
paslaugų, ir dažniausiai bent vienu žings- 
niu užbėgdavo įvykiams už akių. Ji sėdėjo 
tiesiai, įsižiebusi lemputę prie lovos, ir 
laikydama rankose užrašų knygelę laukė 
nurodymų. Ponia Enis miegojo vilkėdama 
ilgus flanelinius raudonos ir žalios spalvos 
naktinius marškinius, kuriuos per Kalėdas 
jai padovanojo Sofi. Jei dar būtų užsidėjusi 
baltą kepuraitę, ponia Enis būtų atrodžiusi 
kaip senelė iš „Raudonkepuraitės“. 

— Mane iškvietė, — nieko daugiau neaiš- 
kindama tarė Tesa. 

— Ką man jai pasakyti? — paklausė 
ponia Enis. 

„Ji“ buvo Sofi — aštuonmetė Tesos 
dukra. Vienintelis tėtis, kurį mergaitė 
pažinojo, prieš porą metų mirė smurtinė 
mirtimi, todėl Sofi nenorėjo paleisti savo 
mamos iš akių. Po Brajano mirties tiek dėl 
Sofi, tiek dėl savęs pačios Tesa atsisakė val- 
stijos patrulės darbo. Jos dukrai reikėjo 
stabilumo — žinojimo, kad vakare namo 
sugrįš bent vienas iš tėvų. Dabar Tesa dirbo 
korporacinių nusikaltimų tyrėja, ir jos 
darbo diena paprastai trukdavo nuo devin- 
tos ryto iki penktos vakaro. Žinoma, 
neskaitant šio ryto skambučio... 

Tesa dvejojo. 

— Kiek supratau, tai skubus iškvietimas, 
— galiausiai pripažino ji. — Todėl gali būti, 
kad sugrįšiu po dienos ar dviejų. Viskas 

priklausys nuo to, kokių gudrybių teks imt- 
is, norint užčiuopti pėdsakus. 

Ponia Enis tylėdama linktelėjo. 

— Pasakyk Sofi, kad gali rašyti man 
žinutes, — pasakė Tesa. — Nežinau, ar vis- 
ada galėsiu atsiliepti, bet į jos žinutes 
atsakysiu. 

Tai sakydama Tesa sulinksėjo galva — 
buvo patenkinta savo atsakymu. Sofi 
reikėjo turėti galimybę susisiekti su savo 
mama. Nesvarbu, ar rankos prisilietimu, ar 
mygtuko paspaudimu, mergaitė visą laiką 
norėjo būti tikra, kad mamai viskas gerai. 

Mat kadaise Tesos nebuvo šalia, o tokios 
žaizdos neužgyja net per porą metų. 

— Šįryt ji eis į gimnastiką, — priminė 
ponia Enis. — Galbūt po treniruotės ji galės 
pasikviesti draugę. Kad turėtų ką veikti. 

— Dėkoju tau. Pasistengsiu paskambinti 
jai iki pietų, blogiausiu atveju — iki miego 
meto. 

— Nesijaudink dėl mūsų, — guviai 
nuramino ponia Enis. 

Ji rūpinosi Sofi nuo pat mažumės, kai ši 
dar buvo kūdikis, o Tesa ištisus metus 
patruliuodavo naktimis. Ponia Enis suge- 
bėtų susitvarkyti su bet kokia Sofi ištikusia 
ar namuose kilusia bėda, ir ji tai žinojo. 

— Keliauk, — paragino ponia Enis, 
rankos mostu vydama Tesą durų link. — 
Mes susitvarkysime. 

— Ačiū, — nuoširdžiai padėkojo Tesa. 

— Pasirūpink savimi. 

— Visada rūpinuosi, — taip pat 
nuoširdžiai atsakė ji. 

Tesa nužingsniavo tamsiu koridoriumi. 
Besiartinant prie dukters kambario, žings- 
niai nevalingai sulėtėjo. Būtų savanaudiška 
užeiti į kambarį ir pažadinti miegantį vaiką. 
Tad ji tik pastovėjo tarpduryje, žvelgdama į 
kambario prieblandą, kol ant žalsvos 

pagalvės įžiūrėjo rudų savo dukters plaukų 
kuokštą. 

Degė dvi lempelės, nes Sofi ėmė bijoti 
tamsos. Glėbyje ji spaudė mėgstamiausią 
skudurinę lėlę, vardu Gertrūda, rudais 
plaukais ir tamsiomis sagučių akimis. Po 
Brajano mirties Gertrūdai ant krūtinės 
buvo užklijuotas pleistras. Nes jai skauda 
širdį, taip aiškino Sofi, ir Tesa supratingai 
linktelėdavo. 

Dvejų metų senumo įvykiai paliko 
randus ne tik Sofi širdutėje. Kiekvieną 
kartą žengdama pro duris, eidama į darbą, 
ketindama pabėgioti ar užsukti į maisto 
prekių parduotuvę, Tesa pajusdavo fizinį 
atsiskyrimo nuo savo vaiko skausmą, plėši- 
antį ją perpus, tad ramybę atgaudavo tik 
grįžusi namo. Kartais ji vis dar susapnuo- 
davo sniegą ir kraują, tiesiamą ranką į sus- 
munkantį vyro kūną. Tačiau taip pat dažnai 

ji sapnuodavo save, tebelaikančią ginklą, 
tebespaudžiančią gaiduką. 

Tesa patraukė koridoriumi. Ji stabtelėjo 
virtuvėje, norėdama parašyti trumpą raštelį 
dukrai, kurį padėjo ant mergaitės kėdės. Ji 
parašė: „Myliu tave. Greitai grįšiu namo...“ 

Tada giliai įkvėpė ir išėjo pro duris. 


Tesa nebuvo iš tų vaikų, kurie nuo 
mažens svajoja būti policininkais. Jos tėtis 
buvo rajono mechanikas, paprastas darbin- 
inkas, kuriam kasdienis bendravimas su 
„Jack Daniel's“ rūpėjo kur kas labiau nei 
dukra. Mama egzistavo tik kaip šešėlis, re- 
tai teišlendantis iš galinio miegamojo. Mirė 
būdama jauna ir Tesos atmintyje ji išliko 
greičiau kaip mintis nei tikras asmuo. 

Palikta likimo valiai Tesa ėmė veikti, 
todėl galiausiai liko be namų, nėščia ir 
skurstanti. Tokiu būdu staiga suaugo. Ji 

galėjo lengvai apvilti save, bet jokiu būdu 
neapvils savo kūdikio. Pirma užduotis: 
susirasti profesiją, tinkamą vienišai mot- 
inai, teturinčiai vidurinės mokyklos išsil- 
avinimą. Taip Tesa atsidūrė Policijos aka- 
demijoje, kur ištisus šešis mėnesius mokėsi 
šaudyti, kovoti ir kurti strategijas. Net pati 
nustebo supratusi, kad yra gabi visiems 
trims dalykams. 

O svarbiausia — jai tai patiko. Darbas, 
uniforma, draugystė. Ketverius metus ji 
patruliavo Masačusetso gatvėse, gaudė už 
pakarpos girtuoklius, malšino muštynes ir 
sprendė buitinius konfliktus. Ištisus 
ketverius metus Tesa jautė gyvenimo 
prasmę ir manėsi atliekanti gerą darbą. Ji 
jautėsi laiminga. 

Ji nesiliovė tikėjusi tuo, ko išmoko, ir 
dabar važiuodama Bostono centru bei 
ieškodama vietos pasistatyti automobiliui 
iš karto automatiškai analizavo nusikaltimo 

vietą. Denbiai gyveno Bak Bėjaus rajone, 
vienoje ištaigingiausių Bostono vietų, kaip 
ir dera šimto milijonų dolerių vertės 
įmonės galvai. Visas rajonas buvo ap- 
statytas  elegantiškomis didingų namų 
eilėmis, kurie atrodė gan tankiai 
susiglaudę, taigi kas nors turėjo ką nors iš- 
girsti. Kita vertus, šie pastatai buvo tokie 
prabangūs, kad jų perdangose, be abejo, 
buvo įmontuota garso izoliacija, sauganti 
miesto centre gyvenančius turtuolius nuo 
triukšmo ir leidžianti pasijusti tarsi nuosa- 
voje negyvenamoje saloje. 

Nesimatė nei greitosios, nei mobilaus 
valdymo centro automobilių, iš karto 
pastebėjo Tesa, nors nieko nuostabaus, nes 
buvo pranešta tik apie įsilaužimą. Kita 
vertus, ji suskaičiavo bent šešias patrulių 
mašinas ir kelis detektyvų automobilius be 
skiriamųjų ženklų. Nemažos pajėgos kaip 
paprastam įsilaužimui. Jau nekalbant apie 

būrį detektyvų... Akivaizdu, kad policija 
pakeitė savo pirminę nuostatą apie įvykį. 

Tesa pasuko už Marlboro gatvės į 
skersgatvį, kur laimingieji Bak Bėjaus 
gyventojai turėjo teisę statyti automobilius, 
o laimingesnieji turėjo netgi asmeninius 
garažus. Ji pamatė laisvą vietą ir sustojo. 
Tai buvo neteisėta, bet jau buvo pastebėjusi 
kitų detektyvų automobilius, todėl šia 
proga pasinaudojo ne pirmoji. Tesa čiupo 
lentelę, nurodančią, kad automobilis prik- 
lauso tyrėjui, ir atrėmė ją į savo „Lexus“ 
priekinį langą. Tikriausiai jai tyčia išrašys 
baudą, bet ką jau padarysi. 

Tesa išlipo iš automobilio, susisupusi į 
ilgą vilnonį šokolado spalvos paltą, ir vėl 
ėmė dvejoti. 

Pirmasis instinktas kuždėjo palikti pisto- 
letą mašinoje. Padėti į daiktinę. Jei juo 
nešina pasirodys nusikaltimo vietoje, iš Bo- 
stono detektyvų tikrai sulauks komentarų. 

Tačiau ši mintis ją iškart sunervino. 
Pirma faro taisyklė: neišsiduok, kad 
nerimauji. 

Smakrą į viršų, pečius atgal. Tesa 
pasiėmė savo legaliai registruotą ginklą ir 
įsikišo jį į dėklą. 

Saulė jau buvo pakilusi, jos spinduliai 
auksu užliejo raudonplyčius ir kreminės 
spalvos namus. Ji vėl atsidūrė Marlboro 
gatvėje ir patraukė raudonomis trinkelėmis 
grįstu šaligatviu link Denbių nuosavybės, 
pakeliui gėrėdamasi namų laiptus te- 
bepuošiančiomis išdžiūvusiomis kukurūzų 
burbuolėmis ir kitomis Padėkos dienos 
dekoracijomis. Prie daugelio namų puika- 
vosi po mažą sodelį, aptvertą ornamentais 
puošta kaldinta tvorele. Šiuo metų laiku iš 
augalų tegalėjai mėgautis miniatiūriniais 
buksmedžiais, didesniais lapuočiais krū- 
mais ir šen ten pasitaikančiomis nuvytu- 
siomis chrizantemomis. Šiandien bent jau 


39/974 
temperatūra buvo gan maloni, o išlindusi 
saulė žadėjo šilumą. Tačiau diena po dienos 
saulė pakils vis žemiau, dienos ims 
trumpėti, vėjas vis skaudžiau kandžiosis, 
kol galiausiai ateis gruodis su kone skaus- 
minga ankstyvo ryto šalna. 

Prie Denbių namo durų stovėjo jaunas 
uniformuotas pareigūnas. Jis šokinėjo nuo 
vienos kojos ant kitos — gal kad nesušaltų 
arba kad neužmigtų. Stovint prie pat 
kreminės spalvos namo juodais langų ir 
durų rėmais visiškai nesijautė čia įvykusios 
tragedijos. Laipteliai nebuvo užtverti 
nusikaltimo vietą žyminčia juosta, prie 
paradinių durų nestovėjo greitosios pagal- 
bos neštuvai. Vieta atrodė visiškai rami, 
todėl Tesai pasidarė įdomu, ką nuo Bo- 
stono gyventojų nori nuslėpti policija. 

Pasak Tesos viršininko, Denbių namo 
tvarkytoja paskambino policijai kelios 
minutės po pusės šešių ryto. Ji pranešė, 

kad į namus įsilaužta, tad į nusikaltimo vi- 
etą buvo išsiųstas Bostono apskrities detek- 
tyvas. Radiniai namo viduje leido suprasti, 
kad tai nėra paprastas įsilaužimas, tad pa- 
sipylė skambučiai, tarp jų ir iš Džastino 
Denbio įmonės Tesos viršininkui. 

Sudėtinga, pagalvojo ji po pokalbio su 
viršininku. Tačiau dabar stovėdama prie 
atvirų juodų lazdyno durų pirminę savo 
nuostatą ji pataisė į „komplikuota“. Labai 
komplikuota. 

Tesa Leoni atsistojo priešais jaunąjį 
pareigūną ištiesinusi pečius ir parodė savo 
tyrėjos pažymėjimą. Šis papurtė galvą, kaip 
ji ir tikėjosi. 

— Uždaras vakarėlis, — pranešė jis. — 
Įleidžiami tik Bostono policijos pareigūnai. 

— Tačiau aš gavau asmeninį kvietimą, — 
bandė prieštarauti Tesa. — Tiesiai iš šeimos 
įmonės — Denbio statybos bendrovės, kuri 
užsiima šimto milijonų dolerių vertės 

projektais. Juos pateikia patys valstijų sen- 
atoriai ir įtakingi Vašingtono pareigūnai. 
Juk žinai, kad tokie paprastai duoną 
užsidirbantys žmonės kaip tu ir aš negalime 
sau leisti jų užknisti. 

Pareigūnas dėbtelėjo į ją. 

— Kokie įtakingi Vašingtono pareigūnai? 

— Tokie stambūs šulai, kurie suveikė 
Džastinui Denbiui atvirą kvietimą su 
galimybe išsirinkti vietas į prezidento in- 
auguracijos ceremoniją. Štai kokie įtakingi 
pareigūnai. 

Galbūt truputį ir perlenkė lazdą, bet 
pamanė, kad kitaip paaiškinti nepavyks. 

Pareigūnas perkėlė svorį nuo kairiosios 
kojos ant dešiniosios. Istorija apie politini- 
us ryšius jam neatrodė įtikima, bet, turėda- 
mas omenyje prabangiajame Bak Bėjuje es- 
ančią gyvenamąją vietą, nenorėjo jos vis- 
iškai atmesti. 


42/974 

— Pagalvok, — toliau spaudė Tesa, — 
kokia šeima, koks rajonas. Po velnių, mes 
tikrai esame iš skirtingų sluoksnių. Todėl 
Denbio įmonė pasamdė maniškę. Privati 
firma, sauganti privačius interesus. Ne- 
sakau, kad tai teisinga, nesakau, kad tau ši- 
tai turi patikti, tačiau abu žinome, jog šiu- 
ose visuomenės sluoksniuose taip sukasi 
gyvenimas. 

Jai pavyko, Tesa tai suprato. Tačiau kaip 
tik šią akimirką išniro seržantė Didi Voren. 

Tarpduryje pasirodė aštrių bruožų 
blondinė ir, nusitraukusi nuo rankų 
lateksines pirštines bei pamačiusi Tesą, 
atvirai pašaipiai šyptelėjo. 

— Girdėjau, tapai samdoma policininke, 
— tarė Žmogžudysčių skyriaus detektyvė. 

Besileidžiant laipteliais, saulės spinduli- 
uose plaikstėsi jos šviesios garbanos. Didi 
garsėjo kaip mokanti skoningai rengtis ir šį 
kartą dėvėjo tamsius džinsus, šviesiai 

mėlynus marškinius ir karamelės spalvos 
odinį švarką. Ji avėjo prie jo derančius 
batus su septynių centimetrų kulniukais, 
bet žengė neklupčiodama. 

— Girdėjau, tapai mama. 

— Dar ir ištekėjau, — atsakė detektyvė ir 
parodė mėlynais akmenėliais nusagstytą 
žiedą. 

Didi Voren sustojo greta uniformuoto 
pareigūno, kuris vis dairėsi į visas puses, 
lyg ieškodamas išėjimo. 

Paskutinį kartą Tesa su Didi matėsi prieš 
dvejus metus ligoninės palatoje. Didi su 
kolega Bobiu Dodžu apklausė Tesą dėl jos 
vyro, kolegos pareigūno ir dar poros žmo- 
gžudysčių. Tesai nepatiko Didi klausimai. 
Detektyvei nepatiko Tesos atsakymai. 
Panašu, kad vis dar niekas nepasikeitė. 

Didi smakru parodė į įtartiną išsikišimą 
po prasegtu Tesos paltu. 

— Ir jie iš tikrųjų tau leidžia nešiotis 
ginklą. 

— Taip jau atsitinka, kai teismas išteis- 
ina įtariamąjį dėl visų kaltinimų. Tampi 
nekaltas įstatymo akyse, taip sakant. 

Didi užvertė akis. Prieš dvejus metus ji 
taip pat tuo netikėjo. 

— Kodėl čia atvykai? — sausai paklausė 
miesto pareigūnė. 

— Atimti iš tavęs bylos. 

— Nepavyks. 

Tesa nieko neatsakė, nes tyla buvo iškal- 
bingiausias pranašumo ženklas. 

— Rimtai, nepavyks atimti iš manęs 
bylos, nes ji ne mano. 

— Ką? — Tesa nesusivaldė, nes nes- 
itikėjo tokio atsakymo iš garsiosios Bostono 
pareigūnės, geriausios detektyvės. 

Didi mostelėjo galva paradinių namo 
durų pusėn. 

— Nusikaltimą tiria Neilas Kepas. Jis 
viduje, jei nori aptarti reikalus su juo pačiu. 

Tesai teko pasirausti savo atmintyje. 

— Luktelk. Tas raudonplaukis? Tas pats 
vaikis, kuris visą laiką leisdavo morge? Čia 
tas Neilas? 

— Tinkamai jį išauklėjau, — kukliai at- 
sakė Didi. — Beje, tavo žiniai, jis penkeriais 
metais vyresnis už tave ir negali pakęsti, kai 
kas nors jį vadina vaikiu. Tikrai turėsi iš- 
mokti elgtis gražiau, jei ketini grumtis dėl 
šios bylos. 

— Man nereikia mokytis gražaus elgesio. 
Leidimą įeiti man suteikė patys savininkai. 

Didi atrodė nustebusi. Galiausiai gudriai 
primerkė savo mėlynas akis. 

— Šeima? Tu su jais kalbėjaisi? Nes mes 
labai norėtume su jais pabendrauti. Tuojau 
pat. 

— Ne su šeima. Kaip ir dauguma turt- 
ingų žmonių, Džastinas Denbis namą nu- 
sipirko ne pats. Jį įsigijo įmonė. 

Detektyvė Voren visada buvo protinga 
moteris. 

— Šūdas, — atsiduso ji. 

— Nuo šio ryto šeštos valandos, — ėmė 
dėstyti Tesa, — Denbio statybos įmonė 
visus su šia nuosavybe susijusius reikalus 
pavedė tvarkyti „Nortledžo tyrimams“. Man 
suteikta teisė įeiti į namą, apžiūrėti nusikal- 
timo vietą ir pradėti nepriklausomą įvykio 
tyrimą. Tad galime stovėti ir laukti, kol jūsų 
biurą pasieks faksograma, arba gali iš karto 
leisti man imtis darbo. Kaip ką tik aiškinau 
šiam šauniam pareigūnui, Denbių šeima 
turi šiokių tokių ryšių. Todėl gali man leisti 
įeiti ir taip padėti mano galvą ant ešafoto. 
Sutaupysiu jums laiko ir pastangų, kai teks 
ieškoti, kam suversti visą kaltę. 

Didi nieko nesakė, tik papurtė galvą. 
Detektyvė trumpam įsistebeilijo į mūrinę 
sieną, galbūt mėgindama nusiraminti, bet 
greičiausiai galvodama, kaip dar galėtų 


įžeisti tyrėją. 

— Kiek iš viso tau teko patruliuoti, Tesa? 
— pašaipiai paklausė Didi. — Ketverius, 
penkerius metus? 

— Ketverius. 


Detektyvė veteranė nužvelgė ją nuo gal- 
vos iki kojų. Ji kalbėjo be pajuokos, atvirai. 

— Šiai bylai nepakaks patirties, — rėžė 
tiesiai. — Tau nėra tekę dirbti su įkalčiais, o 
ką jau kalbėti apie penkių aukštų nusikal- 
timo vietos šukavimą ir atsakomybę, ten- 
kančią tokiomis aplinkybėmis. Čia nekal- 
bame apie greitį viršijusį vairuotoją ar alko- 
testerio rodmenis. Kalbame apie šeimą, 
kuri prapuolė, įskaitant ir paauglę dukrą. 

Tesos veidas išliko abejingas. 

— Žinau. 

— Kaip laikosi Sofi? — staiga paklausė 
Bostono detektyvė. 

— Ji laikosi puikiai, dėkoju. 

— Mano sūnaus vardas Džekas. 

— Kokio jis amžiaus? 

— Vienuolikos mėnesių. 

Tesa nesulaikė šypsenos. 

— Myli jį taip stipriai, kaip nesitikėjai 
niekada gyvenime? O kas rytą pabundi su- 
vokdama, kad myli jį dar stipriau nei 
vakar? 

Didi nenusigręžė. 

— Taip. 

— Sakiau tau. 

— Prisimenu, Tesa. Ir, žinai, ką? Vis tiek 
manau, kad klydai. Kai kurių ribų nevalia 
peržengti. Ir būdama policininkė tu žinojai 
tai geriau už visus, bet vis tiek šal- 
takraujiškai nušovei žmogų. Žmogžudystės 
nepateisina nei meilė, nei neapykanta. 

— Tariamai, — šaltai atsakė Tesa, — tari- 
amai šaltakraujiškai nušoviau žmogų. 

Didi nebuvo linksma. Ji kalbėjo toliau, 
tik kiek tylesniu balsu: 

— Tačiau... tu atgavai savo dukrą. Dabar 
būna dienų, kaip tu ir sakei, kai pasižiūriu į 
savo sūnų ir... nežinau. Jei jam grėstų pa- 
vojus, jei nerimaučiau dėl jo gyvybės... 
sakykime, kad nepateisinu tavo veiksmų, 
bet bent jau geriau juos suprantu. 

Tesa vis tiek nerodė jokių emocijų. 
Atviresnio atsiprašymo iš Didi Voren neiš- 
girsi. Todėl Tesai pasidarė neramu, kaip 
Bostono detektyvė elgsis toliau. 

To neįmanoma nuspėti. 

— Klausyk, akivaizdu, kad negaliu 
uždrausti tau įeiti į namą ir pradėti neprik- 
lausomą tyrimą, nes pats namo savininkas 
tau suteikė šią teisę, — tarė Didi. — Tačiau 
gerbk ir mūsų pastangas, gerai? Neilas yra 
puikus detektyvas, dirbantis su 

užsigrūdinusia komanda. Gera žinia ta, kad 
jau ėmėmės įkalčių tyrimo, ir jei viskas 
vyko taip, kaip mes įsivaizduojame, šeimos 
likimas priklauso nuo mūsų veiksmų. Kurių 
būtina imtis nedelsiant. 

Tesa sekundėlę luktelėjo. 

— Tau nebūdingas malonus tonas. 

— O tau nebūdingas kvailumas. 

— Tiesa. 

— Sutarėme? 

Saulė buvo jau visiškai pakilusi. Ji šildė 
šaligatvio grindinį, apšvietė kremine spalva 
nudažytą namą, spinduliais bandė pasiekti 
žiojinčias praviras tvirtas duris. Tada Tesa 
prisiminė, kad niekas nežino, kas vyksta už 
uždarų namų durų net ir tariamai laimingi- 
ausioje šeimoje, net ir Bostono elito 
sluoksniuose. 

Ji žengė pirmą žingsnį. 

— Aš neliesiu jūsų įkalčių, — pažadėjo 
Tesa. 

— Jau pasakiau, kad... 

— Man reikės tik kompiuterių. 

— O kam tau kompiuteriai? 

— Pasakysiu, kai juos surasiu. O dabar 
judinkimės. Kaip pati sakei, laikas bėga. 
Sveikinu sukūrus šeimą, Didi. 

Detektyvė nusekė jai iš paskos. 

— Aha, sveikinu gavus naują darbą. Pa- 
sakyk man tiesą: voliojiesi piniguose? 

— Aha. 

—  Lažinuosi, kad darbo valandos 
nepakeliamos. 

— Kasdien grįžtu namo vakarienės. 

— Tačiau tu vis dar ilgiesi mūsų? 

— Et, tik didžiąją laiko dalį. 


3 


Baltas krovininis autobusiukas judėjo ši- 
aurės link pagrindiniais greitkeliais: Sta- 
rau, 93-iuoju ir 95-uoju keliu. Buvo beveik 
pirma nakties, o važiuojant greitkeliais 
lengviausia sutaupyti laiko. 

Nieko įtartina. Tiesiog paprastas baltas 
autobusiukas, važiuojantis per Masačusetsą 
ir viršijantis leistiną greitį gal kokiais 
dešimčia kilometrų per valandą. Vairuoto- 
jas porą kartų pastebėjo policininkų auto- 
mobilius ir lengvai spustelėjo stabdžius, 
kaip ir kiekvienas normalus vairuotojas, o 
juos pravažiavęs vėl paspaudė greičiau. 
Nėra į ką žiūrėti. 

Trečią valandą nakties autobusiukas 
pirmą kartą sustojo prie senos pakelės 

užkandinės, uždarytos prieš keletą metų. Ji 
stūksojo visiškai nenusakomame 
užkampyje su priešais besidriekiančia 
stovėjimo aikštele, todėl atrodė kaip puiki 
vieta, kur sunkvežimio vairuotojas gali 
stabtelėti nusnūsti ar nubėgti į krūmus. 
Tačiau svarbiausia, kad į šią aikštelę niekas 
neatkreiptų dėmesio, nes tokiose vietose 
niekada nevykdavo nieko ypatinga. 

Šiai užduočiai buvo paskirtas jauniausi- 
as grupės vaikinas, kurį jie vadino Radaru. 
Jis atidarė galines duris ir apžiūrėjo 
krovinius. Mergina ir moteris nejudėjo. 
Tačiau vyras ėmė krutėti. Jis pramerkė vi- 
eną apspangusią akį, blausiai pažvelgė į 
Radarą ir metėsi į priekį, lyg ketindamas 
užsipulti smulkesnę, jaunesnę auką. Vyrą 
vis dar veikė raminamieji, tad, pas- 
istūmėjęs kokius penkiolika centimetrų, jis 
sukniubo, šleptelėjo veidu į guminį kilimėlį 
ir vėl susmuko. Radaras gūžtelėjo, 

patikrino vyro pulsą, tada ramiai atsidarė 
vaistinėlę, išsitraukė paruoštą švirkštą ir 
įbedė adatą į žastą. Tai jį kuriam laikui 
nuramins. 

Radaras patikrino visų trijų surištas ko- 
jas bei lipniąja juosta užklijuotas burnas. 

Kol kas viskas gerai. Jis grąžino daiktus į 
vaistinėlę ir patraukė uždaryti durų, bet 
stabtelėjo. Nė pats nežinojo kodėl. Galbūt 
todėl, kad iš tiesų gerai išmanė savo darbą, 
buvo apdovanotas niekada nenuviliančiu 
šeštuoju jausmu, dėl kurio ir gavo savo 
pravardę jau per pirmąsias sausumos 
pratybas, nuo kurių dabar jį skyrė tiek daug 
šalių, tiek daug metų ir kuopų. Kažin kodėl 
Radaras pasidėjo savo vaistinėlę ir, 
nepaisydamas iš vairuotojo vietos sk- 
lindančių Z raginimų greičiau vyniotis, iš 
naujo apžiūrėjo kiekvieną asmenį. 

Mobilieji telefonai, automobilių rakteli- 
ai, piniginės, kišeniniai peiliukai, muzikos 

grotuvai, planšetės, — viskas, kas galėjo 
praversti, buvo sudėta į krūvą ir palikta ant 
virtuvės stalo Bostono kotedže. Radaro 
manymu, užsiimant su civiliais, tokių atsar- 
gumo priemonių užteko, tačiau Z pateikė 
išsamias instrukcijas. Jiems buvo pasakyta, 
kad vyras turi tam tikrų įgūdžių. Žinoma, 
ne tokių, kaip jie, bet jis tikrai galėjo „pako- 
voti už save“. Pro pirštus žiūri tik kvailiai, 
tad jie pro pirštus nežiūrėjo. 

Tačiau... Radaras pradėjo nuo merginos. 
Ši tyliai suvaitojo, kol jis čiupinėjo jos 
liemenį, ir vaikinas paraudo, pasijutęs 
iškrypėliu, nes čiupinėjo dar beveik visai 
vaiką — jauną, gražią paauglę. Kroviniai, 
kroviniai, kroviniai, priminė pats sau, nes 
jo profesijoje atsiribojimas buvo pats 
reikalingiausias dalykas. Po to atėjo moters 
eilė. Jis vis dar jautė gėdą, lyg darytų ką 
nepadoraus, bet stengėsi įtikinti save, kad 
geriau jau moteris apžiūrės jis, o ne Mikas. 

Lyg perskaitęs jo mintis, Mikas atsisuko 
per galinę sėdynę ir įsmeigė į Radarą savo 
ryškiai žydras nerimą keliančias akis. Miko 
akys vis dar buvo užtinusios ir pasruvusios 
krauju, ir jis dėl to labai siuto. 

— Kas per velnias? — suriaumojo Mikas. 
— Ar tu juos apieškai, ar šiaip grabinėji? 

— Kažkas ne taip, — sumurmėjo 
Radaras. 

— Kas ne taip? — iš karto sukruto stam- 
busis vyras, vietoje vairuotojo sėdintis Z. 
Jis atsidarė dureles ir buvo belipąs lauk. 

— Nežinau, — vėl sumurmėjo Radaras, 
čiuopdamas, tyrinėdamas, čiupinėdamas. 
— Tai ir bandau išsiaiškinti. 

Mikas užsiraukė. Radaras žinojo, jog 
blondinui jis ne visada patinka, bet jiedu 
drauge praleido ganėtinai daug laiko, kad 
Mikas liautųsi abejojęs kolegos intuicija. 
Jei Radaras ką nujautė, vadinasi, ne be 
reikalo. Svarbiausia išsiaiškinti, ką. 

Z jau stovėjo autobusiuko gale. Nors ir 
buvo stambus, judėjo gana greitai, be to, vis 
dar vilkėjo juodais drabužiais, todėl netikė- 
tai išniręs tokią tamsią naktį truputį 
išgąsdino. 

— Kas? — norėjo sužinoti jis. 

Ir tą pačią akimirką, apieškodamas vyrą, 
Radaras suprato. Praėjo jau šešios jų misi- 
jos valandos, ir tik dabar paaiškėjo viena 
padaryta klaida, kuri jiems brangiai atsieis. 
Jis stovėjo ir svarstė galimus variantus, bet 
Ziškart ėmė veikti. 

Radarui nespėjus nė mirktelėti, stam- 
biojo vyro rankose atsirado peilis. Jis žengė 
į priekį, ir Radaras pasitraukė iš kelio, in- 
stinktyviai nusukdamas akis. 

Vienas dūris, trys pjūviai. Nei mažiau, 
nei daugiau. Z darbas buvo baigtas. Jis 
įvertino savo poelgį, patenkintas kren- 
kštelėjo ir nuėjo šalin, atsikratymo užduotį 

palikdamas Radarui kaip žemiausiam gran- 
dies nariui. 

Nelygiai kvėpuodamas Radaras ėmėsi 
darbo. Jis džiaugėsi, kad užbėgo įvykiams 
už akių ir išsirinko šią apleistą užkandinę. 
O dar labiau džiaugėsi nakties priedanga, 
dėl kurios ir pats ne itin matė, ką daro. 

Įvykdęs užduotį, jis pasiėmė vaistinėlę 
nuo krovininio autobusiuko grindų. Atsiri- 
bojimas, vėl priminė sau. Kertinė nuostata 
šioje profesijoje. Vyras uždarė duris, veng- 
damas žiūrėti į vidų. 

Po trisdešimties sekundžių jis jau buvo 
autobusiuke ir neramiai sėdėjo greta Miko. 

Jie patraukė tolyn į aklinai juodą naktį. 
Krovininis autobusiukas pajudėjo į šiaurę. 

Baimės ir smalsumo vedina Tesa žengė į 
Denbių kotedžą. Jaudinosi, galvodama, kad 
teks apžiūrinėti nusikaltimo, į kurį įtrauk- 
tas ir vaikas, vietą. Vis dėlto buvo smalsu 
pamatyti keletą milijonų dolerių kainuo- 
jantį Bostono kotedžą iš vidaus. Apie at- 
naujintus šio rajono namus sklido legen- 
dos, ir Denbių namas nenuvylė jau nuo 
pirmo žvilgsnio. Tesa žvalgėsi po nesu- 
vokiamo dydžio erdves, išklotas blizgančiu 
parketu, su svaiginančio kone trijų metrų 
aukščio lubomis, išdailintomis gipso lip- 
diniais, ir tiek raižyto medžio kūrinių, kad 
prie jų tikriausiai dirbo visas būrys stalių 
ištisus metus. 


60/974 

Kaip ir dauguma Bostono kotedžų, šis 
pastatas buvo siauras, bet ilgas. Vestibiulis, 
kuriame kabėjo masyvus pūsto stiklo si- 
etynas — venecijietiško stiklo, spėjo Tesa, 
— aprėpė du aukštus, jo gale grakščiai į 
viršų kilo laiptai, o kairėje puikavosi didži- 
ulis kambarys su nuostabiu atnaujintu sen- 
oviniu židiniu. Didžiojo kambario gale, 
spėjo ji, matėsi virtuvė, įrengta pagal 
pažangiausias technologijas, su prabangiais 
įrankiais, marmuriniais stalviršiais ir 
išskirtinio dizaino spintelėmis. 

Namas visai ne kaprizingas, nusprendė 
Tesa. Nei ultramodernus. Šiltos pastelinės 
spalvos, šen ten pagyvintos netikėtais 
ryškių spalvų pliūpsniais. Keletas mod- 
ernaus meno kūrinių, priderintų prie antik- 
varinių baldų. Interjeras daro įspūdį, bet 
neužgožia — tokiuose namuose galima 
priiminėti ir darbo kolegas, ir pasikviesti 
kiemo vaikų. 

Todėl vaizdas vestibiulyje atrodė dar la- 
biau sukrečiantis. 

Vėmalai. Didelė bala, maždaug pusantro 
metro nuo paradinių durų, greta dešinės si- 
enos. Konfeti. Ryškiai žalios smulkutės 
popieriaus skiautelės, ant kurių bus 
parašytas elektrošoko įtaiso, iš kurio buvo 
šauta, serijos numeris. Juos tvarkyti tikrai 
užknisa — Tesa tai žinojo iš asmeninės 
patirties, nes akademijoje pačiai teko 
šaudyti elektrošoko užtaisus, taip pat 
patirti jų kratymą ir šią patirtį ji galėjo įro- 
dyti nudegimų žymėmis ant klubo ir 
kulkšnies. 

Nusikaltimo vietoje buvo išdėliotos 
geltonos įkalčių kortelės, žyminčios konfeti 
ir vėmalų balą bei juodas, greičiausiai 
kažkieno batų ant grindų paliktas žymes. 
Pasilenkusi Tesa iš pradžių apžiūrėjo kon- 
feti, paskui — batų žymes. Konfeti, ko gero, 
bevertis. Viena vertus, konfeti numeriai ir 

buvo skirti tam, kad būtų galima atsekti 
panaudotą elektrošoko ginklą, panašiai 
kaip tūtelės išorėje paliktos žymės gali 
nurodyti konkretų ginklą. Kita vertus, Mas- 
ačusetso valstijoje civiliams naudotis 
elektrošoko įtaisu buvo draudžiama. Todėl 
greičiausiai žmogus, pasinaudojęs šiuo 
ginklu, įsigijo jį juodojoje rinkoje, tad ir jo 
konfeti bus padirbti. 

Batų žymės ją domino labiau. Jos neb- 
uvo tokios aiškios, kad galėtum nustatyti 
gamintoją ar modelį. Tačiau Tesa spėjo, 
kad tai buvo juodo teniso batelio arba 
darbinio bato pėdsakas. Džastino Denbio? 
Jo užpuoliko? Ji jau ėmė sudarinėti 
klausimų sąrašą ir pajuto kylančią baimę. 

Akimirką Tesa nuklydo mintimis. Ji 
stovėjo savo virtuvėje, ką tik grįžusi iš tar- 
nybos, iki antakių užsimaukšlinusi patrulio 
kepurę, ir siekė savo „Sig Sauer“, lėtai 

išėmė jį iš dėklo ir ištiesė jį tarp savęs ir 
vyro... Ką tu myli? 

— Name įrengta pati moderniausia ap- 
saugos sistema, — sausai pareiškė Didi. — 
Pasak namų šeimininkės, jai atėjus, signal- 
izacija nebuvo įjungta. Tvarkytoja nesin- 
audoja paradinėmis durimis — į namą 
patenka pro galinį rūsio garažą. Žinant, kad 
Džastinas Denbis itin rūpinasi saugumu, 
nenuostabu, kad iš pradžių būtina įvesti 
kodą, atidarantį išorinius garažo vartus, o 
tada reikia antro kodo, kuris atrakina duris, 
vedančias iš garažo į namo rūsį. Garažo 
duris rado uždarytas ir užrakintas, bet vid- 
inės durys buvo atviros. Tada, užlipusi laip- 
tais, ji pamatė virtuvės stalą. 

Prisišliejusi prie sienos, Didi pasuko į 
kairę, į pagrindinį namo kambarį, aplenk- 
dama vėmalų balą ir elektrošoko konfeti. 
Tesa nusekė įkandin — abi atsargiai ėjo į 
virtuvę, nenorėdamos palikti savo pėdsakų. 

Tuo metu Tesos gyveno trijų šimtų tūk- 
stančių dolerių vertės name vienai šeimai 
darbininkų rajone Bostone. Tačiau įvykiai 
jos virtuvėje ir tai, kas vyko didžiuliame šio 
namo vestibiulyje... 

Smurtas, sulyginantis visus. Jam nerūpi 
nei pinigai, nei socialinė padėtis, nei pro- 
fesija. Tiesiog vieną dieną jis tave ima ir 
susiranda. 

Virtuvė buvo milžiniška, atrodo, 
nematyti jos galo, ji tęsėsi iki pat galinės 
namo sienos. Buvo kruopščiai sutvarkyta ir 
stebėtinai tuščia. Tesa dirstelėjo į Didi. 
Lauke stovėjo tuzinas detektyvų auto- 
mobilių. Tačiau name ji kol kas susidūrė tik 
su Didi. Didi ir tik Didi. 

Tada Tesa pasitaisė. Pirmame namo 
aukšte ji sutiko vieną detektyvą. Vadinasi, 
— tai supratusi, ji sužiuro į lubas, — jei 
vestibiulis atrodė nekaip, viršuje buvo dar 

blogiau, nes ten prireikė mažiausiai dar 


penkių Bostono detektyvų. 
— Žiūrėk, — tarė Didi parodydama 
priešais. 


Virtuvės viduryje stovėjo didžiulis 
stalas-salelė. Mažiausiai pustrečio metro il- 
gio, stalviršis pagamintas iš žalio, auksu at- 
lieto granito, kuriame it tekantis vanduo 
raibuliavo tamsesnės pilkos gyslos. Jo po- 
liruotą paviršių darkė tik pačiame viduryje 
sužerta krūva daiktų. 

Tesa pamažu priėjo, traukdama iš 
kišenės gumines pirštines. 

Moteriška rankinė, atpažino ji. Praban- 
gios rudos odos, atrodė itališka. Išmanusis 
telefonas. „iPod“ grotuvas. Vyriška 
piniginė. Dar vienas išmanusis telefonas, 
du raktų ryšuliai, vienas nuo „Range 
Rover“, kitas su „Mercedes-Benz“ paka- 
bučiu. Dvi „iPad“ planšetės. Raudonas švei- 
cariškas peiliukas, suskleistas. Ir galiausiai 

cukraus vatos rausvumo lūpų blizgis, 
pluoštas grynųjų, dvi sumaigytos, iš folijos 
neišvyniotos kramtomosios gumos 
plokštelės. 

Rankinė tikriausiai priklausė žmonai. 
Piniginė, šveicariškas peiliukas ir bent vi- 
enas telefonas — vyrui, du raktų ryšuliai, ko 
gero, buvo nuo jo ir jos automobilių. O visa 
kita, kaip spėjo Tesa, greičiausiai priklausė 
Ešlinai. Elektroniniai daiktai, išmanusis 
telefonas, lūpų blizgis, grynieji, kramtomoji 
guma. Viskas, ką su savimi pasiima ši- 
uolaikinis paauglys. 

Tesa žvelgė į visos šeimos kišenių ir 
rankinių turinį, kuris buvo tikslingai 
iškraustytas ir suverstas virtuvės stalo 
viduryje lyg auka ant altoriaus. 

Tada atsisuko į ją stebinčią Didi. 

— Du telefonai? — nustebo Tesa. 

— Trys. Trečiasis rankinėje, jis priklausė 
Libei. Susisiekėme su ryšio operatoriumi, 

kuris mums faksu atsiųs per pastarąsias 
keturiasdešimt aštuonias valandas vykusių 
pokalbių, tekstinių žinučių ir pranešimų 
ataskaitą. Preliminari santrauka: nuo 
dešimtos vakaro iš nė vieno telefono neb- 
uvo skambinta. Nuo to laiko Ešlina, 
paauglė dukra, gavo keletą žinučių nuo 
draugų, kurie ėmė vis labiau nerimauti, bet 
į nė vieną nebuvo atsakyta. Paskutinę 
žinutę Ešlina išsiuntė maždaug devintą 
valandą keturiasdešimt aštuonios minutės. 
Paskutinę žinutę mergaitė gavo tuoj po 
vidurnakčio: jai jau ketvirtą kartą rašė geri- 
ausia draugė Lindsė Edmiston ir reikalavo 
tuojau pat atsakyti. 

— Užpuolikai šeimą užklumpa netikėtai, 
— kalbėjo Tesa, mėgindama įsivaizduoti 
visą scenarijų. — Todėl nėra jokių nu- 
trūkusių skambučių arba pagalbą kvieči- 
ančių žinučių. Užpuolikai nupurto juos 
elektrošoku, štai iš kur vestibiulyje atsirado 

konfeti. Tada juos supančioja ir iškrausto 
visus asmeninius daiktus. 

— Neblogas apiplėšimas, — metė iššūkį 
Didi. 

— Čia ne apiplėšimas, — iš karto atrėmė 
Tesa. — Tu teisi. Išmanieji telefonai, rank- 
inė, piniginė. Tokius daiktus jie būtų 
pasiėmę pirmiausia, tikrai nebūtų palikę. 

Tesai rūpėjo, ar tuo metu šeimos nariai 
buvo sąmoningi. Greičiausiai taip. 
Elektrošoko srovė itin skausminga, bet 
veiksnumą atima tik trumpam. Šauliui pas- 
paudus elektrošoko įtaisą, aukos kūną 
nupurto elektros srovė, įsiplieksdama kiek- 
viename nerve ir nutvilkydama siaubingu 
skausmu. Nuspaudus mygtuką antrą kartą, 
srovė išsijungia, o auka, nors ir sukrėsta, 
lieka stovėti. 

Dėl šios priežasties dauguma poli- 
cininkų labiau mėgo naudotis elektrošoko 
įtaisu, 0 ne pipirinėmis dujomis. Paragavęs 

pipirinių dujų, žmogus virsdavo didžiuliu, 
žliumbiančiu, snarglėtu padaru, kurį poli- 
cininkui tekdavo nejaukiai sugrūsti į tar- 
nybinio automobilio galą. O elektrošokas 
du tris kartus nupurtydavo kūną degin- 
ančia elektros srove, kurią patyrę 
nusižengėliai patys klusniai sulipdavo į tar- 
nybinį automobilį, kad tik jų daugiau 
neskriaustų. 

Tad šeima tikriausiai buvo sąmoninga. 
Jų valia ir galimybė judėti buvo apribotos, 
o įsibrovėliai tuo metu rausėsi po jų 
kišenes, kraustė asmeninius daiktus ir 
tvarkingai krovė ant virtuvės stalo. Bent jau 
tėvai turėjo suprasti, ką tai reiškė. 

Tai ne apiplėšimas. 

Vadinasi, nusikaltimo priežastis kur kas 
asmeniškesnė. Kur kas baisesnė. 

— Kadangi gražiai elgiesi ir tik žiūri, bet 
nieko nelieti, — prabilo Didi, — išduosiu 
tau nedidelę paslaptį. 

Tesa laukė. Didi parodė pirštu į daiktų 
krūvą. 

— Po visa šia technika radome šeimos 
narių papuošalus. Sužadėtuvių ir vestuvini- 
us žiedus, auskarus su deimantais, auksini- 
us žiedo formos auskarus, dvi grandinėles, 
„Rolex“ laikrodį. Mano itin kukliu vertin- 
imu, už šiuos lombardo noriai priimamus 
daiktus būtų galima gauti mažiausiai šimtą 
tūkstančių. 

— Velnias, — nesusivaldė Tesa. 

— Aha. Ne šiaip sau apiplėšimas. 

— Aišku. Papasakok man apie apsaugos 
sistemą. 

— Valdoma elektroniniu būdu. Denbio 
įmonė yra pastačiusi ne vieną kalėjimą, ir 
savo namuose jis įsirengė apsaugos sis- 
temą, naudojamą kalinių kamerose. Visos 
durys turi metalines spynas, kurias galima 
valdyti per pagrindinį pultą. Surenki kodą, 
ir visi įėjimai bei išėjimai automatiškai 

užsidaro. Surenki kitą kodą, ir sistema 
iškart atrakina visas duris. Spėju, kad gali 
būti ir kitų kodų, tarkime, specialiai vid- 
inėms durims A arba išorinėms durims B 
atrakinti, bet kadangi ši sistema kainuoja 
daugiau negu visas mano namas, nesu jos 
ekspertė. Žinoma, langai ir durys taip pat 
laidais prijungti prie sistemos, todėl apie 
bet kokį bandymą mechaniškai įsilaužti iš 
karto būtų pranešta pavojaus signalu. 

— Ir pusę šešių, atėjus namų 
šeimininkei, apsaugos sistema nebuvo 
įjungta? 

— Teisingai. Ir tai buvo visiškai neį- 
prasta. Džastinas Denbis reikalavo, kad 
namai būtų užrakinti, nesvarbu, yra juose 
kas, ar ne. 

— Pirmoji gyvenimo mieste taisyklė, — 
sausai pakomentavo Tesa. Jai kilo logiškas 
klausimas: — Kas žino kodą? 

— Šeima, namų šeimininkė ir saugos 
tarnyba. 

— Kaip dažnai keičiamas kodas? 

— Kartą per mėnesį. 

— Ar galima sistemą paveikti mechan- 
iškai? Nupjauti laidus ir panašiai? 

— Saugos tarnyba teigia, kad vos pamė- 
ginus pažeisti laidus įsijungtų pavojaus sig- 
nalas. Sistema dubliuota... šviesolaidžio ir 
paprasti laidai išdėstyti dviem eilėmis. Po 
velnių, aš visiškai nieko nesuprantu, bet 
Džastinas Denbis išmano savo sritį ir suge- 
bėjo pritaikyti žinias savo namams. Su 
saugos tarnyba galima susisiekti mechan- 
iškai paveikus sistemą, tarkime, gaisro 
atveju, bet tokių pranešimų nebuvo gauta. 
Įsilaužėliai pateko į namą pagal taisykles. 

Tesa atsisuko į detektyvę. 

— Minėjai, kad namų šeimininkė į namą 
patenka per garažą. O kaip įeina namiškiai? 

— Pėsti, į namą įeina pro paradines dur- 
is, kaip neseniai padarėme mes. Jei Libė 
vairuoja, į namus ji patenka pro rūsio 
garažą, kur laiko savo automobilį. Tačiau 
namų šeimininkė teigia, kad praėjusį 
vakarą Džastinas ir Libė planavo kartu 
vakarieniauti. O jei kur nors eidavo dviese, 
visada vairuodavo vyras. 

— Bet jis mašinos garaže nestatydavo? 

— Ne, garažas vienvietis, todėl, ko gero, 
jis džentelmeniškai perleido vietą žmonai. 
Jiems taip pat priklauso stovėjimo vieta už 
namo, bet ten automobilį statosi 
šeimininkė. Esant tokioms aplinkybėms 
tikriausiai dažniausiai savo mašiną jis stato 
Denbio įmonės garaže, o pats grįžta 
limuzinu. Tas kelias dienas per savaitę, kai 
būna namie, jis mėgina laimę ieškodamas 
automobiliui vietos gatvėje, kaip ir mes, 
žemės kirmėlės, — Didi užvertė akis. 

— O mergina, Ešlina? Kur buvo ji? 

— Tėvai vakarui išvyko į miestą. Ji liko 
namuose. 

Tesa apmąstė kolegės žodžius. 

— Vadinasi, mergaitė sėdi namuose. Su- 
grįžta tėvai. Įeina pro paradines duris... o 
užpuolikas jau laukia viduje. Jis užklumpa 
Džastiną ir Libę vestibiulyje. 

— Užpuolikas ar užpuolikai? 

—  Užpuolikai. Vienas žmogus su 
elektrošoko įtaisu nebūtų sugebėjęs sukon- 
troliuoti visos šeimos. O juk Džastinas 
dirbo statybose, tiesa? Nebuvo baltarankis, 
pasak mano viršininko. Stambus, raumen- 
ingas vyrukas. 

— Stambus vyrukas, — paantrino Didi. 
— Labai raumeningas. 

— Tada užpuolikai. Prie įėjimo laukė vi- 
enas arba du. Netikėtumo elementas 
tėvams. Tad belieka mergina. 

— Jei būtum užpuolikas, kam teiktum 
pirmenybę? Tėvams ar vaikui? 

— Vaikui, — daug negalvodama atsakė 

Tesa. — Jei pričiumpi vaiką, valdai ir tėvus. 

— Aha. Čia mūsų vyrukai vos nesuklydo. 

Merginos kambarys trečiame aukšte. Eime, 
sek paskui mane. 


Tėtis numirė tą patį savaitgalį, kai man 
suėjo vienuolika. Iki šios dienos jį 
prisiminusi, burnoje pajuntu „Duncan 
Hines“ biskvito, pagardinto saldžiu svi- 
estiniu kremu ir apibarstyto vaivorykštės 
spalvų pabarstukais, skonį. Užuodžiu tirp- 
stantį vašką nuo dviejų vienodų žvakučių, 
įbestų viena greta kitos į kreivą apvalų tor- 
tą. Netgi girdžiu „Su gimimo diena“ 
melodiją, kurios niekada nesu dainavusi sa- 
vo šeimai ir tikrai nedainuosiu. 

Pasirodo, tai buvo motociklo avarija. 
Tėvas važiavo neužsidėjęs šalmo. 

Natūrali atranka, būtų sumurmėjusi 
mano motina, bet jos mėlynos akys visada 
atrodė įkritusios, 0 veidas nepaprastai 

liūdnas. Tada pirmą kartą patyriau, kad 
gali nekęsti žmogaus ir tuo pat metu siaub- 
ingai jo ilgėtis. 

Prarasti tėvą. nebuvo finansiškai 
paranku. Iki tos dienos mano tėtis dirbo 
elektriku, o mama puse etato darbavosi 
netoliese esančioje drabužių valykloje, tad 
gyvenome kaip padori darbininkų šeima. 
Turėjome dailų butuką Bostono darbininkų 
rajone. Mama važinėjo naudotu kledaru, o 
tėtis turėjo motociklą savaitgaliams. Dr- 
abužius pirkdavome „J.C.Penney“ par- 
duotuvėse, bet jei mamai būdavo pakili 
nuotaika, užsukdavome ir į „T.J.Maxx“. 
Niekada nesijaudinau dėl maisto ant stalo 
ir stogo virš galvos. Mano draugai 
kaimynystėje taip pat priklausė darbininkų 
klasei, tad visi turėjome maždaug tiek pat. 

Deja, darbininkų klasės pajamų užtenka 
tik mėnesio sąskaitoms padengti, tad už jas 

negali sau leisti tokios prabangos kaip 
taupomoji sąskaita ar gyvybės draudimas. 

Tėčiui mirus, netekome septynias- 
dešimties procentų šeimos pajamų. Socia- 
linis draudimas išmokėjo kompensaciją už 
šeimos maitintojo netektį, tačiau jos 
nepakako skirtumui padengti. Mama ėmė 
dirbti visu etatu. Kai to nebepakako, ji dar 
ėmėsi ir valytojos darbo. Aš jai padėdavau 
du vakarus per savaitę bei savaitgaliais ir 
tobulinau savo dulkių siurbimo, valymo ir 
tvarkymo įgūdžius, kad mudvi turėtume ką 
padėti ant stalo. 

Sudie, dailus butuk. Sveikas, vieno kam- 
bario socialini būste didžiuliame besieliame 
pastate, kuriame kas naktį aidėjo šūviai, o 
tarakonų kiekis lenkė namo gyventojus 
santykiu tūkstantis vienam. Penktadienio 
vakarais mama uždegdavo dujinę viryklę, o 
aš stovėdavau šalia, laikydama purškiklį, 
naikinantį tarakonus. Vienu metu 

pavykdavo nugalabyti dvidešimt trisdešimt 
tarakonų, tada švęsdamos pergalę eida- 
vome žiūrėti „Sienfield“ serialo per nespal- 
votą televizorių. 

Geri laikai  pasikeitusiame mūsų 
gyvenime. 

Man pasisekė. Mama mokėjo kovoti. 
Niekada, bent jau man matant, nepasiduo- 
davo nevilčiai, nors socialinių būstų sienos 
labai plonos ir ne vieną naktį mane yra 
pažadinęs jos kūkčiojimas. Sielvartas. Nuo- 
vargis. Stresas. Ją greičiausiai kankino visi 
trys, bet ryte apie tai nė žodeliu neprasitar- 
davau. Tiesiog atsikeldavau ir, kaip jau 
buvo įprasta, kovodavau už išlikimą. 

Meną atradau gimnazijoje. "Turėjau 
nuostabią mokytoją, ponią Skribner, kuri 
segėdavo ryškiaspalvius ilgus sijonus ir 
mūvėdavo šimtus sidabrinių bei auksinių 
apyrankių, todėl atrodė kaip čigonė, 
pasiklydusi Bostone. Mokiniai iš jos 

juokdavosi. Tačiau įžengęs į ponios Skribn- 
er klasę tiesiog persikeldavai į kitą erdvę. 
Kaulo baltumo sienas ji papuošė Monė 
vandens lelijomis, Van Gogo saulė- 
grąžomis, išsitaškiusiais Poloko potėpiais ir 
varvančiais Dali laikrodžiais. Spalvos, 
gėlės, formos, raštai. Staiga išnykdavo tam- 
sūs lėšų stokojančios viešosios mokyklos 
koridoriai, apdaužytos spintelės ir ap- 
silaupiusios pakabinamosios lubos. Ponios 
Skribner klasė tapo mūsų užuovėja, 
mokytojos entuziazmo vedini, čia mes 
ieškodavome grožio savo egzistencijoje, 
kuri didžiajai mūsų daliai buvo sunki, o 
daugumai — ir tragiškai trumpa. 

Kai pranešiau mamai norinti studijuoti 
meną, atrodė, kad jai iš ausų tuoj parūks 
dūmai. Vaizduojamasis menas, kas čia per 
išsilavinimas? Dėl Dievo meilės, studijuok 
ką nors praktiško, pavyzdžiui, buhalteriją, 
kad vieną dieną gautum normalų darbą ir 

uždirbtum pakankamai pinigų, jog 
ištrauktum mus abi iš šios pragaro skylės. 
O jei jau taip nori kūrybiško darbo, gal 
geriau stok į rinkodarą? Bet bent jau įgyk 
naudingą specialybę, kuri suteiktų daugiau 
įgūdžių, nei uždavinėti klausimą: „O 
bulvyčių norėsite?“ 

Ponia Skribner mamą perkalbėjo. Visai 
ne bandydama įteigti, kad turiu talentą, 
kurį reikia lavinti, ar svajonių, kurias reikia 
įgyvendinti, bet pranešdama apie daugybę 
stipendijų, skiriamų mieste gyvenančiam 
jaunimui. Tuo metu lengvi pinigai buvo 
raktas į mano mamos širdį. Tad aš studi- 
javau tapybą ir skulptūrą, mėginau įvairias 
meno terpes, kol vieną dieną išgirdau apie 
sidabro molį ir supratau, kad galiu suder- 
inti skulptūrą su juvelyrika ir vienu šūviu 
nušauti du zuikius. Tokia mintis patiko net 
mano mamai, nes papuošalai buvo 

apčiuopiamas dalykas, kurį iš bėdos ji kaip 
valytoja galėjo pasiūlyti savo klientams. 

Į koledžą patekau pačiu laiku — prieš 
pat mamai nustatant plaučių vėžį. Natūrali 
atranka, murmėjo ji, ilgesingai žvelgdama į 
cigarečių pakelį. Mama galėjo rinktis, bet 
per daug nesistengė. Tiesą sakant, manau, 
kad ilgėjosi tėvo. Manau, kad net po devyn- 
erių metų labai norėjo su juo susitikti. 

Palaidojau ją studijuodama trečiame 
kurse. Man buvo dvidešimt vieneri ir staiga 
pasaulyje likau visiškai viena, apsigink- 
lavusi koledžo stipendija ir nesuvaldomu 
noru kurti, šiame niūriame pasaulyje at- 
rasti kuo daugiau grožio. 

Gyvenau paprastai, tėvai mane tinkamai 
išaugino. Po mudviejų pažinties, Džastinas 
stebėjosi mano nepalaužiama dvasia ir 
vidiniu trapumu. Aš sunkiai dirbau, bet ir 
jo pagalbą priėmiau. Niekada neprieštara- 
vau Džastino norui dirbti šimto valandų 

darbo savaites, kol jis neprieštaravo mano 
poreikiui būti vienai savo studijoje su taur- 
iųjų metalų moliu. Niekada nesitikėjau, kad 
mane kas išgelbės, nelaukiau princo ant 
balto žirgo ir negalvojau, kad jį sutikusi 
gyvensiu ilgai bei laimingai ir man daugiau 
nieko niekados nereikės. 

Tačiau... aš įsimylėjau. Iki ausų, aistrin- 
gai pamilau. Ir jei šis stiprus, gražus, 
neįtikėtinai darbštus vyras nori man 
padovanoti pasaulį, nejaugi jam 
prieštarausiu? 

Mus siejo darna, sakiau sau. Mus siejo 
meilė, abipusė pagarba ir begalinė aistra. O 
po jų netrukus sekė kotedžas Bostone, pra- 
bangūs automobiliai, drabužiai, ką jau kal- 
bėti apie gyvenimo stilių, kurio nė sapnuote 
nesapnavau. 

O tada mums gimė Ešlina. 

Savo vyrą mylėjau stipriai, bet Ešliną 
pamilau dar stipriau. Lyg viso mano 

gyvenimo tikslas būtų susitelkęs ties šia 
akimirka — mano puikiausiu kūriniu, 
aukščiausiu pasiekimu, mažučiu neįkaino- 
jamos gyvybės gniužulėliu. 

Pirmąją naktį, kai mažasis gniužulėlis 
užmigo man ant krūtinės, aš iškilmingai 
paglosčiau jos putnų žanduką ir begėdiškai 
pažadėjau visą pasaulį. Dukrelė visada 
turės visko — maisto, drabužių, saugumą, 
apsaugą. Jai nereikės gyventi 
persekiojamai prisiminimų apie geltono 
gimtadieninio biskvito skonį ir tirpstančio 
vaško kvapą. Jai neteks naktimis pabusti 
nuo ginklų šūvių arba mamos raudų. 

Ešlinai dangus bus žydras, horizontas — 
beribis, o žvaigždės — pasiekiamos. Jos 
tėvai gyvens amžinai. Visi jos poreikiai bus 
patenkinti. 

Pažadėjau jai, savo brangiajai dukrelei, 
visa tai ir dar daugiau. 

Tada mudu su vyru vis dar mylėjome vi- 

enas kitą ir aš neabejojau, kad mudu 

drauge sugebėsime įveikti bet kokias 
kliūtis. 


Iš pradžių laiptai sukosi, o nuo antrojo 
aukšto aikštelės jie ėmė kilti tradiciniu 
būdu. Antrame aukšte Didi nesustojo, ji 
kopė tiesiai į trečiąjį. 

Kitų detektyvų Tesa nesutiko, bet aplink 
buvo pridėliota geltonų įkalčių kortelių, 
daugiausia prie batų paliktų juodų žymių. 
Kuo toliau, tuo tvirčiau ji tikėjo, kad pėd- 
sakus paliko įsibrovėliai. Gera namų 
šeimininkė jas būtų jau išvaliusi, o gera 
žmona būtų paprašiusi svečių teplius batus 


palikti prieškambaryje. 
— Yra liftas, — pranešė Didi. 
— Rimtai? 


— Aha. Užkelia nuo pat garažo iki ketvir- 
tame aukšte, ant stogo, esančios terasos. Už 

gražių, medžiu apkaltų durų, kurias matai 
kiekviename koridoriuje, slepiasi liftas. 
Patrauki duris į dešinę, nuspaudi mygtuką 
ir voila. Lažinuosi, kad žmona juo 
naudojasi, sugrįžusi iš jogos. 

Tesa nieko nesakė. Panašu, kad darbas 
statybos įmonėje turi savų privalumų. 

— Be to, apačioje, — tęsė Didi, — 
įrengtas vyno rūsys, įmūrytas ginklų seifas 
bei auklės kambarėlis. Vyno rūsys ir ginklų 
seifas buvo užrakinti ir atrodo nepaliesti. 
Auklės kambarys nebuvo užrakintas, bet 
taip pat nesujauktas. 

— Jie turėjo auklę? 

— Jau nebeturi. Bet gal ir dirbo auklė, 
kol Ešlina buvo maža. Dabar jie samdosi tik 
namų šeimininkę, Diną Džonson, bet ji čia 
negyvena. 

— Didelis namas trims žmonėms, — pa- 
sakė Tesa. — Tikriausiai vienam šeimos 

nariui tenka po kokius du šimtus kvadrat- 
inių metrų? Ir kaip jie susitinka? 

Didi gūžtelėjo. 

— Daugybei šeimų patinka taip gyventi. 

— Sofi beveik kas antrą naktį įsirango į 
mano lovą, — Tesa išgirdo savo balsą. 

— Tikrai? Aš tik norėčiau, kad Džekas 
miegotų. Bet panašu, kad jis turi penk- 
mečio planą. 

— Nesijaudink. Darželis išvaro jų ožius. 
Vaikai gainiojasi vieni kitus visą dieną, ir 
nespėji nė susizgribti, kaip septintą valandą 
vakaro jie jau pučia į akį. 

— Puiku. Tereikia ištverti dar dvejus 
metus. 

— Jei, žinoma, neplanuoji turėti dar vi- 
eno vaiko. 

— Cha, man dar pasisekė susilaukti 
kūdikio  keturiasdešimties. Kiek man 
žinoma, vaikų gamykla jau nebedirba. Tu 

dar jauniklė — susilauk dar vieno ir aš jį 
pasiskolinsiu. 

Užlipus į trečią aukštą, prieš jas atsivėrė 
platus koridorius, kurio abiejose pusėse 
matėsi daugybė durų. Tesa išsyk pastebėjo 
šešias geltonas įkalčių korteles ir liesą 
raudonplaukį detektyvą, kuris atsirėmęs į 
sieną stebėjo įvykio vietą. 

— Neilai, — šūktelėjo Didi, — atvedžiau 
tau viešnią. 

Neilas pakėlė galvą ir sumirksėjo. Tesai 
vis tiek atrodė, kad raudonplaukiui šešio- 
lika, bet jis prisimerkė, ir mėlynų akių kam- 
pučiuose ji pastebėjo smulkių raukšlelių 
tinklą. 

— Ką? 

Ji žengė į priekį ir ištiesė ranką: 

— Tesa Leoni. „Nortledžo tyrimai“. Nu- 
osavybės savininkas, Denbio statybos 
įmonė, pasamdė mane atlikti neprik- 
lausomą situacijos įvertinimą. 

— Savininkas? Denbio statybos... pala. 
Tesa Leoni? Ta pati Tesa Leoni? 

Praėjo tik dveji metai, o tuo metu žini- 
asklaida kreipė gana daug dėmesio... Tesa 
kantriai laukė. 

Neilas nukreipė dėmesį į Didi. 

— Tu ją įleidai? Be mano žinios? Jei 
būčiau taip pasielgęs, tau vadovaujant tyr- 
imui, būtum surūdijusiu skustuvu nudyrusi 
man odą ir išsitraukusi druskinę. 

— Priverčiau ją pažadėti, kad nieko ne- 
lies, — švelniai atsakė Didi. 

— Man reikalingi tik kompiuteriai, — įs- 
iterpė Tesa. — Aš jų net neimsiu. Tik noriu 
kai ką patikrinti. Galėsite stebėti. Tačiau... 
— ji dirstelėjo į Didi, tikėdamasi paramos, 
— patys irgi turėsite pažadėti, kad nieko 
neliesite. 

Neilas rūsčiai sužiuro į jas abi. 

— Atliekant šį tyrimą negalima prarasti 
nė minutės! 

— Taip. 

— Ką jau kalbėti apie itin sudėtingą 
nusikaltimo vietą! 

— Kaip manai, kiek buvo užpuolikų? — 
paklausė jo Tesa. 

— Bent du. Vienas su elektrošoko įtaisu. 
Kitas su tepančiais batais. Pala. Neprivalau 
dalytis su tavimi jokia informacija. 

— Tiesa, bet Denbio statybos įmonė ap- 
sidžiaugs, jei bendradarbiausi, o tai pravers 
ir jums, kai patys norėsite išgauti iš jų 
informaciją. 

Neilas vėl metė rūstų žvilgsnį ir papūtęs 
lūpas apsvarstė jos žodžius. Tesa nieko ne- 
lietė, o jiems tikrai reikės išgauti informa- 
ciją iš Denbio statybos įmonės, nes kiekvi- 
eno gero detektyvo tolesniame darbų 
sąraše būtų įmonės finansų ir darbuotojų 
bylų peržiūra. 

— Manau, buvo trys arba keturi vyrukai, 
— malonesniu tonu prabilo Neilas. — 

Tačiau dar negaliu pasakyti kodėl. Kaip tik 
tuo dabar ir užsiimu. Stoviu ir bandau 
priversti sienas kalbėti. 

Tesa jį suprato. Kartais toks ir būdavo 
policininkų darbas. Ir kartais sienos prabil- 
davo, bent jau teismo ekspertams. 

Ji mostelėjo į įkalčių kortelių rikiuotę 
palei vandens lašus. 

— Kas išsiliejo? — paklausė ji. 

— Šlapimas, — Neilas parodė į kor- 
idoriaus gale esančias duris. — Merginos 
tualetas. Panašu, kad jie užtiko ją ten 
netikėtai. Tikriausiai sukėlė kokį bruzdesį, 
nežinau. Tačiau ji sisiojo, tualete taip pat 
yra šlapimo, bet tualetinio popieriaus — ne. 

— Esi tikras, kad tai ne vaikinas? — pas- 
iteiravo Didi. 

— Na, kadangi nesu visiškas idiotas, 
nusprendžiau patikrinti, — nutęsė Neilas, 
akivaizdžiai tebegrieždamas dantį ant savo 
vadovės. — Vis dėlto logiškiausias toks 

scenarijus: Ešlina Denbi sisiojo. Jie sukre- 
bždėjo. Išgąsdino ją. Ar panašiai. Nesvarbu, 
ji negaišo laiko nuleisti vandenį, čiupo 
plaukų laką ir puolė į ataką. 

— Tikrai? — Tesa atrodė suintriguota. — 
Ar galiu pasižiūrėti? 

— Tik pažiūrėti, bet neliesti. 

Tesa tai suprato kaip sutikimą. Ji pat- 
raukė koridoriumi, ir dabar Didi sekė jai iš 
paskos. Jos praėjo dvivėres duris, vedanči- 
as į šeimininkų miegamąjį, tada paprastas 
duris, kur už jų esančioje studijoje prie 
Tesos ieškomo kompiuterio jau darbavosi 
vyresnysis detektyvas. Dar toliau, kairėje 
pusėje, jos rado akivaizdžiai mergaitei prik- 
lausantį kambarį: ryškiai rožinės sienos 
buvo apklijuotos roko žvaigždžių plakatais, 
o pliušinį kilimą dengė drabužių sluoksnis. 
Čia pat sukiojosi trys detektyvai — tikri- 
ausiai tiek jų reikėjo, kad nustatytų, kurie 

daiktai priklauso įkalčiams, o kurie — 
įprasta paauglės jovalo dalis. 

Ji įėjo į vonią. Šios interjeras neatsiliko 
nuo viso namo prabangos: du praustuvai, 
nepagailėta rusvų itališkų plytelių, dušo ka- 
bina be pakylos, poliruota nikeliuota 
įranga, kokią Tesai kadaise teko matyti per 
televizorių. Jei atmintis nemelavo, vien 
dušo santechnika kainavo tiek pat, kiek ne- 
didelis automobilis. 

Tesa buvo priblokšta, bet Ešlinai Denbi, 
panašu, tai nedarė jokio įspūdžio. Užuot 
puotavusi ant aukso gyslomis išvagoto 
granito paviršiaus, mergina užvertė jį krūva 
kosmetikos. Plaukų gumytėmis, šukomis, 
losjonais, purškikliais, dekoratyvine kos- 
metika, priemonėmis nuo spuogų — kuo tik 
nori. Ešlina Denbi viską buvo sukrovusi ant 
ilgo stalviršio su dviem kriauklėmis. 
Stalviršis vedė link tualeto, kurio galas taip 
pat buvo užgrūstas. 

Ji kurį laiką žvelgė į tualetą, tada į 
stalviršį ir galiausiai atsisuko į praviras 
duris. 

— Šviesos buvo įjungtos ar išjungtos? — 
paklausė Neilo. 

— Iš techninės pusės? 

— Aha, — nutęsė ji, nes nebuvo tikra, ką 
reiškia „iš techninės pusės“. 

— Iš techninės pusės, — staigiai išbėrė 
detektyvas, — panašu, kad įsibrovėliai 
išjungė elektros saugiklius pagrindiniame 
skyde, todėl visoje namo apačioje buvo 
tamsu. Vestibiulyje jungiklis buvo įjungtas, 
bet įtariu, kad tai padarė į namus įžengę 
tėvai. Supranti, įeini į namus, užsidegi 
šviesą. 

Tesa apmąstė jo atsakymą. Logiška. Visų 
pirma, kad vienas iš Denbių pamėgino 
uždegti šviesą. Antra, jei įsibrovėliams 
užteko sugebėjimų išjungti pačią moderni- 
ausią signalizaciją ir  apsiginkluoti 

elektrošoko įtaisais, jie tikrai išjungtų 
šviesas. 

— O čia? — pasiteiravo Tesa. 

— Čia elektra nebuvo dingusi. Galbūt jie 
suprato, kad šiame aukšte yra mergina ir 
staiga dingusi elektra ją išgąsdintų. Tada ji 
pultų skambinti tėčiui ar panašiai. 

— Supratau. O šito aukšto koridoriuje 
degė šviesa ar buvo išjungta? 

— Degė. 

— O tualete? 

— Išjungta. 

— Norit išgirsti moters nuomonę? — 
pasiūlė Tesa. — Ešlina neuždarė durų. Juk 
tėvai buvo išėję, tad namuose liko viena, 
tiesa? Ruošėsi į lovą. Galbūt ne miegoti, nes 
buvo dar tik dešimta vakaro, penktadienis. 
Tačiau jau buvo apsirengusi patogiais 
drabužiais, įsikuitusi savo miegamajame. Ji 
užsinori sisioti. Nužingsniuoja iki tualeto, 
atsisėda ir padaro, ko atėjusi. Pasirodo 

įsibrovėlis. Ešlina siaubingai išsigąsta. Ji 
čia sėdi, sisioja tamsoje, ir staiga tarpduryje 
išnyra vyriškis. 

— Tikriausiai taip ir buvo, — sumurmėjo 
Didi. 

— Ji čiupo nuo stalviršio plaukų lako 
flakonėlį, — tęsė Tesa. — Matote tuščią vi- 
etą? Jis stovėjo štai čia. Ešlina jį griebė ir 
pašokusi ėmė purkšti. Grobikas, ko gero, 
suaugęs vyras, iš vaiko nesitiki pasipriešin- 
imo, tad nė neprisidengia veido. Jis par- 
virsta ant nugaros, o mergaitė puola bėgti. 

Pritariamai linksėdamas Neilas ją 
stebėjo. 

— Ji pasuko į tėvų miegamąjį, — sumur- 
mėjo jis. 

Tesa pajuto kutenimą gerklėje ir neg- 
alėjo suvaldyti atodūsio. Penkiolikos metų 
be proto išsigandusi mergina automatiškai 
nubėgo pas tėvus. Visai pamiršo, kad jų 

nėra namuose ir kad gimdytojai negali jai 
padėti. 

Ji nusekė Neilą iš vonios, koridoriumi į 
pagrindinį miegamąjį. Merginos kambarys 
priminė karo pabėgėlių stovyklą, o štai tėvų 
miegamasis, kuriame vyravo tamsi smėlinė 
ir šokolado spalvos, atrodė lyg ramybės 
oazė. Karališko dydžio lova su odine 
kniedyta atkalte. Įspūdingos portjeros iki 
pat grindų, šezlogas, pastatytas priešais pat 
didingą židinį, taip pat dekoruotą itališkų 
marmuru. 

Ant masyvaus stalo kairiajame kampe 
matėsi pirmieji žūtbūtinės kovos ženklai. 
Minkšta biuro kėdė buvo apversta ratukais 
į viršų. Sunki aukso spalvos stalinė lempa 
gulėjo ant grindų. Tesa pastebėjo, kad buvo 
atidarytas ir išraustas vienas stalčius. 

— Laiškų peilis, — paaiškino Neilas. — 
Merginos reakcija tikrai puiki. Už tai ją 

gerbiu. Ji susirado žalvarinį laiškų peilį ir 
puolė įsibrovėlį. 

— Kraujas? 

— Jo neaptikome, bet to užteko, kad jie 
ir vėl susiremtų. Tada ji spruko į savo 
kambarį. 

Tamsiai apsivilkusi trijulė grįžo į kor- 
idorių. Merginos kambario pusėje šlapimo 
nebuvo prilašinta, ir tai paaiškino Neilo 
spėjimą, kad iš pradžių Ešlina nubėgo į 
tėvų miegamąjį. Tuo metu mergina jau 
buvo apsivilkusi drabužius, nulengvinusi 
pūslę, panika pamažu sklaidėsi ir ji vėl tapo 
neapsiplunksnavusia jaunikle. 

Tesa koridoriuje stabtelėjo ir susimąstė: 

— O kodėl ji bėgo į savo miegamąjį? 
Kodėl nepasileido laiptais žemyn? 

— Kai ją surasime, būtinai paklausime, 
— atsakė Neilas. — Kol kas tegaliu pasiūlyti 
spėjimą, jog ji puolė ieškoti savo telefono. 

Tesa linktelėjo. 

— Žinoma, juk tai kiekvienam paaugliui 
gyvybiškai svarbus daiktas. Pirmas instink- 
tas — bėgti pas tėvus. Antras instinktas — 
skambinti draugui. Jei jauti pavojų, rašyk 
žinutę. 

Merginos kambarys atrodė kaip po karo. 
Atidžiau įsižiūrėjusi, Tesa suprato, kad 
drabužiai nebuvo šiaip suversti ant grindų 
— jie buvo mėtomi per kambarį. Knygos, 
dar viena stalinė lempa, žadintuvas. 

Tikriausiai įsibrovėlis buvo arti, lipdam- 
as jai ant kulnų, vijosi į kambarį, o mergina 
tuo tarpu mėtė paskui save daiktus, 
tikėdamasi, kad jis užklius, o pačiai pavyks 
atsikasti savo mobilųjį telefoną. 

Viename sujauktos lovos gale Tesa 
pastebėjo žalvarinį laiškų peilį krištoline 
rankena. Rafinuotas daikčiukas, pamanė ji. 
Klasiškai atrodytų padėtas ant stalo, nebūt- 
ina juo pjauti užpuolikui gerklės. 

— Jai pavyko nusigauti iki čia, — sumur- 
mėjo Tesa. 

Tada jai prieš akis išniro tolimesni 
veiksmai. Sudaužyta lempa, įskeltas 
nešiojamasis kompiuteris, suskaldytas stik- 
lo rutulys su sniegu. 

— Jėzau, panašu kad ji įnirtingai 
priešinosi, — tarė Tesa. 

— Bet nepanašu, kad laimėjo kovą, — 
pakomentavo Neilas. 

— Nenoriu net galvoti, kiek jai tai at- 
siėjo, — tyliau pridūrė Didi. 

Laiškų peilio geležtė buvo švari. Nors 
Ešlina ir apsiginklavo, jai nepavyko 


pamokyti užpuoliko. 
— Manau, kad prireikė dviejų vyrukų, — 
kalbėjo  Neilas. — Pirmasis grobikas 


pasišaukė į pagalbą antrąjį. Įtariu, kad an- 
trasis įsibrovėlis ir avėjo batus juodais pa- 
dais, nes jų žymių neaptikome nei tualete, 
nei tėvų miegamajame. Tik ant laiptų. 

Vadinasi, antrasis užpuolikas paliko žymes, 
bėgdamas laiptais į viršų padėti pirmajam 
miegamajame. 

Tesa linktelėjo. Batų žymės buvo 
nepakankamas įrodymas, tačiau tokia ver- 
sija atrodė visai įtikinama. 

— Taigi, kol mano gerbiama kolegė, — 
Neilas metė žvilgsnį į Didi, kuri net švietė iš 
pasididžiavimo savo geriausiu mokiniu, — 
po namą vedžiojo privačius tyrėjus, aš 
paskambinau į „Scampo“ — restoraną, kur- 
iame, namų tvarkytojos teigimu, Denbiai 
vakarieniavo. Peržiūrėsime vaizdo kamerų 
įrašus, bet mašinų statymo patarnautojas iš 
„Liberty“ viešbučio prisiminė, kad apie 
dešimtą vakaro sugrąžino Džastinui Den- 
biui jo automobilį. Panašu, kad Denbiai ten 
yra nuolatiniai lankytojai, be to, Džastinas 
palieka neblogų arbatpinigių, todėl person- 
alas gerai juos prisimena. Sugrįžti namo 
automobiliu tikriausiai prireikė penkių 

minučių, tad galime teigti, jog į namus 
Denbiai įžengė maždaug penkiolika 
minučių po dešimtos. 

— Viena pirmųjų neatsakytų žinučių 
Ešlinos telefone gauta dešimtą trylika, — įs- 
iterpė Didi. 

— Aha, — pritarė Neilas, — įtariu, kad 
tuo metu įsibrovėliai jau buvo patekę į 
namą. Mažiausiai du iš jų trečiame aukšte 
vaikėsi Ešliną. Vadinasi, bent vienas turėjo 
likti apačioje, prie durų, ir laukti laimingai 
sugrįžtančių sutuoktinių. Kai porelė įeina, 
įsibrovėlis nukrato elektra Džastiną Denbį, 
nes logiška iš pradžių nukenksminti didži- 
ausią grėsmę. Jei patiesi vyrą, dėl žmonos 
rūpesčių nebekils. 

— Jis apsivėmė? — raukdama antakius 
pasiteiravo Tesa. 

— Ne, apsivėmė žmona. 

— Tu tai Žinai, nes?.. 

— Pasak padavėjo iš „Scampo“, vyras 
valgė. O žmona daugiausia gėrė. Kai atėjo 
laikas išeiti, silpnai laikėsi ant kojų. O 
vėmalų bala, jei atkreipei dėmesį... 

— Vien skystis. Tad, savaime supran- 
tama, vėmė moteris, kuri, užuot valgiusi, 
gėrė savo vakarienę, — užbaigė mintį Tesa. 

— Štai viskas ir aišku, — apibendrino 
Neilas. — Vyras nupurtomas elektrošoku, 
žmonai pasidaro bloga, o  patrakėlei 
paauglei dukrai prireikia ne vieno, bet net 
dviejų įsilaužėlių ištempti ją iš miegamojo. 

— Vadinasi, dalyvavo mažiausiai trys 
įsibrovėliai. 

— Netikiu, kad Džastiną Denbį galėjo 
sutramdyti vienas vyrukas, likęs vestibi- 
ulyje, — suabejojo Didi. 

— Gerai, tada buvo keturiese, — sutiko 
Tesa. — Tai dėl ko, jūsų manymu, šeima 
buvo pagrobta? 

Didi kilstelėjo antakį, tada pažvelgė į 
grindis, nutaisiusi nebe tokią aršią miną. 
Jiedu su Neilu nepratarė nė žodžio. 

Tesa žinojo, ką jie galvoja. Galbūt jos 
patirtis neprilygo Žmogžudysčių skyriaus 
detektyvų patirčiai, bet „Nortledžo tyrimu- 
ose“ jai teko išeiti intensyvius aštuonių 
savaičių kriminologijos kursus. Kadangi 
dauguma įmonės klientų priklausė elitui, 
net dvi dienos buvo skirtos pagrobimo pag- 
rindams, apimantiems tiek užsienio, tiek 
buitinius atvejus. Pirmoji pagrobimo atvejų 
taisyklė: pagrobėjai siekia kuo greičiau 
užmegzti kontaktą. Jiems visiškai nerūpi 
šeimos dvasinė gerovė ar teisėtvarkos pro- 
cedūrų spartinimas. Svarbiausia, kad 
pagrobimo atveju situacija tampa itin kom- 
plikuota. Visų pirma, asmenis reikia sug- 
auti. Tada juos gabenti ir slėpti. Trečia, ten- 
ka jais rūpintis ir maitinti, kol bus 
sumokėta išpirka. 

Tiesiog kuo ilgiau įkaitai laikomi pas 
pagrobėjus, tuo viskas sudėtingiau. Iškyla 
didesnė jų buvimo vietos nustatymo rizika, 
padidėja išankstinės įkaitų mirties galimy- 
bė, dėl ko būtų nebeįmanoma pateikti jų 
gyvybės įrodymų ir reikalauti didelės 
išpirkos. O turint omenyje, kad šįkart 
pagrobta visa šeima, būtina suprasti, kad 
padėtis išties itin sudėtinga. Reikia 
suvaldyti, gabenti, prižiūrėti du suaugusiu- 
osius ir paaugę. 

Jei grobikai tikėjosi išpirkos, jie turėjo 
degti iš nekantrumo, norėdami susisiekti. 
Galbūt galėjo palikti raštelį — padėti 
priešais asmeninių Denbių daiktų altorių. 
Jie taip pat galėjo paskambinti į Denbio 
statybos įmonę. Arba tiesiai į namus, kur 
telefono ragelį būtų pakėlę gerieji detek- 
tyvai, jau apžiūrintys nusikaltimo vietą. 

Tačiau — Tesa dirstelėjo į savo laikrodį 
— jau rytas, po vienuoliktos dvylika 

minučių. Vadinasi, Denbių šeima pagrobta 
jau daugiau nei dvylika valandų. 

Ir kol kas iš pagrobėjų nieko negirdėti. 

— Manau, — ištarė Tesa, — kad dabar 
atėjo laikas man peržiūrėti šeimos 
kompiuterį. 


Trys vyrai miegojo baltame krovininia- 
me autobusiuke. Stambus vairuotojas 
miegojo atsilenkęs savo sėdynę, antrasis — 
atsilenkęs keleivio sėdynę, o trečiasis, pats 
smulkiausias, gulėjo  išsidrėbęs ant 
užpakalinės sėdynės, pasikišęs po galva im- 
provizuotą pagalvę — kelioninį krepšį. Tai 
nebuvo pati patogiausia padėtis, bet jiems 
yra tekę miegoti kur kas blogesnėmis sąly- 
gomis. Tolimose šalyse, apkasuose, gulint it 
lavonui sukryžiuotomis ant krūtinės ranko- 
mis, kai pro užmerktus vokus spigina 
karšta dykumos saulė. Po tankiais žaliais 
lapais, palenkus galvą prie kelių, kai nuo 
džiunglių medžių lapijos aukštybių kibirais 
pila lietus, nepaliaujamai barbendamas į 

skrybėlės kraštą. Karinio lėktuvo krovinių 
skyriuje sėdint tiesiai it mietą prarijus, kol 
diržai sminga į kaklą, o turbulencija jų pav- 
argusias galvas krato aukštyn žemyn 
aukštyn žemyn, bet nė vienam net akies vo- 
kas nevirpteli. 

Jie buvo ištreniruoti miegoti ir pabusti 
pagal komandą. Pirmiausia — misija. As- 
meninis patogumas — po to. 

Todėl ši atokvėpio valandėlė atrodė 
netikėta prabanga. Taip nusprendė Z. Jie 
nemiegojo pastarąsias trisdešimt šešias 
valandas — ruošėsi, keliavo, vykdė planą. 
Suprantama, tai buvo ilgas laiko tarpas, per 
kurį nutiko daug svarbių įvykių, 
reikalaujančių nakties priedangos. 

Įvykdę pradinę operacijos dalį, jautėsi 
atlikę aštuoniasdešimt procentų viso plano, 
todėl dabar nusprendė atsipūsti, pailsėti ir 
pasidžiaugti savo laimėjimais bei tikslais. 
Dienos šviesa nebetrukdė. Jie spėjo taip 

nutolti į šiaurę, kad Kanados siena buvo 
arčiau už Masačusetsą. Pervažiavo tokius 
aukštus kalnus ir tokius gūdžius miškus, 
kad čia galėjai greičiau sutikti mešką nei 
žmogų. O pačioje šiaurėje meškos jau buvo 
įsitaisiusios žiemos miegui, tad jiems be- 
veik negrėsė susitikimas su jokia gyvybės 
forma. 

Z svarstė palikti vieną iš likusių dviejų 
parankinių — greičiau Radarą nei Miką — 
prižiūrėti jų krovinių. Tačiau pastariesiems 
neseniai buvo duota raminamųjų, tad kol 
kas jie nejudėjo. Ir tai buvo gerai. Visos 
misijos neišvengiamai turi savo prioritetus, 
o vienas iš šios misijos prioritetų buvo 
saugoti nuo sužalojimų moterį ir merginą, 
ypač gabenant. 

Atvykę į vietą, jie gaus naujus 
nurodymus. 

Ir tuo metu jų kroviniai iš tiesų gali tapti 
įkaitais. 

Nesvarbu. Ne jiems  uždavinėti 
klausimus kodėl. 

Jie sutiko padaryti darbą. Ir atliko jį 
pagal aukščiausius standartus. O po visko, 
įvykdę šią užduotį, jie gaus tokią beprotišką 
krūvą pinigų, kad Radaras buvo apsispren- 
dęs daugiau niekada nebedirbti. Balto 
smėlio paplūdimiai, saldūs kokteiliai su ro- 
mu, didžiakrūtės moterys. Taip atrodė 
netolima jo ateitis. Po velnių, galbūt jis net 
ir ves kurią nors didžiakrūtę. Susilauks 
poros vaikų ir apsigyvens rojuje. Dienomis 
žvejos, naktimis mylėsis su savo nuostabiai 
gražia žmona. Toks planas vyrukui patiko. 

Tad kai autobusiukas sustojo apleistos 
užkandinės aikštelėje, kurią iš visų pusių 
slėpė žalumos uždangos, Radaras suleido 
kroviniams dar po dozę raminamųjų. Dėl 
miego, žvejybos ir viso pasaulio 
didžiakrūčių moterų jis sušvirkštė po itin 
didelę dozę. 

Radaras ėmė krautis savo daiktus, min- 
timis peršokdamas į trijų valandų pogųulį, 
kai staiga vėl pajuto vidinio daviklio sig- 
nalą. Moteris. Jai kažkas ne taip. 

Pasižiūrėjo į ją iš arčiau. Pastebėjo, kad 
jos veidas praradęs natūralią spalvą ir 
nusėtas smulkiais prakaito lašeliais. Akys 
užmerktos. Tiksliau, jos akių vokai buvo 
stipriai suspausti ir trūkčiojo, o kvėpavimas 
smarkiai padažnėjo. 

Moteris atrodė tikrai prastai. Galbūt nuo 
raminamųjų, nors jie ir buvo labai silpni. 
Radaras patikrino pulsą, pasiklausė širdies, 
pamatavo temperatūrą. Nieko. Tačiau ji 
atrodė... nekaip. Galbūt ją užsupo važiavi- 
mas? Gripas? Šokas? 

O gal ji tik sapnavo, nusprendė jis. 
Sprendžiant iš širdies plakimo, sapnas neb- 
uvo malonus. 

Tačiau tai jau ne jo rūpesčiai. 

Radaras pasiėmė vaistinėlę, įsitaisė ant 
galinės automobilio sėdynės ir po kelių 
minučių jau miegojo. 

Trys miegantys vyrai baltame 
autobusiuke. 

Pirmasis vyras pramerkė akis, atsisėdo, 
paleido variklį ir patraukė aukštyn kalno 
serpantinu. 

Vienuoliktą valandą ryto, šeštadienį, 
baltas krovininis autobusiukas judėjo ši- 
aurės kryptimi. 


Pastarąjį pusmetį, nuo pat Tos Dienos, 
vengiau užmigti. Buvo laikotarpis, ko gero, 
antrą arba trečią mėnesį, kai ėmiau pan- 
iškai bijoti vakaro. Jei tik įstengčiau 
neužmigti, žiūrėti atmerktomis akimis, 
judėti, galbūt man pavyktų apsisaugoti nuo 
rytojaus. Nenorėjau, kad išauštų rytdiena. 
Rytdiena mane per daug baugino. Lyg 
neįvardytas terminas, kai turėjau padaryti 
esminius gyvenimo sprendimus, liečiančius 
mano santuoką, mano šeimą, mano ateitį. 
Ir galbūt rytdiena buvo pernelyg liūdinanti. 
Ji siejosi su vienatve ir socialinių butų 
pastatais, penktadieniniais tarakonų 
naikinimo žygiais ir visomis vaikystėje 

išmoktomis pamokomis — viskuo, ką norė- 
jau palikti užmarštyje. 

Tad kurį laiką nemiegojau. Šlaisčiausi po 
namus. Virtuvėje braukiau ranka granitini- 
us stalviršius, prisimindama, kaip mudu su 
Džastinu važiavome į karjerą, kuriame 
apžiūrinėjome galybę akmens plokščių. Kai 
sutartinai abu pirštais bedėme į tą pačią 
plokštę, pratrūkome juoktis, smagiai it 
vaikai, išsiaiškinę, jog mėgsta tą pačią 
spalvą, gyvūną ar komandą. 

Iš virtuvės patraukiau į vyno rūsį, kuria- 
me laikiau kruopščiai kolekcionuojamus 
butelius, norėdama padaryti įspūdį 
Džastinui, jo verslo partneriams, net jo 
darbininkams. Nustebtumėte sužinoję, kiek 
tinkuotojų, santechnikų ir kitų paprastų 
darbininkų nusimano apie vynus. Aplanki- 
us sėkmei, skonį ugdyti ima kiekvienas, tad 
net ir labiausiai apšepęs sunkvežimio 
vairuotojas sugebėtų. mėgautis taure 

puikiai subalansuoto Oregono pinot noir 
arba sodresnio ispaniško raudonojo vyno. 

Tuo metu Džastinas nakvodavo rūsyje 
įrengtame miegamajame. Kambaryje, skir- 
tame auklei, nors jos niekada neturėjome, 
nes dukrą nusprendėme auginti patys. Jo 
durys buvo kitame koridoriaus gale, 
priešais vyno rūsį. Klaidžiodama naktimis 
stovėdavau priešais jo duris, gaubiama be- 
langio rūsio tamsos. Uždėdavau ranką ant 
šiltos medienos ir svarstydavau, ar vyras 
kitoje durų pusėje iš tikrųjų miega. Galbūt 
jis sugrįžo pas ją. O gal — ši mintis net 
skausmingai svaigino — atsivedė ją čia. 

Neatidarydavau durų. Nesibelsdavau, 
nemėgindavau žiūrėti pro apačią. Tik 
stovėdavau ten ir mąstydavau, kad tam tik- 
ru santuokos laikotarpiu to būtų pakakę. 
Džastinas pajustų vien mano buvimą, 
traukiantį jį lyg magnetas, atplėštų duris, 
čiuptų mane į glėbį ir imtų godžiai bučiuoti. 

Štai kas atsitinka porai po aštuoniolikos 
santuokos metų. Polių jėgos susilpnėja, 
trauka išnyksta. Kol galiausiai stovėdavau 
naktį už pustrečio metro nuo savo vyro, ir 
jis visiškai nieko nejausdavo. 

Tada aš pakildavau laiptais į viršų ir sus- 
todavau prie savo dukters miegamojo durų. 
Ir vėlgi nesibelsdavau, nejeidavau, nesu- 
jaukdavau privačios erdvės, kur jau neb- 
uvau pageidaujama. Paprasčiausiai atsisės- 
davau koridoriuje ant grindų, atremdavau 
galvą į sieną ir įsivaizduodavau kitoje 
pusėje stovinčią baltai dažytą lentyną. Tada 
iš atminties imdavau sistemingai kata- 
loguoti visus ten sustatytus daiktus. 
Muzikinė dėžutė su balerina iš pirmojo 
dukters apsilankymo „Spragtuke“. Į krūvą 
suverstos mėgstamiausios jos vaikystės 
knygos „Kur auga raudonas papartis“, 
„Namelis prerijose“, „Laiko raukšlė“, 
sukrautos ant tvarkingiau išrikiuotų „Hario 

Poterio“ serijos ir „Saulėlydžio“ sagos 
knygų. 

Jai buvo pasimaišęs protas dėl žirgų, 
todėl į apatinės lentynos galą buvo sugrūsta 
visa banda „Breyer“ firmos arklių figūrėlių. 
Kaip ir mama, ji mokėjo įžvelgti grožį ir 
jautė poreikį kurti — štai kaip atsirado 
įvairių nugludintų kriauklelių kolekcijos ir 
meniškai suverti nupoliruoti stikliukai, 
kurių ji prisirinkdavo kiekvieną kartą 
lankydamasi mūsų antruose namuose 
kyšulyje. 

Ant komodos viršaus sėdėjo dvi vin- 
tažinės porcelianinės lėlės: vieną iš 
Paryžiaus parvežė Džastinas, kitą mudvi 
suradome antikvariate. Abi buvo brangios 
ir branginamos. Tačiau dabar šios lėlės 
nereginčiomis mėlynomis akimis, žvil- 
gančiais garbanotais plaukais ir pūstomis 
nėriniuotomis suknelėmis buvo 
naudojamos kaip papuošalų stovai, ant 

kurių buvo suverta begalė apyrankių iš ka- 
roliukų ir greičiausiai pamirštų auksinių 
grandinėlių raizgalynė. Lėlių kojas gausiai 
puošė šilku aptrauktos plaukų gumytės ir 
dailūs segtukai. 

Kartais, įkėlusi koją į dukters kambario 
chaosą, norėdavau uždegti degtuką. Imtis 
išdegintos žemės politikos ir panašiai. O kai 
kada trokšdavau jį nufotografuoti ir 
nupaišyti žemėlapį, įamžinantį šį sudėtingą 
mažos mergaitės svajonių, jaunos merginos 
pomėgių ir paauglės manijų voratinklį. 

Tačiau sėdėdama vidury nakties tiesiog 
vieną po kito vardijau visus jos mėgstamus 
daiktus. Tai virto kone mano rožiniu. Mė- 
ginimu įsitikinti, kad pastarieji aštuonio- 
lika metų nepraėjo veltui, kad jie turėjo 
vertės. Kad dalinau meilę ir buvau mylima. 
Kad visa tai nebuvo vien melas. 

O prieš akis besiveriančiomis dienomis, 
mėnesiais, savaitėmis... mėginau kartoti 

sau, kad nesu stereotipinė vidutinio 
amžiaus moteris, kurią paliko neištikimas 
vyras, nuo kurios atsiribojo paauglė dukra 
ir kuri tapo savo buvusio gyvenimo aidu, 
nebeturinti nei tapatybės, nei gyvenimo 
prasmės. 

Buvau stipri. Nepriklausoma. Men- 
ininkė, dėl Dievo meilės. 

Tada atsistodavau ir pakildavau į ant 
stogo esantį kiemelį. Stovėdavau ten, 
apsupta blankių miesto šviesų, apglėbusi 
save, kad būtų šilčiau, ir pamažu vis artė- 
davau prie krašto... 

Niekada nepavykdavo išbūti nemiegojus 
visą naktį. 

Ilgiausiai esu ištvėrusi nebent iki pusės 
penkių ryto. Galiausiai susiriesdavau ant 
karališko dydžio miegamojo lovos. Ir stebė- 
davau, kaip aušta rytas, kaip negailestingai, 
nepaisant nieko, man prasideda nauja di- 
ena. Kol galiausiai užmerkdavau akis ir 

pasiduodavau ateičiai, ateinančiai be mano 
sutikimo. 

Tik antrą prisiverstinio miego trūkumo 
mėnesį susivokiau, kad atsidariusi spintelę 
žiūriu į tuščią skausmą malšinančių vaistų 
buteliuką. Jie buvo išrašyti Džastinui 
praėjusiais metais, kai buvo susižalojęs 
nugarą. Vikodinas jam nepatiko. Darbe jis 
negalėjo pasirodyti toks apsvaigęs. Be to, 
kaip pats be užuolankų pasakė, toks žiaurus 
vidurių užkietėjimas tikrai užknisa. 

Pasirodo, kad naktiniais pasivaikščioji- 
mais artėjančios ateities nepermaldysi. 

Tačiau tinkamas narkotikas gali nuglud- 
inti aštrius kampus, aptemdyti pačios 
saulės šviesą. Kol galiausiai tau ima visai 
neberūpėti, kad vyras miega rūsyje, kad 
paauglė dukra užsidariusi laiko kapsulėje 
koridoriaus gale, kad šis namas yra per 
didelis, o visas tavo pačios gyvenimas si- 
aubingai tuščias. 

Vaistai nuo skausmo, kaip parašyta 
recepte. 
Ir bent jau kurį laiką jie iš tiesų veikė. 

Įžengusi į trečiame aukšte esančią 
studiją, Tesa iš karto atpažino detektyvą, 
sėdintį prie kompiuterio, — paskutinį trijų 
žmonių Didi komandos narį. Vyresnio 
amžiaus, stambaus sudėjimo, turi keturis 
vaikus, jei jos atmintis nemelavo. Filas, štai 
koks jo vardas. Tą dieną jis taip pat buvo 
jos namuose. Žinoma, ten buvo dauguma 
Bostono policijos bei Masačusetso valstijos 
pareigūnų. 

Matyt, Filas ją taip pat atpažino, nes vos 
išvydęs Tesą, iš karto nutaisė gerai išmoktą 
užsigrūdinusio detektyvo, netveriančio 
pykčiu, išraišką. 

Ji sumojo, kad šį žaidimą galima žaisti ir 
dviese. 

— Mano eilė, — sausai pareiškė ji, ei- 
dama prie kompiuterio. 

Jis nieko neatsakė, tik sužiuro į Neilą su 
Didi. 

— Viskas gerai, — pranešė Neilas, tyr- 
imui vadovaujantis detektyvas. — Namo 
savininkė, Denbio statybos įmonė, pasam- 
dė ją įvertinti situaciją. 

Tesa suprato, kad Filas kuo puikiausiai 
suvokė visus teiginio niuansus, nes jo kak- 
toje ėmė pulsuoti kraujagyslė. Jei namas 
priklausė Denbio statybos įmonei, išeitų, 
šiai įmonei priklausė ir visi jame esantys 
daiktai, įskaitant ir kompiuterį, kurį šis 
puikus detektyvas apžiūrinėja be leidimo. 

— Pateiksi dingusio žmogaus prašymą? 
— Filas atžariai paklausė Tesos. 

— Sprendžiant iš to, ką čia pamačiau, tai 
bus kitas įmonės žingsnis. 

Dar vienas keblumas tyrėjui. Norint, kad 
į procesą įsitrauktų ir policija, trečiai šaliai 

reikia pateikti ieškomo asmens prašymą. 
Tačiau net ir tokiu atveju taisyklės 
reikalauja, kad nuo šeimos dingimo būtų 
praėjusios dvidešimt keturios valandos. 

Vadinasi, šioje žaidimo stadijoje 
prašymas dar nepateiktas, nes nebuvo 
praėjusios dvidešimt keturios valandos, 
todėl Didi komanda čia atvyko pagal iškvie- 
timą, bet bylos jiems dar niekas neperdavė. 

— Ar buvo kontaktas?.. — vėl paklausė 
Filas, tik dabar ne užtikrintu, o labiau tiri- 
ančiu balsu. 

— Šeima su mumis nesusisiekė. 

— O grobikai? 

— Ne. 

Kaktoje ir vėl ėmė tvinkčioti kraujagyslė. 
Kaip ir Neilas su Didi, Filas suvokė, kad 
kontakto nebuvimas nieko gera nežada. 
Reikalaujant išpirkos įkaitai dažniausiai 
buvo laikomi gyvi. O pagrobimo atveju, kai 
nereikalaujama pinigų... 

— Ar kompiuteryje radai ką nors gero? 

Tesa mostelėjo Filui, kuris vis dar sėdėjo 
prie kompiuterio klaviatūros. 

— Tikrinau interneto naršyklę. Šeimai 
patiko „Facebook“, „Fox News“ bei „Home 
and Garden“. Iš karto galiu spėti, kad 
planšetėse rasime asmeniškesnės informa- 
cijos. Kaip trijų asmenų šeimai, čia veiklos 
tikrai per mažai. Įtariu, jie daugiau 
naudojosi asmeniniais telefonais. 

Teisinga prielaida, pamanė Tesa. Ji par- 
odė į klaviatūrą: 

— Ar galėčiau? 

Detektyvas nenoromis atsitraukė. Iš vid- 
inės palto kišenės Tesa išsitraukė nedidelę 
užrašų knygutę. Į ją užsirašė pavadinimą ir 
gamintoją. Tada permetė akimis kompi- 
uterio programų piktogramas, kol rado, ko 
ieškojusi. 

— Džastinas Denbis turi naują žaisliuką, 
— paaiškino ji, dukart spragtelėdama 

piktogramą. — Rudenį jį jam pusiau 
juokais padovanojo kolegos ir Džastinui 
žaisliukas labai patiko. Kalėjimų, ligoninių, 
hidroelektrinių statybvietės išties didelės. 
O Džastinas, kaip pagrindinis vadovas, žino 
atsakymus į visus klausimus. Todėl darbuo- 
tojai sugaišta nemažai laiko jo ieškodami. 
Statybvietės dažnai būna užmiestyje, kur 
mobilusis ryšys labai prastas, todėl, nesur- 
adus jo fiziškai, sunku sugauti ir telefonu. 
Tad... — Tesa akimirką nutilo, per- 
žiurinėdama ekrane išnirusias instrukcijas, 
— vaikinai padovanojo jam paltą. 

— Paltą? — Didi suraukė antakius. 

Vis dėlto Neilas šiuo atžvilgiu buvo la- 
biau pasikaustęs nei ji. 

— Švarką su GPS. Jie nupirko jam tokį 
prabangų šiuolaikinį švarką, su kuriuo 
niekada nepasiklysi miške. 

— Bingo. Jis nepigus, kainuoja beveik 
tūkstantį žalių. Panašu, kad tas paltas labai 

smagus, nes Džastinui jis labai patinka. 
Visur jį dėvi. Tikėkimės, apsivilko jį ir 
vakar, eidamas vakarieniauti. 

— „Scampo“ yra geras restoranas, — 
tarstelėjo Didi. 

— Tamsiai mėlynos medžiagos švarkas 
su odos apsiuvais. Galėjo apsivilkti jį ir į 
„Scampo“. Po paraliais, kiek girdėjau, jis 
visur vaikščiodavo, avėdamas savo darbini- 
ais batais. Tad kodėl negalėjo apsivilkti ir 
gražaus darbinio švarko? 

Visi nutilo ir ėmė stebėti Tesą, tarškin- 
ančią klaviatūra. 

— GPS daviklis įsiūtas po pamušalu 
nugaroje, — paaiškino ji. — Pro plyšelį 
užtenka tik penkiolikai valandų. 

— Ar reikia tą prietaisą aktyvinti? — pas- 
iteiravo Didi. — O gal jis visą laiką būna 
įjungtas? 


129/974 

— Būtent šis įrenginys turi būti įjungtas. 
Čia rašoma, kad tai padaryti galima dviem 
būdais: dėvintysis pats įjungia rankiniu 
būdu, tarkime, žygio pradžioje ar atsikėlęs 
prieš darbą. Arba paleisti su šia programa, 
kurią galima įsirašyti ir į mobilųjį telefoną. 
Stačiai neįtikėtina, — sumurmėjo sau Tesa, 
kol jos pirštai lakstė kompiuterio klavi- 
atūra. — Bet kurį išmanųjį telefoną galima 
paversti pėdsekiu šunimi. Ieškok Džastino 
Denbio. 

Kompiuterio ekrane pasirodė žemėlapis. 
Tesa atidžiai į jį pasižiūrėjo. Bet nieko 
nepamatė. 

— Ar jis veikia? — nekantravo Didi, 
stovėdama Tesai už nugaros ir atidžiai 
žiūrėdama į ekraną. 

— Visose valstijose nieko nematyti. 
Spėju, kad Džastinas nebuvo siųstuvo 
įsijungęs. 

Neilas sužiuro į ją ir paragino: 

— Tai tu įjunk. Patikrink ryšį. 

— Jau galvojau, kad niekada 
nepaprašysi. 

Ji patraukė žymeklį ant žalio ženklelio, 
apatiniame dešiniajame parinkčių meniu 
kampe. Ant jo buvo užrašas „Aktyvinti“. 
Kaip bombą. Arba rankinę granatą. Arba 
raktą, galintį išsaugoti visos šeimos 
gyvybes. 

Tesa paspaudė piktogramą. Spalvotas 
JAV žemėlapis mirktelėjo ir ėmė artinti ryt- 
inę pakrantę, kol ekrane liko tik ji. Tada 
truputį šiauriau staiga užsižiebė raudonas 
taškiukas. 

— Kad mane kur. 

Virš savo galvos ji išgirdo negarsų 
pyptelėjimą. Pasižiūrėjusi aukštyn išvydo 
Filą, kuris nustatė laikmatį. 

— Penkiolika valandų, — tarė jis. — Tiek 
traukia baterija, prisimeni? 

— Aha. 

— Pritrauk, pritrauk vaizdą, — Didi ra- 
gino Tesą, plekšnodama jai per petį. 

Tesa sėdėjo arčiau ekrano ir matė, kur 
pasirodė signalas, tačiau Bostono detek- 
tyvai stovėjo tolėliau, tad ji priartino 
žemėlapį. 

Rytinė pakrantė virto Naująja Anglija. 
Prieš jų akis atsivėrė Masačusetsas. Paskui 
Naujasis Hampšyras. Ir staiga, garantuotai 
už sienos, beveik Naujojo Hampšyro 
viduryje, sumirksėjo Džastino švarko GPS 
daviklis. 

Tesa atsitraukė nuo kompiuterio ir at- 
sisukusi susirado Didi žvilgsnį. 

— Jei darome prielaidą, kad Džastinas 
Denbis buvo pagrobtas vilkėdamas šį 
švarką, galime teigti, jog jis yra už Masaču- 
setso teritorijos ribų... 

— Buvau teisi nuo pat pradžių, — burb- 
telėjo Didi. 

— Tai ne tavo byla, — pritarė Tesa. 

Neilas apibendrino tiksliau: 
— Sumauti federalai. 


Bostono detektyvai nesusirinko savo 
daiktų ir neišvyko namo. 

Jurisdikcijai būdingi skirtumai. 
Paprastai tariant, federaliniai įstatymai nu- 
mato didesnes bausmes nei valstijos 
įstatymai, todėl įtariamiems grobikams, 
nuo JAV federalinės prokuratūros kliūtų 
kur kas labiau, nei vien nuo Safolko apy- 
gardos prokuroro. 

Kadangi visi buvo suinteresuoti 
nusikaltėliams kuo stipriau smogti Temidės 
kalaviju, Safolko apygardos prokuroras 
paskambins į federalinę Masačusetso 
apylinkės prokuratūrą ir praneš apie 
nusikaltimą, galimai peržengusį valstijos ri- 
bas. JAV prokuratūra susisieks su 
pasirinkta tyrimo institucija — FTB. O tada 

FTB agentai iš Bostono biuro mikliai sug- 

užės į Denbių namus, užtrukę tik dešimt 

minučių, jei nuspręs važiuoti, ir dvidešimt 
minučių, jei sugalvos ateiti pėsčiomis. 

Atvykę federaliniai agentai nenorės taip 

paprastai paleisti Bostono detektyvų. Visus 


surinktus įkalčius — šlapimo ir vėmalų 
pavyzdžius,  elektrošoko  konfeti, batų 
žymes — jie mandagiai, bet griežtai 


nukreips iš Bostono policijos departamento 
į federalinių nusikaltimų laboratoriją. Tada 
FTB suformuos daugiajurisdikcines pajė- 
gas, kuriose patys užims patogias „operaci- 
jos smegenų“ pareigas, o visą juodą darbą 
paliks Bostono pareigūnams. 

Neilas suniurzgė, o Didi su Filu filo- 
sofiškai atsiduso. Tesa išliko abejinga. Jos 
užduotis — surasti Denbių šeimą. Ji gali 
dirbti tiek su vienais, tiek su kitais, bet 
spėjo, kad smėlio dėžę geriau dalytis su Bo- 
stono detektyvais nei su federalais. O 

žinant legendinį bjaurų Didi charakterį, 
toks pasirinkimas šį tą bylojo. 

Tesa atsitraukė kėdę nuo kompiuterio. Ji 
paskutinį kartą apžiūrėjo nusikaltimo vietą 
trečiame aukšte, Didi aiškinosi, ką pavyko 
aptikti uniformuotiems pareigūnams, Filas 
ėmėsi ieškoti vietinių kontaktų, o Neilas 
paskambino dar keliems žmonėms. Kol visi 
buvo užsiėmę savo reikalais, Tesa vėl sug- 
rįžo į virtuvę, įsijungė visų trijų šeimos nar- 
ių mobiliuosius telefonus ir skubiai nusir- 
ašė į mėgstamiausių sąrašus įtrauktus kon- 
taktus. Žinoma, galėjo tai padaryti oficialio- 
mis priemonėmis, bet šitaip kur kas 
parankiau. 

Tada vėl pasirodė Bostono detektyvų ko- 
manda ir, susibūrę apie šeimos daiktų 
krūvelę, ėmėsi apibendrinti. Reikia pam- 
inėti, kad pradedančiojo pagrindinio detek- 
tyvo Neilo tyrimas kol kas davė ne tik 
greitų, bet ir naudingų rezultatų. 

Pirminio kaimyninės teritorijos 
šukavimo metu neaptikta jokių Denbių šei- 
mos narių pėdsakų. Apskambinus gim- 
inaičius, draugus ir žinomus pažįstamus nė 
vieno dingusio šeimos nario taip pat 
nepavyko rasti. Toks pat rezultatas ir 
apskambinus vietinius verslo partnerius, li- 
gonines bei greta esančias institucijas. 
Tuščias Džastino Denbio automobilis 
rastas už keturių kvartalų. Libės Denbi 
mersedesas stovėjo garaže. Visi grynieji, 
kredito ir banko kortelės gulėjo ant šeimos 
virtuvinio stalo. Pasak banko, nuo penk- 
tadienio ketvirtos valandos popiet, kai iš 
bankomato Koplio skvere buvo išimti du 
šimtai penkiasdešimt dolerių (vis dar 
laukiama filmuotos medžiagos iš banko), 
nė vienoje šeimos narių sąskaitoje nebuvo 
atlikta jokių finansinių operacijų. Taip pat 
nė vienas šeimos narys penktadienį po 
dešimtos valandos vakaro nerašė nei 

žinučių, nei skambino iš savo mobiliojo 
telefono (dar negauta mobiliojo ryšio oper- 
atoriaus informacija dėl faksų). 

Šiuo metu visus tris Denbių šeimos 
narius buvo galima laikyti dingusiais pas- 
tarąsias keturiolika valandų. Tyrėjai turėjo 
vienintelį galimą siūlą: Džastino Denbio 
švarką, kurio GPS signalą skleidė iš Nau- 
jojo Hampšyro miškų. 

Tesą nustebinusiu agresyviu judesiu 
Neilas Kepas paėmė telefoną, išsitraukė 
Naujojo Hampšyro žemėlapį ir padiktavo 
dingusio švarko GPS koordinates vietiniam 
teisėtvarkos skyriui. 

Tada, nelaukdamas oficialaus FTB 
palaiminimo, Neilas, ko gero, paskutinį 
kartą pasinaudodamas pagrindinio Bo- 
stono detektyvo vardu, paskambino Nau- 
jojo Hampšyro šerifo departamentui ir 
paprašė susekti, iš kur sklinda GPS sig- 
nalas. Greitas ir efektyvus būdas išgauti 

kuo daugiau informacijos per patį trumpi- 
ausią laiką. Žinoma, FTB neapkęs Neilo 
Kepo už tai, kad drįso užbėgti jiems už 
akių. 

Tesai atėjo laikas pasišalinti. 

Ji suprato pamačiusi viską, ką reikėjo. 
Bostono detektyvai kontroliavo nusikal- 
timo vietą, kur šeima buvo prieš pat 
pagrobimą. Kiti pareigūnai, esantys toli ši- 
aurėje, todėl jai nepasiekiami, mėgins išsi- 
aiškinti, kur šeima galimai yra šiuo metu. 
Todėl Tesai beliko vienas esminis klausi- 
mas: kas būtų norėjęs pagrobti ir/arba 
sužaloti Denbių šeimą? 

Tesa suprato, kad pats laikas susipažinti 
su naująja savo kliente — Denbio statybos 
įmone. 

Vajatas Fosteris buvo policininkas, nor- 
intis būti staliumi. O galbūt stalius, norintis 
būti policininku. Jis ir pats negalėjo pa- 
sakyti, kaip tiksliai yra, todėl šiam vyrui 
buvo vis vien. Šiuo metu, kai vargino nes- 
ibaigianti ekonomikos krizė, atlygis už gerų 
Naujojo Hampšyro piliečių saugojimą ir 
tarnystę vertė ieškotis papildomo darbo 
tiek jį, tiek jo kolegas kitus pareigūnus. Kai 
kurie teisėjavo sporto varžyboms. Kiti 
savaitgaliais dirbo barmenais. O Vajatas 
pasirinko savo kelią. 

Šį puikų šeštadienio rytą švietė saulė ir 
lengvai kando vėlyvo rudens šaltukas, o Va- 
jatas žvelgė į krūvą senų pušinių lentų, 
paimtų iš šimtamečio kaimyno sandėliuko, 

ir mėgino sugalvoti, kaip iš jų pagaminti 
kaimiško stiliaus knygų lentyną. O gal vir- 
tuvės stalą su suoleliais. Arba vyno spintą. 
Po paraliais, vyno spinta būtų visai nieko. 

Jis jau buvo apsisprendęs ir siekė pirmo- 
sios lentos, kai staiga suburzgė jo 
pranešimų gaviklis. 

Vajatas buvo perkopęs ketvirtą dešimtį, 
jo kadaise tamsiai rudus, „ežiuku“ kirptus 
plaukus jau buvo gerokai nuspalvinęs 
sidabras, o jis pats miestelio šerifo departa- 
mente tarnavo jau dvidešimtį metų. Iš pra- 
džių šerifo pavaduotoju, paskui detektyvu, 
o dabar detektyvų skyriui vadovaujančiu 
seržantu. Darbo laikas — geriausia seržanto 
darbo dalis. Darbo dienomis reikėjo dirbti 
nuo aštuntos ryto iki ketvirtos valandos 
popiet. Reguliariau tokioje profesijoje, kuri 
visiškai nepasižymi reguliarumu, ir būti 
negali. 

Žinoma, kaip ir visi pareigūnai, porą na- 
ktų per savaitę Vajatas budėdavo. Visko 
nutikdavo net ir Naujojo Hampšyro mišku- 
ose, ypač Naujojo Hampšyro miškuose. 
Narkotikai, alkoholis, smurtas artimoje ap- 
linkoje, pora turto grobstymo atvejų, kai 
kuris nors iš darbuotojų sugalvodavo išrad- 
ingų būdų pasotinti savo priklausomybę 
nuo alkoholio arba narkotikų. Pastaruoju 
metu ėmė nesmagiai daugėti ir žmo- 
gžudysčių. Nužudymas kirviu. Nepatenk- 
intas darbuotojas į buvusią darbovietę — 
smėlio ir žvyro gavybos įmonę — atsinešė 
patobulintą arbaletą. Daugybė netyčinio 
gyvybės atėmimo atvejų per avarijas, įskait- 
ant ir aštuoniasdešimtmetę, kuri prisiekė 
netyčia pervažiavusi savo aštuoniasdešimt 
penkerių metų vyrą. Tris kartus. Paaiškėjo, 
kad sutuoktinis ją apgaudinėjo su septyni- 
asdešimtmete kaimyne. Šliundra, kaip 
pareiškė jo žmona, bet kadangi „netyčia“ 

tris kartus pervažiavusi savo vyrą ji nepas- 
ivargino įsidėti dantų protezų, ištarė 
„tiunfla“. 

Taigi darbas nebuvo nuobodus, ir Va- 
jatui tai patiko. Iš prigimties jis buvo ramus 
žmogus, mėgstantis galvosūkius, kuriuos 
galiausiai pavyksta išspręsti. Ir, nors tai 
atrodo neįtikėtina, jam patiko žmonės. 
Nesibodėjo juos apklausti, tikrinti, suimti 
— žmonės niekada nesiliovė jo žavėję. Jis 
mėgo savo darbą lygiai taip pat, kaip ir 
mėgdavo grįžti iš darbo namo. Sukurti bylą, 
pagaminti vyno spintą. Tiek vienas, tiek 
kitas užsiėmimas savaip traukė, o, jei pas- 
isekdavo, dar duodavo ir apčiuopiamų 
rezultatų. 

Vajatas pasitikrino pranešimų gaviklį, 
tyliai atsiduso ir, įsikišęs gaviklį atgal į 
kišenę, patraukė į trobelę ieškoti mobiliojo. 
Bostone dingo šeima. Išmanusis švarkas, 
kuriame įmontuotas GPS skleidžia signalus 

šešiasdešimt penkių kilometrų į pietus ter- 
itorijoje. Kur pilna medžių ir reta žmonių. 

Fosteris uždavė porą klausimų ir ėmėsi 
sąrašo. 

Vyno spintos nebus. Jis sudarinėjo 
kolegų sąrašą, su kuriais rengėsi medžioti 
miško glūdumoje. 


Pirmąją valstijų patrulio darbo dieną 
šerifas išdėstė Vajatui Fosteriui esamą 
padėtį: iš esmės buvo du Naujieji 
Hampšyrai. Vienas driekėsi į pietus nuo 
Konkordo, o kitas — į šiaurę nuo 
Konkordo. Tas, į pietus nuo Konkordo, 
buvo laikomas Bostono priemiesčiu. Šioje 
teritorijoje buvo įsikūrę arba šeštojo 
dešimtmečio darbininkų klasės ūkiai, arba 
dešimtojo dešimtmečio turtingų Bostono 
verslininkų modernūs dvarai. Šis Naujasis 
Hampšyras užėmė nedidelį geografinį plotą 

ir buvo kimšte prikimštas gyventojų, tad 
kiekvieną pamainą dirbdavo po kelis 
pareigūnus, pastiprinimo netekdavo laukti 
ilgiau nei porą minučių, ir kiekvienas de- 
partamentas puikuodavosi savomis ši- 
uolaikinėmis teismo ekspertizės 
priemonėmis, sudarančiomis galimybes 
kuo geriau atlikti kriminalinį tyrimą. 

Tačiau buvo ir Naujasis Hampšyras į ši- 
aurę nuo Konkordo. Kur likęs valstijos 
gyventojų trečdalis buvo be tvarkos išsi- 
barstęs dviejuose trečdaliuose jos teritori- 
jos. Kur dauguma miestelių buvo tokie 
maži, kad jiems neapsimokėjo išlaikyti 
policijos pajėgų, bet jei miesteliui ir paskir- 
davo pareigūną, jam per dienas vienam 
tekdavo važinėtis klaidžiais miškų ir laukų 
keliukais, patruliuoti pamiškėse bei palei 
ežerų sienas. Pastiprinimo galėtum laukti 
pusvalandį arba valandą. O susidūrus su 
sudėtingu atveju, reikalaujančiu tikrų 

teismo ekspertizės priemonių, beliktų mel- 
sti Dievą pagalbos — greičiausiai jas reikėtų 
skolintis iš kito departamento, o gal net 
kitų dviejų ar trijų, jei savo darbą nori at- 
likti tinkamai. 

Naujajame Hampšyre į pietus nuo 
Konkordo dirbo tikri miesto policininkai, o 
Naujajame Hampšyre į šiaurę nuo 
Konkordo buvo tikri laukiniai vakarai. Mi- 
esto policininkai patruliuodavo grupėmis ir 
galėdavo per visą savo karjerą nė karto 
neišsitraukti ginklo. O laukinių vakarų 
pareigūnams tekdavo vieniems suvaldyti 
susišaudymus ir bent du kartus per metus 
išeikvoti skirtus išteklius. Po velnių, Vajatui 
pirmą kartą ginklą teko išsitraukti, praėjus 
vos keturioms valandoms nuo pirmojo 
patruliavimo pradžios. Jis buvo iškviestas 
dėl buitinio konflikto. Vos išlipusį iš auto- 
mobilio, jį užsipuolė peiliu besišvaistantis 
apkvaišęs narkomanas. Vajatas nieko 

nelaukdamas spyrė jam į pilvą, nes taip 
netikėtai užkluptas visiškai pamiršo esąs 
pareigūnas, turintis tarnybinį diržą, pilną 
amunicijos, su elektrošoko įtaisu, 
pipirinėmis dujomis ir, ak, taip, pusiau 
automatinį .357 kalibro „Sig Sauer P229“. 

Apspangėlis staigiai atkuto — tai buvo 
didžiausia bėda, siekiant suvaldyti narko- 
maną: jis nejautė skausmo. Šįkart Vajatas 
pasistengė susikaupti ir išsitraukė ginklą. 
Tą akimirką apkvaitėlis, pamatęs priešais 
save užtaisyto ginklo vamzdį, rekordiniu 
greičiu išsiblaivė ir paleido iš rankų 
kepsnių peilį. 

Kai pagaliau, nepraėjus nė  pus- 
valandžiui, pasirodė pastiprinimas, Vajatas 
jau buvo nuginklavęs ir įsisodinęs į maši- 
nos galą minėtą narkomaną bei antrą apk- 
vaitėlį, kuris kaip tik mėgino pabėgti per 
galinį kiemą. Fosteris taip pat jau buvo 
spėjęs apklausti namo šeimininkę, 

narkomanų motiną. Moteriškė dievagojosi 
daugiau nebenorinti matyti nė vieno iš savo 
sūnų. Anot jos, šie nieko verti šūdo gabalai 
skolingi jai mažiausiai dvidešimt dolerių 
arba ketvirtį gramo žolės, priklausomai nuo 
to, ką jiems pavyks greičiau gauti. 

Naujojo Hampšyro miškynuose tikrai 
nebūdavo kada nuobodžiauti. 


Tačiau šerifo pavaduotojo pareigos 
reikalavo ne vien gebėjimo staigiai 
išsitraukti ginklą. Apygardos pareigūnai 
turėjo teisę patys išrašinėti kratos ir arešto 
orderius — tai buvo būtinybė, nes artimi- 
ausius teismo rūmus galėjai rasti nebent už 
gerų aštuoniasdešimties kilometrų, ir jei 
detektyvui tektų sugaišti porą valandų 
važinėjant pirmyn atgal, įtariamasis spėtų 
pasipustyti padus arba paslėpti savo pėd- 
sakus. Nauji pareigūnai negalėdavo 

atsidžiaugti tokia su niekuo nepalyginama 
policijos galia. Tačiau ši tvarka neišven- 
giamai atsisukdavo prieš juos pačius — 
norint išduoti teisinius dokumentus, reikia 
turėti teisinį išsilavinimą. Šiaip jie galėtų 
parašyti bet ką, kas tik šauna į galvą ir 
padaryti kratą bet kuriame name, suimti 
bet kurį žmogų, bet jei bylai vadovaujantis 
teisėjas, peržiūrėjęs orderį, ras bent menki- 
ausią nukrypimą nuo įstatymo raidės, bylą 
iškart atmes, o apygardos detektyvui be- 
liktų kaltinti save. 

Vajatas skaitė teisinius žurnalus pra- 
maišiui su leidiniais dailidėms. 

O paskutinis šio šerifo biuro išskirtinu- 
mas buvo tas, kad jo jurisdikcijoje buvo 
visa valstija. Net ir Naujojo Hampšyro 
pareigūnai turėdavo gauti leidimą patruli- 
uoti įvairiuose miestelių ir apygardų keliu- 
ose. Tačiau šiems šerifams tai negaliojo. 
Vajatas galėjo važinėti po visą valstiją ir iš 

širdies dirbti savo policininko darbą, 
demonstruodamas teisinį išprusimą. 
Žinoma, didžiojoje jo valstijos pusėje 
gyveno vien meškos ir briedžiai, kuriems 
tai visiškai nerūpėjo, bet kiekvienam 
malonu tai žinoti. Fosteris turėjo nemažai 
galių, jo teisinis išmanymas kėlė pavydą, o 
veikla aprėpė didžiulę teritoriją. 

Tokios mintys jam vakarais padėdavo 
užmigti. Žinoma, jei tik nesuburgzdavo 
pranešimų gaviklis. 

Vajatas patraukė apygardos šerifo biuro 
link. Paprastai pareigūnas dirbdavo iš savo 
visureigio, ypač kai reikėdavo reaguoti itin 
greitai. Tačiau su savo visureigio GPS jis 
galėjo nuvažiuoti tik iki artimiausio greit- 
kelio. Vadovaujantis pagrobimo scenarijaus 
teorija, galima spėti, kad jų taikinys tūnos 
atkampesnėje teritorijoje, gal net miškų 
glūdumoje. Todėl Vajatas norėjo rankose 
turėti nešiojamąjį GPS, porą kolegų 

detektyvų ir mažiausiai kelis uniformuotus 
pareigūnus. 

Viduje jo jau laukė pora pasirengusių 
vaikinų ir mergina. 

Šerifas trupai jiems išdėstė situaciją: 
vakar, dešimtą vakaro, Bostone dingo 
šeima, namuose aptikta grumtynių pėd- 
sakų, kol kas daugiausia vilčių dedama į 
GPS siųstuvą, esantį vyro švarke, kuris 
veiks maždaug trylika valandų. 

Iš pradžių Vajatas suvedė koordinates į 
pagrindinį kompiuterį, ir visi susispietė ap- 
link monitorių pasižiūrėti. Geras detek- 
tyvas kaip žudikas maniakas vertino inter- 
neto suteikiamas persekiojimo galimybes, 
tad vos keliais pelės spragtelėjimais Vajatas 
gavo signalo vietos nuotraukas iš palydovo. 
Priartintose nuotraukose išryškėjo miško 
tankynės supamas užmiesčio keliukas ir 
neasfaltuota stovėjimo aikštelė, juosianti 
apgriuvusį pastatėlį. Tikslios koordinatės 

rodė tašką miške, visai šalia stovėjimo 
aikštelės. 

— Manau, kad tai sena „Stanley“s“ 
užkandinė, — tarė Vajatas. 

Džina, viena iš naujokų, energingai 
linktelėjo: 

— Taip, sere. Važiavau pro ją vos prieš 
kelias dienas. Ji užkalta. 

— Nebloga vieta slėpti įkaitus, — pako- 
mentavo Džefas. 

Keturiasdešimt penkerių metų vyras, 
turintis du vaikus, buvo laikomas vienu 
geriausių apygardos detektyvų, ypač tiriant 
finansinius nusikaltimus. 

— Netoliese yra lengvai pasiekiamas 
kelias, bet vieta gana nuošali, — pridūrė jis. 

— Tačiau tokiu atveju GPS signalas 
turėtų sklisti iš pastato, ar ne? — 
paprieštaravo Džina. 

Vajatui patiko, kad ji ginčydavosi. Kiek- 
vienam naujam pareigūnui, O ypač 

pareigūnei, iš pradžių sunkiausia būdavo 
išsakyti savo nuomonę. Tačiau Džina suge- 
bėdavo pastovėti už save. 

— Signalas sklinda trisdešimties metrų 


paklaida, — nenusileido Džefas. — Vad- 
inasi, visai įmanoma, kad jis sklinda iš 
pastato. 


Džina pritariamai linktelėjo, nykščiais 
įsikabindama į tarnybinį diržą. 

— Darysime štai kaip, — prabilo Vajatas. 
— Yra trys galimybės. Surasime švarką. 
Surasime švarką ir kelis arba visus dingusi- 
os šeimos narius, galbūt gyvus, o gal ir 
nebe. Arba surasime švarką, dingusią 
šeimą ir jų grobikus. Galbūt net keturis 
neabejotinai gyvus nusikaltėlius. Tad keturi 
grobikai ir trys šeimos nariai sudaro 
septynių žmonių grupę, o mes būsime pen- 
kiese, taigi turėsime prie jų prisiartinti, 
suvaldyti ir sugaudyti. Pakalbėkime apie 
strategiją. 

Jis pažvelgė į Keviną, antrąjį detektyvą, 
kuris iki šiol dar nebuvo prasižiojęs. Kevi- 
nas buvo išėjęs smurto darbovietėje ir 
įkaitų derybų kursą. Visi vadino jį Proto 
Bokštu ne tik dėl to, kad buvo liesas ir itin 
priminė moksliuką, bet dėl to, kad jam iš 
tiesų patiko mokytis. Naujos įstatymo pa- 
taisos, naujos teismo ekspertizės technikos, 
naujos kriminologinės ataskaitos — tik 
paklausk Kevino. Jis taip pat galėjo pa- 
sakyti bet kurio ledo ritulio žaidėjo stat- 
istiką, bet kurios komandos ar metų. Ir, ne, 
dažniausiai penktadienio vakarą jis neidavo 
į pasimatymą. 

— Kodas numeris vienas, — pagaliau 
pasiūlė jis. — Priartėkime tyliai, susipažin- 
dami su teritorija. Jei ten yra ir grobikai, 
sieksime jų neišgąsdinti. 

— Tai negalėtume įvažiuoti į aikštelę 
penkiais patrulių automobiliais? — pak- 
lausė Vajatas, nutaisęs komišką šypsenėlę. 

— Galime vykti dviem mašinomis, — pa- 
sakė Džefas. — Padvigubinti keleivių 
skaičių. 

— Jokios naudos, — pastebėjo Džina. — 
Net jei į apleistą aikštelę tuo pačiu metu 
įsuks automobiliai... 

— Viena mašina galėtų įsukti, o kita 
pravažiuoti pro šalį, pietų kryptimi, — 
patikslino Kevinas. — Kai šios nebebus 
matyti, iki aikštelės policininkai galės ateiti 
pėsčiomis. Todėl atrodys, kad į aikštelę 
užsuko tik viena mašina: galbūt vairuotojui 
reikia pasitikrinti žemėlapį, O gal 
pamankštinti kojas ar panašiai. Būtų gerai, 
jei toje mašinoje sėdėtų ir Džina. Atrodytų, 
kad aikštelėje sustojo porelė, 0 ne 
pareigūnai atvyko į nusikaltimo vietą. Kol 
apie situaciją išsiaiškinsime daugiau. 

Vajatui tokia mintis patiko. Galiausiai 
visi pritarė. 

— Liemenių reikės? — dar kartą pas- 
itikrino Vajatas. 

Jie buvo puiki komanda. Jie buvo 
pasirengę. O geriausia, kad visi džiaugėsi 
atliksią gerą darbą. 

Vajatas pasičiupo rankinį GPS įrenginį. 
Įjungė jį ir įrašė koordinates. 

Jie buvo pasiruošę išvykti. 


Vajatas buvo vedęs vieną kartą. Steisę 
Kupeski. Gražią merginą. Ji nuostabiai 
juokėsi. Dėl to iš pradžių ir patraukė jo 
dėmesį. Tiesiog kartą sausakimšame bare 
išgirdo jos juoką ir suvokė, kad norės dar 
kartą jį išgirsti. Jie pusę metų susitikinėjo 
ir galiausiai apsimainė žiedais. Jai prik- 
lausė madingas butikas, prekiaujantis 
prašmatniais kaubojiškais diržais ir bliz- 
giomis palaidinėmis — daiktais, kurie mo- 
teriai atrodė būtini kiekvienam poilsio 

vakarui. Steisė prekiavo mažmena, todėl 
dirbo per šventes ir savaitgaliais, o tai 
puikiai tiko jo darbo režimui, nes nusikal- 
timai neišvengiamai pasipildavo kiekvieną 
ilgesnį savaitgalį, o ką jau kalbėti apie tingi- 
as sekmadienio popietes. 

Tačiau tai ir tapo problema. Abu dirbo, o 
jų keliai dažniausiai susikirsdavo pirmadi- 
enio vakarą, kai ji norėdavo išeiti ir „kažkuo 
užsiimti“, o jis trokšdavo nulakuoti kokį 
medžio dirbinį ir stebėti, kaip šis džiūsta. 
Taip jiedu pratempė pusantrų metų. Tada ji 
pradėjo „kažkuo užsiiminėti“ su vienos iš 
geriausių savo klienčių vyru. Jo žmona 
pasiuto, išdaužė Steisės parduotuvę, o Va- 
jatas išsituokė. Suprato, kad scenos jam 
patinka tik darbe, bet ne asmeniniame 
gyvenime. 

Be to, pastebėjo, kad dėl Steisės poelgio 
per daug nenuliūdo, ir tai, jo supratimu, 
nebuvo geras ženklas. Juk tikriausiai turėtų 

rūpėti, kad žmona miega su kitu vyru. 
Tačiau jiedu su Steise išliko draugai iki šių 
dienų. Labiausiai dėl to, kad Vajatui tai iki 
šiol beveik nerūpėjo. 

Jis gailėjosi tik vieno — kad neturėjo 
vaikų. Ne su Steise. Tikrai ne, tai būtų 
buvusi tikra tragedija. Tačiau Vajatui būtų 
patikęs standartinis „du ir dvi dešimtosios 
vaiko, neišsiskyręs“ variantas, vaikus jis 
būtų mylėjęs. Nesvarbu, berniuką ar mer- 
gaitę. Tiesiog vaiką, kuriam galėtų statyti 
namelį medyje, kartu mėtyti kamuolį ir ši- 
aip leisti laiką. Galbūt tai būtų sumažintas 
jo paties variantas, kurį galėtų šio to iš- 
mokyti, kol vaikas neišvengiamai dar 
nevirto paaugliu, tokiu pat, kaip ir jis 
paauglystėje, rėžiančiu: „Tu manęs visiškai 
nesupranti!“ Tačiau net ir tai jam patiktų. 
Įšventinimas į suaugusiųjų pasaulį. Juk 
tokia pasaulio tvarka — judėti ratu. 

Tačiau suprato, kad sulaukus tokio 
amžiaus vaikų susilaukti nebepavyks, todėl 
pasiimdavo draugų atžalas ir padėdavo 
jiems meistrauti laikrodžius, papuošalų 
dėžutes, o kartą — net ir piratų lobio skryn- 
ią. Puiki šeštadienio popietės veikla. 
Mažieji didžiuodavosi sukūrę šį tą savo 
rankomis, o Vajatas džiaugdavosi, galėda- 
mas dalytis kažkuo daugiau nei vien tyrimų 
teorijos pagrindais. 

Pastaruoju metu mama įkalbinėjo jį 
įsigyti šunį. Galbūt pasenusį tarnybinį 
augintinį. Tai labai tiktų jo būdui, kalbėjo 
mama, tarsi turėdama omenyje, kad Vajato 
gyvenimas beveik nesiskyrė nuo vienuolio. 

Greitu metu jis nueis į pasimatymą. 
Tačiau iš pradžių norėjo padaryti vyno 
spintą. O šiandien — surasti dingusią šeimą 
iš Bostono. 

Jie privažiavo senąją užkandinę. Jiedu 
su Džina pasisiūlė įvažiuoti į aikštelę. Ne 

pati didžiausia slapta operacija pasaulyje, 
nes net ir be skiriamųjų ženklų galėjai at- 
pažinti policijos automobilį, be to, abu 
vilkėjo uniformas. Kol kas buvo nusiėmę 
kepures, kad bent iki pečių atrodytų kaip 
civiliai. Vajatas įprastai sumažino greitį ir 
įjungė avarinį signalą. 

Priešais užkandinę nesimatė jokių auto- 
mobilių. Kaip Džina ir sakė, pastatas 
stovėjo užkaltas. Jis pasuko į kairę, toliau 
nuo sklindančio signalo, nes nenorėjo per 
greitai priartėti prie tikslo. Labiausiai jam 
rūpėjo pasidairyti už pastato. 

Vis dar nesimatė jokių automobilių. Nei 
atidarytų durų. Ar išdaužto lango. 

Vajatas lengvai apsuko ratą, lyg tik šiaip 
važinėtų ir jau ketintų grįžti į kelią. 

Džina ant kelių laikė GPS prietaisą. 
Žiūrėdama į jį sumurmėjo: 

— Į šiaurę, penkiolika metrų. 

Vajatas pažvelgė į šiaurę. Jis pamatė 
vešlia augalija apžėlusius medžius. Ir 
pastebėjo gilias dviejų ratų provėžas, 
vedančias į pamiškę. Greta jų matėsi dar vi- 
eni beveik lygiagretūs ratų pėdsakai, nes 
mašina tikriausiai apsisuko ir vėl grįžo į 
kelią. 

— Šūdas, — sumurmėjo Vajatas. 

Džina dirstelėjo į jį. 

— Čia buvo automobilis. Panašu, kad 
buvo sustojęs pamiškėje, bet paskui 
išvažiavo, — tarė Vajatas. 

Daugiau jis nieko nesakė. Atrodė, kad 
važiavusieji norėjo kažko atsikratyti. 
Greičiausiai švarko, bet visai įmanoma, kad 
ir tą švarką vilkinčio kūno. 

Džina ištiesė ranką ir pasiėmė kepurę. 
Netardama nė žodžio, užsimaukšlino ją ant 
galvos, o Vajatas tuo tarpu pastiprinimo 
komandai radijo ryšiu pranešė apie padėtį. 

Kevinas atsakė, kad bus vietoje maždaug po 
penkių minučių. 

Beveik pataikėme, mąstė Vajatas. Veiks- 
mas čia jau buvo pasibaigęs. Jam nereikėjo 
pamatyti įrodymų, pavyzdžiui, ratų pėd- 
sakų ir panašiai, nes puikiai tai jautė. Šioje 
vietoje nieko nebebuvo. Paprasta ir aišku. 

Jiedu su Džina išlipo iš mašinos: pravėrę 
dureles trumpai stabtelėjo — už jų galėtų 
pasislėpti, jei staiga kas atsitiktų. Tačiau 
niekas nesujudėjo, nepasipylė šūviai, iš 
užkalto namo stebuklingai neišniro nė vi- 
enas įtariamasis, tad abu ramiai išlipo. 

Vajatas laikė skaitmeninę kamerą. Džina 
vis dar sekė rankinio GPS seklio duomenis. 

— Stebėk žemę, — paliepė jis Džinai. — 
Venk išmintų vietų, pėdsakų, bet kokių pal- 
iktų ženklų. Vėliau jų imsis federalai, ir 
tegu mane skradžiai, jei jie nutarkuos 
mums subines. 

Ji pritariamai linktelėjo. 

Nors jos išraiška buvo rami, o veidas 
atrodė neutralus, Vajatas pastebėjo, kaip 
virpa naujokės rankos, laikydamos priešais 
GPS sek-lį. Ne iš baimės, pamanė jis, nors 
nebūtinai. Kad ir kaip būtų, drebulys bylojo 
apie adrenaliną. Jis taip pat jautė jo 
pliūpsnį kraujyje, širdis ėmė šiek tiek 
dažniau plakti, kai pamažu artinosi prie 
laukiamos nežinomybės. Priešais pasirodė 
kažkokio daikto arba žmogaus pavidalas. 

Prie objekto jie artinosi drauge: jis žengė 
priekyje, o Džina laikėsi už poros žingsnių, 
užnugaryje, nes atidengti vieną taikinį buvo 
pavojinga, bet du — tiesiog kvaila. 

Papūtė vėjas, sukedendamas žemus 
krūmelius, lenkdamas medžius. Buvo di- 
ena, švietė saulė. Šen ten girdėjosi paukščių 
giesmės. Pasigirdo mašina,  skubanti 
žvyrkeliu septyniasdešimties kilometrų per 
valandą greičiu; pralėkė pro juos. 

— Puspenkto metro, — burbtelėjo Džina. 

Dešine ranka jis suėmė ginklą dėkle — 
buvo pasiruošęs bet kam. 

— Trys metrai. 

Vajatui jos nebereikėjo. Jis pamatė jį, 
aiškiai kaip dieną. 

Tamsų gniutulą, tysantį retoje žalumos 
jūroje. Ne kūną, ačiū Aukščiausiajam, bet 
didelę audinio atraižą, susuktą ir numestą į 
krūmą liaunomis šakelėmis. 

Fosteris nuleido ranką. Priėjo prie 
krūmo jau greitesniu žingsniu, raukdamas 
antakius. Džina taip pat pastebėjo mėlyną 
audinį. Ji nuleido ranką, kurioje turėjo GPS 
seklį, ir radijo ryšiu pranešė padėtį 
kolegoms. 

Tada jiedu stabtelėjo, stebėdami medži- 
agos atraižą, kabančią krūme liemens 
aukštyje. 

— Nieko įspūdinga, — pasakė Džina. — 
Net ne visas švarkas. 

Vajatas užsimovė pirštines, tada atsargi- 
ai išvyniojo lengvą medžiagą, išskleisdamas 
ilgą skiautę jiems prieš akis. Graži 
medžiaga, galvojo.  Vilkėdamas tais 
aukštųjų technologijų drabužiais ne tik 
jausdavaisi šiltai ir sausai, bet ir puikiai 
atrodydavai vadovų susitikimų  nuo- 
traukose. Jis galėjo lažintis, kad toks švar- 
kas kainavo nemenkus pinigus, kaip ir dera 
turtingam bostoniečiui. 

Mūuvėdamas pirštinėmis jis čiupinėjo 
audinį, kol galiausiai aptiko plokščią, 
plonytį GPS prietaisą. Jis palietė kraštą, 
kur audinys buvo nuspuręs ir apsitrynęs. 

— Grobikai jį surado, — dairydamasis 
aplinkui po kokios minutės ištarė jis. 

Atvyko Kevinas, Džefas ir kiti 
pareigūnai, visi žvyruota stovėjimo aikštele 
patraukė jų link. 

— Nežinia, ar pats Džastinas Denbis pri- 
sipažino, 0 gal jį aptiko grobikai, 

kruopščiau tikrindami įkaitus. Vis dėlto 
pagrobėjai surado GPS prietaisą, išpjovė jį, 
panašu, dantytu peiliu, ir išmetė. 

— O kam jį išpjauti? — suraukė antakius 
Džina. — Kodėl neišmetė viso švarko? 

Vajatui teko pamąstyti. Tada jis suprato: 

— Denbis surištas. Tikriausiai rankos 
supančiotos. Todėl, norint nuvilkti švarką, 
iš pradžių tektų jį atrišti. Man sakė, kad jis 
yra stambus vyras. Stiprus. Ko gero, 
pagrobėjai nenorėjo rizikuoti. Paprasčiau ir 
greičiau prietaisą išpjauti ir jo atsikratyti. 

Jis nesusivaldė. Apvertęs atraižą ėmė 
ieškoti kraujo pėdsakų. Medžioklinis peilis. 
Kažin kodėl jam prieš akis iškilo medžiok- 
linis peilis, galbūt dėl to, kad buvo kilęs iš 
Naujojo Hampšyro. Panyrantis į mėlyną 
medžiagą, skrodžiantis ją. Greitai, štai kaip 
jis pjauna. Du pjūviai iš šonų, vienas sker- 
sai. Čekšt, čekšt, čekšt. 

Tačiau ant išlikusios skiautės kraujo 
nesimatė.  Pjauta greitai ir tiksliai. 
Disciplinuotai. 

Pagrobėjai aptiko savo klaidą, bet į pan- 
iką nepuolė. Jie paprasčiausiai ėmėsi at- 
sikratymo veiksmų. Greiti, disciplinuoti ir 
gudrūs. 

Pareigūną apniko bloga nuojauta. Va- 
jatas atsisuko į provėžas. Ne tokios plačios 
kaip patobulinto visureigio, kuriais pas- 
ivažinėti mėgo kai kurie vietiniai vyrukai, ir 
ne gilios, kokias būtų palikusios žieminės 
padangos, kuriomis netrukus, ruošdamiesi 
žiemai, visi pasirūpins, — tiesiog paprastos 
standartinės provėžos. Kaip paprasto auto- 
mobilio, bet kadangi jie įtarė esant tris 
keturis grobikus, o kur dar trijų asmenų 
šeima... krovininis autobusiukas. Jame 
tikrai turėtų tilpti septyni žmonės. 

Vadinasi, prisidengęs nakties tamsa, čia 
įsuka krovininis autobusiukas, grobikai 

supjausto švarką, atraižą su GPS prietaisu 
išmeta į krūmus. Tačiau kodėl jie čia sus- 
tojo? Nes jau žinojo apie GPS prietaisą? 
Nepanašu, kad Džastinas Denbis būtų savo 
noru pasidalinęs tokia informacija. Juk jo 
švarkas buvo didžiausia galimybė išgelbėti 
šeimą. Tad sustojimas galbūt nebuvo 
susijęs su švarku, galbūt tai paaiškėjo 
vėliau. Grobikai paprasčiausiai nusprendė 
pasidaryti pertrauką ir atsipūsti. Kažkam 
prireikė nusišlapinti. O gal nusikaltėliams 
reikėjo pamiegoti. Gali būti, kad jiems pri- 
reikė susiorientuoti, pasitikrinti GPS sis- 
temą arba žemėlapį. Šioje vietoje dieną be- 
veik nieko nevyksta, ką jau kalbėti apie 
ankstyvą rytmetį. Tinkama vieta sustoti, 
galima tvirčiau surišti šeimą, patikrinti jų 
kišenes. Apklausti. Perduoti kitiems. 

Mintis Vajatą suintrigavo. Jis pakėlė 
akis į Keviną. 
— Aš matau vienos mašinos vėžes. O tu? 

Detektyvas pavaikščiojo aplink, 
neskubėdamas atsakyti. 

— Vienos mašinos vėžės, — pritarė jis. 

— Pastebėjai pėdų pėdsakų? 

Kevinas dar pavaikščiojo. Kiti išsisklaidė 
apieškoti krūmynus. Galbūt jie išmetė ne 
tik švarką. Atraiža buvo pamiškėje, bet tai 
dar nereiškė, kad neverta apžiūrėti miško 
giliau. 

— Galbūt yra pėdsakų, — pagaliau šūk- 
telėjo Kevinas, pasilenkęs žemyn. — Čia, 
tarp provėžų, žemė sumindžiota. Lyg koks 
žmogus arba žmonės būtų mindžikavę. 

— Mąstau apie krovininį autobusiuką, 
jame tilptų septyni žmonės, — pridūrė 
Vajatas. 

— Visiškai tikėtina. Jie čia sustoja, 
pasistato autobusiuką pamiškėje, tada vi- 
enas iš pagrobėjų išlipa, ateina prie galo. 
Pasimala. Negaliu išskirti konkretaus pėd- 
sako. Žemė per kieta. 

— Prie galo ateina vienas arba keli 
vaikinai, — Vajatas pasigavo detektyvo 
mintį — Atsidaro duris greičiausiai 
patikrinti įkaitų, kurie surišti guli ant 
grindų. 

Kevinas gūžtelėjo. To pasakyti 
neįmanoma. 

— Aptinka švarke GPS prietaisą, — tęsė 
savo spėliones Vajatas, — supjausto švarką, 
išmeta prietaisą miške. Tada patraukia 
tolyn. 

Kevinas išsitiesė. 

— Jie juda šiaurės kryptimi, — pridūrė 
jis, rodydamas, kur link veda provėžos iš 
stovėjimo aikštelės. 

— Panašu, kad taip, — Vajatas prisiminė 
audinio skiautę ir iškėlė kitą logišką 
klausimą: — Kodėl jie išmetė GPS pri- 
etaisą? Juk net ir išmestą jį galima susekti. 
Kodėl  nesuskaldė jo, nepataisomai 
nesugadino? 

— Gal nežinojo kaip? — pasiūlė mintį 
Kevinas. — Arba jiems nerūpėjo, kad poli- 
cija juos suseks iki šio taško. Ši teritorija, — 
rankos mostu jis aprėpė apleistą pastatą ir 


gūdžius miškus, — nesusijusi su galutiniu 
jų kelionės tikslu. 

— Jie leidžia mums suprasti, kad yra 
Naujajame Hampšyre, — švelniai ištarė 
Vajatas. 

— Buvo Naujajame Hampšyre, — pa- 


taisė Kevinas. — Jeigu pasuko į šiaurę, po 
velnių, šiuo metu jie gali būti net ir 
Kanadoje. Arba pasukę į Meiną, o gal Ver- 
montą, ten veda patogūs keliai. 

Vajatas neįsitikinęs gūžtelėjo. Grobikai 
turėjo sudaužyti prietaisą. Jis tikrai būtų jį 
suskaldęs. Tam nereikia būti genijumi. 
Paprasčiausiai pasiimi plaktuką arba ak- 
menį ir viskas. Juk jei švarką prilygintume 
pirmajam duonos trupiniui', kam palikti po 
savęs pėdsakus, jeigu galima juos 

sunaikinti? Ką kalbėti apie tai, kad šis 
duonos trupinys įrodo, jog nusikaltimas 
peržengė valstijos sienas, ir į žaidimą 
įsitrauks federalai. Dar vienas rizikos fakt- 
orius, kurio buvo galima lengvai išvengti, 
pasinaudojus didesniu akmeniu. Švarko 
radybos galėjo byloti, kad grobikai 
trumparegiai, nors Vajatui neatrodė įtikin- 
ama, jog trijų asmenų šeimą iš Bostono 
centro taip greitai ir operatyviai galėjo 
pagrobti kvailių kompanija. 

Todėl galbūt kaip tik buvo visiškai 
atvirkščiai? Gal jų įtariamieji nebuvo kvaili, 
o kaip tik tokie patyrę, jog netikėjo, kad pa- 
likti pėdsakai gali sužlugdyti jų pastangas. 
Nusikaltėliai veikė pagal planą ir jiems 
buvo nė motais, kad policija ras GPS pri- 
etaisą trijų valandų kelio nuo pagrobimo 
vietos atstumu. 

Ši mintis apie veiksmų šaltakraujiškumą 
derėjo su precizišku sugebėjimu lengva 

ranka supjaustyti tūkstančio dolerių vertės 
švarką, nepadarant žalos žmogui, ir Vajatui 
kėlė nerimą. 

Kevinas liovėsi tyrinėjęs žemę ir 
atsitiesė. 

— Taigi, remiantis GPS prietaiso duo- 
menimis, šioje vietoje buvo pagrobtoji 
šeima. Tačiau klausimas, kur jie yra dabar? 

Abu pareigūnai sužiuro į šiaurę, į išnyk- 
stančius provėžų pėdsakus. 

Šiuo metų laiku šiauriniame Naujajame 
Hampšyre pilna uždarytų stovyklaviečių, 
užkaltų sodybų ir nuošalių trobelių mišku- 
ose. O kuo giliau į šiaurę, tuo mažesnė 
tikimybė būti pastebėtam. 

Grobikams  nevertėjo jaudintis dėl 
audinio skiautės atkampioje centrinio Nau- 
jojo Hampšyro vietovėje. Nes pamėginti 
surasti nors ir tris dingusius žmones šioje 
laukinėje, atšiaurioje, kalnuotoje 
valstijoje... 

Vajatas turėjo nemažai galių, jo teisinis 
išmanymas kėlė pavydą, o veikimo teritor- 
ija apėmė didžiulį plotą. 

Jis atsisuko į savo surinktus pareigūnus: 
du detektyvus ir du šerifo pavaduotojus. 
Pajėgos negausios, bet vakarėlio pradžiai 
pakaks. 

— Gerai, — sausai prabilo jis. — Kevinai, 
susisiek su žiniasklaida ir pateik dingusių 
žmonių išvaizdos apibūdinimą. Pagrobė- 
jams reikalingas kuras, maistas, tad ypač 
atidžiai stebėkite sunkvežimių aikšteles, 
degalinės, pakelės užkandines, visokio 
plauko užeigas ir kavines. Džefai, tu padir- 
bėk su automobiliais, paragink atkreipti 
dėmesį į visus įtartinus krovininius auto- 
busiukus ir, kol tai darysi, pareikalauk 
Portsmuto muitinių postų filmuotos medži- 
agos. Visi likusieji, laikas mušti būgnus ir 
telkti kariuomenę. Mums liko tik trys 
valandos dienos. Prie darbo. 

— Bent jau galime daryti prielaidą, kad 
šeima tebėra gyva, — viltingai tarė Džina. — 
Nes pagrobėjai išmetė tik GPS įtaisą, o ne 
lavoną. 
— Galime daryti tokią prielaidą, — 
sumurmėjo Vajatas, — kol kas. 


* Nuoroda į Brolių Grimų pasaką, kurioje Joni- 
ukas ir Grytutė kelią žymėjo duonos trupiniais. 

— Pažadink ją. 

— Bandau. 

— Kas negerai? Gal sudavei per daug 
raminamųjų? 

— Ne... 

— Tada pažadink ją! 

— Aš... šūdas! 

Skausmas. Staigus. Visaapimantis. Ką 
tik dar skendėjau bedugnėje. Tačiau mano 
skrandis netikėtai stipriai suspazmavo ir aš 
pašokau. Vemsiu. Bandau apsiversti ant 
kito šono, bet tik nerangiai šlepteliu. De- 
gina delnus, rankas, pečius... negaliu 
pajudėti, nieko nesuprantu. Dar ūmiau 
sutampo skrandį. Mašina... buvau trans- 
porto priemonėje, tuoj vemsiu jos viduje. 

Instinktyviai palenkiau galvą šviežio oro 
pusėn, pasiritau link pravertų krovininio 
autobusiuko durų, nors mačiau tik juodą 
užpakalinį buferį, juodus sportinius bateli- 
us ir asfaltuotą kelią. 

Tada... lipni juosta. Mano burna. Užk- 
lijuota. O Dieve, o Dieve, o Dieve. Tuoj 
apsivemsiu ir paspringsiu savo vėmalais. 
Mane apninka panika, skrandis toliau var- 
tosi, aš sugniaužiu kumščius ir iš paskutin- 
iųjų mėginu nuryti kylančią tulžį. Ne- 
pavyks. Gniaužia gerklę... krūtinę drasko 
nežmoniškas spaudimas. 

Išniro vyro ranka, čiupo už lipnios juos- 
tos krašto ir nuplėšė, nuplėšė man ją nuo 
burnos. 

Aš trumpai klykteliu ir pratrūkstu ilgai 
vemti — vandeninga seno šampano ir 
geltonos tulžies čiurkšlė tyška ant juodų 
sportinių batelių, buferio ir tamsiai pilko 

asfalto. Vėl pasigirsta vyro balsas, vėl keiks- 
mažodžiai. Sportiniai bateliai atšoka. 

— Kodėl ją pykina? 

— Neįsivaizduoju, brol. Mėšlas. Tik 
pažiūrėk į mano batus. Jie buvo visiškai 
nauji! 

— Ar čia nuo raminamųjų? 

— Ne. Neturėtų. Po velnių, gali būti dėl 
bet ko. Šoko. Užsupimo. Išmetamųjų dujų. 
Juk per pastarąsias keturiolika valandų ji 
buvo nupurtyta elektrošoku, apsvaiginta ir 
įkišta į  autobusiuko galą. Nieko 
nuostabaus, kad sustreikavo skrandis. 

Balsai akimirką nutilo. Prasižiojau, gal- 
vodama, kad dar vemsiu, bet skrandis buvo 
tuščias. Tik sausai žiaukčiojau. Mane apl- 
eido paskutinės jėgos ir aš nuvirtau ant 
nugaros, suprasdama, kad po manimi pati- 
estas guminis kilimėlis, o virš manęs — 
mėlynas dangus. 

Tačiau ne tik dangus. Pjaunanti viela. 
Horizontą juosė begalė pjaunančios vielos 
vijų. 

— Eik, — liepė balsas. 

Priešais mane išdygo vyras. Pečiuitas. 
Visiškai plikai skusta galva, ant kurios 
puikavosi žaliais atspalviais besiranganti 
kobra. Ji buvo apsivijusi vyro kaklą ir 
kaukolę, o pražioti nasrai su iltimis juosė 
kairiąją akį. Žiūrėjau į tatuiruotę ir, kai ji 
akimirką virptelėjo, prisiekiu, pamačiau, 
kaip sujudėjo kobros žvynai. 

Tada viską prisiminiau. Gremėzdiškas 
siluetas mano vestibiulyje. Elektrošokas. 
Siaubingai trūkčiojantis mano vyro kūnas. 
Deginantis skausmas kojoje. Mano dukters 
klyksmas. Ji šaukiasi mūsų. 

Aš atsisėdau. Pasaulis sukosi, bet man 
nerūpėjo. Turėjau surasti savo dukrą. 
Ešlina, Ešlina, kur Ešlina? 

Riešai buvo surišti prie liemens. Iššli- 
aužiau iš autobusiuko ir šleptelėjau ant 
kieto paviršiaus taip smarkiai, kad pajutau, 
kaip iš krūtinės išspaudžiamas oras. Mano 
skrandį vėl ėmė spazmuoti, ir aš supratau, 
kad jau per vėlu — mano kulkšnys taip pat 
supančiotos. Šįkart pasiverčiau ant šono, 
kol praėjo šlykščiausia sauso žiaukčiojimo 
dalis. 

— Ją pykina. Gal užsupo važiavimas? 

Tatuiruotas vyras. Tikriausiai jis. Grės- 
mingas grėsmingo veido balsas. 

Pasigirdo šaižus lupamos juostelės gar- 
sas. Trumputis trūkčiojantis kukčiojimas. 
Mano dukters balsas — aukštas, spiegi- 
antis, abejojantis: 

— Paprastai... ne. Mamyte? 

Vyras pajudėjo. Girdėjau, kaip jo plien- 
iniai kulnai kaukšėjo į asfaltą. Man 
skaudėjo galvą. Skrandį, nugarą, klubą. 
Norėjau užsimerkti. Norėjau susisukti į 

kamuoliuką ir užsispausti akis, lyg taip 
viskas išnyktų. Pasistengsiu užmigti, tada 
pabusiu savo lovoje su greta knarkiančiu 
vyru ir dukra, saugiai miegančia kor- 
idoriaus gale. 

Atsimerkiau. Dėl savo dukters, bandžiau 
susivokti aplinkoje, kol galiausiai 
pamačiau, kur esu. 

Buvome lauke, po kažkokia apdengta 
aikštele. Už kelių metrų stovėjo baltas 
krovininis autobusiukas, jo durys tebebuvo 
praviros. Tolėliau matėsi tvora. Aukšta, gal 
šešių metrų aukščio, jos viršus buvo 
apjuostas aštria juosta, padengta keliais 
pjaunančios vielos sluoksniais. 

Mano akys išsipūtė. Ieškojau savo duk- 
ters, kol galiausiai išvydau ją stovinčią 
greta smulkiausio iš trijų vyrukų. Ešlina 
stovėjo nuleidusi pečius, baugščiai pris- 
paudusi smakrą prie krūtinės, o jos ilgi ši- 
eno spalvos plaukai slėpė veidą lyg sauganti 

uždanga. Ji buvo basa, apsivilkusi savo 
mėgstamiausiais naminiais drabužiais: 
ledų paveiksliukais margintas minkšto 
audinio pižamos kelnes ir rupaus mezgimo 
nertinį ilgomis rankovėmis. Pirmiausia 
pagalvojau, kad jai tikriausiai labai šąla ko- 
jos. Tada ant jos blyškiai žydro nertinio 
pastebėjau tamsią dėmę, besidriekiančią 
per petį. Kraujas? Ar ten kraujas? Mano 
dukra sužeista, kraujuoja... 

O Džastinas? Kur Džastinas? Kaip pam- 
išusi dairiausi aplink, kol pastebėjau jo 
darbiniais batais apautas supančiotas ko- 
jas, kyšančias pro autobusiuko duris. 

Vyras su tatuiruote, vilkintis juoda 
karine uniforma, atsisuko į jaunesnį 
vaikiną, stovintį greta mano dukters. 

— Stebėk ją, — tarė jis ir parodė į mane, 
tarsi kokiu stebuklingu būdu gulinčiai 
surakintai ant asfalto būtų lengviau pabėgti 

nei supančiotomis rankomis ir kojomis 
uždarytai krovininiame autobusiuke. 

Vyras patraukė prie autobusiuko galo, 
kur prie jo prisidėjo dar vienas, taip pat pa- 
sipuošęs juoda uniforma. Šis atrodė toks 
pat stambus ir gąsdinantis kaip ir pirmasis, 
tik savo ežiuku kirptus plaukus buvo nusid- 
ažęs juodais ir baltais šachmatų langeliais. 
Suėmę už šonų, jiedu ištraukė iš autobusi- 
uko Džastino kūną ir pastatė jį ant kojų. 
Džastinas iškart puolė priešintis. 

Vyras su kobros tatuiruote pakėlė ranką 
ir nuplėšė Džastinui nuo veido lipniąją 
juostą. 

Mano vyras nesuklykė. Jis suriaumojo ir 
pašokęs mėgino galva trenkti artimiausiam 
priešininkui. 

Atsakydamas į išpuolį tatuiruotasis at- 
sitraukė, atsisegė nuo diržo elektrošoko 
įtaisą ir paspaudė gaiduką. Džastinas krito 
kaip akmuo, jo tamsiai mėlynas švarkas 

plazdėjo, o kūnas konvulsiškai tampėsi. Jis 
neberiaumojo, tik neaiškiai kažką košė pro 
sukąstus dantis. 

Nusukau akis, nes negalėjau žiūrėti į 
tokias vyro kančias. 

Kitoje pusėje stovinti Ešlina verkė. 

Tatuiruotasis vyras dar kelis kartus nus- 
paudė gaiduką. Nusprendęs, kad jau 
pakaks, jis linktelėjo, ir antrasis vaikinas 
vėl pastatė Džastiną ant kojų, nors į jo kūną 
tebebuvo susmigę laidai. 

— Darysime štai kaip, — subaubė 
tatuiruotasis, o išgirdusi jo balsą Ešlina 
pratrūko dar smarkiau raudoti, spausdama 
rankas prie liemens ir suleisdama dantis į 
apatinę lūpą. 

Užsimerkiau, nebenorėdama matyti sa- 
vo dukters ašarų ir vyro skausmo. Įsivaiz- 
davau spalvas, gėles, tirpstančius 
laikrodžius. 

Užuodžiau apelsinus, jutau geltono 
gimtadienio torto skonį. 

— Galite vadinti mane Z. Esu jūsų 
naujasis bosas. Kalbėsite, kai pasakysiu, 
kad galite kalbėti. Valgysite, kai pasakysiu, 
kad galite valgyti. Gyvensite tiek, kiek aš 
nuspręsiu. Kuo aš vardu? 

Tyla. Pavėluotai pramerkiau akis ir 
pamačiau, kad jis žiūri į mane. 

— Kuo aš vardu?! — subaubė jis man. 

— Z. 

Mano balsas nuskambėjo silpnai. Apsil- 
aižiau lūpas, galvodama, kad reikės pakar- 
toti, bet tatuiruotasis jau buvo nuėjęs. 
Dabar mėginau sugauti savo dukters žvilgs- 
nį, priversti ją pasižiūrėti į mane, lyg žvel- 
giant viena kitai į akis palengvėtų. 

— Čia Mikas, — tatuiruotasis parodė į 
vyruką šachmatiniais plaukais, — 0 čia — 
Radaras, — jis mostelėjo į smulkesnį ir 

jaunesnį vaikiną, stovintį greta mano 
dukters. 

Radaras nevilkėjo juodos karinės unifor- 
mos, bet avėjo juodus sportinius batelius. 
Jis nežymiai linktelėjo galvą, tarsi rody- 
damas, kad jam malonu susipažinti. Tada 
droviai paraudo. 

— O tai... — Z pasisuko puslankiu, dary- 
damas didingą mostą, — bus jūsų naujieji 
namai. 

Jis net švytėjo iš pasitenkinimo. Nors ir 
skaudėjo visą kūną, sukaupusi jėgas pris- 
iverčiau pasisukti ir pažvelgti į pastatą, kur- 
io iš pradžių nė nepastebėjau. Tačiau dabar 
suvokiau, kad tai ne šiaip pastatas, o didži- 
ulis kompleksas. Institucija. Keturi aukštai 
su siauručiais langais, apjuosta tvora, kur- 
ios viršus apraizgytas spygliuota viela. 

Kokiam pastatui reikėtų tokių mažučių 
langų? Kokioje aplinkoje būna tiek daug 

spygliuotos vielos? Staiga supratau. 
Kalėjimas. 

Šie vyrai išplėšė mus iš namų ir at- 
gabeno į kalėjimą. Tačiau... vieta atrodė ši- 
urpiai tyli ir rami. Įstaiga buvo ne ap- 
gyvendinta, bet tuščia. Galbūt apleista. 

— Aš sumokėsiu jums pinigų, — aiškiai 


ištarė Džastinas. — Kiek tik panorėsite. 
Dukart, triskart daugiau, nei jums 
pasiūlyta. 


Atsakydamas Z paspaudė elektrošoko 
įtaiso gaiduką. Mano vyro kūnas dar kartą 
išsirietė. Lūpos apnuogino dantis, ir veidą 
vėl iškreipė makabriška šypsena. 

Šįkart jis neišleido jokio garso. Tiesiog 
sugėrė skausmą. 

Galiausiai Z nuleido ginklą. Džastino 
kūnas subliūško ir būtų susmukęs, jei kitas 
vaikinas nebūtų jo sučiupęs. 

— Kalbėsite tada, kai pasakysiu, kad gal- 
ite kalbėti, — pakartojo Z. Jis stebėjo 

prilaikomą Džastino kūną. — Kada galėsite 
kalbėti? 

Mano vyras pakėlė galvą. Jo akys degė 
pykčiu. Mačiau, koks įsitempęs jo sus- 
pausto žandikaulio raumuo. Jam be galo 
patiko konkurencinga kova. Tai buvo viena 
iš Džastino savybių, kuria itin žavėjausi 
draugystės pradžioje. Nesitraukdavo, net 
jei jam nepasisekdavo. Sudaužytas, bet 
nepalaužtas. Dabar aš tylomis mėginau 
priversti jį pasiduoti. Užsičiaupti. Daugiau 
netarti nė žodžio... 

— Tėti, — švelniai maldaujančiu balsu 
ištarė Ešlina. 

Džastino veidas pasikeitė. Įtūžis persi- 
mainė į paniką ir staiga pamačiau, kaip Z 
apsisuko ir iš karto patraukė prie mūsų 
dukters. 

— Ne, — garsiai sušvokščiau, mėgin- 
dama pasiridenti į priekį, ką nors padaryti. 

Girdėjau, kaip urzgia Džastinas, kaip 
desperatiškai mėgina išsilaisvinti. 

Per vėlu, mano dukra suvokė savo 
klaidą. Besiartinant Z, ji ėmė šaižiai ister- 
iškai  kūkčioti, mėgindama surištomis 
rankomis prisidengti savo veidą... 

Priešais ją atsistojo vaikinukas. Tiesiai 
priešais Z. 

— Eli, ar ten tik ne policijos mašina? — 
tarė Radaras. 

Jis parodė pirštu, ir visi iškart puolė 
judintis. 

— Vidun, staigiai, — nukirto Z. — Tu 
pasirūpink moterimis. O tu — Denbiu. 

Vyrukas šachmatiniais plaukais jau buvo 
spėjęs didžiuliu peiliu vienu judesiu per- 
rėžti Džastino kojų pančius ir tempė mano 
klupinėjantį vyrą priekinių durų link. 

Radaras truputį užtruko prie mano duk- 
ters pančių, tada, sparčiai priėjęs prie 
manęs, greitai išlaisvino kojas ir padėjo 

man atsistoti. Norėjau apdovanoti jį dėkin- 
gu žvilgsniu, parodydama, jog suprantu, 
kad apgynė Ešliną, bet jis vengė akių kon- 
takto. Tiesiog sugriebęs viena ranka už 
dilbio mano dukterį, o kita — mane, 
nutempė mus abi prie durų. 

Už nugaros išgirdau užvedamo auto- 
busiuko variklį. Ketino jį paslėpti, pagalvo- 
jau. Autobusiuką paslėps lauke, mus laikys 
viduje, ir nė šuo nesulos. 

Už mūsų užsivėrė durys. Iš pradžių vi- 
enos, po to dvejos. 

Vaikinukas ir antrasis uniformuotas 
vyras tempė mus gilyn, į didžiulę, tuščią er- 
dvę. Įžiūrėjau akinamai baltas šlakbetonio 
sienas, nešvarios geltonos spalvos linoleu- 
mu išklotas grindis, o priekyje — lyg ir kokį 
kontrolės kambarį, iš visų pusių supamą 
storo stiklo langų. 

Patalpa buvo prastai apšviesta, degė tik 
nedidelė palubėje kabančių lempų sekcija. 

Nujaučiau, kad dėl to mums tik geriau, nes 
įžiebus visas lempas, šviesa atsimuštų nuo 
gausybės akinamo baltumo sienų ir mums 
paskaustų akis. 

Vogčiomis dirsčiojau į savo dukterį. 
Ešlina stovėjo prie kito Radaro šono, vis 
dar nuleidusi galvą, ant veido krito plaukai, 
o pečiai virpėjo. Z čia nebuvo, bet vis tiek 
nedrįsau prabilti. Dabar pastebėjau, kad ji 
nebuvo įsivėrusi savo mėgstamiausių 
auksinių žiedo formos auskarų ir 
pasikabinusi deimanto, kurį Džastinas 
padovanojo tryliktojo gimtadienio proga. 

Tik dabar susivokiau, kad dingo ir mano 
sužadėtuvių žiedas su deimantu, ir vestu- 
vinis žiedas. Prakeikti vagys, pagalvojau, 
nors ir nelogiškai, turint omenyje visus kit- 
us jų veiksmus. Smarkiai apsvaiginę jie pa- 
vogė iš mūsų papuošalus. 

Norėdama įsitikinti vogčiomis žvilgtelė- 
jau į Džastino riešą — jo rolekso taip pat 

nebuvo. Tada aš pakėliau akis ir sutikau sa- 
vo vyro žvilgsnį. Jis stebėjo mane ir Ešliną, 
o veidas atrodė iškreiptas sielvarto. 

Jei būčiau galėjusi, būčiau ištiesusi 
ranką. 

Pirmą kartą per pusę metų būčiau 
nuoširdžiai prisilietusi prie savo vyro. 

Tačiau mūsų trijulė tik stovėjo ir 
tylėdama laukė, kokios baisybės dėsis 
toliau. 


Iš kito koridoriaus galo pasigirdo žings- 
niai, ir netrukus pasirodė Z. Kol jo nebuvo, 
pakalikai nepratarė nė žodžio, nujaučiau, 
kad taip viskas dažniausiai ir vykdavo. Z 
liepdavo šauti, ir tiedu nuspausdavo 
gaiduką. 

Dėl vaikio su džinsais ir sportiniais 
bateliais nesukau galvos. Jis buvo linkęs 

įtraukti galvą ir droviai susigūžti, lyg 
gėdytųsi čia būdamas. 

Man kėlė nerimą kitas vaikinas, šach- 
matais dažyta galva. Jos akys buvo itin 
ryškios — fluorescencinės mėlynos spalvos, 
tokios man asocijavosi su narkomanais ar- 
ba pamišėliais. Jis laikė Džastino ranką 
suspaudęs taip, kad net krumpliai pabalo, 
ir provokuojamai žiūrėjo į mano vyrą, lyg 
kurstydamas šį priešintis. Mušeika, tik ir 
ieškantis stimulo paleisti į darbą kumščius. 

Atkreipiau dėmesį, kad mus su Ešlina už 
alkūnių laikantis vyrukas stovi gerokai 
atokiau savo partnerio. Taip pat pastebė- 
jau, kad Džastinas nemėgina sumažinti šio 
atstumo. 

Pasirodžius Z, tiek vaikis, tiek unifor- 
muotasis šachmatagalvis atsistojo truputį 
tiesiau, pasirengę tolimesniems 
nurodymams. Norėjau susikaupti, sutelkti 

kažin kokius vidinius išteklius. Tačiau 
manyje buvo tuščia. 

Man raižė skrandį. Galvoje dundėjo. 

Man reikėjo rankinės. 

Dėl Dievo meilės, man reikia tablečių. 

— Gal norėtumėte pažintinės 
ekskursijos? 

Z balse nuskambėjo patyčios gaidelė. Jis 
nepasakė, kad galime kalbėti, todėl visi 
tylėjome. 

— Tai vidutinio griežtumo pataisos 
namai, kuriuose yra tūkstantis du šimtai 
lovų, — sausai bėrė Z. — Pastatyti pagal 
naujausias technologijas, baigti tik pernai 
ir, didžiam mūsų patogumui, kol kas 
užkonservuoti. 

Pažvelgiau į viršų. Tikriausiai veidas iš- 
davė sutrikimą, nes jis tęsė: 

— Susipažinkite su jūsų mokesčių sis- 
tema, kur viena ranka stato kalėjimą, bet 
šiai įstaigai atidaryti ir valdyti lėšas skiria 

jau kita ranka. Trumpai tariant, kapitalinės 
išlaidas padengia asignacinės lėšos, o veik- 
los išlaidas — metinis vyriausybės bi- 
udžetas. Tačiau valstijos biudžetas, kaip 
įprastai, išseko, todėl šis kalėjimas taip ir 
nebuvo atidarytas. Jis paprasčiausiai stovi 
čia, Naujojo Hampšyro miškuose, kaip 
koks nenaudojamas kevalas. Dėl to tobulai 
tinka jums. 

Jis pasisuko ant kulno ir patraukė kor- 
idoriumi ta pačia kryptimi, iš kur ir atėjo, o 
parankiniai nusitempė mus iš paskos. 

— Ar žinojote, — per petį paklausė Z, — 
kad aštuoniasdešimt procentų bandymų 
pabėgti iš kalėjimo užfiksuojama tada, kai 
kalinys būna išėjęs iš savo kameros, 
pavyzdžiui, dirba arba guli kalėjimo ligon- 
inėje? Taip yra todėl, kad niekas, visiškai 
niekas nesugebėtų pabėgti iš šiuolaikinio 
kalėjimo kameros. Jos sienos išlietos iš 
trijų šimtų penkiasdešimties kilogramų į 

kvadratinį centimetrą spaudimo ir tris- 
dešimt centimetrų pločio betono. Languose 
įstatytos dviejų su puse centimetrų skers- 
mens grotos, nulietos iš neperpjaunamo 
plieno, ir įrengtos dešimt centimetrų 
priešais neperšaunamo stiklo pertvarą. Tai 
reiškia, — jis metė žvilgsnį į mane, — kad 
galėtum į ją šaudyti iš tiesiai nukreipto 
mažo kalibro pistoleto, ir stiklas nebent 
įtrūktų kaip voratinklis, bet nesudužtų. 

— Durys pagamintos iš trijų milimetrų 
storio plieno su beveik trijų centimetrų 
storio įleistine spyna. Visos spynos valdo- 
mos elektroniškai, todėl rankiniu būdu jų 
neįmanoma išlaužti. Ką jau kalbėti apie tai, 
kad nuo išorinio pasaulio jus skiria maži- 
ausiai septynios spynos. Pirmoji — jūsų 
kameros. Jei pavyks pro ją ištrūkti, at- 
sidursite užrakintame bendrajame kam- 
baryje. Už jo yra tambūras su dvejomis 
durimis, beje, vienu metu sistema leidžia 


195/974 
atrakinti tik vienas jų. Po to įžengtumėte į 
užrakintą koridorių, vedantį link pag- 
rindinio sparno įėjimo, kuriame yra dar vi- 
enas dvigubas užraktas. Dar dvejos durys ir 
dar dvi spynos. 

— Jei vis dėlto pavyktų ištrūkti iš 
kalėjimo, lauke jums tektų įveikti visą terit- 
oriją juosiančias tvoras. Visos elektrifikuo- 
tos, su dviguba į vidų įmontuota sistema, 
tvoros yra penkių metrų aukščio, o jas 
skiria aštuoni su puse metro dykynės, kuri- 
oje išraizgytos septynios eilės spygliuotos 
vielos. Net jei jums kažkokiu būdu pavyktų 
išjungti elektrą, tekančią per tvorą, ir 
(arba) gyviems perlipti pirmąją penkių 
metrų aukščio tvorą, vis tiek turėtumėte 
nukristi į dykynę ir prasibrauti pro septyni- 
as spygliuotos vielos juostas, kad vėl at- 
sidurtumėte priešais penkių metrų aukščio 
sieną. Ją perkopę, patektumėte į dviejų 
šimtų  keturiasdešimties hektarų ploto 

dykvietę, kurios sąlygos yra vienos atšiauri- 
ausių visame Šiauriniame Hampšyre. Šiuo 
metu orų prognozės naktimis pranašauja 
temperatūrą žemiau nulio. Be to, šios 
apylinkės garsėja kaip meškų ir lūšių 
buveinė. 

Z sustojo. Akimirksniu stabtelėjome ir 
mes visi. 

Jis įsistebeilijo į mano vyrą. 

— Ar nieko nepraleidau? 

Džastinas tylėjo. Aš sutrikusi sužiurau į 
jį. Jiedu su Z įsitraukė į žvilgsnių kovą. 

— Tačiau bėgti iš kalėjimo nėra reikalo, 
— vis dar nenuleisdamas akių nuo Džastino 
kalbėjo Z. — Į statybų sutartį buvo įtrauk- 
tas visiškas įstaigos aprūpinimas. Gultai, 
poilsio kambarių apstatymas, pati moder- 
niausia medicinos ir odontologijos tech- 
nika. Dvi valgyklos, vienoje yra atskira ir 
visiškai izoliuota vieta, skirta maistui be 
riešutų, pieno ir glitimo gaminti. Juk 

negalime leisti, kad kaliniai numirtų nuo 
alergijos, tiesa? Visas kompleksas pri- 
taikytas dviejų tipų kurui: gamtinėms du- 
joms ir naftai, kurios čia turime apie du 
šimtus tūkstančių litrų. Be to, čia pastatytas 
autonominis vandens bokštas, įrengta at- 
skira kanalizacijos sistema ir elektros jė- 
gainė. Visiškai nepriklausoma nuo išorės 
įstaiga. Su atsarginėmis sistemomis. 
Atrodo, taip vadinama? Kad nebūtų įman- 
oma nutraukti elektros, vandens tiekimo, 
sutrikdyti kanalizacijos. Galime čia apsist- 
oti keletui metų, ir niekas to nesuuostų. 

Zvis dar dėbsojo. Džastinas tebetylėjo. 

Stovėdama prie kito Radaro šono, 
sudrebėjo mano dukra. 

— Aštuonerius metus tarnavau kaip 
kareivis, — staiga pasakė Z. — Bet niekada 
nesu gyvenęs tokiomis geromis sąlygomis, 
kuriomis greitu metu bus apgyvendinti 
kaliniai. 

Mano vyras galiausiai prabilo: 

— Aš tik statau... 

— Aš neleidau kalbėti. 

— Tada liaukis kalbėti su manimi. 

— Aš tave ir vėl sužalosiu. 

— Tada pirmyn. Tik pasakyk, kokio vel- 
nio nori, ir baik terorizuoti mano šeimą! 

Mudvi su Ešlina atsitraukėme ir, kad ir 
kaip būtų ironiška, mėginome slėptis už 
mus laikančio vyruko, kuris stovėjo lyg 
suakmenėjęs. 

Z nesujudėjo. Jis toliau stebėjo mano 
vyrą, lyg ką vertindamas. Jo veidas atrodė 
ne rūstus, o abejingas. Mėginantis įvertinti 
priešininką. Galiausiai jis vis tiek sužalos 
mano vyrą. Jis sužalos mus visus, supratau 
aš. Tiesiog nori tai atlikti prideramai. 

— Prašau, — išgirdau savo balsą, — mes 
turime pinigų... 

— Pinigai čia niekuo dėti. 

Džastinas paniekinamai prunkštelėjo: 

— Pinigai visada kuo nors dėti. 

Jis nukreipė žvilgsnį į Z pakalikus — 
vaikinuką ir šachmatgalvį veriančiai mėly- 
nomis akimis. 

— Ar jums tikrai nereikėtų vieno kito 
papildomo dolerio? Turiu šimto milijonų 
vertės įmonę. Galiu jums sumokėti kur kas 
daugiau negu jis. 

— Tik paleiskite mūsų dukterį, — tyliai 
pridūriau aš. 

Vaikinukas nepajudėjo. Šachmatagalvis 

Ešlina vėl sudrebėjo. 

— Mergaitė lieka, — pareiškė Z. — Tu 
lieki, — jis pažvelgė į mane, — ir tu lieki, — 
jis pažiūrėjo į Džastiną. — Ir aš neprivalau 
jums aiškinti, kodėl ir kiek čia būsite. Nes 
aš pažįstu tave, Džastinai. Puikiai žinau, 
kaip dirba tavo smegenys. Esi uždavinių 
sprendėjas iš prigimties. Net ir dabar 
nepuoli į paniką — tik lauki, kol situacija 

visiškai atsiskleis. Nes esi patyręs, kad in- 
formacija — tai galia. Ją turėdamas, gali 
narstyti, kontroliuoti, spręsti. Todėl jus 
palaužti bus dar įdomiau. Ką gi, smagumas 
tik prasideda. 

Z pajudino ranką, pastūmė už jo esanči- 
as duris, ir prieš mus atsivėrė patalpa su 
lentynomis, prigrūstomis oranžinės 
medžiagos. 

— Jūsų nauja apranga, — pareiškė jis. — 
Renkitės. Nuo šiol jūs esate mūsų kaliniai. 
O čia — jūsų naujieji namai. 

Tokie teisėsaugos pareigūnai kaip Bo- 
stono detektyvai ir FTB agentai paprastai 
taiko tiesiai į problemos šerdį. Jie ap- 
sireiškia įmonėje, pablizgina priimamojo 
darbuotojams ženkleliais ir išmelžia visą 
įmanomą informaciją iš visų iki vieno 
darbuotojų. 

Kadangi Tesa jau nedirbo policijoje, 
reikalus tvarkė privataus tyrėjo metodais: 
išsiaiškinusi Džastino Denbio dešiniosios 
rankos vardą ir susiradusi jo numerį 
viršininko telefone, sutarė po dvidešimties 
minučių susitikti kavinėje, esančioje už 
kelių kilometrų bei kelių rajonų nuo Den- 
bio statybos įmonės būstinės Bostone. 

Ji nutarė kreiptis į artimiausią Denbio 
patikėtinį, numanydama, kad šis žinos 
daugumą dalykų apie asmeninį ir profesinį 
Džastino gyvenimą. Tesa išviliojo jį iš 
įmonės teritorijos, nes visiems lengviau 
kalbėti, kai per petį nesižvalgo pažįstami ar 
bendradarbiai. 

Krisas Lopesas, statybos projektų direkt- 
orius, jos jau laukė „Starbucks“ kavinėje. 
Tesa jį išsyk atpažino, nes jau dešimties 
metrų atstumu šio vyro drabužiai ir elgesys 
trenkė statybų verslu. Gerokai nudrengti 
džinsai, raudoni languoti marškiniai at- 
raitotomis rankovėmis, apsivilkti ant 
paprastų baltų marškinėlių, nutrinti 
darbiniai batai su storus padus juosiančiu 
purvo sluoksniu. Savo juodus plaukus vyras 
buvo nusikirpęs trumpai, tad iš už jo 
marškinių apykaklės Tesa pastebėjo 
kyšančius tamsiai mėlynus tatuiruotės 
žiedus. 

Buvęs kariškis. Mašinėle skusta šuku- 
osena, raumeningi dilbiai, stambus sudėji- 
mas, drybsojimas kietoje medinėje kėdėje, 
džinsais apmautos išžergtos kojos. 

Tuo tarpu vyras ją įvertino lygiai tokiu 
pačiu atviru žvilgsniu. Bet šitai jos irgi 
nenustebino. Uniformuoti pareigūnai visa- 
dos traukia uniformuotus. Kadangi Tesa 
nustatė, jog Lopesas — buvęs kariškis, tad 
pati irgi neabejojo, kad jis jau atspėjo ją 
buvus teisėsaugininke — kažin koks vidinis 
radaras juodu perjungė į sustiprintos par- 
engties režimą. 

Per salę ji ėjo neskubėdama. Ryškią, 
saulėtą šeštadienio popietę „Starbucks“ vis 
dar buvo sausakimša, žmonės rinkosi 
popiečio latės kavos ir  pyragaičių. 
Žinodama, kad kariškiai ir statybininkai ne 
tik smarkiai dirba, bet ir smarkiai 
linksminasi, Tesa galėjo lažintis, kad išver- 
tė jį iš savo arba svetimos lovos, kur jis 

mėgino išmiegoti penktadienio nakties 
nuovargį. 

Tesa nutarė, kad vis dėlto iškrapštė jį iš 
svetimos lovos. Dėl to ir apsirengęs darbo 
rūbais bei apsiavęs darbiniais batais: iškvi- 
estam į skubų susitikimą teko apsivilkti tai, 
ką turėjo po ranka. 

Jai artinantis, vyras nenusuko akių. 
Priešingai, pasitiko ją tiesiu žvilgsniu, 
šypsena kilstelėjo jo lūpų kampučius. Kieta 
laikysena, pagalvojo Tesa, kaip vaikinui, 
greičiausiai vis dar dvelkiančiam kitos 
moters kvepalais. 

Galbūt jis truputį glostė jos savimeilę. 
Tokios moterys kaip ji nesulaukdavo per 
daug dėmesio žmonių prisigrūdusioje pa- 
talpoje. Tesa buvo linkusi per daug įs- 
itempti, visados saugotis netikėto pavojaus, 
be to, atsiribodavo nuo mandagaus užkal- 
binimo. Vėliau, po įvykių, ištikusių prieš 
dvejus metus... Pasitaikydavo rytų, kai ji 


205/974 
neatpažindavo savęs veidrodyje. Jos 
mėlynos akys žvelgė pernelyg bukai. Veidas 
atrodė per rūstus. 

Sausakimšuose metro tuneliuose 
žmonės jos šalindavosi. Tesa save tikino, 
kad būti kietai gerai, vis dėlto pasitaiky- 
davo dienų, kai šitai imdavo ją slėgti. 

Jos vyras buvo nužudytas, ir Tesa 
gyveno tarsi sala. Jei ne besąlygiška Sofi 
meilė, ji būtų visiškai užsisklendusi. Tai ją 
paskatino labiau branginti savo dukterį, 
nors kartu vertė nerimauti, kad daugiausia 
laiką leisdama su aštuonmete, kenkia tiek 
sau, tiek mergaitei. Sofi užduotis buvo 
užaugti ir ją palikti. 

Tesos užduotis buvo ją paleisti. 

Ji priėjo prie dviviečio stalelio. Nusivilko 
savo ilgą paltą, nes saulės kepinamoje 
kavinėje su juo buvo per šilta, o kadangi 
ginklas liko automobilyje, šiltas drabužis 
buvo visiškai nebereikalingas. Ji 

neskubėdama pakabino paltą ant kėdės 
atkaltės ir pagaliau atsisėdo. 

Jiedu abu tylėjo, ir Kriso Lopeso šypsena 
ėmė platėti. 

— Na, — galop prabilo Tesa. — Kuo ji 
vardu? 

Vyro šypsena dingo. 

— Ką? 

— Moteris. Iš šios nakties. Ar tai buvo 
tas atvejis, kai vardai nebūtini? 

Jis susiraukė. 

Ji ištiesė ranką. 

— Tesa Leoni. Atėjau dėl Denbių šeimos. 

— Tu buvusi policininkė, — pasakė 
Lopesas niūroku balsu. Jis paspaudė jai 
ranką, bet jau nebeatrodė toks linksmas. — 
Valstijos patrulė. Tu nušovei savo vyrą. 

— Tariamai, — pataisė ji. 

Trukt už vadžių — vėl iš pradžių. 

— Ko labiausiai pasiilgsti? Uniformos, 
ginklo ar nevykusio automobilio? 

— Nemokamai statyti automobilį. Papa- 
sakok, kuo užsiimi Denbio statybos 
įmonėje. 

Esminius dalykus jie iš anksto išsi- 
aiškino telefonu. Džastinas Denbis pra- 
dingo su visa šeima — Lopesas jau žinojo 
apie susiklosčiusią padėtį: pirmojo paieškų 
etapo metu jam apie tai, be abejo, pranešė 
kiti įmonės darbuotojai arba Bostono poli- 
cija, o gal net ir vieni, ir kiti. Lopesas teigė 
paskutinįkart Džastiną matęs per penkio- 
liktos valandos susitikimą penktadienio 
popietę biurų pastate. Nuo to laiko su juo 
nei kalbėjo, nei buvo susitikęs. O kalbant 
apie šeimą, apie namą, — Lopesas jų 
nematė ir nesilankė Džastino namuose Bo- 
stone jau keletą mėnesių. Buvo pernelyg 
užsiėmęs darbais pietuose. 

Tesa atėjo pasikalbėti ne todėl, kad būtų 
maniusi, jog Krisas Lopesas gali nuvesti ją 
pas Denbių šeimyną. Jos pokalbis su Krisu 

Lopesu buvo antrojo dingusių asmenų 
paieškos etapo — viktimologinės ataskaitos 
sudarymo — dalis. Kas buvo Džastinas 
Denbis? Ir kam naudinga, o kam 
nenaudinga, kad toks žmogus išgaruoja 
kaip dūmas? 

— Išmanai statybų verslą? — tada pak- 
lausė jos Lopesas. 

Ji papurtė galvą, išsiimdama savo tele- 
foną ir iškeldama jį parodyti. Kai jis nenori- 
ai linktelėjo, Tesa spustelėjo įrašymo my- 
gtuką ir padėjo telefoną ant stalo tarp 
jųdviejų. 

— Denbio statybos įmonė yra viena pag- 
rindinių rinkos dalyvių. Mes imamės pro- 
jektų, vertų mažiausiai dešimčių, o neretai 
ir šimtų milijonų. Kalbu apie kalėjimų, 
senelių namų, kareivinių statybas ir taip to- 
liau. Didžiulės sumos, ilgi laikotarpiai, 
viskas arba nieko. 

Tesa nutarė pradėti nuo pagrindų. Ji 
išsitraukė užrašinę, pasuko gulsčiai ir par- 
odė Lopesui. Šios gudrybės ji išmoko ne 
Policijos akademijoje, o vieną dieną pati 
sugalvojo privačioje apsaugos mokykloje. 
— Nurodyk organizacijos struktūrą, — 
paprašė ji. — Su svarbiausiais dalyviais. 
Lopesas užvertė akis, bet vis vien paėmė 
bloknotą, jos pasiūlytą rašiklį ir nubraižė 
pirmąjį stačiakampį puslapio viršuje. 
Džastinas Denbis, generalinis direktorius. 
Jai tai pasirodė logiška. Po Denbiu atsirado 
dar trys stačiakampiai. Generalinė finansų 
direktorė Ruta Čan, statybos projektų 
direktorius Krisas Lopesas, generalinė vyk- 
domoji direktorė Anita Benet. Tesa at- 
pažino Benet pavardę, nes tai ji susisiekė su 
Tesos viršininku šį saulėtą ankstyvą rytą. 
Tada po generalinių vadovų pavardėmis 
Lopesas nubraižė dar du, mažesnius, 
stačiakampius: informacinių technologijų 

vadovas Tomas Vilkinsas ir biuro adminis- 
tratorė Leticija Li. 

— Projektų direktorius vadovauja staty- 
bų darbams, — paaiškino Lopesas, baks- 
nodamas į stačiakampį su savo vardu. — 
Mudu su Anita Benet esame veiklos 
vadovai. Ji rūpinasi verslo reikalais, 0 aš — 
statybų eiga. Taigi jai pavaldūs adminis- 
tratoriai, o man — darbininkai. 

Daugiau stačiakampių Lopesas nebeb- 
raižė. Jis pastūmė užrašinę su schema, ir 
Tesa susiraukė. 

Kaip šimtus milijonų dolerių uždirbanči- 
ai įmonei, gana menka struktūra, pastebėjo 
ji. 

Jis gūžtelėjo. 

— Pirmoji statybų verslo taisyklė: svar- 
biausia subrangovai. Savos darbo jėgos, 
ypač imantis didelių projektų, nepakanka, 
ką jau kalbėti apie tai, kad vangesniais 
laikotarpiais ją per brangu išlaikyti. Mes 


211/974 
dirbame su partneriais. Denbį reikėtų 
laikyti šimtakojo galva, mes parašome 
prašymą... 

— Prašymą? 

— Nuo jo prasideda visi, ypač valstybės 
finansuojami, darbai. Susijusi agentūra... 

— Susijusi agentūra? 

Lopesas atsiduso. Pasilenkė į priekį ir, 
atrėmęs dilbius į mažytį stalelį, paaiškino: 

— Tarkime, dalyvaujame konkurse dėl 
šimto milijonų dolerių vertės naujų karinio 
laivyno kareivinių statybų projekto. Akiva- 
izdu, kad pasiūlymas keliauja per karinius 
kanalus. Ligoninių projektai pateikiami per 
privačius arba valstybinius kanalus. O 
kalėjimų projektai, atsižvelgiant į tai, ar jie 
yra apygardos, valstijos ar federalinio lyg- 
mens, gaunami Kalėjimų valdybos 
kanalais. 

— Tačiau atrodo, kad jūs daugiausia 
užsiimat valstybiniais darbais? 

— Tiesa. Yra įmonių, kurių specializacija 
didelių viešbučių, konferencijų centrų, 
kazino ir panašių objektų statybos. Aptar- 
navimo ir pramogų sritis. O mes orientuo- 
jamės į priešingą spektro pusę — valstybin- 
ių institucijų sritį. 

Lopesas sukikeno iš pasitenkinimo savo 
ironija. 

— Kodėl? 

— Valstybiniame sektoriuje svarbiausia 
ryšiai, o Džastinas jų turi. Tai viena iš jo sti- 
priųjų savybių. Šitas žmogus žino, kaip 
susirasti draugų. O kai dėl šimtų milijonų 
dolerių vertės pasiūlymo varžaisi su tuzinu 
kitų įmonių, visai neprošal asmeniškai 
pažinoti atitinkamame komitete dirbantį 
senatorių ar pasikviesti į namus vakarienės 
Kalėjimų departamento viršininką. Kai 
kurios įmonės netgi įdarbina lobistus. Mes 
dalyvaujame svarbiausiose konferencijose, 

susipažįstame su didžiaisiais žaidėjais, o 
tada iniciatyvą perima Džastinas. 

— Tai jums tenka susipažinti su pag- 
rindiniais asmenimis, kurie sudaro didžiųjų 
projektų paraiškų pasiūlymus. O Naujojoje 
Anglijoje irgi taip pat? 

— Mes dirbam visoje šalyje. 

— Aišku, nacionaliniai statybų projektai. 
Tačiau tie projektai verti šimtų milijonų 
dolerių, turbūt jų įgyvendinimas užtrunka 
ne vienerius metus? 

— Vien tik darbas statybų aikštelėje 
suėda keletą metų, — patikslino Lopesas. — 
Antai mūsų ką tik pabaigtas didžiulis 
kalėjimo projektas. Nuo pradžios iki pabai- 
gos užtrukom dešimt metų. Juk mūsų už- 
sakovas yra valstybė, ar ne? O valstybės 
niekur neskuba. 

— Suprantu. Taigi, viena vertus, jūs 
imatės šimtų milijonų vertės projektų, kita 
vertus, juos įgyvendindami užtrunkat 


214/974 
dešimt metų. Dideli pinigai, didelė rizika, 
kaip ir pats sakei. Bet Denbio statybos 
įmonė gyvuoja jau dvi kartas, tiesa? Ją 
įkūrė  Džastino tėvas. Vadinasi, il- 
gaamžiškumas — jūsų pusėje. 

— Mes nesame naujokai, — sutiko Lope- 
sas, — bet taip pat ir nesnaudžiam ant 
laurų. Kai įmonę po tėvo mirties pradėjo 
valdyti Džastinas, jį apsėdo manija 
bendrovę išplėsti. Jo požiūriu, rinka 
išgyveno didžiulį lūžį, kai didieji turėjo 
tapti dar didesniais, o mažieji — dar mažes- 
niais. Džastinas nenorėjo, kad įmonė 
sumažėtų. Žinoma, statybų versle pag- 
ant išlaidų. Juk tai bumų ir krizių rinka, ar 
ne? Per bumą įdarbinama daugiau person- 
alo, padvigubinamos išlaidos, bet išgyventi 
staiga užklupus krizei tampa itin sudėtinga. 
Dėl to Džastinas ir vadovavosi šimtakojo 
modeliu: Denbio statybos įmonė skiria 

kiekvieno statybų proceso segmento 
vadovą — geriausią projektų vadybininką, 
profesionaliausią darbų specialistą ar 
panašiai, kad šis vadovautų ir spręstų nesk- 
landumus. Iš esmės mes skiriame generol- 
us, o subrangovai — karius. Dėl to Denbio 
įmonė gali turėti negausų personalą, bet vis 
vien būti rinkos lydere. 

— Dėl to esi ekspertų ekspertas? — pak- 
lausė Lopeso Tesa. — Juk jei tavo darbin- 
inkai yra geriausi iš geriausių, o tu — geri- 
ausių iš geriausiųjų vadovas... 

Lopesas užvertė akis. 

— Nežinau, ar galėčiau tvirtinti, kad esu 
toks protingas arba toks užsispyręs. 
Klausyk, galiu tau pripiešti šitų gražių pa- 
veikslėlių, kiek tik nori, bet iš esmės didelės 
statybos reiškia didelį galvos skausmą. Visų 
pirma, man tenka laikytis įsikibus dešimtis 
subrangovų, kad parengtume vieną išsamų 
pasiūlymą. Tik vieno statybų pasiūlymo 

parengimas labai panašus į politinę kam- 
paniją. Visi subrangovai, vildamiesi būti 
pakviesti į nugalėtojų komandą, stengiasi 
elgtis kuo mandagiau, žarsto neįtikėtinus 
pažadus. Tačiau kartais taip aktyviai rekl- 
amuodamasis komunalinių tinklų subran- 
govas pamiršta perskaityti tekstą smulkiu 
šriftu techninių duomenų lape. Arba 
supainioja skaičių septyniasdešimt su 
septynetu, todėl gana stipriai numuša pro- 
jekto kainą. Dauguma subrangovų mėgina 
numuilinti tokias klaidas. Mano užduotis — 
neleisti jiems išsisukti, kai po trejų metų 
prasideda tikrosios statybos. Geriausiu 
atveju reikia priversti subrangovą susi- 
taikyti su dešimtis tūkstančių dolerių 
kainuojančia klaida — tai palyginti niekis, 
nes pasirašytos sutarties vertė penkias- 
dešimt milijonų. Tačiau blogiausiu atveju, 
kai klaida atsieina dešimtis milijonų, ir kai 
projektas subrangovui tampa nuostolingas, 

aš jam neleidžiu pasitraukti, nes mus saisto 
teisiniai įsipareigojimai, o tam kartais pri- 
reikia pagrasinti teismais ar net 
susidorojimu. Visko pasitaiko. 

Tesai tai padarė įspūdį. 

— Tai tu esi blogasis įmonės poli- 
cininkas. Vadinasi, Džastinas yra gerasis 
policininkas? 

— Maždaug. Džastinas mąsto 
strategiškai. Kai subrangovas atsiunčia į 
statybų aikštelę dešimt darbininkų, nors 
pagal viso projekto tvarkaraštį reikėtų 
dvidešimties, jis tai išsprendžia. Kai 
elektros instaliacijos planas pažeidžia 
keturias pagrindines taisykles, Denbis či- 
umpa telefoną ir viską sutvarko. Kai 
prašymas užstringa komitete, jis paplonina 
liežuvį ir jį prastumia. Džastinas ne šiaip 
sumanus, bet ir išnaudoja savo sumanumą. 
Jis ne vien sprendžia problemas, bet tuo 

džiugina kitus. Tokie vyrukai kaip aš tai 
vertina. 

— Tokie kaip tu? 

Lopesas gūžtelėjo. 

— Kariuomenės reindžeriai. 

—  Statybose dirba daug buvusių 
kariškių? 

— Galima sakyti, kad taip. 

Jis ištiesė ranką link Tesos užrašinės. 
Kai ši ją padavė, Lopesas nubrėžė brūkšnį 
žemyn nuo savo vardo schemoje ir nupaišė 
dar keturis stačiakampius. Vyriausiasis ar- 
chitektas, struktūrinis inžinierius, apsaugos 
sistemų prižiūrėtojas, kokybės inžinierius. 

— Tai statybų komandos pagrindas, — 
paaiškino jis. — Vyriausiasis architektas 
prižiūri architektus. Jo vardas Deivas, vien- 
intelis, kuris savo jaunystę iššvaistė ne po 
Dėdės Semo sparnu. Dženkinsas, inžinieri- 
us konstruktorius, tarnavo oro pajėgose. 
Viskas pereina per jo rankas, visi brėžinių 

pjūviai. Manai, man patinka smulkmenos? 
Dženkinsas net sapnuoja detaliuosius 
planus. Be to, tas kalės vaikas visiškai 
nemoka bendrauti, greičiausiai turi kokį 
Aspergerio sindromą, bet jis siaubingai 
protingas ir visai neblogas šaulys, tad kitas 
ydas mes jam atleidžiame. Ką gi, priėjome 
Polį, apsaugos sistemų prižiūrėtoją. Ap- 
saugos sistemoms svarbūs du dalykai — 
elektronika ir kieta ranka. Polis kuo puiki- 
ausiai įvaldęs tiek viena, tiek kita, bet tokio 
bepročio dar nesi mačiusi. Jis buvęs SEAL? 
būrio narys, ir kaip Džastinas sugebėjo jį 
prastumti pro asmens patikrą, man visiška 
paslaptis. Ypač po pastarojo nutikimo 
poroje barų, kai buvo sukilę visi miesto 
policininkai, ir teismas galiausiai paskyrė 
Poliui pykčio valdymo kursus. Tačiau Polis 
nėra toks jau blogas, svarbu neleisti jam 
prisilakti. Tai mano ir Džastino užduotis. 
Taigi mums lieka kokybės inžinierius 

Paršas. Jo tikrasis vardas Beris, bet jeigu jį 
taip pavadini, gali gauti į akį. Paršas — 
buvęs jūrų pėstininkas, tarnavęs speciali- 
osios žvalgybos būryje. Jis nešiojasi po 
kaklu pasikabinęs šaukštą. Tvirtina, kad 
kadaise juo nužudė žmogų. Su Paršu mes 
pernelyg nesiginčijame, — Lopesas pažvel- 
gė jai į akis ir tęsė labai rimtu balsu. — Ši 
komanda daugiausia ir dirba su Džastinu. 
Artimai bendraujame ir gerai sutariame. 
Galiu tau atvirai pasakyti, tas vyrukas visa- 
dos gali mumis pasikliauti. 

— Įdomus draugų ratelis. 

Lopesas tik gūžtelėjo. 

— Šie projektai ne skystablauzdžiams. 
Tikrai sunkus darbas, tenka keliauti po visą 
šalį. Pirmuosius metus reikėjo gyventi 
namelyje ant ratų, myžti į kibirą. Mes, 
kariškiai, prie to pratę. Mums nebūtina 
kanalizacija. Galim kasdien valgyti tą patį 
šiupinį. Jau neminint to, kad daugeliui 

mūsų vien tokia alga yra nemenkas 
paaukštinimas. Džastinas su mumis elgiasi 
gerai. Nemažai moka, gerbia. Šiais laikais 
statybų pramonė yra visiškas mėšlas. 
Aplink žlunga įmonės. Bet Džastinas 
neužvėrė durų, nieko neatleido, mokėjo al- 
gas. O tai vertina net toks kietakaktis kaip 
aš. 

— Džastinas geras viršininkas, — 
pareiškė Tesa. 

— Aha. Bet mes siaubingi darbuotojai, 
gauja nedėkingų, prasigėrusių, gudragalvių 
savo srities nevykėlių. Tai šį tą pasako. 

— Užsiminei, kad per asmens patikrą 
Džastinas turėjo prastumti pakvaišusį 
buvusį SEAL narį. Visi jūsų komandos dar- 
buotojai tikrinami, kad galėtų dirbti staty- 
bų aikštelėje? 

— Atliekamas tik elementarus krimina- 
linių nusikaltėlių įskaitos bazės patikrini- 
mas, — atskleidė Lopesas. — Ieškoma 

galiojančių arešto orderių. Atvirai sakant, 
jei pastatas yra naujas ir neapgyvendintas, 
dažnai nepaisoma netgi to. Amatininkai 
nėra patys švenčiausi žmonės. Net valdžia 
supranta, kad jei pernelyg sugriežtinsi 
saugumo standartus, statybų aikštelėje ne- 
beliks kam dirbti. 

— Triukšmingiems vadovams — tri- 
ukšmingi darbuotojai? 

— Vaikinai, mokantys linksmai praleisti 
laiką su mergina, — patikino ją Lopesas. Jis 
vėl šypsojosi. 

Tesa pakeitė temą: 

— Jei Denbio statybos įmonės darbuoto- 
jai taip myli Džastiną, kas galėtų jo nekęsti? 

— Visi konkurentai, kurie per jį neteko 
projektų. Ir visi subrangovai, kurie pasirašė 
su mumis sutartį, bet dėl neįvykdytų įsi- 
pareigojimų neteko paskutinių marškinių. 
Pameni, tie, kurie apskaičiuoja išlaidas 
septynioms, 0 ne septyniasdešimčiai 

detalių? Keletą kartų mūsų statybos 
aikštelėje buvo pasirodę ginkluoti perpykę 
subrangovai. Žinoma, mes ne tokie, ant 
kurių norėtųsi užsirauti. Šiai kategorijai 
priskiriu ir Džastiną. Jis su mumis šaudo 
bent kartą per savaitę ir pataiko į monetos 
centrą taip pat dažnai, kaip ir mes visi. 

Tesa sumirksėjo. 

— Jūs pašėlusi komanda. 

— Tai pašėlęs verslas, po velnių. Turi 
tuščią popieriaus lapą? Man jo prireiks, jei 
nori viso priešų sąrašo. 


Tesa išsiskyrė su Lopesu po valandos. 
Tiek užtruko sudaryti ilgą konkurentų ir as- 
meniškai ant Džastino ar apskritai ant Den- 
bio statybos įmonės dantį griežiančių sub- 
rangovų sąrašą. Padėtį komplikavo 
sudėtinga statybų rinkos dinamika: vienos 
įmonės perka ir parduoda subrangovus ir 

konkurentus, jau nekalbant apie įmonės 
panaikinimą vien tam, kad po mėnesio ji 
galėtų atsidaryti kitu vardu. Lopesas pab- 
rėžė dvi įmones — „ASP inc.“ ir „Pimm 
Brothers“. Jos buvo senos Denbio 
bendrovės priešės. „Pimm Brothers“ valdė 
du broliai, atskilę nuo kitos jų šeimai prik- 
lausančios įmonės. Atsiskirdami jie tikė- 
josi, kad Džastinas nutrauks santykius su jų 
tėvo bendrove ir ims bendradarbiauti su 
jais. Kadangi Denbis to nepadarė, tie vyr- 
ukai jam niekad neatleido. 

Čia muilo operų daugiau, pagalvojo 
Tesa, nei daugumoje mafijos susivienijimų. 

Tai jai pakišo mintį pereiti prie kitos 
pokalbio temos. Džastino Denbio asmen- 
inis gyvenimas. Nors Lopesas puikiai iš- 
manė statybų rinkos subtilybes, prakalbus 
apie Džastino santuoką, jis išsyk virto 
bukapročiu. 

Vis dėlto Tesa sugebėjo išpešti, kad jis 
gerbė ponią Denbi ir buvo neabejingas 
Ešlinai. Pasirodo, dauguma pagrindinių 
statybų komandos darbuotojų pažinojo 
Ešliną dar nuo kūdikystės. Kai jai sukako 
treji, Džastinas dažnai atsivesdavo mer- 
gaitę į statybų aikštelę ir leisdavo lakstyti 
su elektriniais įrankiais. Vyras mėgo girtis, 
kad vienądien dukra perims jo įmonę. 
Anuomet Lopesas tik gūžtelėjo. Mergaitė 
atrodė ganėtinai sumani. 

Apskritai Lopesas negalėjo išmąstyti nė 
menkiausios priežasties, kodėl visa šeima 
galėtų dingti savo noru. Įmonės finansinė 
padėtis nebuvo pati geriausia, bet šiame 
versle tai gana įprasta. Ir ne, Džastinas 
neatrodė nei itin slegiamas streso, nei 
piktas ar sutrikęs. Velniai rautų, jie petys 
petin rengė solidų pasiūlymą suremontuoti 
senstantį atominės elektrinės reaktorių, o 
Džastinas, atrodė, dirba be atvangos. Ir 

taip, Lopesas buvo girdėjęs kalbas apie 
planuotą pasimatymą penktadienio vakarą. 
„Scampo“, ar ne? Prašmatni vietelė, tikrai 
paliks įspūdį žmonelei. 

O kalbant apie tai, kas galėjo pagrobti 
visą šeimą... 

Lopesas akivaizdžiai susijaudino. At- 
sisėdo tiesiai, ėmė barbenti pirštais sau į 
šlaunį. Tesai pasirodė, kad Lopesą jaudina 
ne tiek paties Džastino dingimas, kiek Den- 
bio žmonos ir dukros pagrobimas. Jį si- 
utino mintis, kad kažkas skriaudžia 
moteris. 

Už tai Tesa pajuto jam pagarbą. 

— Aš pašniukštinėsiu, — galiausiai pas- 
isiūlė Lopesas. — Turiu omeny, neįsivaiz- 
duoju, kas iš Denbio įmonės liepsnoja pa- 
gieža visai šeimai, bet... stebėsiu savo 
įnamių nuotaikas. Jei ką  išgirsiu, 
paskambinsiu. Galėtume apie tai pakalbėti 
per vakarienę. 

— Aš darbo metu nevaikštau į 
pasimatymus, — pareiškė Tesa. 

— Kodėl? Tu jau nebe policininkė. Kas 
nustato taisykles? 

— Elementarus profesionalumas. Galiu 
nusistatyti kokią tik noriu taisyklę. 

— Rūstuolė, — tarstelėjo jis. 

— Na, aš tariamai nušoviau savo vyrą. 

Lopesas nusijuokė. Atrodo, įtarimas 
žmogžudyste jį tik dar labiau viliojo. 

Statybų versle sukasi labai įdomūs 
žmonės, pamanė Tesa. 

Ji atsisveikino su Lopesu, kaip tik tada 
suskambo jos telefonas. 

Prieš atsiliepdama ji išėjo iš kavinės, nes 
pamanė, jog tai Sofi, ir išsyk pasijuto kalta, 
kad nepasivargino jai paskambinti. Bet 
šįsyk skambino ne iš namų. Tai buvo Didi 
Voren. 

— Erelis nusileido, — tarė detektyvė vi- 
etoj pasisveikinimo. 


228/974 

Tesa jos žodžius suprato, kaip slaptažodį 
— atvyko FTB. 

— Pakirpo tau sparnus? 

— Atšipusiom žirklėm, — niūriai atsakė 
Didi. — Tačiau, pasirodo, paskutinis juoks- 
is Neilas: kažkuris šerifo departamentas, 
priklausantis Naujojo Hampšyro policijai, 
perėmė kamuolį ir dabar jį varosi. 

— Kalbi apie GPS siųstuvą? — viltingai 
paklausė Tesa. 

— Rastas tik pats daikčiukas. Jų 
manymu, pagrobėjai pastebėjo, kad švarkas 
siunčia GPS signalą, todėl sustojo prie 
kažkokios apleistos užeigos, išpjovė švarko 
gabalą ir numetė miške. Pagal padangų 
žymes matyti, kad automobilis nuvažiavo 
šiaurės kryptimi. 

Tesa susiraukė, pamėgino mintyse įsiva- 
izduoti Naujojo Hampšyro žemėlapį. 

— Jie jau buvo trys valandos kelio nuo 
Bostono. Kiek dar galima važiuoti į šiaurę? 

— Dvi valandos kelio iki Kanados. Bet 
taip pat dvidešimt minučių kelio iki Meino 
sienos, tad galbūt jie nusuko kažkur į rytus, 
taigi galėjo atsidurti visiškam užkampy. Iš 
esmės mums reikėtų apieškoti šimtus kvad- 
ratinių kilometrų laukinių kalnų, apleistų 
stovyklaviečių ir užkaltų vasarnamių. O ši- 
aip tai... 

— Šūdas, — nusikeikė Tesa, prikandusi 
apatinę lūpą. — Yra žinių? 

— Ne. FTB atsivežė elgsenos analizės 
būrio agentę, kurios specializacija — din- 
gusių asmenų paieška. Anot jos, jei tai 
pagrobimas dėl išpirkos ir į mus nesikreips 
iki vakaro, padėtis prasta. 

— Juos pagrobė ne dėl išpirkos. Tai... ge- 
rokai asmeniškesnis reikalas. 

— FTB ekspertė jau turi teoriją ir apie 
tai, — pareiškė Didi. 

— Kokią? 

—  Keršto atvejais žmonės linkę 
vadovautis principu akis už akį. Jie siekia 
padaryti tiek pat žalos, kiek ir patys patyrė. 
Pagal šią teoriją, įtariamasis, kuris laiko 
save nukentėjusiu nuo Džastino asmen- 
inėje arba profesinėje srityje, siektų at- 
sikeršyti tik Džastinui. 

— Tik kad, — lėtai tarė Tesa, — užpultas 
ne vien Džastinas. Jie pagrobė ir Denbio 
žmoną bei dukrą. 

— Vadinasi, jei tai nėra pagrobimo dėl 
išpirkos atvejis, nusikaltimo organizatorius 
greičiausiai mano, kad Džastinas Denbis 
nuskriaudė visą jo šeimą, galbūt per jį jis 
neteko savo žmonos ir vaiko. 

— Panašu, kad tai nebe verslo reikalai, — 
sutiko Tesa. — Tai išties skamba kaip as- 
meninis konfliktas. 

— Yra apie ką pamąstyti, — pritarė Didi. 

Stojo tyla. 

— Taigi, kadangi federalai jau atvyko ir 
ėmėsi savo gudrybių... — vėl prabilo Didi. 

— Tad kuriam laikui tai bus paskutinis 
tavo skambutis iš bylos kuluarų? — pamė- 
gino spėti Tesa. 

Šitai vertė susimąstyti, kodėl kadaise 
buvusiai priešei paskutinį skambutį parūpo 
skirti Tesai. 

Tarsi skaitydama jos mintis Didi tarė: 

— Galiu pasakyti viso Bostono policijos 
būrio vardu, kad mums nelabai rūpi, kas 
išvaduos Denbius. Mes tenorime sužinoti, 
kad jie surasti, yra sveiki ir gyvi. Tačiau 
jeigu šeimą išgelbėtų vietinė tyrėja, o ne, 
tarkime, be galo erzinantys federalai, kurie 
ką tik pasisavino mūsų nusikaltimo vietą... 
na, tuo būtų geriau mūsų gražiame 
pasaulėlyje. 

Išdėsčiusi savo nuomonę, Didi padėjo 
ragelį. Tesa dar kiek pastoviniavo auto- 
mobilių aikštelėje, apmąstydama 

detektyvės praneštas naujienas. Kas bus, 
jeigu Denbių šeimos pagrobimas niekuo 
nesusijęs su pinigais? Kas, jeigu FTB ek- 
spertė teisi, ir nusikaltimas įvykdytas iš as- 
meninių, o ne profesinių paskatų? 

Ne dėl išpirkos, o iš keršto. 

Tesa dirstelėjo į laikrodį ir permetė 
akimis pagrindinius kontaktus, atrinktus iš 
Denbių telefonų. Dešinioji Džastino ranka 
tikino, kad nedaug težino apie savo 
viršininko asmeninį gyvenimą. Gal reikėtų 
pasikalbėti su kuo nors iš Libės Denbi ar- 
timųjų? Seserimi, geriausia drauge, artimu 
bičiuliu. 

Tesa Leoni, buvusi valstijos patrulė, o 
dabar geniali tyrėja, išsirinko kitą taikinį. 


* JAV elitinės pajėgos, parengtos veikti jūroje, 
ore ir sausumoje. 


13 


Kaip sužinoti, kad meilė baigėsi? 

Įsimylėjimui skirta tiek daug dainų, 
eilėraščių ir atvirukų. Koks galingas 
pirmasis žvilgsnis, išskiriantis žmogų 
minioje. Arba akimirka prieš pat pirmąjį 
bučinį, kai nesi tikra, ar jis sutiks, bet vis 
tiek lenki galvą šimtus metų nekintančiu 
kvietimo judesiu. 

Svaiginančios pirmosios dienos, 
savaitės, kai esi apsėsta minčių apie jį. Apie 
jo prisilietimą, skonį, jausmą. Investuoji į 
gražesnius apatinius, ilgiau  užtrunki 
šukuodamasi plaukus, išsirenki naują pri- 
gludus; megztinį, nes įsivaizduoji, kaip jo 
rankos glosto tas pačias linijas kaip ir 

minkštas mezginys, ir tu labiau už viską 
trokšti leisti toms rankoms liesti save visą. 

Suskambus telefonui, čiumpi ragelį, 
tikėdamasi išgirsti jo balsą. Atėjus pietų 
pertraukai, staigiai paskaičiuoji, ar spėsi 
per valandą nuvykti iki jo biuro ir atgal. 
Vilkėdama vien lietpaltį, nieko daugiau. 

Suplanuotos vakarienės virsta 
paskubomis iškepta kiaušiniene, kurią abu 
valgote iš dubenėlių, įsitaisę ant jo didži- 
ulės lovos, nes suveikė tavo naujojo meg- 
ztinio kerai ir nė vienam iš judviejų ne- 
bepavyko išeiti pro duris. Ir dabar jis guli 
vienomis trumpikėmis, o tu susirangiusi 
greta, vilkėdama jo marškinius, grožėdam- 
asi plačia ir tvirta jo krūtine bei judančiais 
žastų raumenimis, mąstai: ir kaipgi man 
taip pasisekė? 

Tada jo akys patamsėja, jis čiumpa tave 
ir daugiau jau apie nieką nebegalvoji. 

Supratau, kada įsimylėjau Džastiną. 
Kaip sakoma, jaučiausi it žaibo trenka. 

Ir Tą Dieną, kai aptikau jį su įkalčiais ir 
stebėjau, kaip jo veidas iš pradžių pabąla, 
tada sustingsta, galvojau, kad lygiai taip pat 
stipriai pajusiu, kaip žaibiškai miršta meilė. 
Žinoma, netekau amo. Jutau, kaip suka 
skrandį ir ima pykinti. 

O Džastinas pasižiūrėjo man į akis ir tyl- 
iai pasakė: 

— Taip, aš su ja miegojau... 

Rėkiau. Mėčiau viską, kas pasitaikė po 
ranka. Siautėjau ir klykiau, vis labiau 
pasiduodama isterijai. Ešlina bėgte atbėgo 
iš koridoriaus galo į mūsų kambarį, bet 
Džastinas dar niekada negirdėtu griežtu 
balsu liepė jai tuojau pat grįžti į savo kam- 
barį. Ji apsisuko ant kojos pirštų tikrąja šių 
žodžių prasme ir nuskuodė ieškoti 
paguodos pas savo išmanųjį telefoną. 

Džastinas laikė mane, norėdamas 
nuraminti. Tai aš prisimenu. 

Manau, kad tuo metu jį užsipuoliau su 
staline lempa. Džastinas pagriebė ją savo 
stipriomis rankomis, kurias taip mylėjau, ir 
apsuko mane, kad atsidurčiau jo glėbyje, 
nugara prisispausčiau jam prie krūtinės, o 
rankas laikyčiau prie šonų ir negalėčiau jo 
užsipulti. Jis laikė mane. Ir tyliai šnibždėjo 
man į pakaušį, jis atsiprašinėjo. Labai at- 
siprašau. Labai, labai atsiprašau. Jutau, 
kaip drėksta mano plaukai. Mano vyras 
puolė į ašaras. 

Mano kovingumas nuslūgo. 

Aš susmukau, prisiglaudusi prie jo. 

Jis mane pakėlė. Stipriai laikė glėbyje, ir 
mes kurį laiką taip stovėjome, abu sunkiai 
kvėpuodami, 0 mūsų ašaros maišėsi. 
Verkiau dėl savo žlugusios santuokos. Dėl 
buvusio pasitikėjimo šiuo vyru ir dėl to, kad 
jaučiausi ne tik siaubingai, siaubingai 

išduota, bet taip pat ir nevykėlė. Nes mylė- 
jau savo vyrą visa savo esybe, bet to vis tiek 
buvo negana. 

O Džastinas? O jo ašaros, nuo kurių 
sudrėko mano plaukai? Jis verkė iš gėdos? 
Širdgėlos, nes įskaudino mane? O gal 
tiesiog gailėjosi, kad vis dėlto jį pričiupau? 

Tuo metu jo nekenčiau. Visa savo esybe. 

Tačiau nemanau, kad mano meilė jam 
baigėsi. Tiesiog norėjau liautis jį mylėjusi. 

Paskui išspyriau jį iš namų. Jis 
nesiginčijo, tik tyliai susipakavo savo 
daiktus. Liepiau nebegrįžti. Pasakiau, kad 
jis yra baisus žmogus ir labai mane 
įskaudino, juk koks žmogus sužlugdo savo 
šeimą, koks tėvas palieka savo dukterį? Ir 
po to ėmiau kalbėti nesąmones, liejau savo 
skausmą ir pyktį. Jis viską priėmė. Stovėjo 
priešais mane, laikydamas savo juodą 
sportinį krepšį, ir leido man jo nekęsti. 

Galiausiai išliejau visus žodžius. Žiūrė- 
jome vienas į kitą tylioje mūsų miegamojo 
erdvėje. 

— Aš buvau kvailys, — tarė jis. 

Aš krenkštelėjau. Ne itin patenkinta. 

— Tai mano kaltė, mano klaida. 

Dar kartą krenkštelėjau. 

— Gal galiu tau paskambinti? — nepasi- 
davė jis. — Po kelių dienų, kai tu nurimsi. 
Ar galime tiesiog... pasikalbėti? 

Stebėjau jį  veriančiu  akmeniniu 
žvilgsniu. 

— Tu teisi, Libe, — patyliukais kalbėjo 
jis. — Koks vyras skaudina savo žmoną ir 
žlugdo savo šeimą? Nenoriu toks būti. 
Niekada nenorėjau būti toks kaip... 

Džastinas sudvejojo, bet aš žinojau, ką 
jis nori pasakyti. Kad nenorėjo būti toks, 
kaip jo tėvas. 

Nežinau, ar dabar tai turėjo kokios nors 
prasmės. Jo tėvas buvo kietas, 

mizoginiškas šeštojo dešimtmečio vyras, 
kuris dievino vien tik savo sūnų bei garsėjo 
neištikimybe, todėl jo žmona griebėsi alko- 
holio. Tad obuolys nuo obels netoli tenur- 
iedėjo. Nebaigtas Džastino sakinys man 
turėjo reikšti tik tiek. 

Tačiau... jis man priminė ir kitus 
dalykus. Visas tylias intymiausios išpažin- 
ties akimirkas mūsų pasimatymų laikais. 
Tokias išpažintis, kurios vyksta vakaro 
žaroje, kai mudu gulėdavome nuogi lovoje, 
ir Džastinas, glostydamas mano nuogą 
ranką, kalbėdavo apie vyrą, kurį dievina ir 
kartu nekenčia. Mylėjo jį kaip tėvą, bet tyli- 
ai kentė dėl jo, kaip vedusio vyro, elgesio. 

Džastinas troško būti toks pats geras 
verslininkas kaip ir jo tėvas, tačiau jau tada 
prisiekinėjo, kad bus geresnis vyras, geres- 
nis žmogus. 

Lygiai kaip ir aš, žiūrėdama į savo tėvus, 
prisiekinėjau niekada nerūkyti ir visada 
užsidėti šalmą. 

Čia ir yra problema, suprantate. 
Įsimylėti kur kas lengviau ir paprasčiau, nei 
atsikratyti meilės. Nes į šią akimirką aš 
negalėjau žvelgti paprastai. Su šiuo vyru 
mus siejo aštuoniolika prisiminimų metų, 
įskaitant ir mūsų jaunystės dienas, pu- 
oselėtas bendras viltis ir svajones. Mes 
stebuklingai nusprendėme, kad būsime 
geresni už savo tėvus, nes dar nebuvome 
atsidūrę jų vietoje. Mes net neįsivaizda- 
vome, kokia sudėtinga gali būti net ir 
vykusi santuoka, kiek daug joje gali būti 
vienatvės. 

— Nenoriu tavęs netekti, — ištarė mano 
vyras Tą Dieną. — Aš pasistengsiu. Aš noriu 
pasitaisyti. Libe... aš tave myliu. 

Priverčiau jį išeiti. Tačiau leidau 
skambinti. O vėliau, kai perėjome į 

„bandymo susitvarkyti“ stadiją, jis įsikūrė 
miegamajame rūsyje. Tai reiškė, kad jis ir 
toliau daug keliavo, bet dažniau atnešdavo 
man gėlių. O aš gaminau jo mėgstamiausi- 
us patiekalus, pati vis giliau grimzdama į 
save. Abu laukėme, kol mūsų santuoka 
staiga stebuklingai vėl taps normali. 

Laikas užgydo visas žaizdas, tiesa? O jei 
ir ne, tai, po velnių, praėjus pusei metų juk 
galima vakare nueiti į pasimatymą. 

Kartojau sau, kad santuokos laikausi dėl 
Ešlinos. Kartojau sau, kad negalima taip 
imti ir išbraukti aštuoniolika drauge 
praleistų metų. 

Tačiau kaip buvo iš tikrųjų? 

Aš vis dar jį mylėjau. Vyras man buvo 
neištikimas, melavo. Jis rašė kitai moteriai 
žinutes, vartodamas tuos pačius meilius 
žodžius, kuriuos kadaise maniau prik- 
lausant tik man. Jis su ja miegojo. Tada, 
sprendžiant iš to, kiek pavyko susekti, jis 

grįždavo namo, o kelis kartus netgi mylė- 
josi su manimi. 

Tačiau, kai jis įžengdavo į kambarį, man 
vis dar akimirkai nustodavo plakusi širdis. 
Išgirdus jo juoką, suskausdavo krūtinę. O 
jo ilgi ir stiprūs pirštai neprarado galios 
suvirpinti mano kūną. 

Ir už tai jo nekenčiau. Kad jis mane 
įskaudino ir mėgino pasitaisyti. Nenorėjau, 
kad būtų geras, švelnus ar atgailaujantis. 
Norėjau, kad būtų blogas. Tada būčiau 
galėjusi jį palikti. Pakeisti durų spynas ir 
nebesigręžioti per petį. Tačiau Džastinas vis 
stengėsi. Jis nutraukė tuos santykius, kaip 
ir prašiau. Persikraustė iš mūsų miegamojo 
į kambarį rūsyje, kaip ir prašiau. Jis siūlė 
kreiptis į santuokos psichologą, bet tam pa- 
sipriešinau aš. Tačiau jis nenusileido, 
įvairiausiais nepastebimais būdais stengėsi 
parodyti man savo meilę, savo atgailavimą 
ir norą mane susigrąžinti. Tačiau dėl jo 

pastangų aš nesijaučiau geriau, priešingai, 
jaučiausi tik blogiau. 

Vis svarstydavau, ar po to apsikabindavo 
ją, atsigulusią ant šono? Maitindavo ją 
apelsinais? Stebėdavo ją gulinčią, apsiren- 
gusią vien jo mėgstamais marškiniais? Ar 
pakuždomis dalydavosi su ja slapči- 
ausiomis savo svajonėmis, kurias kadaise 
pasakodavo man? 

Niekaip negalėjau su ja susitaikyti. Ji įs- 
iterpė į mūsų santuoką, kažkokia gražuolė, 
ir aš niekaip nesugebėjau išmesti jos lauk. 
Tad čiupdavau oranžinį receptinių vaistų 
buteliuką ir išsikratydavau dvi, paskui 
keturias, o galiausiai šešias kreidines baltas 
tabletes. Mėginau sustabdyti nesibaigiantį 
skausmingų vaizdinių srautą, bėgantį man 
prieš akis. 

Tačiau net pati supratau, kad tabletėmis 
stengiuosi nuslopinti ne Tos Dienos 

prisiminimą. Troškau ištrinti net ne iš- 
davystės skausmą. 

Desperatiškai mėginau sunaikinti meilę 
savo vyrui. 

Nes jei būčiau jį mažiau mylėjusi, galbūt 
būčiau galėjusi daugiau atleisti. 

Ir net pati stebėjausi, kiek tablečių ger- 
davau, siekdama šio tikslo. 


Ešlina norėjo į tualetą. Apie tai ji man 
pasakė pakuždomis, prisispaudusi savo 
drebančiu kūnu man prie šono, kai mus 
įstūmė į vieną kamerą. Aš linktelėjau, 
klausydamasi jos, bet fone girdėdama už 
nugaros žvangtelinčias uždaromas plien- 
ines duris. 

Visa mūsų apgailėtina trijulė stovėjo 
aprengta vienodomis oranžinėmis kalėjimo 
uniformomis. Net ir mažiausias dydis 
Ešlinai buvo per didelis: smulkaus 

sudėjimo mergaitė skendo gerokai atraito- 
tose kelnėse. Drabužių rankovės buvo 
trumpos, tad maniau, kad sušalsime, bet 
kameroje buvo karšta, visame sparne 
tvyrojo slogus priplėkęs tvankus oras. 

Z pranešė, kad termostatas nustatytas 
ties fiksuota dvidešimt keturių laipsnių 
temperatūra. Žiemą, pavasarį, vasarą, 
rudenį. Kalėjime tai nebuvo svarbu. Lem- 
pos virš galvų taip pat švietė dvidešimt 
keturias valandas per parą, septynias dien- 
as per savaitę. Rytą, vidurdienį ar naktį — 
gyvenant už grotų juk jokio skirtumo. 

Mūsų niūri šlakbetonio kamera buvo si- 
aura ir ilga, šonuose stovėjo kremine spalva 
nudažytos plieninės dviaukštės lovos, ant 
kurių gulėjo kelių centimetrų storio put- 
plasčio lakštai, apvilkti mėlynu poliesteriu, 
man primenančiu smurfus. Pačiame 
kameros gale, aukštai viršuje, matėsi siaur- 
as langelis, perskirtas plieno strypu. Durys, 

kurių didžioji dalis buvo pagaminta iš trijų 
milimetrų storio plieno, taip pat turėjo si- 
aurutį langelį, tikriausiai skirtą prižiūrėto- 
jams stebėti kalinius. Pro langą kameros 
gale galėjai įžiūrėti tik pliką rudą žemę. Pro 
langelį duryse buvo matyti erdvus 
bendrasis kambarys, kuriame nuteistieji 
galėjo bendrauti prie kietų metalinių stalų 
arba rūpintis savo higiena atvirose dušo 
kabinose. Pačiame patalpos viduryje 
stovėjo kontrolės postas, ko gero, 
sumanytas vienam kalėjimo pareigūnui, 
kuris turėtų stebėti visą dviejų aukštų 
sparną, pilną kamerų. 

Dairiausi Z, Radaro ir to kito vaikino, 
vardu Mikas. Tačiau, kiek supratau, visi 
trys pradingo. Bendrasis kambarys buvo 
tuščias. Pagaliau likome vieni, ir nuo lais- 
vės mus skyrė tik septynerių durų užraktai. 

Aš perdaviau Ešlinos norą Džastinui. Jis 
linktelėjo galva sukandęs dantis, pykčiu ir 

beviltiškumu degančiomis akimis. Tačiau, 
atsisukus į dukterį, jo veidas sušvelnėjo, o 
balsas skambėjo beveik normaliai: 

— Taigi, pagrindinės gyvenimo kalėjime 
taisyklės yra tokios, — Džastinas kalbėjo 
sausai, lyg pasakodamas keistą naują 
nuotykį. — Visi turėsime dalytis vienu tua- 
letu ir viena kriaukle... 

— Tėti... 

—  Įsivaizduok, kad čia vasaros 
stovykla... 

— Aš negaliu... 

— Ešlina, baik. Noriu, kad būtum stipri. 
Mes viską ištversime. 

Mergaitės apatinė lūpa virpėjo. Rodėsi, 
kad tuoj pratrūks raudoti. 

Norėjau ištiesti savo dukrai ranką, bet to 
nepadariau. Kam? Kad pasakyčiau, neverk, 
brangute, viskas bus gerai? 

Pamišėliai pagrobė mus iš mūsų pačių 
namų. Mes buvome apvilkti plonomis 

oranžinėmis kalinių uniformomis, apauti 
šlepetėmis ir sukišti į baltą pustrečio metro 
pločio ir trijų metrų ilgio kamerą, kurioje 
vos užteko vietos stovėti, o atsisėsti galėjai 
nebent ant gultų su ploniausiais pasaulyje 
čiužiniais. Niekas nebuvo gerai. Viskas blo- 
gai, labai blogai ir tikriausiai bus dar 
blogiau. 

Džastinas pasitraukė prie galinės sienos, 
nugara į tualetą, plačiais pečiais užstodam- 
as langą. Aš uždengiau durų langelį, taip 
pat atsukdama nugarą dukteriai. Ešlina vis- 
iško privatumo ėmė reikalauti būdama 
aštuonerių, o sulaukusi penkiolikos visus 
su žmogaus kūnu susijusius dalykus ėmė 
laikyti siaubingai žeminančiais ir klaikiai 
gėdingais. 

Tyla buvo nepakeliama. Negrabūs Ešli- 
nos bandymai išsivaduoti iš per didelio 
kombinezono rikošetu atšokdavo nuo 
aštrių kameros kampų. 

Pradėjau niūniuoti. Prisiminiau 
Džastino žodžius ir pati ėmiau įsivaizduoti, 
kad tai tik eilinis nuotykis stovykloje, tad 
nejučia uždainavau: Aš mėgstu valgyti, 
valgyti, valgyti obuolius ir bananus. O 
Džastinas man pritarė gergždžiančiu balsu, 
nepataikydamas į natą: Oš mėgstu volgyti, 
volgyti, volgyti obolius ir bononus. 

Aš sudainavau posmelį su Ė raide, o 
Džastinas prisiėmė I, tada drauge pa- 
dainavome versiją su U raide. Vos baigusi 
dainuoti išgirdau, kaip tiesiai man už 
nugaros Ešlina pratrūko kūkčioti visą kūną 
purtančiais traukuliais. Atsisukau ir sug- 
avau savo krentančią dukrą, priglaudžiau 
prie savęs. Džastinas pasitraukė nuo lango 
ir apglėbė mus savo didelėmis rankomis — 
taip ir stovėjome, nė vienas nepratardami 
nė žodžio. 

Šeimyniškai apsikabinę nebuvome jau 
keletą mėnesių. 

Norėjau verkti drauge su dukra, bet 
susilaikiau. 

Galiausiai paguldžiau Ešliną į lovą ant 
vieno iš apatinių kameros gultų. Nebuvo 
kuo ją užkloti. Nebuvo žodžių jai paguosti. 
Sėdėjau ant girgždančio mėlyno poliesterio 
ir glosčiau jai plaukus. 

Džastinas įnirtingai žingsniavo. Jis dav- 
ėsi po ankštą kamerą it įkalintas žvėris, 
braukdamas pirštais per užapvalintus apat- 
inių ir viršutinių gultų kampus. Tada 
apžiūrėjo langelį galinėje sienoje, duris, 
keistai įmontuotą nerūdijančio plieno įren- 
ginį, kurio apatinė dalis atliko klozeto, o 
viršutinė, išsikišusi ir platesnė — kriauklės 
paskirtį. 

Nusisukau, kad suteikčiau privatumo, 
kol jis naudojosi tualetu. Nereikėjo 
dainuoti — štai koks buvo kelerių metų 
bendro naudojimosi didžiąja vonia privalu- 
mas. Kai jis baigė, aš irgi pasisiojau ir 

keliais lašais, išvarvėjusiais iš krano, pas- 
iskalavau burną. Vis tiek jutau tulžies ir 
rūdžių skonį. Kažin ką būčiau atidavusi už 
dantų šepetuką ir pastą, bet panašu, kad 
mūsų  pagrobėjai tokiais patogumais 
nepasirūpino. 

Kai aš pabaigiau, Džastinas atsitraukė 
nuo galinės sienos lango ir atsisėdo ant 
apatinio gulto priešais Ešliną, nugara į dur- 
is. Jis man parodė, kad padaryčiau tą patį, 
tad grįžau į savo vietą prie Ešlinos, tik 
šįkart atsisukau ne į duris, bet į galinės si- 
enos langą. 

— Blakių nėra, — Džastinas pranešė, lyg 
būtų kuo džiaugtis. Žiūrėjau į jį nieko ne- 
suprasdama. Jis tęsė: — Vadinasi, jie mus 
mato — visur pilna vaizdo kamerų, bet ne- 
girdi. Tad nusisukę nuo elektroninių akių 
galime kalbėtis asmeniškai. 

Nesupratau visų niuansų, bet linktelėjau 
— jei jis turi vilties, jos turiu ir aš. 

— Tai valstybinė institucija. O tai reiškia, 
kad mūsų kameros durys yra valdomos 
elektroniniu būdu, iš kontrolės posto. Bloga 
naujiena ta, kad neįmanoma sugadinti sis- 
temos rankiniu būdu ar pabėgti, pavogus 
kokius nors raktus. Tačiau tai taip pat re- 
iškia, kad kiekvieną kartą, kai nori mus iš 
čia išleisti, jie privalo išsiskirstyti. Prie 
mūsų durų gali prieiti vienas arba du vyr- 
ukai, bet trečiasis turi likti kontrolės poste 
prie jutiminio ekrano. 

Pasukau galvą, bet tik tiek, kad matyčiau 
savo vyrą. 

— Iš kur tu tiek žinai? 

Jis atsisuko ir smalsiai sužiuro į mane. 

— Libe, projektas, kurį įvykdėme pernai 
Naujajame Hampšyre? Kalėjimas? Aš jį 
pastačiau. 

Aš sumirksėjau, buvau nuoširdžiai 
priblokšta. Žinojau, kad per visus tuos 
metus Džastino įmonė pastatė ne vieną 

kalėjimą. Naujajame Hampšyre, Vakarų 
Virdžinijoje, Džordžijoje. Tačiau man visai 
nešovė į galvą... 

— Tada tu puikiai pažįsti šį pastatą. Visą 
įstaigą. Gali mus iš čia ištraukti! 

Džastinas prabilo ne iš karto. Tačiau jo 
veidas dar labiau paniuro. 

— Tikrai pažįstu šį pastatą, mieloji. 
Todėl žinau visas priežastis, kodėl mums 
nepavyks iš jo pabėgti. Z kalbėjo tiesą. Šis 
kalėjimas yra šiuolaikiškas ir visu savo ši- 
uolaikiškumu užtikrina, kad čia patekę 
žmonės vilkės oranžines uniformas ir 
niekur nepaspruks. 

Mano pečiai nusviro. Atsišliejau į metal- 
inį strypą, laikantį viršutinį gultą. Mano 
rankos drebėjo. Mačiau, kaip jos virpėjo 
man ant kelių lyg du atskiri padarai — bal- 
tos, išsausėjusios, paukštiškai suriestais 
pirštais, kurie priklausė kažkam kitam, tik 
ne man. 

— Ešlina, — sukuždėjau aš, ir šio žodžio 
pakako. 

Džastino žandikaulis įsitempė. Jo veidą 
iškreipė man puikiai pažįstama nuožmi 
išraiška. Buvome susituokę aštuoniolika 
metų, per kuriuos man teko stebėti vyro 
žvilgsnį, kai jis pirmą kartą paėmė į rankas 
mūsų dukrelę, kaip kantriai paima ją už 
rankučių, padėdamas laikyti pusiausvyrą, 
kai ši mokėsi vaikščioti. Ir vis dar jį sutik- 
davau naktį, stovintį Ešlinos miegamojo 
tarpduryje ir stebintį ją, todėl žinojau, kiek 
skausmo slepiasi po šiuo pykčiu. 

— Jie pareikalaus pinigų, — šiurkščiai 
ištarė jis. — Man nusišvilpt, kuo mus 
gąsdina Z. Viskas vis tiek dėl pinigų. Ank- 
sčiau ar vėliau jie pareikalaus išpirkos. 
Denbio įmonė ją sumokės. Ir tada keli- 
ausime namo. Visi drauge. 

— Tačiau kodėl jie mus čia atsivežė? — 
paklausiau. — Jei visa tai tik dėl pinigų, 

kam mus vežti taip toli į šiaurę, užrakinti 
čia... 

— O kur geriau paslėpsi visą šeimą? Ši 
vieta kol kas nenaudojama. Valstija per 
daug užsiėmusi visiškai naujo kalėjimo 
valdymo biudžeto išlaidų karpymu. Be to, 
jis stovi nuošalioje vietoje, dvidešimt pen- 
kių trisdešimties kilometrų spindulių ap- 
link nieko nėra. Panašu, kad vietiniai poli- 
cijos patruliai retsykiais prasuka patikrinti 
— tikriausiai taip nutiko ir tuo metu, kai 
mus čia išmetė, — ir nuvažiuoja toliau. 

— Jie pamatys degančias šviesas, — vyli- 
ausi aš. — Ir susidomės. 

Džastinas papurtė galvą. 

— Visoje teritorijoje pilna judesio davik- 
lių, — aiškino jis. — Kai priartėja farai, 
visas kalėjimas sušvinta lyg fejerverkai lie- 
pos ketvirtosios proga. Jiems tai 
nepasirodys neįprasta. 

— Jie yra trise, — sušnabždėjau. — 
Visa... smogikų komanda. Jie turi 
elektrošoko įtaisus, ginklus, akivaizdu, kad 
viską kruopščiai planavo. Jei viskas dėl 
pinigų, jie norės nemažos sumos. O rytoj 
sekmadienis, todėl, net jei įmonė nuspręstų 
mokėti... 

Džastinas smarkiau suspaudė lūpas. 

— Ko gero, mums gresia bent kelios di- 
enos įkalinimo, — nusprendė jis. 

Aš glosčiau dukters plaukus. Ešlina 
kietai miegojo, išsekinta pervargimo ir 
šoko. 

— Kiek laiko jau esame pagrobti? — 
prabilau aš. — Keturiolika, šešiolika 
valandų? Jie nepasiūlė nei maisto, nei 
vandens. 

— Vandens galima prisileisti iš krano. O 
be maisto porą dienų ištversime. 

Vėl stebėjau, kaip dreba mano rankos. 
Pajutau, kaip suka skrandį, kaip stiprėja 

galvos skausmas. Tikriausiai turėjau jam 
apie tai pasakyti. Bet nesakiau. Nes, nors 
mus siejo aštuoniolika bendro gyvenimo 
metų, išgyvenome ir pastarąjį pusmetį. Per 
kurį daug kas pasikeitė. 

— Nenoriu, kad ji liktų su jais viena, — 
pasakiau, vėl pakreipdama kalbą apie 
Ešliną. 

Džastinas nuvijo mano susirūpinimą: 

— Jie uždarė mus visus vienoje kamero- 
je. Pasielgė gražiau, nei aš tikėjausi. 

Jis buvo teisus. Trys atskiros kameros 
kur kas blogiau. Kiekvienas būtų uždarytas 
atskirame narve ir negalėtų padėti 
likusiems. Ir jei taip būtų, jeigu ateitų Ešli- 
nos... ką darytų Džastinas? Ką daryčiau 
pati? Bejėgė stovėčiau, kol jie vestųsi mūsų 
dukrą... 

— Kad ir kaip būtų, — pakartojau aš, ir 
mano mintys ėmė nuo manęs tolti, — nen- 
oriu, kad Ešlina liktų su jais viena. Ypač su 

tuo šachmatgalviu... Miku? Ar matei jo 
akis? Kažkas joms negerai. 

— Taip neatsitiks. 

— Tikrai? Nes mes visiškai kontroliuo- 
jame padėtį? Jei dar nepastebėjai, jie yra 
grobuonys, o mes — aukos. O kokioms 
aukoms leidžiama rinktis savo likimą? 

Pasigailėjau šių žodžių, vos juos ištarusi. 
Kalbėjau spigiu, kone isterišku balsu. Sus- 
paudžiau kumščius ant kelių ir prikandau 
apatinę lūpą, lyg taip galėčiau sutramdyti 
kylančią paniką. 

— Libe, — Džastino balsas skambėjo 
rimtai. 

Pakėliau akis ir pamačiau, kad jis žiūri į 
mane. Jis prabilo ne iš karto. Tik žiūrėjo į 
mane su tokiu nuožmumu, kokio jau seniai 
nebuvau mačiusi, tačiau jis buvo įstrigęs į 
atmintį. 

— Suprantu, dabar atsidūrėme sudėtin- 
goje situacijoje. Žinau, kad tave įskaudinau. 

Jei galėčiau atsukti laiką atgal... — jis 
nutilo, ištiesino pečius ir atkakliai tęsė. — 
Noriu, kad žinotum, Libe, jog kažkaip, 
kokiu nors būdu užtikrinsiu tavo ir Ešlinos 
saugumą. Niekam neleisiu skriausti savo 
šeimos. Dėl šito gali manimi pasikliauti. 

Ir aš juo patikėjau. Nes mano vyras toks 
jau buvo. Šiuolaikinis urvinis žmogus, kaip 
dažnai jį vadindavau. Dėl savo dukters jis 
galėjo paaukoti gyvybę, nors ir neprisiminė, 
koks mėgstamiausias jos patiekalas. O dėl 
manęs jis buvo pasirengęs nukauti ne vieną 
drakoną, nors išlikti ištikimam jam buvo 
per sunku. 

Kad ir kaip ironiškai skambėtų, kaip tik 
šios dominuojančio patino savybės kadaise 
mane taip žavėjo. 

Džastinas iškėlė ranką. Jo delnas buvo 
didelis, gruoblėtas nuo nuospaudų. Nagai 
trumpi, oda šiurkšti. Kiek daug savo gyven- 
imo laiko praleidau gėrėdamasi šiomis 

rankomis. Todėl lengvu judesiu 
priglaudžiau prie jo delno savo pirštus ir 
ištariau savo vienintelį prašymą: 

— Apsaugok mūsų dukterį, Džastinai. 
Noriu tik tiek. Apsaugok Ešliną. 

Jo pirštai sugniaužė mano delną. Jis 
pasilenkė į priekį. Mačiau vyro akis, niūrias 
ir ryžtingas, tada jis pasuko galvą, ir aš pas- 
ukau savąją... 

Plieninių durų žvangtelėjimas. "Toks 
garsus, kad abudu pašokome, atsitraukėme 
ir atsisukome. 

Už durų langelio pamatėme pamišusias 
mėlynas akis, gašliai stebinčias mus. 
Panašu, kad jis ten stovėjo kurį laiką. Ir 
mėgavosi vaizdiniu. 

Nesusivaldžiau: atšokau atatupsta, siek- 
dama savo dukros, lyg laikydama jos ranką 
įstengčiau kaip nors apsaugoti. 

— Kelkitės, — kitapus durų sulojo Mikas. 

— Gal įsivaizduojate, kad čia kokios atosto- 
gos? Judinkitės. Laikas dirbti. 


3 Vaikiška dainelė, perdainuojama pakeičiant 
balsius. 

Vajatas neskambino federalams. Jeigu 
jie nori prisidėti, žino, kur jį rasti. O kol kas 
jis su savo įgaliotiniais kibo į darbą. 

Žemėlapiai. Jam patiko žemėlapiai. 
Žinoma, šiais laikais viską galėjai pamatyti 
kompiuterio ekrane, bet vis tiek buvo 
malonu išskleisti didžiulį, sutartinėmis 
spalvomis pažymėtą kalnuoto Naujojo 
Hampšyro žemėlapį. Su gausybe mėlynų 
taškų, žyminčių ežerus. Ir begale besirait- 
ančių linijų, reiškiančių vingiuotus 
keliukus. 

Naujojo Hampšyro valstija atrodė 
juokingai. Jos viršus buvo plonas ir pailgas, 
o apačia — plati. Susiliejusi su priešingos 
formos Vermonto valstija lyg dėlionės 

detalė, tarsi abi valstijos būtų seniai nes- 
imačiusios draugės. Matuojant nosies 
tiesumu išilgai, Naujasis Hampšyras neb- 
uvo labai didelė valstija. Užsispyręs vairuo- 
tojas nuo pačios piečiausios sienos su Mas- 
ačusetsu iki šiaurinės sienos su Kanada 
galėtų nuvažiuoti per tris su puse, daugi- 
ausia — per keturias valandas. Tačiau hori- 
zontalūs keliai buvo visai kas kita, nes čia 
driekėsi Baltieji kalnai. Jie buvo aštriai 
kampuoti lyg dantys, suleisti į valstijos 
vidurį, todėl keliukai iš rytų į vakarus ėjo 
zigzagais, laiptuotai ir dažniausiai pasibaig- 
davo, neįveikę jų galybės. Vietiniai, 
susimąstę apie maršrutą nuo vienos valsti- 
jos pusės iki kitos, sakydavo: „Juk nuo čia 
iki ten nuvažiuoti neįmanoma...“ 

Žinodamas šią informaciją, Vajatas 
galėjo lažintis, kad įtariamieji patraukė į ši- 
aurę. Mat paprastai Naujajame Hampšyre 
vairuotojai judėdavo šia kryptimi. 

Važiuodavai arba aukštyn, arba žemyn, nes 
judėti į šonus buvo per daug skausminga. 

Dėl smagumo jis pasiųs vieną pareigūnę, 
Džiną, nuo užkandinės šiaurės kryptimi. 
Paprašys jos atlikti paprastą žvalgybą. 
Dairytis sustojimų užmiestyje arba apleistų 
stovyklaviečių, kur vairuotojai galėtų 
stabtelėti atsipūsti. Apsižvalgyti bet kokioje 
nuošalesnėje degalinėje ar atokesnėje 
maisto prekių parduotuvėje, kurios 
pagrobėjams pasirodytų ganėtinai saugios 
maisto, vandens ir kuro atsargoms 
papildyti. Paklausinėti, išplatinti dingusios 
šeimos apibūdinimą ir paskatinti vietinius 
gyventojus stebėti aplinką. 

Taip pat Džina galėjo pažymėti svarbe- 
snių šalutinių kelių posūkius bei didesnius 
miestukus, kurių policiją irgi būtų galima 
įtraukti į paiešką. Tačiau Vajatas spėjo, kad 
jų įtariamieji puikiai suprato, jog tokias vi- 
etas geriau aplenkti. Paslėpti visą šeimą 

sudėtinga. Kam rizikuoti stojant tankiau 
apgyvendintose vietose, kai šiaurinėje val- 
stijos dalyje tiek daug kur kas saugesnių 
prieglobsčio vietų? 

Atvirai kalbant, jis jautė pagarbą 
pagrobėjams. Jie teisingai pasirinko, 
judėdami į laukinę Naujojo Hampšyro 
gamtą. 

Vajatas palinko virš žemėlapio ir sekė 
akimis 16-ąjį greitkelį iki pat pietinio valsti- 
jos krašto, kai staiga pro duris įžengė 
federalai. 

Jis žinojo, kad tai jie, nė nepakėlęs gal- 
vos. Pirmiausia jis pamatė porą juodų že- 
makulnių batelių ir kitą porą išeiginių žvil- 
gančių rudų vyriškų batų. Šioje miškų gū- 
dumoje tokią avalynę rinkdavosi nebent 
teisininkai, o jie retai užsukdavo į šerifo bi- 
urą sekmadienio popietę. 

Pirma prabilo moteris. 

— Vajatai, — kreipėsi ji, ir viduje jis 
patyliukais suniurzgė. 

Tas balsas jam buvo pažįstamas. 
Velnias. 

Vajatas išsitiesė. Patraukė pirštą nuo 
žemėlapio. Ir pasiruošė pagerbti priešą. 

Nikolė Adams arba Nikė. Tik paskutinį 
kartą trumpiniu vadino tada, kai ji pabudo 
jo lovoje. Nujautė, kad daugiau nebeteks 
jos taip vadinti. Kaip ir išlikti visaverčiu 
vyru jos pražūtingoje akivaizdoje. 

— Specialioji agente Adams, — atsakė 
jis. Atrodė, kad tai saugiausias kreipinys. 

Ji nusišypsojo. Nors mėlynos akys te- 
beatrodė šaltos. 

Nikolė dėvėjo tamsų prigludusį sijoną iki 
kelių, prie jo derantį švarką ir sidabrišką 
šilkinę palaidinę aukštu kaklu. Ji buvo 
aukšta blondinė, mėgstanti  susikelti 
plaukus į viršų, todėl ledo karalienės įva- 
izdis jai puikiai tiko. Taip pat su savimi 

turėjo storos juodos odos kompiuterio 
krepšį, kuris, nušveistas ant grindų, sunkiai 


dunkstelėjo. 
— Seržante Vajatai Fosteri, čia spe- 
cialusis agentas Edvardas Hoksas, — ji 


pristatė savo partnerį. 

Vajatas linktelėjo, paspaudė ranką. Spe- 
cialusis agentas Hoksas taip pat turėjo 
sunkų krepšį. Panašu, kad jie planavo čia 
kurį laiką užsibūti. 

— Kiek žinome, jūs suradote dingusio 
vyro švarką, — toliau kalbėjo Nikolė. 

— Paprašiau, kad kaip tik jums supak- 
uotų jį į įkalčių maišelį. 

— Tai žinojai, kad pasirodysime? 

— Atrodė logiška. 

— Tačiau nepaskambinai pasidalyti 
šviežiausiomis naujienomis. 

— Naujienos reiškia progresą. O šiuo 
atveju nežinau, ar progresas įvyko, — kal- 
bėdamas jis pabaksnojo į žemėlapį. — 

Susidūrėme su velniškai plačia teritorija ir 
jokių apčiuopiamų pėdsakų. 

Atrodė, federalai suprato. Jie priėjo prie 
stalo, ant kurio Vajatas laikė išskleidęs 
žemėlapį, ir pasilenkė virš jo. 

— Apšviesk mus, — sausai paliepė 
Nikolė. — Ko ieškai? 

Vajatas nurijo dar vieną atodūsį ir ėmėsi 
reikalų. Štai kodėl jam derėjo paklausyti sa- 
vo vidinio balso ir nesusidėti su kolege iš 
teisėtvarkos. Tačiau tuo metu Konkordo 
teismo rūmuose, ruošdamasis duoti par- 
odymus, koridoriaus gale jis pamatė šią 
nuostabaus grožio blondinę ir neteko 
sveiko proto. Negalėjo pasakyti, kad jį 
sužavėjo jos juokas, nes nebuvo pastebėjęs, 
kad Nikolė Adams bent retkarčiais 
nusijuoktų. Tačiau įsikalė į galvą, kad 
privalo su ja susipažinti, todėl iš pradžių 
buvo gėrimai, o vėliau — ir viešbučio kam- 
barys. Po to, ko gero, abiejų nuostabai, jie 

su pertraukomis susitikinėjo net kelis 
mėnesius. 

Tačiau vieną dieną Vajatas suprato, kad 
pertraukos jam patinka labiau nei sus- 
itikimai. Ir prieš ją neturėjo nieko asmen- 
iško. Tačiau Nikolė buvo tikra agentė iki 
kaulų smegenų: gebanti išlikti, gyvenanti 
miesto ritmu, griežtai disciplinuota. O jis, 


mėgino jai paaiškinti skiriantis, 
nepasižymėjo nė viena iš šių garbinamų 
savybių. 


Dabar jam atrodė, kad galėjo palūkėti 
dar savaitėlę. Ir Nikolė pati tikriausiai būtų 
jį metusi. Jei būtų taip įvykę, ją susitikęs tik 
nusijuoktų, o ne drebėtų nuo vidinio šalčio. 

Vajatas parodė pirštu tašką žemėlapyje, 
aukščiau nei valstijos pusiaukelėje, arčiau 
Meino, kuris netrukus taps aktualus. 

— Švarką aptikome štai čia. Šalia apleis- 
tos pakelės užkandinės, kelių kilometrų 

spinduliu aplinkui nėra jokių įmonių nei 
gyvenviečių. 

— Liudininkų yra? — paklausė Hoksas. 

— Aplinkui nebuvo gyvos dvasios, kas 
būtų galėjęs ką nors pamatyti. Sveiki atvykę 
į Šiaurinę apygardą. Taigi, padangų žymės 
rodo, kad automobilis pajudėjo šiaurės 
kryptimi. Tad mums lieka, — jis apibrėžė 
didelį ratą apie valstijos šiaurę, — keli šim- 
tai kvadratinių kilometrų neįžengiamų 
miškų. Arba, kitaip tariant, tobula vieta 
pagrobėjams, ieškantiems, kur pasislėpti. 

Žvelgdama į žemėlapį Nikolė suraukė 
antakius. 

— Darai prielaidą, kad jie pasirinko kelią 
į šiaurę. 

— Taip, ponia. 

Vajatas išdėstė savo teoriją, paaiškinda- 
mas, kad kalnais sunku judėti rytų ir 
vakarų kryptimi ir visa kita. Žinant švarko 
radimo tašką, galima manyti, kad 

pagrobėjai važiavo 95-uoju greitkeliu, tada 
pasuko į kairėn atsišakojantį 16-ąjį, besid- 
riekiantį palei rytinę valstijos sieną. Galbūt 
ir atrodė pamišęs, bet Vajatas buvo įs- 
itikinęs, jog  pagrobėjai, autobusiuku 
gabenantys trijų asmenų šeimą, turėjo 
pasirinkti patį tiesiausią kelią. Tokiu būdu 
jiems reikėjo atsidurti šiauriniame Naujojo 
Hampšyro valstijos kvadrate — visiškai 
atkampioje teritorijoje, kurioje lengva 
paslėpti įkaitus. Be to, ši vieta labai patogi, 
nes iš čia Bostoną galėjai pasiekti per tris 
keturias valandas, tad būtų paprasta 
pasiimti išpirką ir mainais paleisti įkaitus. 

Panašu, kad specialiąją agentę jo logika 
įtikino. 

— Didelis plotas paieškoms, — pako- 
mentavo ji, pirštu vedžiodama po įvairias 
tamsesnes žemėlapio vietas. 

— Aha, o kadangi esame kaimo regiono 
šerifo departamentas, negalime pasigirti 

žmonių pertekliumi, tad  pasikviečiau 
pastiprinimą. 

— Pastiprinimą? — pakartojo Hoksas. 

Jis kalbėjo su akcentu. Galbūt buvo iš 
Meino? Vajatas vis dar stengėsi jį perkąsti. 

— Jungtinių Valstijų miškų tarnybą, taip 
pat medžiotojų ir žvejų draugijas. Pažįstate 
Martį Finčą, miškų tarnybos inspektorių? 

Abu agentai linktelėjo. Nors Finčas 
dirbo Vermonte, federalinių agentų veiklos 
teritorija apėmė ir Naująjį Hampšyrą su 
Meinu. Pastaruoju metu Jungtinių Valstijų 
miškų tarnybos žemės tapo prieglobsčiu 
narkotikų operacijoms, todėl Vajatui kartu 
su Finču teko dirbti tiriant ne vieną bylą. Jo 
manymu, panašiai turėjo būti ir su FTB 
agentais iš Konkordo. 

— Paskambinau jam, — toliau aiškino 
Vajatas. — Panašu, kad didžiausia teritor- 
ija, kurią turėsime apžiūrėti, yra Baltųjų 
kalnų nacionalinio miško dalis, sudaranti 

daugiau nei trisdešimties tūkstančių hek- 
tarų plotą ir priklausanti Finčo juris- 
dikcijai. Mano prašymu, jis mobilizuoja 
eigulius, kuriuos siųs dairytis po stovėjimo 
aikšteles prie įvairių pažintinių takų ir 
stovyklaviečių bei ieškoti galimos trans- 
porto priemonės — manau, kad tai gali būti 
autobusiukas, sprendžiant iš padangų vėžių 
ir fakto, kad jame turi tilpti bent septyni 
žmonės. Eiguliai taip pat patikrins miško 
trobeles ir poilsiaviečių stoteles. Jei nori 
likti nepastebėtas, įvairūs nacionaliniai 
parkai ir laukinės gamtos rezervatai — 
pačios tos vietos. 

— Ar eiguliai turi pakankamai patirties, 
kad suprastų, ko ieško? — sausai paklausė 
Nikolė. 

Vajatas užvertė akis. 

— Prašyčiau. Naujajame Hampšyre mes 
visi lankome tą pačią parengiamąją aka- 
demiją.  Šerifai, valstijų, vietiniai ir 

gamtosaugos pareigūnai — visi įstojame ir 
ją baigiame. Todėl, savaime suprantama, 
visi viską puikiai išmanome. 

Nikolė kilstelėjo antakį, bet nieko ne- 
sakė. Ir be žodžių buvo aišku, kad jos bran- 
gioji FTB akademija buvo bent viena 
pakopa aukščiau. Vajatas neketino dėl to 
ginčytis. 

— O kaip užmokesčio rinkimo postai? — 
prabilo Nikolė. — Ar paprašei jų filmuotos 
medžiagos? Jei tavo prielaida dėl įtari- 
amųjų judėjimo devyniasdešimt penktuoju 
ir šešioliktuoju greitkeliais teisinga, jie 
turėjo kirsti bent keturis didelius mokesčio 
už kelią rinkimo postus. 

Vajatas gūžtelėjo: 

— Turiu detektyvą, kuris užsiima tokiais 
dalykais. Jau dabar galiu pasakyti, kad tur- 
int omenyje visą privatumo politiką, tokios 
medžiagos išgavimas bus siaubinga rakštis 
subinėje. 

— Trauktis iš kovos tau nebūdinga. 

— Greičiau laikyk tokį sprendimą 
strateginiu resursų taupymu. Turiu du de- 
tektyvus ir keturis šerifo pavaduotojus. 
Todėl tyrimų, kuriais galime užsiimti, 
skaičius ribotas. O kadangi šiomis aplinky- 
bėmis privalome veikti nedelsdami, savo 
žmones noriu panaudoti protingai. Mano 
supratimu, tai reiškia, kad reikia apieškoti 
visas vietines, valstijos ir federalines 
poilsines teritorijas bei stovyklavietes. 
Dabar jūs pasidalykite savo mintimis. 

Nikolė neišreiškė noro, tad garbė teko 
Hoksui. 

— Bostono policijos departamentas at- 
liko preliminarų elektrošoko palikto konfeti 
tyrimą ir nustatė nelegalų prekiautoją Čik- 
agoje. Pagal serijos numerius pavyko at- 
sekti, kad jie priklausė penkiasdešimties 
ginklų partijai, kurią jis pardavė kitam 
prekiautojui Naujajame Džersyje vykusioje 

parodoje. Pastarasis teigia parodos metu 
pardavęs visus penkiasdešimt elektrošoko 
įtaisų. Jei atskiri pirkėjai neįregistravo savo 
įtaisų, tai ne jo problemos. 

— Kokia dar ginklų paroda? 

— Atvira plačiajai auditorijai, tarp kurios 
lankytojų būna ir žygių mėgėjų, ir buvusių 
karininkų. 

— Manome, kad pagrobėjai yra profe- 
sionalai, — nukirto Nikolė. 

Teiginys patraukė Vajato dėmesį. 

— Dėl ko? 

— Jie pateko į namą, kuriame įrengta 
pati moderniausia apsaugos sistema, ir sut- 
ramdė du suaugusiuosius bei vieną 
paauglę, nepatraukdami kaimynų dėmesio. 
Be to, Džastinas Denbis moka naudotis 
ginklu, tikrai sugebėtų apsiginti pats ir ap- 
ginti savo šeimą. Kaip jau žinome, panašu, 
kad paauglė rimtai priešinosi. Tačiau 
nusikaltėliai vis tiek sugebėjo ją sutramdyti 


277/974 
ir iš pasalų užpulti jos tėvus, nepraliedami 
nė lašelio kraujo. Tokiai tiksliai operacijai 
įvykdyti būtina disciplina. Ką jau kalbėti 
apie fizinį pasirengimą ir priemones. 

— O išpirka? — raukdamas antakius, 
paklausė Vajatas. 

— Dar negavome reikalavimų. 

— Bet numanote, kad jos pareikalaus? 

— Kol kas nenumanome kitų teorijų ar 
motyvų. 

Vajatas suprato. Jei dalyvauja profesion- 
alai, jie paprastai būna orientuoti į 
užmokestį. 

— Ar šeima išgalės susimokėti? — pak- 
lausė jis. 

— Paradui vadovauja šeimos firma — 
Denbio statybos įmonė. Taigi, taip, įmonės 
atstovai susisiekė su vietiniais teisėtvarkos 
pareigūnais ir pranešė, kad yra pasirengę 
skirti reikalingą pinigų sumą. 

— Tik reikalinga pinigų suma negali būti 
išduota anksčiau nei pirmadienį. 

— Tiesa. 

— Tad jei šie vyrukai planavo į priekį, 
žinojo, kad visą trijų asmenų šeimą teks 
slėpti net kelias dienas. 

— Mūsų nuomone, tai tik įrodo, kad 
grobikai yra profesionalai. Operacija 
nevykdoma skubotai. Pagrobimo scenarijų 
jie tikrai gerai apmąstė ir suplanavo. Todėl 
taip pat kruopščiai išsirinko vietą, kurioje 
galėtų saugiai slėpti šeimą ilgesnį laiką. Kai 
jie bus pasiruošę, mums praneš. Nemanau, 
kad tai atsitiks anksčiau. Net ir dabar jie 
kuria valdymo hierarchiją — tokią, kurioje 
jie įsakinėja, o mes klusniai vykdome 
paliepimus. 

Vajatui tai nė kiek nepatiko. Jis atsisuko 
į žemėlapį ir ėmė analizuoti tokios operaci- 
jos logistiką. 

— Jie čia, — tarė jis, baksnodamas į 
Baltųjų kalnų nacionalinį mišką. — Tai to- 
buliausia vieta. Pakankamai toli nuo Bo- 
stono, kad galėtų tinkamai pasislėpti, bet ir 
gana arti, prireikus grįžti ir pasiimti 
išpirką. Užmiestis, bet ir ne visai užmiestis. 
Laukinė gamta, bet ne visai laukinė. Tai 
mūsų kupeta. Belieka rasti adatą. 

— Gerai, tu rauskis kupetoje. Mes 
grįžtame į Bostoną atlikti pirminių apk- 
lausų.  Džastinui  Denbiui priklauso 
paveldėta milžiniška statybos įmonė. 
Savaime suprantama, jis ne tik daug 
užsidirbo, bet ir susirado nemažai priešų. 
Sudarysime jų sąrašą. 

Vajatas puikiai suprato, ką jie nori pa- 
sakyti: tyrimui vadovaus federalai, bet, 
jeigu jis nori, gali prisidėti klaidžiodamas 
miškuose. Jis nusprendė nekreipti į tai 
dėmesio. 

— Puiku, — atsakė jis. — Aš ir dar vienas 
detektyvas prisidėsime prie jūsų atliekamų 
apklausų Bostone. Duokite mums kokį pus- 
valandį, ir būsime pasiruošę. 

Nikolė atsakė jam lediniu žvilgsniu. 

Jis jai nusišypsojo ir siekdamas skry- 
bėlės tarė: 

— O aš jau galvojau, kad taip ir 
nepakviesi. 


15 


Iš savo patirties Tesa galėjo pasakyti, 
kad norint sužinoti, kas iš tiesų dedasi 
moters gyvenime, reikia surasti jos patikėt- 
inį. Ir net beveik aštuoniasdešimt procentų 
visų atvejų tas Žmogus pasirodydavo esąs 
moters kirpėjas. Kartą peržiūrėjus populi- 
ariausius Libės Denbi telefono numerius, 
dėmesį patraukė „FariasšėzRocha“ salonas 
Bikon Hile. Tesa užsuko ten, parodė 
pažymėjimą. Dėl to turėjo progos su- 
sipažinti su Džeimsu Farijasu — vienu 
gražiausiu vyru, sutiktu jos gyvenime. Jo 
plaukai buvo pašviesinti, tvirtą žandikaulį 
puošė stilinga barzdelė, akys vėrė mėlynu 
žvilgsniu, o tokius išpuoselėtus rankų ir 

pečių raumenis galėjai pamatyti nebent 
Holivude. 

Tačiau, nelaimei, Tesa įtarė, kad savo 
išvaizda Džeimso dėmesio tikrai nepat- 
rauks. Dar viena priežastis, dėl ko Sofi liks 
vienturtė. 

Be to, vos į ją pažvelgęs Džeimsas 
pareiškė, esą jai geriau derėtų tirti nusikal- 
timą, įvykdytą jos plaukų atžvilgiu. Nejaugi 
ji nesupranta, kad šis rudos atspalvis — 
kuris, deja, buvo natūrali jos plaukų spalva 
— pernelyg blankus, slopinantis jos veido 
spalvą? Jau nekalbant apie tai, kad sus- 
isegus plaukus ant pakaušio vienu segtuku, 
per aštriai išryškėja veido bruožai. Jai 
reikėjo švelnumo, jai reikėjo šiltumo, jai 
reikėjo skubios plaukų gelbėjimo operaci- 
jos. Taip nebegalima, jai reikia užsirašyti 
pas jį artimiausiu metu. Pasirodo, artimi- 
ausias vizitas galimas po pusės metų. 

Tesa pareigingai užsirašė. O Džeimsas 
sutiko atsakyti į klausimus apie Libę Denbi. 

— Tai padarė jos vyras, — pareiškė jis, 
vesdamasis Tesą į galinį kambarėlį, ant 
kurio durų buvo užrašas „Tik ekspertams“. 
Ji pamanė, kad taip pakeistas užrašas „Tik 
darbuotojams“. 

— Patikėk manimi, mieloji. Iš kažkur 
staiga atsiras Džastinas, kažkas suras sim- 
patiškąją Ešlinutę. Tačiau Libės daugiau 
niekas  nebepamatys. Nejau neskaitai 
laikraščių? Juk kitaip nebūna. Mangų ir 
granatų arbatos? 

— E, ne, ačiū. 

— O žinai, nepakenktų. Joje gausu anti- 
oksidantų, kurie bylos tyrėjai praverstų. 

Atrodo, jam tai buvo svarbu, todėl 
galiausiai Tesa sutiko. Galbūt, negavęs pro- 
gos prisiliesti prie jos neprižiūrėtų plaukų, 
šis vyras norėjo bent jau papildyti vitaminų 
ir mineralų atsargas jos organizme. 

— Ar Libė mylėjo savo vyrą? — paklausė 
Tesa, sėsdamasi prie juodo lakuoto stalelio, 
kol Farijasas traukė arbatos pakelius iš 
nuostabiai dekoruoto indo. 

— Jis nebuvo to vertas, — pareiškė 
Džeimsas. 

— Kodėl gi? 

— Didžiąją laiko dalį jo net namie nebū- 
davo. Vien jo darbas, komanda, pastatai. 
Tiiik jau niariaiūikiaaa. Visi turėjo teisę su 
juo būti, tik ne Libė. Jai tereikėjo tobulai 
tvarkytis namuose, išauginti tobulą vaiką ir 
kiekvieną penktadienį pasitikti jį su 
šypsena. Iš pat pradžių sakiau jai, kad per 
daug aukojasi. Ir, patikėk manimi, mieloji, 
vyrai nevertina to, ką moterys atiduoda 
jiems savo valia. Nors praėjo jau tūkstantis 
evoliucijos metų, medžioklė vis dar išlieka 
svarbiausia dalimi, — Džeimsas nutilo, 
siekdamas puodelių iš lentynos. — Ar žinai, 
kiek libių kasdien sutinku tokiame salone? 

Visos gražios, talentingos moterys. Kurios 
daro viską, ko tik jų turtingi ir egoistiški 
vyreliai paprašo, kol vieną dieną tie turtingi 
ir egoistiški vyreliai išspiria jas į gatvę dėl 
jaunesnės ir dailesnės manekenės. Visai 
kaip važiuojant pro automobilio avariją. 
Net ir matęs šimtą avarijų vis tiek galvoji, 
kad tau taip niekada neatsitiks. 

— O Džastinas turėjo jaunesnę ir dailes- 
nę manekenę? 

— Aha. Susitikinėjo kelis mėnesius, kol 
Libė išsiaiškino. Atradimas ją apakino. 
Tiesiog apakino. Skirkis, iš karto jai sakiau. 
Pasisamdyk geriausią advokatą ir paduok jį 
į teismą, pasišvaistydama stambiausiais 
teisiniais ginklais. Bet ne. Juk jie turi 
dukrą, santuoką, bendrą gyvenimą. Dabar 
galiu tau pasakyti, kad jis nesiliovė sus- 
itikinėti su ta pupyte, net kai žmona jį 
pričiupo. Ta prasme, galbūt jis ir pasakė jai, 

kad  nebesusitikinėja, bet leopardas 
nekeičia kailio raštų. 

— Kas ji tokia? — raukdama antakius, 
paklausė Tesa. 

Džeimsas sugrįžo prie staliuko nešinas 
dviem puodeliais kvapnios arbatos. Jis juos 
pastatė ir staigiai įbedė pirštą tiesiai Tesai į 
kaktą. 

— Baik. Negi mama niekad nesakė, kad 
tavo veidas gali taip ir sustingti? Juk 
nenori, kad atsirastų raukšlių nuo rauky- 
mosi. Tavo veidas ir taip ganėtinai rūstus. 

— Na, juk esu tyrėja. 

— Galbūt tokį nutaisiusi greičiau sugausi 
nusikaltėlį, mieloji, bet tik ne susirasi vyrą. 

— Visiška tiesa. Tai ar Libė žinojo, kas ta 
pupytė? 

— Ji dirbo kelionių agentūroje. Jo 
agente. Džastinas nuolat keliauja. Spėju, 
kad jo įmonė naudojasi tame pačiame 
pastate įsikūrusios kelionių agentūros 

paslaugomis. Gan greitai jų santykiuose at- 
sirado pilnas aptarnavimas. 

— Ar Libė pažinojo tą moterį? 

— Prašyčiau, greičiau jau merginą, — 
Džeimsas atsisėdo ir pasilenkė arčiau. — 
Vieną dieną Libė ten užsuko. Neketino su ja 
kalbėtis ar prieiti artyn. Tik norėjo įvertinti 
varžovę, supranti. Pasak jos, įžengė pro 
agentūros duris, užmetė akį ir tuojau pat 
išėjo. Sakė, kad ta mergina nieku gyvu neg- 
alėjo būti vyresnė nei dvidešimt vienerių. Ji 
tebuvo vaikas naiviomis akimis, tikintis 
kiekvienu Džastino ištartu žodžiu, kol nesi- 
ausdavo su draugais kokiame koncerte. 

— Kuo ji vardu? 

Kristė. Keitė. Kažkaip panašiai. Libė 
josi — jauna mergaitė įsivėlė į santykius su 
vedusiu vyru. Jos nuomone, Džastinas ja 
naudojosi. 

— Kokia ji kilni, — pastebėjo Tesa. 

— Oi, ji tokia. Joje nė su žiburiu neįžvel- 
gtum pikto kėslo, ko negalėčiau pasakyti 
apie kitas čia besilankančias panteras. 

— Ar ilgai pažįsti Libę? 

— Ak, mieloji, niekada nesidaliju tokia 
informacija. To dar betrūko, kad atspėtum 
mano amžių. 

— Gerai. Ar ji ilgalaikė klientė? 

— Tikrai taip. Jai nuo pat pradžių 
reikėjo pagalbos. Libė užaugo socialinių 
būstų rajone. Eilinė našlaitėlė, patyrusi 
rūstų likimą. Suprantu, kad Bak Bėjaus 
gatvės neatrodo pačios žiauriausios Bo- 
stone, bet jose gyventi taip pat savotiškai 
sunku. 

— Ji čia nepritapo? 

— Jos vyras dirba statybose. Avi darbin- 
ius batus. Tu rimtai? 

— Taip, bet šimto milijonų vertės 
įmonė... 

— Kai pasklido ši žinia, požiūris į juos 
sušvelnėjo, patikėk manimi. Be to, Libė yra 
nuostabi menininkė. 

— Juvelyrė? 

— Taip. Aukštuomenės poniutėms tai 
patiko. Galbūt Libė ir nebuvo išauklėta 
pagal Bak Bėjaus taisykles, bet taikomojo 
meno diplomas buvo žingsnis reikiama 
kryptimi. Jau nekalbant apie tai, kad jos 
namai pritrenkiamai gražūs. Ar esi ten 
buvusi? Aš lankiausi keletą kartų ir 
nekeisčiau nieko, išskyrus  sietyną 
vetibiulyje. 

— O Libei patiko aukštuomenės poni- 
utės? — pasiteiravo Tesa. — Ji turėjo savo 
draugų ratą? 

Farijasas pirmą kartą sudvejojo. Jis mė- 
gino nuslėpti pauzę,  gurkštelėdamas 
arbatos. 

— Libė... Libė yra geros širdies. Nesu 
girdėjęs, kad ji paminėtų ką blogu žodžiu. 

Ji nėra įsikibusi į socialinius ratus kaip kai 
kurie kiti žmonės: kartkartėmis ji rengdavo 
vakarienes, kuriose dalyvaudavau ne tik aš, 
jos kaimynai, bet ir Džastino statybininkai, 
— Džeimsas suvirpėjo. — Neapsakomai 
patrauklūs vyrukai, tiesiog dieviški, nors ir 
mirtinai mane gąsdino. 

— O Libė su jais sutarė? Visi jai patiko, ji 
patiko visiems? 

— Libė yra nuoširdi, — Džeimsas nutilo, 
vėl pakartojo žodį, greičiausiai džiaugdam- 
asis taikliu apibūdinimu. — O šiais laikais 
tokių reta. Prieš keletą mėnesių netgi 
būčiau galėjęs teigti, kad ji laiminga. 
Džastino darbas jai nerūpėjo, taip pat ir jo 
nuolatinis nebuvimas namie. Libė mylėjo 
savo dukrą ir savo papuošalus. Kai vyro ne- 
būdavo namie, ji irgi vis kur nors išeidavo. 
Žinau, ji pasakodavo, kad eina su poniomis 
į kiną, kad kartu pietauja, bet... — jis vėl 
nutilo, delnais apglėbė puodelį. — Libė 

buvo it sala. Nežinau, kaip kitaip apibūd- 
inti. Atrodo, kad Libei visiškai nerūpėjo nei 
kaimynai, nei organizacijos, nei vietinis el- 
itas. Jos pasaulis sukosi tik apie Džastiną ir 
Ešliną. Jei jie buvo laimingi, ji taip pat 
jautėsi laiminga. Jiems to irgi pakako. 

— Kol Džastinas nesiėmė užklasinėse 
veiklos. Ji tikriausiai buvo priblokšta. 

— Oi, ne, Libė ne iš tų, kurie pris- 
ibloškia. Ji iš tų, kurie panyra į save. Kai 
mačiau ją pastaruosius kelis kartus... — 
Džeimsas giliai atsiduso. — Patikėk man- 
imi, mieloji, jokia šukuosena pasaulyje 
nenumalšins sudaužytos širdies skausmo. 
Ji teigė, kad jiedu su Džastinu mėgino 
susigrąžinti santykius. Tvirtino, kad 
nepasidavė. Tačiau štai ką pasakysiu: jos 
plaukai ir oda man sakė ką kita. Libė buvo 
visiškai  palūžusi. O tokiu būdu ne- 
susigrąžinsi neištikimo vyro. 

— Sklinda gandas, esą penktadienį jie 
turėjo eiti į pasimatymą. 

Džeimsas tik paniekinamai 
prunkštelėjo: 

— Lyg keliaudamas laiku atgal, 
pajudėtum į priekį. Tokia pora... kur tvyro 
nepasitikėjimas, nesaugumo jausmas, o dar 
šeimos verslas, kuris kartkartėmis sužlugdo 
viltis pabūti kartu. Kokia vakarienė gali išs- 
pręsti visas šias problemas? 

— Na, kai taip viską išdėstei, — sumur- 
mėjo Tesa. 

Arbata pagaliau atvėso tiek, kad ji galėjo 
gurkštelėti. Vaisių skonis jai patiko. 

— Ką manai? — paklausė Farijasas. 

— Jau jaučiu, kaip mano kūną užplūsta 
antioksidantai, — patikino jį Tesa. 

— Hm, rekomenduočiau du arba tris 
puodelius per dieną. Ir daugiau jokio 
raukymosi. Kitaip po metų ar dvejų prireiks 
botokso, tai jau tikrai. 

— Dabar žinosiu. Taigi papasakok apie 
Ešliną. 

— Graži mergaitė, — iš karto atsakė 
Džeimsas. — Neabejotinai panaši į savo 
mamą. 

— Ar tu tvarkai jos plaukus? 

— Žinoma. Jie labai plonučiai, šilkiniai. 
O tavo šiurkštūs. Žinau, skamba nemaloni- 
ai, bet patikėk, su šiurkščiais plaukais 
dirbti kur kas lengviau. Tavo plaukus 
galėčiau sutvarkyti, — jis pervėrė Tesą 
žvilgsniu. — O Ešlinos plaukus stengiausi 
išlaikyti kuo glotnesnius ir lengvai 
prižiūrimus. 

— Kokia ji? Tyli, kalbi, sportiška, men- 
iška, kokia? 

— Tyli. Meniška. Nuostabiai šypsosi. 
Kaip Mona Liza. Reikia labai pasistengti, 
kad Ešlina nusišypsotų, ir net tada nebūni 
visiškai tikras, ar tau tik nepasivaideno. 
Miela mergytė. Ji vaidino keliose 

mokyklinėse pjesėse, domisi savo mamos 
darbais ir panašiai. Mėgo manęs klausinėti 
apie plaukų kirpimą ir vadovavimą salonui. 
Visada mandagi, bet smalsi. Manau, kad ją 
domino plaukai ir mada, bet pačios stilius 
buvo... eklektiškas. Nors nebuvo atvirai 
maištinga ar išlepinta, betgi mergaitei tik 
penkiolika. Duok jai laiko. 

— Arji žinojo apie rūpesčius rojuje? 

Džeimsas nutilo, svarstydamas 
atsakymą. 

— Nežinau, kiek tėvai jai pasakojo. 
Tačiau Ešlina yra jautri. Būtų neįtikėtina, 
jei gyvendama kartu ir matydama Libę 
tokią, kokią mačiau aš, tikėtų, jog jos tėvai 
puikiai sutaria. 

— Libė ją saugojo? 

— Ab-so-liu-čiai! Libė užaugo be tėvo. 
Tai buvo dar viena priežastis turėti greta tą 
nepatikimą, rujojantį vyrą. Dieve apsaugok, 
kad jos dukrai netektų patirti to paties. 

— Girdėjau, kad Džastinas kreipė Ešliną 
į šeimos verslą. 

— O, taip. Penkioliktojo gimtadienio 
proga padovanojo jai rožinius elektrinius 
įrankius. Juk kiekvienas paauglys 
apsidžiaugtų! 

Tesa atkreipė dėmesį į kietai suspaustas 
Džeimso lūpas. Jo žodžiai skambėjo sar- 
kastiškai, veidas rodė nepritarimą. 

— Ešlinai nepatiko įrankiai? Ar Libė 
paprieštaravo? 

— Oi, nežinau. Gal nei viena, nei kita. 
Man tai tiesiog pasirodė kvaila. Nejaugi jis 
negalėjo būti nors kiek subtilesnis? Jei 
neturi sūnaus, tai dar nereiškia, kad gali 
klijuoti penį savo dukrai. 

Tesai pasirodė, kad jos liudininkas turi 
asmeninių nesutarimų su savo tėvu. 
Pavyzdžiui, galbūt jo tėvas troško, kad 
sūnus siektų karjeros kokioje kitoje, o ne 
plaukų puoselėjimo srityje. 

— Ar kirpdavai Džastiną? 

— Ne. Jis eidavo į vyrų kirpyklą. Tikrai. 
O gal jis su savo statybininkais vieni kitus 
apskusdavo plaukų mašinėle, iš pradžių 
išsirankioję glindas. Taip irgi gali būti. 

— Kada paskutinį kartą matei Libę arba 
Ešliną? 

— Prieš tris savaites. Buvo atėjusios 
drauge. Moterų diena. 

— Ir kaip jos atrodė? 

— Įprastai. Libė buvo išblyškusi, 
pamaniau, kad ji vis dar prastai miega na- 
ktimis. Patariau pavartoti žuvų taukų, nes 
jos plaukai atrodė labai nušiurę. Bet ji 
sėdėjo nutaisiusi išdidžią miną, kelis kartus 
su dukra pajuokavo. Esu tikras, kad 
daugeliui žmonių galėjo pasirodyti, jog jos 
puikiai leidžia laiką. Tačiau geriau jas 
pažinodamas būtum pastebėjęs kitus 
ženklus. 

— Pavyzdžiui, kokius? 

— Ratilai po Libės akimis. O Ešlina 
prilipusi prie savo „iPod“. Ji vis kišosi į aus- 
is ausines, o Libė jas vis ištraukdavo. Kal- 
bėk, prašė ji. Pasidalyk. Juk tam ir skirta ši 
diena. Tokios Ešlinos dar nesu matęs, 


tokios... ryžtingai  atsiribojusios nuo 
aplinkos. 

— Ar Libė dar ką nors pasakojo apie 
santuoką? 


— Ne, bet juk šalia sėdėjo dukra. Jos 
turėjo pirkinių maišelių, tarp kurių matėsi 
ir „Victoria's Secret“. Niekas taip neišduoda 
neištikimo vyro žmonos, kaip nauji 
apatiniai. 

Farijasas staiga ištiesė ranką per stalą ir 
palietė jos plaukus prie pat kaklo. 

— Žinai, galėčiau bent patrumpinti 
galiukus. 

— Atleisk, — tarė ji, statydama puoduką 
ant stalo. — Šiandien mano kalendorius 

pilnas darbų, reikia surasti dingusią šeimą 
ir visa kita. Tačiau aš sugrįšiu. 

Tesa rengėsi atsistoti. 

Farijasas įdėmiai pažvelgė į ją ir tarė: 

— Ne, nesugrįši. 

— Tikrai sugrįšiu. Gegužės dvidešimtą, 
antrą trisdešimt. Turiu priminimo kortelę. 

— Ne, nesugrįši. Sunkiai dirbsi, kaip pro 
didinamąjį stiklą prižiūrėsi savo vaiką, fan- 
atiškai kibsi į karjerą. Tada vieną dieną 
susimąstysi, kodėl nesi ta graži ir išdidi mo- 
teris, kurią prisimeni, — Džeimso balsas 
sušvelnėjo. — Gera šukuosena nesusijusi su 
plaukais, mieloji. Ji susijusi su pačia moter- 
imi. Jei apmulkinsi ją dabar, negalėsi 
vėliau kaltinti kitų, kurie elgsis taip pat. 

Tesa privalėjo nusišypsoti. Ji tikrai būtų 
išmetusi kortelę ir atšaukusi susitikimą. 
Žinoma, ne iš karto, bet po savaitės, kitos, 
trečios, kai jos prireiktų Sofi, arba atsirastų 
dar viena skubi byla... 

Ji ėmė suprasti, ko čia ateidavo Libė ir 
dėl ko atsivesdavo savo dukrą. Džeimsas 
Farijasas užsiiminėjo papildoma veikla — 
jis gydė sužeistas sielas. 

— Aš sugrįšiu, — pažadėjo ji. 

Farijasas tik numykė. 

— Surask mano Libę, — staiga tarė jis. — 
Kad ir kas nutiko, kad ir kur juos nu- 
dangino... Ji yra geras žmogus. O šiais 
laikais nedaug tokių beliko. 

— O tos vakarienės, — pasiteiravo Tesa. 
— Kas dar jose dalyvaudavo? 

Džeimsas atsiduso, bet sąrašą surašė. 

Tesa pasiėmė jį su savimi. Ketvirta 
valanda popiet. Tokį vėlų lapkritį jau be- 
veik tamsu. Temperatūra  juntamai 
nukrenta. Eidama gatve savo mašinos link 
ji susigūžė, instinktyviai saugodamasi 
šaltuko. 

Ji galvojo apie Denbius. Mąstė, kur jie 
galėtų būti, kaip jiems einasi, kai diena 

pamažu virsta dar viena kandžiai šalta na- 
ktimi. Ar jie turi maisto, pastogę, tinkamų 
drabužių ir šiltų užklotų? Tesos manymu, 
tai priklausė nuo to, kiek pagrobėjai buvo 
linkę rūpintis savo įkaitų gerove. 

Asmeniniai arba profesiniai motyvai — 
štai į ką galiausiai susives ši byla. 

Ar Denbių pagrobimo motyvas — ker- 
štas? Galbūt to ėmėsi verslo konkurentas, 
kuris pasijuto paniekintas, Denbio statybų 
įmonei gavus didelį užsakymą? O gal tai 
siejosi su Džastino romanu. Pamesta 
mylimoji keršija šeimai? Arba — ši teorija 
buvo įdomiausia — gal pats Džastinas in- 
scenizavo visos šeimos pagrobimą, norėda- 
mas gudriai užmaskuoti savo susvetimėju- 
sios žmonos nužudymą. Nes jei pakviptų 
skyrybomis, iškiltų grėsmė jo asmeniniam 
turtui, jau neminint šeimos verslo, ir 
Džastinas taptų pirmu įtariamuoju, jei kas 
nutiktų Libei. Žinoma, išskyrus tokį atvejį, 

jei visa šeima būtų pagrobta, ir galiausiai 
tik jam su dukra pavyktų stebuklingai 
išsigelbėti... 

Tik kodėl būtent dabar? Praėjus pusei 
metų po to, kai Denbių šeima patyrė 
neišvengiamą Džastino išdavystės 
rezultatą? Pasak kirpėjo, Libė išties 
stengėsi išsaugoti šeimą. Galbūt kol kas jai 
sekėsi ne kažin kaip, sprendžiant iš moters 
pažeidžiamos emocinės būsenos, bet ji 
nenuleido rankų. 

Tesa papurtė galvą. Pačių Denbių labui ji 
vylėsi, kad nusikaltimo motyvas profesinis. 
Mat pagrobėjai, kurių tikslas buvo pinigai, 
turėjo priežastį suteikti Denbiams visus 
įmanomus patogumus. Tačiau žmonės, 
kuriuos Denbiai laikė artimaisiais ir 
brangino... 

Tesa nesusivaldė: ji prisiminė, kas įvyko 
prieš dvejus metus, prieš akis iškilo jos vir- 
tuvė, jos vyro žvilgsnis. Šaunančio „Sig 

Sauer“ sukeltas šokas. Baltas baltas sniegas 
ant šąlančių jos pirštų galiukų. Tuščias jos 
dukters miegamasis. 

Nepažįstami žmonės taip pat galėjo tave 
įskaudinti. Tačiau mylimieji tai sugebėjo 
kur kas geriau. 

Galite patys paklausti Libės Denbi. 

Uniformuotas vyrukas  pamišėliškai 
mėlynomis akimis norėjo, kad Ešlina išeitų 
iš kameros pirmutinė. 

— Ne, — paprieštaravo Džastinas. 

Ešlina buvo pabudusi ir sėdėjo ant apat- 
inio gulto. Apsiblaususiomis akimis ji žvil- 
gčiojo čia į tėvą, čia į plienines duris, čia vėl 
į tėvą. Aš užstojau ją savo kūnu, lyg taip 
paslėpusi sugebėčiau ištrinti mergaitę iš to 
vyro atminties. 

— Mergaitė atsistoja, — pakartojo Mi- 
kas. — Mergaitė iškiša riešus per langelį. Aš 
juos surakinu, mergaitė išeina iš kameros. 
Štai tokios instrukcijos. 

— Ne, — prieštaravo Džastinas. 

Jo pečiai atrodė įsitempę, kumščiai buvo 
prispausti prie šlaunų. 

— Pirmasis išeisiu aš, — pasakė jis. — 
Tada mano dukra. Ir po to mano žmona. 

Mikas iškėlė juodą elektrošoko įtaisą 
taip, kad būtų matomas pro siaurą durų 
langelį. 

— Mergaitė atsistoja, — pakartojo jis, 
šįkart abu žodžius tardamas itin 
grėsmingai. 

Žvelgiau tai į savo vyrą, tai į unifor- 
muotą grobiką nieko nesuprasdama, kol 
galiausiai man dingtelėjo. Štai kokio scen- 
arijaus mėgino išvengti Džastinas: Ešlinai 
išėjus iš kameros, Mikas galėjo tiesiog 
paskui ją užtrenkti duris. Ir įkalinti mus 
čia. O pažeidžiamą ir trapią Ešliną išsivesti. 

Žengiau į priekį, greta Džastino, petys 
petin. Norėjau jaustis narsi, ryžtinga. 
Skrandį  spazmavo. Jaučiau šviežius 
prakaito lašus ant kaktos, tad suleidau 

nagus į delnus, kad skausmas suteiktų 
tvirtumo. 

Mikas nuleido metalinę plokštelę, atveri- 
ančią plyšį kameros duryse. Jis žvelgė buku 
žvilgsniu, bereikšme išraiška elektrošoko 
įtaisu pro plyšį taikėsi į Džastino torsą. 


— Mergaitė... — rūsčiai pradėjo Mikas. 
— Eik šikt! — sumaurojo jam Džastinas. 
— Aš sutinku. 


Abu vyrai nutilo, sumirksėjo ir sužiuro į 
Ešliną, kuri jau buvo pakilusi nuo gulto. 

— Baik. 

Ešlina kalbėjo ne su Miku, bet su savo 
tėvu: 

— Ką ketini daryti, tėti? Apsaugoti 
mane? Apsimesti, kad viskas gerai? Kad 
tavo brangiausiai princesytei nenutiks 
nieko bloga? Tam jau truputį per vėlu, 
nemanai? 

Pagieža mergaitės balse nuskambėjo 
man visiškai netikėtai. Nuleidau akis, 

gėdydamasi savo dukters, kęsdama dėl sa- 
vo vyro, kurį, mano manymu, toks išpuolis 
turėjo gerokai pritrenkti. 

— Ešlina... 

— Baik. Paprasčiausiai baik. Žinai, 
geriau jau būtum mus palikęs. Per- 
sikraustęs pas savo naująją merginą, pra- 
dėjęs gyvenimą iš pradžių. Būtume ištvėru- 
sios. Bet ne, turėjai trintis apie namus, ap- 
simetinėdamas, kad vis dar mus myli, kad 
mes tau rūpime. Padarei klaidą, bet dabar 
gailiesi. Kad tik suteiktume tau dar vieną 
galimybę, vai, vai, vai. Negali vienu metu 
turėti ir viena, ir kita. 

Ešlina nustūmė tėvą ir įkišo rankas į 
atidarytą durų plyšį. Džastinas nebandė jos 
sulaikyti, tik priblokštas žiūrėjo į dukros 
nugarą. 

Kitoje durų pusėje stovintis Mikas 
nusikvatojo. 

— Papiktinta mergiotė! — tarė jis, 
ieškodamas antrankių. 

— Eik šikt, — atšovė jam mūsų dukra, ir 
aš dar kartą išpūčiau akis. 

Niekada negirdėjau  Ešlinos taip 
šnekančios. Ir tikrai nežinojau... nė 
neįtariau, kad kelis pastaruosius mėnesius 
jautėsi tokia įžeista. 

Mikas dar sykį nusikvatojo. 

Mūsų šeimai reikėjo išlikti vieningai. 
Tačiau, nepraėjus nė valandai kalėjimo 
kameroje, ji ėmė byrėti į šipulius. 

Uniformuotas vyras surakino Ešlinos 
rankas. Pasigirdo trumpas burgztelėjimas, 
ir durys plačiai atsivėrė. Už jų stovėjo Mi- 
kas. Nutaikęs elektrošoko įtaisą Džastinui į 
krūtinę. 

Turėjau jį pulti, pamaniau. Jis buvo taip 
susitelkęs į Džastiną, kad galėjau mestis į 
priekį, užgriūti devyniasdešimties kilo- 
gramų uniformuoto vyro masę visu savo 

penkiasdešimties kilogramų svorio kūnu. 
Jei pataikyčiau žemiau juosmens, jis 
parkristų. Džastinas žengtų pirmyn ir 
tada... 

Tada mus nuo laisvės skirtų dar šešerios 
elektroniniu būdu valdomos durys. Kamerą 
pakeistume į kalėjimo bendrąjį kambarį. Be 
to, įsiutintume tris ginkluotus vyrus, kurių 
vienas ant veido išsitatuiravęs kobrą 
apnuogintomis iltimis. 

Suvirpėjau. Dar vienas burgztelėjimas. 
Sunkios plieno durys užsidarė, mūsų dukra 
liko kitoje pusėje, kartu su uniformuotu 
psichopatu. Ji neatrodė išsigandusi. Tik 
žiūrėjo į savo tėvą neregėtos neapykantos 
kupinu žvilgsniu. 

— Esu visiškas šiknius, — sušnabždėjo 
Džastinas. 

Neprieštaravau. Žengiau į priekį ir 
iškišau pro plyšį rankas. 

Mikas išrikiavo mus priešais save. Kitų 
dviejų vyriškių vis dar nesimatė, todėl jam 
vienam teko vesti trijų kalinių bandą per 
poilsio kambarį, neveikiančio kalėjimo kor- 
idoriais. Neatrodė, kad jis dėl to jaudintųsi. 
Gal greičiau buvo įsitempęs. Jis turėjo 
elektrošoko įtaisą, pakabintą prie juosmens 
ir nukreiptą į priekį. Jei tik kuris iš mūsų 
krūptelėtų, jis nedelsdamas nuspaustų 
gaiduką. 

Kai pradėjome eiti, supratau, kad pir- 
moji krisiu aš. Mano kojos nevaldomai 
tirtėjo, kiekvienas žingsnis reikalavo vis 
daugiau pastangų. Man rodėsi, kad oras 
apsunko, nes prireikė neapsakomų jėgų 
pakelti koją ir atplėšti nuo grindų pėdą. 
Buvau lyg sulėtinto filmo personažas, kuris 
vos velkasi: kelia koją į viršų, meta į priekį, 
vėl stato ant žemės. 

Aš suklupau, pasvirau į dešinę. 

Mikas gaiduko nenuspaudė, bet sugavo 
mane už rankos ir stumtelėjo į priekį. 

Pastebėjau, kad Džastinas su Ešlina 
nutolę per pora žingsnių, tad mūsų voroje 
atsirado plyšys. Jiedu neatsisuko pažiūrėti, 
kas man atsitiko. 

Priėjome dvigubas kalėjimo tambūro 
duris. Pirmosios suburzgusios atsidarė — 
Didysis Brolis visada tave stebi. Mikas 
palydėjo mus į priekį. Kai visi susigrūdome 
nedideliame tambūre, pirmosios durys užs- 
ivėrė mums už nugarų. Po akimirkos 
priešais mus atsidarė antrosios durys. 

Džastinas žvelgė į viršų, akys krypo 
dešiniau. Sekdama jo žvilgsniu, pamačiau 
kampe įtaisytą elektroninę akį. Svarsčiau, 
ar reikėtų pamojuoti, o gal tai pasirodytų 
pernelyg vaikiška. 

Patekome į aukštą baltą koridorių. Jis 
buvo padalytas į du aukštus, o didžiulės pli- 
eninės sijos virš mūsų galvų kryžiavosi 

susikertančia V forma. Kalėjimo įstaigos 
besieliškumą bylojo pilko cemento grindys, 
geliančiai baltos sienos ir palubėje įstatyti 
langai, pro kurių stiklus niūrojo tamsuma. 
Tam tikru atstumu tai kairėje, tai dešinėje 
pusėje kilo cementiniai laiptai, jie vedė į 
antrą aukštą. 

— Mes nebe kamerų korpuse, — sumur- 
mėjo Džastinas. Jis atsisuko į Miką ir vis 
dar įžūliai pažvelgė jam į akis. — Tai avar- 
inis išėjimas, skirtas gaisro atvejui. Ei, 
žmogau. Pasakyk, kur einame. Galėsiu pats 
ten nuvesti. 

— Pirmyn, — paliepė Mikas. 

Džastinas ir Ešlina toliau žengė pirmieji. 
O aš vėl atsilikau, vis dar mėgindama 
priversti galūnes nugalėti žemės traukos 
jėgą. Lėtai mečiau ranką į priekį. Vos vos 
kilstelėjau kelį, mėgindama žengti pirmyn. 
Lempos tiesiog spigino. Šviesa atsimušė 
nuo kiekvieno kieto balto paviršiaus. 

Galvos skausmas ir pilvo spazmai nesiliovė, 
tad troškau susisukti į kamuoliuką vėsioje 
tamsioje vietoje. Užsidengčiau veidą ranko- 
mis. Pasiduočiau, nerčiau vis gilyn ir gilyn į 
begalinę tamsą. 

— Judinkis. 

Miko delnas ant mano rankos, stumi- 
antis pirmyn. Parkritau, jis bandė kelti, vėl 
parkritau. 

Lyg pro miglą mačiau Džastiną ir Ešliną, 
kurie jau buvo gerokai nutolę. Džastinas 
laikė apkabinęs mūsų dukters pečius. Jis 
buvo nuleidęs galvą, jai į ausį kažką 
kalbėjo. 

Aš nukreipiau dėmesį, staiga supratau. 
Mikui prireikė manimi pasirūpinti. Ir kol 
jis grūmėsi su mano nusilpusiomis, 
nekoordinuotomis galūnėmis, Džastinas 
galėjo saugiai išvesti iš čia mūsų dukrą. Jis 
žinojo, kur esame, už kamerų korpuso, kaip 
pats minėjo, jau perėję trejetą durų... 

Suklupau, vos neparkritau. Mikas čiupo 
mane už dilbio, truktelėjo į viršų ir atsuko į 
save, kol galiausiai mus skyrė vos keli cen- 
timetrai — stovėjome veidas į veidą. Žvel- 
giau į jo pamišėliškas mėlynas akis, kurias 
įrėmino dar beprotiškesnė juodai ir baltai 
dažytų plaukų šukuosena. 

— Judinkis, po velnių! Judinsiesi, vyk- 
dysi įsakymus, dirbsi, nes kitaip pats 
ištaškysiu tau sušiktas smegenis. 

Norėjau turėti bent kiek savo vyro 
drąsos. Net dukters pagieža man būtų 
pravertusi. Tačiau tik nusišypsojau pam- 
išėliškam  šachmatagalviui ir pamačiau, 
kaip iš nuostabos jis išpučia akis. 

Kaire ranka jis skausmingai gniaužė 
man riešą) O dešinioji  nebelaikė 
elektrošoko įtaiso, tik abejingai kabėjo prie 
šono. 

— Ššš, — sušnabždėjau jam. 

— Kas per... 

— Ššššš. 

Tada, mitriu judesiu nustebindama ir 
save, ir juo labiau Miką, surakintomis 
rankomis čiupau elektrošoko įtaisą, įter- 
piau jį tarp mudviejų ir paspaudžiau 
gaiduką. 

Teisingai sakoma: kuo stambesnis, tuo 
smarkiau krenta. 

Būčiau norėjusi ilgiau pasimėgauti šia 
akimirka, bet ėmė klykti mano duktė. 

Koridoriuje lyg iš niekur išdygo Z. 
Didysis Brolis visada tave stebi. 

Jis taip pat laikė elektrošoko įtaisą, tik 
šis buvo nutaikytas į Džastiną, kuris dabar 
beprotiškai raitėsi ant grindų. Ešlina 
stovėjo greta savo tėvo ir žvelgė 
maldaujamu žvilgsniu. 

— Viską, ką galite jūs, — lėtai tarė Z, 
stovėdamas kitame koridoriaus gale, — aš 
galiu padaryti geriau. 

Tai pasakęs, jis užtaisė elektrošoko pri- 
etaisą, mikliai pasisuko ir šaltai iššovė į 
pliką mano dukters ranką. 

Ešlina nebeklykė. Ji greičiau spiegė. 

Jos oda svilo. Aš tai žinojau, nes man 
ant šlaunies irgi buvo išdegusi žymė. 

Paleidau elektrošoko įtaisą. Jis dunk- 
stelėjo ant grindų. Atsitraukiau nuo 
traukulių tampomo Miko kūno, padidin- 
dama atstumą tarp savęs ir kritusio Z 
sėbro. 

Z kur kas lėčiau patraukė ginklą nuo 
blyškios mano dukters odos. Mus su Z 
skyrė maždaug penki metrai, jis laikė įtaisą 
kaip patyręs žudikas, todėl būčiau visai 
nenustebusi, jei staiga jis būtų papūtęs lū- 
pas ir iš ginklo galo būtų pasirodę dūmai. 

Ešlina verkė. Ji šokinėjo ant pirštų galų, 
mosuodama priešais surakintomis ranko- 
mis, lyg tai padėtų numalšinti skausmą. 
Džastinas liovėsi raitęsis ant grindų, bet 

pakilo ne iš karto. Kiek kartų per pastarąsi- 
as dvidešimt valandų mano vyras buvo pur- 
tomas elektrošoku? Kiek jam dar liko ne- 
sudegintų smegenų ląstelių? 

— Išankstinė patikra nenurodė, kad tu 
kelsi rūpesčių, — vis dar žiūrėdamas į mane 
pasakė Z. — Įdomu. 

Norėjau įžūliai iškelti priešais jį smakrą. 
Apšaukti, kad žaloja mano dukrą, kankina 
mano vyrą. Tačiau akimirksniu sugrįžo 
sunkumas, mane ėmė glemžtis vidinė letar- 
gija. Stengiausi pėdomis įaugti į grindis, 
tačiau ėmiau svyruoti į šalis. 

— Ešlina... — sukuždėjau aš. 

Tačiau staiga žiauriai riaumodamas ant 
kojų pašoko Mikas — jis nervingai gniaužė 
kumščius, veidas atrodė įtūžęs. Per pusę 
sekundės žvilgsniu susirado mane, nusi- 
taikė ir šovė. 

Smigau žemėn lyg siautėjančio buliaus 
sutryptas pienės pūkas. Jis baubė, Ešlina 

klykė, girdėjau dar vieną balsą, tikriausiai 
Z, kuris kažką rėkė, bet pati iš visų jėgų 
stengiausi susiriesti į kamuoliuką, paslėpti 
galvą tarp surakintų rankų. Staiga Mikas 
griebė mane už plaukų, kilstelėjo mano 
galvą, pečius ir smogė į cementą. 

Trakštelėjimas. Galbūt šonkaulis. Bet 
greičiausiai kaukolė. 

Dar daugiau klyksmų, rėkimo. Staiga 
kažkas ėmė čirškėti ir svilti, kol galiausiai 
supratau, kad Mikas nuo manęs atsitraukė 
— jis vėl ant grindų beprotiškai tampėsi, 
tačiau šįkart virš jo stovėjo ir gaiduką 
spaudė saviškis, Z, su šiurpia kobros 
tatuiruote, apsivijusia galvą. 

— Tvardykis. Tuojau pat, Asile, — iškošė 
Z, patraukęs ginklą. 

Mikas aiškiai sumaurojo. 

— Ar girdėjai, ką pasakiau? 

— T-t-taip. 

— Kas taip? 

— Taip, sere. 

— Negirdžiu. 

— Taip, sere! Taip, sere, taip, sere! 

— Teisingai, po velnių. Kelkis. Tempk 
savo apgailėtiną subinę į kontrolės postą. 
Nuo čia viską perimsiu aš. 

Mikas atsistojo, akimirką pasvirduliavo 
ir nužygiavo koridoriumi. 

Kai jis nutolo koridoriumi, prie manęs 
atskubėjo ir priklaupė Ešlina. 

— Mama, kaip jautiesi? Mama? Prašau, 
mama! 

Jutau ant savo skruosto ilgus dukters 
plaukus. Ji pirštais braukė nuo veido 
šviesesnes mano sruogas, norėdama geriau 

— Duok man... minutėlę, — išspaudžiau. 

Z nekalbėjo. Jis stovėjo. Po kelių 
minučių, prilaikoma Ešlinos, pajėgiau at- 
sisėsti. Per tą laiką Džastinui pavyko 

padaryti tą patį: jis nugara atsirėmė į sieną, 
o kojas ištiesė priešais save. 

Pirmasis mūsų bandymas sukilti. Man 
skaudėjo šonkaulius ir galvą, degino koją. 
Ant Ešlinos dilbio matėsi išsvilintas odos 
kvadratas. Džastinui dar nepavyko atsist- 
oti. Denbių šeima pabandė nugalėti nuož- 
miuosius pagrobėjus, bet blogiukai laimėjo. 

Lyg perskaitęs mano mintis, į mane iš 
viršaus pažvelgė Z. 

— Jei dar kada mėginsi tai pakartoti, — 
tvirtai prabilo jis, — už viską atsiims tavo 
dukra. Visą tavo suteiktą skausmą ir žalą ji 
patirs dvigubai. Ar supratai mane? 

Lėtai, jausdama tvinksinčią kaukolę, 
linktelėjau. 

— Nieko tokio, mama, — pasakė Ešlina, 
ir aš dar kartą nustebau, koks ryžtingas jos 
balsas. — Man nerūpi. Aš nekenčiu tavęs, — 
taip tarusi ji spjovė į Z, nors šiam tai buvo 
nė motais. 

— Aš nekenčiu tavęs, nekenčiu tavęs, 
nekenčiu! 

— Pinigus pamiršk, — už mūsų pasigirdo 
Džastino balsas. — Pasirūpinsiu, kad tave 
nugalabytų. Vieną dieną, anksčiau ar 
vėliau, gausi kulką į kaktą, ir aš būsiu tas 
kalės vaikas, kuris ją paleis. 

Z tik paniekinamai prunkštelėjo. 

— Prašyčiau, — tarė jis, liepdamas 
mums atsistoti. — Mikas jau išrinko vietą 
jūsų kapams, o Radaras net savo motiną 
nužudytų, jei tik kas pasiūlytų tinkamą 
sumą. Tad čia esu geriausias draugas, kokio 
galite norėti. Stokitės. Jums dar reikia at- 
likti pareigas. 

Tesa paskambino Anitai Benet ir susit- 
arė susitikti su vykdomąja Denbio statybos 
įmonės direktore. Tesa suprato, kad šiame 
žaidimo etape laikas geriau susipažinti su 
svarbiausiais įmonės vadovais, kuriems 
reikėtų vykdyti išpirkos reikalavimus, jeigu 
tokių būtų pateikta. 

Turėdama progą apsilankyti pasaulinėje 
Denbio įmonės būstinėje, Tesa taip pat 
nutarė trumpam užsukti į kelionių 
agentūrą, įsikūrusią pagrindiniame plienu 
ir chromu žvilgančio daugiaaukščio biurų 
pastato vestibiulyje. Kristė, Keitė — taip 
spėliojo plaukų ekspertas. 

Kaip buvo galima numanyti, prie admin- 
istratorės stalo, priešais plačias dvivėres 

stiklines duris, sėdėjo skaisčiaveidė bru- 
netė, o žalvarinė lentelė ant stalo skelbė, 
kad ji yra Ketrina Čapman. Tarsi jaunesnė 
Keitė Holms, su siaubu pagalvojo Tesa, 
nors ir pati Keitė Holms dar visai jauna. 

Tesos manymu, mergina buvo 
dvidešimties, gal dvidešimt vienerių. Jos 
oda atrodė tobula, rudos akys — šiltos, o 
šypsena — spindinti ir atvira. 

Tesa dirstelėjo į savo laikrodį. Iki sus- 
itikimo su Anita Benet jos biure dvyliktame 
aukšte buvo likusios penkiolika minučių. Ji 
pasuko prie administratorė stalo. 

— Kuo galiu jums padėti? — pasis- 
veikino Ketrina Čapman. 

— Tikiuosi, šiuo bei tuo. Atstovauju 
Denbio statybų įmonei. Kaip suprantu, jūsų 
agentūra rūpinasi jų kelionėmis. 

— Žinoma. Jūs nauja darbuotoja? 

— Galima sakyti. Mano pirmoji užduotis 
surasti jų viršininką, Džastiną Denbį. Gal 

jūs žinote, kur jis keliauja? Nes panašu, kad 
šį savaitgalį jo nėra namuose. 

Nuskambėjus Džastino vardui, merginos 
šypsena nesuvirpėjo. Tačiau jos linksmu- 
mas kiek priblėso. Ji pasisuko į ant stalo 
stovintį = kompiuterį ir  pabarbeno 
klaviatūra. 

— Ką gi. Kuojūs vardu? 

— Tesa Leoni. 

— Mano vardas Keitė. Malonu su- 
sipažinti, Tesa. Kai turėsite laisvą minutę, 
duosime jums užpildyti trumpą keliautojo 
anketą. Reikės įrašyti savo vardą, gimimo 
datą, oro linijų kaupiamųjų taškų sąskaitą, 
pageidautinas vietas lėktuve ir panašius 
dalykus. Kai tik suvesime visą šią informa- 
ciją į duomenų bazę, galėsime geriau padėti 
susiorganizuoti patogesnę kelionę. 

— Labai smagu. 

Keitė atsigręžė kiek susiraukusi. 

— Neturiu duomenų, kad ponas Denbis 
šį savaitgalį būtų kur nors vykęs. Gal jis 
išvyko į asmeninę kelionę? 

— Jūs organizuojate tik verslo keliones? 

— Mūsų agentūra dirba tik su įmonėmis. 

— Aha. Ir aptarnaujate visus Denbio 
bendrovės darbuotojus? Turiu omeny, 
užuot skambinusi „Expedia.com“, turėčiau 
kreiptis į jus? 

— Nežinau, ar Denbio įmonė turi 
konkrečią politiką, bet mes išties tvarkome 
didžiąją dalį kelionių reikalų. Nenoriu pa- 
sakyti nieko blogo apie „Expedia“, bet juk 
malonu turėti kam paskambinti, jei kas 
nenusiseka, o mums džiugu pagelbėti. 

— Galėčiau pasinaudoti jūsų  pa- 
slaugomis ruošdamasi į asmeninę kelionę, 
ar jūs organizuojate tik verslo keliones? 

— Daugelis Denbio įmonės darbuotojų į 
mus kreipiasi abiem atvejais. 

— Išskyrus Džastiną? Kaip manote, gal 
šį savaitgalį išvyką jis susiorganizavo 
savarankiškai? 

— Aš... aš nežinau. 

— Juk jūs nuolat jam padedate? Ar kas 
nors kitas? 

— Pas mus nėra asmeninių agentų, jei to 
teiraujatės. Mes dirbame pamainomis. 

Mergina pradėjo išsisukinėti. Nors dar 
nebuvo atvirai priešiška. Tačiau jos šypsena 
jau nešvietė taip plačiai. Tamsiai mėlynu 
megztuku apgaubti pečiai ėmė gūžtis, Ket- 
rina Čapman pradėjo kūprintis. 

Kalbos apie Džastiną Denbį ją skaudino. 
O juk ji buvo dar visai vaikas, nemokanti 
nuslėpti tokio pobūdžio nuoskaudos. 

— Galbūt jis išlėkė su žmona ro- 
mantiškam savaitgaliui tik dviese, — tarė 
Tesa. — Biure sklinda gandai, kad penk- 
tadienį jiedu ėjo į pasimatymą. Mano galva, 

nugyvenus šitiek metų drauge, taip elgtis 
labai žavu. 

— Gal pageidautumėte gauti savo keli- 
autojo anketą? — švelniai paklausė Ketrina. 

— Ketrina... Keite? 

— Taip? 

— Džastinas Denbis dingo be žinios. 
Kartu su savo žmona ir vaiku. 

Mergina staiga pakėlė akis. 

— Ką? 

— Aš dirbu Denbio bendrovei. Esu iš 
įmonės apsaugos. Šeima pradingo vakar 
vakare. Mes stengiamės ją surasti. 

— Nesuprantu. 

— Kiek laiko pažinojai poną Denbį? 

— Na, gal nuo tada, kai pradėjau čia 
dirbti. Devynis mėnesius. 

— Man sakė, kad judu su Džastinu bu- 
vote gana artimi. 

Mergina nuraudo, nudelbė akis į stalą. 

— Jums melavo, — tarė ji tyliai. 

— Keite. Dabar netinkamas metas. Kal- 
bame ne apie reputaciją, darbo vietos iš- 
saugojimą ar Džastino santuokos tvirtumą. 
Dabar svarbiausia surasti šeimą, kol jie dar 
gyvi. 

Mergina patylėjo. Atrodė, kad ji 
nuodugniai tyrinėja savo nykią, pilką klavi- 
atūrą. O tada pasiūlė: 

— Gal galime išeiti į lauką? 

— Žinoma. 

Keitė atsistojo, apėjo aplink stalą ir pas- 
uko dvivėrių stiklinių durų link. Ji buvo 
daugmaž Tesos ūgio, metro šešiasdešimt 
penkių, bet grakštaus kūno sudėjimo, pat- 
raukliai gundanti. Ko gero, klientai vyrai 
spietėsi aplink Ketriną Čapman. Tesos 
nestebino nei tai, kad Džastinas priklausė 
jų būriui, nei kad jis įveikė kitus varžovus. 
Tik-ras dominuojantis patinas. 

Kvailys, pagalvojo ji, bet tai ją nuliūdino. 
Nes daugeliu atžvilgių atrodo, kad 

Džastinas Denbis buvo stiprus, sėkmingas 
vyras, kokį vienądien sutikti viliasi tokios 
moterys kaip ji. O štai į kokią padėtį pateko 
jo žmona. 

Pasirodo, Keitė buvo rūkalė. Abi išėjo 
pro galines pastato duris į paskutinę 
rūkaliams likusią užuovėją: pusantro metro 
lopinėlį šalia konteinerių. Mergina priside- 
gė cigaretę, Tesa luktelėjo, kol pati tyla 
stebuklingai prašnekins pašnekovę. 

— Neplanavau su juo susidėti, — staiga 
tarė mergina. — Nemanykite, aš nesu 
šeimų ardytoja. Tačiau ar jums pačiai teko 
jį sutikti? 

Tesa papurtė galvą. 

— Jis išvaizdus. Net kaip pagyvenęs 
vyriškis ir... turbūt turiu silpnybę vyres- 
niems vyrams. Problemos su tėčiu ir 
panašiai, ar ne? — Keitė perkreipė lūpas. 
Įtraukė dar vieną dūmą. — Buvo iškilę 
šiokių tokių nesklandumų dėl jo bilietų, tad 

Džastinas atėjo pats išsiaiškinti. Pažvelgiau 
į jį ir... susitikome. Aukštas, plačiapetis, ap- 
siavęs darbiniais batais, dėl Dievo meilės. 
Kada paskutinįkart matėte Bostono centre, 
biurų pastate, vaikiną su tikrų tikriausiais 
darbiniais batais? Aš tiesiog... užsigeidžiau 
jo vos išvydusi. 

— Bet, nesakau, kad mums kas nors 
išėjo, — suskubo pabrėžti mergina. — Jis 
buvo klientas, o tai tik darbo reikalai, be to, 
mačiau jo vestuvinį žiedą, o ir tų nesk- 
landumų dėl bilieto iškilo dėl to, kad 
Džastinas panoro sugrįžti ketvirtadienio 
vakarą, nes planavo tris laisvas dienas 
praleisti su šeima. Tada jis prabilo apie sa- 
vo žmoną ir dukterį. Kalbėjo neužsičiaup- 
damas. Tiesiog spinduliavo 
pasididžiavimu... Nebuvo nė menkiausios 
abejonės, kad jas abi nepaprastai myli. 
Negalėjau nustoti galvojusi... — merginos 

balse skambėjo apmaudas. — Tik galvojau, 
Dieve, kodėl negaliu sutikti tokio vaikino? 

Tesa nieko nesakė. Keitė pažvelgė į ją. 

— Jūs ištekėjusi? — pasiteiravo mergina. 

— Ne. 

— Ar nueinat į klubą? Išgerti ir pašokti, 
kad susirastumėte žavų vaikiną? 

— Negalėčiau pasakyti, kad būtų tekę. 

— Nesivarginkit. Tie klubai, barai... pilni 
pašlemėkų. Niekingų, egocentriškų gir- 
tuoklių, kurie ryte net nepamena tavo 
vardo. Galite patikėti mano žodžiu. 

— Gerai. 

— Džastinas... buvo visai kitoks. Malo- 
nus. Jis klausydavosi, kai aš kalbėdavau. 
Netgi žiūrėdavo man į akis, užuot nuolat 
spoksojęs man į krūtinę. 

— Bet... 

— Per pietus, — sušnabždėjo Keitė. — 
Viskas prasidėjo vieną dieną per pietus. 
Ėjau iš pastato ir susitikome. O jis 

paprasčiausiai paklausė: nori papietaut? Ir 
aš sutikau. Nuskambėjo taip nekaltai. Nors 
aš supratau. Supratau vos į jį pažvelgusi. 
Vis dėlto aš to norėjau. Netgi tikinau save, 
kad jo nusipelniau. Man Džastino reikėjo 
labiau nei jo žmonai ir dukrai. 

— Kur nuėjot? 

— Į „Keturių metų laikų“ viešbutį, — 
Keitė nuraudo. — Na, jis nužingsniavo 
tiesiai prie registratūros, pasiėmė kambario 
raktą ir mes pakilome. Užsisakysime 
maisto į kambarį, pasakė jis. Bet taip ir 
neužsisakėme. 

— Skamba labai profesionaliai, — sausai 
pareiškė Tesa. 

— Ne! Turiu omeny, jis sakė... kad aš jo 
pirmoji. Anksčiau jis niekada neapgaud- 
inėjo savo žmonos, jis buvo ne iš tų. Bet aš 
buvau kitokia... 

— Ypatinga. 

— Būtent. 

Tesa veriančiu žvilgsniu įsispitrijo į mer- 
giną. Po akimirkos Keitė vėl nuraudo ir 
nusigręžė. 

— Na taip, greičiausiai buvo ir kitų, — 
tarė mergina, purtydama pirštu pelenus. — 
Kvailiausia, kad tokių niekšybių aš tikiuosi 
iš baro publikos. Žinot, jie ima tave burti 
savo kalbomis, o tu apsišarvuoji, pasiruoši 
gintis. Tada aš ateinu į darbą, atsisėdu prie 
savo stalo... ir, taip, jis mane pagavo kaip 
žuvelę — kabliukas, ritė, tinklas. Patikėjau 
kiekvienu Džastino žodžiu. Nes norėjau, 
kad tai būtų ypatinga, kad netapčiau vien 
pasileidusia kelionių agente, kuri per pietus 
išsmunka greitukui su pagrindiniu klientu. 

Paskutinius žodžius ji ištarė su kartėliu 
ir nutilo. Liovėsi rūkiusi, stipriai apsiglėbė 
rankomis juosmenį, neva apsišarvuodama, 
bet jau buvo per vėlu. 

— Kiek tai tęsėsi? 

— Neilgai. Gal keturis ar penkis 
mėnesius. 

— Kodėl išsiskyrėte? 

— Sužinojo jo žmona. Mes ėmėme susir- 
ašinėti žinutėmis. Juk jis daug keliavo. 
Keturias penkias dienas per savaitę. Likusį 
laiką skirdavo šeimai... Būdavo keblu sus- 
itikti. Įsivaizduoju, kad jo žmona jausda- 
vosi tarsi maitinama Džastino dėmesio 
trupiniais, likusiais po pareigų darbe. O aš 
buvau dar vienu laipteliu žemiau. Gau- 
davau trupinių trupinius. Tas visas... ro- 
manas... buvo visai ne toks, kokio tikėjausi. 

— Ar jis kada nors nupirko tau skrydį, 
kad galėtumėte susitikti? 

— Na, gal keletą kartų. 


— Kiek tas keletą? 
— Penkis ar šešis kartus. Pačioje 
pradžioje. 


— Tada tu tikrai buvai vienu laipteliu 
aukščiau. 

Keitė nuraudo, nusigręžė. 

— Tik pirmąjį mėnesį, — teisinosi mer- 
gina. — Kai viskas dar buvo nauja. 

— Tai santykiai ėmė vėsti. Pradėjote 
rečiau matytis. Daugiau susirašinėjote. 

— Džastinui nepatiko, kad aš rašinėju. 
Nerimavo dėl žmonos. „Taip visus ir priči- 
umpa“, sakydavo jis. Bet į pabaigą... — 
mergina pakėlė akis, ūumai jos veidas vėl 
atrodė ramus. — Norėjau, kad jį pričiuptų! 
Norėjau, kad viskas išaiškėtų. Nes 
maniau... — ji nurijo seiles, akyse suspindo 
ašaros, — 0, buvau tokia kvaila... maniau, 
kad jis pasirinks mane. Kad jo žmona suži- 
nos, išspirs tokį netikėlį pro duris ir jis at- 
skubės pas mane. Pas mane! 

Tesa akimirką luktelėjo, leido merginai 
nusiraminti. 

— Tačiau viskas susiklostė ne taip, — 
skatino Tesa. 

— Jis mane metė. Paskambino, pasakė, 
kad labai suklydo, kad myli savo žmoną ir 
kad viskas baigta. Tai tiek. Aš laukiau. 
Maniau, kad galbūt po kelių dienų Džasti- 
nas man paskambins ar parašys žinutę. O 
gal netgi pasirodys agentūroje. Tačiau 
nieko panašaus neįvyko. Jo kelionių 
planais ėmė rūpintis sekretorė. Štai ir 
viskas. Žinot, aš ji mylėjau. Buvau kvaila ir 
naivi, ir... mylėjau jį. Maniau, kad Džasti- 
nas galbūt taip pat mane myli. 

— Kada nors lankeisi jo namuose? 

Mergina papurtė galvą. 

— Buvai sutikusi jo žmoną? 

— Ne. Tik mačiau ją kartą ar du vestibi- 
ulyje. Man ji pasirodė graži. Vilkėjo tokį 
menišką sijoną ir prigludusią turkio spal- 
vos palaidinę. Atrodė savimi besirūpinanti. 
Žmonės sako, kad ji maloni. Aš... aš daug 
neklausinėjau. 

— Ką apie ją pasakojo Džastinas? 

— Nepasakojo. Savo laiką skirdavom 
sau. Jis taip norėjo. 

— Niekada jo nieko neklausinėjai? 
Pavyzdžiui, kodėl jis pietauja su tavimi, o 
ne su ja? 

Merginai pakako padorumo vėl 
nurausti. 

— Jis tepasakė, kad jiedu susituokę jau 
labai daug metų. Kad ji gera motina, kad jis 
ją gerbia... 

— Rimtai? 

— Na, žinot, bet tada jis pamatė mane. 
Tai buvo kažin kas ypatinga. Žinoma, kol 
apie tai nesusimąstau. Tačiau akimirkos, 
kurias praleidome kartu... 

— Jis tau ką nors padovanojo? 

— Apyrankę. Iš „Tiffany's“. Vis galvojau 
ją grąžinti, bet Džastino taip ir nesutikau. 

— Jo žmona apie tai žinojo? Apie 
apyrankę? 

— Neįsivaizduoju. 

— Ji kada nors tave susirado? 

Keitė papurtė galvą. 

— Svarsčiau, ar ji bandys mane susirasti. 
Ar paskambins, blogiausiu atveju, ateis į bi- 
urą. Mėginau sugalvoti, ką jai pasakyčiau... 
Nežinau, ką jūs manote? 

— Ji buvo atėjusi. Matė tave. Jos galva, 
tu dar labai jauna. O turint omeny Džastino 
sugebėjimus, buvai pasmerkta nuo pat 
pradžių. 

Mergina nusiminė. O kaipgi, pagalvojo 
Tesa. Įsivaizduoti, kad tavęs nekenčia 
meilužio žmona yra viena, bet sužinoti, kad 
tavęs buvo gailimasi — visai kas kita... 

— Jie tikrai pradingo? — paklausė Keitė. 

— Taip. 

— Nieko apie tai nežinau. Džastino 
nemačiau jau kelias savaites ir niekada 
nesikalbėjau su jo žmona. Maniau, jie 
bando atkurti tarpusavio santykius. Noriu 
pasakyti, kad kai Džastinas mane metė — 

metė visiškai. Tiesiog taip. Jis mylėjo savo 
žmoną ir neketino sugrįžti. 

— O tu jį taip ir paleidai? — toliau 
kamantinėjo Tesa. — Nepalikinėjai už jo 
automobilio valytuvo raštelių, neskambinė- 
ja į asmeninį numerį, nesilankei jo 
statybvietėse? 

— Taip, skambinėjau. Trečiąkart jis net 
atsiliepė. Pasakė man labai griežtai kaip... 
kaip tėvas, kad nebetrukdyčiau. Esą jis 
pasirinko savo šeimą ir supranta, kad buvo 
savanaudis, kad dabar reikia atitaisyti 
žmonai padarytą siaubingą žalą ir taip 
toliau. 

Mergina staiga nuščiuvo, nuraudo, tarsi 
suvokusi, kaip beširdiškai nuskambėjo jos 
žodžiai. Tada karštai pridūrė: 

— Jis sakė, kad jei dėl iširusių santykių 
taip kankinuosi, gal man būtų geriau 
pasiieškoti naujos darbovietės. Na, aš tai 
supratau visiškai tiesiogiai. Džastinas 

grasino išmesti mane iš darbo! Aš dar net 
nebaigusi koledžo. Ar jūs bent žinote, kaip 
man sunku įsidarbinti? Negaliu netekti 
darbo. Patikėkite, jo žinutę supratau kuo 
puikiausiai. Paleidau jį ir viskas. 

Tesa tyrinėjo jaunąją kelionių agentę. Ji 
atrodė ganėtinai nuoširdi. Vis dėlto mergi- 
nos prisiminimai atrodė daugiausia 
paremti žinojimu. Ji žinojo, kad Džastinas 
jos geidė. Žinojo, kad jis mėgino išmesti ją 
iš darbo. Tesa ėmė svarstyti, ar derėtų pas- 
itikėti dvidešimt vienerių metų merginos 
žinojimu. Ypač tokios, kuri daugelį gyven- 
imo pamokų išmoko klysdama. 

— Paskutinis klausimas, — pažadėjo 
Tesa. — Kai buvote drauge, Džastinas 
niekada nekalbėjo apie savo šeimą, bet gal 
pasakojo apie darbą? Apie jam rūpesčių 
keliančias pradėtas arba numatomas 
statybas? 

Keitė papurtė galvą. 

— Nepamirškit, kartu praleisdavome 
nedaug laiko. Tarkime, kad šnekoms jo 
nešvaistėm. 

— Žinai, tau bus geriau be jo. 

— Aš ir pati tą patį sau kartoju, — mer- 
gina numetė nuorūką, sutrynė ją koja. — 
Jeigu jūs nieko prieš, man reikėtų grįžti. 
Kaip jau sakiau, man reikia šito darbo. 

Tesa linktelėjo, dirstelėjo į laikrodį. Jos 
kalbėjosi ilgiau, nei tikėjosi. Biure pastebės, 
kad Keitė buvo dingusi, be to, Tesa pen- 
kiomis minutėmis vėlavo į savo pirmąjį viz- 
itą Denbio statybos įmonėje. 

Ji stvėrė biurų pastato galinių durų 
rankeną ir, kai jau ketino grįžti vidun, Tesai 
dingtelėjo: dažniausia gudrybė — meluoti 
nesakant tiesos. 

Tesa apsigręžė, atsargiai  nužvelgė 
jaunąją kelionių agentę. 

— Keite, sakei, kad niekada nebuvai 

sutikusi Džastino žmonos. Bet gal buvai 
sutikusi jo dukrą? 

Kalėjimo virtuvė buvo milžiniška: atrodė 
kaip pramoninė erdvė, prigrūsta orkaičių, 
kepykloms skirtų maišytuvų ir ilgų ilgų pli- 
eninių stalų. Tokia virtuvė puikiai tiktų 
sausakimšai kavinei, aptarnaujančiai kelis 
šimtus žmonių. Čia buvo visko: puodų, 
keptuvių, mentelių, matavimo puodukų ir 
taip toliau, tačiau Z komanda įprastus peili- 
us, ko gero, pakeitė plastikiniais. 

Pirmasis išbandymas, pranešė mūsų 
vadovas. Jei norime valgyti, turėsime 
pasigaminti maisto. Tiek, kad pakaktų 
visiems šešiems. Z perpjovė mūsų an- 
trankius, ir mūsų trijulė, pirmą kartą 
išėjusi iš kameros, liko stovėti laisvomis 
rankomis. Nors peiliai ir buvo pakeisti, bet 

virtuvėje netrūko ketaus keptuvių, tarkų, 
skustukų, kočėlų. Ganėtinai įrankių, 
tinkamų  smurtauti, jei tik pakanka 
motyvacijos. 

Z kalbėjo tiesiogiai, stovėdamas priešais 
mus, atsukęs nugarą į begalinį nerūdijančio 
plieno stalą salės viduryje. Prie juosmens 
pasikabintame odiniame dėkle jis turėjo 
elektrošoko įtaisą. Prie jo diržo buvo ir 
daugiau į akis nekrentančių juodos odos 
kišenėlių. Nujaučiau, kad mums geriau 
nežinoti, kas jose. 

Pastebėjau, kad kai Z kalba, rodosi, jog 
jo tamsiai žalia ištatuiruota kobra ima 
rangytis apie galvą ir vilnyti žvynais dviejų 
itin ryškių palubės lempų šviesoje. Lyg ko- 
bra artintųsi. Ketintų pulti. 

Mikas mus paprasčiausiai nužudytų. Vis 
dėlto Z mus kankintų taip, kad patys mel- 
stume mirties. 

Savo draugišką priminimą Z pabaigė 
sakydamas, kad jei sumanysime kelti 
rūpesčių, iš karto sulauksime bausmės, į 
kurią bus įtrauktas ir maitinimosi privilegi- 
jos atėmimas visam likusiam kalėjimo 
laikotarpiui. 

Taip ir pasakė. Likusiam kalėjimo 
laikotarpiui. Lyg atliktume bausmę už 
sunkų nusikaltimą, gal net būtume nuteisti 
iki gyvos galvos. 

Norėjau sukikenti, bet susilaikiau. 

Pagrobėjai pasirūpino maisto atsar- 
gomis. Šviežių produktų nebuvo daug — ir 
vėlgi, tikriausiai dėl to, kad buvome 
nuteisti iki gyvos galvos? — tačiau konser- 
vų, fasuotų lęšių ir sausų gaminių asorti- 
mentas įspūdingas. Jis užpildė kelias ilgas 
pusketvirto metro aukščio ir pločio maisto 
sandėlio lentynas. Eidama pro lentynas ir 
rinkdama produktus pakenčiamai 
vakarienei, stengiausi negalvoti, kiek čia 

yra maisto, kuriam laikui jo užtektų ir ką 
tai galėtų byloti apie mūsų pagrobėjų 
planus. 

Pirmai gurmaniškai vakarienei kalėjime 
nusprendžiau pagaminti makaronus su 
pomidorų padažu. Turėjome daug trintų 
pomidorų konservų, alyvuogių aliejaus, 
džiovintų žolelių ir česnakų. Prie krūvos, 
suverstos ant nerūdijančio plieno stalo, 
pridėjau stiklainiuką alyvuogių, marinuotų 
svogūnėlių, konservuotų morkų ir kukur- 
ūzų burbuolių. Šviežių produktų nebuvo, 
tad mums teko tenkintis konservuotomis 
daržovėmis, kurių skonis siaubingas, o 
druskos koncentracija beveik mirtina. 
Druskos kiekio pakeisti negalėjau, bet 
jūreivišką padažą pagardinusi morkomis ir 
kukurūzais, suteiksiu jam daugiau 
maistinės vertės. Alyvuogės ir svogūnai 
pagerins skonį ir, nors toks padažas tikrai 

nesulauktų pasisekimo Nort Ende, jis tikrai 
galėtų laimėti medalį valstybinėje įstaigoje. 

Atrodė, Z stebina, jog išmanau tokius 
dalykus. Neketinau jam pasakoti apie savo 
gyvenimą su mama socialiniame būste. Aš 
ne tik mokėjau gaminti maistą iš konservų, 
bet ir sugebėčiau išplauti tualetą su 
kokakola bei pašalinti skiedinio dėmes su 
balikliu ir kepimo milteliais. 

Džastinas buvo pristatytas išvirti kone 
kilogramą makaronų. Mano vyras mokėjo 
gaminti. Tiesą sakant, netgi labai gerai, jei 
tik po ranka pasipainiodavo kepimo gro- 
telės ir rinktiniai mėsos gabaliukai be 
kaulo. Tačiau dabar jiedu su Ešlina ruošė 
spagečius, 0 aš gaminau padažą. Mano 
dukra atidarinėjo skardines, po to aš 
plastikiniu peiliu smulkinau patižusias 
morkas ir slidžius svogūnus. Alyvuogėms 
prireikė kito plastikinio peilio. Gerai, kad 


347/974 
konservuotoms daržovėms pjaustyti aštrus 
peilis visiškai nebūtinas. 

Kurį laiką nė vienas nekalbėjome. Mes 
dirbome, ir tvarkytis buvo gera. Ir vėl turėti 
tikslą, jausti kryptį, susitelkti. Pasklidus 
verdamų makaronų kvapui, Ešlinos pilvas 
ėmė gurgti. Dvidešimt valandų be maisto? 
Mėginau apskaičiuoti, bet smegenys atsi- 
sakė. Tad supjausčiau dar daugiau 
daržovių, viską sumaišiau, apibarsčiau 
prieskoniais ir ėmiau kepti ant mažos 
ugnies. Maisto ruoša užsiėmiau visą savo 
gyvenimą. Šiuos veiksmus galėjau atlikti 
nemąstydama. 

Rūpesčiai prasidėjo tada, kai Džastinas 
paprašė šaukšto. 

Jis norėjo patikrinti, ar išvirė 
makaronai. 

Gal galėčiau paduoti jam šaukštą? 

Dėbsojau į jį, stovėdama priešais garuo- 
jančių pomidorų keptuvę, ir nors užmušk, 

negalėjau prisiminti... šaukštas, šaukštas, 
šaukštas? 

— Libe, — pašaukė jis. 

Dėbsojau į jį, vis smalsiau ir smalsiau. 

— Eli, ei, ei. Per didelė liepsna. 

Jis ištiesė ranką pro mane ir pasuko 
jungiklį žemyn. Man tai pasirodė logiška. 
Jungiklis kontroliavo liepsną, liepsna — 
karštį, o aš nenorėjau, kad mano padažas 
prisviltų. 

Tačiau Džastinas nutraukė mano mintis 
ir vėl paprašydamas šaukšto. Atsisukau į jį 
kone suirzusi. 

— Aš neturiu faukfo, — išgirdau savo 
balsą. 

— Ko tokio? 

— Faukfo. 

Skambėjo keistai. Suraukiau antakius. 
Ešlina žiūrėjo į mane. Z irgi. Man skaudėjo 
galvą. Delnu paliečiau kaktą ir suvokiau, 
kad svirduliuoju. 

Prie manęs priėjo Z. 

— Pasakyk savo vardą, — liepė jis. 

— Ketrina Čapman, — pavargusiai 
ištariau. 

Mano vyras perbalo, nors ir nesupratau 
kodėl. 

— Mama? 

Z mane palietė. Aš krūptelėjau, kitaip 
negalėjau. Ta kobra, tos iltys, žvilgantys 
žvynai... 

Nugara prisiglaudžiau prie kunkuliuo- 
jančio, burbuliuojančio padažo. 

— Libe! 

Džastinas trūktelėjo mane į kitą pusę, 
toliau nuo viryklės. Tada Z pirštais palietė 
mano akiduobes ir tvirtai atplėšė vokus. 

Manau, kad aš suunkščiau. Kažkas tikrai 
suunkštė. 

— Ar smarkiai tau trenkė tas šiknius? — 
sumurmėjo Z. — Skaičiuok iki dešimties. 

Bukai pažvelgiau į jį, norėdama pranykti 
savo vyro kūne, kuris stovėjo man už 
nugaros ir prilaikė už pečių. Troškau at- 
sisukti į jį. Kai pradėjome susitikinėti, man 
labai patikdavo prisišlieti prie jo, jausti, 
kaip mano apvalumai priglunda prie tvirto 
Džastino kūno. Dvi dėlionės detalės, tobu- 
lai atitinkančios viena kitą. Tuo metu jaus- 
davausi tokia saugi, o dabar man tikrai 
praverstų saugumo jausmas. 

Džastino pirštai apsiviję laikė mano 
pečius. Vos juntamas patvirtinantis 
spustelėjimas, primenantis ankstesnį jo 
pažadą. Jis apsaugos mane ir Ešliną. Pris- 
iekė, kad apsaugos. 

— Vienas, du... — ragino Z. 

— Aštuoni? — sušnabždėjau. 

— O, šūde, — Z žingtelėjo atgal ir pažvel- 
gė į Džastiną. — Manau, tavo žmonai sme- 
genų sutrenkimas. 

— Manau, dėl to kaltas tavo psichas. 
Negi nesuvaldai savo vyrų? 

— Panašu, kad ir pats nesuvaldai savo 
šeimos. Nesvarbu. Radaras yra aukščiausi- 
os klasės medikas. Jis jai padės. 

Z pamojo ranka lubose įtaisytai kamerai. 
Elektroninė akis dera prie gyvatės akies, 
pamaniau, jausdama, kaip protas vis labiau 
sukasi verpetu. Džastinas palydėjo mane iki 
kėdės, paprašęs Ešlinos prižiūrėti padažą. 
Tada jis atsitraukė, ir vėl likau viena — 
žiūrėjau, kaip nuo begalinių nerūdijančio 
plieno paviršių atsimuša beprotiška palu- 
bės lempų šviesa, ir jaučiau, kad tuoj 
apsivemsiu, bet kurių galų? Per pastarąsias 
dvidešimt keturias valandas išvėmiau kur 
kas daugiau nei suvalgiau. Mėginau tai 
paaiškinti savo spazmuojančiam, besitam- 
pančiam skrandžiui, žiūrėdama, kaip vyras 
nukelia nuo viryklės sunkų puodą su 
makaronais, nuneša iki kriauklės ir supila 

juos į kiaurasamtį. Tada prabyla Ešlina, jos 
nenatūraliai skambantis balsas praneša, 
kad padažas paruoštas; tik dukra žiūri į 
mane, visai ne į padažą, o jos žvilgsnis 
atrodo sunerimęs, piktas ir išsigandęs, 
todėl man ima dar smarkiau skaudėti 
galvą. Nenoriu, kad mano vaikas ner- 
imautų, pyktų ar bijotų. Turėjau ja 
pasirūpinti. Ar ne? 

Mudu su Džastinu prieš visą pasaulį. 

Džastinas išjungė viryklę, ir kaip tik tada 
pro virtuvės duris įėjo Radaras. 

Jis nužvelgė mane nuo galvos iki kojų, 
patyrinėjo akis, tada pats sau linktelėjo. 

— Ar gali paeiti? — paklausė jis. 

— Faukfas. 

— Puiku. Aš tau padėsiu. 

— Eisime visi, — pasakė Džastinas. 

— Liksi sėdėti, — griežtai instruktavo Z. 
— "Tavo dukra liks sėdėti. Valgysite. 

Daugiau galimybių nebebus. Kitkuo pasirū- 
pins Radaras. 

Vaikinas persimetė mano ranką sau per 
petį ir padėjo atsistoti. Susvyravau tik 
kartą, pasaulis vėl stojo į vietas. Eiti nebuvo 
labai sunku. Nereikia galvoti, paprasčiausi- 
ai statyti vieną koją po kitos. 

Tačiau žingsniai nešė mane tolyn nuo 
šeimos. Jaučiau, tarsi turėčiau kažką pa- 
sakyti. Perduoti kokią vilties, laidavimo 
žinutę. O gal net ir meilės. Juk neturėtų 
būti sunku, tiesa? 

Šį mūsų gyvenimų žlugimo vakarą 
turėčiau sugebėti sušukti į tuštumą. „Aš 
myliu tave, atsiprašau, aš myliu tave!“ 

Atleisk man. 

Palikau savo vyrą ir dukrą, sėdinčius ant 
nerūdijančio plieno kėdžių. 

Ir, kaip pastaruoju metu mūsų šeimoje 
jau buvo įprasta, nė vienas neištarė nė 
žodžio. 

Nenaudojamas kalėjimas turėjo įspūd- 
ingą industrinę virtuvę, nuo jos neatsiliko 
ir pati moderniausia ligoninė. Radaras 
nulydėjo mane tiesiai į apžiūros kabinetą, 
čia buvo nerūdijančio plieno praustuvas ir 
daug užrakintų stalčių, kuriuose matėsi vi- 
sokiausių įdomių prietaisų. Lova buvo 
pritvirtinta prie grindų. Tikriausiai tam, 
kad neišskristum. 

Radaras patikrino mano pulsą, 
pamatavo kraujo spaudimą, tada plonu žib- 
intuvėlio spinduliu pašvietė tiesiai į akis. 
Įsikandau apatinę lūpą, kad nepradėčiau 
klykti iš skausmo. Tada jis ėmėsi čiupinėti 
mano galvą, braukdamas pirštais per mano 
nešvarius, nešukuotus šviesius plaukus. 
Drovėjausi, kol vyro pirštas nepataikė į 
tašką už ausies. Šį kartą suklykiau, ir 
Radaras staigiai atitraukė rankas nuo mano 
galvos. 


D | | | | | | | | | | | | | | | | | | | | | | | | | | | | ("5 

— Gali būti smegenų sutrenkimas, — 
sumurmėjo jis. — Bet gali būti ir linijinis 
kaukolės lūžis. Ar žinai, kas yra Glazgo 
komos skalė? 

Nieko neatsakiau. Rodėsi, kad jis daugi- 
ausia kalbasi su savimi. 

— Duočiau tau dešimt balų, kas yra 
geriau nei aštuoni, bet vis tiek... Tave reikia 
patikrinti tomografu. Čia esantys žaisliukai 
nėra tokie išmanūs, bet galime pradėti nuo 
elementarios rentgeno nuotraukos. 

Naujas kambarys. Dabar einu tikrai kur 
kas prasčiau. Prakaituoju. Jaučiu, kaip ima 
trūkčioti pulsas. Skausmas, pasimetimas, 
išsekimas. 

Troškau... troškau, kad čia būtų Džasti- 
nas, kad jis vėl apkabintų mano pečius. 

Rentgeno aparatas. Man teko atsigulti 
ant stalo. Radaras apklojo krūtinę sunkiu 
audiniu, uždengė akis ir nustatė man virš 
galvos įrenginį. 

— Užsimerk. Nejudėk. 


Jis išėjo. Burzgimas, Šviesos 
blykstelėjimas. 

Radaras sugrįžo. 

— Skaitmenizuota sistema, — pranešė 


jis, lyg man tai ką nors sakytų. — Vis dėlto 
reikės truputį palaukti. 

— Kaip tu... viso to išmokai? — sugebė- 
jau rankos mostu parodyti kambarį. 

Jis pažvelgė į mane rimtu veidu. 

— Mokykloje, uoliai mokiausi. 

— Gydytojas? Ar tai studijavai? 

— Gydytojai yra ištižėliai. Esu karo lauko 
medikas. Mes užsiimame tikrais dalykais. 

— Kariuomenėje? Armijoje? 

Vyrukas nieko neatsakė, tik žiūrėjo į 
mane. 

— Kuo tu vardu? — staiga paklausė jis. 

Išsižiojau, bet neišleidau nė garso, todėl 
vėl susičiaupiau. 

— Jis bandė mane nužudyti, — išgirdau 
savo balsą. 

Radaras užvertė akis ir pasižiūrėjo į 
mane. 

— Labai kvaila purtyti elektra dvigubai 
už save stambesnį vyruką. Patikėk manimi, 
galėtum patobulinti savo išlikimo įgūdžius. 

— Kuo stambesni, tuo smarkiau krenta, 
— sumurmėjau aš. 

— Taip, ir tuo greičiau sutraiško tavo 
kaukolę. 

— Ar jūs draugai? 

Vaikis patraukė pečiais, nejaukiai 
pasimuistė. 

— Mes vienas kitą pažįstame. To gana. 

— Jis būtų užmušęs mane. Paskui mano 
vyrą. Tada mano dukrą. 

— Zjį sulaikė. 

— Ar jis yra bosas? 

— Kiekvienoje grupėje, kurią sudaro 
daugiau nei du žmonės, yra bosas. 

— Arjis gali suvaldyti Miką? 

— Z? — Radaras nusijuokė. — Z gali 
valdyti pasaulį. Tik klausimas, ar jis to nori. 

— Man atrodo, tuoj apsivemsiu. 

— Matai, jei pasakytum taip tikram 
gydytojui, jis iškart pabėgtų. O aš štai jau 
turiu maišelį. 

Vaikinas ištiesė plastikinį pirkinių 
maišiuką. Aš švelniai pasisukau ant šono ir 
išvėmiau srovelę vandens. Paskui dar kelis 
kartus sužiaukčiojau, tada vėl kritau ant 
nugaros, susiimdama už skaudančio pilvo. 
Radaras nė trupučio nenustebo. 

— Tau reikia gerti. Tik pažiūrėk į savo 
odą, — jis sugnybo mano delno išorinę pusę 
ir papurtė galvą. — Jau netekai skysčių. Ką 
sau galvoji, gal kad esi atostogų kruize? Pir- 
moji taisyklė, patekus į nepalankią situa- 
ciją: pasirūpink savo sveikata. Tau reikia 
skysčių. Tau reikia maisto. 

— Man reikia rankinės, — sušnabždėjau 
negalvodama, tik laižydamasi suskeldėjusi- 
as lūpas. 

— Negalima, — ramiai ištarė vaikinas. — 
Vikodino negausi, kol turi galvos traumą. 

— Iš kur tu?.. 

— Kai kurie žmonės nugyvena visą 
gyvenimą naudodamiesi penkiais jutimais. 
Tačiau yra ir tokių kaip aš. Receptiniai vais- 
tai nuo skausmo, tiesa? Prašmatni žmonelė 
iš Bak Bėjaus, todėl dar nespėjai pereiti 
prie rimtesnių narkotikų, o tai jau būtų 
tikra bėda. Bet be saiko ryti perkosetiną, 
oksikodoną ir kitus gydytojo išrašytus vais- 
tus yra visai gerai, tiesa? Vadinasi, be dozės 
jau esi dvidešimt keturias valandas... 
Lažinuosi, kad jautiesi labai pavargusi. Vos 
laikaisi. Lyg pasaulis būtų virtęs 
vandenynu, traukiančiu tave gelmėn. Žinai, 
kad reikia susikaupti, susitelkti dėl šeimos, 
bet tu negali. Tave kankina depresija, pilvo 

spazmai, nerimas, vidurių užkietėjimas ir 
pykinimas. O taip, ir dar tas galvos trink- 
telėjimas. Aišku, bet jei ne visa tai, tikrai 
nemaltum šūdo. 

Nieko neatsakiau. 

Jis išskėtė rankas. 

— Gali viską man iškloti. Čia esame tik 
tu ir aš, ojei ir toliau varysi panašiu tempu, 
mums gresia praleisti nemažai laiko dviese. 
Tad kuo atviriau man papasakosi, tuo 
daugiau galėsiu tau padėti. Nes dabar esi 
visiškai bejėgė. Jei nori žinoti. 

— Vandens, — ištariau. 

Jis nužingsniavo prie kriauklės ir į 
plastikinį puodelį įpylė šiek tiek vandens. 
Pirmuoju gurkšneliu išsiskalavau burną ir 
išspjoviau į vėmalų maišelį. 

Pagalvojau, kad Radaras panašus į savo 
bendravardį iš serialo „Karo lauko ligon- 
inė“ — toks jaunas, o jau kalba kaip senis. 
Tokio tyro veido, o jau cinikas. Tačiau tada 

aš prisiminiau Z, prisiminiau Miką ir 
susimąsčiau, kokio skaistumo jis iš tikrųjų 
turėtų būti, jeigu bendrauja su tais dviem. 

— Dešimt, — ištariau aš. — Apsiriboju 
dešimčia tablečių per dieną. 

Arba penkiolika. 

— Oksikodonas ar perkosetinas? 

— Hidrokodonas. Geriu juos dėl kaklo. 

Ištariau šalčiausiu veidu. Jis 
neprisikabino. 

— Kokia dozė? 

— Dešimt miligramų. 

— Tai tik opiato dozė. Su kiekviena tab- 
lete suvartoji dar bent penkis šimtus mili- 
gramų acetaminofeno. Padauginus iš 
dešimties... Kiek laiko tai trunka? 

— Kelis mėnesius. 

— Skrandis kraujuoja? 

— Skauda. 

— O kai geri alkoholį? 

— Pradeda dar smarkiau skaudėti. 

Radaras pažvelgė į mane. 

— Tad išgeri dar vieną tabletę. 

— Jei tik galėčiau... mano rankinė. 

Žiūrėdamas į mane Radaras papurtė 
galvą. 

— Gyveni tokiame name. Turi vyrą, 
gražią dukrą. Rimtai, nuo ko, po velnių, 
mėgini pabėgti? Galbūt tau vertėtų daugiau 
laiko praleisti lušnynuose. O gal net 
sušiktuose kareivinių barakuose. Ten tikrai 
šį tą suprastum. 

Radaras atsistojo. Išėjo iš kambario. 
Tikriausiai nuėjo rentgeno nuotraukos, o 
gal paprasčiausiai pasišlykštėjo manimi. 
Nesivarginau jam pasakyti, kad ir aš esu 
ragavusi kitokio gyvenimo ir tikrai supra- 
ntu dabartinės savo padėties privalumus. 

Tačiau galbūt buvau romantikė. Niekada 
nenorėjau pernelyg didelio namo ar gyventi 
Bak Bėjuje. Aš tetroškau savo vyro. 

Tačiau ir tai nebuvo visiška tiesa. Nes 
nuo tos akimirkos, kai prarijau pirmąją 
tabletę... 

Kadaise netekau tėvo. Tada, taip pat 
greitai, netekau ir motinos. Ir aš tai 
ištvėriau, buvau stipri. Kol išaušo Toji Di- 
ena, kai suvokiau neteksianti savo vyro, kol 
jis kuždėdamas atskleidė turėjęs romaną su 
kita moterimi, ir supratau, kad net ir mūsų 
šeima pasmerkta žlugti... 

Paaiškėjo, kad manyje visą laiką glūdėjo 
milžiniškas tuštumos šulinys. Gili, juoda ir 
šlykšti bedugnė — aš nebuvau tuščiavidurė, 
tiesiog gyvenimo lemtų netekčių atverta 
tuštuma. Kol galiausiai atėjo laikas, kai 
ėmiau bijoti išeiti į gatvę, kad manęs 
nenuneštų pasigavęs vėjas. 

Tabletės tapo mano inkaru. Kartais vien 
žinojimas, kad kažkas negerai, savaime 
nieko nekeičia. Esi tas, kas esi. Nori to, ko 
nori. Darai, ką darai. 

Svarsčiau, ar Džastinas, mylėdamasis su 
ta mergina, galvojo tą patį. Man buvo 
įdomu, ar po to jis jautė kaltę, nors ir 
žinojo, kad padarys tai dar kartą. Ir dar 
kartą. Ir dar. 

Maniau, kad mylėdami tapsime geresni- 
ais žmonėmis. Klydau. 

Dabar tiesiog susiriečiau į kamuoliuką, 
mėgindama numalšinti pilvo spazmus, ir 
užsimerkiau, slopindama galvos skausmą. 

Prasivėrė durys. Neatsimerkiau, tik 
laukiau, kol Radaras paskelbs savo ver- 
diktą. Ar ligonis išgyvens, ar mirs? 

Tačiau prie pat savo ausies išgirdau ger- 
gždžiantį balsą: 

— Aš nudėsiu tave, baltaode gražuole 
kekše. Bet iš pradžių išdulkinsiu tavo 
dukrą. Gali čia slėptis, kiek panorėjusi. Aš 
turiu laiko. Ir kantrybės. Turiu visą 
kalėjimą, kuriame yra trys šimtai 

keturiasdešimt du užkampiai, taigi galiu 
staiga iššokti ir išgąsdinti! 

Nesujudėjau. Tiesiog gulėjau, lyg mie- 
godama. Mikas išėjo, sugrįžo Radaras. 
Pranešė, kad man smegenų sutrenkimas. 
Liepė ilsėtis, gerti daugiau skysčių ir 
papildyti racioną omega 3 riebalų rūgš- 
timis, kad geriau atsigautų smegenys. Jis 
padavė man dvi žuvų taukų kapsules ir pa- 
sakė parvesiąs pas šeimą, kurie pernakt 
mane stebės. 

Nieko nesakiau, tiesiog paėmiau 
kapsules ir neatsisakiau pasiremti į jo petį, 
kol pamažu žengėme koridoriumi. Kad pri- 
artėjome prie virtuvės, galėjau pasakyti 
pagal kvapą. 

Ką sakė Radaras? Pirmoji išgyvenimo 
taisyklė... pasirūpinti savo sveikata. 

— Ar galėčiau truputį pavakarieniauti? 

Radaras įtariai mane nužvelgė. 

— Gal tik vienų makaronų. Ką nors 
paprasta. 

Jis tik gūžtelėjo, tarsi sakydamas, kad 
vėliau už viską būsiu atsakinga pati. 

Neprieštaravau. Rodės, vėliau tapsiu at- 
sakinga už daug ką. Tačiau dabar reikėjo 
susiimti. Kaip nors nustoti skęsti ir pradėti 
plaukti, galvoti apie savo vyrą ir dukrą, 
svarbiausia pasirūpinti jų saugumu. 

Džastinas prisiekė apsaugoti mane ir 
Ešliną. Tačiau jau ėmiau abejoti, ar jis vien- 
as įstengtų susitvarkyti su tokiu treniruotu 
psichu kaip Mikas. Mums reikia susivienyti 
— man, jam, Ešlinai. Mažiau nekęsti. 
Daugiau mylėti. 

Kadaise, seniai seniai, viename pra- 
bangiame name Bostone iširo mūsų šeima. 
Dabar tarp šių niūrių betono sienų mums 
vėl reikia atrasti vienybę. 

Nes man pasirodė, kad Mikas nėra iš 
tokių žudikų, kurie mėtosi  tuščiais 

grasinimais. Ir nebuvo panašu, kad 
galėtume ištrūkti iš šio kalėjimo. Jis buvo 
grobuonis. Mes — jo aukos. Ir nebeturė- 
jome kur trauktis. 

Dalyvavimas kelių jurisdikcijų tyrime 
buvo visai kaip šokis. Deja, Vajatui šokiai 
visai nerūpėjo. Nerūpi. Ir nerūpės. 

Keleivio vietoje jis vežėsi savo ginklą — 
Keviną. Jei jau įsivėlei į reikalą su federal- 
ais, niekada nepamaišys gudragalvio kom- 
panija, o išmanesnio už Keviną nerastum 
visoje šiaurės apygardoje. 

Jiems buvo nurodyta susitikti su spe- 
cialiaisiais agentais Adams ir Hoksu Den- 
bių įmonės būstinėje Bostono centre. Nors 
buvo šeštadienis, FTB jau turėjo leidimą 
apklausti įvairius įmonės pareigūnus ir 
darbuotojus. Juk tai dingusių asmenų byla, 
ir laikas itin svarbus, todėl niekas 
nesiginčijo. 

Nikolė užsiminė, kad dalyvaus ir 
privatus tyrėjas, kažkoks korporacijų 
saugumo ekspertas, kurį pasisamdė Denbio 
statybos įmonė ir skyrė atlikti neprik- 
lausomą situacijos tyrimą. 

Štai čia padėtis ir ėmė komplikuotis. 
Negalima sakyti, kad būtinai atsiranda 
konkurencija, nors kartais ir taip nutinka. 
Bet viskas komplikuojasi. Per daug 
paprasta sakyti, kad visi trokšta, jog Denbi- 
ai kuo greičiau ir saugiau grįžtų į namus. 
Statybos įmonė siekė, kad tai būtų atlikta 
pačiu efektyviausiu (tai yra mažiausiai 
kainuojančiu) būdu. FTB tikslas — opera- 
ciją atlikti taip, kad pasižymėtų ne tik visas 
biuras, bet dargi Nikolė su savo partneriu 
sulauktų asmeninio pripažinimo. O Va- 
jatas... Na, po paraliais, Vajatas negalėjo at- 
sispirti šlovei. Jis jau beveik baigė ištaškyti 
paieškos operacijoms skirtą biudžetą. Ir 
tikrai neprieštarautų pasirodyti iš gerosios 

pusės. Šerifo departamentui dėl pinigų 
skyrimo reikėjo kovoti kaip ir visiems 
kitiems. Sėkminga tokio lygio bylos baigtis 
suteiktų jiems galimybę gyvuoti dar vien- 
erius metus. 

Kitaip tariant, virtuvėje sukosi daug 
virėjų. O tai galėjo vesti į puikų bendradar- 
biavimą arba visišką susimovimą. 

Vajato darbas niekada nebuvo 
nuobodus. 

Jie patraukė 93-iuoju greitkeliu į Bo- 
stoną. Saulė jau buvo seniai nusileidusi, 
mieste  šeštadieninė nakties šviesų 
pašvaistė tvieskė visa savo didybe. Būdam- 
as jaunas Vajatas nuvykdavo į kokį koncer- 
tą arba „RedSox“ rungtynes. Dabar, kai ge- 
rokai peržengė keturiasdešimties metų 
slenkstį, kaip ir dauguma Naujojo 
Hampšyro gyventojų, miesto gyvenimą jis 
visiškai nustūmė į šoną. Vairavimas, eis- 
mas, mašinos statymas, žmonių minios... 

Ką gi, jis tikrai paseno, ir šitai jam 
patiko. 

Navigacijos sistemos ekrane pasirodė 
raudonos rodyklytės, kurios turėtų patarti, 
kurį iš milijono posūkių išsirinkti, tačiau 
šįkart tik apsunkino visą reikalą. Jį išgel- 
bėjo Kevinas. Būdamas ledo ritulio fan- 
atikas į Bostoną jis važiavo kaip į įprastas 
„Bruins“ rungtynes. 

Abiem pasistengus, vis dėlto pavyko 
surasti Denbių statybos įmonės pastatą. Ir 
požeminę stovėjimo aikštelę, o tai išties 
išėjo į naudą. Jie pasiėmė bilietą, pasistatė 
automobilį ir pamankštino galūnes. Abu 
vilkėjo uniformą: rusvas kelnes su tamsiai 
rudomis juostelėmis. Tamsiai rudus 
marškinius, kuriuos puošė šviesesnis kak- 
laraištis, apygardos antsiuvai ir aukso spal- 
vos ženklelis, nurodantis rangą. Tarnybinis 
diržas, aukšti išblizginti batai, standi 
kepurė ašt-riais kraštais. 


372/974 

Federalai nepastebimai įsilies į kitų kos- 
tiumuotų žmonių grupę kabinete. Tačiau 
Vajatas ir Kevinas žinojo, ko reikia 
įspūdingam pasirodymui. 

Pastato vestibiulyje dominavo stiklas, 
plienas ir tamsiai pilkas skalūnas. Maty- 
damas tokią architektūrą Vajatas džiaugda- 
vosi esąs provincialas. Jis pastebėjo kavi- 
nukę ir kažką panašaus į kelionių agentūrą. 
Be to, čia buvo informacijos stalas, už kurio 
šiuo metu niekas nesėdėjo, ir liftų sekcija 
su ilgu pastate įsikūrusių įmonių sąrašu. 

Kevinas surado Denbių statybos įmonę 
— dvyliktas aukštas. Paspaudė mygtuką, ir 
liftas klusniai pakėlė juos viršun. 

Išėję iš lifto, atsidūrė siaurame kor- 
idorėlyje su dar daugiau stiklo: abu stovėjo 
priešais stiklinę sieną, į kurią buvo taip 
įmantriai įmontuotos stiklinės durys, kad 
Vajatui teko kaip neregiui, skaitančiam 
Brailio raštą, pirštais apčiuopti jų kraštus. 

Durys buvo užrakintos. Už jų matėsi 
vyšnios medienos administratorės stalas, 
virš kurio puikavosi metalinėmis raidėmis 
užrašytas pavadinimas: „Denbių statybos 
įmonė“. Vadinasi, atėjo ten, kur reikia. Jei 
tik jiems pavyktų patekti vidun. 

Pagaliau Kevinas surado vidaus telefoną, 
suspaudė mygtukus. 

Po pusės minutės pasirodė vyresnė mo- 
teris trumpai kirptais sidabriniais plaukais, 
tamsiai pilkomis kelnėmis ir baltu šilkiniu 
golfu ilgomis rankovėmis. Atrodė kaip mo- 
teris, patirianti daug streso, bet sugebanti jį 
suvaldyti. 

Ji pastebėjo uniformas ir atidarė duris. 

— Anita Benet, — sausai ištarė ji. — Gen- 
eralinė vykdomoji Denbių statybos įmonės 
direktorė. O jūs kas būsite? 

Vajatas pristatė juos abu ir iš moters 
veriančio mėlynų akių žvilgsnio suprato, 
kad ši staigiai sumetė, kas vyksta. 

— Jūs radote Džastino švarką ir dabar 
prisidėsite prie paieškų Naujajame 
Hampšyre, — konstatavo ji, mostu kvies- 
dama užeiti. 

Vajatui norėjosi pasikabinėti prie žodžio 
„prisidėsite“, bet jis susilaikė. 

— Malonu susipažinti, ponia Benet... 

— Anita. Prašau, vadinkite mane Anita. 
Visi kiti yra konferencijų salėje. Ant stali- 
uko prie sienos rasite gėrimų ir užkandžių. 
Tualetai koridoriaus gale. Man reikia 
sutvarkyti dar kelis smulkius reikalus. Visa 
ši diena... na, kilo nemaža sumaištis. Nes- 
ame patyrę nieko panašaus. 

Vajatas su Kevinu užjaučiamai link- 
telėjo. Anita nulydėjo juos į įspūdingai 
didelę konferencijų salę, pro kurios stiklinę 
sieną, be abejo, atsivėrė Bostono centro 
panorama. Vajatas spėjo, kad dirbant pra- 
monės srityje, kurioje sudaromi dešimčių 
milijonų dolerių vertės sandoriai, įvaizdis 

buvo išties svarbus, nes salėje pigių daiktų 
nesimatė. Masyvus beržinis stalas. Keli- 
asdešimt minkštų oda aptrauktų kėdžių. 
Išraiškingi ornamentai. Vajatui dar neteko 
apžiūrėti nusikaltimo vietos Denbių name, 
bet pamačius Džastino Denbio darbovietę, 
jam buvo labai smalsu, kaip atrodo šito 
vyro namai. 

Pusė odinių kėdžių buvo užimtos. At- 
sukę nugaras Bostono peizažui sėdėjo du 
federalai — Nikolė Adams ir Edas Hoksas. 
Šalia Nikolės buvo įsitaisęs kresnokas vyru- 
kas ežiuku kirptais juodais plaukais, jis 
vilkėjo raudonais vilnoniais marškiniais, 
kurių rankoves buvo atsiraitojęs virš alkūn- 
ių, ant kaklo matėsi besivejanti viršun 
tatuiruotė. Tikrai vienas iš Denbio 
bendradarbių, kaip ir kiti trys vyrai greta — 
jie taip pat vilkėjo nudėvėtais flaneliniais 
marškiniais, plačiomis statybininkų kel- 
nėmis ir avėjo darbiniais batais. Nė vienas 

nebuvo stambus, tačiau visi pasižymėjo pa- 
sipūtėliška laikysena, kuri laikui bėgant 
tampa būdinga baro mušeikoms. Visi tar- 
navę kariuomenėje — dėl to Vajatas galėjo 
lažintis iš savo gyvybės. Ir tai jam pasirodė 
įdomu. Nebūtų pamanęs, kad Denbis sam- 
dė tiek daug buvusių kariškių — vyrų, kurie 
galėtų. turėti, tarkime, praktinės 
elektrošoko įtaiso valdymo patirties. Jau 
nekalbant apie tai, kad jie atrodė esantys 
mitybos grandinės viršūnėje: tikriausiai 
turėjo įdomių ryšių su dar įdomesniais 
kariuomenės egzemplioriais. 

Jis baigė tyrinėti Denbio komandą 
maždaug tuo pat metu, kai ir jie baigė 
vertinti jį. Nepanašu, kad būtų palikęs 
įspūdį, tačiau matėsi, kad pirmajam ponui 
ežiuko šukuosena į akį krito Nikolė. Sėk- 
mės gyvenime, norėjo palinkėti Vajatas, bet 
susilaikė. 

Tačiau jį nustebino žmogus, sėdintis vi- 
enas kitapus stalo. 

Tai buvo moteris širdelės formos veidu, 
abejingomis mėlynomis akimis. Vajatas 
pasijuto sukrėstas, nes iš pirmo žvilgsnio 
veidas pasirodė jaunas, bet pažvelgus į 
akis... Jų akys susitiko, ir ji atsakė atviru 
žvilgsniu. 

Ji irgi priklausė buvusiųjų klasei. Nors 
dabar ir be uniformos, bet anksčiau tikrai 
ją vilkėjo. Tas veidas nedavė jam ramybės. 
Vajatą apėmė dėja vu jausmas, lyg pažinotų 
šią moterį. 

— Tesa Leoni, — ji prisistatė pirmoji. — 
„Nortledžo tyrimai“.  Denbio statybos 
įmonė pasamdė mane atlikti neprik- 
lausomą tyrimą. 

A, nepriklausoma tyrėja. 

Jis nuėjo į kitą stalo pusę ir, atsitraukęs 
odinę kėdę su ratukais, prisėdo greta jos. 
Kevinas įsitaisė šalia Vajato. 

Vajatas ištiesė ranką ir prisistatė: 

— Vajatas Fosteris, seržantas, krimina- 
liniai tyrimai. O čia detektyvas Kevinas 
Santosas. Mes vykdėme švarko operaciją. 

— Jūs paskelbėte paiešką per žiniask- 
laidą, — tarė Tesa. 

Jis droviai linktelėjo. 

— Tik niekam nesakyk, bet man patinka 
visuomenė. Ji gana dažnai suteikia vertingų 
žinių. Noriu pasakyti, kai atmeti pamišėli- 
us. O kadangi, galima sakyti, neturime 
jokių versijų ir informacijos, pamaniau, kad 
visai praverstų keli naudingi patarimai. 

— Ar jau gavote bent vieną? — prabilo 
priešais kitapus stalo sėdinti Nikolė Adams. 

— Nea. Tačiau pateikėme tik šeimos 
apibūdinimą, o aš nemanau, kad pagrobė- 
jai tris savo įkaitus vedžiojasi po viešas er- 
dves. Geriau jau būtume paskelbę auto- 
mobilio aprašymą. 

Nikolė trumpai linktelėjo. 

— Mūsų agentai tebešukuoja rajoną. 
Tačiau kol kas turime daugiau teorijų nei 
realių pėdsakų. 

Vajatas jau ketino paklausti apie teori- 
jas, kai į kambarį sugrįžo Anita Benet. 

Kaip tikra vakarėlio šeimininkė ji atnešė 
spirale susegtų atšviestų lapų šūsnį. 
Įmonės buhalterija, greitai sumojo Vajatas. 
Išdalijusi pažintinius Denbio įmonės lank- 
stinukus, ji greitai ėmėsi pagrindinių 
pareigų. 

Pirmiausia prisistatymas. Denbio staty- 
bos įmonei atstovavo Anita Benet, general- 
inė vykdomoji direktorė, o šiuo metu, nes- 
ant Džastino Denbio, perėmusi generalinės 
direktorės pareigas (Vajatas iš karto 
atkreipė dėmesį: pirmasis žmogus, kuriam 
naudingas Denbių dingimas, — Anita Ben- 
et). Tada kresnas kazanova, Krisas Lopesas, 
statybos projektų direktorius, šitas itin 
pabrėžtinai ištarė savo pareigas, giliai 

žvelgdamas į visiškai šaltas ir nė kiek ne- 
sužavėtas specialiosios agentės Nikolės 
Adams akis. Greta jo sėdėjo trijulė, kurią 
Vajatas iš karto praminė trimis vėplomis: 
Dženkinsas, Polis ir vyrukas, kurį visi rim- 
tai vadino Paršu. Statybininkų komandos 
šerdis, paaiškino Lopesas. Jie dirbo 
Džastinui, jie pažinojo Džastiną, jie saugojo 
jo užnugarį. Jei kas nutiktų, galėjai nedve- 
jodamas kreiptis į juos — šie vyrukai 
atidaužytų galvas ir neabejotinai išgautų 
pavardes. 

Dženkinsas, buvęs oro pajėgų kariškis, o 
šiuo metu inžinierius konstruktorius, 
traškino krumplius. Tačiau jis vis tiek buvo 
subtilesnis už tipą, vardu Paršas, kuris vis 
glostė nedidelį, grubiai išlietą šaukštą, 
pakabintą odine virvele ant kaklo. 

Vajatas sąvoką „statybininkų komanda“ 
išsivertė į „šutvę“. Džastinas Denbis turėjo 
šutvę. Kurią sudarė Vajatui dar nematytai 

pavojingi ir psichiškai nestabilūs buvę kar- 
ininkai. Todėl jis drauge su kolegomis iš 
teisėtvarkos turės informaciją rinkti atsar- 
giai, nes tokie vyrai greitai užsiplieskia, o 
įtampą išlieja smurtaudami, nes smurtą 
laiko geriausiu savo draugu. 

Dar viena pastaba sau: išskirti šutvės 
narius, apklausti kiekvieną atskirai, 
nuodugniai patikrinti jų asmenybes. Šie 
vyrukai žinojo daug dalykų, pažinojo įvairių 
žmonių. Tikriausiai net ir tokių, kurie be 
vargo galėtų pagrobti visą trijų asmenų 
šeimą. 

Ketvirtasis komandos narys architektas 
šiuo metu dirbo statybvietėje Kalifornijoje. 
Ryte jis sės į pirmą lėktuvą ir galės 
dalyvauti apklausoje sekmadienį nuo penk- 
tos valandos. Be to, čia nebuvo ir Rutos 
Čan, generalinės finansų direktorės, kuri 
atostogavo Bahamose. Vis dar mėginama 

pranešti jai apie, Anitos Benet žodžiais tari- 
ant, „susidariusią padėtį“. 

— Ką gi, — kreipėsi Benet, — esame jūsų 
paslaugoms. Suprantu, kad turite mums 
klausimų, taigi mes padarysime viską, kad 
tik jums padėtume. Kaip matote, jau ats- 
pausdinau paskutinio ketvirčio finansines 
ataskaitas. Žmogiškųjų išteklių vadovas 
taip pat pasirengęs padėti ir surengti pokal- 
bius su darbuotojais, kaip jums atrodo 
tinkamiausia. Šiame kambaryje yra 
žmonės, kurie artimiausiai dirbo su 
Džastinu, ir, manau, visi man pritars, kad 
dirbti su juo buvo didelė privilegija bei gar- 
bė. Žinoma, mūsų prioritetas yra Džastino 
ir jo šeimos saugumas. 

— Ir nė vienas iš jūsų šiandien nesikal- 
bėjo nei su Džastinu, nei su kuriuo nors jo 
šeimos nariu? — sausai paklausė Nikolė, 
prisiimdama vadovaujančio pareigūno 
vaidmenį. 

Galbūt klausimas nuskambėjo kvailai, 
bet Vajatas yra dalyvavęs apklausose, kuri- 
ose būtent tokią akimirką kas nors iš apk- 
lausiamųjų staiga pakeldavo ranką ir ištar- 
davo: „Ei, žmonės, negi neužsiminiau, kad 
jis man prieš pusvalandį skambino?“ 
Tačiau šiandien visi susirinkusieji prie stalo 
papurtė galvas. 

— Gal ponas Denbis kuriam nors iš jūsų 
užsiminė apie asmeninius planus, savait- 
galio išvyką su šeima? 

— Džastinas savo kelionių planais rūpin- 
davosi pats. Leidau sau šiandien patikrinti 
Denbio kompiuterį, bet jo kalendorius 
tuščias, — atsakė Benet. 

— Arjis nerimavo dėl vykdomo projekto, 
o gal pyko dėl krypties, kuria juda ši 
įmonė? 

Šįkart stojo ilgesnė pauzė, bet galiausiai 
vienas po kito visi komandos nariai papurtė 
galvas. Vajatas dar nepuolė džiaugtis. 

Kolektyviniai atsakymai visada kėlė įtar- 
imą. Nebloga pradžia, bet kur kas įdomiau, 
ką kiekvienas jų papasakos individualiai, 
nesibaimindami, kad juos išgirs 
bendradarbiai. 

— Kaip sekasi finansiniai reikalai? — 
paklausė Vajatas, ir Nikolė priekaištingai 
dėbtelėjo, nes jis užbėgo jai už akių. — Koks 
galutinis rezultatas? 

— Esame pelninga įmonė, — šiuos žodži- 
us Benet ištarė kiek šiurkštokai, tada 
nutilo. — Tačiau patiriame sunkumų dėl 
apyvartinių lėšų. 

Vajatas pajuto dilgčiojimą. Anita Benet 
paaiškino, kad įgyvendindama paskutinį 
didelį projektą įmonė viršijo numatytas 
išlaidas, ir Denbis gerokai gavo per nagus. 
Projekto išlaidas teko padengti iš grynųjų 
pinigų rezervo, o tai reiškė, kad dabartinį 
projektą, kažkokią ligoninę Virdžinijos 
centre, jie pradės neturėdami lėšų juodai 

dienai ir, savaime suprantama, jau nuo pir- 
mos dienos pajus apivartinių lėšų stygių. 

Tačiau apskritai jie laikosi gerai, 
stengėsi pabrėžti Benet. Iš ligoninės buvo 
tikimasi penkių milijonų pelno. Tačiau 
paskutinio ketvirčio ataskaita atrodė siaub- 
ingai, ir padėtis buvo įtempta. Bet 
Džastinui patiko įtampa, greitai pridūrė ji. 
Jam buvo smagu užsiimti pinigų valdymu, 
kurį iš tiesų sudarė rafinuotas žaidimas su 
bankais, tiekėjais ir subrangovais, nes tai 
buvo statybų proceso dalis. Labiau nei 
derybos dėl sąlygų jam patiko nebent iš 
naujo persiderėti sąlygas. Toks vyrukas 
tikrai nebėga nuo kovos. 

Vajatui ši istorija pasirodė labai įdomi. 
Jis trumpai brūkštelėjo: pinigų grob- 
stymas? Pinigų plovimas? Nes, kiek jis 
suprato, versle, kuriame taškomasi didži- 
ulėmis sumomis, tokiai veiklai turėjo būti 
apstu galimybių. Vadinasi, jei Džastinas 

išmanė matematiką, galbūt jis irgi su- 
siprato arba pradėjo lipti ant kulnų kokiam 
nors sąskaitas klastojančiam asmeniui. Tad 
Denbio dingimas taptų visiškai 
paaiškinamas. 

Benet pateikė paskutinį faktą, kurį 
priskyrė geroms žinioms. Denbio statybos 
įmonė Džastiną buvo apdraudusi. Netgi 
visai nemaža suma. Dešimt milijonų už 
gyvybę, taip pat pora milijonų pagrobimo 
atveju. O geriausia, kad vienas draudimo 
punktas numatė ir Džastino šeimos narių 
draudimą. Vienas milijonas už sutuoktinę. 
Ir po milijoną už kiekvieną vaiką. 

Vadžias perėmė Nikolė: 

— Ar norite pasakyti, kad šis draudimas 
gali išmokėti keturių milijonų dolerių dy- 
džio išpirką? 

— Taip, — nušvito Benet. 

— Ar pranešėte draudimo bendrovei? 

— Dar ne. Dar negavome jokių išpirkos 
reikalavimų. 

— Kiek laiko draudimo bendrovei pri- 
reiktų gauti minėtą sumą? — paklausė 
Nikolė. 

Benet džiaugsmas kiek nuslūgo: 

— Nežinau. Dar neteko tuo pasinaudoti. 

Vajatas nusprendė, kad ne tai buvo 
svarbiausia. 

— Atleiskite, kiek žmonių žino apie šią 
galimybę? Apie tai, kad už pagrobtą Denbių 
šeimą galima gauti mažiausiai keturis mili- 
jonus? Nes, kiek aš supratau, įmonė neturi 
nė grašio išpirkti Džastino kailį, bet draudi- 
mas už jį tikrai sumokės. 

Kambaryje stojo tyla. Denbio pavaldiniai 
susižvalgė ir nusisuko vienas nuo kito. 

— Na, apie tai žinojome beveik visi, — 
atsargiai pasakė Benet. 

— Džastinas mėgo juokauti šiuo 
klausimu, — prabilo Lopesas, statybos 

projektų direktorius. — Jis vis primindavo, 
kad yra vertas pinigų ir gyvas, ne tik miręs. 
Tačiau noriu pabrėžti, kad apie jo šeimos 
narių draudimą nieko nesu girdėjęs. Žino- 
jau tik tiek, kad apdraustas Džastinas. Juk 
jam priklauso ganėtinai solidi įmonė, vyk- 
danti itin brangius projektus. Man atrodo, 
kad kiekvienas, žinantis Denbio statybos 
įmonę, susiprastų, jog jos savininkas 
maudosi piniguose, ir nesvarbu, ar tai 
draudimo, jo paties ar įmonės pinigai. Kad 
ir kaip būtų, norint greitai pasipelnyti, 
galima grobti tokius vyrukus kaip Džasti- 
nas Denbis. 

Kiti šutvės nariai sutartinai palinksėjo 
galvomis. 

— Tačiau, Džastino taip lengvai nepaim- 
si. Mes šitai kuo puikiausiai žinome. Tad 
galite čia nesisvaidyti nuožmiais žvilgsni- 
ais, — Lopesas pamojavo pirštu, ypač 
Nikolei. — Bent kartą per savaitę kartu su 

Džastinu eidavome šaudyti. Jis sugebėtų 
savimi pasirūpinti. Ką ir kalbėti, juk 
dauguma mūsų dalyvavo Denbių vestuvėse 
bei padėjo keisti Ešlinos vystyklus. Džasti- 
nas yra vienas iš mūsų, jo šeima yra mūsų 
šeima. Todėl čia ne mūsų sušiktas rankų 
darbas. Jums teks pašniukštinėti kažkur 
kitur. 

Panašu, kad Lopesas savo kalbą baigė. 
Jis atsisėdo ir susikryžiavo rankas ant krūt- 
inės. Iš abiejų pusių sėdintys sėbrai jam 
pritariamai linkčiojo. 

Vienas taškas gaujos naudai, pagalvojo 
Vajatas. 

— Manau, visi sutiksime, — diplo- 
matiškai įsiterpė Benet, — kad mums labai 
rūpi Džastinas, Libė ir Ešlina. Jūs atliekate 
tyrimą. Prašau, gal galite ką nors 
papasakoti? 

— Turime kelias pradines tyrimo versi- 
jas, — pareiškė Nikolė. — Visų pirma, pagal 

nusikaltimo vietoje elektrošoko paliktą 
konfeti galime atsekti panaudotą ginklą. 

— Nieko neatseksit, — rėžė Paršas. 

Visų akys nukrypo į jį. 

— Masačusetse jie nelegalūs, — jis tik 
gūžtelėjo, nes nebuvo itin kalbus. — Vad- 
inasi, elektrošoko įtaisas nebus regis- 
truotas, taigi, konfeti serijos numeris 
nenuves prie registruoto ginklo. 

Nikolė suspaudė lūpas, ir iš šios 
išraiškos Vajatas suprato, kad ji tai žino. 
Tačiau žinojimas dar nereiškė prisipažin- 
imo, kad neturi tyrimo krypties. 

— Kaimynai nieko nematė ir negirdėjo? 
— pasiteiravo Vajatas. 

— Ne. Bet kartais neigiamas atsakymas 
reiškia teigiamą. 

Gerai pasakyta. Todėl Nikolė ir kopė 
karjeros laiptais FTB, o Vajatas tebebuvo 
pusiau stalius. 

— Pavyzdžiui, — tęsė ji, — trijų asmenų 
šeimai ir keliems pagrobėjams vežti pri- 
reiktų autobusiuko arba visureigio. Galima 
daryti prielaidą, jog autobusiukas turėjo 
stovėti arti namų tam, kad surištus ir 
užkimštomis  burnomis žmones būtų 
galima išvesti kuo greičiau, nesukeliant 
įtarimo. Galimas variantas — Denbio 
garažas, bet nė vienas kaimynas 
nepastebėjo, kad tą dieną jis būtų atid- 
aromas, o juo labiau nematė kieme stov- 
inčios Libės mašinos. Tad kaipgi pagrobė- 
jams pavyko pasistatyti autobusiuką visai 
prie pat namo ir kartu nesukelti jokio 
įtarimo? 

— Tarnybinis autobusiukas, — pirmą 
kartą prabilo Tesa Leoni. 

Jos balsas nebuvo šaltas, ji paprasčiausi- 
ai pateikė faktą. Vajatas spėjo, kad prie šio 
stalo Tesa Leoni dar neišgirdo nieko, ko ne- 
būtų žinojusi. 


392/974 

Nikolė truputį suraukė antakius, nes 
tikrai neapsidžiaugė, kad ją sumalė į miltus 
pašalietė. 

— Taip, šiuo metu laikomės šios versijos, 
— tarė Nikolė. — Darome prielaidą, kad tai 
galėjo būti maisto pristatymo autobusi- 
ukas, į kurį tame rajone retas atkreiptų 
dėmesį. Denbiams priklausė automobilio 
vieta gatvėje, prie pat įvažiavimo į garažą 
už namo. Ten būtų galima lengvai 
pasistatyti autobusiuką ir, pasinaudojus 
nakties priedanga, greitai išvesti iš namų 
visą šeimą. 

— Kaip jie įėjo į namą? — pasidomėjo 
Vajatas, nes jis mažiausiai išmanė apie 
nusikaltimo vietą. 

— Jie įveikė apsaugos sistemą. 

— Ne, — paprieštaravo šutvės narys Pol- 
is. — Pats įdiegiau tą sistemą. Jos neįman- 
oma sutrikdyti. 

Polis ėmė postringauti apie dvigubinim- 

us ir sutvirtinimus. Nikolė leido jam kal- 

bėti, stebėdama greičiau kantriu nei 
nustebusiu žvilgsniu. 


— Tada ji buvo ne nulaužta, — vyrui 
pabaigus, ramiai ištarė ji. — Sistema buvo 
išjungta. 


— Bet tai galima padaryti tik žinant 
kodą, — karščiavosi Polis. 

— Būtent. 

— Vadinasi... 

— Būtent. 

Kambaryje susirinkę vadovai ėmė dirsči- 
oti vienas į kitą, nes visi aiškiai suprato, ką 
tai reiškia. 

Savų darbas. Denbius pagrobė žmonės, 
kurie jiems buvo artimi, žinojo jų namų sig- 
nalizacijos kodą ir greičiausiai buvo girdėję 
apie draudimą. Pagrobimą suplanavo 
draugas, ne priešas. Ir, žinant, jog signal- 
izacijos sistemą įdiegė vienas iš Denbio 

komandos narių, 0 draudimui pritarė 
vadovai, greičiausiai tas žmogus sėdėjo prie 
šio stalo. 

Tesa Leoni pasilenkė į priekį ir pirmą 
kartą per šį susitikimą perėmusi iniciatyvą 
paklausė: 

— Kas atsitiktų Denbio statybos įmonei 
Džastino ir Libės skyrybų atveju? 

Tarp įmonės darbuotojų iš karto kilo 
neregėtas sujudimas. Tai niekaip neįman- 
oma, kaip ji drįsta taip kalbėti... 

Vajatas atsilošė, susikryžiavo rankas ant 
krūtinės ir ėmė klausytis. Be jokios 
abejonės, šeštadienį, devintą valandą 
vakaro, jie pagaliau griebė jautį už ragų. 

Taip, jo darbas niekada nebuvo 
nuobodus. 

Pavakarieniauti visgi nepavyko. Vos sug- 
rįžusi į kamerą po kelių minučių 
apsivėmiau. Ešlina laikė mano plaukus, kol 
aš buvau palinkusi virš nerūdijančio plieno 
klozeto. Po to apsišlaksčiau burną vandeniu 
iš čiaupo ir, kadangi nebuvo rankšluosčių, 
veidą nusišluosčiau oranžinio kombinezono 
rankove. 

— Ar viskas gerai? — sušnibždėjo Ešlina, 
mano penkiolikmetė dukra, kuri 
nesišnekėjo su manimi kelis mėnesius, bet 
dabar staiga virto motiniško rūpesčio 
įsikūnijimu. 

— Man tik reikia pailsėti, — atsakiau. — 
Ryte jausiuosi geriau. 

Ji linktelėjo, nors žmogui, užrakintam 
nuolat ryškiai apšviestoje kalėjimo kamero- 
je, ryto sąvoka turėjo nuskambėti keistokai. 
Beje, kiek dabar valandų? Žvilgtelėjau pro 
grotuotą galinės sienos langelį, atsiveriantį 
į dykrą. Dangus buvo juodut juodutėlis. O 
šiuo metų laiku sutemdavo jau penktą 
valandą popiet. Galėjo būti apie aštuonias, 
galbūt devynias, bet tai tebuvo spėlionės. 

Visi trys žiūurėjome vienas į kitą, stovėd- 
ami ankštoje kalėjimo kameroje ir nežinod- 
ami, ką daryti toliau. Džastinas žvelgė į 
mane atvirai susirūpinęs. Tačiau sutikęs 
mano žvilgsnį veido išraišką sušvelnino. 

— Galime pasidalyti žiniomis, palyginti, 
kas ką žino, — sausai pasiūlė jis. 

Vyras pasitraukė nuo durų ir priėjo prie 
kairiųjų gultų. Sėsdamasis krūptelėjo iš 
skausmo. 

Negalėjau susilaikyti nepaklaususi: 

— Kaip tu jautiesi? 

Jis sumojavo ranka. 

— Gerai, gerai. 

Įsižiūrėjusi iš arčiau, pastebėjau įtemptą 
jo žandikaulį, akių kampučiuose susi- 
metusias raukšleles. Akivaizdu, kad jam 
skaudėjo. Kiek elektrošoko iškrovų Džasti- 
nas patyrė? Šešias, aštuonias, dvylika? Ar 
jos paliks nepataisomą žalą? Galbūt Z su 
savo pakalikais pažeidė mano vyro stuburo 
smegenis. Dievas žino, mudvi su Ešlina 
turėjome po nudegimo žymę tose vietose, 
kur prie odos buvo prisiglaudęs elektrošo- 
kas. Džastinas veikiausiai turėjo apie dvy- 
lika tokių nudegimų, o kur dar vienas itin 
intensyvus nervų sistemą stimuliuojantis 
seansas. Aišku, kad jam skaudėjo. 

— Priekinės durys buvo užrakintos, — 
nuoširdžiai pripažino Ešlina. Atsisėdau 
greta jos ant apatinio dešiniojo gulto. Ji 
paėmė mane už rankos ir žiūrėdama į akis, 
prisiekinėjo: — Mama, patikėk, tėčiui jau 

sakiau, kai ėjome vakarieniauti. Jums 
išėjus aš signalizacijos neliečiau. Visą tą 
laiką buvau savo kambaryje, žaidžiau tele- 
fonu ir susirašinėjau su Lindse. 

Aš pažvelgiau į Džastiną. Prieš išeidam- 
as, jis įjungė signalizaciją. Visada įjung- 
davo, nes buvo ponas Saugumas. Gerokai 
pasiraususi atmintyje, net išvydau vaizdą, 
kaip jis tai daro. Kaip greitai ir užtikrintai 
spaudo mygtukus. 

— Ar ką nors girdėjai? — švelniai 
pasiteiravau. 

Mano galva vis dar pulsavo, bet jei 
Džastinas gali užgniaužti savo skausmą, 
galiu ir aš. Juk galiausiai vyras teisus. 
Mums reikia išsiaiškinti, kur įsivėlėme. 

— Ne, — Ešlina nuraudo. — Aš, e... nuė- 
jau į tualetą, ir staiga tas vyras... tiesiog 
išdygo tarpduryje. Tas stambesnis, greiči- 
ausiai Mikas. Ir tada aš... aš išsigandau, 
griebiau plaukų lako flakoną ir puoliau jį... 

— Šaunuolė, — pagyrė Džastinas. 

Ešlina dėbtelėjo į tėvą: 

— Nubėgau į jūsų kambarį. Bet ten jūsų, 
žinoma, nebuvo ir aš... 

Mergaitės balsas nutilo. Ji nežiūrėjo nė į 
vieną iš mūsų ir staiga supratau, kad dukra 
tuoj tuoj pravirks. Nes jai mūsų reikėjo, ji 
bėgo į mūsų kambarį, o mūsų ten nebuvo. 
Tai daug pasakė apie situaciją mūsų šeimo- 
je pastaruoju metu. 

Nebyliai atsiprašydama spustelėjau savo 
dukros ranką, bet visai nenustebau, kai ji ją 
ištraukė ir priglaudė prie savęs. 

— Tada pasirodė jaunesnis vyrukas, 
Radaras, — sukuždėjo Ešlina. — Kaip tik 
tuo metu tarp jo ir Miko balsų... — ji pakėlė 
akis į Džastiną, — apačioje išgirdau jus, 
atidarančius pagrindines duris. Norėjau 
sušukti ar suklykti, ar panašiai, bet Mikas 
ranka užgniaužė man burną. Mėginau... bet 
nieko negalėjau... 

Ji gūžtelėjusi nuleido pečius, ant kurių 
krito per didelis kombinezonas, ir nutilo. 

— Viskas gerai, — patikino ją Džastinas. 
— Tu nieko negalėjai padaryti. Šie vyrai yra 
treniruoti. Profesionalai. O jų sugalvoto 
plano mes niekada nebūtume galėję 
nuspėti. 

— Ko jie nori? — graudžiai paklausė 
Ešlina. 

— Pinigų. 

Aš staigiai pakėliau galvą ir nuo šio 
judesio krūptelėjau iš skausmo. 

— Tik pagalvok, — tęsė vyras, lyg pajutęs 
mano abejonę. — Jie ginkluoti elektrošoko, 
o ne šaunamaisiais ginklais. Vadinasi, 
siekia mus kontroliuoti, o ne sužaloti. Jie 
purtė mus elektrošoku, apkvaitino, surišo. 
Visi šie veiksmai skirti padaryti mus ne- 
veiksnius, bet ne traumuoti. 

— Tik tas Mikas perpiso mamai per 
galvą, — sumurmėjo Ešlina. 

— Panele, — pradėjo Džastinas, — kad 
daugiau iš tavęs tokių žodžių negirdėčiau... 

— Ji teisi, — įsiterpiau aš, jusdama 
augantį Ešlinos priešiškumą. — Jis perpiso 
man galvą. 

Džastinas rūsčiai atrėmė mūsų bendrą 
maištą: 

— Tačiau jų vadas, Z, iš karto nukratė 
savo vyruką elektrošoku, o tave išsiuntė 
medicininei apžiūrai. Ir vėlgi, jei jie norėtų 
mus sužaloti, nejau Z rūpėtų, ar tau 
sutrenktos smegenys? Kam švaistyti laiką ir 
išteklius, leidžiant vienam iš savo vyrų 
tavimi pasirūpinti? Ir iš viso, kam tada mus 
maitinti? Todėl, kad nori mus pažaboti, bet 
ne sužaloti, nes tik taip gali prašyti išpirkos, 
kuriai reikės pateikti gyvybės įrodymą. 

— Gyvybės įrodymą? — pasiteiravo 
Ešlina. 

— Norėdami gauti išpirką, jie turės įro- 
dyti, kad esame sveiki ir gyvi. Todėl Z 

užpuolė Miką, kai tas ėmė mušti tavo 
mamą. Vien paprašyti pinigų nepakanka. Z 
turi įrodyti, kad tikrai esame jo valioje, bet 
taip pat, jog esame gana geros būklės, todėl 
jis negali leisti tavo mamai panirti į komą. 

— Pagrobimas, — sumurmėjo Ešlina. — 
Išpirka. Gyvybės įrodymas. 

Ji tarė kiekvieną žodį lyg tikrindama, 
mėgindama suprasti, kaip jie atsidūrė jos 
gyvenime. 

— Virtuvė pilna maisto, — ištariau aš, 
akimis mėgindama perduoti Džastinui 
nebylią žinią. Džiovintų maisto produktų 
užtektų kelioms savaitėms, ką ir kalbėti 
apie kelias dienas. 

— Išpirkos reikalavimas gali užtrukti, — 
išsisukinėdamas atsakė jis. — Ypač jei įs- 
ivėlusi draudimo bendrovė. 

Mudvi su Ešlina bukai sužiurome į jį. 
Džastinas paaiškino, kad Denbio statybos 
įmonė buvo apdraudusi ne tik jo gyvybę, 

bet ir pagrobimą. Tai viena iš pagrindinių 
korporacijos draudimo taisyklių, ypač šiais 
laikais, kai generaliniai direktoriai keliauja 
po tokius kraštus kaip Pietų Amerika ir 
Vidurinieji Rytai, kur jie gali pradingti 
vidury nakties. Bet juk Džastinas niekada 
nekeliavo po tuos kraštus, pamaniau sau. 
Tačiau panašu, kad vis tiek buvo apdraus- 
tas, o į draudimą esame įtrauktos ir mes su 
Ešlina. 

Dukra guviai krestelėjo galvą: 

— Ir kiek mes su mama esame vertos? 

Džastinas padvejojo: 

— Po milijoną. Kiekviena. 

— Jėga! — Ešliną ši žinia nudžiugino. — 
O kokia suma įvertintas tu? 

— Nebepamenu... gal pora milijonų. 

Ešlina užvertė akis ir pažvelgė į mane 
klausdama: 

— Kodėl vyrai visada įvertinami didesne 
suma? 

— Kad nebūtų papildomos paskatos, — 
Džastinas tebekalbėjo rimtu balsu. — Pag- 
rindinis draudimo tikslas yra padengti 
išlaidas ištikus bėdai, bet ne užkelti kuo 
didesnę sumą, tarkime, tau, tavo mamai ar 
man, kad nepasirodytume pernelyg pat- 
rauklūs taikiniai grobikams. 

Jis pasižiūrėjo į mane ir dar sykį susikal- 
bėjome be žodžių. Mūsų atskiros išpirkos 
grobikų trijulės darbo nekompensuotų, 
tačiau visos šeimos pagrobimas vertas 
mažiausiai keturių milijonų, 0 gal ir 
daugiau, jei grobikai nuspręstų peržengti 
draudimo bendrovės limitą. Tarkime, Z 
suprato, kad jei draudimas vertas keturių 
milijonų, Denbio įmonė galėtų sumokėti 
dar porą, tad už mūsų saugų sugrįžimą jie 
galėtų paprašyti šešių milijonų. Vadinasi, 
kiekvienam grobėjui tektų po porą mili- 
jonų. Visai nebloga paskata. 

Džastinas vis dar nenuleido nuo manęs 
savo mėlynų akių, ir jo atvirame žvilgsnyje 
aš išskaičiau dar vieną detalę, tikrąją jo 
rimtumo ir susirūpinimo priežastį: žmogus, 
sugalvojęs šį planą, žinojo apie draudimą, 
pažinojo mus. Juk Ešlina patikino, kad 
durys buvo užrakintos, signalizacija įjun- 
gta, vadinasi, jie žinojo kodą. 

Mes pažinojome tą žmogų. Mes juo pas- 
itikėjome. Tikriausiai net laikėme savo 
draugu, 0 jis pasamdė Z su savo komanda, 
stebėjo mūsų tvarkaraštį, surado neveiki- 
antį kalėjimą iš Džastino praeities ir su- 
planavo kiekvieną šios operacijos žingsnį. 
Galbūt tas žmogus gaus tris milijonus, o Z 
su savo komanda tik po vieną. Paskata vis 
tiek užtektina. 

Kad išduotum savo draugą ir sukeltum 
pavojų visai jo šeimai. 

Truputį sudrebėjau. Tokia išniekinta 
nesijaučiau nuo tada, kai... kai savo vyro 

mobiliajame telefone aptikau kitos moters 
siųstas seksualinio turinio žinutes. 

— Jie tikri profesionalai, — sumurmėjau. 

Jis iš lėto linktelėjo. 

— Buvę kariškiai, — pridūriau. — 
Kalėjimo ligoninėje mėginau paklausinėti 
Radarą. Jis atsakinėjo atsargiai, bet užsim- 
inė apie kareivines. Be to, jie taip atrodo ir 
elgiasi... 

Džastinas nieko nesakė, bet atrodė 
susikrimtęs. 

— Daugybė buvusių kariškių užsiima 
tokia veikla, — galiausiai ištarė jis. 

Tai jau šioks toks pripažinimas. Galbūt 
sulaukė grasinimo ne iš konkrečios įmonės, 
o iš statybų pramonės apskritai. 

Ešlina stebėjo mus,  stengdamasi 
išskaityti garsiai neišsakytas mintis. 

— Kas? — nesuprato ji. 

— Nieko, — atsakė Džastinas. 

— Nepisk proto! 

— Panele... 

— Baik! Baik! — Ešlina svyruodama 
pakilo ant kojų ir pratrūko. — Man jau pen- 
kiolika metų, tėti. Aš žinau visus keiks- 
mažodžius. Šūdas, pistis, bybis, kalė. Ir kas 
tu toks, kad man aiškintum, kaip kalbėti? 
Esu buvusi tavo statybų aikštelėse ir 
girdėjusi, kaip kalba statybininkai. Nejau 
tau taip kalbėti galima, o aš jau numirsiu? 

— Gražioms mergaitėms nedera bjauriai 
šnekėti... 

— O iš kur žinai, kad aš noriu būti graži? 
Gal man patinka šnekėti bjauriai. Galbūt 
bent vienas šios šeimos narys pagaliau gali 
nuoširdžiai išreikšti savo jausmus. Gal ir 
mamai vertėtų dažniau sakyti žodį kalė, o 
ne stengtis būti tobula ir paslaugia. Galbūt, 
jei ji bent kartkartėmis būtų ištarusi žodį 
kalė, tu nebūtum susiradęs tikros kalės. 
Yra apie ką pagalvoti. 

Džastinas pabalo. Aš sėdėjau it suak- 
menėjusi ir žvelgiau į savo dukrą, lyg jai 
būtų išaugusi antra galva. 

Tada Džastinas ištiesė ranką ir suspaudė 
pirštais dukters lūpas. 

— Daugiau nenoriu nė karto išgirsti iš 
tavęs tokių žodžių. Nei dabar, nei ateity. 
Gal tau ir penkiolika, bet aš vis tiek esu 
tavo tėtis, o šioje šeimoje laikomės tam 
tikrų standartų. 

Ešlina palūžo. Nuo šoko, nuo gėdos, 
negalėjau tiksliai pasakyti. Ji nuvirto ant 
gulto, įsikniaubė į mane ir pratrūko 
raudoti. Glosčiau dukros šiaudų spalvos 
plaukus ir labai norėjau paguosti, tik 
nežinojau, nuo ko pradėti. 

— Taip nesąžininga, — vaitojo Ešlina. — 
Tu iš visų jėgų stengeisi, kad jis būtų 
laimingas, ir kas iš to? Vyrai yra kiaulės. 
Vyrai yra kiaulės. Vyrai yra kiaulės! 

Pastaruosius žodžius ji ištarė taip, kad aš 
dar kartą žagtelėjau. Moteris negina kitos 
moters jausmų su tokiu užsidegimu — taip 
ji gina tik savo jausmus. 

Užsimerkiau ir ėmiau spėlioti, kuo jis 
vardu, kiek laiko visa tai tęsėsi ir kada mes 
taip nutolome vienas nuo kito. Dar prieš 
devynis mėnesius būčiau galėjusi prisiekti, 
kad esame tvirta šeimynėlė. Žinoma, 
Džastino darbas paliko savo pėdsaką... 
Tačiau nebūčiau suabejojusi, kad mes 
mylime vienas kitą, pasitikime ir viską vi- 
enas kitam išsipasakojame. 

Juk šeima negali taip paprastai imti ir 
iširti. Net ir dėl neištikimybės. Jau pats 
pamatas turėjo būti sueižėjęs, sutrūkinėjęs. 
Bet aš to nemačiau arba nenorėjau matyti. 
Dėl vieno dalyko Ešlina teisi: stengiausi 
būti tobula ir paslaugi. Norėjau, kad mano 
vyras būtų laimingas. Norėjau, kad mano 

dukra būtų laiminga. Ir nemaniau, kad tai 
blogai. 

Džastinas vis dar nekalbėjo. Jis stebėjo, 
kaip aš raminu dukrą, ir atrodė greičiau ne 
piktas, o išsekęs. 

— Nereikėjo jai tiek daug pasakoti, — 
galiausiai jis ištarė man. 

— Aš nieko nepasakojau. 

— Pati viską supratau, — įsiterpė Ešlina. 
— Aš nesu debilė, tėti. 

Ji dar stipriau prispaudė galvą man prie 
peties ir atsuko tėvui nugarą. Toliau 
glosčiau jos plaukus. 

— Turime nustoti kariauti, — vėl pamė- 


gino jis. 

Prigludusi prie manęs, Ešlina 
sukūkčiojo. 

— Turime... — vyro balsas užlūžo, bet jis 


nepasidavė. — Turime pailsėti. Diena buvo 
ilga. Tačiau jei išliksime ramūs... jie 
paprašys išpirkos. Įmonė sumokės, ir tada 

visi keliausime namo. Rytoj sekmadienis, 
todėl tikriausiai užtruks dar porą dienų. Bet 
dvi tris dienas daugiausia, o tada viskas bus 
baigta. Grįšime į savo namus. Viskas bus 
gerai. 

Ešlina liko įsikniaubusi į mane, tad aš 
pažvelgiau į Džastiną ir linktelėjau, 
patvirtindama, kad girdėjau jo žodžius. 
Tada nesusivaldžiau ir liūdnai nusišypsojau 
savo vyrui. 

Vargšas Džastinas. Tik savo jėgomis jis 
keturiskart padidino savo tėvo įmonę, 
įgyvendino dešimtis ar net šimtus milijonų 
dolerių vertų projektų ir tapo vienu žinomi- 
ausių statybos pramonėje. Todėl visai 
nenuostabu, kad vyras manė, jog jo žodis 
yra įstatymas, ir jei jau taip galvoja, savo 
tikėjimą gali paversti realybe. 

Tačiau dėl kai ko jis klydo. Tai nepas- 
ibaigs po kelių dienų. Ir visai nesvarbu, 

pagrobimas tai, ar ne pagrobimas, jie 
pareikalaus išpirkos ar ne. 

Kiek aš supratau, visiška mūsų šeimos 
griūtis dar tik prasidėjo. 

Dešimtą valandą vakaro susirinkimas 
posėdžių salėje baigėsi. Tačiau namo dar ne 
laikas. Tiriant bylą, kurioje dar tiek daug 
nežinomųjų, miego prabanga paliekama 
žmonėms, kurie  nepažinojo  Denbių, 
niekada jiems nedirbo ir šiuo metu 
neprivalėjo surasti pagrobtos šeimos. 

Dingusių žmonių bylose tikimybė surasti 
juos gyvus siaubingai sumažėja, praėjus 
keturiasdešimt aštuonioms  septynias- 
dešimt dviem valandoms. O tai kėlė ner- 
imą, nes Denbių šeima greitai bus dingusi 
jau dvidešimt keturias valandas. Ir šiuo 
metu policija neturėjo nei tiesioginio kon- 
takto su Denbių šeima, nei pagrobimo 


414/974 
liudininkų, nei pranešimų apie kur nors 
pastebėtus šeimos narius. 

Tesa parašė savo dukrai žinutę, pal- 
inkėdama saldžių sapnų. Iš Sofi ji visą di- 
eną negavo jokių žinių, ir tai reiškė, kad 
ponia Enis puikiai atlieka savo darbą ir 
užima mergaitę įdomia veikla arba kad Sofi 
rezga keršto planą. Tesai vienodai tikėtinos 
pasirodė abi galimybės, bet ji nusprendė 
nesukti dėl to galvos. 

Jei Sofi pyksta, jos apie tai pasikalbės 
vėliau. 

O dabar Denbių šeimai Tesos reikėjo 
labiau. 

Tesa prisidėjo prie šviesiaplaukės spe- 
cialiosios FTB agentės Nikolės ir kresno 
seržanto Vajato Fosterio. Jie rengėsi apk- 
lausti Anitą Benet, o pastaroji buvo ne tik 
Tesai mokanti klientė, bet ir įmonės gener- 
alinė vykdomoji direktorė, tad geriau nei 


415/974 
kas kitas turėjo žinoti apie galimus 
skandalus. 

Anita nusivedė juos į savo kabinetą. Tai 
buvo erdvi kampinė patalpa, šviesia medi- 
ena apkaltomis sienomis, įspūdingu Bo- 
stono vaizdu už lango ir asmenine odine 
sofa. Statybų verslas tikrai pelningas. 

Tesa svarstė, kiek Anitai teko dirbti, kad 
gautų šį kabinetą — juk ji buvo moteris 
versle, kuriame dominuoja vyrai. Ji spėjo, 
kad nepaisant supančios prabangos, Anita 
Benet šiame kabinete vien tik dirbo ir 
dirbo. 

Leoni atsisėdo ant šokolado spalvos so- 
fos. Šviesiaplaukė FTB agentė pasirinko 
kėdę kietu atlošu priešais direktorės stalą. 
Detektyvas iš Šiaurės apygardos nesisėdo 
— jis liko stovėti, nerūpestingai atsirėmęs į 
sieną. Rodės, jį pakerėjo lentelės, kuriomis 
buvo apkaltos sienos, nes detektyvas vis 
braukė ranka išilgai medžio rievių. 

Padoraus stambumo vyras, pagalvojo 
Tesa. Ji spėjo, kad greitai jis įpusės penktą 
dešimtį, taigi gražiai sensta. Nėra plepys, 
bet kažkuo traukia akį. Rimtas mąstytojas, 
įtarė ji. Šitas žmogus buvo iš tų, kurie žino 
daugiau nei pasako. Nuduodavo esąs 
paprastas vyrukas, bet per pokerį susišluo- 
davo visus pinigus. 

Tesa pabandė įsiteigti, kad niekada su 
juo neloštų, bet bokalą alaus galbūt vertėtų 
jam nupirkti. Šiltai pasišnekučiuoti kaip 
kolegoms, nes jis tikriausiai turėjo dėmesio 
vertų įžvalgų. 

Specialioji agentė Nikolė Adams pradėjo 
nuo pačių pagrindų. Kada Anita Benet pra- 
dėjo dirbti Denbio statybos įmonėje? Kaip 
po to kilo karjeros laiptais? 

Anita nusišypsojo, pliaukštelėjo delnais 
ir nuleido juos ant stalo. 

— Galbūt nepatikėsite, bet Denbio 
įmonėje dirbu jau trisdešimt penkerius 

metus. Atėjau čia vos baigusi mokyklą. 
Todėl man priklauso garbingas seniausios 
įmonės darbuotojos titulas. Neskaitant 
nebent Džastino, nors tais laikais jis buvo 
dar tik paauglys. 

— Vadinasi, jūs dirbote Džastino tėvui? 
— pasiteiravo Tesa. 

— Teisingai. Buvau Deilo sekretorė. 
Verslas tada dar buvo nedidelis. Jo admin- 
istracija buvo įsikūrusi Voltamo sandėlyje. 
Tačiau statybos yra statybos. Tai vienas iš 
tų verslų, kur kuo daugiau pokyčių, tuo 
mažiau viskas kinta. 

— Iš sekretorės iškart tapote generaline 
vykdomąja direktore? — susidomėjo spe- 
cialioji agentė Adams. — Neblogas karjeros 
šuolis. 

— Na, suprantate, praėjus trisdešimt 
penkeriems metams... — Anita ilgesingai 
šyptelėjo. Seni geri laikai. — Deilas buvo 
kietakaktis. Neabejotinai. Džastinas irgi 

seka jo pėdomis — pirmas pasirodo 
aikštelėje ir paskutinis ją palieka. Iš 
pavaldinių reikalauja daug, bet elgiasi su 
jais pagarbiai. Deilas garsėjo nemokamo 
alaus penktadieniais. Vaikinai nudirbdavo 
savaitės darbus ir, susirinkę į sandėlį, 
maukdavo alų. Šiandien taip elgtis niekas 
neleistų, juk tai siaubinga atsakomybė. Vis 
dėlto nemokamo alaus penktadieniai buvo 
skirti ne vien siekiant atsidėkoti komandai 
— tokiu būdu tvirtėjo tarpusavio ryšys. 
Darbuotojai pasijusdavo kone šeimos nari- 
ais. Džastinas tęsė šią tradiciją savaip. 
Jiedu su Libe garsėja ištaigingomis vakari- 
enėmis, kurias rengia komandai, bei 
šeštadienio kepsnių vakarėliais. Būdama 
viena pagrindinių Džastino komandos nar- 
ių galiu pasakyti, kad niekada nesijaučiau 
dirbanti jam, greičiau su juo, taip tęsiant 
gražią šios įmonės tradiciją. 

— Puiki šeima, — ramiai pakartojo spe- 
cialioji agentė Adams. — Puiki įmonė. Puiki 
šeimos įmonė. 

Anita švytėdama sulinksėjo. 

Specialioji agentė Adams palinko į priekį 
ir šaltai išrėžė: 

— Prašau, liaukitės švaisčiusi mūsų 
laiką. 

Generalinė vykdomoji direktorė išsigan- 
dusi krūptelėjo. Tesa pasijuto išpučianti 
akis, ir tuo pat metu pastebėjo, kaip į sieną 
atsirėmęs šerifas stebėdamas šią sceną 
užgniaužė šypsnį. 

— Mes nesame akcininkai. Nesame 
Verslo gerinimo agentūra ar potencialūs 
klientai. Esame čia tam, kad surastume ir 
padėtume Džastinui, Libei ir Ešlinai Den- 
biams. Visiškai atvirai kalbant, šiam darbui 
turime maždaug dvidešimt keturias valan- 
das, kitaip galite nesitikėti išvysti jų gyvų. 
Ar supratote? 

Generalinė vykdomoji direktorė lėtai 
linktelėjo. 

— Taigi, kad galėtume atlikti savo darbą, 
— sausai aiškino specialioji agentė Adams, 
— turime surinkti naudingos informacijos. 
Geriausiai tinka nepagražinta tiesa. Tad 
pradėkime nuo to, kad iš sekretorės 
pakilote į generalinės vykdomosios direkt- 
orės pareigas. Kaip paaiškintumėte tokią 
sėkmę, turint omenyje, kad esate moteris 
itin vyriškame versle? 

Anita suspaudė lūpas. Į klausimą ji at- 
sakė taip pat šiurkščiai, kaip jį uždavė pati 
agentė. 

— Savaime suprantama, dirbau dukart 
smarkiau nei kiti. Supraskite, Džastino 
tėvas nebuvo itin išsilavinęs žmogus. Deilui 
patiko turėti simpatišką registratorę ir 
prieš trisdešimt penkerius metus šiam 
reikalui aš kuo puikiausiai tikau. Tačiau aš 
dar ir protinga buvau. Netrukus 

pastebėjau, kad Deilui reikia pagalbos ne 
tik atsakinėti į skambučius. Jis visiškai 
nemokėjo tvarkyti popierių, itin dažnai 
pamesdavo sutartis, o buhalterinė apskaita 
buvo vedama katastrofiškai. Peržiūrėjau jo 
kalendorių, tada ėmiausi viso biuro darbo. 
Be to, telefonu pradėjau ieškoti pardavėjų, 
galinčių tiekti pigesnes prekes, palankesni- 
us sveikatos draudimus ir kompensacijas 
darbininkams. Galbūt Deilas ir buvo šovin- 
istinė kiaulė, bet net jis pastebėjo, kad kas- 
met sutaupo dešimtis tūkstančių dolerių. 
Kaip jau anksčiau nuoširdžiai minėjau, 
Deilas su savo darbuotojais elgėsi pagarbi- 
ai. Įrodžiau, kad esu naudinga, ir jis mane 
skyrė į aukštesnes pareigas. Kai jis mirė, 
jau dirbau administratore. O Džastinui 
išplėtus įmonę, operacijos tapo dar 
sudėtingesnės. Tad buvau paskirta gener- 
aline vykdomąja direktore. 


422/974 

— Papasakokite mums apie Džastiną. 
Kada jis perėmė vadovavimą? 

— Jam buvo dvidešimt septyneri, kai 
mirė Deilas... 

— Kaip mirė jo tėvas? 

— Nuo širdies smūgio. Krito negyvas bi- 
ure. Deilas dirbo iš peties, bet ir linksmin- 
osi iš peties, o tos linksmybės neapsiėjo be 
nemažo kiekio raudonos mėsos ir stipraus 
alkoholio. 

— O moterys? — nuo sofos paklausė 
Tesa. 

Generalinė vykdomoji direktorė metė į 
ją žvilgsnį. Akimirką Tesa jau manė, kad 
Anita nenorės atsakyti, visgi ji prabilo. 

— Kadangi pats Deilas to neslėpė, — įs- 
itempusi pasakė Anita, — taip, jo socialinis 
gyvenimas už santuokos ribų buvo itin 
aktyvus. 

— Ką apie tai manė Džastino mama? — 
Tesą pagavo smalsumas. 

— Pradėjo daug gerti. Daugiausia mar- 
tinį. Sužinojusi apie eilinį  nuotykį, 
prisigėrusi ateidavo į biurą ir rėkdavo ant 
Deilo. Tada jis, norėdamas viską 
užglaistyti, siūlydavo žmonai naują auto- 
mobilį, kailinius arba kelionę į Bahamas. 

— Atrodo, nemažai žinote apie jo šeimą, 
— pastebėjo specialioji agentė Adams. 

Anita vėl šyptelėjo, bet nelinksmai. 

— Kaip jau minėjau, Deilas to nelaikė 
paslaptyje. Manau, kad tokia jau šeimos 
verslo prigimtis. Darbuotojai susipažįsta su 
šeima beveik taip pat gerai, kaip ir su pačiu 
darbu. 

— Ar Džastinas panašus į tėvą? — vėl 
paklausė Tesa. 

— Ir taip, ir ne. Deilas rengė Džastiną 
šiam darbui. Nuo pat pirmos dienos, kai tik 
Džastinas pradėjo vaikščioti, jam buvo skir- 
ta paveldėti Denbio statybos įmonę. Kiti 
šešiolikmečiai eidavo į paplūdimį. Tačiau tą 

vasarą, kai pradėjau dirbti su Deilu, jis išsi- 
untė savo sūnų keturiasdešimt valandų per 
savaitę lieti prakaitą gipso perdangų 
įmonėje. Deilas tikėjo, kad geriausia 
mokytis praktiškai. Ir kuo geriau išmanyti 
visus amatus. Kuo daugiau išmanai, saky- 
davo jis, tuo mažiau jie gali nuo tavęs 
nulupti. 

— O Džastinas neprieštaravo? — pak- 
lausė specialioji agentė Adams. 

— Kiek mums visiems žinoma, jam tai 
patiko. Taigi šiuo atžvilgiu Džastinas labai 
panašus į savo tėvą. Jis yra viršininkas, 
praktiškai puikiai išmanantis savo sritį. Jis 
yra itin atsidavęs ir pats sunkiai dirba, o tai 
labai paskatina tos nedorėlių gaujos, kurią 
jis vadina komanda, lojalumą. 

Žodį „nedorėliai“ Anita ištarė su didele 
meile. Vadinasi, jie taip pat ją įkvėpė ir kėlė 
pagarbą. 

— Taigi Džastinas išlaikė savo tėvo 
darbo etiką, — pagaliau prabilo Vajatas, at- 
sitraukdamas nuo sienos. — Tuo jis ir 
panašus į savo tėvą? 

— Taip. 

— O kuo nepanašus? 

Ir vėl vos juntama dvejonė. Tesa jau 
pastebėjo tendenciją: Denbio darbuotojai 
mielai pasakodavo apie darbą, tarkime, 
Krisas Lopesas paaiškino verslo modelį, o 
Anita Benet noriai dalijosi įmonės istorija. 
Tačiau išgirdę klausimą apie asmeninį 
vadovo gyvenimą jie iškart nutildavo. Lo- 
jalumas? Baimė? Ar kone fanatiškas įs- 
itikinimas niekada nepažeisti šventovės 
įstatų? 

— Džastino tėvų santuoką sunkiai 
pavadintume laiminga, — pagaliau prabilo 
Anita. — O kai po Deilo mirties Merė 
sužinojo, kad visą įmonę vyras paliko 
Džastinui, na... ta žinia jos nenudžiugino. 

Tiesą sakant, nuo to laiko ji Džastinui 
nepratarė nė žodžio. 

— Deilas neįtraukė į testamentą savo 
žmonos. Ir viską paliko sūnui? — specialioji 
agentė Adams suraukė antakius. 

— Taip, ir Merė tai priėmė asmeniškai. 
Tačiau, užuot ėmusi nekęsti Deilo, kas atro- 
dytų logiška, pyktį ji išliejo ant Džastino. 
Persikraustė į Arizoną ir visiškai išbraukė 
sūnų iš savo gyvenimo. Ji nė karto nėra 
mačiusi Libės, ką ir kalbėti apie anūkę. 

Kabinete stojo tyla, kol tyrėjai įsisą- 
monino išgirstą informaciją. 

— Todėl, — po kurio laiko vėl prabilo 
Anita, — Libė ir Ešlina yra vienintelė 
Džastinui likusi šeima. Jis... jas brangino. 
Gal net buvo užkėlęs ant pjedestalo. Savo 
dukrą Ešliną... jis akivaizdžiai garbino. 
Atsivesdavo į biurą, pats mokė naudotis 
elektriniais įrankiais. Tiesą sakant, neseniai 
girdėjau, kad jie kartu lanko šaudymo 

pamokas. Tėtis ir dukra leidžia laiką tire. 
Suprask, kad gudrus. 

— O Libę, — toliau kalbėjo direktorė, — 
jis minėjo tik pačiais gražiausiais žodžiais. 
Džastinas labai didžiavosi jos įrengtais na- 
mais, jos kaip juvelyrės sėkme, ir vakari- 
enėmis, kurias žmona rengdavo jo vardu... 
Visada tikėjau, kad jis nuoširdžiai ją myli, 
atvirai žavisi ir džiaugiasi, kad turi tokią 
žmoną. Tačiau tai nereiškia, kad Džastinas 
nedarė klaidų. 

Anitos žvilgsnis nukrypo į Tesą, nes ji 
tikrai nepamiršo tyrėjos klausimo apie 
įmonės likimą skyrybų atveju. 

— Jis buvo Libei neištikimas, — Tesa ši- 
uos žodžius ištarė kaip faktą, ne kaip 
klausimą. 

— Taip. 

— Jūs žinojote apie tai? 

— Galiausiai visi apie tai išgirdome. Vėlų 
pavasarį, vasaros pradžioje? Džastinas ėmė 

vėluoti į darbą, atrodė išsekęs ir visiškai 
nepanašus į save. Galų gale iškilo aikštėn ir 
visa istorija. 

— Ir kaip jis pasiteisino? — paklausė 
specialioji agentė Adams. 

— Niekaip. Noriu pasakyti, kad niekada 
nesu girdėjusi jo... atsiprašinėjant. Jis 
susimovė. Žinojo, kad susimovė. Pats 
užaugo tokioje šeimoje. Savo kailiu patyrė, 
kaip skaudžiai žeidžia neištikimybė. Tačiau, 
savaime suprantama... 

— Taip? — spaudė specialioji agentė 
Adams. 

Anita atsiduso ir pažvelgė į pareigūnes 
moteris, lyg jos sugebėtų geriau suvokti 
padėtį. 

— Iškart po to įvykio Džastinas nusiuntė 
Libei deimantų vėrinį. Stambų ir prašmat- 
nų deimantų vėrinį. Net jei žinai, kaip 
būna, dar nereiškia, kad nepaslysi pats. 

— Ką darė Libė? — pasiteiravo Tesa. 

— Kadangi ji buvo juvelyrė, turinti 
galybę įrankių, išdraskė vėrinį dalimis ir 
supylė į krūvą ant jo automobilio priekinės 
sėdynės. Po šio poelgio Džastinas turėjo 
susiprasti. 

— Ar jie lankėsi pas šeimos psichologą? 
— vėl paklausė Vajatas. 

— Tiek smulkiai nežinau. Tačiau jie mė- 
gino sulipdyti šeimą. Džastinas grįžo 
gyventi į namus. O visą penktadienį tik ir 
kalbėjo apie jų būsimą vakarienę „Scampo“ 
restorane. Atrodė, kad labai jos laukia. 

Tesa palinko į priekį. Generalinės vykdo- 
mosios direktorės veidas atrodė atviras, lyg 
būtų sutikusi dalyvauti jų pasiūlytoje tiesos 
atskleidimo programoje. Bet vis dėlto... 

— Kada Džastinas pradėjo sukti į kairę? 

Anita nepatenkinta prunkštelėjo: 

— Ką turite omenyje? 

— Nagi, juk jis išties akį traukiantis 
vyras. Dirbo darbą, dėl kurio teko daug 

keliauti. Be to, kaip pati sakėte, augo su 
tėvu, kuris manė, kad sunkus dienos darbas 
suteikia teisę gerai pasilinksminti naktį. Ar 
Džastinas iš tiesų buvo ištikimesnis savo 
žmonai, ar tik geriau maskavo paklydimus? 

— Aš nesiveliu... 

— Žinoma, kad nesiveliate. Esate šeimos 
verslo vadovė. Jūsų pačios žodžiais tariant, 
įsitraukiate ne tik į verslo, bet ir į šeimos 
reikalus. Prieš pusę metų ėmė byrėti Den- 
bių šeima. Libė sužinojo, kad Džastinas ją 
apgaudinėja su apačioje dirbančia kelionių 
agente. Ką dar ji išsiaiškino? 

— Ešlina, — nukirto generalinė vykdo- 
moji direktorė. 

— Kuo čia dėta Ešlina? 

— Prieš tris mėnesius ji buvo atėjusi į bi- 
urą. Susirado merginą, apie kurią sklandė 
gandai. Ir iškėlė tikrą skandalą. 

Anitai žengiant pro pastato duris, 
pasigirdo sujudimas.  Tebevilkėdama 
privačios mokyklos žaliai mėlyną languotą 
uniformą Ešlina Denbi rėkdama plūdo 
tamsiaplaukę kelionių agentę. Vadino mer- 
giną kale, kekše, šliundra. 

Kelionių agentė stovėjo ištikta šoko, tada 
įsikišo Anita. Ji nusitempė Ešliną viršun, į 
sąlyginai privatesnį savo kabinetą, — 
Džastinas tuo metu buvo išvykęs verslo 
reikalais, dėkui Dievui. Anita vos spėjo 
uždaryti duris, ir Ešlina pratrūko raudoti. 

Ji nekentė kelionių agenčių. Nekentė šio 
pastato. Ir Denbio statybos įmonės. Tačiau 
labiausiai Ešlina nekentė savo tėvo. Šitiek 
metų jis suokė apie orumą ir ištikimybę, o 
galiausiai pats išdavė mamą su kita. Dabar 
jų šeima tragiška, mamos savijauta irgi tra- 
giška, ir dėl visko kaltas yra jis. Ji norėjo, 
kad tėvas mirtų. 

Anita giliai atsiduso. 

— Oi tos paauglės, — burbtelėjo ji. — 
Kaip gerai, kad turiu tris berniukus. 

— Ką jūs darėte? — kamantinėjo spe- 
cialioji agentė Adams. 

— Išdėsčiau jai gyvenimiškus faktus. Kas 
įvyko, įvyko, to nebepakeisi. Tada patariau 
keliauti namo. Nebegrįžti į šį pastatą ir ne- 
berėkauti ant kelionių agenčių. Tai buvo 
tėvų reikalas, o ne jos. 

— Ir kaip Ešlina į tai sureagavo? 

— Maištingai į mane dėbsojo, — Anita 
užvertė akis ir vėl sumurmėjo:  — 
Paauglystė. 

— Ar ji buvo sugrįžusi? 

— Bent man neteko girdėti. Gali būti. 
Taip pat perspėjau, kad jei dar kartą ją čia 
pamatysiu, pranešiu mamai.  Libei 
nereikėjo papildomo streso, ir Ešlina tai 
suprato. Mergina palaiko savo mamą. 
Tiesiog ji labai... įskaudinta. Juk tėvas 

negali būti paprastu žmogumi, ypač toks, 
kuris augina savo mažąją princesę. 

— Kiek suprantu, šeima vis dar išgyveno 


sunkų laikotarpį, — specialioji agentė 
Adams akivaizdžiai bandė užmesti 
kabliuką. 


Generalinė vykdomoji direktorė tik 
gūžtelėjo, bet neužkibo. 

Vajatas uždavė tiesmukesnį klausimą: 

— Dėstykite apie skyrybas. Pasimatymas 
su vakariene nepadeda, tad Libė nuspren- 
džia samdytis advokatą. Kas laukia šeimos 
įmonės? 

Anitos veidas persimainė, ji aiškiai 
sutriko. 

— Aš... aš nežinau. Visos akcijos prik- 
lauso Džastinui. Kai jiedu susipažino, 
Džastinas jau buvo turtingas, tad tikriausiai 
galioja ikivedybinė sutartis. Jeigu ne, 
manyčiau, Libei priklausytų pusė viso 

turto, įskaitant ir penkiasdešimt procentų 
įmonės akcijų. 

— Didoka kaina už aktyvų socialinį 
gyvenimą, — sausai pakomentavo Tesa. 

— Už paklydimus reikia mokėti, — tokiu 
pat tonu nukirto Anita. 

— Manote, kad Džastinas norės išsiskirti 
su puse savo įmonės? — ramiai, bet tiri- 


amai paklausė Vajatas. 
— Aš ne... negaliu atsakyti į šitą 
klausimą. 


Tesai tai nuskambėjo kaip neigiamas at- 
sakymas. Panašu, kad pagrindinė 
standartinė  Denbio statybos įmonės 
valdymo užduotis buvo ginti viršininką. 
Vadinasi, jei jie nenori atsakyti į kokį nors 
klausimą, buvo atsakymai, kurių jie nen- 
orėjo girdėti. 

— O jeigu jis mirtų? — vis dar ramiu 
tonu kvotė Vajatas. — Jei nepavyks surasti 
Džastino Denbio gyvo?.. 

— Manau, tokiu atveju įmonė atitektų 
gyviems jo šeimos nariams. Pirmiausia 
Libei, paskui ir Ešlinai. 

— Ojei jos irgi būtų mirusios? 

Ir vėl tas atsargus žvilgsnis. 

— Manau, kad Džastino testamente šitai 
turėtų būti numatyta, — kalbėjo Anita. — 
Geriau pasikalbėkite su jo advokatu Ostinu 
Ferlandu. Jis tikrai žinos. 

— O kaipgi darbuotojai? — paklausė spe- 
cialioji agentė Adams. — Ar svarbiausi 
valdybos nariai turėtų galimybę nusipirkti 
įmonę, jei visa Denbių šeima mirtų? 

Anitos žvilgsnis tikrai suko į šoną... 

— Ar anksčiau bandėte įsigyti įmonės 
akcijų? — ant viršaus krovė Vajatas. — Juk 
įmonės vertė siekia šimtus milijonų, o jūs 
atidavėte jai trisdešimt penkerius kruvino 
darbo metus. Kodėl visa šlovė turėtų tekti 
tik Džastinui? 

— Niekada nemėgintume perimti 
valdymo... 

— Ne perimti valdymą. O tiesiog... įsigyti 
akcijų. Juk taip būna. Sunkiai dirbantys 
darbuotojai tampa pelną nešančių akcijų 
savininkais. Ar esate kalbėję apie tai su 
Džastinu? Buvote iškėlę šį klausimą? 

— Kartą, — pagiežingai atsakė Anita. — 
Kilo bėdų dėl pinigų srauto. Mainais už 
savininkų akcijų paketą keli mūsų, įskait- 
ant ir mane, siūlėmės investuoti į įmonę. 

— Išvardykite, kas buvo tie kiti? — toks 
apklausos posūkis suintrigavo specialiąją 
agentę Adams. 

— Aš, Krisas Lopesas, Ruta Čan. Tas 
pasiūlymas buvo naudingas visoms šalims. 
Tačiau nebesvarbu. Džastinas jį atmetė. Jis 
jautė, kad įmonė atlaikys ekonominį nuos- 
mukį. Ir buvo teisus. 

— Tačiau jūs vis tiek neturite akcijų, 
kurios leistų pelnytis iš šimto milijonų dol- 
erių sėkmės. 

— Tais metais mūsų premijos buvo ypač 
didelės, — staigiai nukirto Anita. 

Tačiau net ir Tesa sugebėjo įžvelgti po- 
tekstę. Premija buvo ne tas pat, kas 
savininko teisės. Akivaizdu, kad Džastinas 
Denbis nemėgo dalytis žaislais. Todėl Tesai 
dar labiau parūpo, kas būtų skyrybų atveju. 
Jei jau jis neketino dalytis įmone su 
patikima valdybos komanda, ar norėtų 
dalytis su savo apgauta žmona? 

— Beto, — tęsė Anita, — nebepriskirčiau 
savęs prie galimų pirkėjų. Per pastaruosius 
kelerius metus ši pramonės sritis pasikeitė. 
Mes užsiimame projektavimu ir statymu, 
tačiau, mūsų nelaimei, ateities statybos 
verslą užvaldys įmonės, kurios projektuoja, 
stato ir užsiima pastatų eksploatacija. 
Pavyzdžiui, tokia įmonė, kuri 

suprojektuoja, pastato ir valdo senjorų 
slaugos namus valstijos vardu. Pats Džasti- 
nas netiki, kad toks megamodelis ilgai išsil- 
aikys. Jis įsitikinęs, kad galiausiai tokių in- 
stitucijų paslaugų kaina viršys privačių 
firmų, taip pat ir valstybinių įstaigų įkaini- 
us. Arba visai galima pranašauti kokį nors 
skandalą — pabėgimą iš didžiulio kalėjimo, 
mirtį senelių prieglaudoje, — dėl kurio 
visuomenė vėl atsigręš į privatų viešųjų įs- 
taigų valdymą. Tačiau kol kas, turint 
omenyje darbus, kurių kainos klientams 
pasirodė per didelės... 

Generalinė vykdomoji direktorė kietai 
suspaudė lūpas ir nutilo. 

— Padėtis labai įtempta? — paklausė 
specialioji agentė Adams. 

— Mes turime reikalingus pinigų rezer- 
vus, — atsakė Anita Benet. 

Tesa suprato, kad padėtis buvo tokia 
įtempta, jog šimto milijonų dolerių vertės 

Džastino įmonės ateitis atrodė miglota. 
Įdomu. Jei atmintis nemelavo, dar prieš 
valandą posėdžių salėje įmonės generalinė 
vykdomoji direktorė empatiškai teigė, kad 
Džastinas nė trupučio nesijaudina dėl ateit- 
ies, ir kad verslas sekasi puikiai. O štai 
dabar staiga paaiškėjo, kad ateitis nėra 
tokia šviesi, be to, pasirodo, kad Džastinui 
dingus arba mirus, atsirastų galimybė 
pakeisti verslo modelį, o tai netgi galėtų iš- 
gelbėti skęstantį laivą. Atrodė, kad sąrašas 
žmonių, kuriems Džastino mirtis atneštų 
naudos, vis pildėsi naujomis pavardėmis. 

— Tačiau, — staigiai prabilo Anita, lyg 
perskaičiusi Tesos mintis, — net jei šitos 
įmonės nebeliktų, dauguma jos darbuotojų 
kuo puikiausiai išgyventų. Yra senų dar- 
buotojų, — šiuos žodžius ji ištarė sausai, — 
tokių kaip aš, kurie lenkė nugaras daugybę 
metų klestėjimo laikais ir prisikimšo 
kojines. O jaunesnieji, tarkime, Krisas ir jo 

komanda, be jokio vargo susirastų ne pras- 
tesnį darbą pas konkurentus. Juk galų gale 
tai tėra... verslas, — moteris sumojavo 
ranka. — Nejaugi dėl kasdienio darbo verta 
kam nors kenkti? 

Geras klausimas, pamanė Tesa, tačiau 
žmonės nuolat žudomi dėl pinigų ir verslo 
sandorių. 

— Ar norite sužinoti tikrąjį Denbių šei- 
mos vyrų paradoksą? — netikėtai paklausė 
Anita. 

— Be abejo, — patikino Tesa. 

— Galbūt jie nėra ištikimi, bet jie 
neabejotinai lojalūs. Deilas mylėjo Merę. 
Džastinas labiau už viską myli savo žmoną. 
Ir jis tikrai niekada nesiryžtų skriausti savo 
šeimos. Ypač Ešlinos. Dieve brangiausias... 
Noriu pasakyti, kai jei būtų dingusi tik 
Libė, kai kurie jūsų klausimai skambėtų 
prasmingiau. Tačiau galite paklausti bet 
kurio, bet ko... Džastinas Denbis neleistų 

nukristi nė plaukui nuo dukters galvos. Ir 
jei suprastumėte, kad Ešlina užaugo mūsų 
akyse... mes taip pat niekada negalėtume 
jos skriausti. Dėl to, kas atsitiko... kalti ne 
mes. Kaltas ne Džastinas. 

— Tada kas? — nesusivaldė Tesa. 

— Nežinau. Kažkoks beširdis, galintis 
nuskriausti visą šeimą. Niekaip nesuprantu 
kodėl? 

— Dienos klausimas, — patvirtino Tesa. 

Asmeninis ar profesinis motyvas? 
Išpirka ar kerštas? 

— Teliko... vienas dalykas. 

Visi smalsiai sužiuro į Anitą. 

— Paskutinį kartą Libę mačiau prieš 
kelias savaites. Buvo atėjusi pasirašyti dok- 
umentų. Pasirodė, kad ji... atsijungusi. Man 
prieš akis netgi sušmėžavo Merė Denbi po 
savo keturių martinių pie-tums. Tačiau nuo 
Libės nedvokė alkoholiu. 

— Manote, kad ji buvo apsvaigusi? — 
paspaudė specialioji agentė Adams. 

— Įtariu, ji kažką vartoja, suprantate, 
kad apmalšintų širdgėlą. Vos neprasitariau 
apie tai Džastinui, bet paskui pagalvojau, 
jog šiuo metu jam ir taip tenka daug 
ištverti... Mes juos palaikome. Nors jūs taip 
nemanote, visi tikimės, kad jiems pavyks 
išsaugoti santuoką. Kadaise jiedu buvo 
tokia graži pora. Ir mes tai prisimename, 
net jeigu jie užmiršo. 

Pagaliau Anita nebeturėjo ką pridurti. 
Paslaptys išseko, tad jie atsisveikino ir išėjo 
iš kabineto. Buvo jau po vidurnakčio. Kiti 
pareigūnai jau buvo baigę apklausas, tad 
konferencijų salę jie rado tuščią. 

Norėdama tuo visiškai įsitikinti, spe- 
cialioji agentė Adams apėjo salę, pro matinį 
stiklą apžvelgdama kabinetus apačioje. 

— Bostono detektyvai Libės Denbi rank- 
inėje aptiko receptinių vaistų, 

hidrokodono, buteliuką, — be įžangos tarė 
ji. — Papildytas prieš porą dienų, bet likę 
vos du trečdaliai. 

Vajatas pirmasis pagavo jos mintį: 

— Libė piktnaudžiavo skausmą malšin- 
ančiais vaistas. 

— Sprendžiant pagal užrašą ant buteli- 
uko, per dvi dienas ji išgėrė net dvidešimt 


tablečių... 

— Vadinasi, vieno recepto nepakanka, — 
mąstė Vajatas, — jeigu vartojo tokiomis 
dozėmis. 


— Tikriausiai vaikščiojo pas skirtingus 
gydytojus, — spėjo Tesa. — Juk ji buvo 
aukštą padėtį užimanti turtinga moteris. Ko 
gero, kreipdavosi į skirtingus gydytojus dėl 
išgalvotų skausmų. 

Vajatas atsisuko į Nikolę. 

— Sakei, kad vaistų buteliukas rastas jos 
rankinėje? — pasitikslino jis. 

Ji linktelėjo. 

— Taigi, jie buvo palikti. 

— Logiška, — pritarė šviesiaplaukė. — 
Asmeniniai jų daiktai buvo sukrauti ant vir- 
tuvės stalo. 

Tesa suprato, ką norėjo pasakyti Vajatas. 

— Detoksikacija, — panosėje suburbėjo 
ji. 

Naujojo Hampšyro detektyvas žvil- 
gtelėjo į ją ir pritariamai linktelėjo. 

— Tai jau tikrai. Įdomu, ar nusikaltėliai 
tikėjosi tokio įvykių posūkio. Kad vienas iš 
jų pagrobtų asmenų, — Vajatas dirstelėjo į 
laikrodį, — šiuo metu pradės justi itin 
skausmingus, išskirtinės priežiūros 
reikalaujančius abstinencijos simptomus. 

Specialioji agentė Adams apsisuko ties 
stalo galu. 

— Jai gali prireikti net ir medikų 
pagalbos. 

— Turės kažką daryti, — mąsliai tarė Va- 
jatas. — Gali būti, kad jie vis dėlto ryšis 

rizikuoti savo saugumu ir pristatys moterį į 
vietos ligoninę. Dėl visa ko Libės Denbi 
apibūdinimą išplatinsiu ligoninėms, kad 
stebėtų savo priimamuosius. 

— Manai, jie vis dar gyvi? — negalėjo 
nepaklausti Tesa. 

Ji pažvelgė į FTB agentę, tada — į Nau- 
jojo Hampšyro detektyvą. Abu gūžtelėjo 
pečiais. 

— Nežinau, — nuoširdžiai atsakė spe- 
cialioji agentė Adams. — Viliuosi, kad taip. 

— Visgi manau, kad sėkmė mūsų pusėje, 
— tarė Vajatas. — Jei jie būtų norėję 
nužudyti visą šeimą, turėjo apsčiai galimy- 
bių susidoroti su jais asmeniškai ir 
paprasčiausiai palikti tris lavonus. O 
naudoti elektrošoko įtaisai byloja, jog 
pagrobėjų kėslai kur kas didesni, nei 
paprastas šeimos pašalinimas. 

Tesa linktelėjo, bet vien todėl, kad jau 
buvo vėlu, o jie nė per nago juodymą 


446/974 
nepasistūmėjo į priekį, tad norėjo kažkuo 
tikėti. 

— Štai ką dar pasakysiu, — toliau kalbėjo 
Vajatas nusivaipydamas. — Ši įmonė, šie 
žmonės — gauja melagių. 

Šiuos žodžius jis ištarė taip kategoriškai, 
kad Tesa vos neprapliupo juoktis. Tačiau 
greitai susiėmė ir paklausė: 

— Kodėl taip manai? 

— Visi gina Džastiną Denbį, nebent 
išskyrus tuos atvejus, kai mėgina nusipirkti 
jo įmonės akcijų. Ir verslas sekasi puikiai, 
tik atsirado galybė naujų megakorporacijų, 
vagiančių jų užsakymus. A, ir dar, jie nieko 
nežino apie šeimos paslaptis, išskyrus tais 
atvejais, kai patys yra šeimos paslaptis. 

— Kas yra jų šeimos paslaptis? — spe- 
cialioji agentė Adams atrodė sutrikusi. 

— Anita Benet. Negi nepagavai? 

— Nepagavau ko? 

Vajatas reikšmingai į jas abi pasižiūrėjo. 

— Jos veido, kai tardavo Džastino tėvo 
vardą. Jis bylote bylojo, kad Anita Benet 
nebuvo vien eilinė Deilo darbuotoja. Ji 
buvo viena iš Deilo Denbio trofėjų. Visa ta 
kalba apie ištikimybę ir lojalumą? Deilas 
buvo neištikimas su ja, bet vis tiek išliko 10- 
jalus teisėtai žmonai. Tad po jo mirties abi 
moterys liko be nieko. 

— Merė išvyko, Anita pasiliko, — sumur- 
mėjo Tesa. — Kilo karjeros laiptais, bet net 
ir po trisdešimt penkerių metų ji tebėra 
darbuotoja, o ne viena iš savininkių. 

— Kai kurie žmonės dėl to gali pajusti 
kartėlį, — pasakė Vajatas. 

Specialioji agentė Adams pirmą kartą tą 
vakarą nusišypsojo. O jos veido išraiška 
gąsdino. 

— Ir kai kurie žmonės gali sugalvoti 
pasiimti tai, kas, jų manymu, teisėtai jiems 
priklauso, — pasakė Nikolė. 

Jie išsivedė Džastiną. 

Ešlina užmigo. Aš tai nugrimzdavau ne- 
būtin, tai vėl atsipeikėdavau: nuovargis 
tempė mane gilyn, bet nerimstantis, įkyrus 
skausmas vėl sugrąžindavo sąmoningumą. 
Smegenų sutrenkimas, abstinencija, kas 
žino. Sapnavau tamsią, neramią jūrą, 
pabaisas ir apnuogintas iltis bei kertančias 
kobras. Tada staiga pabudau susirietusi į 
kamuoliuką, nevaldomai drebanti, apimta 
sprogstančios galvos skausmo agonijos. 

Nemanau, kad Džastinas miegojo. Kai 
tik prasimerkdavau, išvysdavau jį, stovintį 
prie durų, nuleistais pečiais, įtemptu veidu 
— įkalintas žvėris, ieškantis išėjimo. Arba 
sargas, saugantis likusius. 

Tačiau tai jo neišgelbėjo. 

Su trenksmu atsidarė durys. Prisnūdau, 
tada staiga bam! 

Plieninės durys staiga atsilapojo, į vidų 
įgriuvo du įsibrovėliai. Abu dengėsi matra- 
cais it skydais, abu turėjo užsidėję šalmus. 
Per tamsintus stiklus nebuvo galima 
įžiūrėti veidų, todėl jie atrodė lyg tamsūs 
šarvuoti vabalai, atėję mūsų pribaigti. Vien- 
as mano beprotiškų sapnų virto tikrove. 

Jie rėkavo, švaistėsi lazdomis. Stambus- 
is iš karto užsipuolė Džastiną, parvertė jį 
ant žemės ir ėmė daužyti lazda. Bam, bam, 
bam. Antrasis taikėsi į Ešliną, kuri miegojo 
ant apatinio gulto. Pasiutęs vabalas, šok- 
inėjantis ant jos su matracu, dusinantis. 

Išgirdau slopinamus klyksmus, nuvirtau 
nuo viršutinio gulto ir užgriuvau pragaro 
vabalui ant nugaros. Puoliau instinktyviai 
daužyti jo pečius, bet mano kumščiai 
skaudžiai atsitrenkdavo į paminkštinimus 

arba šarvus. Mano smūgiai buvo beverčiai. 
Dukra klykė, aš daužiau, bet nei viena, nei 
kita nieko negalėjome pakeisti. 

Ant grindų gulintis Džastinas šaukė: 

— Aš eisiu, aš eisiu! Tik palikite jas 
ramybėje! Po velnių, palikite mano šeimą 
ramybėje! 

Tą pačią sekundę Ešlinos užpuolikas at- 
sitiesė, patraukė nuo jos matracą, nus- 
ibraukė nuo nugaros mane. Sunkiai 
nudribau, paskutinę akimirką atsiremdama 
rankomis, nes mano galva ir taip jau buvo 
traumuota. 

Džastinas, jau pastatytas ant kojų, svir- 
duliavo prie atvirų kameros durų. Lūpų 
kamputyje matėsi kraujo srovelė, rankos 
supančiotos priekyje. 

Vienas užpuolikų pačiupo jį už surištų 
rankų ir nusitempė paskui save. 

Kitas vėl pakėlė matracą, prisidengdam- 
as juo kūną. Jis iš lėto atbulas patraukė 

prie atvirų durų. Paskutinę akimirką 
užpuolikas pakėlė šalmo stiklą. 

Mikas nusišypsojo ir pasiuntė mums oro 
bučinį. Iš veido buvo matyti, kad seniai taip 
nesilinksmino. Negalėjo sulaukti, kada vėl 
galės pakartoti. 

Tada jis žengė lauk, plieninių durų 
užraktas žvangtelėjo, ir mudvi su Ešlina 
likome vienos. 


Mes neverkėme. Nebyliu sutarimu įsi- 
taisėme ant viršutinio gulto, kad dusin- 
antys vabalai mūsų taip greitai nepasiektų. 
Užėmus pranašesnę padėtį, buvo geriau 
matyti siauras langelis, už kurio tamsavo 
juodas juodas dangus. Vis dar buvo naktis, 
dar neišaušusi nė kita diena, o aš jaučiausi, 
lyg šitoje skylėje tūnočiau jau visą 
amžinybę. 

Dukra atsigulė ant šono, nugara į mane. 
Apsikabinau ją per liemenį, priglaudžiau 
skruostą prie jos viršugalvio. 

Būdama maža Ešlina kartais įslinkdavo į 
mūsų kambarį. Netarusi nė žodžio. Tiesiog 
pramerkdavau akis ir išvysdavau ją, blyškią 
vaiduokliukę, stovinčią prie mano lovos 
pusės. Pakeldavau antklodę, ir ji įsirangy- 
davo greta — tai buvo mūsų paslaptis, nes 
Džastinui tokie dalykai atrodė nepriimtini. 

Tačiau man tai nerūpėjo. Jau tada 
supratau, kad šios akimirkos nesitęs 
amžinai. Kad pirmieji penkeri mano duk- 
ters gyvenimo metai, per kuriuos išgyventa 
tiek sekinančių bemiegių naktų, buvo vien- 
intelis laikas, kai Ešlina iš tiesų priklausė 
tik man. Pirmiausia ji išmoks ropinėti, tada 
vaikščioti, o galiausiai bėgios jau viena. 

Tad man patikdavo gulėti ją ap- 
sikabinus, užuosti vaikiško šampūno 

aromatą. Jausti, kaip dukrytė patogiai 
įsikuitusi šalia, lyg mažas kačiukas. 

Mano mergaitė jau nebe maža. Su- 
laukusi penkiolikos ji jau buvo beveik mano 
ūgio. Tačiau jos šonkauliai atrodė dar labai 
gležni. Ešlina augo it kumeliukas: ištįso jos 
rankos ir kojos. Žinant Džastino ūgį, galima 
spėti, kad ateinančiais metais ji praaugs 
mane. Tikriausiai taip jau būna, galvojau 
sau. Ji visada išliks, ir kartu jau niekada ne- 
bebus mano mažoji mergaitė. 

Mano kūnas ėmė virpėti, pilvas pradėjo 
spazmuoti. Stengiausi sustabdyti spazmus, 
bet jie nepaisė mano valios. 

— Mama? — pašaukė dukra. Švelniu, 
nuolankiu balsu. 

Nubraukiau jos šieno gelsvumo plaukus 
pakaušio link ir pirmą kartą per ilgą laiką 
pajutau, kad man gėda dėl savo bejė- 
giškumo. Nieku gyvu nereikėjo gerti pirmo- 
sios tabletės. Nereikėjo leisti, kad toks 

kvailas ir apgailėtinas dalykas kaip mano 
vyro romanas taptų pasiteisinimu palūžti. 
Galbūt mano santuokai atėjo galas. Bet aš 
dar buvau ir motina. Kaip galėjau tai 
pamiršti? 

— Mano smegenų sutrenkimas, 
sumurmėjau miglotą pasiteisinimą. 

Tačiau dukra nebuvo tokia kvaila, kad 
patikėtų. Ji atsisuko ir atidžiai pasižiūrėjo į 
mane. Visi sakė, kad ji turi mano akis. Nei 
rusvas, nei žalias. Kažkas tarpinio. Ešlina 
buvo graži, protinga ir per greitai augo. 
Paliečiau dukros skruostą, ir šįkart ji 
nesusiraukė. 

— Atsiprašau, — išlemenau. 

Mano antakis ėmė rasoti. Jutau drėgmę, 
bet mano apsvaigusiam protui rodėsi, kad 
tai greičiau kraujas, o ne prakaitas. 

— Tau reikia tų tablečių, — pasakė ji. 

— Iš kur tu... 

Nė nežinojau, ar noriu išgirsti atsakymą. 

— Rausiausi tavo rankinėje, — ramiai 
dėstė mano dukra. — Peržiūrėjau tavo mo- 
bilųjį. Tėčio — taip pat. Juodu liovėtės kal- 
bėję ne tik tarpusavyje. Abu nustojote 
šnekėti ir su manimi. 

Nieko nesakiau, tik žvelgiau į jos akis, 
mėgindama tame bebaimiame žvilgsnyje 
įžiūrėti save. 

— Mes mylime tave. Tai niekada 
nepasikeis. 

— Žinau. 

— Kartais suaugusieji taip pat turi būti 
žmonėmis. 

— Bet aš nenoriu žmonių, — atsakė ji 
paprastai. — Aš noriu savo mamos ir tėčio. 

Ešlina nusisuko. Tada mano laikas 
baigėsi. Vienas iš opiato vartojimo šalutinių 
poveikių yra baisus vidurių užkietėjimas. 
Tad kai nustoji jį vartoti, organizmas turi 
nuo ko apsivalyti. 

Vos spėjau nusigauti iki tualeto. 

Ėmiau siaubingai ir skausmingai viduri- 
uoti, baisiai dvokė. Būčiau apsiverkusi, bet 
po ilgo vėmimo, prakaitavimo ir viso kito 
mano kūne nebeliko vandens. 

Ešlina liko ant viršutinio gulto, steng- 
damasi suteikti man kuo daugiau 
privatumo. Nors iš tiesų man tai daugiau 
neberūpėjo. 

Aš byru į šipulius, galvojau susiėmusi už 
spazmuojančio pilvo. Iš žmogaus virstu at- 
gal į gyvūną. Iš gerbiamos žmonos ir moti- 
nos, žinančios savo vietą pasaulyje, tampu 
moterimi, kuri galėtų susmukti nuotekų 
griovyje. 

Blogiausia viduriavimo dalis baigėsi. Be- 
liko drebulys, prakaitavimas, skausmas ir 
pati giliausia, juodžiausia neviltis. 

Šiaip tais sugebėjau nulipti nuo klozeto. 
Susiriečiau į kamuoliuką ant grindų. 

Laukiau pasaulio pabaigos. 

Vėliau Ešlina man papasakojo, kad buvo 
atėjęs Radaras. Jis atnešė puodelį vandens, 
krūvą rankšluosčių ir saują vaistų. Nuo 
viduriavimo, acetaminofeno, anti- 
histamininių. Jiedu sugirdė man vaistus. 

Tada Radaras išėjo, o Ešlina drėkino 
rankšluosčius ir valė man veidą. Nesugal- 
vojo, kaip užkelti mane ant gulto, tad pasi- 
liko sėdėti ant grindų. 

Prisimenu, kad buvau atsimerkusi ir 
pamačiau ją, žvelgiančią į mane iš viršaus. 

— Tau viskas bus gerai, — murmėjo ji. — 
Nejaučiu tau gailesčio, mama. Tai maži- 
ausia, ko nusipelnei. 

Tačiau vėliau išgirdau, kaip ji verkia, 
slopina kūkčiojimą, ir mėginau paliesti jos 
veidą, bandžiau apsakyti, kad ji buvo teisi, 
o aš klydau, bet negalėjau pajudinti rankų. 
Buvau vėl panirusi po vandeniu, grimzdau 
vis gilyn ir gilyn, ir gilyn, matydama, kaip 
dukra tolsta nuo manęs. 

— Nekenčiu tavęs, — sakė mano dukra. 
— Siaubingai nekenčiu jūsų abiejų. Negal- 
ite manęs taip palikti. Negalite manęs 
palikti. 

Ir aš jos nekaltinau. Netgi norėjau pa- 
sakyti, kad suprantu. Aš taip pat nekenčiau 
savo tėvo, nes jis neužsidėjo šalmo. Taip 
pat nekenčiau savo motinos, kuri turėdavo 
naują pakelį cigarečių net tada, kai 
neišgalėdavome nusipirkti vakarienės. 
Kodėl tėvai buvo tokie silpni, tokie klys- 
tantys? Kodėl mano pačios tėvai 
nepastebėjo, kaip aš juos mylėjau, kokie jie 
man reikalingi? 

Jie mirė, palikdami manyje tuštumą, 
kurios neįmanoma užpildyti, neslopstantį 
skausmą, kurį apleistas vaikas jaučia visą 
gyvenimą. Stovėjau vieniša it šiurkščios 
stiprybės bokštas, kol sutikau Džastiną. 
Nuostabų, gražų, brangiausią Džastiną. Jis 
užkariavo mano širdį, ir aš pasijutau be 

galo graži, mylima ir trokštama. Mes 
gyvenome ilgai ir laimingai, kaip pasakos 
karalius ir karalienė. 

Įtariu, kad pradėjau kikenti. Galbūt 
juokiausi, kol pravirkau, nes prisimenu vėl 
išnyrantį savo dukters veidą — ji buvo sus- 
itelkusi į mane, persigandusi ir nuolatos 
kartojo: „Prašau, mama, prašau, mama, 
prašau, mama“, ir man vėl pasidarė gėda. 

Tai aš turėjau pasirūpinti savo dukra, o 
ne atvirkščiai. Aš turėjau apsaugoti ją. 

Vėl sugrįžo Radaras. Jis nežiūrėjo į 
mane. Nekalbėjo su mano dukra. 

Laikė saują tablečių. 

Jos atliko savo darbą. Skausmas ir 
maudimas išnyko. Tamsi praraja traukėsi 
vis mažyn ir mažyn. Nustojau lekuoti, dre- 
bėti ir prakaituoti. 

Kūnas nurimo. 

Aš užmigau. 

Netrukus prie manęs ant grindų 
susiraitė ir duktė. Šį kartą ji apsikabino 
mane rankomis per liemenį ir prisispaudė 
skruostu prie mano plaukų. 
Ji taip pat užmigo. 
Akimirkai. 


Trankiai atsivožė kameros durys. Į vidų 
įpuolė pirmasis šarvuotas vabalas, 
šūkaudamas, klykaudamas, mojuodamas 
matracu, dar kartą ištraukdamas mus iš 
snaudulio. 

Vabalas daužė matracu. Rėkė mums 
keltis, keltis, keltis. 

Gulėjome ant grindų, dukra stipriau ap- 
sikabino mano liemenį. Aš apglėbiau delnu 
jos pirštus ir tvirtai suspaudžiau. 

Nepaleisk jos, nepaleisk jos, nepaleisk... 
Ji priklauso man, jie negali jos pasiimti. 

Dar daugiau klyksmų, daugiau rėkimo, 
daužymosi. 

Galiausiai Mikas, nusimetęs savo prie- 
dangą, čiupo Ešliną už pečių ir pamėgino 
pastatyti ją ant kojų. Aš dar stipriau 
suėmiau dukros ranką. Jis vis traukė, 
traukė, traukė su negailestinga, beprotiška 
jėga. 

Mūsų rankos išsiskyrė, mano pirštai 
perslydo per dukters pirštus. 

Mikas atplėšė ją nuo manęs. 

Aš svyruodama pakilau ant kojų ir 
spyriau jam į kiaušus. 

Ten jis irgi turėjo užsidėjęs apsaugą, bet 
gal ji nebuvo visiškai patikima. Mikas 
nukrito ant nugaros, paleido Ešliną ir nusi- 
taikė į mane. Šįkart spyriau jam į kelį ir 
puoliau bejėgiškai it kačiukas smūgiuoti į 
inkstus. Nors buvau visiškai išsekusi ir vos 
laikiausi ant kojų, nesilioviau. Daužiau ir 
spardžiau,  daužiau ir spardžiau, kol 

galiausiai Mikas apgraibomis susirado savo 
matracinį skydą, o Ešlina užsikorė ant 
viršutinio gulto ir susirietė, lyg ketindama 
šokti ant jo. 

Staiga atsirado dar viena pora rankų, 
stambių, velniškai stiprių rankų, jos pakėlė 
mane nuo grindų ir laikė ore. Mačiau, kaip 
išsipūtė Ešlinos akys. 

Z stovėjo ramiai, prie pat ausies išgirdau 
jo balsą: 

— Mikai, tu esi sušikta žmogaus DNR at- 
lieka. Baik išsipisinėti ir padaryk, ką reikia. 

Mikas nebandė kėsintis į Ešliną, tik 
nepatenkintas išsinešdino iš kameros. 

Z pastatė mane ant grindų, bet vis dar 
tvirtai prilaikė. Kita jo komanda buvo skir- 
ta mano dukrai: 

— Tu. Sėsk. 

Ji atsisėdo. 

Tada sugrįžo Mikas, tik šįkart jis buvo ne 
vienas. Priešais save stūmė Džastiną — 

mano vyras virto ant pirmo pasitaikiusio 
gulto, bet spėjo sugriebti metalinį rėmą, 
kad prisilaikytų. 

Z paleido mano pečius, ir abu vyrai išėjo 
taip pat greitai kaip ir buvo atėję. 

Džastinas pakėlė akis: jo gražus veidas 
buvo taip sumuštas, kad atrodė 
neatpažįstamas. 

— Libe, — sušnibždėjo jis. — Libe. Aš 
klydau. Mes turime... sprukti... iš čia. 

Tada mano vyras sukniubo į kraujo balą 
ant grindų. 

Vajatas negalėjo užmigti. Nors jam 
patiko miegoti. Nieko neturėjo prieš tai. 
Tačiau šiandien, po ilgos dienos, praleistos 
narpliojant itin sudėtingą bylą, jo smegenys 
negalėjo nurimti. Jis gulėjo ant lovos 
padoriai kainuojančiame viešbutyje, kurį 
Kevinas surado per šiuolaikinį stebuklą — 
GPS sistemą, įdiegtą jų automobilyje, o 
mintys lėkė mylios per minutę greičiu. 

Buvo antra valanda nakties, ir Vajatas 
svarstė, kam grobti visą šeimą? 

Kol kas įtikinamiausios teorijos rėmėsi 
finansiniu motyvu. Juk, nepaisant visko, 
Džasinas Denbis buvo turtingas žmogus, 
vadovaujantis dar turtingesnei įmonei. Kai 
toks vyrukas gauna elektrošoko dozę ir 

pagrobiamas iš savo prestižinio namo Bo- 
stone, pirmiausia į galvą šauna mintis apie 
pinigus. 

Pasak įmonės atstovų, Denbis buvo ap- 
draustas apvalia dviejų milijonų dolerių 
suma, dėl to ginčytis būtų sunku. Pati 
įmonė šiuo metu išgyveno sudėtingą pere- 
inamąjį laikotarpį, ir gali būti, kad valdybos 
viduje kunkuliavo kova, todėl galima spėti, 
jog kai kam visai praverstų, jei Džastinas 
kuriam laikui dingtų iš akiračio. Po velnių, 
galbūt senas geras pagrobimas net at- 
grasytų Denbį nuo verslo apskritai. Jis pa- 
sitrauktų visiems laikams ir užleistų vietą 
senam darbuotojui arba naujokui, kuris 
perimtų vadžias ir pasuktų visą įmonę į 
projektavimo, statybos ir eksploatacijos 
šviesą. 

Nesvarbu. 

Vajatą domino ne verslas. Jį domino 
žmonės. Tokioje byloje, kad ir iš kurio galo 

ją tirtum, viskas niekada nesusives tik į pa- 
jamas ir nuostolius. Viskas atsirems į 
žmones ir priežastis, skatinančias juos vi- 
enaip ar kitaip elgtis. 

Tad jis sugrįžo prie pradinės savo min- 
ties: šiuo metu jie žinojo, kad yra bent 
kelios pelningos priežastys pagrobti 
Džastiną Denbį, bet kam pradanginti visą 
šeimą? 

Juk pagrobti tris žmones labai 
sudėtinga. Visų pirma iš karto padaugėja 
nusikaltimo bendrininkų, o kalėjimo at- 
stovams dar neteko sutikti bendrininkų, 
galinčių išsaugoti paslaptį. Be to, propor- 
cingai sunkėja transportavimas — tenka 
gabenti kelias aukas ir kelis nusikaltėlius. 
Po velnių, kad nusigautum iš taško A į 
tašką B, turi išsinuomoti pramoginę jachtą. 
O gal tiesiog pasirūpintum didesniu 
limuzinu ir baigta. 

Tada apgyvendinimas. Kur sutalpinsi 
šitiek žmonių? Akivaizdu, kad Naujasis 
Hampšyras tam buvo tikrai tinkama vieta, 
ypač šiuo metų laiku. Kai kuriose stovyk- 
lavietėse buvo galima rasti visai nemažo 
dydžio trobelių. Jas apšildyti turėtų būti 
velniškai sunku, be to, žiauriai nepatogu 
gyventi, nes trobelės nepritaikytos žiemai, 
vis dėlto jose nuošaliai galima laikyti įkait- 
us nesukeliant įtarimo. 

Žinoma, tenka visą šitą gaują ir maitinti. 
Be abejo, trobelėse galima prikrauti maisto 
atsargų — juk taip daroma vasaros mėnesi- 
ais. Tačiau tam taip pat reikėjo pastangų. 
Tenka važinėti į parduotuvę: pats būdamas 
patyręs pirkėjas, Vajatas žinojo, kad iš 
pirmo karto sunkiai pavyksta tinkamai ap- 
sipirkti. Vis ką nors iš sąrašo pamiršdavai. 
Arba įvykdavo kas nenumatyto, tarkime, 
turtingai poniutei iš Bostono staiga 
prasideda opiatų abstinencija, tad prireiks 

aspirino, imodiumo ir visokeriopo švel- 
numo bei rūpesčio. 

Darbas, darbas, darbas. 

Rizika, rizika, rizika. 

Jei šie vyrukai tikrai profesionalai, kodėl 
pasirinko didesnę riziką, grobdami visą 
šeimą? Ypač jei didesnė finansinė nauda 
nubyrėtų pradanginus vieną Džastiną? 

Vajatui tai nepatiko. 

Iki antros valandos nakties, iki trečios, 
iki ketvirtos. 

Kam grobti visą šeimą? Kodėl neužtenka 
vien tik Džastino Denbio? 

Ir praėjus trisdešimčiai valandų, kur, po 
velnių, buvo išpirkos prašymas? 


Vajatas išsiropštė iš lovos šeštą. Nu- 
siprausė po dušu ir pasijuto beveik atvirtęs 
į žmogų, tada nusiskuto ir galiausiai per- 
sirengė nauja uniforma, kurią turėjo savo 

krepšyje, nes jo profesijos atstovui kartais 
tekdavo kelias dienas praleisti toli nuo 
namų. 

Dar per anksti skambinti Šiaurės apy- 
gardai. Jei jo žmonės turėtų žinių, nes- 
varbu, ar būtų sulaukę skambučio pagalbos 
telefonu, ar gavę pranešimą apie ieškomų 
asmenų pasirodymą viešumoje ar kas nors 
būtų aptikta stovyklavietėse, būtų inform- 
avę nedelsdami. Telefone žinučių nebuvo, 
balso paštas taip pat tuščias, todėl Vajatas 
spėjo, kad tyrimo dalyviai vis dar kremta 
karčias šaknis, o ne saldžius vaisius. Ką jau 
padarysi. 


Jis nusileido laiptais, ketindamas 
pasiimti Bostono policijos atsiųstą fakso- 
gramą, ir vestibiulyje sutiko Keviną, kuris 
jau laukė su pora didelių puodelių „Dunkin 
Donuts“ kavos. 

— Gerasis žmogus, — tarė Vajatas, grieb- 
damas storą popierių šūsnį ir priimdamas 
siūlomą kavą. 

Vajatas apsidairė. Vestibiulyje buvo 
tuščia. 

— Jie patiekia lengvus pusryčius, — 
pakomentavo Kevinas. — Ar gali patikėti, 
kad sekmadieniais atsidaro tik pusę 
septintos? 

Vajatas niurgztelėjo ir gurkštelėjo kavos. 
Jam patiko paprasta „Dunkin Donuts“ 
kava. Kone balta nuo pieno, su daug 
cukraus. Geras gėrimas. 

— Miegojai? — pasiteiravo Kevinas. 

— O kam reikia miegoti? Tau? 

— Aš žiūrėjau mokamus kanalus. Bet ne 
porno. Žinau, kad jie išpūtę nemažą bur- 
bulą dėl to, jog viešbučio sąskaitoje 
nepateikiamas nė vienas žiūrėto filmo 
pavadinimas, todėl atrodo, kad visi žiūri 
pornografiją. 

— Malonu žinoti. 

— Rytais per daug nekalbi. 

— Užtat tu kalbi gerokai per daug. 

Vyrai patraukė prie mažo staliuko 
poilsio kambaryje. Aplinkui daugiau nieko 
nesimatė, tad jie galėjo nesijaudinti dėl 
smalsių žvilgsnių ir budrių ausų. 

— Koks dienos žaidimo planas? — pas- 
iteiravo Kevinas. 

— Pasitrinti vietoje. Nebent pasistūmėtų 
reikalai šiaurėje, tačiau pagrindinė nusikal- 
timo vieta yra čia, juo labiau kad mieste 
sukiojasi visi pagrindiniai žaidėjai. Surinkti 
informaciją apie šeimą nelengva. Kiek apk- 
lausų reikia atlikti, kiek nuodugnių as- 
menybės patikrinimų... reikia daugiau 
žmonių. Tačiau, be abejo, tokių išteklių 
mes neturime. 

— FTB tuoj atsiųs saviškių, nes šeima 
dingusi jau daugiau nei dvidešimt keturias 
valandas, — tarė Kevinas. — Neturės iš ko 

rinktis. Jau praėjo kiek... pusantros paros, 
bet mes neturime nei galimų versijų, nei 
išpirkos prašymo. 

— FTB atsigabens valdymo centrą. 
Spėju, atsiveš mobilų cent-rą, pasistatys jį 
priešais Denbių namą. Kontaktui su 
pagrobėjais jie rimtai pasiruoš: parūpins 
namuose pasiklausymo įrangą, pradės sekti 
jų mobiliųjų skambučius ir panašiai. 
Lažinuosi, kad FTB turi ir Denbių telefo- 
nus. Jei kartais išpirkos reikalaujama būtų 
per juos. 

— Išpirkos galima pareikalauti žinute? 
— svarstė Kevinas. — Nusiųsti reikalavimą į 
paauglės telefoną. Būtų kažkaip taikliai 
ironiška. 

— Po velnių, jei jau žinutėmis galima 
užsiimti seksu, tai kodėl nepareikalavus 
išpirkos? SMS išpirka? Man visai gerai 
skamba. 

Kevinas atsigėrė savo kavos. 

— Tai ką manai apie Tesą Leoni? — pak- 
lausė Kevinas. — Juk vakar vakare 
dalyvavai su ja apklausoje. 

Vajatas gužtelėjo pečiais. 

— Ji uždavinėjo gerus klausimus. Tačiau 
niekaip nesuprantu, kas ją sieja su Denbio 
statybos įmone. Taip, jie ją pasamdė, 
tačiau, atrodė, kad Tesa Leoni pirmą kartą 
juos mato. 

— Pirmą, — patvirtino Kevinas. — Vakar 
patikrinau. Pastaruosius septynerius metus 
Denbio įmonė dėl teisinių paslaugų buvo 
sudariusi sutartų su  Nortledžu, bet 
nepanašu, kad tai buvo stambaus masto 
sutartis. Nortledžas tikriausiai patikrina 
būsimus darbuotojus ar panašiai, ir toks 
darbas tenka žemesnei grandžiai nei Tesa 
Leoni. Viršininkas tausoja ją rimtesnėms 
strateginėms situacijoms. 

— Šioje situacijoje tikrai prireiks 
strateginio mąstymo, — pritarė Vajatas, bet 

suraukė antakius. — Tačiau ji atrodo ger- 
okai per jauna, kad imtųsi sunkiosios tyr- 
imų artilerijos. 

— Dvidešimt devynerių. Ketverius metus 
tarnavo kaip Masačusetso valstijos policijos 
patrulė. Nortledže tyrėja dirba dvejus 
metus. 

— Dvidešimt devynerių? Ji dar ne visai 
išaugo iš tyrėjo profesijos vystyklų. 

— Tačiau panašu, kad darbas jai sekasi, 
— atsakė Kevinas. — Paskutinis viršininkas 
yra parašęs jai nepriekaištingą 
rekomendaciją. 

— Iš kur tu tiek iškapstei? Rimtai? Visą 
naktį naršydamas internete? 

— Oi, nustebtum sužinojęs. 

Vajatas papurtė galvą ir išgėrė kavą. 

— Noriu nuvažiuoti į Denbių namą, — 
tarė jis. — Kol kas klausėmės tik kitų pa- 
sakojimų apie įvykio vietą. Nieko asmen- 
iško, bet noriu pats pasižiūrėti. 

— Mums reikia kontakto, — pastebėjo 
Kevinas ir išgėrė kavą iki dugno. — Išpirkos 
reikalavimo ar panašiai. Taip pagaliau 
įsivažiuotume su tyrimu. 

— Ne, visai nebūtina laukti, kol pagrobė- 
jai mus susiras. Turime pasinaudoti se- 
nomis geromis klasikinėmis tyrimo tech- 
nikomis ir patys juos atkapstyti. Galime 
pradėti rasdami atsakymą į mano dienos 
klausimą. 

— Koks gi jis? 

— Jei tikslas yra pinigai, kam grobti visą 
šeimą? 

— O, į šitą galiu atsakyti. 

— Tikrai? Nustebink mane, Proto 
Bokšte. 

— Masto ekonomija. Juk girdėjai, kaip 
statybininkų komanda apibūdino Džastiną 
Denbį. Stambus vyrukas, moka valdyti 
ginklą, tvirtas ir kūnu, ir dvasia. Ar tokiam 
vyrui supakuoti siųstum vieną žmogų? 

Vajatas suprato, kur jis lenkia. 

— Tikriausiai ne. 

— Tačiau, jei pagausėja sąjungininkų, 
tenka plonesnėmis riekėmis pjaustyti 
išpirkos pyragą. Jei Džastiną pagrobtų vi- 
enas žmogus, jis gautų du milijonus. Tačiau 
trys Džastino grobikai gautų tik po šešis 
šimtus šešiasdešimt šešis tūkstančius šešis 
šimtus šešiasdešimt šešis dolerius. Ne itin 
didelis laimikis, nors darbo įdėta nemažai. 
Tačiau pridėjus žmoną už milijoną ir dukra 
— už antrą, skaičiukai ir vėl patrauklūs. 

— Masto ekonomija. Vis dėlto dukra ir 
žmona didina riziką. Juk reikia suvaldyti, 
gabenti ir maitinti jau tris žmones. Panašu, 
kad gausesnės dalyvių gretos sumažina iš- 
mokos dalį žmogui. Išskyrus... 

Ir staiga Vajatas suprato. Idėją, kuri jam 
kirbėjo nuo antros valandos nakties. Kam 
reikėjo pagrobti visą šeimą, o ne vieną vyrą. 
Kodėl byla niekada neapsiriboja tik 

pajamomis ir nuostoliais. Visur atsiranda 
žmonės ir priežastys, skatinančios juos vi- 
enaip ar kitaip elgtis. 

— Kontrolė, — pareiškė Vajatas ir, vos 
ištaręs šį Žodį, suvokė esąs teisus. — Tik 
pagalvok. Vyrukas, turintis Džastino Den- 
bio reputaciją. Nusikaltėliai supranta, kad 
prireiks net kelių vyrų jį pažaboti, bet net ir 
tada jie jaudinasi. Todėl atsiranda dar 
geresnis pretekstas pagrobti žmoną ir 
dukrą. Būdamas vienas Džastinas Denbis 
gali kovoti. Tačiau kai šie padugnės turi 
paėmę jo šeimą... Kad ir ką jis mėgintų da- 
ryti, už viską sumokės žmona ir vienturtė 
dukra. 

Vajatas nutilo, papurtė galvą ir tarė: 

— O broli, šie vyručiai tikrai gabūs. 


Jie surado Denbio namą kelios minutės 
po aštuntos. Vajatas nebuvo miesto 

žmogus, bet jam būtų patikę gyventi šioje 
jaukioje, medžiais apsodintoje gatvėje, kur- 
ioje stovėjo kruopščiai restauruoti senov- 
iniai mūriniai namai. Tai buvo Bostono vei- 
das, už kurį turistai mokėjo pinigus. Jau 
nekalbant apie tai, kad šis rajonas buvo ar- 
chitektūrinė reklama kitaip gyvenantiems 
žmonėms. 

Ankstų šeštadienio rytą šiame rajone 
buvo tyku ir ramu. Gatvėje, savaime supra- 
ntama, stovėjo išrikiuotos mašinų eilės. 
Poršė karerai, volvo universalai, mersede- 
sai sedanai. Jei gyventojai galvojo, kad 
tokius automobilius drąsiai galima palikti 
gatvėje, Vajatui pasidarė įdomu, kas stovi 
jų privačiuose garažuose. 

Prie Denbių namo Vajatas nepastebėjo 
jokio mobiliojo valdymo centro ir net neį- 
sivaizdavo, kur atsirastų vietos tokiai 
milžiniškai mašinai. Jis taip pat neįžiūrėjo 
jokių ryškių budinčios policijos ženklų, bet 

suvokė, kad greičiausiai liepta Bostono 
patruliams vis pravažiuoti pro šalį ar kas 
nors panašaus. Jei staiga Denbiai netikėtai 
pasirodytų. Arba, didžiai pareigūnų sėkmei, 
jei grobikai sugrįžtų į nusikaltimo vietą. 

Kol kas apie čionykštę negandą bylojo 
tik ganėtinai diskretiška geltona nusikal- 
timo vietos juosta, užklijuota ant paradinių 
durų viršaus. Galbūt nenorėta jaudinti 
kaimynų. Arba netgi siekiant palaikyti ger- 
us bendruomenės santykius. Juk tikriausiai 
žmonės, mokantys tokius pinigus už savo 
būstą, nenori, kad kiltų pavojus jų nekilno- 
jamojo turto kainai. 

Kevinas suko ratus apie kvartalą kokias 
keturias ar penkias minutes. Galiausiai 
pasistatė automobilį bendrajame garaže ir 
patraukė atgal pėsčiomis. Puikus rytas pas- 
ivaikščioti. Vėsoka, vis dar jautėsi vėlyvo 
rudens šaltukas. Tačiau švietė saulė, šilo 

raudonų trinkelių šaligatvis ir, artėjant prie 
tikslo, ryškėjo įvairiaspalviai namų fasadai. 

Paradinės Denbių durys — tamsių rievių 
lazdynas, pamanė jis — buvo uždarytos. Va- 
jatas pradėjo nuo paprasčiausio varianto: 
jis pasibeldė. 

Ir durys atsidarė. 

Akimirką jis stovėjo atvipusiu iš 
nuostabos žandikauliu. Stebėdamas, kaip 
pamažu veriasi sunkios medinės durys, ir 
galvodamas, o, Dieve, jie grįžo. Tačiau dur- 
ims atsilapojus iki galo, priešais save išvydo 
Tesą Leoni, apsirengusią juodomis kel- 
nėmis ir baltais marškiniais. Jei ne prie 
klubo kabantis gana didelis ginklo dėklas, 
būtum galėjęs pamanyti, kad ji yra nekilno- 
jamojo turto agentė. 

— Taip ir maniau, kad užsuksite, — be 
įžangų tarė Leoni. — Geras tyrėjas viską 
turi pamatyti savo akimis. 

Ji žengtelėjo atgal ir įsileido į vidų Va- 
jatą su Kevinu. 


Vajatas tiesiog iš pirmo žvilgsnio 
įsimylėjo laiptus. Mėgino į juos nespoksoti. 
Po velnių, kad tik nepultų glostyti tokio 
puikaus stambiarievio kietmedžio. Raudon- 
medis, spėjo jis. Šviežiai aliejuotas, patam- 
sintas patina. Ir, ak, koks grakštus pasku- 
tiniojo laiptelio įlinkis, kokio puikaus rankų 
darbo kiekvienas turėklų  statramstis, 
pareikalavęs begalės valandų beprotiško 
kruopštumo. 

Tačiau nusisukęs nuo laiptų, jis atsigręžė 
į svetainę su įleistomis į sieną lentynomis, 
fantastiškai restauruotą židinio atbrailą, 
originalius lubų apvadus... ir pasidavė. Jis 
stovėjo vidury vestibiulio, apstatyto įkalčių 
kortelėmis ir nubarstyto pirštų antspaudų 

dulkėmis, o jautėsi esąs staliaus pasakų 
šalyje. 

— Įspūdinga, tiesa? — paklausė Tesa, 
nesitraukdama nuo durų. 

Vajatas pastebėjo, kad ji mėgsta 
palaikyti saugų atstumą. O savo tamsius 
plaukus moteris buvo susirišusi truputį per 
stipriai, lyg kontrolės pojūtis jai būtų 
svarbesnis už šukuoseną. 

— Po perkūnais, — mandagiai pastebėjo 
jis. 

Ji šyptelėjo ir mažumėlę nuleido pečius. 

— Atrodo, Libė visais požiūriais buvo ne 
iš kelmo spirta šeimininkė. Ji turėjo 
aukštąjį taikomųjų menų išsilavinimą ar 
panašiai, kas akivaizdu, vertinant jos 
pasirinktus spalvų derinius. Man jie atrodo 
nepaprastai skoningi, nes mano pačios 
namai balti, balti ir e... dar kartą balti. 

— Kur tu gyveni? 

— Ką tik nusipirkau nedidelį namuką 
Arlingtone. Naujojo Hampšyro standartais 
tikriausiai jis atrodytų mažas, bet man 
puikiai tinka. 

— Turi šeimą? 

— Dukterį, — Tesa atidžiai jį nužvelgė, 
lyg būtų šiek tiek nustebusi. — Mano vyras 
numirė prieš porą metų. 

Dar viena laukimo pauzė. Vajatas ap- 
sidairė po vestibiulį. Kevinas jau tyrinėjo 
nusikaltimo įkalčių korteles, susitelkęs ir 
suraukęs antakius, todėl buvo panašu, kad 
Vajatas liko vienas. 

— Užjaučiu dėl to, — mandagiai nutęsė 
jis. 

Ji dar kartą šyptelėjo, tačiau jau 
ironiškai. 

— Tai dėl to, kad tu iš Naujojo 
Hampšyro, — burbtelėjo Tesa. — Kartais 
pamirštu, kad ne visi seka Bostono žinias. 
Nori, kad surengčiau ekskursiją? Federalai 

dar nespėjo išsikrapštyti iš mobiliojo 
valdymo centro, todėl dar kurį laiką ši vieta 
priklausys tik mums. 

Vajatas stabtelėjo. 

— Mobilusis valdymo centras? Kur jis? 

— Galinėje alėjoje, už namo. Ten visi turi 
privačius garažus, automobilių statymo vi- 
etas ir visa kita, kas ne taip nublizginta. 
Tokia Bak Bėjaus tvarka. Čia driekiasi 
nuostabios, vaizdingos gatvės, tarkime, 
Marlboro alėja, kur kiekvienas namo fasa- 
das užburia savo grožiu. Tačiau už jos yra 
siaura galinė gatvelė, kurioje atsiskleidžia 
ne toks prašmatnus pastato vaizdas. Bo- 
stono FTB atvyko čia praėjusią naktį. Su 
didžiuliu baltu valdymo centru, labai dailiu 
iš išorės, be to, galiu lažintis, kad ir viduje 
yra smagių žaisliukų. O dabar mano eilė: ar 
man tik pasirodė, ar jus su ta šviesiaplauke 
agente kažkas siejo? 

— Su Nikole? — Vajatas patraukė drauge 
su Tesa, kuri iš vestibiulio žengė tikriausiai 
virtuvės link. — „Siejo“ yra pats tinkami- 
ausias žodis. 

— Ar ji gera? 

— Sakyčiau, kad taip. Protinga, sumani, 
ambicinga. Jei dingčiau be žinios, norėčiau, 
kad mano bylą tirtų ji. 

— Malonu girdėti. 

Įėjęs į moderniai įrengtą virtuvę, Vajatas 
pirmiausia pastebėjo krūvelę asmeninių 
daiktų ant granitinio stalo. FTB paliko 
daiktus taip, kaip rado, pranešė jam Tesa, 
nes šiandien čia turėtų atvykti ir nusikal- 
timo vietą apžiūrėti kažkoks elgesio eksper- 
tas. Be abejo, kad telefonų judinti nė 
nereikėjo: ryšio operatorius faksu atsiuntė 
visas žinučių ir skambučių ataskaitas. 

Vajatui užkliuvo asmeninių daiktų 
nusavinimas. Jie atimti siekiant ne tik 
sumažinti galimybes prisikviesti pagalbą ar 

tiesiog pabėgti — jie atimti, siekiant nuž- 
moginti. Iš penkiolikmetės išplėštas or- 
anžinis mobilusis telefonas, ant kurio 
nugarėlės puikavosi jos inicialai, suklijuoti 
iš „Swarowski“ kristalų. Nuo žmonos pirštų 
nutraukti sužadėtuvių ir vestuvių žiedai. Iš 
vyro išluptas raudonas apdaužytas šveicar- 
iškas peiliukas, kuris akivaizdžiai buvo 
labai mėgstamas ir dažnai naudojamas. 

Vaizdas taip pat kėlė deja vu jausmą. Tai 
vertė susimąstyti, apeiti krūvelę, apžiūrėti 
iš skirtingų pusių. Tada pagaliau Vajatas 
suprato. 

— Kaip sodinant į kalėjimą, — tarė jis. 

Tesa, taip pat užsiėmusi tyrinėjimų, 


pirmą kartą pakėlė akis. 
— Prieš sodinant į kalėjimą iš nuteistojo 
atimami visi asmeniniai daiktai, — toliau 


kalbėjo jis. — Papuošalai, piniginės, pini- 
gai, raktai, telefonai — viskas. Sudedi viską 

į krūvelę ir pastumi. Štai ką man tai 
primena. Sodinimą į kalėjimą. 

Tesa mąsliai linktelėjo: 

— Vadinasi, gali būti, kad vienas ar keli 
iš šių nusikaltėlių yra kalėję. 

— Deja, tai nė kiek nesumažina įtari- 
amųjų rato, — sausai atsakė Vajatas. — Mes 
jau spėjome, kad jie profesionalai, o tokie 
daugiausia jau turi teistumą. Žinai, 
kalėjime jie gali gilinti savo žinias, moky- 
damiesi iš daugiau patyrusių nuteistųjų, ir 
atrasti dar daugiau ryšių, tad išėję į laisvę 
imasi naujos nusikalstamos veikos. 

— Tačiau tavęs ciniku vadinti negalima. 

Vajatas pažvelgė į ją. 

— O pati gali pasigirti įgimtu trykštančiu 
optimizmu? 

Ir vėl ta šypsena. Platesnė, nuoširdesnė. 
Staiga pasirodė, kad ji ne vyresnė nei tris- 
dešimties. Jam atrodė, kad Tesa nuolat 
budriai įsitempusi, tarsi ko saugotųsi, tik jis 

dar nenustatė, ko tiksliai. Už to slypi istor- 
ija. Tikrai slypi istorija. 

— Pesimizmas — tai profesinė liga, — 
patikino ji. — Vadinasi, bent vienas iš mūsų 
įtariamųjų yra sėdėjęs. Tikriausiai FTB jau 
kapstosi šia kryptimi, bet dėl visa ko užsim- 
insiu jiems apie tai, kai išlįs iš savo kokono. 
Dar kas nors? 

— Kadangi vis kalbame, kad šio nusikal- 
timo motyvas yra pinigai, matau, kad būtų 
buvę galima neblogai pasipelnyti. Juk jei 
grobi šeimą dėl išpirkos, kam palikti auksą 
ir deimantus? Nejaugi grobikai nenori 
papildomų pinigų už savo pastangas? 

— Jie disciplinuoti, — pareiškė Tesa. — 
Tokia mano teorija. Pagrobėjai turėjo 
planą, kurio tvirtai laikėsi. Ir tai mane tru- 
putį gąsdina, nes vien Libės žiedas turėtų 
būti vertas lengvai prieinamų šimto tūk- 
stančių. Gerai pagalvojus, kol kiti vaikinai 
nemato, tokį gali lengvai įsimesti į kišenę... 

Vajatas suprato, kur ji lenkia, ir dėl to 
taip pat ėmė truputį nerimauti. Trumpai 
tariant, jiems teks ieškoti ne profesionalaus 
ir disciplinuoto nusikaltėlio. Jiems reikės 
sumedžioti profesionalių ir disciplinuotų 
nusikaltėlių komandą. 

— Aš manau, kad žmoną ir dukrą jie 
pagrobė norėdami geriau kontroliuoti 
Džastiną, — trumpai pasakė jis. — Kiek 
girdėjau, Džastinas yra kovotojas iš pri- 
gimties. Tačiau jei iškyla pavojus jo žmonos 
ir vaiko gyvybei... 

Tesa linktelėjo, jos veidas vėl surimtėjo. 

— Apriboja jo galimybes, — sumurmėjo 
ji. — Tai dar vienas įrodymas, kad grobikų 
komanda atliko namų darbus ir atvyko 
pasiruošusi. 

— Tačiau išpirkos dar neprašo? 

— Kol kas ne. Nagi, eime. Kilkime į 
viršų. 

Viršus pasirodė esantis trečiame aukšte. 
Čia buvo dar daugiau įkalčių kortelių ir 
grumtynių pėdsakų. Vedžiodama po 
nusikaltimo vietą Tesa jam papasakojo Bo- 
stono policininkų spėjamą įvykių eigą. Va- 
jatui ji atrodė įtikinama. Dievas li- 
udininkas, jam dar nėra tekę braižyti 
nusikaltimo schemos, vadovaujantis šlap- 
imo lašeliais. 

Apžiūrai pasibaigus, Tesa vėl nulipo 
laiptais žemyn. Antro aukšto aikštelėje Va- 
jatas stabtelėjo, nors ji jau lipo žemyn. 

— O kas čia? — pasiteiravo jis. 

— Šeimos kambarys, svečių miegamasis, 
biblioteka. 

— Turėjau omenyje, pagrobimo prasme. 

Ji papurtė galvą: 

— Šiame aukšte nieko nėra. 

— O viršutiniame aukšte, virš trečiojo? 

— Nieko. 

Vajatas susiraukė. 

— Vadinasi, veiksmas apsiribojo tik 
trečiu aukštu, kur jie pasiėmė merginą, 
vestibiuliu, kur jie palaužė tėvus, ir virtuve, 
kur sukrovė šeimos brangenybes, atimtas iš 
savo aukų? 

Tesa linktelėjo. 

Vajatas pasižiūrėjo į ją: 

— Itin preciziška, jei paklaustum mano 
nuomonės. Šio namo plotas turbūt kokie 
penki šimtai penkiasdešimt kvadratinių 
metrų? Kiek aukštų, kiek kambarių? 
Tačiau, sprendžiant pagal įkalčių stoką tam 
tikruose aukštuose, panašu, kad grobikai 
laiko veltui nešvaistė. Vienas du, ir baigta. 

Ji trumpam suakmenėjo ir pamažu ėmė 
suprasti, kas sakoma tarp eilučių. 

— Mes jau supratome, kad tai — saviškių 
darbas, arba bent jau signalizacijos kodą jie 
gavo iš Denbių pažįstamo. Tačiau tu nori 
pasakyti... 

— Jie lankėsi čia prieš tai, — šaltai išrėžė 
Vajatas. — Galbūt kaip svečiai, o gal 
žmogus, išdavęs signalizacijos kodą, pats 
apvedžiojo juos po namą. To užteko, nes 
nusikaltėliai tiksliai žinojo, kur yra Ešlinos 
kambarys ir kur atsistoti, kad užkluptų 
įeinančius tėvus. 

— Tai patvirtintų, kad jie buvo infor- 
muoti apie šeimos įpročius, — pridūrė 
Tesa. — Nes jei būtų vairavusi Libė, jiedu 
su Džastinu į namus būtų patekę per rūsyje 
esantį garažą, bet vairavo jis, todėl sutuok- 
tiniai įėjo pro paradinį įėjimą. 

— Kas būtų žinojęs tokias smulkmenas? 

— Namų šeimininkė, Dina Džonson. Dar 
spėčiau, kad artimi draugai ir pažįstami. 
Taip pat įmonės valdybos komanda bei 
darbininkai, su kuriais vakar susipažinome. 
Kiek žinau, jie šiuose namuose dažnai 
lankydavosi, be to, atrodytų logiška, kad 
Džastinas būtų pasakęs savo signalizacijos 

kodą, pavyzdžiui, jei reiktų ką nors paimti 
iš namų ar panašiai. 

— Kitaip tariant, gana platus įtariamųjų 
ratas, — apibendrino Vajatas. — Kuris 
mums jau pripūtė arabų. 

Jie sugrįžo į vestibiulį. Kevinas nebesil- 
ankstė iki grindų ir tikriausiai buvo nuėjęs į 
virtuvę. 

— Jei reikalas sukasi apie korporacinę 
naudą, — pradėjo Tesa, — kam juos grobti? 
Kaip Džastino ir jo šeimos pagrobimas gali 
daryti įtaką Denbio statybos įmonės 
perėmimui? 

Vajatas ėmė garsiai svarstyti: 

— Netekusi vadovo, įmonė atsiduria kr- 
izėje, tada nelaimės atveju vadovavimą per- 
ima Denbio statybos įmonės valdyba. 

— Kuriems galams? Jei Džastinas atsir- 
anda, jis ir vėl grįžta į savo pareigas. 

— Tačiau jis gali būti suluošintas. 
Sužalotas, — Vajatas nutilo. — Nužudytas. 

Tesa linktelėjo, jos veidas atrodė 
sunerimęs. 

— Visai gali būti. Dievaži, juk netrūksta 
atvejų, kai nepatenkinti verslo partneriai 
užsako žmogžudystę. Kartais netgi sunku 
suprasti, kodėl nusprendžiama nužudyti vi- 
eną ar kitą žmogų. 

Iš jos kišenės pasigirdo melodija. Tesa 
išsitraukė telefoną ir dirstelėjo į ekraną. 

— Atsiprašau, bet turiu atsiliepti. 

Vajatas linktelėjo ir išslinko į svetainę, 
kur dar kartą žvilgsniu paglostė drožinėtą 
židinio atbrailą, tada išsitraukė iš krepšio 
šūsnį popierių ir pasiruošė skaityti. 

Nė nepastebėjo, kaip šalia atsidūrė Tesa 
Leoni, siūbuojanti ant kulnų. 

— Jau žinau! 

— Ką žinai? 

— Atsakymą į savo klausimą. Pala, ne- 
jaugi čia įkalčių registras? — ji parodė 

pirštu į jo popierių šūsnį. — FTB tau davė 
peržiūrėti įkalčių registrą? 

— Ne FTB. Bostono policija. Aš suradau 
švarką, jei pameni, tad dabar knisuosi po 
FTB medžiagą, kaip pastarieji knisosi po jų. 
Pagalvojau, kad vadovaujantis detektyvas 
Neilas Kepas norės man atsidėkoti. 

Ji išpūtė akis: 

— Gražiai sužaista. 

— Kalnuose gyvena ne vien meškos ir 
briedžiai, — droviai patikino Vajatas. — 
Kartais tenka sutikti ir lapių. Na, tai koks gi 
atsakymas į tavo klausimą? 

— Iš kur Libė sužinojo apie savo vyro ro- 
maną? — iš karto išbėrė ji. 

Vajatas sumirksėjo. 


— Iš dukros? — spėjo jis. — Ji buvo 
užsukusi į pastatą įvertinti varžovę, kaip 
teigė Anita Benet. 


— Geras spėjimas, bet, pasak kirpėjo, 
Libė apie kitą moterį sužinojo prieš pusę 

metų, o Ešlina išdygo vestibiulyje tik prieš 
tris mėnesius. Taigi, kaip Libė apie tai 
sužinojo? Gal ką nors pamatė? O gal 
nugirdo? 

Vajatas krestelėjo galvą. Jis ėmė supra- 
sti, ką ji bando pasakyti. 

— Įdomu. 

— Šį rytą, — tęsė Tesa, — aš paprašiau 
Libės telefono trumpųjų žinučių transkrip- 
cijos. Ir še tau: birželio pradžioje ji gavo 
žinutę, kurioje buvo liepiama nenuleisti 
akių nuo savo vyro. Tada, po dviejų dienų, 
gauta žinutė su klausimu, ar ji žinanti, ką 
Džastinas veikia pietų metu. Trečioji žinutė 
pasiekė dar kitą dieną ir joje buvo ragin- 
ama patikrinti vyro susirašinėjimus mobili- 
uoju telefonu. O dabar dar vienas dalykas 
— žinutės Libei siųstos iš išankstinio 
mokėjimo kortelės, tad siuntėjo tapatybės 
nustatyti neįmanoma. 

— Jis uždangstė savo pėdsakus, — mąstė 
Vajatas. 

Tesa vėl nusišypsojo. Jos mėlynos akys 
atrodė vaiskesnės, o veidas — gyvybinges- 
nis, ir galbūt jis visai iš proto išsikraustė, 
bet pajuto, kad sėdi sulaikęs kvapą. 

— Įdomu, kad pasakei „jis“, nes iš pra- 
džių maniau, kad tai buvo ji. Ir man šovė į 
galvą vienintelė moteris, kuri galėjo žinoti 
panašaus pobūdžio informaciją — Ketrina 
Čapman. Todėl paprašiau vieno Nortledžo 
analitiko nuodugniai ją patikrinti. Ir spėk, 
ką? Tu teisus. Ko gero, tai buvo jo pėdsakai. 
Pasak mano genialiojo analitiko, Ketrinos 
Čapman dėdė yra ne kas kitas, o antras 
pagal eilę Džastino patikėtinis — Krisas 
Lopesas. 

Džastiną pirmą kartą sutikau dirbdama 
savo draugės drabužių butike. Padėdavau 
aptarnauti klientus savaitgaliais, laisvu 
metu užsiimdama savo pirmuosius žingsni- 
us žengiančiu juvelyrikos verslu. Už tai 
draugė man mokėjo skatikus, bet leido 
butike eksponuoti savo papuošalus. 

Išgirdau, kaip žvangtelėdamos prasivėrė 
durys, ir aš, pakėlusi galvą nuo krūvos 
skarelių, kurias tuo metu rūšiavau, išvydau, 
kaip į parduotuvę įžengė Džastinas. 

Galiu papasakoti kiekvieną tų pirmųjų 
penkiolikos minučių detalę. Pamenu jo ru- 
dus plaukus, tuomet jie buvo ilgesni ir tam- 
sesni, pamenu, kaip jie kone berniukiškai 
krito ant jo kaktos šono. Prisimenu, koks 

atrodė didelis, plačių pečių apimtys buvo 
tiesiog fiziškai juntamos, rodėsi, kad jie 
uždengia saulę tikrąja šių žodžių prasme. 
Jis dėvėjo mėlynus džinsus, bet tikrai ne iš 
kokio nors dizainerio parduotuvės. Vyro il- 
gos kojos buvo apmautos pačiais paprasči- 
ausiais, nusitrynusiais, apsmukusiais džin- 
sais ir apautos nuspardytais darbiniais 
batais, o ant viršaus buvo apsivilkęs alyvuo- 
gių spalvos „L.L. Bean“ striukę. 

Ir jo šypsena. Staigi, spontaniška. Jis 
pasižiūrėjo į mane ir, plačiai išsišiepęs, 
pareiškė: 

— Ačiū Dievui, esu išgelbėtas! 

Ir tą pačią akimirką aš sutirpau. 

Norėjau perbraukti pirštais jo plaukus. 
Norėjau pajusti jo tvirtą krūtinę. Savo šn- 
ervėmis įtraukti jo kvapą. Troškau be per- 
stojo klausytis jo žemo balso, dusliai 
kuždančio man į ausį. 

Tą dieną jis ieškojo dovanos draugei. Ir 
aš, suprantama, pardaviau jam vieną iš sa- 
vo originalių kaklo papuošalų. 

Ant etiketės užrašiau savo telefono 
numerį. 

Taip įvyko pirmasis mūsų pasimatymas, 
ir aš galiu papasakoti, kaip tiksliai atrodė 
Džastino veidas: dabar jis buvo truputėlį 
suglumęs, beveik droviai įteikė man vieną 
geltoną rožę, o tada, ištiesęs ranką, padėjo 
įlipti į savo seną „Range Rover“. Atleisk už 
purvą, išsibarsčiusius pieštukų galus ir, ai, 
suvyniotus pastatų brėžinius. Jis užsiėmė 
statyba, taip pasakė pats, o čia — profesinė 
liga. 

Prisimenu, kokios buvo jo akys, kai 
pirmą kartą mylėjomės — tai vyko ne tą 
patį vakarą, nors aš ir būčiau sutikusi. 
Delsėme iki ketvirto pasimatymo, ir jo akys 
atrodė tokios įsitempusios, tokios sus- 
itelkusios į mano veidą, kiekvieną iš mano 

lūpų sklindančią aimaną, kiekvieną ban- 
guojantį mano kūno judesį, kad net 
pasirodė, jog jis mėgina mane įsiminti. Tai 
yra Libė. Štai kas Libei patinka. 

Vėliau Džastinas prisipažino, kad tą 
kartą labai nervinosi, ir tai išgirdusi ėmiau 
taip kvatotis, jog jis prisiekė daugiau 
niekada neatskleisti man nė vienos 
paslapties. 

Vis dėlto jis dalijosi paslaptimis. Jis pri- 
sipažino, kad myli mane, pirmiau nei aš. 
Pasakė, kad vieną dieną tapsiu jo žmona, 
kai pati dar apie tai negalvojau. 

O tada, vieną ketvirtadienio vakarą, kai 
vyras sugrįžo namo iš itin ilgos ir vargin- 
ančios komandiruotės, ir aš jį pasitikau su 
rausvų ir žydrų balionų puokšte bei žinia, 
kad laukiuosi, jo veidą užliejo visa virtinė 
emocijų. Nuo išsunkto nuovargio iki 
sutrikusio šnairavimo ir pamažu 
užplūstančio džiaugsmo. Po kurio sekė 

neapsakoma, begalinė laimė. Jis paleido iš 
rankų savo krepšį. Iškėlė mane į viršų, aš 
paleidau balionus, kurie išskrido pro duris, 
ir mes ėmėme juoktis, tada verkti, ir iki šios 
dienos jaučiu sūrymą ant jo skruostų. 

Santuokos prisiminimai. Mano vyro 
veidai. Kiek daug akimirkų, kai mačiau jį 
taip aiškiai. Kiek daug akimirkų, kai žinau, 
kad jis taip pat mane matė. 

Ar tai ir pranyksta laikui bėgant? Ne tiek 
nublanksta susižavėjimas, kiek pamažu ima 
blaustis mūsų regėjimas? Ilgainiui tapome 
vienas kitam nebe regos lauko centru, o 
kone baldais, kuriuos kiekvieną dieną 
reikia apeiti. Žinau, kad pastaraisiais 
mėnesiais būta tokių vakarų, kai sėdėdavau 
už stalo, visiškai apsvaigusi nuo vaistų, ir 
mėgindavau valios jėga priversti vyrą į 
mane pažiūrėti. Tačiau jis ir toliau rami- 
ausiai  kimšdavo vakarienę, tad aš 

įsipildavau dar vieną taurę vyno, mėgin- 
dama užpildyti atsivėrusią tuštumą. 

Sunku suvokti, kad savo paties gyvenime 
esi nepastebimas. Tačiau aklumas galbūt 
buvo abipusis. Nes jei ne trys į mano tele- 
foną atsiųstos žinutės, nebūčiau net pagal- 
vojusi, kad Džastinas turi romaną. Vad- 
inasi, aš taip pat pradėjau nebepastebėti sa- 
vo vyro. 

Tačiau dabar aš jį mačiau. 

Pastebėjau patinimą prie kairės akies. 
Penkis įpjovimus ant skruosto. Apatinę 
lūpą, iš kurios vis dar sunkėsi kraujo lašas. 
Bjaurius mėlynių pėdsakus ant jo kaklo ir 
pečių. 

Jo rudi plaukai, kurie jau spėjo žilstelėti, 
atrodė drėgni, lyg nuo patirto skausmo 
būtų išprakaitavęs. Be to, Džastinas siaub- 
ingai šlykščiai dvokė, nors galbūt dvokiau 
aš. 

Nužmoginimo procesas, siekiant mus 
palaužti, paversti gyvuliais. 

Tačiau aš neleisiu, kad taip atsitiktų. 
Neleisiu mūsų grobikams laimėti. 

Žvelgiau į savo sutuoktinį. Vėl mačiau jį 
— gerą vyrą, kuris davėsi mušamas, kad ap- 
saugotų savo žmoną ir dukrą. Narsų vyrą, 
kuris net kęsdamas skausmo agoniją 
nepratarė nė žodžio, kol mudvi su Ešlina iš 
lėto pastatėme jį ant kojų ir palengva 
nuvedėme iki apatinio gulto. 

Mano vyras. 

Nusiunčiau dukrą į lovą. Vienai nakčiai 
jau buvo gana, ir jai reikėjo pailsėti. Tada, 
nors rankos vis dar nevaldomai drebėjo ir 
kartkartėmis turėdavau stabtelėti, kad at- 
gaučiau kvapą, aš lėtai ir švelniai nuploviau 
kraują nuo Džastino veido. 

Jis atsiduso. 

Pabučiavau jį į lūpų kamputį. 

Jis vėl atsiduso. 

— Atsiprašau, — ištarė. 

— Viskas gerai. 

— Norėčiau... 

— Šššš. Ilsėkis. 

Pavyko jį nuraminti. Tada aš užmigau, 
tebesėdėdama ant gulto krašto ir laikydama 
savo vyro ranką. 


Jie neatėjo iš pačio ryto. Galbūt nus- 
prendė, kad praeitą naktį užtektinai mus 
prikankino. Arba, kas būtų labiau tikėtina, 
stengėsi patys atsigriebti ir pailsėti. 

Siauras mūsų langelis nušvito saulės 
spinduliais. Pabudau pasitempusi sprandą, 
nes miegojau atsirėmusi į metalinį gulto 
mietą. Jaučiausi silpnai, bet skausmas nebe 
taip kankino. Greičiau kaip vidutinio 
amžiaus moteris, kuriai labai trūksta 
vandens, maisto ir gero nakties miego. 

Tabletės, supratau. Tai, ką man davė 
Radaras, maskavo abstinencijos košmarą, 
slopino simptomus. Nežinojau, koks tai 
vaistas. Ne vikodinas, nes nuo jo viskas 
tarsi maloniai nušvisdavo, sušvelnėdavo 
aštrūs tikrovės kampai. Nejaučiau nieko 
panašaus. Nesijaučiau tirpstančioje pasakų 
šalyje, tik mažiau drebėjau, mažiau pykino 
ir ėmė neviltis. 

Turėjau paklausti Radaro, kokie tai vais- 
tai, bet nebuvau tikra, ar noriu žinoti at- 
sakymą. Dabar, būtent šį momentą, jauči- 
ausi geriau. O tokiomis aplinkybėmis 
geriau tikriausiai negalėjo ir būti. 

Kol šeima miegojo, pasinaudojau tuale- 
tu, tada pripildžiau vandens puodelį, ir tai 
buvo didis pasiekimas, nes iš čiaupo vos 
lašėjo. Tikriausiai taip nuteistieji ir leidžia 
laiką kalėjime. Stoviniuoja laukdami, kol 
prikapsės užtektinai vandens, kad sudrėk- 
inę pirštą nusipraustų burną ir veidą. 

Mažais gurkšneliais gėriau vandenį, 
norėdama įveikti dehidrataciją, ir žiūrėjau 
pro mūsų kameros durų langelį, pro kurį 
atsiveria vaizdas į didžiulį, erdvų, pernelyg 
ryškiai apšviestą bendrąjį kambarį, svarsty- 
dama, kur šį kartą pasislėpė mūsų 
užpuolikai. 

Galiniame kairiajame bendrojo kam- 
bario kampe buvo dušų vieta. Pertvaromis 
atskirtos, plačios, baltomis plytelėmis išk- 
lotos nišos — šešios vienoje ir šešios kitoje 
pusėje. Už dušų eilių žiojėjo viena itin 
didelė niša su metaliniais turėklais, pri- 
taisytais prie sienų iš abiejų pusių. 
Neįgaliesiems. Dalykai, apie kuriuos ne- 
susimąstai. Kad ne visi nuteistieji yra stam- 
būs ir tvirti vyrai. Kai kurie patyrę traumas, 
senstantys ar dar kaip nors suluošinti. 

Nenorėčiau, kad tokie čia atsidurtų. 
Netgi pati negalėjau ištverti buvimo čia. 

Suprantama, nė vienas dušas neturėjo 
matinio stiklo durelių, nebuvo netgi pigių 
sintetinių dušo užuolaidų. Viskas atvira. 
Panašu, kad maudynės kalėjime buvo 
striptizas visų pramogai. 

Vis dėlto į dušų nišas žvelgiau su ilgesiu. 
Mano plaukai karojo sulipusiomis ir 
nutįsusiomis sruogomis. Mano prakaitas 
persisunkė per oranžinę kalinio uniformą, 
jutau, kaip druskos šerkšnas aptraukia 
mano odą. Bandžiau išmąstyti, ar pavyktų 
bent iš dalies nusirengti ir, pasinaudojus 
kapsėjimu iš čiaupo, apsiprausti bent 
viršutinę kūno dalį. 

Tačiau tam negalėjau prisiversti. Per 
daug baiminausi pašalinių vabalų, kurie bet 
kurią akimirką gali įvirsti pro duris. Koks 
būtų Miko žvilgsnis, jei išvystų mane bent 
kiek apsinuoginusią. 

Kalėjimas turėjo akis, sakė Džastinas. 

Net ir dabar jie mus stebėjo. Stebėjo 
mane. 

Gurkštelėjau dar vandens ir nusisukusi 
nuo durų išvydau Džastiną, kuris jau buvo 
prabudęs, ir nuo apatinio gulto žvelgė į 
mane. 

— Ešlina, — sukrankė jis. 

— Ji miega. 

Prinešiau jam puoduką vandens. Pri- 
laikiau galvą, kol siurbė pirmuosius 
gurkšnius. Kai prisiliečiau, jis trūktelėjo, 
bet nieko nepasakė. 

— Ar jie... nebuvo sugrįžę? 

Nesupratau, apie ką jis kalba, todėl tik 
žiūrėjau sumišusi. 

— Po to, kai buvo pasiėmę mane. Jie 
nebuvo sugrįžę... jūsų? 

— Ne, — patikinau. 

— Tikėjausi, kad... negrįš. Kol jie muša 
mane... žinojau, kad tuo pat metu negali... 

skriausti jūsų. Tačiau tada Z dingo. Nežino- 
jau... kaip tai suprasti. 

— Mes jo nematėme. 


— Aišku. 
— Džastinai... dėl ko? Jei visa tai dėl 
pinigų... — pamojau ranka į jo siaubingai 


sutinusį ir sumaitotą veidą. — Dėl ko? 

— Aš ne... žinau. Jie vis kartojo man... 
kad nustočiau. Nustočiau daryti ką? — 
Džastinas  nusivaipė,  gurkštelėjo dar 
vandens. — Tada pareiškė, kad klausimus 
čia uždavinėja jie, ir vėl ėmė mane daužyti. 

Apie tai pagalvojusi, suraukiau antakius. 

— Ar tu... — pradėjau aš, — galbūt darei 
kažką, ko negalima daryti? 

Mano vyras nusišypsojo, bet sumuštame 
veide jo šypsena atrodė liūdna. 

— Nori pasakyti, neskaitant neištikimy- 
bės savo žmonai? 

Aš nuraudau ir nusisukau. 

— Aš nutraukiau tuos santykius, Libe... 
kaip tu ir prašei... prieš pusę metų. Būtų 
geriausia, jei išvis nebūčiau į juos įsivėlęs. 

— O gal tai kas nors kita? Susiję su 
darbu? 

Tačiau Džastinas laikėsi savo: 

— Atsiprašau. Juk žinai, kad atsiprašau, 
tiesa? 

Nieko neatsakiau, tik nusukau akis. 

— Tačiau tu vis tiek nelaiminga, — ištarė 
jis tokia veido išraiška... 

— Aš stengiuosi, — galiausiai ištariau. 

— Labai laukiau vakarykščio mūsų 
pasimatymo. 

— Aš irgi. 

Tačiau vis dar negalėjau pažiūrėti jam į 
akis. Nebuvau pasirengusi šiam pokalbiui. 
Man buvo patogiau laikyti savo vyrą blogi- 
uku. Jis melavo, apgaudinėjo mane. Jei 
vadovausiuosi tokiu požiūriu, tada nereikės 

kaltinti savęs dėl visiškos gyvenimo 
griūties. 

Man nereikės knaisiotis po savo 
paslaptis, savo išdavystes, savo nesąžining- 
umą. Jei neatleisiu, man pačiai nereikės 
atgailauti. 

— Ar aš galiu dar ką nors padaryti? — 
dabar paklausė Džastinas. 

Vos vos šyptelėjau: 

— Padėti mums pabėgti iš kalėjimo? 

Panašu, kad mano prašymą jis priėmė 
rimtai. 

— Libe, brangioji, aš pastačiau šį 
pastatą. Patikėk manimi, iš jo pabėgti neį- 
manoma. Tai buvo viena iš mano ir visos 
komandos užduočių. Sienoje neišsikirsi 
tunelio, po grindimis neprasikasi, langų 
neišdaužysi. Ką ir kalbėti apie septynerias 
elektroniniu būdu valdomas duris, skiri- 
ančias mus nuo laisvės. Pagal tuos pačius 
standartus pastatytos ir medicinos punkto, 

virtuvės ir bendros patalpos, tik apstatytos 
kitokia įranga. Kol valdymo kambaryje yra 
bent vienas iš mūsų pagrobėjų — 0 panašu, 
kad jie laikosi tokios standartinės pro- 
cedūros — jis stebi ir bet kuriuo metu gali 
užkirsti mums kelią. 

— Ojei įveiktume juos jėga? 

— Ką? Kaip? Jau bandei kėsintis į Miką, 
bet kas iš to išėjo? Mane nukratė 
elektrošoku, Ešliną nukratė elektrošoku, o 
tu gavai smegenų sutrenkimą. Net jei 
mums pavyktų nugalėti abu lydinčius 
grobikus, net jei pasisektų pažaboti Miką ir 
Z, Radaras vienu piršto prisilietimu prie ju- 
timinio ekrano valdymo sistemos galėtų 
užrakinti visą įstaigą. Liktume įkalinti kuri- 
oje nors kameroje arba koridoriuje ir tektų 
laukti, kol Z su Miku atgaus sąmonę. 

— Ir atsilygins mums tuo pačiu, — švel- 
niai pridūriau aš. 

— Taigi. 

— O jei pasisektų išvilioti Radarą iš 
valdymo kambario? — pasiūliau. — Arba, 
galbūt dar geriau, jei pamėgintume ne 
pabėgti iš kalėjimo, bet įsigauti į valdymo 
kambarį, jeigu anas toks svarbus. Tada 
galėtume įkalinti Z su jo komanda bendra- 
jame kambaryje arba tambūre, bet kur. 
Duoti patiems paragauti savo vaistų. O tada 
galėtume įjungti signalizaciją, — tęsiau jau 
entuziastingiau. — Juk vietinė teisėsauga 
turėtų nustatyti, iš kur sklinda sirenos, 
tiesa? Nesvarbu, ar tai neveikiantis kalėji- 
mas, ar kas nors kita. Jie atvažiuotų, išgel- 
bėtų mus, suimtų grobikus. Ir viskas! 
Mano idėją Džastinas atmetė ne iš karto. 
— Ne pabėgti, o įsilaužti, — svarstė jis. 
Trumpai linktelėjo ir susiraukė iš skausmo. 
— Įmanoma. Valdymo kambaryje yra ju- 
timinis ekranas, kuriuo viskas kontroliuo- 
jama. Jei moki naudotis „iPad“, turėtum 
suprasti, kaip naudotis šia sistema. Be to, 

valdymo kambarys buvo pastatytas kaip 
„saugi  minipatalpa“. Tai vieta, kur 
pareigūnai galėtų atremti kritinę kovą. Ten 
įmontuotas balistikos ekspertų patikrintas 
stiklas yra keturis kartus tvirtesnis nei 
mūsų kameroje, todėl Z arba jo komandos 
nariams tektų visą valandą šaudyti, kol 
pavyktų sudaužyti. Tiek laiko pakaktų įjun- 
gti signalizaciją ir sulaukti gelbėtojų. 

— Tad mums tereikia sugalvoti, kaip 
išvilioti asmenį, esantį valdymo kambaryje, 
— pasakiau aš. 

Prisislinkau arčiau savo vyro ant gulto. 
Abiejų balsai pagyvėjo. Tikriausiai jau ke- 
letą mėnesių taip ilgai nekalbėjome vienas 
su kitu. Tad iškilo prisiminimai iš praeities, 
dar iš pačios santuokos pradžios, kai mudu 
valandų valandas diskutuodavome apie 
viską, pradedant geriausiu darželiu Ešlinai, 
Džastino rūpesčiais sudarant konkretų san- 
dorį ir baigiant laukiančios vakarienės 

svečių sąrašu. Tais laikais mudu buvome 
puiki komanda. Bent jau aš taip galvojau. 

— Galime pagrasinti Z arba Mikui. Ne 
tik įveikti juos fiziškai, bet ir parodyti, kad 
ketiname suduoti mirtiną smūgį. Radaras, 
norėdamas jiems padėti, bus priverstas 
išlįsti iš valdymo kambario. 

Džastinas neatrodė įtikintas: 

— Ir kuo gi mes jiems pagrasintume? 

— Peiliuku? 

Kadangi buvome kalėjime, tai buvo vien- 
intelis dalykas, šovęs man į galvą. 

—  Pagamintu iš?.. Neturime nei 
plastikinių šukų, nei dantų šepetėlių, nei 
tušinuko. Be to, Z ir Mikas priežtai laikosi 
kalėjimo protokolo: nesinešioja jokių 
mirtinų ginklų, kuriuos būtų galima 
nugvelbti ir panaudoti prieš juos pačius. 

— Bet Z diržo kišenės prikrautos. Kam 
tiek daug skyrelių? Juose tikrai kas nors 


yra. 

— Bet jos tokios mažos, kad ten tikrai 
netilptų nei peilis, nei pistoletas. 

— Visgi kažkas yra! 

Džastinas šyptelėjo: 

— Teisybė. Tačiau net galvojant apie jų 
elektrošokus, kaip mes ketiname įgyvend- 
inti savo kėslus? Kaip nuginkluosime ir 
įveiksime Z su Miku? Šiandien dar nežiūrė- 
jau į veidrodį, bet kažkodėl įsivaizduoju, 
kad neatrodau toks sveikas kaip vakar. 

O sudėjus su mano ribotomis fizinėmis 
galiomis... 

— Gaisras, — pamėginau vėl. — 
Sukelsime gaisrą. Tikriausiai virtuvėje. 
Paliesime aliejų ant viryklės ar panašiai, 
kad atrodytų, kaip nelaimingas atsitikimas, 
bet, užuot užgesinę liepsną su miltais, im- 
sime vėdinti rankšluosčiais. Jiems teks 
drauge gesinti gaisrą. 

— Visame pastate yra įrengta priešgais- 
rinė sistema, — atsakė Džastinas. — Vienas 

prisilietimas prie jutiminio ekrano valdymo 
kambaryje, ir gaisro nebėra. Užtat mes 
liksime šlapi. 

— Kas belieka? — beviltiškai paklausiau. 
— Juk turi būti kokia nors išeitis. Visada 
būna. 

— Išpirka, — ištarė mano dukra. 

Mudu su Džastinu išsigandę sužiurome į 
viršų. Mes nepastebėjome, kad Ešlina jau 
pabudusi. Ir dabar tirštai nuraudome it 
prasikaltę. 

Laukiau, kol nusiramins Džastinas. Jis 
mane nustebino šaltai prabildamas: 

— Nemanau, kad juos tai domintų, 
mažute. Atrodo, jie siekia kažko kito. Tik 
nežinau ko. 

— Žinau, — atšovė Ešlina. — Tiek girdė- 
jau. Bet ar tu jiems sakei apie draudimą? 

Mano dukters veidas sukėlė man dėja vu 
jausmą. Staiga supratau. Ji priminė 
Džastiną. Ešlina atrodė lygiai kaip mano 

vyras, kai susidurdavo su didele statybų kr- 
ize, bet siekdavo gauti dviejų šimtų mili- 
jonų dolerių vertės projektą. 

— Taip. Tačiau draudimo suma tėra 
keturi milijonai. Mūsų šeimininkai... — šį 
žodį jis ištarė sausai, — yra trijų Žmonių 
kompanija. Nemanau, kad vos daugiau nei 
milijonas būtų adekvati suma kiekvienam 
nariui. 

— Mes galime sumokėti daugiau, — įs- 
iterpiau aš. — Iš savo fondų. 


— Brangioji... — Džastinas nutilo. Pauzė 
tapo per ilga. 

— Mes nebe... šiuo metu mes neturime 
tokių išteklių. 

— Atsiprašau? 


— Aš nebeimu algos, Libe. Jau šešiolika 
mėnesių. Nepavyko gauti kelių pelningų 
projektų, pinigų srautas menkas... Taupiau 
įmonės pinigus, kad galėtume išmokėti 
atlyginimus. 

Prabilau ne iš karto. Ne dėl to, kad 
Džastino žodžiai mane išgąsdino. Ir ank- 
sčiau teko su tuo susidurti. Savo komandą 
Džastinas irgi laikė savo šeima ir dažnai jų 
atlyginimo svarbą iškeldavo aukščiau nei 
saviškio. 

Ne, nutilau dėl to, kad prieš tai jis man 
nieko nesakė. Šešiolika mėnesių. Metai ir 
trečdalis. Tikriausiai tiek laiko tolome vien- 
as nuo kito. 

— Mes turime išteklių, — pagaliau 
ištariau. — Antikvarinių daiktų, juvelyrikos 
dirbinių, automobilių, du namus. Galėtume 
parduoti... 

— Manau, kad išpirkai tinka tik grynieji 
pinigai. 

— Galbūt išpirką iš savo išteklių galėtų 
sumokėti įmonė. Žinoma, tai būtų smūgis, 
bet juk ir mūsų mirtys ne mažesnis smūgis, 
tiesa? Noriu pasakyti... 

Džastinas pažvelgė į mane. Ir netikėtai 
jo veido išraiška persimainė. 

— Mano mirtis, — sumurmėjo jis. 

Mudvi su Ešlina atsargiai sužiurome į jį. 

— Ką? 

— Libe, tu teisi. Mano mirtis. Štai ko 
mums reikia. 

— Džastinai, mes neketiname tavęs 
pražudyti dėl išpirkos fondo. Nebus jokių 
žudymų, jokių mirčių. Mudvi su Ešlina 
draudžiame tokius dalykus. 

— Jums ir nereikės nieko daryti. Visiškai 
nieko. Iš tiesų, tai netgi juokinga, — 
Džastino ištinusi lūpa sutrūkčiojo. — Z, Mi- 
kas, jie jau atliko sunkiausią dalį. Eina jie 
šikt. Mes išsipirksime prakeiktas savo pačių 
gyvybes. Ir tiksliai žinau, kaip tai 
padarysime. 

Krisas Lopesas gyveno pietiniame Bo- 
stone. Tačiau ne ką tik atnaujintame, 
besivystančiame Pietų rajone, bet 
nepagražintoje dalyje, apgriuvusiame trijų 
aukštų name su išpuvusia veranda ir pigia 
plastikine apdaila. Žinoma, iki čia galėjai 
pėsčiomis pareiti iš kelių vietinių barų, bet 
visgi... 

"Tesa vairavo savo automobilį, kartu su ja 
važiavo Vajatas. Kitas Naujojo Hampšyro 
pareigūnas, Kevinas, pasiliko, nes ketino 
apskambinti Naujojo Hampšyro ligonių 
priimamuosius bei metadono klinikas ir 
pasidomėti, ar nebuvo pastebėta Libė 
Denbi. 

Tesa nervinosi dėl greta automobilyje 
sėdinčio vyro, tik nesuprato kodėl. Vis- 
ureigio „Lexus“ viduje buvo ganėtinai erd- 
vu. Jos pradinis spėjimas pasitvirtino — 
panašu, kad Vajatas neturėjo polinkio malti 
liežuviu. Jis sėdėjo atsipalaidavęs, at- 
sirėmęs į keleivio pusės dureles, centrinę 
konsolę palikęs neutralioje zonoje. 

Prie vairo jai teko atlikti keletą staigių 
manevrų. Vienur prisišlieti, kitur pras- 
isprausti. Kartą jis net švilptelėjo, įvertin- 
damas, kaip mikliai ji apsuko ypač 
agresyvų vairuotoją. Tačiau Vajatas nieko 
nekomentavo ir neatrodė pernelyg 
įsitempęs. 

— Dieve, palaimink kalnus, — kartą 
panosėje burbtelėjo Vajatas, ir Tesa 
pamanė, kad taip jis išreiškė savo nuomonę 
apie Bostono vairuotojus. 

Savo automobilio GPS ji buvo 
pasirinkusi anglų liokajaus balsą. Praminė 

jį Džyvsu. Šį akcentą pasirinko ne tik 
norėdama pralinksminti Sofi, kuri po to 
mėgindavo jį pamėgdžioti, bet ir dėl to, kad 
nurodymas apie artimiausią U formos 
posūkį ne taip erzino, kai buvo tariamas 
karalienės anglų kalba. Išgirdęs pirmąjį 
nurodymą, Vajatas nesuvaldė šypsenos, 
vadinasi, jis turi humoro jausmą. O jai tai 
patiko. 

Taip pat jis buvo ką tik nusiprausęs ir 
apsivilkęs švaria uniforma. Panašu, kad 
viską kruopščiai planuodavo. 

Jai tai irgi patiko. 

Gerai, vadinasi, Krisas Lopesas. 

Automobilį jie pasistatė prie vietinio 
baro, tada nuėjo iki kampo ir apžvelgė 
byrantį trijų aukštų statinį, kuris turėjo 
būti Kriso Lopeso namai. 

— Yra ką sutvarkyti, — Vajatas ne 
klausė, o teigė. — Lažinuosi, kad kai tik turi 
laiko, jis čia pasikrapšto. Juk turi ir 


525/974 
įgūdžių, ir ryšių. Galbūt netgi pasinaudoja 
„papildomomis“ medžiagomis iš statyb- 
viečių. Taip kuria teisingumą tarp asmen- 
inės naudos ir korporacinio pertekliaus. 

Tesa linktelėjo. Spėjimas greičiausiai 
teisingas. Šią minutę namas atrodė tykus. 
Šviesos nedegė. Vakar vakare jie klausinėjo 
Denbio statybininkus iki vėlumos. Tačiau 
Tesos nebūtų nustebinusi žinia, kad po to 
visa komanda patraukė išgerti poros bokalų 
alaus ir pasidalyti savo įtarimais, baimėmis 
bei kalte dėl dingusio viršininko. 

Įdomu, svarstė ji, ar pirmadienis bus 
įprasta darbo diena, kai jie išskris į kurią 
nors iš savo statybviečių? O gal vaikinai 
sukiosis arčiau namų, nekantriai laukdami 
naujienų? FTB neuždraudė keliauti nė vi- 
enam Denbio įmonės vadybos nariui. 

Tačiau galbūt po pokalbio su Lopesu 
padėtis pasikeis. 

Vajatas žengia pirmas, savo didesniu 
svoriu išmėgindamas linkstančius laiptelius 
ir ranka parodydamas, kurių vietų vengti. 
Tai nebuvo didelio atidumo reikalaujantis 
apsilankymas, bet Tesa pastebėjo, kad abu 
nutilo: Vajatas užėmė priekinę padėtį, Tesa 
automatiškai atsidūrė pora žingsnių jam už 
nugaros, iš kur galėjo jį pridengti, nors ją 
dengė kur kas stambesnis kolegos kūnas. 

Šįryt ketvirtą valandą į jos lovą įlindo 
Sofi. Netarusi nė žodžio. Tiesiog susirangė 
greta. Tesos žadintuvas suskambo šeštą. 

— Ponia Enis sakė, kad tu padedi šeimai. 

Tesa jau stovėjo kambario viduryje ir 
susikaupusi ruošėsi. 

— Taip. 

— O kas jiems atsitiko? 

— Jie... ėmė ir dingo. 

Dukra atsisėdo lovoje ir tarė: 

— Juos kažkas pasiėmė. 

— Tuo dar nesame tikri. 

Sofi užtikrintai pakartojo: 

— Kažkas juos pasiėmė. Ar jie turi mažą 
mergaitę? 

— Jie turi didelę mergaitę. Paaugę. 

— Ar ji moka muštis? 

— Man sakė, kad jų visa šeima moka 
muštis. 

— Tai gerai. Jie bus kokioje nors tam- 
sioje vietoje. Pagrobėjai tokias mėgsta. Jie 
pasigrobia tave ir užrakina vieną, kur nors, 
kur labai tamsu. Pirmiausia apieškokite 
tokias vietas. 

Tesa nusisuko nuo spintos ir liūdnai 
pažvelgė dukrai į akis, kurios taip pat 
atrodė liūdnos. Psichologas patarė kalbėtis 
apie Sofi traumą: pripažinti nelaimę, 
skatinti bendravimą ir padėti įveikti nei- 
giamą patirtį. Jokio baimių ignoravimo ir 
nervų raminimo. 

Sofi teko savo kailiu patirti, kad 

suaugusieji ne visada gali ją apsaugoti. Ir 

Tesa negalėjo nieko pasakyti ar padaryti. 

— Ką dar patartum? — paklausė Tesa 
dukters. 

— Ieškokite užrašų ant langų. Gali būti 
užrašyta „Gelbėkit“. Juk žinai, kad galima 
rašyti ant nešvarių langų. Palaižai pirštą ir 
seilėmis užrašai. Bet reikia vis laižyti pirštą 
ir po kurio laiko jis pasidaro nebelabai 
skanus. 

— Supratau. 

— Jiems gali prireikti maisto. Paruošk 
jiems užkandžių. Grobikai nemaitina vaikų. 
Ypač blogų, o kai esi išsigandęs, sunku būti 
geram. 

Tesos širdį pervėrė skausmas. Ji iš visų 
jėgų stengėsi negalvoti apie tai, ką prieš 
porą metų teko patirti dukrai. Tesa toliau 
kalbėjo ramiu ir ryžtingu balsu: 

— O kokių užkandžių pasiimti? 


529/974 

— Sausainių su šokolado traškučiais. 

— Gerai. Prisikrausiu į automobilį užk- 
lotų ir sausainių su šokolado traškučiais. O 
gal dar paimti ir termosą kakavos? 

— Taip. 

— Ačiū, Sofi. Labai man padėjai. 

— Mamyte, o tu ką nors nušausi? 

— Bent jau neplanuoju. 

— Bet pasiimsi savo ginklą? 

— Taip. 

— Gerai, mamyte. Manau, kad reikia jį 
pasiimti. 

Dabar Tesa niekaip negalėjo atsikratyti 
įspūdžio, kad Kriso Lopeso triaukštis 
atrodo šaltas ir tamsus. O apatiniai langai 
buvo itin murzini — ant tokių rašant pagal- 
bos žinutę pirštas tikrai taptų baisiai 
neskanus. 

Tesa įkišo ranką pro prasegtą paltą ir 
suėmė ginklo rankeną. Truputį pasisuko 
šonu, kad į ją būtų sunkiau pataikyti. 

Tada ji linktelėjo Vajatui, o šis pakėlė 
ranką ir pasibeldė. 


Duris atidarė juodas labradoras. Tai 
buvo vyresnis šuo žylančiu snukiu, kuris 
kontrastavo su jo žvilgančiu juodu kailiu. 
Keturkojis paleido virvę, pririštą prie durų 
rankenos, tada atsisėdo ir ėmė kantriai 
žiūrėti į Tesą su Vajatu, daužydamas uode- 
gą į grindis ir taip juos sveikindamas. 

— Sveiki? — riktelėjo Tesa. 

— Sakyk, geras šuo, — iš viršaus 
pasigirdo vyro balsas. Krisas Lopesas. 

— Geras šuo, — burbtelėjo Tesa. 

Labradoras dar porą kartų uodega trink- 
telėjo į grindis. 

— Geras šuo Dzeusas, — vėl balsas iš 
viršaus. 

Tesa, tebelaikydama ranką ant pistoleto 
rankenos, lėtai apžiūrinėjo prietemoje 

skendintį interjerą, ieškodama kokių nors 
dar gyvybę liudijančių ženklų. 

— Geras šuo Dzeusas, — pakartojo ji. 

Šuo nusižiovavo. Panašu, kad jos balsas 
jo neįtikino. 

— Krisai Lopesai? — šūktelėjo ji. — Čia 
Tesa Leoni iš „Nortledžo tyrimų“. Noriu už- 
duoti tau keletą klausimų. 

Po poros sekundžių laiptai ėmė gir- 
gždėdami drebėti, kol Lopesas nudundėjo 
pirmąją pusę žemyn. Kai pasisukęs laiptų 
aikštelėje pamatė ir drauge stovintį Vajatą, 
sulėtino žingsnį. Krisas skuduru valėsi nuo 
rankų ir pirštų baltą molį primenančią 
masę. Tačiau likus dviem laipteliams jis 
sugniaužė skudurą ir stabtelėjo. 

— Ar turite... naujienų? 

Klausimą ištarė įsitempęs, lyg nuspėda- 
mas, kad žinia, kuriai perduoti reikia net 
dviejų pareigūnų, negali būti gera. 

— Ne. Tik dar kelis klausimus. Ar galime 
užeiti? 

— Aha. Ko gero. Tai yra, žinoma. 
Negalėjau užmigti, tai tiesiog e... dar- 
bavausi su kalkiniu skiediniu antro aukšto 
vonioje. Palaukite minutėlę. Nusiprausiu 
virtuvėje. 

Lopesas pamojo į namo gilumą, ir Tesa 
su Vajatu nusekė jam iš paskos pro 
prieškambarį ir laiptus, į galinėje namo 
dalyje esančią virtuvę. Dzeusas, pagyvenęs 
sarginis šuo, turseno greta ir atrodė labai 
patenkintas kompanija. 

Virtuvė atrodė nusiaubta. Apačia išlupta 
iki juodgrindžių, kampe stovėjo šaldytuvas, 
laikinai įrengtas praustuvas, o vietoje stalų 
buvo keli ožiai malkoms pjauti, uždengti 
faneros plokštėmis. Kampe stovėjo senas 
mėlynas kortų staliukas, prie kurio galėjo 
atsisėsti keturi žmonės. Krisas mostelėjo jo 

link, tad Tesa su Vajatu pasiėmė po sulank- 
stomąją metalinę kėdę ir prisėdo. 

— Atleiskite už netvarką, — atsiprašė 
Lopesas, padaužydamas čiaupą ir šveisda- 
mas nuo rankų skiedinį. — Nusipirkau šiu- 
os namus prieš porą metų. Maniau, kad 
susiremontuosiu per aštuonis mėnesius. 
Esu profesionalus statybininkas, tad 
atrodo, turėjau žinoti, kaip iš tikrųjų bus. 

— Viską darai vienas? — pasiteiravo 
Vajatas. 

— Taigi. 

— Turi licenciją? 

— Aišku, kad ne. Tačiau mano draugeliai 
turi. Jie jau padėjo įrengti elektros in- 
staliaciją ir kanalizacija. O dabar man be- 
lieka viską pabaigti. Teoriškai sugebėsiu tai 
padaryti. 

— Tau patinka staliaus darbas? 

— Dažniausiai atrodo, kad aš jam 
patinku labiau. 

Dzeusas suko ratus apie stalą. Mielas 
šuo plačia galva ir šilkinėmis ausimis. Jis 
sustojo ties Tesa ir kilstelėjo antakį, akiva- 
izdžiai kažko laukdamas. Tesos vyras Bra- 
janas augino numylėtinį vokiečių aviganį. O 
jos pačios patirtis su šunimis buvo ribota, 
tad Tesa nebuvo nusiteikusi ryžtingai. 

— Kojis nori? 

— Ko nori kiekvienas vyras? Nemaraus 
atsidavimo ir kad gerai pakasytum nugarą. 

Tesa iškėlė ranką. Labradoras pakišo 
galvą po delnu. Ji suprato užuominą ir 
pakasė jam tarp ausų. Senasis šuo 
užsimerkė ir patenkintas atsiduso. 

— Pavyksta auginti šunį net ir tiek daug 
keliaujant? — paklausė ji Lopeso. 

Vyras liovėsi šveisti ir dabar jau skalavo 
rankas. 

— Visų pirma, Dzeusas ne šuo. Paprastai 
ir aiškiai tariant, jis laiko save žmogumi. O 
antra, jis gyvena pas mano kaimynus. 

Tačiau savaitgaliais dažniausiai jie dirba, 
tad, jeigu būnu čia, pasiimu drauge ir 
Dzeusą. Mes kalame vinis, šlifuojame 
grindis, raugėjame. Vyriškai leidžiame 
laiką. 

— Ir jis moka atidaryti duris? — su vos 
juntamu susižavėjimu paklausė Vajatas. 

— Jis moka ir alų atnešti. Juk tokie 
įgūdžiai gyvenime praverčia. 

Lopesas trinktelėjęs čiaupą užsuko 
vandenį, atsiplėšė popierinio rankšluosčio 
ir priėjo prie jų. 

Pajutęs jį  besiartinant, = Dzeusas 
pramerkė vieną akį, bet toliau lekavo, 
mėgaudamasis Tesos glostymu. 

— Aha, aha, — murmėjo Lopesas. — Štai 
tau ir brolystės kodeksas. Jei ir toliau taip 
elgsiesi, man teks išduoti tavo paslaptį, 
bičiuli. Galiu pasakyti gražiajai merginai, 
kad, žinoma, tu moki atidaryti duris, bet ar 
pereitum metalinėmis šaligatvio 

grotelėmis? O pakabinamuoju tiltu? 
Pasirodo, poną Gražuolį kamuoja aukščio 
baimė, ir tuo aš turėjau progos įsitikinti sa- 
vo kailiu, kai teko jį, drebantį it kūdikį, 
nunešti nuo Vašingtono kalno viršūnės, į 
kurį pakilome „Liūto galvos“ pažintiniu 
taku. Užkopti į viršų — nieko tokio. Bet 
nulipti žemyn, atsisukti ir pažiūrėti atgal... 
juodi labradorai gali  pažaliuoti. Ir 
netikėkite, jei kas nors sakys priešingai. 

Atrodė, kad Dzeusui nėmaž nerūpi, kad 
ką tik buvo paviešinta baisiausia ir gėdingi- 
ausia jo paslaptis. Jis pasidėjo galvą Tesai 
ant kelių ir vėl atsiduso. 

— Mėgsti vaikščioti po gamtą? — vėl 
paklausė Vajatas. 

— Kai tik galiu. Turiu pripažinti, kad šis 
projektas ėda mano laiką. 

— Teko būti Baltuosiuose kalnuose? 

— Mhm. 

— Ar turi mėgstamų takų? 


||| BW M 
Lopesas išbėrė keletą pavadinimų. 
Sprendžiant iš kalbų, jis gerai išmanė Prez- 
identų kalnyno vietovę. Įdomu, turint 
omeny, kad Džastino Denbio švarkas buvo 
rastas šiauriniame Naujajame Hampšyre. 

Tačiau nebuvo panašu, kad Krisas Lope- 
sas suprastų, kad tokiu būtų pasmerkia 
save pražūčiai. 

— Ką gi, — greitai nutraukė kalbas Lope- 
sas, — nemanau, kad atvykote čia paklaus- 
inėti manęs apie žygius gamtoje. 

— Ne, — atsakė Vajatas. 

— Tad kuo galiu padėti? 

Tesa nusprendė kalbėti be užuolankų: 

— Papasakok mums apie Ketriną 
Čapman. 

Vyras akimirksniu sureagavo: 

— O, velnias. Norite išgirsti apie mano 
kvailą dukterėčią? Ar dar kvailesnę buvusią 
mano boso merginą? 

Kriso sesuo paprašė paslaugos: gal jis 
galėtų Denbio statybos įmonėje surasti dar- 
bą jos dukrai? Deja, verslas sukosi vangiai, 
tad naujų darbuotojų paieškos kol kas buvo 
įšaldytos. Tada Krisas išgirdo, kad tame 
pačiame pastate įsikūrusi kelionių agentūra 
ieško administratorės. Puiku. Jis suorgan- 
izavo savo dukterėčiai darbo pokalbį ir po 
kelių savaičių Keitė gavo darbą, o Kriso ses- 
uo jautėsi laiminga. 

— Tenorėjau, — lėtai kalbėjo Lopesas, o 
jo tamsios akys mirksėjo, — surasti dukter- 
ėčiai darbą. Ir suradau. Ne savo įmonėje, 
bet tame pačiame pastate. Istorijos 
pabaiga. 

Tačiau, žinoma, tai nebuvo pabaiga. 

Įtarimų Krisui kilo sausį. Per atostogas 
paaiškėjo, kad Keitė turi vaikiną. Ji vis 
paslapčia išsmukdavo pasitikrinti savo tele- 
fono, nurausdavo, kai kas nors paklausdavo 
apie darbą, po velnių, buvo taip akivaizdu, 


539/974 
kad net Krisas kelis kartus patraukė ją per 
dantį. 

Paskui, vos po poros savaičių, Lopesas 
užėjo į kelionių agentūrą susiderinti dėl 
poros lėktuvo bilietų ir išvydo juos: savo 
bosą, Džastiną Denbį, pasilenkusį virš 
Keitės stalo. Džastinas taip šypsojosi, o 
Keitės veidas atrodė toks pusiau apstulbęs, 
pusiau pakerėtas, kad Krisas iškart viską 
suprato. 

— Ir tai nebuvo pirmas kartas, — su 
kartėliu ištarė jis. — Džastinas? Kad jį kur. 
Uždavėt sunkų klausimą, — jis metė žvilgs- 
nį į Tesą, — bet aš pasistengsiu gražiai at- 
sakyti. Po velnių, aš keliauju tris šimtus 
keturiasdešimt dienų per metus ir didžiąją 
sąmoningo laiko dalį praleidžiu su būriu 
gauruotasprandžių vaikinų, kurie nuo 
beždžionės skiriasi tik tuo, kad moka 
vaikščioti stati. Tiesiog noriu susirasti gerą 
moterį, kuriai patikčiau. Tačiau Džastinas... 

Ką aš galiu jums pasakyti? Kad obuolys 
nenuriedėjo per daug toli nuo obels. 
Džastinui patiko moterys. Jis patiko moter- 
ims. Tačiau mano dukterėčia? Noriu pa- 
sakyti... mano dvidešimtmetė dukterėčia? 

Lopesas atrodė labai įsižeidęs. 

Ne, jis neiškėlė šio klausimo Džastinui. 
O ką būtų galėjęs pasakyti? Jis įvarė į 
kampą Keitę ir ragino pasiklausyti sveiko 
proto. Džastinas vedęs. Džastinas niekada 
nepaliks savo žmonos. Vieną dieną viskas 
pasibaigs, o jos širdis liks sudaužyta. 

Keitei tai nerūpėjo. Ji buvo ypatinga. Ji 
buvo toji vienintelė. Tiesiog tai žinojo. 

O tai ilgainiui ėmė labai siutinti Lopesą. 

— Turite suprasti, — kalbėjo jis, — mano 
dukterėčia... galbūt jai ir trūksta smegenų, 
bet ji labai miela. Ir patikli. Ji žiūri į 
Džastiną visai kitaip, nei tas į ją. Denbis 
dvigubai už ją vyresnis ir dvidešimt kartų 
labiau patyręs. Gauti viską, ko nori, nėra 

vien jo gyvenimo moto — tai užprogra- 
muota jo genuose. Kaip koks sušiktas šei- 
mos palikimas. 

Šie žodžiai patraukė Tesos dėmesį. 

— Nori pasakyti, kad Džastinas buvo 
toks pats neištikimas savo žmonai kaip ir jo 
tėvas? 

— Aha, ir būti antrąja moterimi Deilo 
gyvenime taip pat buvo ne kažin kas. Galite 
paklausti Anitos Benet. 

— Ką? 

Tesa žiūrėjo į Krisą Lopesą išpūtusi akis. 
Ji pastebėjo, kad greta sėdintis Vajatas 
mažumėlę pasipūtė. 

— Jauniausias Anitos vaikas, — ėmė 
aiškinti Lopesas. — Tasai, kuris nė trupučio 
neprimena Anitos vyro, bet galėtų būti 
jaunesnysis Džastino brolis. Vaikinas, prieš 
penkerius metus gavęs pirmą ir vienintelę 
Denbio įmonės skirtą mokslo stipendiją vi- 
soms išlaidoms padengti. Nejau iki šito dar 

neprisikasėte? Maniau, kad apie tai žino 
visi įmonės darbuotojai. 

Tesa greitai susitvardė. Žinoma. Anita 
Benet ir Džastino tėvas. Kaip Vajatas ir 
spėjo. Jis švelniai įspyrė jai po stalu. Tesa 
taip pat atsakė jam lengvu spyriu. 

— Tačiau svarbiausia, — kalbėjo Lope- 
sas, — kad Džastino motina garsėjo kaip 
girtuoklė. Galbūt Denbis taip elgtis ėmė 
kaip tik dėl jos, ne man spręsti. Tačiau 
Libė? Ji graži. Talentinga. Elegantiška. Ar 
žinote, kiek kartų man teko lankytis pas ju- 
os vakarienės? Nesuskaičiuosiu, nes tų 
vakarienių buvo labai daug. Visa komanda 
gali būti ką tik išlipusi iš lėktuvo, vis dar 
apsidrabsčiusi purvais ir dvokianti po pen- 
kių dienų, praleistų statybvietėje, ir Libė 
atverdavo mums savo namų duris. Sveiki, 
kaip laikotės, malonu matyti, kaip darbai, 
kaip šeima, vaikai. Na, kas nori alaus, o gal 
šįvakar, vaikinai, gersime vyną? 

— Štai kokia yra Libė. Ir ji to 
nenusipelnė. 

Tesa liovėsi glostyti šunį. Ji negalėjo 
nuleisti akių nuo Lopeso, kuris buvo akiva- 
izdžiai įsimylėjęs savo viršininko žmoną. 

Ką gi, ką gi, ką gi. 

— Ar dėl to ir nusprendei parašyti jai 
žinutę? — tyliai paklausė ji. — Manei, kad ji 
nusipelno žinoti tiesą? 

— Aha. Aš tik... nebegalėjau to pakęsti. 
Juk tebuvo laiko klausimas, kada Džastinas 
sudaužys Keitei širdį. Pamaniau, kad bus 
teisingiausia sujaukti jo planus. 

— Ar pavyko? 

— Libė išspyrė tą apgailėtiną šmikį lauk, 
— pasakė Lopesas, nors jo balsas skambėjo 
netvirtai. 

Jis nuleido akis. Brūžino pėda 
juodgrindes. 

— Jis taip ir nesuprato, kad aš prikišau 
nagus. Kiek žinau, Džastinas ėmė manyti, 

kad Libė galiausiai pradėjo jį įtarinėti ir 
patikrino mobilųjį telefoną. Jiedu su Keite 
susirašinėjo žinutėmis. Labai kvailai darė, 
ir jis tai žinojo. Libė iškėlė tikrą skandalą. 
Klykė, rėkė, puolė į isteriją. Jam teko 
išsikraustyti į rūsį. 

— Jis tau tai papasakojo, — tyliai spaudė 
Vajatas, — ar Libė? 

— Jis pats. Libė net nežinojo, kad aš čia 
įsipainiojęs. Nusipirkau iš anksto ap- 
mokamą ryšio kortelę ir jai parašiau. Po 
velnių, net jei grioviau Denbių santuoką, 
nenorėjau į tai veltis, — Lopeso lūpos 
santūriai persikreipė. 

— Tačiau Džastinas papasakojo tau apie 
šeiminius rūpesčius? — paklausė Vajatas. 

— Aha. Papasakojo visai komandai. 
Buvo akivaizdu, kad kažkas atsitiko. Kitą 
pirmadienį Džastinas atėjo į darbą visiškai 
nepanašus į save. Pagalvojus, labai keista. 
Juk su moterimis jis visada toks... 

apsukrus. Ko gero, net nemaniau, kad 
šeima jam tokia svarbi. Bet kai užvirė šita 
košė... atrodė, kad vyrukas nuoširdžiai at- 
gailauja. Pareiškė buvęs visiškas idiotas, ne 
geresnis už savo tėvą, tačiau dabar atsirado 
vilties, ir jis padarys viską, kad tik 
susigrąžintų savo žmoną. 

— Ir jam pavyko? — pasidomėjo Tesa. 

— Jis metė mano dukterėčią, — kategor- 
iškai kalbėjo Lopesas. — Kaip karštą bulvę. 
Ir patikėkite, kiek man teko apie tai prisik- 
lausyti. Keitė skambinėjo man penkis, 
šešis, septynis kartus per dieną, isteriškai 
verkdama, reikalaudama pasakyti, ką jai 
daryti, kaip jį susigrąžinti. Jėzau. Prieš ei- 
damas į darbą, turėdavau išsijungti mo- 
bilųjį. Dar pasisekė, kad ji neišpliurpė apie 
mane. 

— Iš kur žinai, kad ji neišpliurpė? — dar 
vienas Vajato klausimas. 

— Džastinas būtų su manimi išsiaišk- 
inęs. Jis ne iš tų, kurie eina per aplinkui. 
Jei jam koks nors tavo bruožas nepatinka, 
taip ir pasako. Negausi peilio į nugarą. Kirs 
į kaklą tiesiai ir iš visos jėgos. 

— Ar Keitė jį susigrąžino, ar vis dėlto jų 
santykiai nutrūko? — paklausė Tesa, nes po 
pokalbio su Ketrina Čapman ji nebuvo įs- 
itikinusi, kad mergina nieko nenuslėpė. Kai 
kuriuos dalykus ji tikrai nutylėjo. 

— Kiek žinau, baigti visiems laikams. 

— Tačiau Keitė tikriausiai susimąstė 
apie žmoną, — pakomentavo Vajatas. — 
Juk nelengva netekti tokios stiprios pirmo- 
sios meilės. 

— Ei, nekiškite čia Keitės. Ji tėra kvaila 
mergiotė. Patikėkite, ji gana greitai įgavo 
proto. Tikriausiai pamėgino patraukti 
Džastino dėmesį surengusi porą kvailų 
išpuolių, o kai tas ją atstūmė, susiprato. 
Visas šitas reikalas buvo baigtas birželį. Ir, 

patikėkite manimi, mano sesuo jums gali 
papasakoti, kad didžiąją mėnesio dalį Keitė 
praleido  kūkčiodama savo kambaryje. 
Tačiau liepą jau truputį apsiramino. O rug- 
pjūtį... Netrukus ji susiras kitą vaikiną. Juk 
yra graži mergina ir kiekvieną dieną darosi 
vis protingesnė. 

— Manai, ji neketino kerštauti Libei? — 
pasiteiravo Tesa. 

— Bent jau tikrai neteko apie tai girdėti. 

— O Libė, ar ji buvo susekusi Keitę? 

— Bent jau man neteko nieko panašaus 
girdėti. 

— O kaip dėl skyrybų advokato? — prab- 
ilo Vajatas. — Ar reikalai buvo nuėję taip 
toli iš jo arba jos pusės? 

Krisas Lopesas pakėlė į juos akis. Ir 
staiga kvailai išsiviepė: 

— Jūs apie tai nežinote, ar ne? 

Pareigūnai nieko neatsakė. 

Vyras pasilenkė į priekį ir sukryžiavo ant 
stalo rankas. 

— Negaliu pasakyti, ar Libė paskambino 
advokatui, bet galiu papasakoti, kas 
nutiktų, jeigu ji vis dėlto paskambintų. 

— Apšviesk mus, — paragino Tesa. 

— Priešvedybinė sutartis. Džastinas 
gyrėsi apie tai kelis kartus. Paprastas vieno 
lapo dokumentas, kurį Libė noriai pasirašė. 
Ir tokiu būdu ji atsisakė bet kokių Denbio 
statybos įmonės akcijų, mainais gaudama 
pusę viso santuokos laikotarpiu sukaupto 
turto. Skamba protingai, ar ne? Juk įmonė 
nuo pat pradžių priklausė Džastinui, 
paveldėjo ją iš savo tėvo. Tačiau, jei 
paskaitytumėte tekstą smulkiu šriftu, 
pamatytumėte... 

Lopesas akimirką nutilo ir viltingai 
pažvelgė į juos. 

Tesa susiprato pirmoji. Ji prisiminė 
nusikaltimo vietą. 

— Nėra jokio asmeninio turto, — patyli- 
ukais ištarė ji. — Viskas priklauso įmonei. 
— Skambutis studijoje, turime laimėtoją. 
Namas Bostone, kotedžas Kyšulyje, auto- 
mobiliai, baldai — viskas priklauso Denbio 
statybos įmonei. Net ir Džastino metinė 
premija, kurios jis kilniai atsisako ir palieka 
įmonei. Jeigu Libė paliktų Džastiną, ji 
gautų lygiai pusę nulio. Sakau jums, štai 
koks yra Džastinas, ponas Dosnusis Diktat- 
orius. Pažada žmonai amžinai ją mylėti — 
štai ir penkių milijonų vertės namas. 
Pažada savo darbuotojams visada jais rū- 
pinsis — net neimsiu savo premijos, pal- 
iksiu įmonei. Tačiau iš tikrųjų jis rūpinasi 
tik savimi. Ir mano dukterėčiai, ir Libei 
teko šitai patirti savo kailiu. 

Tesa su Vajatu dar pusę valandos nedavė 
Lopesui ramybės. Ką jis veikė penktadienio 
vakarą? 

— Buvau vietiniame bare. Parodykite ten 
mano nuotrauką, ir bent penki nuolatiniai 
lankytojai patvirtins, kad vakarojau ten. 

Kada paskutinį kartą jis matė Libę ir (ar- 
ba) Ešliną Denbi? 

— Jau sakiau jums, kad šaudote pro 
šoną. Tai, kad griežiu dantį dėl savo boso 
elgesio su moterimis, dar nereiškia, jog 
leisčiau nukristi bent plaukui nuo jo galvos. 

Tačiau juk jis turėjo Denbių namų sig- 
nalizacijos kodą. 

— Žinoma. Jį žino visi statybininkai. 
Džastinas nėra pats tvarkingiausias vyru- 
kas pasaulyje, todėl kartais mums tenka 
paimti kokių nors daiktų, kurių prisireikia 
paskutinę sekundę. O jei namuose sutinki 
Libę, ji pavaišina šokoladiniu sausainiu. 
Sakau jums, galbūt Džastinui ir reikia duoti 

per snapą, gal net ne vieną kartą. Tačiau tik 
ne jo šeimai. 

O kaip Ešlina? 

Lopeso veidas paraudo. 

— Apie ją aš neketinu kalbėti! Net 
negaliu pagalvoti. Užpulta savo namuose... 
Norite patausoti teisėtvarkos jėgas? Išsi- 
aiškinę, kieno tai darbas, užsiminkite man, 
ir mes su vyrukais viskuo pasirūpinsime. 

Pasinaudos savo kaip buvusio kavaleri- 
jos kareivio įgūdžiais? Tikriausiai jis irgi 
pažįsta žmonių, kurie sugebėtų tyliai įs- 
ibrauti į namus ir nedelsdami susemti 
suaugusį vyrą, jo žmoną bei dukrą? 

— Tuo nebeužsiimu jau penkiolika metų. 
Vaikinai, kuriuos pažinojau, šiuo metu arba 
rakinėja smėlį iš tarpudančių, nes buvo 
pašaukti iš rezervų, arba yra atleisti nuo 
tarnybos, nes kiekvieną kartą, išgirdę 
pokštelint mašiną, puola slėptis. Pirmoji 
grupė išsiųsta labai toli. O antrojoje visi 

nusigėrę. Norite pajudėti iš vietos — sekite 
paskui Anitą Benet. Ta moteris tikrai turi 
dingstį pašalinti visą šeimą. Jau vien dėl to, 
kad tokiu atveju jos sūnus liktų vienintelis 
gyvas vyriškos lyties Denbių palikuonis. 
Nejaugi ne taip elgiasi karališkosios šei- 
mos? O kuo skiriasi verslo pasaulis? Po vel- 
nių, juk kalbame apie šimto milijonų vertės 
korporaciją. Kai kurios imperijos palieka 
mažesnį palikimą. 

— Pasinaudosime šiuo tavo patarimu, — 
patikino jį Tesa. 

Ji pažvelgė į Vajatą, kuris vėl įniko į 
įkalčių registrą. Kadangi daugiau klausimų 
nebeiškilo, Tesa atsistojo ir pastūmė kėdę. 
Iš to vyro nieko daugiau sužinoti nepavyks, 
nusprendė ji. Nebent vėliau, kai patikrins 
naujausio Lopeso pasakojimo smulkmenas 
ir galės smarkiau paspausti. Tačiau dabar, 
ko gero, atėjo laikas atsisveikinti. 

Juodasis labradoras buvo susirangęs 
prie jos kojų. Dabar šuo pakilo ir plačiai 
nusižiovavo. Tesa dar kartą patapšnojo jam 
per galvą, ir netikėtai ją kažin kas lyg 
nutvilkė. Jai patiko šuns draugija. Pagal- 
vojo, kad ir Sofi jis patiktų. Verta pagalvoti, 
ar nereikėtų įsigyti šunį. Galbūt tada jiedvi 
su Sofi pagaliau galės išsimiegoti naktimis. 

Lopesas palydėjo ją su Vajatu prie 
paradinių durų. Pokalbis jį tikrai sunerv- 
ino. Tik Tesa negalėjo apsispręsti, ar vyras 
susijaudino dėl to, kad pareigūnai stebuk- 
lingai iš karto nepatikėjo jo nekaltumu, ar 
siuto, kad jie vis kaišioja savo nosį. 

Vajatas buvo teisus dėl dviejų dalykų: 
Anita Benet buvo susidėjusi su Džastino 
tėvu. Ir, taip, visa statybininkų šutvė buvo 
melagių banda. 

Vajatas prakalbo tik jiedviem pasukus už 
kampo. Tesa spėjo, kad pirmieji jo žodžiai 

bus „Ar aš nesakiau“, todėl labai nustebo 
išgirdusi: 

— Man atrodo, tu kažką sugalvojai. 

— Aš? Juk tai tu atspėjai asmeninius 
Anitos ryšius su Denbiu, ponuli. 

— Kurie tikrai įdomūs, ypač jei pas- 
itvirtins gandai apie jaunėlį sūnų. Tačiau 
visa ta istorija su Anita Benet ir Deilu Den- 
biu yra mažiausiai dvidešimties metų 
senumo. Nors pastaruoju metu daugiausia 
streso Džastinui ir Libei sukėlė nuotykiai su 
Ketrina Čapman. 

— Apie kuriuos Libė sužinojo prieš pusę 
metų, — paprieštaravo Tesa. 

— Nes vienas Džastino vyrukų nuspren- 
dė jį įskųsti, — atkirto Vajatas. 

— Tačiau neatrodo, kad santuokai galas. 
Prisiklausėme daugiau istorijų apie 
pasimatymo vakarą, nei apie skyrybų 
advokatus. 

— O gal Libė nėra tokia naivi, kaip 
atrodo  Lopesui. Galbūt ji perskaitė 
priešvedybinę sutartį, truputėlį pašniukšt- 
inėjo ir sužinojo, kokios finansiškai 
pražūtingos gali būti jos skyrybos. 

— Tad ji suorganizavo visos šeimos 
pagrobimą? — nesuprato Tesa. 

— Nesakau, kad romanas tiesiogiai lėmė 
pagrobimą. Paprasčiausiai svarstau, ar tik 
romano pasekmės nebus padariusios įtakos 
penktadienio vakaro įvykiams. 

— Pavyzdžiui, kokiems? 

Jie priėjo prie automobilio. 

— Na, visų pirma, Lopesas, antrasis 
Džastino patikėtinis, žvelgia į Denbį piktai 
ir nepatikliai. Pridėkime nepasitenkinimą 
dėl įmonės valdymo... 

— Tada dar yra Anita Benet, — pagavo 
mintį Tesa. — Ji taip pat buvusi meilužė. 
Galbūt net susilaukė sūnaus, bet nieko 
nepešė. Dabar Džastinas elgiasi lygiai taip 

pat, galbūt drasko senas žaizdas, kuria apie 
save nepalankią nuomonę. 

— Ir galiausiai Libė, kuri svaiginasi 
vikodinu, mėgindama numalšinti skausmą. 
O gal ji susirado ir kitokios naujos veiklos, 
— Vajatas minkštai atsisėdo į keleivio vietą, 
laikydamas įkalčių registro dokumentus. — 
Kol judu su Lopesu galynėjotės, aš 
pabaigiau peržiūrinėti daiktų, rastų tarp 
Denbių namo šiukšlių, sąrašą. Garažo ši- 
ukšliadėžė. Trisdešimt šeštas daiktas nuo 
viršaus. Spėju, remdamasis šiukšlių vežikų 
duomenimis, šiukšlės yra poros dienų 
senumo. 

Vajatas  bakstelėjo pirštu. Tesa 
pasižiūrėjo. 

— Nėštumo testas? Teigiamas nėštumo 
testas? 

— Aha. Tačiau kyla klausimas, ar Džasti- 
nas Denbis žino, kad jis vėl taps tėvu? O 
gal... tai visai ne jis? 

Ar mano vyras — šovinistinė kiaulė? 
Tikriausiai, bent jau pasižiūrėjus į mūsų 
santuoką, atrodo, kad jis yra seksistas. 
Tačiau jis yra ir nuostabios penkiolikmetės 
tėvas. Kuris pats nenuilsdamas ją mokė 
susegti šešis šūvius į pagrindinę kūno 
masę. Be to, nuo pat pirmosios Ešlinos gi- 
mimo dienos jis nuolatos kalbėjo, kad 
dukra taps šeimos įmonės galva. Nėra jokio 
reikalo mėginti susilaukti sūnaus. 
Džastinui dukra tapo visišku tobulumo 
įsikūnijimu nuo pat tos akimirkos, kai 
pirmą kartą paėmė ją į rankas. 

Visada buvau linkusi laikyti mus 
bendradarbiais, kurių profesijos atsitiktinai 
atitiko tradicinius reikalavimus. Mano 

vyras dirba. Jis mėgsta savo darbą, galyn- 
ėdamasis su šimtų milijonų dolerių vertės 
sutartimis, puikiai atskleidžia visas savo 
geriausias savybes. O aš mėgstu savo 
veiklą, kuri aprėpia mūsų namų kūrimą, 
vaiko auginimą ir gyvenimo stiliaus pu- 
oselėjimą, atspindintį mūsų šeimos savastį. 

Savo vaidmens nelaikiau menkesniu. 
Man niekada neatrodė, kad Džastinas 
„viskam vadovauja“. Bent jau taip neatrodė 
prieš pusę metų. Tačiau net ir vėliau nepra- 
dėjau laikyti savęs silpnąja santuokos 
grandimi. Tik supratau, kad esu nevykėlė. 
Mano pareigos reikalavo patenkinti šeimos 
poreikius, tai ar galiu teigti gerai atlikusi 
darbą, jei mano vyras susidėjo su kita 
moterimi? 

Žinoma, širdies gilumoje suvokiu, kad 
nuo pat pradžių Džastiną labiausiai traukė 
mano nepriklausomybė. O po aštuoniolikos 
metų jos beveik neliko nė lašo. 

Nes yra tokių vyrų, kuriuos traukia 
stiprios moterys. Tik jie nežino, ką daryti 
po to, kai pavyksta jas užkariauti. 

Štai kaip įsivaizdavau Džastiną: kaip sti- 
prų vyriškį, beatodairiškai siekiantį stiprios 
moters, bet vėliau atsidūrusį visiškoje 
nežinomybėje. Jei mano žodžiai skamba 
globėjiškai, galbūt šovinistė esu aš. Tačiau 
negaliu teigti, kad mane labai nustebino 
žinia apie vyro neištikimybę — juk žinojau 
jo šeimos istoriją. Jaučiausi susigėdusi, kad 
nesupratau visko anksčiau. Ir įskaudinta, 
nes norėjau, kad būtume kitokie. Įsivaiz- 
davau esanti ypatinga, patraukli, protinga, 
todėl amžinai dominsiu Džastiną. 

Meilė yra rizika. 

Aš ją prisiėmiau ir nudegiau. 

Tačiau vieną dieną tokią pat riziką 
prisiims mano dukra. Ir man neužteks 
tvirtybės patarti rinktis lengviausią kelią. 
Nes yra tokių moterų, kurias traukia tik 

stiprūs vyrai. Tik mes ne visada žinome, ką 
daryti, kai juos užkariaujame. 


Džastinas buvo įsitikinęs, kad žino, kaip 
bendrauti su Z. Jis su juo pasišnekės, ir iki 
dienos pabaigos būsime laisvi mainais į 
išpirką. Todėl pirmiausia mudviem su 
Ešlina teko perkalbėti Džastiną. Jau 
bandėme prieš ugnį kovoti ugnimi. Mė- 
ginome kovoti už save, net sukilti 
pabandėme. Viskas baigėsi tuo, kad bu- 
vome purtomi elektrošoku ir sumušti. 

Jei Z su sėbrais — buvę karininkai, tai 
karo veiksmus jie išmanė kaip tikri 
profesionalai. 

Mums reikėjo kitokios taktikos. Kuri 
peržengtų normalaus lyderiaujančio patino 
patirties ribas. Aš pasidalijau keliomis idė- 
jomis, Ešlina man paantrino. Šiuo metu 
Džastinas nebuvo itin stiprus, tad greitai jį 


561/974 
palaužėme. Vienos gal būtų ir nepaklausęs. 
Tačiau buvome dviese, taigi galiausiai jis 
pasidavė. Mano idėja, mūsų planas. 
Veiksime kaip komanda, tai bus pirmasis 
mūsų bendras šeiminis projektas per šešis 
mėnesius. Ir mes laimėsime. Tuo buvau 
tikra. Pagaliau turėjome dėl ko kovoti. 

Sunkiausia buvo laukti. 

Mes sėdėjome: Ešlina ant viršutinio 
gulto, mudu su Džastinu — ant apatinio. 
Pirmoji psichologinio karo taisyklė: asmuo, 
siekiantis inicijuoti diskusiją, turi užleisti 
priešui teritoriją. O mes negalėjome to 
padaryti. 

Tad ugdėme kantrybę. 

Ėmė pamažu reikštis mano drebulys. 
Kaip ir galvos skausmas bei gilus, slegiantis 
nuovargis, akimirkomis prasiveriantis si- 
aubingo skausmo spazmais. Tablečių, kuri- 
as Radaras man davė vidury nakties, 

poveikis pamažu slopo, ir aš nenumal- 
domai kritau į abstinencijos kančių 
gniaužtus. 

Galėjau prisipažinti Džastinui. Pasakyti 
jam, kuo užsiiminėjau pastaruosius kelis 
mėnesius. Kokia puikia žmona ir motina 
tapau. 

Tačiau vėlgi, pagal apibrėžimą asmuo, 
norintis inicijuoti diskusiją, turi būti 
užleidęs teritoriją priešui. 

Tad laikiau liežuvį už dantų. 

Praradome laiko pojūtį. Už lango švietė 
saulė. Viduje be paliovos spigino fluores- 
cencinė šviesa. Rytas, įpusėję rytas? 

Pagaliau išgirdome žingsnius. Judėjau 
pamažu, niekur neskubėjau, bet pajutau, 
kad sulaikiau kvapą, o rankos nevalingai 
gniaužė kumščius. Mačiau, kaip Ešlina ant 
viršutinio gulto nuslenka į tolimiausią 
kampą ir susiriečia šuoliui... 

Plieninės durys žvangėdamos prasivėrė. 
Už jų stovėjo Z, šalia — Radaras. 
— Pusryčiai, — sausai pranešė Z. 
Išgirdusi šį vienintelį žodį, supratau, kad 
mes galime laimėti. 


Pagal nusistovėjusią tvarką pirmasis iš 
kameros išėjo Džastinas, laikydamas 
rankas prie liemens. Z liko stovėti greta jo, 
o Radaras įėjo pasiimti mudviejų su Ešlina. 
Radaras laikėsi nugara į duris, tokiu būdu 
uždengdamas langelį bei, kaip ką tik supra- 
tau, filmavimo kamerą. Jis įbruko man į 
ranką dvi apvalias tabletes. 

Nepratarėme vienas kitam nė žodžio. 
Vos spėjau pastebėti skaičius, įspaustus ant 
baltos plokščios tabletės, tada staigiai nuri- 
jau abi neužsigerdama ir neklausinėdama. 
Prabėgo viena milisekundė, ir jis sukaustė 
mano riešus antrankiais, 0 tada aš 

prisijungiau prie vyro bendrajame kam- 
baryje. Gale atsidūrė Radaras su Ešlina ir 
mes išsirikiavome eilute: priekyje žengė Z, 
laikydamas Džastiną už parankės, iš paskos 
Radaras lydėjo mane, o už penkių žingsnių 
sekė Ešlina. 

Mes visiškai nesipriešinome — elgėmės 
kaip pareigingi įkaitai, kurie visą naktį 
mokėsi iš savo klaidų. 

Mūsų pagrobėjai buvo ką tik išsimaudę. 
Jų plaukai tebebuvo šlapi, Z vilkėjo 
naujutėlaitę juodą kario uniformą, o 
Radaras dėvėjo apsmukusius džinsus ir 
naujus tamsiai mėlynus  flanelinius 
marškinius. Stengiausi nejausti jiems 
neapykantos, bet buvo labai sunku, nes pati 
užuodžiau savo smarvę. 

Virtuvėje mūsų riešai buvo išlaisvinti, ir 
vėl gavome gaminti maistą. Greitai apžiūrė- 
jau sandėliuką ir šaldymo kambarį. Atsar- 
gos nebuvo papildytos. Ir iš tiesų, kada 

būtų galėję jas papildyti? Maistu nebebuvo 
pasirūpinta, tad spėjau, kad šiame kalėjime 
praleisime tik tam tikrą laiką. Z su savo ko- 
manda neketino gyventi čia visą amžinybę, 
tik tiek, kiek reikės. 

Iš šaldymo kambario gilumos ištraukiau 
sviesto, šoninės, kiaušinių, o iš sandėliuko 
susirinkau reikiamų sausų produktų. Teko 
išknisti receptą iš atminties, bet po šitiekos 
metų tai nebuvo sunku. 

Pristačiau Džastiną čirškinti šoninę ir 
kepti kiaušinius. Ešlina jau žinojo savo už- 
duotį: jai reikia padengti stalą. Gali naudoti 
viską, ką turi po ranka, bet jos tikslas — 
sukurti kuo labiau namus primenantį stalą. 

Kol aš iškepsiu naminių bandelių su 
cinamonu. 

Z išnyko, palikdamas Radarą vieną. 
Jauniausias iš mūsų grobikų atsisėdo už vi- 
eno iš nerūdijančio plieno stalų, įdėmiausi- 
ai stebėdamas Džastiną, kuris užtinusia 

akimi stovėjo prie čirškančios keptuvės. Aš 
užmaišiau tešlą, tada apibarsčiau miltais 
nerūdijančio plieno stalviršį ir pradėjau 
kočioti.  Iškočiojusi didelį ir ploną 
stačiakampį, ištepiau jį sviestu bei gausiai 
apibarsčiau baltuoju ir ruduoju cukrumi 
bei cinamonu. Suvyniojau tešlą į ilgą gyvatę 
ir supjausčiau šią poros centimetrų storio 
riekėmis. 

Galai liko nuspurę ir negražūs. Nieko 
nesakydama nupjoviau abu ir vieną tešlos 
gabalėlį padaviau Ešlinai, nes tai buvo duk- 
ros mėgstamiausia bandelių kepimo dalis. 
Kitą galiuką padaviau Radarui. 

Jis nė nepadėkojo. Tačiau paėmė tešlos 
gabaliuką ir įsimetė į burną. Lyg niekur 
nieko. 

Kai kurie susitarimai pasiekiami ne 
mosuojant kumščiais, o pamažu judant 
pirmyn. Naudos siekiama taip subtiliai, kad 

priešas nė nepastebi atliekamo judesio, kol 
galiausiai jam tenka žiūrėti pergalės šokį. 

Padariau beveik trisdešimt bandelių, nu- 
manydama, kad tokio sudėjimo vyrukai 
kaip Z ir Mikas valgo tikrai nemenkais 
kiekiais. Be to, žinojau, kad viena naminė 
bandelė gali pamaloninti, o štai trys arba 
keturios greičiausiai sukels persirijimą, po 
kurio seks sotumo letargija, galbūt net mo- 
mentinė cukraus koma. 

Tai buvo Ešlinos mėgstamiausios ban- 
delės — bemielės, plonos ir trapios, o ne 
purios ir lipnios. Šį receptą prieš dvylika 
metų pati ištobulinau, kai mano trimetė 
neturėjo kantrybės laukti naminių ban- 
delių. Pasirodo, naudojant pyrago tešlą, 
paruošimo laikas sutrumpėja perpus, 0 cin- 
amono teikiamas malonumas nė kiek ne- 
sumažėja. Šeiminis receptas, kuriuo dabar 
tenka dalytis su šeimos pagrobėjais. 

Kol pramoninėje virtuvėje skleidėsi šilti 
cinamono ir besikaramelizuojančio cukraus 
aromatai, apžiūrėjau Ešlinos stalą. Mano 
dukra visada buvo kūrybinga — nenuvylė ir 
šiandieninės jos pastangos. 

Ešlina pasiėmė vieną nerūdijančio pli- 
eno stalą su ratukais. Kalėjimo aplinkoje 
dominavo akinamai balta spalva, tad ji 
išdėliojo ant stalo šešis raudonus valgyk- 
linius padėklus, kurie šioje įstaigoje turėjo 
atstoti servetėles. Ant kiekvieno raudono 
padėklo buvo padėta po didelę vienkartinę 
lėkštę. Tada dukra mažesnes lėkštutes 
išdėliojo ant didžiųjų, ir ant šių ryškiais 
padažais išrašė kiekvieno vardą. 

Z inicialas, užrašytas raudonu pomidorų 
padažu, atrodė itin įspūdingai. Radarui ji 
parinko geltonas garstyčias. O Mikui teko 
žalias marinuotų agurkėlių pagardas, ir čia 
mudvi su dukra viena kitai šyptelėjome: 

Ešlina negalėjo pakęsti šio pagardo. Visada 
jo nekentė ir toliau nekęs. 

Stalo vidurį Ešlina papuošė stikliniu 
dubeniu, į kurį sluoksniais įpylė įvairių 
spalvų džiovintų lęšių, meniškai ant jų 
išdėliojo tris kiaušinius, vielinį plakiklį ir 
juostelę šoninės, kurią nukniaukė iš tėčio. 
Dar pridėkite plastikinius puodelius, stalo 
įrankius ir suvyniotas servetėles — tikrai 
pavyko sukurti jaukumu pakerintį įspūdį. 
Kaip tikruose namuose. 

Suskambo orkaitės laikmatis. Cinamon- 
inės bandelės iškepė. Džastinas sukrovė į 
pusdubenį kiaušinius ir šoninę. Sustačius 
indus ant stalo, išmušė mūsų pasirodymo 
valanda. 

Z pasirodė po penkių minučių. 

Įtariu, kad jis demonstravo pranašumą, 
nes įėjo į virtuvę lėtais, pamatuotais žings- 
niais, visiškai bejausmiu veidu, nors iš vir- 
tuvės sklindantys šviežiai keptų bandelių ir 

skrundančios šoninės aromatai turėjo 
vožtelėti jam per pakaušį. 

Radaras jau buvo įsitaisęs užstalėje — 
tupėjo ant metalinės kėdės kraštelio. Tru- 
putį padūmavusiomis akimis jis rijo cina- 
monines bandeles lyg šios būtų paskutinis 
vandens lašas dykumoje. Tačiau nejudėjo, 
rankas laikė prie šonų. 

Z pažvelgė į stalą ir, nepakeitęs tempo, 
patraukė jo link. Stovėjau prie savo kėdės, 
kaip ir Ešlina su Džastinu, ir laukiau, o jis 
plykstelėjo į mane akimis. 

Z šyptelėjo, ir aš iškart suvokiau, kad jis 
kiaurai mane permato, žino, kokius žings- 
nius atlikau ir kodėl. 

Pirmasis lėkštę prisikrovė Z. Dvi ban- 
delės, pusė lėkštės kiaušinių, šešios ju- 
ostelės šoninės. Jis siuntė pusdubenius 
Radarui, kuris krovėsi savo lėkštę ir dėjo 
maisto Mikui, šiuo metu tikriausiai dirb- 
ančiam valdymo kambaryje, ir tik tada 

grąžino indus į stalo vidurį. Praeitą naktį 
manęs čia nebuvo, bet atrodė, kad Džasti- 
nas su Ešlina kažko laukia. 

— Valgykit, — paliepė Z,, ir jie atsisėdo. 

Priminimas, kas čia viršininkas. Man tai 
nerūpėjo. Po antro cinamoninės bandelės 
kąsnio Z užsimerkė — sviestinė tešla ir 
tąsus cinamoninis cukrus prasimušė į jo 
kraujotaką ir apkvaitino jusles. 

Man parūpo, ką šiuo metu Z įsivaiz- 
duoja. Mamą, močiutę, o gal tik šiaip 
akimirką, kai jautėsi šiltai, saugiai ir supa- 
mas meilės. Raminanti naminio maisto 
galia. Jis ne tik prikemša pilvą — jis sukuria 
nuotaiką. Ir šiuo metu mano gamintas 
maistas atgaivino  Z prisiminimus, 
užsimezgė ryšys tarp mano bandelių ir jo 
patirto pilnatvės jausmo, kurį sunaikinti 
bus sunku. Štai kodėl pastaruosius aštuoni- 
olika metų gaminau naminius skanėstus 
Džastinui ir jo komandai. Mat ką tik 

iškeptas sausainis su šokoladiniais 
traškučiais yra greičiausias būdas užsitar- 
nauti amžiną atsidavimą. Net ir patys 
didžiausi  kietuoliai akimirksniu virsta 
mažais berniukais, kemšančiais vaikystės 
gardėsį ir žiūrinčiais į jo gamintoją garbin- 
ančiais žvilgsniais. 

Šiuo metu garbinimas man išties 
praverstų. 

Mano šeima jau valgė. Aš rakinėjau 
maistą savo lėkštėje, vengdama riebios šon- 
inės, knebinėdama vieną bandelę. Turėjau 
valgyti, kad susigrąžinčiau jėgas, tačiau dar 
nepasitikėjau savo skrandžiu. Be to, Z su 
savo komanda sušlemštė didžiąją maisto 
dalį. Nenorėjau atimti iš savo dukters ir 
vyro dar daugiau. 

— Ketinate manęs kažko prašyti, — 
suvalgęs antrą bandelę ir siekdamas treči- 
osios ištarė Z. — Tikitės, kad šios naminės 
bandelės sujauks mano protą, o mielas 

namų vaizdelis nuginkluos jausmus ir aš 
galiausiai ištarsiu „taip“. 

— Nesiruošiame prašyti, ketiname kai ką 
jums duoti. 

— Jūs neturite ko pasiūlyti. Ir klydote 
dėl bandelių. Jei jau moki šitaip gaminti... 
man sumažėja paskata paleisti jus į laisvę. 

Jis metė žvilgsnį į mano vyrą ir Džastino 
veide pasirodė išraiška, kurios man 
nepavyko suprasti. 

— Į šią operaciją jūs labai daug investa- 
vote, — ramiai kalbėjau aš. — Laiko, pinigų, 
išteklių. Ir aš esu įsitikinusi, kad tu ir tavo 
komanda  nenorėsite likti tuščiomis 
rankomis. 

— Esmė ne pinigai. Nejaugi to dar 
nesakiau? 

Z pažvelgė į Džastiną, į sudaužytą mano 
vyro veidą, ištinusią akį. 

— Mama, — patylomis pašaukė Ešlina ir 
kumštelėjo. 

Tačiau šįkart aš nekreipiau į ją dėmesio. 
Z perkėlė žvilgsnį nuo Džastino į mane ir 
skeptiškai nužiūrėjo. 

— Beje, ar vyras tau dar visko nepapa- 
sakojo? Kad verslas einasi ne taip jau ir 
gerai? Kad jis nebeima algos? Kad, tiesą 
sakant, jūs neturite pinigų, kuriuos 
galėtumėte pasiūlyti? 

Mano išraiška nepasikeitė. Žinoma, šiu- 
os dalykus išgirdau ką tik, bet mane 
stebino, kad ir Z žinomos tokios 
smulkmenos. 

— Ar nepasakojo tau, kokį spaudimą 
patiria? — nuobodžiaujančiu tonu tęsė Z. — 
Visa tai jis naudoja kaip pasiteisinimą savo 
užklasinei veiklai. Vargšelis Džastinas, juk 
jis nori ir vėl pasijusti kaip rimtas vyras. 

Džastinas krūptelėjo. Pajutau, kaip pri- 
gludusi jo koja įsitempia, lyg ruoštųsi at- 
sistoti. Ir ką gi jis padarys? Trenks per 

stalą? Užsipuls stambiausią vyrą su kobros 
tatuiruote? 

— Mama, — vėl tyliai pašaukė Ešlina. 

Dukra pastūmė savo raudoną padėklą ir 
susigūžė iš baimės. 

— Devyni milijonai dolerių, — pasakiau 
aš, ignoruodama abu šeimos narius. 

Sekundę pamačiau Z nuostabą. Jo vei- 
das suakmenėjo, žalioji kobra įsmeigė į 
mane dvi žibančias akis. Radaras nebuvo 
toks apdairus. Iš pradžių jis porąkart 
mirktelėjo, išsižiojo ir tik tada staigiai 
surimtėjo. 

— Jei visko imsimės šiandien, — ramiai 
kalbėjau toliau, — pinigai gali būti pervesti 
į jūsų nurodytą sąskaitą iki rytdienos, 
trečios valandos popiet. Mes viskuo pasirū- 
pinsime. Jūs gausite pinigus. Tačiau 
išpirkos reikia pareikalauti šiandien ir 
turėsite mus paleisti. Už išpirkos sumą. 
Aukos turi būti grąžintos gyvos ir sveikos. 

Žiūrėdamas į mane Z suraukė antakius, 
ir pražioti kobros nasrai nemaloniai 
sujudėjo apie jo kairę akį. 

— Devyni milijonai dolerių, — pakarto- 
jau. — Garantuotas atlyginimas. Iš šio 
kalėjimo išeisite būdami turtuoliai. Nemen- 
ka suma už kelių dienų darbą. 

Z neatsisakė iš karto. Kone abejingai 
perplėšė pusiau trečią bandelę, atsikando ir 
prie jo tvirtos burnos kampučių prilipo 
trupiniai. 

— Kaip? — paklausė jis. 

— Draudimo polisas. Į kurį įtrauktas ne 
tik Džastinas, bet ir mes su Ešlina. 

— Įmonės polisas? 

— Taip. Savininko privilegija. Galbūt 
Džastinas šiuo metu ir neima atlyginimo, 
jis vis tiek naudojasi privalumais. 

— Jie sumokės? 

— Juk tam ir yra draudimas. 

Dar vienas kąsnis. Z sukramtė. Ir nurijo. 

— Grynaisiais? — trumpai paklausė jis. 

— Pervestais į jūsų nurodytą sąskaitą. 

— Aš nesifilmuosiu. 

— Mes viską apgalvojome. 

— Vienas netinkamas žodis... 

— Mes esame itin suinteresuoti, kad 
viskas vyktų pagal planą. 

— Devyni milijonai dolerių, — jis pakar- 
tojo lyg sutikdamas. 

— Po tris kiekvienam. Arba greičiau pen- 
ki tau ir po porą kiekvienam iš tavo vyrų. 

Neatrodė, kad Radarą jaudintų toks 
paskirstymas. Z nuoširdžiai nusišypsojo. Ir 
vėl pasirodė, kad ištatuiruota kobra šiurpiai 
rangosi ant jo tobulai nuskustos galvos. 

— Išankstinė patikra nenurodė, — sausai 
prabilo jis, — kad tu kelsi rūpesčių. 

— Gal norėtum dar vienos cinamoninės 
bandelės? 

Z vėl nusišypsojo. Tada pažvelgė į mano 
vyrą, ir jo žvilgsnis akimirksniu tapo 

ledinis, dėl to net krūptelėjau. Z nekentė 
mano vyro. Aiškiai tai mačiau jo ties- 
mukame žvilgsnyje. Tokia stipri gali būti 
tik asmeninė, o ne profesinė neapykanta. 

Ir tą akimirką aš sudvejojau. Galbūt 
išpirka buvo prastas sumanymas. Pinigų 
keitimas į įkaitus iš esmės buvo komp- 
likuotas. Daugybė dalykų galėjo pakišti ko- 
ją. Menkiausia klaida galėjo akimirksniu 
virsti tikra katastrofa, vedančia į smurtą ar- 
ba net pražūtį. 

Ypač tais atvejais, kai tenka bendradar- 
biauti su vyru, papuošusiu savo galvą didži- 
ule žvynuota gyvate su iltimis. 

— Radare, — greta pasigirdo Ešlinos 
balsas. 

Dukra tiesė rankas jau nebe į mane, bet į 
jauniausią grobiką, sėdintį kitoje stalo 
pusėje. 

Radaras? Kodėl mano dukra šauktųsi... 

Staigiai atsisukau, pamėginau pačiupti 
Ešliną už rankos, bet ji nuslydo nuo kėdės 
ir suglebo ant grindų. Kraujas, daugybė 
kraujo plūdo oranžinio kombinezono apat- 
ine dalimi. 

— Ešlina! — Džastinas jau buvo pašokęs 
ant kojų ir stovėjo greta. — Kas per... 

Ešlina buvo įbedusi žvilgsnį į mane. Jos 
akys, šiuo metu tokios panašios į manąsias, 
buvo kupinos atgailos. 

— Atleisk, mama, — ištarė ji. 

Ir aš iš karto viską supratau. 

Aplink bėgiojo vyrai. Radaras atsitraukė 
kėdę; Z savo valdingu balsu nurodė 
Džastinui eiti su juo, o Radarui — prižiūrėti 
mus. 

Aš į juos nereagavau. Visą dėmesį 
sutelkiau į savo dukrą, kuri jau vakar 
priekaištavo, kad mes su ja nebesikalbame. 
Supratau, kad kartais vieni kitų nebemato 
ne tik sutuoktiniai, bet ir visi šeimos nariai. 

Kai juos galiausiai sieja tik gyvenamoji erd- 
vė, o ne bendras gyvenimas. 

Iš visų jėgų stengiausi pamatyti dukrą 
dabar. Pažvelgti į jos akis. Paguosti ją savo 
buvimu greta. Aš klūpėjau ant grindų ir 
laikiau savo persileidimą ką tik patyrusios 
dukters ranką. 

Jiedviem su Tesa išėjus iš Kriso Lopeso 
namų, netrukus suskambo Vajato telefo- 
nas. Skambino Nikolė, o gal jam visgi 
derėtų sakyti specialioji agentė Adams; ji 
savo kaip visada šaltu ir bejausmiu balsu 
pranešė, kad kontaktas įvyko. Šįryt kelios 
minutės po dešimtos Džastinas Denbis 
pasirodė filmuotoje medžiagoje, kurioje 
išdėstė išpirkos reikalavimus. 

Tesa mokėjo vairuoti. Galbūt dėl to, kad 
kelerius metus dirbo patrule? O gal to iš- 
mokė gyvenimas Bostone? Vajatas nespėjo 
apsispręsti, kuris variantas įtikinamesnis, 
bet po kokių penkių akimirkų, kai teko iki 
krumplių baltumo suspausti kumščius, jie 
svyruodami jau lėkė alėja, vedančia į 

Denbių namus, kur, savaime suprantama, 
jau stovėjo didžiulis FTB valdymo centras, 
primenantis drūtą regbio žaidėją senos 
damos arbatos gėrimo kampelyje. 

Viduje jie sutiko Nikolės partnerį, spe- 
cialųjį agentą Hoksą, besikrapštantį prie 
nešiojamojo kompiuterio, virš kurio kabojo 
plokščias ekranas. Už jo nugaros nedideli- 
ais ratais žingsniavo Nikolė, agentė atrodė 
sunerimusi. Pamačiusi įžengusius Tesą ir 
Vajatą, ji smakru mostelėjo į didžiulį mon- 
itorių. Nikolė laikė sukryžiavusi rankas ant 
krūtinės, o vienas jos pirštas be perstojo 
barbeno į alkūnę. 

Ji nebuvo vien sunerimusi, suvokė Va- 
jatas. FTB agentė buvo susinervinusi. 

Jiedu su Tesa persimetė žvilgsniais. Va- 
jatas mostu pasiūlė jai prisėsti ant vienin- 
telės likusios kėdės šalia Hokso, o pats nus- 
prendė atsistoti greta Nikolės. Kai visi buvo 
pasiruošę žiūrėti, Hoksas paspaudė 

klaviatūros mygtuką, ir visi išvydo tai, dėl 
ko susirinko. 

Išpirkos reikalavimas buvo dėstomas va- 
izdo įraše. Jame stambiu planu matėsi 
Džastinas Denbis, mėlynomis ir juodomis 
kraujosrūvomis nusėtu veidu, sveikąja 
akimi žvelgdamas į objektyvą jis lėtai 
vardino grobikų reikalavimus. Devyni mili- 
jonai dolerių, kuriuos reikia pervesti į vieną 
sąskaitą iki pirmadienio, trečios valandos 
Rytų standarto laiku, ir tuo pačiu metu visa 
Denbių šeima bus paleista. Jei reikalavimai 
nebus patenkinti, Denbių šeima ir toliau 
kentės. Laukite smulkesnių nurodymų. 

Dvidešimties sekundžių vaizdo įrašo 
pabaigoje Džastinas iškėlė pirmą rytinio 
laikraščio puslapį. Kamera trumpam pri- 
artino sekmadienio numerio datą, ir 
ekranas užtemo. 

— „Union Leader“, — Vajatas atpažino 
Naujojo Hampšyro laikraštį, leidžiamą 

Mančesteryje. — Vadinasi, jie vis dar 
Naujajame Hampšyre. 

— Tačiau apie likusius šeimos narius nė 
žodžio? — pasiteiravo Tesa. 

Ji palinko arčiau kompiuterio ekrano, 
lyg tai ką nors pakeistų. 

— Šį rytą, dešimtą valandą dvidešimt 
trys minutės, Džastinas Denbis telefonu 
susisiekė su savo draudimo bendrove, — 
pasakojo Nikolė, vis dar barbendama 
pirštu. — Vyras reikalavo kalbėtis su direkt- 
oriumi, sakydamas, kad jis ir jo šeima yra 
pagrobti. Jis baiminosi dėl savo gyvybės, 
todėl reikia vadovautis ypatingųjų aplinky- 
bių punktu grobimo atvejo polise: jame nu- 
matoma, kad jei apdraustajam kyla mirties 
rizika, papildomai išpirkos sumai įmonė 
gali sumokėti pusę gyvybės draudimo ver- 
tės. Turint omenyje, kad Džastino Denbio 
mirtis įmonei atsieitų dešimt milijonų, ji 

turėtų būti suinteresuota sumokėti daugiau 
dabar, kad sutaupytų vėliau. 

Vajatas pamėgino viską suvirškinti: 

— Vadinasi, užuot sumokėjusi keturis 
milijonus už pagrobimo draudimą, įmonė 
dar primokės penkis milijonus — pusę 
gyvybės draudimo sumos? 

— Taigi. 

— Devyni milijonai išpirkai vietoje 
dešimties milijonų už mirties atvejį, — 
sumurmėjo Tesa. — Ir vėlgi, panašu, kad 
grobikai puikiai išmano Denbių reikalus, 
nes žino, kiek užsiplėšti išpirkai, kad neper- 
žengtų ribų. 

— Mes jau prieš tai neabejojome, kad 


grobikai yra profesionalai, — prakalbo 
Hoksas, ketindamas iš naujo paleisti vaizdo 
įrašą. — Be abejo, prieš imantis tokio 


sumanymo, reikia gerai atlikti namų 
darbus. 

Sumanymas. Šis žodis skambėjo taip 
dalykiškai, beveik kaip verslo sumanymas, 
pamanė Vajatas. Kol nematei sumaitoto 
Džastino veido. Jį sudaužė kaip obuolį. Prie 
plaukų linijos, netoli kairiojo smilkinio, 
matėsi sudžiūvusio kraujo lašas. Vyro apat- 
inė lūpa buvo prakirsta ir paburkusi, o 
dešinė akis visiškai užtinusi. Jau neminint 
didžiulės mėlynės ant kito skruosto bei 
pustuzinio mažų ir didesnių įbrėžimų, su- 
darančių baisų ir beformį žaizdų tinklą. 

Tačiau vyras žiūrėjo tiesiai į kamerą ir 
kalbėjo tvirtu balsu. Vadinasi, dar 
nepalaužtas. Galbūt dėl to, kad grobikai 
kankino jį, o ne dukrą ir žmoną? Galbūt 
Džastino elgesys turėjo liudyti, kad 
likusiems šeimos nariams viskas gerai? 

— Manome, kad ji yra nėščia. 

Vajatas neketino tėkšti šio fakto, bet taip 
jau išėjo. Paprasčiausiai žiūrėjo į sumaitotą 

Džastino veidą ir svarstė, ar šis vyrukas 
bent žino, kas vyksta jo paties šeimoje. 

— Ką? — Nikolė atrodė tikrai nustebusi. 

— Įkalčių registras. Paskutinis puslapis, 
garažo šiukšlių dėžės turinys... 

— Kada tu spėjai gauti įkalčių registro 
duomenis? 

Vajatas gūžtelėjo ir pažvelgė jai į akis: 

— O kada tujo neperskaitei? 

Nikolė rūsčiai pasižiūrėjo, supratusi, ką 
jis nori pasakyti. Ji galėjo pasiteisinti, kad 
registras buvo trisdešimties puslapių ilgio, 
o kaip tyrimui vadovaujanti agentė juk 
turėjo peržiūrėti daug visko. Vis dėlto... 

— Tai buvo paprastas pailgas testas, kurį 


galima nusipirkti vaistinėje, — tęsė jis, 
jausdamas specialiojo agento Hokso ir 
Tesos žvilgsnius. — Rodantis teigiamą 


atsakymą. 

— Manote, kad Libė laukiasi? Bet jei jis 
rastas tarp šiukšlių, tai galėjo priklausyti 
bet kam. 

Vajatas kilstelėjo antakį: 

— Nori pasakyti, kad tai gali būti šešias- 
dešimtmetės namų šeimininkės testas? 

FTB agentė nenuleido smakro: 

— Arba dukters. Jai penkiolika. 
Pakankamai didelė. 

— Tiesa. Ar pavyko sužinoti ką nors apie 
vaikiną, gal mergaitė kur nakvojo? 

— Dar ne, tačiau geriausios draugės 
tokia informacija pasidalins tikrai ne iš 
karto. Tiesą sakant, apklausti paauglės kur 
kas sudėtingiau nei mafijos pakalikus. Jos 
arba susivienija kaip kumštis, arba išūžia 
galvą tokia gausybe paskalų, kad net 
nežinai, kuo tikėti. Prireiks dar mažiausiai 
poros agentų ir kelių dienų, kol išsiaiškin- 
sime tiesą. 

— O tuo metu, — ramiai tarė Vajatas, — 
manau, kad tai, kas galima Jupiteriui, 
pasirodė galima ir jaučiui. Džastinas buvo 
neištikimas savo žmonai. Ir Libė atsilygino 
jam tuo pačiu. 

— Ir pastojo? — agentė vis dar neatrodė 
įtikinta. 

— Būdama priklausoma nuo vikodino. 
Tik nepulk gailėtis pagrobėjų. 

Nikolė atsiduso, atžariai pasitrynė kaktą. 

— Vadinasi, — prabilo ji, — iš viso yra 
keturi įkaitai. Dieve, koks jovalas. Ką gi, 
tuomet dar svarbiau perduoti išpirką. 
Pasižiūrim? 

Ir Nikolė dar kartą mostelėjo į ekraną. 


— Pirmasis Džastino skambutis buvo 
trumpas, — dabar paaiškino Nikolė. — 
Deja, nesitikėjome skambučio į draudimo 
bendrovę, tad prie jų telefonų nebuvome 

įtaisę pasiklausymo įrangos. Tačiau skam- 
butis buvo įrašytas, kaip reikalauja vidaus 
taisyklės. Dabar šį įrašą tiria mūsų garso 
ekspertai, mėgindami išryškinti kokį nors 
foninį garsą. Tačiau judame į priekį: 
draudimo bendrovėje įrengsime specialią 
liniją ir nusiųsime ten vieną iš savo agentų. 
Jei dar kartą sulauksime jo skambučio, 
profesionalus derybininkas sugebės 
užtempti pokalbį tiek, kad spėtume 
nustatyti, iš kur skambinama. 

— O kodėl jis iš pradžių paskambino? — 
paklausė Tesa. — Kodėl pirma paskambino, 
o tik po to atsiuntė vaizdo įrašą? 

— Tai gyvybės įrodymas, — atsakė Hok- 
sas. — Jis norėjo sužinoti, pagal kokius 
požymius draudimo bendrovė nustato 
„gresiančią mirties riziką“. Suprantate, 
kokių įrodymų reikia, norint gauti devynių 
milijonų dolerių dydžio išpirką? 

Tesa nepastebimai sudrebėjo. 

Vajatas jautėsi taip pat. 

— Nejaugi toks klausimas nepakiša min- 
ties apie nukapotas kūno dalis? — paklausė 
jis, nesitikėdamas atsakymo. 

Nikolė linktelėjo. 

— Klientų aptarnavimo vadovę, — kal- 
bėjo ji, — šis skambutis sukrėtė, vis dėlto ji 
neprarado nuovokos. Darbuotoja pasakė, 
kad bendrovei reikės įrodymo, jog Džasti- 
nas ir jo šeima yra gyvi. Džastinas pas- 
iteiravo, ar užteks persiųsti vaizdo 
medžiagą. Ji atsakė teigiamai, tik pridūrė, 
kad dar būtina pademonstruoti, jog nu- 
filmuota ką tik, o ne kada nors anksčiau. 
Jie sutarė, kad Denbis laikys šiandienos 
laikraščio numerį — tai standartinė pro- 
cedūra tokiomis aplinkybėmis. Be to, 
vadovė nurodė, kad vaizdo įrašo pradžioje 
ir pabaigoje Džastinas ištartų kodinį žodį 
„Džiazas“ — pasirodo, tai jos auginamo 


592/974 
kakadu vardas, — kad būtų aišku, jog 
medžiaga filmuota po jų pokalbio. 

— Pačioje pabaigoje Džastinas burbteli, 
kad visa kita patvirtins jo veidas. Spėjame, 
kad ant jo veido matomos mėlynės, įp- 
jovimai ir kiti sužalojimai įrodo rimtą 
riziką. 

— Kur yra skambučių centras? — pas- 
iteiravo Vajatas. 

— Čikagoje. 

— Ir jis persiuntė vaizdo įrašą jiems? 

— Taip, tiksliai tuo adresu, kurį jam 
davė vadovė. 

— Kiek laiko praėjo, — įsiterpė Tesa, — 
nuo pirmojo skambučio iki vaizdo medžiag- 
os atsiuntimo? 

— Maždaug keturiasdešimt minučių, — 
atsakė Hoksas. 

Jis pamaigė klaviatūrą, ir monitoriuje 
atsirado elektroninio pašto adresas. 
Agentas žymekliu nustūmė laišką iki 

pabaigos, kur smulkiu šriftu buvo pateikta 
techninė informacija. 

— Matote šitą? — paklausė jis. — Tokia 
informacija pateikiama visuose elektronini- 
uose laiškuose, įskaitant siuntimo datą ir 
laiką. O svarbiausia, čia nurodomi įvairūs 
serveriai, per kuriuos laiškas iš kompi- 
uterio A pasiekia kompiuterį Z. 

— Nori pasakyti, kad galima atsekti 
elektroninio laiško siuntėją? — su pabu- 
dusiu susidomėjimu paklausė Vajatas. 

Jis neišmanė kompiuterių. Skaičiai jam 
patiko, buvo smagu išnarplioti seną gerą 
finansinį nusikaltimą. Tačiau technologijos, 
kompiuteriai... greičiau tai buvo Kevino 
sritis. 

Dabar nusivaipė Hoksas: 

— Šiuo atveju, ko gero, ne. Žiūrėkite, štai 
šitoje eilutėje matome pradinį IP adresą, 
kitaip tariant, kompiuterio, iš kurio buvo 
siųstas laiškas, identifikatorių. Būtų labai 

džiugu, jei rodytų pavadinimą, pavyzdžiui, 
Piktųjų Bostono grobikų kompiuteris. 
Tačiau mes turime tik eilę skaičių, kurie 
taptų naudingi nebent tuo atveju, jeigu 
gautume kompiuterį, su kurio duomenimis 
galėtume juos sulyginti. O kitose eilutėse 
prie žodžio „Received“ matote visus 
serverius, kuriuos perėjo laiškas, keliauda- 
mas iš pagrobėjų kompiuterio į draudimo 
bendrovę. Kartais, jei laiškas perėjo per 
rimtesnį serverį, galima atpažinti tokius 
stambių pasaulinio garso korporacijų 
pavadinimus kaip  „Hotmail“ arba 
„Verizon“. Tačiau šiuo atveju tarp gavėjų 
matome tokius domenų pavadinimus, kaip 
antai, „FakeltMakelt“, „PrescriptMeds“ su 
visiškų terminų makalynės intarpais. 

Hoksas nutilo, tada apžvelgė juos ir tarė: 
— Žinote, ką aš manau? Siuntėjas paver- 
tė šį laišką brukalu. Tam ir skirti juokingai 
skambantys domenų pavadinimai: tai 

didžiuliai serveriai, esantys įvairiose pa- 
saulio vietose ir kišantys į mūsų 
elektroninius paštus žinutes apie viagrą, 
kanadietiškus vaistus ir panašiai. Šie 
serveriai dėl to ir gyvuoja, kad juos sunku 
atsekti. Mūsų siuntėjas būtent tuo ir pasin- 
audojo. O tai reiškia, kad vienas iš mūsų 
nenustatytos tapatybės asmenų pasižymi 
puikiomis informatikos žiniomis. Galbūt 
net užsidirba iš brukalo verslo ar panašiai. 

— Žinoma, mes turime žmonių, — 
gūžtelėjęs tęsė Hoksas. — Jie viską išanal- 
izuos,  išblusinės,  pamėgins nustatyti. 
Tačiau... 

Vyrukas vėl gūžtelėjo, ir Vajatas suprato, 
ką jis nori pasakyti. Galimybė atsekti 
elektroninį paštą nėra didelė. 

— Pats vaizdo įrašas atrodo mėgėjiškas, 
— pastebėjo Tesa, tęsdama pokalbį. — 
Sufokusuotas vienas žmogus, jis rodomas 
stambiu planu. 

— Manome, kad filmuota mobiliuoju 
telefonu, — pareiškė Nikolė. — Aparatas, 
turinti vidutinę skiriamąją gebą, bet gan 
prastos kokybės filmavimo kamerą. O dėl 
siauro fokuso turime porą spėjimų: pirma, 
Džastinas tikisi, kad jo veido traumos 
paskatins draudimo bendrovę išmokėti 
papildomus penkis milijonus, todėl nus- 
prendė filmuoti iš arti. Antra, dėl siauro 
matymo lauko beveik neįmanoma įžiūrėti 
fono, todėl sudėtingiau susirasti informa- 
ciją ir atskleisti jų buvimo vietą. 

— Profesionalai, — atsiduso Vajatas. 

— Vis dėlto turime už ko užsikabinti. 

Hoksas spustelėjo rodyklytę ekrane, ir 
jie dar kartą peržiūrėjo vaizdo įrašą, įtemp- 
tai stebėdami sudaužytą Džastino veidą. 

Kadre matyti tik galva ir kaklas. Nei 
apačioje, nei viršuje, nei iš šonų nebuvo 
tuščios erdvės. Tik pilku atspalviu užlietas 

sumuštas Džastino veidas, kurio bruožai 
ties kraštais atrodė tamsesni. 

— Nėra blykstės, — tarė Hoksas. — 
Filmuojant iš tokio mažo atstumo ir 
naudojant blykstę, žmogaus veidas išplauk- 
tų: didžioji nosies ir skruostų dalis atrodytų 
akinamai balta. Vis dėlto, aplink jo galvą 
nematyti jokių aureolių, vadinasi, šviesa sk- 
linda ne iš nugaros. Tik spėju, bet greiči- 
ausiai kambarys taip gerai apšviestas palu- 
bės lempomis, todėl Denbio veidas atrodo 
irgi tolygiai apšviestas. 

— Todėl atkrenta kai kurios šiaurėje es- 
ančios stovyklavietės, — pajungęs mąstymo 
galias, garsiai svarstė Vajatas. — Didžioji jų 
dalis elektros energiją Žiemai išjungia, dėl 
to ten apsistojusiems pagrobėjams tektų 
pasitenkinti žibintų, žvakių ar dar kokia 
nors šviesa. Be to, tose senose trobelėse... 
nėra pakankamai langų, pro kuriuos patek- 
tų natūralus apšvietimas. 

— Įtariu, kad toje patalpoje įrengtas ši- 
uolaikinis apšvietimas, — tarė Hoksas. — Ir 
jei buvo skambinama ne laidiniu telefonu, 
jiems reikėtų turėti galimybę prisijungti 
prie patikimo mobiliojo telefono ryšio, nes 
pirmasis skambutis buvo ganėtinai ilgas. 
Todėl atkrenta ir kai kurie kalnų parkai. 

— Geras pastebėjimas. 

— Noriu pamatyti žmoną su dukra, — 
sumurmėjo Tesa. — Man nepatinka, kad 
nematyti Libės ir Ešlinos. 

— Nemanau, kad jie norėjo parodyti 
visus tris šeimos narius kartu, — pasakė 
Vajatas. — Trijų kompaniją sunkiau 
suvaldyti. Be to, filmuojant viskas komp- 
likuojasi. Tačiau aš manau, kad Libė ir 
Ešlina sveikos. Dėl to Džastino balsas 
skamba geriau, nei jis pats atrodo. Galbūt 
jam ir davė į galvą, užtai šeima išliko 
nepaliesta. Ant-raip vyras kalbėtų labiau 
susirūpinusiu, išsigandusiu balsu. 

Vajatas atsisuko į Nikolę. 

— Ar draudimo bendrovė ketina 
sumokėti? 

— Šiuo metu sprendimą turi patvirtinti 
atsakingi asmenys. Tačiau jie pažadėjo su 
mumis bendradarbiauti bet kokiu atveju. 
Pas juos jau vyksta mūsų žmonės. Po 
dvidešimties minučių būsime įdiegę ne tik 
pasiklausymo įrangą jų telefono linijoje, bet 
ir paruošę kelis agentus vietoje. Džastinas 
privalės ir vėl susisiekti, nes pirmojo skam- 
bučio metu pateiktos informacijos 
nepakaktų pinigams pervesti. Todėl bus an- 
tras skambutis. Ir šįkart mes būsime 
pasirengę. 

Mums pavyko nusigauti iki medicinos 
kabineto. Kol Radaras padėjo Ešlinai at- 
sigulti ant prikalto plieninio stalo, jo berni- 
ukiškas veidas atrodė abejingas. 

Anot jo, negalima niekuo padėti. 
Persileidimas buvo natūrali organizmo 
reakcija, jo atsakas į situaciją. Geriausiu 
atveju jis galėjo pasiūlyti tailenolio nuo 
skausmo ir vandens, kad organizmas at- 
gautų prarastą kraują. Vėliau turėsiu 
stebėti Ešliną, ar ji nepradės karščiuoti, nes 
tai gali būti infekcijos simptomas. O tokiu 
atveju jai reikėtų skubios medicininės 
pagalbos. 

Radaras išėjo, o aš likau nuvilkti Ešlinos 
krauju persisunkusio kombinezono, 

užklojau ją rankšluosčiais. Kambario 
kampe buvo įmontuota kamera, ir aš neg- 
alėjau susitaikyti su mintimi, kad kontrolės 
kambaryje sėdintis Mikas smaginasi, 
stebėdamas mano dukters skausmą. Pagal- 
vojau, kad gal man pavyktų pasiekti 
kamerą ir užtepti jos elektroninę akutę 
vandeniu arba vazelinu. Tačiau supratau, 
kad Z jokiu būdu netoleruotų tokios įžūlios 
nepaklusnumo apraiškos. Jis išdygtų lyg iš 
niekur, ir manęs lauktų elgesio pasekmės, o 
pasižiūrėjus į savo dukrą, save, Džastiną... 
kiek dar kankynių mes galėtume ištverti? 

Praustuve kaip galėdama švariau išskal- 
biau Ešlinos kelnaites; nors skalaudama 
pastebėjau krešulius, stengiausi apie juos 
negalvoti. 

Mūsų pagrobėjai nepasirūpino naujais 
apatiniais, tad apmoviau Ešliną dar 

higieniniu paketu, kurį gavau iš Radaro. 

Karo lauke jie praverčia kaip patogūs 
tvarsčiai, panosėje burbtelėjo jis, taip 
paaiškindamas, iš kur turi tokių atsargų. 
Švarūs rankšluosčiai viršuje. Kruvini — 
apačioje. Ir vėl... geriausia apie tai 
negalvoti. 

Sutelkusi visas jėgas, mėginau sėdėti, 
glostydama Ešlinos ranką. Jos akių vokai 
nustojo spurdėję. Panašu, kad ji paniro į 
miegą. Kūnas daro viską, kad gytų, kaip ir 
nuspėjo Radaras. 

Galiausiai sugrįžo Radaras. Tik dabar 
suvokiau, kad jis buvo išėjęs trisdešimt 
keturiasdešimt minučių. Ironiška, kad 
mudvi su Ešlina taip ilgai išbuvome 
nestebimos ir nesurakintos. Prieš porą 
valandų, pasitaikius tokiai progai, būtume 
mėginusios bėgti. Tačiau dabar... 

Atrodė, kad Z labai daug apie mus žino. 
Įskaitant ir tai, kaip beviltiškai mes 
palūšime. Ar tikėjosi, kad tapsime lengvu 

grobiu? Žinojo, kad patys sau pakišime ko- 
ją? Mudviem su Ešlina priežiūros 
nebereikėjo. Pačios susipančiojome savo 
paslaptimis. Kaip paslaugu iš mūsų pusės. 

— Metadonas, — burbtelėjo Radaras. 

Vienas žodis. Jis ištarė jį, nusisukęs 
nugara į kamerą. Supratau, tik truputį 
pagalvojusi. Pasilenkiau virš dukters, kad 
mano sulipę plaukai pridengtų lūpas ir 
atrodytų, jog raminu Ešliną. Jie mus matė, 
bet negirdėjo, todėl reikėjo sukurti tinkamą 
vaizdą. 

— Čia tos tabletės, kurias man davei? 
Esu apie jį girdėjusi. 

— Tai sintetinis opioidas. Padeda 
vikodino ir kitų narkotikų abstinencijos 
laikotarpiu. 

Radaras pasisuko prie metalinės spin- 
telės ir ėmė darinėti stalčius neva kažko 
ieškodamas. 

— Tačiau jam taip pat formuojasi prik- 
lausomybė. Galiausiai turėsi atprasti ir nuo 
šito medikamento. 

Jis bandė man patarti. Kaip reikės 
gyventi po to. Jei pavyks gauti išpirką. 

— Kiek tablečių turėčiau gerti? 

— Aš tau daviau dešimties miligramų 
„Diskets“ firmos tabletes. Pirma dozė buvo 
keturios tabletės. Šį rytą tu vėl prastai 
pasijutai, dėl to daviau dvi. Tai nėra tikslus- 
is mokslas. Tikroje klinikoje reikiama dozė 
būtų nustatyta per pirmas abstinencijos di- 
enas. Aš tiesiog mėginu ekspromtu. 

— Aš nejaučiu... jos ne tokios pačios kaip 
vikodinas. 

— Neveža, — tiesmukai išrėžė jis, vis dar 
rausdamasis stalčiuose. —  Metadonas 
nuslopina žiauriausius abstinencijos simp- 
tomus, bet jis taip pat narkotikas. Be to, 
tabletės poveikis yra ilgesnis. Jei nori 
sušvelninti depresiją, pykinimą, galvos 

skausmą, vienos dozės per dieną turėtų 
užtekti. Tačiau, kaip jau sakiau, vieną prob- 
lemą keiti kita. Sudie, priklausomybe nuo 
vikodino, sveika, priklausomybe nuo 
metadono. Likusį abstinencijos laikotarpį 
padės įveikti profesionalus gydytojas. 
Žinoma, jei panorėsi. 

— Panašu, kad daug išmanai apie prik- 
lausomybę nuo skausmą  malšinančių 
vaistų, — galiausiai ištariau. 

Jis tik gūžtelėjo: 

— Dažnas atvejis. 

— Tu esi geras gydytojas, Radare. 
Vertinu tavo pagalbą. Ir man, ir mano 
dukrai. 

Jis nieko neatsakė, atrodė, kad pasijuto 
nejaukiai. 

Tada aš nebesusivaldžiau: 

— Kodėl tu užsiimi tokiais dalykais? 
Dirbi su Z ir Miku? Panašu, kad turi puikių 

sugebėjimų, tikrą talentą. Galėtum gauti 
darbą ligoninėje... 

— Baik. 

Vienintelis žodis, ištartas taip grėsmin- 
gai, kad nustėrau. Aš dvejodama atsistojau 
ir vėl paėmiau dukrą už rankos. 

Ankštame kambarėlyje atmosfera įkaito. 
Iš tiesų, kaip keista. Radaras buvo grobi- 
kas, o mes pagrobtieji. Nejaugi turėčiau 
jaustis kitaip? 

Tačiau iš trijų uniformuotųjų komandos 
Radaru pasitikėjau labiausiai. Jis buvo 
rūpestingas, slapčia duodavo "man 
metadono, apie kurį Z akivaizdžiai nieko 
nenutuokė, ir su Ešlina elgėsi gražiai. Pro- 
fesionaliai, netgi su atjauta vykdė savo 
pareigas. 

Tačiau ką apie jį sakė Z? Už tinkamą 
kainą Radaras parduotų net savo motiną. 

Tačiau šitas jaunas vyras, iš tiesų, dar 
visai vaikis, apie mane ir Ešliną žinojo 

tokių dalykų, kurių nenutuokė Džastinas. 
Radaras ne tik saugojo mano paslaptį — jis 
bandė padėti. Paruošti mane gyvenimui už 
šio kalėjimo sienų. 

Mėginau įsivaizduoti savo senąjį gyven- 
imą, o galbūt vis dėlto naująjį, kuris 
prasidės rytoj po trečios valandos dienos. 
Kaip vilkėsiu savo drabužius. Miegosiu 
kambaryje išjungtomis lempomis. Sugrįšiu 
pas savo šeimą ir draugus, iš kurių vienas 
tikriausiai mus išdavė, todėl nebegalėsiu 
niekuo pasitikėti. 

Netikėtai mano akys pritvinko ašarų. 
Įtraukiau galvą, nenorėdama, kad Radaras, 
o juo labiau kontrolės kambaryje sėdintis 
Mikas pamatytų mane verkiančią. O Dieve, 
kas bus po to? Mums palaužti nereikėjo nei 
Z, nei kalėjimo kamerų, nei oranžinių uni- 
formų. Mes tai padarėme patys, patogiai 
įsitaisę  prašmatniame name Bostone, 
įprastai ir kasdieniškai irdamiesi per savo 

itin privilegijuotus gyvenimus. Kadaise bu- 
vome šeima — dabar beliko trys stereotipai. 
Tabletes ryjanti žmona, neištikimas vyras, 
nėščia paauglė dukra. 

Džastinas atrodė įsikandęs mūsų išsigel- 
bėjimą lyg kokį magišką jungiklį. Pagrobė- 
jai išmainys mus į draudimo pinigus, štai ir 
viskas. Tris kartus sumušime kulnais, pa- 
sakysime, kad namuose geriausia, ir iš 
karto atsibusime savo lovose. Džastinas 
grįš į darbą. Ešlina vėl eis į mokyklą, o aš... 

Nueisiu į metadono kliniką ir pažabosiu 
savo priklausomybę? O gal pasiųsiu viską 
velniop ir, pirmai progai pasitaikius, 
išskėstomis rankomis pulsiu prie savo 
nuostabaus  oranžinio buteliuko su 
tabletėmis? 

Nežinojau. Nuoširdžiai nežinojau ir 
akimirką mintis, jog teks grįžti namo, į 
tikrąjį gyvenimą su visomis neišspręstomis 
problemomis... mane gąsdino. 

Būdami čia bent jau žinojome, kas mūsų 
priešas. Tačiau parsiradus namo... 

Greta gulinti Ešlina krūptelėjo ir iškart 
pabudo. Jos rusvos akys ūmai atsimerkė, 
veidą iškreipė panikos grimasa. 

— Mama! 

— Viskas gerai. Aš čia. Šššš... 

— Ak, mama... 

Supratau, kad dukra visiškai atgavo są- 
monę, kai jos rankos nuslydo žemyn ir švel- 
niai suėmė pilvuką. Ešlina ilgai į mane 
žiūrėjo ir, nors jos veidas tebebuvo jaunas, 
atrodė vyresnis, nei aš norėčiau. 

— Žinau, brangioji, — sumurmėjau. — 
Žinau. 

— Tik nesakyk tėčiui, — kone auto- 
matiškai sušnabždėjo ji. 

Nesulaikiau šypsenos, nors ji ir buvo 
liūdna. 

— Tėtis visada tave mylės, mažute. 

— Ne, nemylės. Jis vadovaujasi standar- 
tais, — ištarė Ešlina su aiškiai girdimu 
kartėliu. 

Nežinojau, ką į tai atsakyti, tad vėl ėmi- 
ausi budėtojos prie lovos vaidmens. Dukra, 
išsaugojusi motinos paslaptį. O dabar mot- 
inai patikėta saugoti dukters paslaptį. 

— Aš... eee... paimsiu naują kom- 
binezoną, — sumurmėjo panosėje Radaras, 
kuris akivaizdžiai pasijuto nejaukiai. 

Jis išėjo, dar kartą palikdamas mus ne- 
surakintas ir be priežiūros. 

Įkalintas pačių susikurtoje kančioje. 

Nubraukiau ašaras nuo dukters skru- 
osto, ir abi ėmėme laukti, kol apmalš mūsų 
skausmas. 


Medicinos kabinete negalėjome amžinai 
slapstytis. Tikriausiai Z reikalavo sužinoti, 
kas vyksta. Išgirdęs, kad Ešlinos būklė 

stabili, jis nusprendė, jog mūsų šeimai 
laikas grįžti į kamerą. Radaras prilaikė 
Ešliną iš vienos pusės, aš — iš kitos. Ji 
žengė nedrąsiai, bet pagalbos beveik 
nereikėjo. Penkiolikos metų kūnas dar 
labai jaunas ir greitai gyja. 

Mergaitės žingsniai sulėtėjo, kai atėjome 
į erdvų bendrąjį kambarį. 

Nekaltinau jos. Džastinas niekada ne- 
bėgo nuo kovos. Tad, vos spėjus užsidaryti 
plieninėms durims, jis iškošė griežtu ir 
šaltu balsu: 

— Noriu žinoti jo vardą. 

Džastinas pakilo, atsistojo ankštos patal- 
pos viduryje ir susikryžiavo ant krūtinės 
rankas. Jis ne prašė, o reikalavo. 

Ešlina, patraukusi nuo manęs ranką, kil- 
stelėjo smakrą. 

— Galbūt jo pavardė Čapmanas. Kaip 
tavo merginos jaunesniojo brolio. Juk jis 
panašaus amžiaus, kiek ir aš, tiesa? 

Aš išpūčiau akis, o mano vyras perbalo. 

Džastinas atsisuko į mane: 

— Kaip tu drįsai jai pasakyti... 

— Nieko nesakiau. 

— Aš pati sužinojau! — Ešlina, užlieta 
šlovės spindulių, rankos atmestos į šalis, o 
jos liaunas kūnas, rodėsi, iš įniršio tuoj 
pakils į orą. — Patikrinau tavo telefoną, 
tėti. Skaičiau tavo elektroninius laiškus. 
Neblogai bendrauji su mergina, kuri pagal 
amžių galėtų būti mano sesuo. Įdomu, ką 
jos tėtis galvoja. Gal jai taip pat negalima 
nakvoti pas draugus. Galbūt toji mergina 
irgi turėjo laukti vaikino, kuris ją gerbtų, 
mylėtų ir tausotų. Panašiai kaip ir tu man 
aiškinai, prieš išbėgdamas pro duris ir iš- 
duodamas savo šeimą.  Veidmainis! 
Sušiktas melagis! 

— Ešlina! 

Aš staigiai įsiterpiau tarp dukters ir savo 
vyro, lyg taip apginčiau Ešliną. 

Ir taip sumaitotas Džastino veidas dabar 
buvo baklažano spalvos. Rodės, jam iš ausų 
ims rūkti dūmai. Visos jo kūno kraujagyslės 
tuoj tuoj galėjo sutrūkti. 

— „Nedrįsk su manimi taip kalbėti, 
panele! 

— Nes kas bus? 

— Baikit, — mano balsas drebėjo. At- 
sikrenkščiau ir  pamėginau prabilti 
ryžtingiau: — Abu. Nurimkit bent sekundei. 

Dabar Ešlina atsisuko į mane: 

— Kodėl? Bijai, kad papasakosiu tėčiui 
apie tavo problemas su vaistais? 

— Ką? 

Norėjau juoktis. Tačiau supratau, kad 
dabar tam siaubingai netinkamas metas. 
Tačiau tas grynas įsiūtis mano dukters 
veide, po kurio Džastinas atrodė visiškai 
sutrikęs. Vertė sukikenti. Tačiau buvau vis- 
iškai tikra, kad po pirmo juoko kūktelėjimo 
iškart pulsiu į ašaras. 

Ešlina nesiliovė siautėti: 

— Jėzus Marija, tėti. Mama jau keletą 
mėnesių vaikšto apsinešusi. Nepastebėjai 
blizgančių akių? Nepastebėjai, kad į 
klausimą ji atsako praėjus visai minutei? 
Ne, tėti, rimtai. Man prireikė poros 
savaičių, kad išsiaiškinčiau, jog mama pikt- 
naudžiauja receptiniais skausmą malšin- 
ančiais vaistais. Aš esu vaikas. O koks, po 
velnių, tavo pasiteisinimas? 

Džastinas buvo toks apstulbęs, kad neg- 
alėjo nė žodžio pratarti. Aš laikiausi delnu 
prisidengusi burną, nes, Dieve padėk, bet 
kurią akimirką galiu pulti į isteriją. 

— Ne, iš tikrųjų. Juk nuolat būni kažkur 
su savo naująja mergina. Mama tokia apk- 
vaitusi, kad išvis nebesigaudo. Savaime 
suprantama, nusprendžiau truputį pa- 
silinksminti. Netgi pasivoliojau jūsų lovoje. 
Juk vis tiek ja nebesinaudojate. 

Džastinas šoko į priekį. Laikiau jį 
suėmusi už liemens, nors tai nieko 
nereiškė. Juk vyras buvo dvigubai sunkes- 
nis už mane, ir net pamėlęs ir sumuštas 
judėjo lyg krovininis vagonas. Jis kažką 
suriaumojo. Galbūt, kad nudės jį, tą įsivaiz- 
duojamą vaikiną. Ešlina irgi kažką suklykė. 
Galbūt, kad nekenčia jo, savo tėvo. 

Jis bandė Ešlinai trenkti. Mėgino mušti 
mūsų vaiką. Mūsų kūdikį, kuris prieš porą 
valandų pats laukėsi kūdikio, ir staiga aš 
pajutau, kaip už akių kaupiasi nesuvokiama 
įtampa. Skausmas, kurio numalšinti nepa- 
jėgtų jokia tabletė pasaulyje. Bejėgiškumas, 
kurio nesugebėtų išsklaidyti joks stebuklin- 
gas vaistas. 

Tada aš nutrūkau. Įsispyriau kulnais į 
grindis, stūmiau savo vyrą, tampiau, tąsiau 
jį iš visų jėgų klykdama: 

— Tu apgailėtinas idiote! Aš nenorėjau 
tavo pinigų.  Nenorėjau tavo namo. 

Nenorėjau tavo brangiojo verslo. Tik 
troškau, kad mylėtum mane. Tu kvailas, 
kvailas asile. Kodėl... tu... negalėjai... 
tiesiog manęs mylėti? 

Mūsų kojos susipynė. Džastinas sunkiai 
susmuko ant grindų, rankomis susiėmė sa- 
vo ištinusį veidą. Šalia ant kelių suklupau 
aš. Daužiau jo petį, isteriškai kūkčiojau, o 
Ešlina verkė greta, ant gulto. 

— Ir ji nebuvo vienintelė, ar ne? Buvo ir 
kitų moterų. Daugybė kitų moterų. Jėzus 
Marija, tu visai kaip tėvas. O aš tapau tokia 
pati kaip mano motina, tik ryju tabletes, o 
ne rūkau, o juk mes abu troškome būti 
geresniais už juos. Kas atsitiko? Dieve, 
Džastinai, kas mums pasidarė? Kaip galė- 
jome tapti žmonėmis, kokiais niekada nen- 
orėjome būti? 

Negalėjau liautis jo daužiusi. Mano pykt- 
is it laukinis žvėris nutrūko nuo grandinės. 
Nekenčiau savo vyro. Nekenčiau savo 

gyvenimo. Tačiau labiausiai nekenčiau 
mūsų, kaip susimovėme. Įrodydami, jog 
mes tik žmonės, nors kadaise buvome tikri, 
kad esame kažkas daugiau. Mirtingieji 
klysta. Mes buvome įsimylėję. 

Paskutinę akimirką pastebėjau, kaip 
suvirpa mano vyro pečiai. Pamačiau ašaras 
ant jo skruostų, nulenktą galvą, kaip 
pralaimėjus... 

Ilgiau nebegalėjau to ištverti. Apsivijau jį 
rankomis.  Prisispaudžiau prie savęs, 
žadėdama atleidimą, dėl kurio dar nebuvau 
visiškai tikra, tačiau dabar, šią akimirką... 
kad tik jam viskas būtų gerai. Kad tik 
mums vėl pavyktų apsimesti šeima... 

Ešlina irgi prisidėjo — apsikabino mus 
abu, priglausdama savo drėgną skruostą 
man prie kaklo. 

— Atleisk, mamyte, atleisk, mamyte, 
atleisk, atleisk, atleisk... 

Džastinas suvaitojo. Mes pratrūkome 
dar stipriau verkti. 

— Ak, dėl Dievo meilės. 

Tarpduryje stovėjo Z, žvelgdamas į mus 
lyg į automobilio avariją. 

— Jau jūs tai tikrai... — jis negalėjo 
pabaigti sakinio. 

Ir aš jam pritariau. Mūsų apibūdinti 
buvo neįmanoma. Kokia šeima taip elgiasi? 
Kokie žmonės, mylintys vienas kitą, sugeba 
taip siaubingai vieni kitus skaudinti? 

— Trečia valanda popiet rytoj. Per vėlu, 
— Z liovėsi purtyti galvą ir bedė pirštu į 
mane. — Tu. Šalin nuo jo, — kitas pirštas 
rodė į mano dukrą: — Tu irgi. Atsistok 
normaliai. 

Mudvi su Ešlina netvirtai pakilome ant 
kojų. Z dar įdėmiau į mus įsižiūrėjo. Mes 
atmetėme pečius, atsistojome it pavyzdingi 
kareiviai. Jis patenkintas suniurnėjo. Tada 

Z akys nukrypo į Džastiną, kuris pasistengė 
atsitiesti, sėdėdamas ant grindų. 

— Manau, esi vertas to, kas čia nutiko. 
Damos, su manimi. 

Mes jau žengėme į priekį, tik staiga 
Džastinas neužtikrintai atsistojo. 

— Palaukite, — ištarė jis. 

Ešlina žygiavo toliau, bet aš stabtelėjau. 
Nieko negalėjau padaryti. Meilė šiam vyrui 
užėmė labai didelę mano gyvenimo dalį. 
Tos popietės tire, mūsų pirmieji namai, 
dukros gimimas, rytai, kai pabudusi išvys- 
davau jį, taip įdėmiai žiūrintį į mane. 

Visos tos akimirkos, kai žinojau, kad iš 
tiesų, nuoširdžiai jį matau. Visos tos 
akimirkos, kai žinojau, kad jis iš tiesų, 
nuoširdžiai mato mane. 

— Aš nežinojau, — murmėjo Džastinas, 
— nesupratau, kas vyksta tavo ir Ešlinos 
gyvenime... nesupratau. Ir Ešlina teisi. 
Turėjau susiprasti. Geras vyras, 

rūpestingas tėvas... aš susimoviau, Libe. 
Tai mano kaltė. Kai grįšime namo, jei 
norėsi skyrybų, darysiu viską, ko panorėsi. 
Netgi suplėšysiu priešvedybinę sutartį. 
Namai, įmonė, ko tik nori, aš tau nepriešta- 
rausiu. Iš tiesų gali pasiimti viską. Tai 
mažiausia, ko esi verta; kaltas, kad 
nepastebėjau to anksčiau. Tačiau noriu... aš 
pasiilgsiu mūsų šeimos, Libe. Aš pasiilgsiu 
mūsų. 

Laukiau, ką jis dar pasakys. Tačiau 
Džastinas tik nurijo seiles, žodžiai įstrigo 
gerklėje. 

Galvojau apie visus būdus, kuriais galiu 
jam atsakyti. Pasiūlyti atleidimą. Pri- 
sipažinti nuodėmes. Arba pripažinti, kad aš 
taip pat mūsų ilgėsiuosi. Jau ne vieną 
mėnesį ilgėjausi, ir jokia tabletė pasaulyje 
nesugebėjo užpildyti žiojinčios kiaurymės. 
Visos tos naktys, kai klajodama tamsiame 
rūsyje pridėdavau delną prie uždarytų savo 

vyro miegamojo durų, mėgindama perduoti 
jam žinią, kad pajustų mano buvimą ir 
atvertų duris. 

Aš paklausiau: 

— Kiek buvo kitų moterų, Džastinai? 

— Tu esi vienintelė, kurią mylėjau, — at- 
sakė jis. 

To man pakako. 

Nusisukau nuo savo vyro ir priėjau prie 
pagrobėjo. 

Kol Bostono policininkai su FTB kūrė 
galimus išpirkos scenarijus, Tesa su Vajatu 
nusprendė dar kartą pakalbinti Anitą Ben- 
et. Jos pačios namuose, apstatytuose šei- 
mos fotografijomis, turėtų būti ir jauniausi- 
as sūnus, galimai netikras Džastino Denbio 
brolis. 

Vairavo Tesa, nes ji buvo vietinė. Vajatas 
ir vėl patogiai išsidrėbė keleivio vietoje, 
tačiau šįkart jis atrodė rūstus. 

— Neatrodai laimingas, — pabandė 
prakalbinti jį Tesa, braudamasi iš Storou 
greitkelio į antrąjį kelią, vedantį į Leksing- 
toną Masačusetso valstijoje. 

— Esu susierzinęs. 

— Dėl asmeninių ar profesinių 
priežasčių? 

— Profesinių. Neturiu asmeninio gyven- 
imo, tad dėl jo ir nesierzinu. 

— Tikrai? 

— Man patinka dirbti su medžiu, 
pasigaminti ką nors savomis rankomis. O 
likusį laiką daug dirbu. Neturiu nei 
žmonos, nei vaikų, nei merginos. 

— Aišku. 

Jis atsisuko ir įdėmiai nužvelgė Tesą: 

— O tu? Kuo skiriasi korporacinio tyrėjo 
gyvenimas nuo valstybės patrulio tarnybos? 

— Palankesnis darbo laikas ir atlygini- 
mas, — atsakė ji. 

— Tačiau tau jis nepatinka? 

Tesa atsakė ne iš karto. 

— Visai nieko, — galiausiai ištarė ji. — 
Tiek užtenka mano dukrai, vadinasi, ir man 
gerai. 

Aiškiai juto, kaip sėdėdamas greta Va- 
jatas į ją žiūri. Nieko nesakydamas. Netyr- 
inėdamas. Paprasčiausiai... būdamas. 

Ji išgirdo savo pačios balsą: 

— Nepaklausei apie mano vyrą. 

— Tai tavo reikalas, ne mano. 

— Prieš porą metų, — Tesa kalbėjo to- 
liau, — Brajanas buvo nušautas, o mano 
dukra dingo be žinios. Prisiėmiau kaltę už 
jo nužudymą, bet taip pat buvau apkaltinta 
ir savo vaiko pagrobimu. 

— Tavo dukra gyva. Pati taip sakei. 

— Ašją radau. Kai kurie mano metodai... 
ne visai atitiko teisinius standartus. Teisė- 
saugoje man vietos nebėra. Tačiau aš at- 
gavau savo dukterį, ir tai svarbiausia. 

— Žinai, — iš lėto nutęsė Vajatas, — kai 
dabar papasakojai, kažką lyg ir prisiminiau 
apie tą bylą. 

Tesa įsitempė, pasiruošdama koment- 
arams apie jos taiklumą, o gal net 

juokeliams, esą Brajanas tikriausiai to 
nusipelnė. 

Tačiau jis tik paklausė: 

— Kaip laikosi tavo dukra? 

— Ji patarė ieškoti Denbių šaltose, tam- 
siose vietose. Be to, parūpinti jiems sau- 
sainių ir pačiai pasiimti ginklą. 

— Protingas vaikas. 

Tesa suprato, kad linkčioja. Ir galvoja, 
kad Vajatas Fosteris jai patinka. Labai 
patinka. 

— O tu buvai vedęs? — paklausė ji. 

— Aha. Visiška katastrofa. Tačiau 
neturiu nieko prieš šeiminį gyvenimą. Kal- 
bant tarp mūsų ir šio automobilio sienų, 
man patinka vaikai. Tačiau vyrams taip 
sakyti kažkaip nedera. Iš jų lūpų tokie 
žodžiai nuskamba gąsdinančiai. O aš labai 
gerbiu tavo sugebėjimus ir prašau patikėti, 
kad nesistengiu toks pasirodyti. 

— Aš nelabai vaikštau į pasimatymus. 

Tikriausiai štai kas atsitinka, kai per 1l- 
gai nebendrauji su suaugusiais žmonėmis. 
Pasitaikius pirmam atidesniam klausytojui, 
iškart nevaldomai atsiriša liežuvis. Ji kal- 
bėjo toliau: 

— Man svarbiausia yra dukra, stengiuosi 
sukurti jai saugią ir stabilią namų aplinką. 
Tai mažiausia, ko ji nusipelnė. 

— A, štai dėl ko tavo plaukai tokie 
suveržti... 

— Jau antras komentaras per dvi dienas! 
Kuo užkliūna mano plaukai? 

— Tu per jauna, kad taip senai atro- 
dytum, — Vajatas kalbėjo ramiai, lyg dėsty- 
damas faktus. — Be to, man taip negražu. 
Kai pamatau taip smarkiai į uodegėlę 
suveržtus plaukus, man pasidaro smalsu, 
kaip jie atrodo palaidi. Pageidautina, po ge- 
ros vakarienės ir poros taurių vyno, na kaž- 
kas tokio. 

Tesa dabar žiūrėjo jau ne į kelią. 
Išpūtusi akis ji dėbsojo į vyrą, sėdintį kelei- 
vio vietoje, ir juto, kaip rausta. Rausta, dėl 
Dievo meilės. 

— Tačiau numanau, kad į pasimatymus 
su bendradarbiais nevaikštai, — vis dar ra- 
miu balsu tęsė Vajatas. 

— Taigi, — atsakė ji ir pagaliau pajėgė 
vėl pažvelgti į kelią. 

Abu nutilo. 

— Vadinasi, — po kelių tylos minučių 
prabilo ji, — tu jautiesi suirzęs. 

— Taip. Grobikai nebesislapsto. Jie 
skambina, perka vietinių laikraščių ir tikri- 
ausiai bando įsigyti medikamentų moteriai, 
kurią šiuo metu kankina sunki abstinencija. 
Ir mes vis tiek negalime prikirpti jiems uo- 
degos. Mane tai nervina. 

— Nežinome, kaip jie atrodo, — priminė 
Tesa. — Sunku judėti į priekį, kol 
nepaviešinai konkretaus įtariamųjų 

aprašymo. Juk ką šiuo metu gali padaryti 
vietinė teisėsauga? Apklausti degalinių dar- 
buotojus, ar kartais koks nepažįstamas 
žmogus šį rytą nenusipirko laikraščio? Dėl 
to tikrai turėtume susinervinti. Mes vis dar 
blaškomės nusikaltimo paribiuose. Visiškai 
nepriartėjome prie esmės. 

— Paskambinau į savo biurą, — pasakė 
Vajatas. — Paprašiau, kad, padedami viet- 
inių ryšio operatorių, nustatytų vietoves, 
kuriose mobilusis ryšys gana prastas. 
Panašu, kad turėtų būti atmesta gana 
didelė Baltųjų Kalnų nacionalinio miško 
teritorija. Žinoma, didžioji jo dalis ir taip 
yra aukštai virš jūros lygio arba visiškai 
laukinė gamta... kur irgi ne itin patogu 
slėpti įkaitus. 

— Atmetimo principas taip pat gerai: 
neigiamas atsakymas nukreipia į teigiamą. 

— Eiguliai irgi padeda: jie apžiūri 
stovyklavietes ir pažintinių takų pradžios 

taškus. Dirbant tokiu tempu, rytoj bus likę 
neapžiūrėta tik penktadalis valstijos. 

— Supratau, lieka mažesnė šieno kupeta. 
Gerai padirbėta. 

Niūri  Vajato mina dingo — jis 
nusišypsojo. 

— Tu man patinki, — tarė jis. — Neskait- 
ant šukuosenos, todėl vieną dieną būtinai 
pakviesiu tave į pasimatymą. Tačiau ne ši- 
andien. Šiandien mes visą dėmesį sutelk- 
sime į Denbių šeimą. 

— Nebe daug laiko liko, — burbtelėjo 
Tesa, sukdama į Leksingtono kelią, kur, pa- 
sak GPS nurodymų, turėtų būti Anitos Ben- 
et namai. 

— Tikrai, — pritarė Vajatas, barbendam- 
as pirštais į konsolę. — Tikrai. 


Anita Benent atidarė duris po pirmo sk- 
ambučio. Ji nužvelgė Tesą, apsirengusią 


630/974 
juodomis „Ann Taylor“ kelnėmis ir priglu- 
dusiais baltais marškinukais, ir vos vos 
suraukė antakius. Tada pastebėjo Vajatą, 
vilkintį ruda šerifo uniforma ir visai nes- 
islepiantį nuo kaimynų akių, ir jos mina 
pasidarė rūsti. 

— Užeikite, — greičiau ne pakvietė, o 
paliepė ji. 

Jie užėjo. 

Anita avėjo siaurus juodus batus ir 
vilkėjo ilgą tamsų sijoną bei alyvinį megzt- 
inį su pynėmis. Ji labai derėjo prie savo 
balto namo juodomis langinėmis, pamanė 
Tesa, galėtų reklamuoti rafinuotą gyvenimo 
būdą Naujojoje Anglijoje. Šią akimirką mo- 
teris žaidė su ilgu perlų vėriniu, žvelgdama 
į Tesą su Vajatu taip, tarsi nežinotų, ką 
daryti. 

— Turime dar keletą klausimų, — lyg ir 
paaiškino Tesa. 


631/974 

— Galėjau susitikti su jumis darbe. Mes 
ką tik grįžome iš bažnyčios. 

— Užtruksime tik minutėlę. 

Paskutinis piktas žvilgsnis, ir Anita Ben- 
et pasidavė. Moters pečiai šiek tiek nusviro 
žemyn ir ji pamojo jiems sekti iš paskos. 

— Brangioji, kas ten? — iš koridoriaus 
galo atskriejo vyriškio balsas. 

Anita atsakė ne iš karto. Nuvedė detek- 
tyvus pro didžiulę virtuvę su juodo granito 
stalviršiais ir vyšnios medienos spin- 
telėmis, tada pro oficialų valgomąjį, kol 
galiausiai atėjo į nedidelę svetainę, kurioje 
puikavosi židinys, pora šilku aptrauktų 
krėslų su užlenktais atlošais ir antikvarine 
trečiojo dešimtmečio dviviete sofute. 

Tesai tai pasirodė įdomu. Vykdomosios 
direktorės darbo kabinetas atrodė mod- 
ernus, 0 štai jos namai buvo įrengti tradi- 
ciniu Naujosios Anglijos stiliumi. Ji 

susidomėjo, kuo dar skyrėsi Anita darbe ir 
namuose. 

Priešais degantį židinį sėdėjo vyresnio 
amžiaus vyriškis, vilkintis juodas kelnes ir 
vyšninį megztinį. Jis nedrąsiai pakilo ir 
ištiesė ranką. Virš draugiško veido su 
vieliniais akinių rėmeliais stūksojo žilų 
plaukų kupeta. 

— Danielis Kouklis, — prisistatė jis. — 
Anitos vyras. O kas jūs būsite? 

— Jie yra tyrėjai, ieškantys Džastino ir jo 
šeimos, — sausai paaiškino Anita. 

Tačiau Tesa pastebėjo, kaip sušvelnėjo 
moters žvilgsnis šiai pažiūrėjus į savo vyrą. 
Ji priėjo arčiau, uždėjo ranką jam ant delno 
tarsi norėdama apsaugoti. 

— Viskas gerai, Denai. Jie tik nori už- 
duoti man dar porą klausimų. Tu nieko 
prieš? 

Panašu, kad Danielis tai suprato kaip 
prašymą pasišalinti. Jis linktelėjo abiem 

detektyvams ir iš lėto patraukė iš kambario 
ta pačia kryptimi, iš kur jie atėjo. 

— Širdies smūgis, — atsakė Anita į 
neištartą atvykėlių klausimą. — Pernai. 
Pakeliui į priimamąjį jis spėjo du kartus 
numirti. Neįsivaizduojate, kaip tokie įvykiai 
verčia įvertinti savo gyvenimą iš naujo. 

Ji ranka parodė tankmės žalumo 
krėslus. Į vieną atsisėdo Tesa, į kitą — Va- 
jatas. Anita prisėdo ant auksinės ir žalios 
spalvos sofos. Pasirinko nemažą atstumą 
tarp savęs ir tyrėjų, pastebėjo Tesa, be to, 
sėdėjo tiesi it mietą prarijusi, rankas 
susidėjusi ant kelių — jos kūno kalba bylojo 
apie budrumą. 

Matydama, kaip nepatogiai jaučiasi mo- 
teris, Tesa neskubėjo, leisdama tylai in- 
tensyvėti, kol pati apžiūrinėjo kambaryje 
esančius daiktus, ypač ieškodama šeimos 
fotografijų. Ji pastebėjo dvi dideles įrė- 
mintas nuotraukas. Viename kadre matėsi 

trys mokyklinio amžiaus berniukai, suvirtę 
kalno papėdėje džiugiai  spindinčiais 
veidais. Kita buvo klasikinė šeimos foto- 
grafija: krėsle sėdėjo jaunesnė Anita, aplink 
ją tupėjo trys jau paaugliai berniukai, o už 
nugaros stovėjo stambesnis ir akivaizdžiai 
sveikesnis Danielis Kouklis, uždėjęs ranką 
jai ant peties. 

Žiūrėdama į šią nuotrauką, Tesa pamatė, 
kad iki pražylant Anitos vyro plaukai buvo 
šviesūs, derantys prie šviesios jo veido 
odos. Anitos plaukai jaunystėje taip pat 
buvo šviesiai rusvi, derantys prie blyškaus 
moters veido. Tad į akis iš karto krito jauni- 
ausias sūnus, kurio oda ir plaukai buvo 
pastebimai tamsesni nei likusių šeimos 
narių. 

Jiedu su Vajatu persimetė žvilgsniais. 
Jis ramiai sėdėjo kitame krėsle, abejingai 
užsimetęs koją ant kojos ir nerūpestingai 
pasidėjęs ant ranktūrių rankas. Tai buvo jo 

tylaus klausytojo taktika. Apklausiamojo 
nereikia spausti — reikia leisti jam pačiam 
prabilti. 

Labai efektyvus būdas, žinant, kiek Tesa 
savanoriškai atskleidė vieno pasivažinėjimo 
metu. 

— Gavome išpirkos prašymą, — pranešė 
Tesa. 

Akivaizdu, kad Anita tikėjosi kažin ko 
kito. Generalinė direktorė iškart pašoko ant 
kojų ir vėl pirštais sugriebė perlų vėrinį. 

— Kaip, kada? — paklausė ji. — Ko jie 
nori? Ar Džastinui ir jo šeimai viskas gerai? 

— Išpirkos suma siekia devynis milijo- 
nus dolerių. Džastinas pasinaudojo ypatin- 
gu punktu, numatančiu papildomą gyvybės 
draudimo išmoką, esant itin pavojingoms 
aplinkybėms. 

— O Dieve, — Anita užsidengė ranka 
burną. — Ar jis... sveikas? O Ešlina? Libė? 

— Džastinas teigė, kad šiuo metu jie yra 
saugūs, tačiau patvirtinimo dar negavome. 
— Ar draudimo kompanija sumokės? 
— Šis reikalas su ja kaip tik dabar ir 
derinamas. 


— Aišku, kad sumokės, —  ne- 
bežiūrėdama į juos ir tarsi kalbėdama su 
savimi, tarė Anita. — Juk tam ir yra 


draudimo polisas. Kad, atsitikus blogi- 
ausiam, būtų sumokėti pinigai, ir Džastinas 
su šeima grįžtų gyvi ir sveiki. Kada? 

— Greitu metu. Tikėkimės. 

Anita atsisėdo. Ankstesnis jos budrumas 
išgaravo. Dabar ji atrodė kupina ryžto. 

— Tad ko jums reikia iš manęs? Kuo 
galiu padėti? 

Tesa su Vajatu dar kartą susižvalgė. Jei 
Anita ir buvo suinteresuota Denbių šeimos 
dingimu, ji puikiai tai slėpė. O gal šios 
žinios jai nebuvo naujiena. Išpirkos 

reikalavimas buvo viena iš plano dalių, ir 
viskas vyko pagal grafiką. 

Tesa nusprendė griebti jautį už ragų: 

— Papasakokite apie jauniausią savo 
sūnų. 

Generalinė direktorė suakmenėjo. 
Akimirką Tesai pasirodė, kad moteris mė- 
gins gintis, bet ši tik pripažino jų teiginį 
vienu aiškiu linktelėjimu. 

— Matau, kad gandų nešiotojai 
nesnaudžia kaip visada. 

Tesa su Vajatu laukė. 

— Norite sužinoti, kodėl visko nepapa- 
sakojau jums vakar, — neraginama toliau 
kalbėjo Anita. — Vos įžengėte į mano 
kabinetą, reikėjo iš karto ištraukti savo 
nešvarius skalbinius, išpasakoti visas senas 
paslaptis. Nes, savaime suprantama, 
Džastino dingimas yra susijęs su mano sū- 
numi. Juk šeimos taip elgiasi. 

Tesa su Vajatu ir toliau tylėjo. 

— Jis to net nežino, — trumpai nukirto 
Anita. — Kalbu apie Timotį. Danielis žino. 
Taip, tai buvo itin sunkus mūsų san- 
tuokinio gyvenimo laikotarpis. Bet mes jį 
išgyvenome. Ir Danielis myli Timį. Laiko jį 
tokiu pat savu, kaip ir kitus du mūsų sūnus. 
Galiausiai nusprendėme palikti viską, kaip 
yra. Danielis laimingas, Timis laimingas, 
kam be jokios priežasties draskyti šeimą? 

— Ar Džastinas apie tai žino? — prabilo 
Vajatas. 

Anita gužtelėjo pečiais: 

— Žinoma, įmonėje žmonės apie tai kal- 
ba jau metų metus. Tačiau niekada tiesiogi- 
ai netvirtinau, kad Timis yra Deilo Denbio 
sūnus. Tiesą sakant, pirmuosius kelerius 
metus net ir pati nebuvau tuo tikra. Tačiau 
kai Timis paaugo, panašumas į šeimos 
narius... 

— Ar Džastinas žino? — neatlyžo 
Vajatas. 

Panašu, kad Anitai buvo sunku atsakyti. 

— Esu tikra, kad jis įtaria, — galiausiai 
pripažino ji. — Tačiau nei dėl paties Timio, 
nei dėl ko nors kito, neketinu šio klausimo 
kelti. 

— Nei dėl Timio? — Tesa pasistengė, kad 
jos balse suskambėtų abejonės gaidelė. — 
Juk jo neturėtų dominti galimybė paveldėti 
kelių šimtų milijonų dolerių vertės šeimos 
verslą? 

Anita šyptelėjo: 

— Ar žinote, ką koledže studijuoja 
Timis? 

Jiedu papurtė galvas. 

— Gyvulininkystę. Jis nori persikraustyti 
į Vermontą ir įkurti aplinką tausojantį lais- 
vai auginamų galvijų ekologinį pieno ūkį. 
Timis nenori statyti dviejų šimtų milijonų 
vertės ligoninių, kalėjimų ar koledžų. Jis 
nori susilieti su gamta. 

— Jis gali parduoti savo akcijų dalį ir 
imtis savo verslo. 

— Kokių akcijų? — ramiai atsakė Anita. 
— Deilas nepaliko įmonės gyviems savo pa- 
likuonims. Jis paliko ją Džastinui, nurodė 
jo vardą. Net jei pasiryžčiau pasmerkti savo 
šeimą Timio tėvystės įrodinėjimo pro- 
cedūrai, tai nieko nepakeistų. Be to, turint 
omenyje esamą įmonės padėtį, nemanau, 
kad ji išgyventų tokią dramą. Ir vėlgi, koks 
tikslas? Džastinas yra teisėtas šeimos 
narys, kuriam priklauso vadovauti įmonei. 
Jam tai patinka. O mano sūnus turi savo 
svajonių. Niekas  nesugriuvo. Nieko 
nereikia taisyti. 

Tesa vis tiek nebuvo linkusi tuo patikėti: 

— Jūs atimate iš savo sūnaus dalį jo šei- 
mos, be to, net nesuteikiate jam galimybės 
pasireikšti versle... 

— Atsiprašau. Aš ir esu tas verslas, o 
Timis Denbio statybos įmonės biure 


641/974 
praleido ne mažiau savo vaikystės nei kiti 
du mano berniukai. Jei tik jis būtų 
susidomėjęs statybomis, bet kada galėjau 
įtraukti jį į verslo pasaulį — tą leido mano 
užimama pozicija, o juo labiau jo genų fon- 
das. Tačiau Timio ši sritis niekada 
netraukė. 

— Ir Džastinas tam neprieštarauja? — 
vėl kamantinėjo Vajatas, taip pat skeptiškai 
kaip ir Tesa. 

— Mes nesame apie tai kalbėję. Niekada. 
Timis tebuvo kūdikis, kai mirė Deilas. O kai 
sulaukęs dešimties vis labiau ėmė panašėti 
į Džastiną ir vis mažiau — į Danielį, kokia 
tada buvo prasmė? Žmonės įtarinėjo. Sk- 
lido gandai. Tačiau Džastinas niekada 
manęs neklausė, o ir aš niekada netroškau 
apie tai kalbėti. 

— Tačiau Timotis gavo koledžo sti- 
pendiją. Pirmąją, kurią mokėjo Denbio 
įmonė. 

Anita padvejojo. Jos žvilgsnis nukrypo į 
šoną. 

— Džastinas ją pasiūlė, — sumurmėjo ji. 
— Metai įmonei buvo pelningi. Nejaugi 
turėjau ginčytis? 

— Vadinasi, jis žino, — spaudė Vajatas. 

— Mes niekada nesame apie tai kalbėję, 
— užsispyrusi tvirtino Anita. 

Pagal jos įsitikinimus greičiausiai kitaip 
neigti nebuvo galima. 

Danielis sugrįžo, jis stovėjo tarpduryje. 

— Džastinas žino, — kimiai ištarė jis. 

Vyras atsikrenkštė, lyg ketindamas dar 
ką sakyti, bet prie jo nuskubėjo Anita. 

— Brangusis, viskas gerai, jie jau ketino 
eiti. 

Danielis nepasidavė. 

— Džastinas žino, — pakartojo jis, šįkart 
tvirčiau. — Kokias premijas jis tau moka. 
Jis dalijasi pelnu ir su Timiu. Juk Džastinas 
siunčia čekius ir savo motinai. 

Anita tik nukaito, bet nieko nesakė. 

Tesa su Vajatu stebėjo Danielį 
susidomėję. 

— Kodėl taip galvojate? — pasiteiravo 
Tesa. 

— Kad ir ką sakytumėte, Deilas visada 
vykdė savo įsipareigojimus. Džastinas daro 
tą patį. Pasirūpina savo motina, atriekia jai 
tam tikrą pajamų dalį, nors ji šitiek metų su 
juo net nesišneka. Panašiai Džastinas 
rūpinasi ir netikru savo broliu, net jeigu šis 
niekada ir nebuvo oficialiai pripažintas. 

— Tu nežinai... — buvo bepradedanti 
Anita. 

— Tu atsidedi pinigus į šoną, — nutraukė 
ją Danielis. — Dalį savo metinės premijos 
tu paskyrei Timiui, bet ne Džimiui ar Ričar- 
dui. Manai, aš nežinau kodėl? Manai, pats 
Timis kada nors tuo nesusidomės? 

Anita vėl tirštai nuraudo, bet nieko 
nebeatsakė. 

— Džastinas žino, — pakartojo Danielis, 
— bet jis nekaišioja nosies. Praėjus tiek 
metų, viskas taip ir liko. Susitarimas 
galioja, kol niekas nieko neklausinėja. 

— Ir Timas niekada neklausinėjo? — 
pasidomėjo Tesa. 

— Ne, ponia. 

— Ir Džastinas niekada neklausinėjo? — 
nenurimo Vajatas. 

— Kiek man žinoma, ne. 

— Mes pasidomėsime jūsų buhalterija, 
— perspėjo Tesa, gręždama Anitą žvilgsniu. 
— Gal norite dar ką nors pasakyti, kol patys 
neperskaitėme? 

Anita ir vėl paraudo: 

— Neturiu ko slėpti. Su Džastino 
pagrobimu... ir išpirkos reikalavimu nei aš, 
nei mano šeima neturime nieko bendra. 

— Galbūt kilo naujų minčių, kieno tai 
darbas? — paklausė Vajatas. 

Anita smalsiai jį nužvelgė: 

— Juk nebūtinai tai vienas iš mūsų, 
tiesa? Jei už jį reikalaujama išpirka ir viską 
atliko profesionalai... noriu pasakyti, 
visiems akivaizdu, kad Džastinas yra turtin- 
gas. Jo namai, automobiliai, įmonė. Galbūt 
pagrobimo priežastis yra jis pats, o ne Den- 
bio kolegos. 

— Jie žinojo Denbio namo signalizacijos 
kodą, — išdavė Tesa. — Taip pat žinojo šei- 
mos įpročius, namo planą, kada ir kur tik- 
sliai juos užpulti. Tai saviškių darbas, ir 
galite neabejoti, kad Džastinas irgi tai 
supranta. Todėl, kai šeima saugiai grįš 
namo... Nejaugi manote, kad Džastinas leis 
šiam įvykiui nugrimzti praeitin? 

Anita perbalo. Ji papurtė galvą. 

— Kils tikras karas, — tęsė Tesa. — 
Džastinas išpurtys kiekvieną, net jeigu dėl 
to reikės plyta po plytos išardyti savo 
įmonę. Kuo daugiau žinote, tuo smarkiau 
jis jus kvos. Tad kalbėkite dabar, Anita. 

Mes jus noriai išklausysime. Kita vertus, 
Džastinas, prisižiūrėjęs savo dukters ir 
žmonos kančių... 

— Aš nieko nežinau, — tvirtino Anita. — 
Niekada nesugalvočiau kenkti Džastinui, o 
juo labiau jo šeimai. Ir neįsivaizduoju, kas 
iš įmonės darbuotojų galėtų taip pasielgti. 

— Galbūt kas nors, kam nepatiko 
įmonės ateities planai? — neatstojo Va- 
jatas. — Galbūt tas žmogus mano, kad 
galėtų geriau vadovauti įmonei, jeigu tik 
užimtų direktoriaus pareigas? 

Anita sudvejojo ir tarė: 

— Jums reikėtų pasikalbėti su Ruta Čan. 

— Generalinė finansų direktore? — pas- 
itikslino Tesa. — Ta, kuri šiuo metu 
atostogauja? 

— Šį rytą pagaliau mes pasikalbėjome. Ji 
ketino tuojau pat važiuoti į oro uostą ir nu- 
sipirkti artimiausią bilietą namo. Tačiau iš 
pat pradžių, kai tik papasakojau jai, kas 

atsitiko Džastinui... ji visiškai nutilo. Nieko 
ypatinga nepasakė, nieko neprisipažino. 
Tik... 

Tesa ir Vajatas laukė. 

Galiausiai Anita pakėlė akis: 

— Ji neatrodė pritrenkta. Pranešiau jai, 
kad Džastinas su šeima dingo be žinios, ir 
pasirodė, jog ši naujiena Rutos Čan nė kiek 
nenustebino. 

Z vedėsi mane su Ešlina painių koridor- 
ių labirintu. Iš pradžių galvojau, kad mes 
einame gaminti pietų, bet kai praėjome vir- 
tuvės duris, nustojau spėlioti mūsų keli- 
onės tikslą ir tiesiog sekiau jam įkandin. 

Jis nė nesivargino surakinti mūsų riešų. 
Neįsiterpė tarp mudviejų. Z ėjo pora žings- 
nių priekyje, atpalaidavęs pečius, kūno kal- 
ba bylojo ramybę, būtum galėjęs palaikyti jį 
vyru, išsirengusiu sekmadienį 
pasivaikščioti. 

Galbūt, įsisukus išpirkos mechanizmui, 
jis suprato, kad nebereikia baimintis dėl 
mūsų bandymo pabėgti? O gal paprasči- 
ausiai žinojo, kad mudvi nekeliame jam 
jokios grėsmės? 

Ešlina judėjo lėtai. Jai derėjo gulėti lovo- 
ją, o ne bastytis didžiuliame pastate 
kietomis grindimis. Kai grįšime namo, iš 
karto nuvesiu ją pas gydytoją. Taip pat iš 
širdies pasikalbėsiu, nors tam jau gerokai 
per vėlu. 

Galiausiai Z sustojo prie sunkių plienin- 
ių durų. Atrakino jas, ir mes įžengėme į 
kuklų kambarėlį, iškaltą medžio lentelėmis, 
prie vienos sienos stovėjo pakyla. Ant 
medžiu apkaltos sienos kabėjo auksinis 
kryžius. Koplyčia, supratau. Mes atvykome 
į kalėjimo koplyčią. 

Čia jau laukė Radaras. Jis buvo uždegęs 
visas šviesas ir vaikštinėjo po kambarį su 
savo išmaniuoju telefonu, tikriausiai fil- 
mavo arba fotografavo. Mums įėjus, 
Radaras pakėlė akis, bet jo veidas kaip vis- 
ada atrodė abejingas. 

— Pastatysime jas šičia, — pasakė jis Z, 
rodydamas vietą ant pakylos. — Šviesos 

turėtų pakakti, fonas gana neutralus. 
Filmuojant porą žmonių, teks apimti 
platesnį vaizdą, tad žiūrovas pamatys 
daugiau. Tačiau medžiu iškalta siena nen- 
urodo į nieką konkretaus. 

— O kombinezonai? — paklausė Z. 

Radaras pakėlė telefoną ir nukreipė jį į 
Ešliną ir mane. 

— Nepavyks, — pareiškė jis. — Aiškiai 
lenda oranžinė apykaklė. 

Z linktelėjo, lyg būtų tikėjęsis tokio at- 
sakymo. Jis pamojo ranka į kampą, kur aš 
išvydau krūvą drabužių. Mūsų drabužių, 
kuriuos vilkėjome pagrobimo dieną. Tai 
buvo vakar ar užvakar? Laiko suvokimas 
apsiblausia, kai visą parą praleidi tvieskiant 
fluorescencinių lempų šviesai. Niekaip neg- 
alėjau suprasti, kaip visam gyvenimui 
nuteisti kaliniai prie to prisitaiko. 

— Tik viršutinius, — paliepė Z. — Tiesiog 
apsivilkite juos ant kombinezonų, o 
apykakles mes jau sutvarkysime. 

Pagaliau supratau, ko jie siekia. Nori 
užmaskuoti mus ir mūsų esamą vietą. 
Žinoma, juk išpirkos reikalavimo vaizdo 
įrašas turi būti pateiktas aukščiausio lygio 
vadovams, kurie išrakinės medžiagą, 
ieškodami bent kokios nuorodos į galimą 
mūsų buvimo vietą. Pavyzdžiui, betoninių 
sienų, oranžinių kalinių kombinezonų ir 
panašiai. Tad mus filmuoti buvo nuspręsta 
prie neįprastos šiai institucijai sienos, vien- 
intelės tokios šiame kalėjime, apvilkus mus 
drabužiais, su kuriais buvome matyti 
paskutinį kartą. 

Kaip ir visada — Z pagalvojo apie viską. 

Padaviau Ešlinai jos šviesiai žydrą ru- 
paus mezgimo nertinį. Jai akivaizdžiai 
skaudėjo, kai mėgino pakelti rankas virš 
galvos, tad padėjau užsitraukti aptemptą 

nertinį ant per didelio kombinezono. Šis 
keistai susigarankščiavo po nertiniu, 0 or- 
anžinė apykaklė styrojo iš  nertinio 
apykaklės lyg ne vietoje pražydusi strelicija. 

Ztik dirstelėjo ir papurtė galvą: 

— Nusirenkite viršutinę kombinezonų 
dalį. 

Mudvi su Ešlina apsižvalgėme. Patalpa 
buvo viena didelė erd-vė. Nei jokios nišos, į 
kurią galėtume įlįsti, nei pussienės, už kur- 
ios galėtume pritūpti. 

— Mums reikia privatumo, — santūriai 
pareiškiau. 

Z dėbtelėjo į mus, jo kobra kone šnypštė. 

— O kam? Radaras ir taip viską jau 
matė, o man visiškai nerūpi. Prie darbo. 

Mes likome stovėti, įbedusios į jį akis. Aš 
pati galėjau taip persirengti. Tačiau 
išrengti, apnuoginti savo dukrą prieš ši- 
uodu vyrus, kurie ir taip iš mūsų šitiek 
atėmė? Ešlina susigūžė, lyg nesąmoningai 

mėgintų sumažėti. Negalėjau to ištverti. At- 
sistojau jos priekyje, veidu tiesiai į Z, ir 
sukryžiavau rankas ant krūtinės. 

— Mums reikia privatumo,  — 
pakartojau. 

Z atsiduso. Tada prabilo tokiu balsu, lyg 
kalbėtų su dviem mažais vaikais: 

— Aš jums paaiškinsiu, kaip viskas vyks: 
darysite tiksliai taip, kaip jums liepsiu. Jei 
neklausysi, — vyras pakėlė akis į mane, — 
leisiu Mikui suspardyti tavo dukrą. O jei tu 
neklausysi, — Z nukreipė žvilgsnį į Ešliną, 
— leisiu Mikui suspardyti tavo mamą. O 
dabar, puoškitės. 

— Viskas gerai, mama, — man už 
nugaros sukuždėjo Ešlina. — Pameni, kai 
buvau maža, paplūdimyje? Ką nors 
sugalvosime. 

Kai Ešlina buvo mažytė, dažniausiai 
laiką paplūdimyje leisdavome dviese, nes 
Džastinas daug keliavo darbo reikalais. 

Ešlina neturėdavo kantrybės rengtis sau- 
sakimšame persirengimo kambaryje, o juo 
labiau laukti ilgoje eilėje. Tad uždengdavau 
ją rankšluosčiu, kaip  improvizuota 
užuolaida, ir mergaitė šmurkštelėdavo į sa- 
vo maudymosi kostiumėlį arba jį nusimau- 
davo. Po kiek laiko aš pati sugebėdavau 
persirengti drabužius, gulėdama ant smėlio 
ir užsimetusi rankšluostį, kol tuo tarpu 
šalia nevaldomai kikendavo mano dukra. 

Geriau pagalvojus, man pasidarė aišku, 
kad mes jau gana seniai žengiame dviese 
prieš visą pasaulį. Ir mano dukra teisi: jei 
jau ištvėrėme šitiek, tikrai ką nors 
sugalvosime. 

Ešlina pasikišo rankas po nertiniu ir at- 
sisagstė  kombinezono spaudes. Pirma 
įsitraukė vieną ranką, tada kitą. Te- 
bevilkėdama nertinį ji išsinėrė iš abiejų 
trumpų kombinezono rankovių, tada įkišo 
rankas į nertinio rankoves. Kombinezono 

viršus liko kaboti ties juosmeniu, tad kadre 
jo tikrai nebesimatys. 

Tada atėjo mano eilė. Vilkėjau šampano 
spalvos palaidinę, susegamą šone. Ji taip 
pat buvo prigludusi ir niekaip nebūtų 
paslėpusi apsmukusio kombinezono. Nus- 
isukau į Zir Radarą nugara ir ėmiau rengt- 
is. Sudėtinga nebuvo. Spragt, spragt ir 
kombinezono viršus susmuko ties juos- 
meniu, o aš prisidengiau krūtinę sukryži- 
uodama rankas. Ešlina padavė man 
palaidinę. 

Akimirką užuodžiau apelsinus, ir mano 
akys pritvinko ilgesio, nes supratau, kad tai 
tėra citrusinės mano kvepalų natos, išliku- 
sios ant šilko. Atvirukai iš mano buvusio 
gyvenimo, nuo kurio mane skyrė ne taip 
jau ir daug — viena, gal dvi dienos? — ir 
kuris jau spėjo tapti tokiu svetimu. 

Atrodė kažin kaip nedora vilktis tokį 
subtilų audinį ant prakaito druska 

pridžiūvusios odos. Įsisupti į prabangų 
šilką, kelias dienas dėvėjus standų, vyrišką, 
per didelį kombinezoną. Mano plaukai 
buvo per daug suplėkę, panagės purvinos. 
Kalėjimo kameroje buvo lengviau susi- 
taikyti su nešvara. Tačiau staiga išniręs 
praeities prisiminimas, rafinuoto gyvenimo 
pustonis prarajos dugne... 

— Mama? Leisk man. 

Bandžiau susirišti sudėtingą susegimą 
palaidinės šone, bet pernelyg drebėjo pirš- 
tai. Tad Ešlina patraukė mano rankas ir 
ėmėsi raišioti. 

Dukros pirštų miklumą vertinau ne 
mažiau nei drąsą. Akivaizdu, kad mes visi 
susimovėme. Trijų sušiktų nevykėlių šeima. 
Tačiau kiekvienas laikėmės, nors ir savaip. 
Penkiolikmetė mano dukra, kuri augo priv- 
ilegijuotoje aplinkoje ir jau oficialiai pra- 
dėjo lytinį gyvenimą, nepalūžo. Ji nepuolė 
isteriškai kūkčioti, neužsisklendė, neėmė 

aimanuoti. Ji funkcionavo. Visi mes 
funkcionavome. 

Mes tai ištversime, kartojau sau. Mes 
išgyvensime, sugrįšime namo ir... 

Kabinsimės į gyvenimą. Užmiršime, 
atleisime. Juk taip elgiasi šeimos, tiesa? 
Besikapanojančios iš negarbingos padėties. 

Mudvi su Ešlina baigėme ruoštis. Ji 
buvo apsivilkusi nertinį, aš — palaidinę. 
Abi atsistojome ant pakylos, kur parodė 
Radaras, tada Z įteikė man laikraštį, sek- 
madienio numerį. Pasikišau šį po pažas- 
timi, nes dar jis įdavė mums vieno puslapio 
dydžio tekstus. Z laikė popieriaus lapą, 
užvertęs tuščiąja puse į viršų. 

Tada jis tarė: 

— Suskaičiavęs iki trijų Radaras pradės 
filmuoti. Pakaitomis skaitysite po eilutę, 
pradės Ešlina. Prisiminkite: jokių improv- 
izacijų, jokių nukrypimų nuo scenarijaus, 
nes už tai sumokės kita. 

Staiga manyje sukirbėjo bloga nuojauta. 

— Vienas. 

Kodėl jis neleido iš anksto pasižiūrėti į 
tekstą? 

— Du. 

Kodėl jam prireikė grasinti mums Miku? 

— Trys. 

Radaras linktelėjo galva. Mes apvertėme 
savo lapus, ir mano širdis vėl nusmuko į 
kulnus. 


— Mano vardas Ešlina Denbi, — 
sukuždėjo mano dukra. 

Radaro užnugaryje stovintis Z metė į ją 
piktą žvilgsnį ir prisidėjo ranką prie ausies. 

— Mano vardas Libė Denbi, — ištariau 
aš garsiau, kaip jis rodė. 

Ešlina atsikrenkštė: 

— Šiandien yra sekmadienis. 

Aš patikslinau datą, po to, kaip buvo 
nurodyta instrukcijoje, staigiai išlanksčiau 
ir parodžiau pirmąjį laikraščio puslapį. 

— Esame čia su mano tėvu Džastinu 
Denbiu, — išbėrė mano dukra. 

— Norėdami užtikrinti mūsų saugumą, 
— skaičiau, — į šią sąskaitą privalote per- 
vesti devynis milijonus dolerių. 

Perskaičiau ilgą skaičių eilutę. Scen- 
arijuje buvo nurodyta numerį pakartoti. 
Apsilaižiau lūpas ir pakartojau. 

— Rytoj, trečią valandą Rytų standarto 
laiku, mes jums paskambinsime, — 
deklamavo mano dukra. 

— Į Džastino Denbio išmanųjį telefoną, 
— perskaičiau aš. — Skambutis bus su va- 
izdu, susijungsime per „FaceTime“. Jūs 
matysite mus. Mes matysime jus. 

— Įsitikinsite, kad mes esame gyvi, — 
tarė Ešlina. 

Mergaitės akys šovė į viršų ir viltingai 
pažvelgė į mane. 

— Pinigus turėsite pervesti per dešimt 
minučių. 

— Gavus visą sumą, — skaitė Ešlina, — 
jums bus nurodyta vietovė, kurioje mes 
lauksime nesužaloti. 

— Jei trečią valandą vienuolika minučių, 
— kalbėjau aš, — devyni milijonai nebus 
pervesti į nurodytą sąskaitą... 

— Pirmasis mūsų šeimos narys... — 
Ešlina nutilo, pakėlė akis. Z akylai ją 
stebėjo, tarsi liepdamas perskaityti iki galo 
ir kartu griežtai primindamas, kas laukia, 
jeigu ji nepaklus. 

— Pirmasis mūsų šeimos narys bus 
nužudytas, — sušnabždėjo Ešlina. 

— Jis bus išrinktas atsitiktine tvarka, — 
tokiu pat tyliu balsu pridūriau aš. 

— Derybų nebus. 

— Papildomo kontakto nebus. 

— Pervesite pinigus, — sumurmėjo 
Ešlina. 

— Arba vienas po kito mes mirsime, — 
užbaigiau. 

— Sumokėkite pinigus, — monotoniškai 
perskaitė Ešlina. 

— Išsaugokite mūsų gyvybes, — ar mano 
balsas nuskambėjo maldaujamai? 

— Džiazas, — ištarė Ešlina. 

Aš suraukiau antakius ir pastebėjau tą 
patį žodį savo scenarijuje. 

— Džiazas, — pakartojau. 

Tada Radaras paprasčiausiai nuleido sa- 
vo telefoną, pasirodymas baigėsi. 

Mudvi su Ešlina nebesikalbėjome. Pa- 
sitraukėme į kampą ir išsinėrėme iš 
drabužių, kurie kadaise buvo mūsų, nors 
dabar atrodė, kad jie priklausė kitiems 
žmonėms iš kito gyvenimo. 

Radaras staigiai išėjo. Tikriausiai norėjo 
išsiųsti vaizdo įrašą. Elektroniniu paštu? 

Neišmaniau technologijų, bet buvo panašu, 
kad tas vyrukas žino, ką daro. 

Z laukė mūsų prie durų, susikišęs rankas 
į juodų kareiviškų kelnių kišenes. Jis ne- 
bandė žvilgčioti, kol persirenginėjome, ir 
atrodė visiškai abejingas faktui, kad ir mes 
esame kambaryje. Iš pagrobėjų trijulės 
man jis buvo sunkiausiai perprantamas. 
Akivaizdu, kad šiai operacijai vadovavo jis. 
Z buvo smegenys, kurios savo galia 
nenusileido raumenims. 

Buvęs karininkas. O dabar dirbantis už 
atlygį? Ar jis yra žmogus, kuris galėtų pada- 
ryti bet ką, sužaloti bet kokį Žmogų, jei 
pinigai dideli? Pagrobti šeimą, sumušti 
vyrą, įbauginti žmoną ir paauglę dukterį? 

O galbūt šią akimirką jis žaidė abiejose 
komandose? Gavo atlyginimą iš asmens, 
užsakiusio mūsų pagrobimą, bet podraug ir 
kombinavo papildomą devynių milijonų 
išpirkos uždarbį? 

Vis dėlto gal tai būtų neetiška? Gal toks 
elgesys sulaužytų samdinių kodeksą? 

Yra apie ką pamąstyti. Minties gija, kur- 
ios stengiausi nepamesti. Remdamiesi tuo, 
ką žinome — lengvą durų atrakinimą, iš- 
manymą apie namo išdėstymą — padarėme 
išvadą, kad šeimai pažįstamas žmogus 
pasamdė Z ir jo komandą mus pagrobti. 
Tačiau mes taip ir neišmąstėme, kas ir dėl 
ko taip padarė. Tad kilo logiškas klausimas: 
ar Žmogus, sumokėjęs už mūsų dingimą, 
norėjo, kad mes grįžtume namo sveiki ir 
gyvi? Išpirka tikrai pravers Z, Radarui ir 
Mikui, kurių kiekvienas gaus po kelis mili- 
jonus dolerių. Tačiau kas klius paslaptinga- 
jam pagrobimo organizatoriui? Kokia jam 
iš viso to nauda? 

Ko gero, jis buvo suinteresuotas, kad 
mūsų gyvų niekas neberastų. Tai 
paaiškintų „nenori-nereikia“ išpirkos reika- 
lavimo toną. Pagal scenarijų, kurį mes su 

Ešlina ką tik perskaitėme, nebeliko vietos 
deryboms, geranoriškam apsikeitimui arba 
kitokiems pasiūlymams. Tiesiog 
sumokėkite devynis milijonus dolerių iki 
rytdienos trečios valandos popiet arba Den- 
bių šeimos nariai po vieną bus nužudyti. 
Rodės, Z ieško preteksto mus užmušti. 
Galbūt toks ir buvo galutinis įsi- 
pareigojimas, numatytas pirminėje 
sutartyje. Ir, nors tai nuskambės keistai, Z 
man atrodė kaip etiškas žmogus. Kuris 
laikosi duoto žodžio. Kuris įvykdo tai, ką 


yra pažadėjęs. 
Pradėjau drebėti ir nebegalėjau liautis. 
Dvidešimt keturios valandos, 
pagalvojau. 


Dvidešimt keturios valandos ir... arba 
įvyks stebuklas ir mes saugiai grįšime į sa- 
vo namus. 

Arba mus bus galima laikyti mirusiais. 

Vajatas nesidžiaugė. Nedžiūgavo ir jo 
kolegos tyrėjai. Jiedu su Tesa sugrįžo į 
Denbių namus Bostone, nes buvo pranešta 
apie naują kontaktą. Maždaug prieš tris- 
dešimt minučių draudimo bendrovė 
elektroniniu paštu gavo Ešlinos ir Libės 
Denbi vaizdo įrašą. Tad jiems teko dar 
kartą susigrūsti į mobilųjį FTB valdymo 
centrą ir spoksoti į kompiuterio ekraną. Va- 
izdo įrašas baigėsi. Specialusis agentas 
Hoksas vėl paspaudė pakartojimo mygtuką. 
Tada vėl ir vėl. Tačiau daugkartinės per- 
žiūros nepagerino nė vieno nuotaikos. 

Nepateikta jokios kontaktinės informa- 
cijos. Nepalikta galimybė derėtis dėl sąlygų 
arba  geranoriško  gesto, pavyzdžiui, 

jauniausio šeimos nario paleidimo. Tik 
banalus apsikeitimas. Susimokėkite, kitaip 
galėsite rinkti lavonus. 

— Iš kur žinome, kad jie nenudės Den- 
bių tą pačią akimirką, kai tik pervesime 
pinigus? — susiraukė Nikolė. 

Agentė suko apie pirštą palaidą plaukų 
sruogą: tai buvo nervinės įtampos išraiška, 
įprotis, kurio, kaip Vajatas žinojo, ji 
nepakentė, bet negalėjo nusikratyti. 

— Nežinome, — atsakė jos kolega FTB 
agentas Hoksas. — Panašu, kad visa ap- 
sikeitimo operacija vyks per atstumą. Mes 
sumokame, Denbiai pasako adresą, tada 
atvykstame jų išgelbėti. 

— Jie vadovaujasi TA principu, — nutęsė 
Vajatas. — Trumpai ir aiškiai. Taip jie ir 
daro. 

— Draudimo bendrovei tai nepatiks, — 
perspėjo Nikolė. 

— Denbio statybos įmonė pagrasino 
paduoti į teismą, jeigu nesumokės, — 
atšovė Tesa. 

Ji stovėjo greta Vajato. Moters plaukai 
kvepėjo žemuogėmis, ir jis nuoširdžiai 
troško nutraukti tą juodą gumytę ir 
pamatyti, kaip plaukai krenta ant jos pečių. 
Žinoma, dabar nebuvo tinkamas laikas ir 
vieta pastebėti tokius dalykus, bet jis kitaip 
negalėjo. 

— Juk draudimo polise yra aiškiai 
nustatyta mirtino pavojaus rizika, 0 šioje 
vaizdo medžiagoje draudėjai teigia, kad jei 
pinigai nebus pervesti, jie bus nužudyti, — 
tęsė Tesa. — Tiesiai šviesiai. 

— Mums reikia daugiau informacijos, — 
oficialiai pareiškė Nikolė. — Juk tai ir yra 
derybų esmė. Turėtume reikalauti 
nuolaidų, pavyzdžiui, mergaitės paleidimo. 
Tačiau mus spaudžia taip pat stipriai kaip 
ir draudimo bendrovę. Nieko neišduoda, 

bet reikalauja visko. Mes prisiimame visą 
riziką, o visą naudą gauna jie. 

Vajatas iškėlė ranką ir pasiūlė: 

— Pakalbėkime apie tai. Prieš dėsty- 
dami, ko šiame vaizdo įraše nematome, 
aptarkime, ką jame visgi įžvelgiame. Patyrę 
grobikai, — jis atlenkė vieną pirštą. 

— Profesionalai! Mes tai jau žinome! — 
tarė Nikolė, tebesukdama sruogą apie 
pirštą. 

— Pirma galvojome apie samdomus 
raumeningus vyrukus, greičiausiai buvusi- 
us karininkus. Tačiau galbūt jie turi 
pagrobimų su išpirkos reikalavimu 
patirties? Juk jūs turite duomenų bazes. Ar 
būtų galima sudaryti sąrašus asmenų, 
teistų už panašius nusikaltimus? Galbūt 
taip pavyktų ką nors sužinoti, — mąstė 
Vajatas. 

Nikolė suraukė antakius, bet linktelėjo. 
Ji pamojo Hoksui, kuris ėmėsi spausdinti 
klaviatūra. 

— Jie naudojasi „iPhone“ telefonu, — to- 
liau dalijosi mintimis Tesa, — sprendžiant 
iš to, kad rytoj bus susijungta per 
„FaceTime“. Jie surinks Džastino numerį, 
naudodamiesi „FaceTime“ programa, tad 
kai mes pakelsime ragelį, prasidės kažkas 
panašaus į telekonferenciją. Mes vieni kitus 
matysime ir girdėsime. 

— Vaizdo kokybė, — tarė Hoksas, — 
tiktų „iPhone“ telefonui. „FaceTime“ pro- 
gramai reikalingas bevielis interneto ryšys, 
tačiau mūsų laikais tai jokia problema. 
Visai įmanoma, kad jie turi bevielį 
maršruto parinktuvą ir susikūrė nuotolinę 
prieigą. 

— O mes galime jį susekti? — paklausė 
Vajatas, kuris nenusimanė apie techniką. 

— Bevielio interneto signalą? Jeigu jis 
būtų atviras ir mes būtume pakankamai 
arti, kad galėtume jį užfiksuoti, tada taip, 
yra priemonių, kuriomis įmanoma susekti. 
Tačiau tam reikėtų sugauti bevielio inter- 
neto signalą, nustatyti, kad juo naudojasi 
mūsų įtariamieji, ir jau būti už kelių šimtų 
— arba mažiau — metrų nuo prieigos 
centro. 

Vajatas tokį paaiškinimą suprato kaip 
neigiamą atsakymą. 

— O kaipgi išmanusis telefonas? 

— Nėra telefono numerio, pagal kurį 
galėtume susekti: numeris buvo užblok- 
uotas, kai Džastinas paskambino klientų 
aptarnavimo skyriui. Numanydamas, kad 
šie vyrukai — profesionalai, sakyčiau, jog 
telefonas yra vogtas arba kopija. Veikia 
didelė elektroninių prekių juodoji rinka, 
kur nesunkiai gautum porą vienkartinių 

telefonų tokiam darbeliui. Bent jau, — Hok- 
sas gūžtelėjo, — aš taip daryčiau. 

— Mergaitė atrodė nustebusi, — tyliai 
pratarė Tesa. — Panašu, kad Džastinas kal- 
bėjo iš anksto nepasiruošęs, bet šiame va- 
izdo įraše jų intonacijos kitokios. 
Manyčiau, kad Ešlina ir Libė skaitė iš ank- 
sto parašytus žodžius. Grasinimas mir- 
timi... akivaizdu, kad mergaitė to 
nesitikėjo. 

— Ji neatrodė šokiruota, — sumurmėjo 
Vajatas, nors jį dar ilgai persekios mer- 
gaitės, perskaičiusios žodžius apie mirtį, 
veidas. 

— Jos nesužeistos, — į pokalbį įsiterpė 
Nikolė. — Nesumuštos kaip Džastinas. Be 
to, tokiomis aplinkybėmis visai gerai 
laikosi. Iš to galime spręsti, kad su jomis 
tikriausiai  elgiamasis geriau nei su 
Džastinu. 

— Išmargintos mėlynių jos nebus 
įvertintos brangiau, — tiesmukai išrėžė Va- 
jatas. — O Džastino kaina didėja. Bet aš 
sutinku. Grobikai kažkokiu būdu sugeba 
priversti juos bendradarbiauti, neprivesd- 
ami savo įkaitų iki isterijos. 

— Profesionalai, — burbtelėjo Tesa 
akivaizdų faktą. 

Vajatas pasilenkė, atidžiai tyrinėdamas 
vaizdo įrašą. 

— Fone medžiu apkalta siena, — tarė jis. 

— Sutinku, — pritarė Hoksas. 

— Įprasta daugumoje miško trobelių, — 
Vajatas apmąstė šį pastebėjimą, mėginda- 
mas susieti jį su vietove. — Denbiai pateiks 
adresą, kai bus pervesti pinigai, — garsiai 
murmėjo jis. — Vadinasi, pagrobėjai, kol įs- 
itikins, kad jų reikalavimai išpildyti, turės 
laukti kažkur šalia, nes privalės stebėti, kad 
šeima elgtųsi pagal taisykles, net ir skam- 
binant. Tą pačią akimirką, kai pinigai bus 

pervesti į nurodytą sąskaitą, iš karto įvyks 
pora dalykų: nurodytu adresu išskubės 
teisėsaugos pareigūnai, o ką tik praturtėję 
grobikai maus iš ten kuo toliau. Jei klaus- 
tumėte mano nuomonės, tai tik patvirtina, 
kad jie yra Naujojo Hampšyro šiaurėje. 

Į jį sužiūro trys poros skeptiškų akių. 

— Miesto farai, — sausai pareiškė Va- 
jatas. — Esate pripratę, kad bet kur ir bet 
kada per daugiausia penkias minutes galite 
sulaukti kelių dešimčių uniformuotų 
pareigūnų pagalbos. O maniškėse miškų 
glūdumose artimiausias pastiprinimas yra 
už dvidešimties, gal net keturiasdešimties 
minučių kelio. Per tiek laiko patyrę 
nusikaltėliai tikrai spės pasprukti, mums 
dar nepasirodžius. 

— Todėl, — jis išsitiesė, pasijutęs savo 
vėžėse, — reikės patyrinėti kelius. Pagrobė- 
jai dairysis įvairiausių šunkelių. Priešingu 
atveju, jie rizikuotų susidurti su 

policininkais, skubančiais į nusikaltimo vi- 
etą. Pagrindinės jų slapstymosi vietos 
turėtų būti nuošalios trobelės, stovyklavi- 
etės, kurias galima pasiekti iš kelių pusių... 
Man reikia žemėlapio. Bet ne skaitmeninio, 
esančio jūsų kompiuterio ekrane. Reikia 
tikro popierinio žemėlapio, kurio nebūtų 
įmanoma sulankstyti, kuriame galėtume 
žymėtis flomasteriais ir aptaškyti varvanči- 
ais pietumis. 

— Supratau, — tarė Nikolė ir patraukė į 
mobiliojo valdymo centro galą, kur, matyt, 
net ir FTB laikė tokius antikvarinius 
daiktus kaip popieriniai žemėlapiai. 

Kol Nikolė rausėsi popierių krūvoje, Va- 
jatas pasinaudojo proga paklausti: 

— Gal pavyko apklausti Ešlinos Denbi 
draugus? 

Hoksas leido sau atsakyti: 

— Ir taip, ir ne. Pasak mergaitės geri- 
ausios draugės, Lindsės Edmiston, Ešlina 

vaikino neturėjo ir nebuvo iš tų, kurios na- 
kvoja svečiuose. Tačiau... 

Vajatas ir Tesa viltingai į jį sužiuro. 

— Lindsė nujautė, kad Ešlina turi 
paslaptį. Penktadienio vakarą, kai jos tėvai 
buvo išėję į pasimatymą, Lindsė pasikvietė 
Ešliną pas save, bet ši atsisakė. Anot Lind- 
sės, tai atrodė keista, nes Ešlina nebuvo iš 
tų, kurioms patinka būti vienoms namuose. 
Draugė ėmė įtarinėti, kad čia įsipainiojęs 
vaikinas. Tiesą sakant, Lindsė abejoja, ar tą 
penktadienio vakarą Ešlina savo miegama- 
jame laiką leido viena. 

— Ji pasikvietė į namus vaikiną? — 
nevyniojo į vatą Tesa. 

Hoksas pakėlė į juos akis: 

— Galbūt. Tačiau Lindsė prisiekinėja, 
kad jis tikrai nesimoko jų mokykloje. 

Nikolei ir Hoksui reikėjo atlikti dar keli- 
as apklausas. Jiedu išvyko, palikę Tesą ir 
Vajatą dirbti prie žemėlapių. Vajatas sus- 
itelkė į šiaurinio Naujojo Hampšyro kelius, 
šunkelius ir nuošalias vietas gamtoje. Jis 
niekaip negalėjo išmesti iš galvos Ešlinos 
Denbi. Kaip ji kilstelėjo galvą ir nudžiugo, 
išgirdusi pažadą apie saugų šeimos sug- 
rįžimą namo. Tačiau mergaitės veidas 
suakmenėjo, kai paeiliui su mama skaity- 
damos tekstą sužinojo, kas jų laukia, jeigu 
grobikų reikalavimai nebus įvykdyti. Bus 
nužudytas pirmasis Denbių šeimos narys. 
Vajatas pasiėmė telefoną ir paskambino 
savo pavaduotojai Džinai, kuri padedama 
mobiliojo ryšio operatorių šiuo metu 
stengėsi eliminuoti vietoves, kuriose neį- 
manomas mobilusis ryšys. Tada jis susis- 
iekė su žvejų ir medžiotojų draugijomis bei 
miškų tarnyba, kurie nenuilsdami šukavo 
dešimtis stovyklaviečių ir pažintinių takų, 

ir pagal šių komandų informaciją 
susižymėjo iksus ir apskritimus. 

Galiausiai visas žemėlapis buvo nusėtas 
kryžiukais ir nuliukais; neapieškota beliko 
vos keturių šimtų tūkstančių hektarų terit- 
orija. Galvodamas apie pagrindines auto- 
stradas, Vajatas visą dėmesį sutelkė į tris 
šiaurinius miestus, kurie turėtų „atrodyti 
patraukliausiai“: Litltonas, per kurį ėjo 
pagrindinis valstijas jungiantis 93-iasis 
greitkelis, juo pagrobėjai galėtų grįžti į Bo- 
stoną arba patraukti į Vermontą. Antrasis 
pasirinkimas — Kolbrukas, itin nuošalus 
miestukas prie Naujojo Hampšyro ir Ver- 
monto sienos, kuriame susikerta net trys 
pagrindiniai greitkeliai: 3-iasis, 26-asis ir 
145-asis. Ir paskutinis variantas — Berli- 
nas, esantis rytinėje Naujojo Hampšyro 
dalyje, pačiame valstijos smaigalyje, per 
kurį driekėsi 16-oji autostrada, be to, visai 
greta buvo 2-asis greitkelis, vedantis į 

Meiną. Berlinas buvo pats didžiausias 
miestelis iš trijų galimų, be to, gana ne- 
jaukus dėl neveikiančių malūnų, tačiau 
tokios vietos tikriausiai buvo parankios 
samdytiems nusikaltėliams. 

Vadovaudamasis vien prielaidomis, 
spėjimais ir nuojauta, Vajatas nubrėžė tris 
didelius apskritimus. Vis dėlto liko dar 
daug klaustukų, nes pavojus grėsė visai 
šeimai. Ešlinai. Libei. Džastinui Denbiui. 

Jis padėjo rašiklį ir sunkiai atsiduso. 

Priešais sėdinti Tesa pasielgė taip pat. 

— Rytoj, trečią valandą. Nieko nebus, — 
paprastai pareiškė ji. 

— Taigi, — pritarė jis. — Net jei 
draudikai sumokės pinigus... tikriems pro- 
fesionalams tai nebus pakankama priežas- 
tis paleisti visą šeimą į laisvę. 

— Turime juos surasti. 

— Mhm, — jis dirstelėjo į laikrodį. — 
Liko dvidešimt šešios valandos ir jos 
pamažu tirpsta. 

— Noriu sužinoti paslaptingojo Ešlinos 
vaikino tapatybę, — sumurmėjo Tesa. — Ar 
jis tėra nekaltas stebėtojas, ar dar vienas 
žmogus, žinantis namų signalizacijos kodą? 

— Geras ėjimas. 

— Čia tik man taip atrodo, ar kiekvienas 
šeimos narys turi savo paslaptį? 

Vajatas tik gūžtelėjo: 

— Parodyk man šeimą, kur būtų kitaip. 

— Taikliai pasakyta. 

Tačiau, sprendžiant iš balso, Tesa 
neatrodė patenkinta. Jis, beje, taip pat 
nesidžiaugė. 

Vajatas apsidairė. FTB kontrolės centras 
ištuštėjo: visi išvyko tikrinti skirtingų ver- 
sijų ir tik jiems prieinamos informacijos. 
Skaldyk ir valdyk — tokiu principu 
vadovaujantis geriausiai atliekamas 

išsamus tyrimas per trumpiausią laiką. 
Tačiau jis varė į neviltį, nes tau reikalingų 
atsakymų ieškojo kiti. 

— FTB pasišovė išsiaiškinti viską apie 
Ešliną, — tarė jis, pakeisdamas pokalbio 
temą. — Tad mums lieka Denbio statybos 
įmonė. Visų tų apsimelavusių valdybos nar- 
ių ir panašiai apklausa. 

Tesos veidas nušvito: 

— Įdomu, ar Rutos Čan lėktuvas jau 
nusileido. 

— Puiki mintis. 

Jie išėjo iš kontrolės centro ir patraukė 
ieškoti įmonės generalinės finansų 
direktorės. 

Per vakarienę mus lydėjo Mikas. Vos 
jam pasirodžius kameros tarpduryje, 
Džastinas įsitempė. Lyg susitarę atsisto- 
jome Ešlinai iš abiejų pusių. 

O Mikas, priešingai, atrodė visiškai: at- 
sipalaidavęs, plačiai šypsojosi ir rankos 
mostu paragino išeiti iš kameros, 
neuždėdamas antrankių, neatskirdamas 
mūsų vieno nuo kito. Kaip ir Z, jis žengė 
pirmas, leisdamas mums laisvai sekti iš 
paskos. Dešine ranka švelniai glostė ant 
liemens kabantį elektrošoko įtaisą. Tačiau 
šiaip rodėsi, kad Mikas eina, neslegiamas 
jokių rūpesčių. 

Galbūt jo širdį glostė devynių milijonų 
dolerių pažadas? O gal paprasčiausiai 

džiugino finišo tiesioji? Daugiausia po 
dvidešimt keturių valandų viskas bus 
baigta. Mūsų nebeliks. Mus suras policija 
arba... išžudys pagrobėjai. Galbūt Mikas 
negalėjo sulaukti ne piniginio atlygio, o 
susidorojimo akimirkos. Negalėjau įsivaiz- 
duoti, kad Radaras sugebėtų mus šal- 
takraujiškai sušaudyti. Tačiau Mikas tai at- 
liktų pasimėgaudamas. 

O štai Z mūsų atsikratytų greitai ir tyliai. 
Nieko asmeniško. Tik verslo reikalai. 

Pasiilgau Radaro. Visų pirma, mane vėl 
ėmė kankinti pykinimas, ką ir kalbėti apie 
bendrą niūrią savijautą. Abstinencija 
gviešėsi manęs taip pat klastingai kaip ir 
pagrobėjai juodomis uniformomis. Man 
reikėjo tabletės. O gal aš norėjau tabletės? 

Mano gražusis oranžinis receptinių 
vaistų buteliukas. Dvi, trys, keturios 
hidrokodono tabletės. "Tas nuostabus 
tirpimo jausmas. Pasaulis minkštėja, kol 

nebelieka jokių aštrių kampų. Nesijaudink. 
Negalvok. Tiesiog plauk pasroviui. 

Eina velniop metadonas. Aš norėjau 
tikrų narkotikų. 

Atvykome į kalėjimo virtuvę. Mikas 
plačiai mostelėjo ranka. 

— Man patiko cinamoninės bandelės, — 
tarė jis. — Pademonstruok savo magiškas 
galias. 

Patraukiau prie šaldymo kambario ir 
sausų produktų sandėliuko, mėgindama 
pažadinti savyje bent kiek entuziazmo, bet 
vis galvojau, kaip norėčiau visus juos 
nunuodyti. Blogai iškeptas mėsainis? 
Netinkamai pagaminta vištiena? Žmonės 
apsinuodydavo maistu visais laikais. Tikrai 
galėčiau ką nors sugalvoti. 

Žinoma, mes valgėme tą patį maistą. 
Tad ko galiausiai pasiekčiau? Kad šešiems 
žmonėms susuktų vidurius? Jei mūsų 
šeimininkai rimtai susirgtų, jie paliktų mus 

supūti kameroje. Gal net atidėtų išpirkos 
datą. Tokiu atveju mums tektų praleisti 
šioje pragaro irštvoje dar vieną naktį, kol 
jie pasveiktų. 

Ne. Apsinuodijimas maistu netinka. 
Geriau naminis valgis. Kuriame gausu 
geležies, kuris suteiktų energijos ir jėgų, 
sutvirtintų mano šeimą prieš rytdieną, kad 
prasidėjus žaidimui būtume visiškai 
pasirengę. 

Norėjau mėsainių, bet šaldytuve jų 
neradau. Keista, nes galėjau prisiekti, kad 
dar ryte, imdama šoninę pusryčiams, jų ten 
mačiau. Žinoma, juk jie turėjo papietauti. 
Galbūt pasikepė mėsainių ant grotelių? 

Iš sausų produktų sandėliuko pasiėmiau 
mėsos troškiniui ir sugrįžau gabaliuko 
sūrio, tik jo neberadau. Galbūt jie susip- 
jaustė sūrį griežinėliais ir užsidėjo ant 
mėsainių? 

Man skaudėjo galvą. Akinanti lempų 
šviesa atsimušė nuo nerūdijančio plieno 
paviršių ir gėlė akis. Tačiau prisiverčiau 
susitelkti į sandėliuką ir šaldymo kambarį. 
Abiejuose  apmažėjo produktų. Tiesą 
sakant, jei pamėginčiau įsivaizduoti atsar- 
gas, kurias mačiau rinkdama produktus 
pirmajam mūsų patiekalui, makaronams su 
padažu, ir palyginčiau su dabartiniu va- 
izdu... arba Z su savo sėbrais valgė kaip 
pasiutę... arba jie švarino patalpas. 

Mūsų pagrobėjai stengėsi užmaskuoti 
savo pėdsakus. Jie ruošėsi pabaigai. 

— Ei! — grėsmingai sugriaudėjo Mikas. 

Prisiverčiau grįžti prie darbo. 

Pristačiau Ešliną prie dviejų skardinių 
špinatų. Ji iškart suraukė nosį. Pridėjau 
konservuotų kukurūzų, stiklainėlį svogūnų 
ir morkų. 

Mikas abejodamas pažvelgė į mane. 

— Nepanašu į cinamonines bandeles. 

— Tai gal Lotaringijos apkepo? — pas- 
iteiravau jo. 

— Gesundheit*, — atsakė jis. 

— Vadinasi, bus piemenų pyragas. 

Džastinui paskyriau gaminti bulvių košę 
iš pakelio, o pati tuo tarpu į keptuvę iš- 
pyliau konservuotą mėsą, alyvuogių aliejų 
ir nuvarvintus svogūnus. Vaizdas priminė 
šunų ėdalą, kvapas taip pat buvo panašus. 
Prisiminiau, kaip mudvi su mama keletą 
metų maitinomės šaltais  „Hormel“ 
koldūnais iš skardinių. Ir mūsų garbaus 
amžiaus kaimynę, kuri misdavo kačių 
ėdalu, nes šis buvo pigesnis už tunų kon- 
servus, 0 jai reikėjo taupyti kiekvieną 
skatiką, kad galėtų nusipirkti degtinės. 

Kai Ešlina nukošė daržoves, paprašiau 
sudėti jas į besitroškinančią mėsą. Sandėli- 
uke taip pat aptikau česnakų miltelių ir 
Vusterio padažo. Gausiai  paskaninau 

troškinį šiais pagardais, kol Mikas su Ešlina 
raukė savo nosis. 

Tada susiradau lazanijos indą. Troškinta 
mėsa su daržovėmis apačioje. Iš pakelio 
pagaminta bulvių košė, apdėliota sviesto 
gabaliukais, viršuje. Pašoviau indą į orkaitę 
ir susiruošiau gaminti bandelių, kol Džasti- 
nas plovė indus, o Ešlina dengė stalą. 

— Rimtai? —paklausė manęs Mikas. 

— Kas rimtai? 

— Tas... maistas. 

Aš tik gūžtelėjau: 

— Švieži mėsainiai ir bulvės būtų kur kas 
geriau, bet tenka suktis su tuo, ką turi. 

— Šlykštu. 

— Nevalgyk. 

— Eli, aš išgyvendavau valgydamas kari- 
uomenės maisto davinius. Galiu ir tą 
makalošę sukimšti. 

— Tada nesiskųsk. 

— Kas čia dabar, kariniai namų 
šeimininkės veiksmai? 

— Žinoma. Tad gražiai elkis, nes kitą 
kartą nuvalysiu nuo tavęs dulkes. 

Mikas nusijuokė. Turėjau pasijusti 
geriau, bet jo akys buvo pernelyg ryškios ir 
jis juokėsi per ilgai: kol galiausiai Ešlina 
pasitraukė arčiau savo tėvo, o aš perėjau į 
kitą stalo pusę kočioti tešlos. 

Palyginti su rytine cinamoninių bandelių 
švente, improvizuotas piemenų pyragas 
buvo sutiktas ne itin entuziastingai. Tačiau, 
kaip Mikas ir sakė, kareiviai buvo pripratę 
prie žemesnių standartų. 

Mikas prisikrovė pusę lėkštės, ir jo veido 
išraiška bylojo, kad suvalgys pyragą vien 
norėdamas mane paerzinti. Z apžiūrėjo ap- 
kepo sluoksnius šaltu mokslininko žvilgs- 
niu, tada gūžtelėjo ir kibo į patiekalą. 
Radaro laukė tuščia lėkštė, tada paeiliui 
maistą dėtis ėmė visa mūsų šeima. 

Džastinas lengva ranka prisikrovė tiek pat 
kiek Mikas. Ešlina giliai atsiduso ir pag- 
riebė tik tiek, kiek užtektų pasisotinti 
paukšteliui. 

— Špinatai, — nusipurtė ji. 

— Geležis, — pataisiau savo dukrą, kuri 
ryte neteko daug kraujo. 

— Špinatai, — nenusileido ji. 

Aš į ją nebekreipiau dėmesio ir 
pasirūpinau savimi. Skonis tikrai nebuvo 
blogas. Nors keturis kartus viršijo reko- 
menduojamą dienos druskos kiekį, 
daržovės buvo beskonės ir ištežusios, mėsa 
— gyslota ir pilka, bet visa kita... 

Tabletė man tikrai būtų pravertusi. Arba 
vyno taurė. Bet kas. 

— Dažnai linksminatės? — trumpai pak- 
lausė Z. 

Jis žvelgė į Džastiną. Z dėjosi antrą por- 
ciją. Mikas taip pat. 

— Ką? 

— Tame savo name. Vadovauji verslui, 
kuriame sukasi stambios sutartys. Tikri- 
ausiai ne pro šalį pasikviesti pas save 
reikiamų žmonių, pavalgyti ir išgerti vieną 
kitą taurę vyno. 

— Kartkartėmis, — pripažino Džastinas. 

Mano vyras sėdėjo įsitempęs, jo su- 
maitotas veidas atrodė budrus. 

— Ji gamina? — Z bakstelėjo šakute 
mano pusėn. 

— Mano žmona yra puiki virėja. Turėjote 
apsčiai galimybių patys tuo įsitikinti. 

— Koks jos mėgstamiausias valgis? 

— Atsiprašau? 

— Koks jos mėgstamiausias valgis? 
Lažinuosi, kad taviškį ji žino, — Z atsisuko 
ir įbedė į mane akis. 

— Velingtono kepsnys, — tyliai atsakiau. 

Z atsisuko į Džastiną: 

— Na? 

Mano vyras nenuleido nuo Z akių. 

— Švieži apelsinai, — lėtai ištarė jis. — 
Valgėme juos per mūsų medaus mėnesį. 
Patys nusiskynėme nuo medžio. Par- 
duotuvėje negausi nieko panašaus. 

Džastinas buvo teisus. Aš juos dievinau. 
Praeito gyvenimo prisiminimai. Dabartinio 
mano skausmo skonis. 

Aš nudūriau akis į savo lėkštę, 
trokšdama, kad vyrai baigtų apie mane 
kalbėti. 

— Pasodinsi jai apelsinmedį? — neatlyžo 
Z. 

— Bostone? 

—  Pastatyk jai šilinamį. Nejaugi 
nemoki? 

Džastino žandikaulis įsitempė. Akiva- 
izdu, kad iš jo buvo tyčiojamasi, bet net aš 
nenumaniau dėl ko. 

Z staigiai persimetė prie manęs: 

— Paliksi jį? 

Aš žvilgtelėjau į viršų. Visi, įskaitant ir 
Ešliną, dėbsojo į mane. 

— Kai sugrįšite. Rytoj vakare, — bandė 
sužinoti Z. — Sprendimų metas. 

Pasistengiau smakrą kilstelėti į viršų. 

— Ne tavo reikalas, — aiškiai pasakiau. 

— Leopardas nekeičia kailio raštų. 

— O jums nereikia pagrobti kokios nors 
kitos šeimos? 

Jis šyptelėjo, bet ši šypsena nebuvo šilta. 
Galiu prisiekti, kad kobros tatuiruotė vis 
raitėsi ir rangėsi apie jo galvą. 

— Nežinau, — atsakė jis. — Jus persp- 
jauti būtų sudėtinga. Dauguma žmonių 
paprasčiausiai ima be paliovos verkti. O jūs 
kur kas... labiau linkę į nuotykius. 

Jis nukreipė savo dėmesį į Ešliną: 

— Turi vaikiną ar tiesiog esi šliundra? 

Mano dukra nusprendė atsakyti kaip aš: 

— Ne tavo reikalas. 

O gaila, nes ir aš, ir Džastinas norėjome 
sužinoti atsakymą. Galbūt ji taip pat norėjo 
išgirsti atsakymus iš mūsų. 

— Tokiai gražiai mergaitei kaip tu 
reikėtų turėti aukštesnius standartus. 

Mano dukra kaip įmanydama stengėsi į 
Z žvelgti abejingai: 

— Tikrai? Kas tai, nejaugi profesionalaus 
nevykėlio patarimas? Juk iš pradžių mus 
pagrobei, o dabar ką, virtai gyvenimo būdo 
vadovu? 

Z nusišypsojo. Miko juokas mane 
baugino, o štai Z šypsena stačiai šiurpino. 
Jis atsilošė ir padėjo šakutę į lėkštę. 

— Šeima, — galiausiai ištarė jis, — kaip 
gaila jos netekti. 

Tada Z pasižiūrėjo į mane, ir jo akyse 
pamačiau viską. Pasiryžimą ir atgailą. 

Mes buvome mirę. 

Rytoj, trečią valandą dienos, jie gaus 
pinigus ir mus nužudys. Verslo reikalai. 

Viskas paprasta ir aišku. Ypač, kai susiduri 
su vyru, išsitatuiravusiu kobrą apie savo 
galvą. 

Daugiau niekas nekalbėjo. 

Z išėjo. Mes sutvarkėme virtuvę. Atėjęs 
pavakarieniauti Radaras po savo servetėle 
pakišo dvi tabletes, kurias aš nubraukiau 
ranka, atnešdama jam šviežių bandelių. 
Piemenų pyrago likutį padėjau šaldymo 
kambaryje ir, vos dingusi iš matymo lauko, 
nė neužsigerdama nurijau gautas tabletes, 
su kartėliu trokšdama, kad tai būtų 
hidrokodonas. 

Galiausiai Mikas nulydėjo mus iki 
kameros — ir vėl be antrankių, ir vėl ta lais- 
vės iliuzija. 

Mirtininkų šeima. 

Kai už nugaros žvangtelėjo užrakinamos 
durys, atsisukusi išvydau jo plačią šypseną. 
Mikas mirktelėjo viena akimi, pamakalavo 
liežuviu ir sužiopčiojo: „Jau greitai.“ 

Paskutinis žvilgsnis į viską stebinčią va- 
izdo kameros akį, ir jis dingo. 


Po kelių minučių Ešlina jau miegojo. Ji 
užsikorė ant viršutinio gulto ir smigo. Jai 
reikėjo poilsio. O mudviem su Džastinu 
reikėjo pasikalbėti. 

— Jie mūsų nepaleis, — be įžangos pa- 
sakiau aš, kuisdamasi ant apatinio gulto. — 
Rytoj, trečią valandą dienos, jie pasiims 
pinigus ir mus nužudys. 

— Nesąmonė, — Džastinas gulėjo ant 
kito gulto, susinėręs už galvos rankas, ir 
žiūrėjo į viršų. — Jie profesionalai. Tad ne- 
manau, kad norėtų susimauti su devynių 
milijonų dolerių pasiūlymu. 

— Tačiau man visiškai neaišku. Į jų 
sąskaitą pervedama apvali sumelė pinigų, 
ir staiga jie mus stebuklingai paleidžia? Kas 
sutrukdys mus sužaloti, kai jie gaus 

išpirką? Juk tebesame kalėjime. Vis dar 
priklausomi nuo jų malonės. 

— Būsime kontrolės kambaryje, ap- 
saugoti nuo jų. Su Z sutarėme: rytoj, atėjus 
laikui, iš Radaro telefono paskambinsime 
man. Tikriausiai atsilieps koks nors Bo- 
stono federalinis pareigūnas. Jis pamatys 
mus, o mes — jį. Vaizdinis patvirtinimas. 
Tada tu, aš ir Ešlina būsime įleisti į kon- 
trolės postą, kur, garantuodami saugumą, 
jie mus užrakins, kol bus pervesti į sąskaitą 
pinigai. Vos gavę pinigus, Z su savo ko- 
manda iš čia dings. O mes lauksime viet- 
inės teisėsaugos, kurie grąžins mus į Bo- 
stoną ir normalų gyvenimą. 

— O jei valdyba nuspręs nemokėti 
išpirkos? Juk nėra kaip nei derėtis, nei 
patvirtinti... 

— Z sąlygos. Jis norėjo, kad viskas būtų 
paprasta. Ir, tiesą sakant, aš tam pritariau. 
Geriausia paimti viską arba nieko. Tokiu 

būdu draudimo bendrovė patirs didesnį 
spaudimą. 

— Bet jei draudikai atsisakys mokėti... 

— Bendrovė sumokės, Libe. Jie privalo 
sumokėti. Mes pateikėme įrodymus, kurių 
jie reikalavo, polise yra numatyta tokia ap- 
linkybė, be to, nuoširdžiai kalbant, feder- 
alai juos tikriausiai privers sumokėti. Visos 
šalys suinteresuotos, kad rytoj viskas vyktų 
pagal planą. Patikėk manimi, per artimi- 
ausias dvidešimt keturias valandas visa tai 
mums taps praeitimi. 

Įsistebeilijau į savo vyrą, bet jis manęs 
neįtikino. Mano rankos drebėjo. Išgėriau 
metadono, kuris turėtų sumažinti abstinen- 
cijos simptomus, tačiau slogi nuotaika 
nesitraukė. 

— Mes net nežinome, kodėl jie mus 
pagrobė, — burbtelėjau. 

— Ar tai svarbu? 

— Jie tave sumušė! 


698/974 

— Jaučiuosi gerai. 

— Jie įbaugino Ešliną. 

— Ji stipri mergaitė. 

— Kaip tu gali būti toks ramus... 

Sukdamasis į mane Džastinas pakilo taip 
staigiai, kad vos nesitrenkė galva į viršutinį 
gultą. 

— Tai vis dar manimi nepasitiki, Libe? 

Aš išsižiojau, bet neištariau nė žodžio. 

— Mes keliaujame namo. Štai kas svar- 
biausia. Dar nežinia, kokiu būdu, bet rytoj, 
trečią valandą popiet, judvi su Ešlina būsite 
pakeliui į Bostoną. Mano šeima bus saugi. 

Staiga supratau savo nerimo priežastį. 
Atpažinau tam tikrą savo vyro pečių padėtį. 
Ir jo intonacija. Jis priėmė sprendimą — 
mano ir Ešlinos saugumą iškėlė aukščiau 
saviškio. 

— Tik nesugalvok iškrėsti kokios kvailys- 
tės, — išgirdau savo balsą. — Visiems 

mums reikia keliauti namo, Džastinai. Mes 
esame šeima. 

Jis nusišypsojo, bet vyro lūpos nemalo- 
niai išsiviepė: 

— Šeima? Buvau neištikimas savo 
žmonai. Po velnių, neturėjau žalio 
supratimo, kokie dalykai vyksta mano 
paauglės dukros gyvenime. Pasakyk man, 
Libe, ar labai baisu būtų, jeigu aš namo 
negrįžčiau? 

— Niekada šitaip nekalbėk. Dukrai reikia 
tavęs! 

— O tau, Libe? Ko reikia tau? 

Norėjau jam atsakyti, kad man reikia 
mūsų. Norėjau atsakyti, kad, jei grįšime 
namo, viskas bus gerai. Tačiau, Dieve 
padėk, savo ateities neįsivaizdavau be or- 
anžinio receptinių vaistų buteliuko, iki 
viršaus pripildyto baltų tablečių... 

Z buvo teisus. Šeimos netekti labai gaila, 
ir dėl to galime kaltinti tik save. Kariavome, 
vienas kitą išdavėme, ir kurių galų? 

Sugrįžę namo mes neatgausime ramy- 
bės, tik turėsime susidurti su savo gyven- 
imo griuvėsiais. 

Tačiau mano akys vis tiek sudrėko. 
Pažvelgiau į savo vyrą. Žmogų, kuris mane 
įskaudino. Žmogų, kuriam keršydama 
melavau. Ir pravirkau. Dėl namų, kuriuos 
kadaise turėjome. Dėl santuokos, kurią, 
mano nuomone, sukūrėme kartu. Dėl ateit- 
ies, kurią tikėjausi suteikti savo dukteriai. 

Džastinas atsistojo nuo savo gulto. Jis 
apsivijo mane rankomis ir, nors smirdėjau, 
dvokiau ir atrodžiau siaubingai, priglaudė 
mane prie krūtinės. 

— Ššššš, — patyliukais ramino jis. — Aš 
viską sutvarkysiu, Libe. Patikėk manimi, 
tiesiog patikėk. Rytoj pasistengsiu, kad 
viskas būtų gerai. 

Leidau savo vyrui laikyti mane glėbyje. 
Susikoncentravau į jo raminančią rankų 
jėgą, į jo širdies plakimą. Įsikniaubiau galva 
į jo peties linkį, nes kadaise, seniai seniai, 
aš labai mylėjau šį vyrą ir Žinojau, kad 
daugiau niekada  nebepatirsiu tokio 
jausmo. 

Trečia valanda popiet. Pirmadienis. 

Mirtininkų šeima. 


4 Į sveikatą (vok.). 

Tesa su Vajatu sutiko Rutą Čan bagažo 
išdavimo skyriuje, E terminale. Smulkutė 
finansų direktorė krito į akis dėl masyvių 
akinių nuo saulės, ryškaus įdegio ir 
pakrikusių nervų. Pamačiusi artėjantį Va- 
jatą, vilkintį šerifo uniformą, moteris akiva- 
izdžiai krūptelėjo. 

Paskui ji visgi atmetė pečius, tvirčiau 
įsikibo į savo vienintelio lagamino rankeną 
ir spėriai patraukė jų link. 

— Ar yra žinių apie Džastiną ir jo šeimą? 
— paklausė nieko nelaukdama. 

Tesa spėjo, kad šiai moteriai gerokai per 
keturiasdešimt, labiau link  penkias- 
dešimties. Akivaizdu, kad turi rytietiško 
kraujo, bet ne tik. Egzotiško grožio moteris, 

puikiai atrodanti su paprastomis juodomis 
tamprėmis ir kremine palaidine, surišama 
šone. Nors didžiuliai akiniai dengė kone 
visą veidą, buvo matyti, kad ji verkė. Ant 
skruostų buvo nudžiūvę ašarų takeliai, o 
balsas skambėjo storokai ir šiurkščiai. 

— Mes norime užduoti keletą klausimų, 
— pradėjo Tesa. 

— Į biurą nenoriu važiuoti, — iš karto 
pareiškė generalinė finansų direktorė. — 
Geriausia būtų pasikalbėti kur nors neut- 
ralioje aplinkoje. 

Ruta dar buvo nevalgiusi. Jie pasirinko 
kitame terminale esantį jūrų gėrybių 
restoraną „Legal Sea Foods“, kuriame stali- 
ukai buvo atskirti vienas nuo kito, tad 
puikiai tiko privačiam pokalbiui. Vajatas 
pasisiūlė panešti moters bagažą, bet Ruta 
atsisakė, ryžtingai žengdama į priekį, lyg 
judėjimas padėtų išlikti ramiai. 

Po penkiolikos minučių jie jau buvo 
jaukiai įsitaisę prie nuošalaus galinio stali- 
uko  blausiai  apšviestame restorane. 
Išsitraukusi nešiojamąjį kompiuterį, kurį 
kaip tik bandė įjungti, Ruta pasistatė 
lagaminą šalia. 

Atrodė, kad ji įnirtingai ruošiasi pokal- 
biui. Kol kas Tesa ir Vajatas sutiko 
palaukti. Jie užsisakė moliuskų sriubos, o 
Ruta paprašė ant grotelių keptos lašišos ir 
taurės baltojo vyno. 

Tada Denbio statybos įmonės generalinė 
finansų direktorė giliai atsiduso ir pagaliau 
pakėlė į juos akis. Ji nusiėmė akinius. Iš 
arti Ruta Čan atrodė katastrofiškai. 
Išblyškusi oda, pamėlę paakiai, 
nusikamavęs veidas. Ji priminė moterį, su- 
grįžusią iš blogiausių pasaulyje atostogų ar- 
ba per daug giliai į širdį imančią savo 
viršininko dingimą. 

Ruta prabilo pirmoji: 

— Anita sakė, kad juos pagrobė penk- 
tadienio vakarą. 

— Džastinas Denbis su šeima laikomi 
dingusiais nuo penktadienio vakaro, — at- 
sakė Tesa. 

— Ar yra kokių žinių? Įvyko kontaktas? 
Kokios nors versijos? 

— Gavome išpirkos reikalavimą. Devyni 
milijonai dolerių, kuriuos reikia pervesti 
rytoj, iki trečios valandos popiet. 

Ruta krūptelėjo: 

— Denbio statybos įmonė neturi tokių 
pinigų. 

— Džastinas susisiekė su gyvybės 
draudikų bendrove. Jis remiasi gresiančio 
mirtino pavojaus sąlyga. 

— Aišku, — sumurmėjo Ruta. — Pusė 
gyvybės draudimo, plius draudimas 
pagrobimo atveju... viskas aišku. Ar 
bendrovė ketina mokėti? 

— Mes to nežinome. 

— Jie sumokės, — tarė Ruta, lyg kal- 
bėdamasi su savimi. — Jie privalo 
sumokėti. Jei Džastinui kas nors atsitiks... 
ir viskas iškils į viešumą, ką jau kalbėti apie 
teisinius įsipareigojimus... Jie sumokės. 

Tesa ir Vajatas nieko nesakė, tik stebėjo. 

— Taigi, — finansų direktorė iškvėpė su- 
laikytą orą ir nuleido pečius. — Tai išties 
pagrobimo-išpirkos atvejis. Akivaizdu, 
Džastinas — turtingas žmogus. Deja, dėl to 
į Denbių šeimą ir nusitaikė nusikaltėliai. 

Tesa su Vajatu ir vėl nieko nesakė, tik to- 
liau ją stebėjo. 

— Tiesiog... Kai sužinojau naujienas, kai 
paskambino Anita... iškart pagalvojau, kad 
tikriausiai... Suprantate. 

Ruta dar kartą giliai atsikvėpė, bet kai 
tai nepadėjo, nusprendė pasistiprinti 
gurkšneliu vyno. 

— Labai išsigandau, kad atsitiko kas 
nors blogo. Kad Džastinas... kad galbūt 

kažkas sumanė su juo susidoroti. Aš ner- 
imavau... nerimavau, nes galvojau, kad tai 
mano kaltė. 

Jiems atnešė maistą. Puodelį moliuskų 
sriubos Tesai, dubenį moliuskų sriubos Va- 
jatui ir lašišos Rutai. 

Vajatas puolė kirsti sriubą. Ruta pamė- 
gino paragauti maisto, bet jos rankos taip 
drebėjo, kad beveik nenulaikė peilio ir šak- 
utės. Tad ji vėl nusičiupo vyno taurę. 

— Gal pradėkite pasakoti nuo pradžių, — 
pasiūlė Tesa. — Išklokite mums viską. Tai 
geriausia, ką galite padaryti, norėdama 
padėti Džastinui. 

— Bahamų salose visai neatostogavau, — 
pareiškė Ruta. — Išvykau darbo reikalais. 
Džastinas mane ten išsiuntė. Kažkas grob- 
stė Denbių statybos įmonės pinigus. Aš 
sekiau pinigų srautus. 

Tesa išsitraukė telefoną, įjungė 
įrašinėjimo programą, ir jie kibo į reikalus. 

Rugpjūtį sąskaitose Ruta pastebėjo 
klaidelę. Sąskaitoje faktūroje sumos skaiči- 
ai buvo sukeisti vietomis, tad užuot 
sumokėjus tiekėjui dvidešimt vieną tūk- 
stantį dolerių, buvo išrašytas tik dvylikos 
tūkstančių dolerių čekis. Vadinasi, Denbio 
statybos įmonė liko skolinga dar devynis 
tūkstančius dolerių. Deja, klaida pastebėta 
tada, kai jau buvo per vėlu skirti papildomų 
lėšų tokiam apmokėjimui. 

Ruta nusprendė paskambinti ir asmen- 
iškai atsiprašyti už klaidą bei patikinti 
tiekėją, kad trūkstamos sumos čekis jam 
nedelsiant bus išsiųstas paštu. Tačiau 
paskambinus nurodytu numeriu paaiškėjo, 
kad jis išjungtas. Tada Ruta įmonės 
pavadinimą įvedė į „Google“ paiešką ir išsi- 
aiškino, kad tokia įmonė greičiausiai išvis 
neegzistuoja. 

Siekdama tuo visiškai įsitikinti, ji 
nuvyko įmonės rekvizituose nurodytu 

adresu Naujojo Džersio valstijoje. Tolimes- 
nis tyrimas atskleidė, kad pateiktas adre- 
sas, kurį ji nustatė pagal pašto dėžutės nu- 
merį, priklauso UPS siuntų būstinei. 

To jai pakako. Adresas buvo išgalvotas. 
Telefono numeris taip pat. Taigi tiekėjas 
buvo išgalvotas. Denbio statybos įmonė 
pateko į sukčių pinkles. 

Ruta nedelsdama pradėjo kastis giliau. 
Pagal šio tiekėjo ribotos atsakomybės 
įmonės, pavadintos DDA, duomenis ji 
nustatė, kad per pastaruosius trejus metus 
jis buvo išrašęs net šešiolika sąskaitų, kurių 
bendra suma sudaro beveik šešis šimtus 
tūkstančių dolerių. Šis rangovas tariamai 
dalyvavo didelio senelių namų komplekso 
statybose, kurių bendra suma siekia 
septyniasdešimt penkis milijonus dolerių. 
Keturi šimtai tūkstančių dolerių, išsibarstę 
per šešiolika sąskaitų, palyginti buvo tikra 
smulkmė.  Sąskaitose  faktūrose buvo 

nurodomos įvairios apdailos medžiagos ir 
elektros instaliacijos kaina — viskas, kas 
būdinga tokio pobūdžio projektams. 

Vadinasi, iš pirmo žvilgsnio šios sąskai- 
tos atrodė visai logiškos, 0 jų sumos ne- 
didelės, tad niekam nekėlė susidomėjimo 
ar įtarimo. Tačiau iš kur atsirado DDA 
įmonė? 

Denbio statybos įmonė vykdė daugybę 
statybos projektų vienu metu, tad jos duo- 
menų bazė nuolat buvo papildoma naujais 
tiekėjais ir subrangovais. Patvirtintos 
sąskaitos gaunamos su kodu tam tikrame 
langelyje, nurodančiame, kuriam statybos 
projektui jis priklauso. Prekeiviui kodą, 
patvirtinantį jo patikimumą, suteikdavo 
Krisas Lopesas, statybininkų brigados 
vadovas, arba pats Džastinas Denbis. Visų 
DDA įmonės sąskaitų kodas buvo nuro- 
dytas reikiamame langelyje, tad nei Rutai, 
nei jos pavaldiniams nereikėjo jų tikrinti. 

Kartą per mėnesį Krisui ir Džastinui per- 
žiurėti Ruta parengdavo ataskaitą, kurioje 
pateikdavo visas finansines įplaukas ir 
išlaidas, susijusias su einamaisiais projek- 
tais. Viena vertus, tai buvo puiki proga 
pastebėti DDA įmonės pavadinimą ir ją 
patikrinti. Tačiau dažniausiai mėnesio ata- 
skaitos būdavo beveik centimetro storio, 
jos mirgėdavo nuo tiekėjų pavadinimų ir 
rangovų išlaidų, pradedant dešimčių mili- 
jonų dolerių čekiais ir baigiant kelių 
dešimčių dolerių sąskaitomis personalo 
reikmėms. 

Ruta puikiai suprato, kaip tokioje 
šūsnyje galėjo prapulti palyginti menkas 
tiekėjas. Ji numanė, kad tokio nusikaltimo 
principas buvo ne išvilioti iš šimto milijonų 
dolerių vertės įmonės keturis šimtus tūk- 
stančių dolerių vienu metu, bet siurbti lėšas 
pamažu. Dvidešimt tūkstančių šen, penkio- 
lika tūkstančių ten. Nors kai kuriems 


712/974 
žmonėms tai gali pasirodyti didžiulės 
sumos, Denbio statybos įmonės lygio 
bendrovėms tokie pinigai nesudarė net 
daugumos projektų lėšų  apvalinimo 
paklaidos. 

Gerai sukurpta nusikaltimo schema, 
kuri pamažu, bet užtikrintai traukė pinigus. 

Ruta kreipėsi į Denbio statybos įmonės 
banką, mėgindama išsiaiškinti ką nors 
daugiau apie išrašytus čekius. Jie galėjo 
padėti: remiantis informacija kitoje čekių 
pusėje, pinigai keliavo į lengvatinio ap- 
mokestinimo bendrovės sąskaitą. 
Bahamose. 

Vadinasi, išgalvotas tiekėjas, neva regis- 
truotas Naujajame Džersyje, iš Denbio 
įmonės gaunamus pinigus pervesdavo į 
sąskaitą Bahamų salose. Tai tęsėsi trejus 
metus, ir niekas nieko neįtarė. 

Prieš keturias savaites Ruta palaukė, kol 
Džastinas užtruks darbe iki vėlumos. 

Patykojusi, kol nebeliko žmonių, ji įėjo į 
vadovo kabinetą ir išdėstė visą reikalą. Kaip 
ir tikėjosi, jis įdūko, o paskui tiesiog 
įsižeidė, kad kažkas drįsta iš jų vogti. 

Ruta pasiūlė dėl šio įvykio iš karto 
kreiptis į FTB. Juk buvo įsivėlusi lengvat- 
inio apmokestinimo bendrovė, o norint 
gauti informacijos iš banko Bahamose, pri- 
reiks teisėsaugos sunkiosios artilerijos. 
Tačiau net ir pasitelkus aukščiausio lygio 
pareigūnų pagalbą, Ruta nebuvo tikra, ar 
pavyks visapusiškai bendradarbiauti. Juk 
bankai itin nenoriai atskleidžia asmeninę 
klientų informaciją, nors pastaruoju metu 
dėl kovos su terorizmu taisyklės pasidarė 
kiek laisvesnės. 

Tačiau Džastinas dar nenorėjo skubėti ir 
kreiptis į policiją. Jis ketino apmauti 
nusikaltėlį. 

— Jis paprašė manęs nuvykti į Bahamas. 
Iš mūsų banko buvau gavusi informaciją 

apie DDA įmonės sąskaitą. Tad penktadienį 
turėjau įžengti į Bahamų banką ir uždaryti 
DDA sąskaitą. Pasiimti pinigus ir sprukti, 
nors tie pinigai priklausė mums. 

Ruta viltingai į juos pažvelgė. 
— Kaip galima uždaryti ne savo 


sąskaitą? — pasiteiravo Tesa. — Nejaugi 
neprivaloma turėti tam tikrų įgaliojimų ar 
panašiai? 


— Ketinau apsimesti. Padarėme pri- 
elaidą, kad sukčius nesilankė banke asmen- 
iškai, suprantate? Todėl reikėjo paprasči- 
ausiai pasirodyti ir veikti. Esu finansų 
direktorė, tad pakalbėti mokėčiau. Džasti- 
nas prašė pinigus pervesti atgal į Denbio 
sąskaitą, o tam aš turiu visus įgaliojimus. 

— Jis troško, kad apvogęs žmogus 
žinotų, jog atsivogėte pinigus iš jo, — 
suprato Tesa. — Štai kam reikėjo per- 
vedimo į Denbio sąskaitą. 

— Taigi. 

— Ir jums pavyko? — raukdamas antaki- 
us paklausė Vajatas. 

Ruta papurtė galvą: 

— Pavėlavau vieną dieną. Tas žmogus, 
tas vagis, visus pinigus pervedė ketvirtadi- 
enį. Tačiau čia ir išaiškėjo visas įdomumas: 
kai banko tarnautojui pasakiau, jog perved- 
ant pinigus padaryta klaida ir norėjau 
sužinoti, kieno tai darbas, jis labai susi- 
jaudino ir paklausė, ar tas pat galioja ir 
kitoms sąskaitoms. Pasirodo, DDA įkūręs 
asmuo buvo atsidaręs ne vieną sąskaitą. Jis 
arba ji tame banke turėjo net penkiolika 
sąskaitų. O jų bendra suma sudarė vienuo- 
lika milijonų du šimtus tūkstančių dolerių. 

— Tai truputį daugiau nei keturi šimtai 
tūkstančių, — tiesmukai pakomentavo 
Tesa. 

Ruta visiškai atsisakė minties pavalgyti. 
Ji sėdėjo, sukiodama vyno taurės kojelę. 

— Penktadienio vakarą paskambinau 
Džastinui. Pranešiau, kad sąskaita jau 
uždaryta, kad aš pavėlavau. Tačiau apie 
kitas sąskaitas ir kitus pinigus nieko ne- 
sakiau. Neturėjau tikslo jam meluoti arba 
suklaidinti. Tik... kai ką jau įtarinėjau, o 
tokioms aplinkybėms negali sau leisti 
suklysti. Pasakiau Džastinui, kad man 
reikia dar poros dienų. Ir kad paskambin- 
siu jam pirmadienį. 

— Ir kaip jis sureagavo? — pasiteiravo 
Vajatas. 

Ruta gūžtelėjo: 

— Jis nusivylė, kad netekome galimybės 
atgauti pinigus. Tačiau... abu žinojome, kad 
tai buvo rizikingas sumanymas. Ir nors 
Džastinas nesidžiaugė, kad kažkas iš mūsų 
pavogė keturis šimtus tūkstančių, per tre- 
jus metus patyrę tokio dydžio nuostolį galė- 
jome išgyventi. 

— Tačiau jūs minėjote, kad nusikaltėlis 
susikrovė net vienuolikos milijonų dviejų 
šimtų tūkstančių kapitalą, — spaudė Tesa. 

Ruta atsiduso, žvelgdama nelaimin- 
gomis tamsiomis akimis. 

— Nemiegojau visą penktadienio naktį, 
visą šią naktį. Blusinėjau rangovų sąskaitas, 
projektų išlaidas ir pelnus, rankiodama 
smulkius, atsitiktinius tiekėjus ir 
ieškodama jų internete. Nustačiau dar šeši- 
as neegzistuojančias įmones. Prireiks fin- 
ansinių nusikaltimų ekspertų audito ir 
mažiausiai pusės metų darbo, bet aš 
spėčiau, kad galiausiai paaiškės, jog visi 
vienuolika milijonų du šimtai tūkstančių 
buvo pasisavinti iš Denbio statybos įmonės. 
Nušvilpti iš mūsų panosės. 

Tesa išpūtė akis. Ji žinojo, kad Vajatas 
neką mažiau priblokštas. 

— Kažkas sukčiaudamas per trejus 
metus pasisavino vienuolika milijonų dol- 
erių? Ir jūs tik dabar tai pastebėjote? 

— Tai ir svarbiausia. Sąskaitos faktūros, 
išgalvoti tiekėjai. Sumos tokios menkutės. 
Kai kuriais atvejais siekia vos kelis tūk- 
stančius dolerių. Tokie pavedimai kaip tik 
ir prasprūsta pro akis. 

— Tačiau jūs kalbėjote apie vienuolika 
milijonų... 

— Būtent! 

Tada Tesa suprato: 

— Kalbate ne tik apie pastaruosius trejus 
metus. 

— Ne! 

— Kalbate apie... dešimtį, penkiolika 
metų? 

— Gal net ilgesnį laikotarpį. 

— Dvidešimt metų? — Tesa to tikrai 
nesitikėjo. 

— Aš dar nedirbau, — atsakė Ruta, — tad 
sunku pasakyti. Tačiau kai kurie iš 
praėjusių metų įmonei buvo itin pelningi. 
Džastinas buvo ką tik tapęs vadovu, jis im- 
davosi trijų dviejų šimtų milijonų dolerių 
vertės projektų vienu metu. Čekiai ir 
sąskaitos faktūros tikriausiai virste užvirs- 
davo, darbuotojai buvo persitempę, o 
kompiuterinė įranga dar palyginti senov- 
iška.  Vienuolikai milijonų pasisavinti 
reikėjo bent poros itin pelningų metų, kai 
buvo galima išrašinėti net ir labai dideles 
sąskaitas, bet vis tiek niekas nieko 


nesuuostų. 

— Penkiolika dvidešimt metų, — sumur- 
mėjo Tesa. 

— Tada dar nedirbo ir Krisas Lopesas, — 
tarė Vajatas. 


— Dauguma mūsų tada dar nedirbo šioje 
įmonėje, — patikslino Ruta. — Išskyrus... 

Ruta Čan nebežiūrėjo jiems į akis. 
Pakėlė taurę, užsivertė paskutinį vyno 
gurkšnį. Jos rankos drebėjo, o veide vėl 
įsirėžė kančia. 

Seniai dirbantis darbuotojas. Turintis 
teises ir įgaliojimus. Be visa ko, greičiausiai 
viena iš nedaugelio moterų, besisukančių 
versle, kuriame dominuoja vyrai, gal net ar- 
tima generalinės finansų direktorės draugė. 

Anita Benet. Dabartinė Denbio statybos 
įmonės vykdomoji generalinė direktorė ir 
buvusi Deilo Denbio meilužė. 

Aš užsnūdau ir susapnavau, kaip 
maudausi po karštu dušu. Stovėjau savo 
vonioje, vienetinės stiklinės kabinos durys 
pamažu traukėsi garais, o man ant nuogo 
kūno liejosi karšto vandens čiurkšlės. Tada 
ėmiau trinktis galvą mėgstamiausiu savo 
šampūnu. Stebėjau, kaip tirštos baltos 
putos slysta mano ranka, drauge 
nusinešdamos niežulį keliantį sudžiūvusį 
prakaitą ir purvą. 

Sapne jutau, kaip išsineriu iš savo odos 
lyg iš seno kiaukuto. Kalėjimo grotos, šlak- 
betonio blokų sienos, kietos cementinės 
grindys. Mačiau, kaip jų liekanos tirpsta ir 
virsta pilkšvu gniutulu, kuris subėga į kan- 
alizacijos skylę. 

Žinojau, kad nustojusi praustis ir 
pasižiūrėjusi į kanalizacijos skylę, 
pamatysiu ten Miko veidą. Radarą. Z. Jų 
nebeliko, jie ištirpo kaip Piktoji Ragana iš 
„Ozo miesto burtininko“ ir dabar sukosi 
Bostono kanalizacijos sistemoje, kur jiems 
ir vieta. 

Tačiau maudytis nesilioviau. Nenorėjau 
ten žiūrėti. Juos prisišaukti būtų tas pat, 
kas prikelti blogį. O tai buvo mano sapnas, 
mano dušas. Kur muilas kvepėjo ką tik 
nuskintais apelsinais, ir aš nebebuvau savo 
namuose Bak Bėjuje — aš patekau į Ki 
Vesto paplūdimį, kur manęs, išėjusios iš 
vonios, lovoje laukia mano vyras, ilgas, li- 
aunas jo kūnas, susisupęs į vėsias baltas 
antklodes. 

Apelsinai. Jis maitins mane apelsinais. 
Malonumo pažadu. 

Mano skausmo skoniu. 

Mano dušas pasikeitė. Vanduo dingo. Iš 
dušo galvutės ėmė byrėti tabletės. Šimtai, 
tūkstančiai pailgų piliulių. Hidrokodonas. 
Brangieji mano skausmą malšinantys vais- 
tai, jie sugrįžo. Drauge su oranžiniais 
buteliukais, savaime suprantama. 

Malonumo pažadas. 

Mano skausmo skonis. 

Suklupau ant kietų plytelių ir leidausi 
palaidojama tarp tablečių. 


Krūptelėjau ir atsibudau, akis iškart 
apžlibino palubėje kabančios lempos. Su- 
mirksėjau, jusdama, kaip krūtinėje daužosi 
širdis. Džastinas stovėjo priešais kameros 
duris. Tikriausiai skleidžiau kokius nors 
garsus, nes vyras buvo įbedęs į mane akis. 

— Ar viskas gerai? — pasiteiravo jis. 

Keista girdėti tokį klausimą iš žmogaus, 
kurio veidas atrodo kaip prastai išplaktas 

jautienos muštinis. Viena jo akis tebebuvo 
užtinusi. 

— Ešlina? — paklausiau. 

— Miega ant viršutinio gulto. 

Pažvelgiau į jį, ir Džastinas pasitikrino. 
Jis linktelėjo, patvirtindamas, kad Ešlina 
tikrai miega. Rodos, pastaruoju metu mūsų 
dukra  įgudo įtikinamai  apsimetinėti 
miegančia. 

Atsikėliau, nusigavau iki nerūdijančio 
plieno kriauklės ir pabandžiau išvarvinti 
bent gurkšnelį vandens. 

— Kodėl vandens spaudimas toks pras- 
tas? — paklausiau vien tam, kad nut- 
raukčiau tylą. 

— Didelis pastatas, o jam reikalingi labai 
ilgi vamzdžiai, kad vanduo nutekėtų iš vi- 
enos vietos į kitą. Efektyvesnės sistemos 
įdiegimas būtų brangiau kainavęs, bet kam 
jos reikia? — Džastinas gūžtelėjo. — Kalini- 
ai neturi ką veikti, tad gali laukti. 

Jis priėjo prie manęs ir patrynė mano 
sprandą kaip kadaise. 

— Sapnavau dušą, — sumurmėjau. — II- 
gas maudynes po karštu vandeniu ir neri- 
bojamu muilo kiekiu. 

Jis nusišypsojo: 

— Nejaugi taip baisiai dvokiu? 

— Ne blogiau už mane. 

— Viskas greitai baigsis, Libe. Rytoj 
tokiu metu galėsi maudytis, kiek tik norėsi. 

Troškau juo tikėti. Man reikėjo 
patikinimo. Bet... 


— O tau nereikia pamiegoti? — pas- 
iteiravau. — Na, supranti, kad tausotum jė- 
gas rytdienai? 


— Mėginau. Niekaip negaliu priprasti 
prie siauro gulto. O gal mane slegia ankšta 
patalpa. 

— Nesutvertas sėdėti už grotų? 

— Nea. Aš moku tik statyti kalėjimus. O 
pats geriausiai jaučiuosi atvirose erdvėse. 

Taip ir buvo. Ar šalta, ar lyja, ar sninga, 
ar bjaurus oras — Džastinui tai niekados 
nerūpėjo. Jam visada labiausiai patiko 
lauke. 

— Ar Ešlina tikrai miega? — norėjau 
sužinoti aš. 

— Kaip kūdikis, — atsakė jis ir tik po 
sekundės suprato, kaip ironiškai nuskam- 
bėjo tie žodžiai, tada Džastino veidas per- 
sikreipė ir jis žengtelėjo atgal. 

Aš nusisukau. Motinai buvo sunku su- 
vokti, kad jos paauglė dukra yra lytiškai ak- 
tyvi, o tėvui tai turėjo būti išties 
nepakeliama. Ypač Džastinui, nes nuo pat 
dukros gimimo jis įkėlė mergaitę į dramblio 
kaulo bokštą. Mažoji tėčio princesė. Jo tob- 
uloji mergaitė. 

Man buvo įdomu, kas jį kankina labiau 
— skausmas ar siaubas. 

— Ar tu žinojai? — prislopintu balsu 
paklausė Džastinas. — Ta prasme, ar bent 
įtarei? 

Papurčiau galvą. 

— Ji neminėjo kokio nors vaikino vardo? 
Gal daugiau laiko leido ne namuose, pirko 
naujų drabužių... nežinau, elgėsi kaip 
paauglės, pametusios dėl vaikino galvą? 

— Ko ketini imtis, Džastinai? Užsitaisysi 
ginklą? 

— Galbūt! 

— Nežinojau. 

— Tačiau... 

— O tu? — pasidomėjau ramiu balsu. — 
Esi jos tėvas. Ar tu ką nors įtarei? 

Jis piktai pažiūrėjo ir nepatogiai 
pasimuistė. 

— Aišku, kad ne. Bet juk aš esu tėtis. 
Tėvai... mes su tokiais dalykais nesusiduri- 
ame. Negalime žiūrėti į savo dukras 
tokiomis akimis. 

— Koks jos geriausios draugės vardas? 

— Linda. 

— Lindsė. 

— Lindsė! Beveik atspėjau. 

— Ar tikrai? — aš patraukiau pečiais. — 
Ešlinai jau penkiolika. Pasak jos pačios, 
mergaitė jau pusę metų mus šnipinėja, nes 
mes tiek laiko su ja nesikalbame. Ji jaučiasi 
vieniša, pažeidžiama, o mes... nustojome ja 
domėtis. Ir sakydama mes, turiu omenyje 
mudu, Džastinai. Tu taip pat esi jos tėvas. 

Toks įvertinimas jam nepatiko — 
mačiau, kaip iš nepasitenkinimo įsitempia 
žandikaulis. Tačiau vyras nepuolė iš karto 
ginčytis. Jis pasielgė kaip tikras Džastinas 
ir perėjo į puolimą: 

— Kada pradėjai ryti tabletes? 

Žvelgiau į jį taip pat ramiai, kaip ir vyras 
į mane: 

— Kada pirmą kartą mane išdavei? 

— Tai nėra tas pat. Tu daugiausia 
rūpiniesi mūsų dukra ir pati tai supranti. 
Vadinasi, pastaruosius pusę metų prastai 
atlieki savo pareigą. 

— Gal geriau reikėtų lakstyti pasidulkinti 
per pietų pertraukas? Ar tikrai nori 
rungtyniauti, kuris iš mudviejų daugiau 
nusidėjo? 

— Tu mane užsipuolei, Libe. Prašei 
pasiaiškinimo... 

— Pričiupau tave tik kartą. Akivaizdu, 
kad jis buvo ne pirmas... 

— Manau, turiu teisę Žinoti. Ar turi 
tiekėją? Ar kvietiesi į mūsų namus 
nusikaltėlius? Galbūt kuris nors iš jų 
susidomėjo Ešlina. O gal pažįsta Miką, Z 
arba Radarą. 

Aš išsižiojau. Jutau, kaip užverda 
kraujas. Norėjau iš karto jį aprėkti, kaip 
gali išsigalvoti tokias nesąmones. Vaistus 
gaudavau doru keliu: = meluodama 

kiekvienam profesionaliam gydytojui, tur- 
inčiam teisę išrašyti receptinius vaistus. 
Tačiau išgirdau save tariant: 

— AIDS, herpesas, sifilis, gonorėja. Ar tu 
pasikvietei juos į mūsų namus? Šantažas, 
tragedija, turto prievartavimas. Galbūt vi- 
ena iš tavo meilužių pažįsta Miką, Z arba 
Radarą. 

— Libe... 

— Džastinai! Taip neteisinga. Tu išdavei 
mano pasitikėjimą. Ir ne kartą. O daugybę. 
Ir kažin kodėl manai, kad tai gerai? Pa- 
sakei, kad atsiprašai, ir aš turėčiau viską 
pamiršti? Neįsivaizduoju, kokiu būdu. Aš 
mylėjau tave, Džastinai. Tu buvai man ne 
tik vyras — atstojai man visą šeimą. Mano 
tėvas neužsidėjo šalmo, mama nesugebėjo 
mesti rūkyti, o tu... tu nemoki suvaldyti sa- 
vo daikto kelnėse. Jie mane nuvylė, o dabar 
ir tu nuvylei, ir šįkart aš nebežinau, kaip at- 
sitiesti. Tad, taip, pradėjau gerti tabletes. 

Galbūt tu vis dar gailiesi to, ką padarei, bet 
man vis dar... skauda. 

Sudaužytas Džastino veidas 
suakmenėjo: 

— Vadinasi, tai mano kaltė? Tu tapai 
narkomane, ir dėl to kaltas esu aš. 

— Aš taip nesakiau. 

— Ar kaltini save dėl to, kad aš per- 
miegojau su ta mergina? 

Nebegalėjau daugiau klausytis. Žvilgsnis 
nuslydo žemyn. Norėjau ištrūkti. Sprukti 
nuo šito pokalbio, pabėgti iš šitos prakeik- 
tos kameros. Netgi iš šito gyvenimo, o tai 
paaiškina mano besaikį tablečių vartojimą. 

— Ar kaltini save dėl to, kad buvau tau 
neištikimas? — negailestingai pakartojo 
klausimą Džastinas. — Galvoji, kad jei 
būtum kitaip atrodžiusi ar kitaip elgusis, 
galbūt buvusi išradingesnė lovoje, aš 
niekada nebūčiau nusukęs į kairę? 

Užsidengiau ausis rankomis. 

— Prašau, liaukis... 

— Aš myliu tave, Libe. Jos aš niekada 
nemylėjau. 

— Tačiau tu jai atsidavei. Atėmei iš 
manęs savo dalį ir atidavei jai. 

— Ar nori sužinoti, kodėl? 

— Ne. 

Taip. 

— Nesji pasižiūrėjo į mane taip pat, kaip 
kadaise tu žiūrėjai. Aš užėjau rezervuoti 
prakeikto skrydžio ir ji... ji taip į mane 
pasižiūrėjo... pasijutau svarbus. Pasijutau 
taip pat, kaip mudviem pirmą kartą sus- 
itikus, kai man pakakdavo išdygti ant tavo 
slenksčio, ir tu... tu iškart nušvisdavai. Kaip 
seniai mačiau tokią tavo šypseną. Kaip 
seniai patyriau... tokį tavo žvilgsnį. 

— Vadinasi, aš kalta dėl to, kad tu buvai 
neištikimas. 

— Tiek pat, kiek ir aš kaltas dėl tavo 
priklausomybės nuo skausmą malšinančių 
vaistų. 
— Visiškai nieko nebesuprantu! 
Džastinas gūžtelėjo pečiais. Jis ne- 
beatrodė nepermaldaujamas, tik pavargęs. 
— Aišku, kad ne. Mes esame susituokę, 
Libe. Jau aštuoniolika metų mūsų gyven- 
imai susipynę tarpusavyje. Teiginys, kad aš 
nedarau įtakos tau arba kad tavo veiksmai 
nedaro įtakos man... Ar tai nėra nesąmonė? 
Santuoka yra kur kas daugiau nei atskirų 
jos dalių suma. Ir kažkuriuo metu mes tai 
pamiršome:  nustojome skaičiuoti ir 
rūpintis visuma. Tapome savanaudžiais. 
Graži mergina nusišypsojo, ir aš pasielgiau 
savanaudiškai. O tu jauteisi įskaudinta ir 
norėjai staigiai numalšinti skausmą, tad 
irgi pasielgei  savanaudiškai. = Mes 
pamiršome vienas kitą. Taip elgiasi tikri 
savanaudžiai. 

— Tu ir vėl mane išduosi, — sukuždėjau. 
— Tokie jau tie išdavikai. 

— O tu susirasi naują nusiraminimo 
šaltinį, — taip pat tyliai pasakė jis. — Tokie 
jau tie narkomanai. 

Nunarinau galvą, jusdama pusę metų 
pavėlavusią gėdą. Buvau teisi manydama, 
kad lengviau nekęsti savo vyro. Ignoruoti 
akivaizdų faktą, kad aštuoniolika santuokos 
metų padarė savo ir abu liovėmės skirti 
laiko vedybiniam gyvenimui puoselėti. Kol 
vieną dieną... 

— Kodėl saugai jos žinutes savo tele- 
fone? — staiga paklausiau aš. — Juk galėjai 
numanyti, kad jas pamatysiu. 

Dabar akis nusuko mano vyras. 

— Norėjai, kad tave pričiupčiau, — 
sumurmėjau, pamažu imdama suprasti. — 
Norėjai, kad sužinočiau, ką veiki. 

— Nejaugi per pastaruosius keletą 
mėnesių nė karto neprisiekei sau, kad 

liausiesi? Kad mesi tabletes? Susitvarkysi 
gyvenimą ir elgsiesi padoriai? 

Aš lėtai linktelėjau. 

Džastinas pakėlė galvą ir pažvelgė man į 
akis: 

— Aš taip pat. Man buvo sunku tau me- 
luoti, Libe. Negalėjau pakęsti minties, kad 
skaudinu tave. Nežinau... negaliu visko 
paaiškinti. Galbūt visi galiausiai virsime sa- 
vo tėvais. O galbūt aš paprasčiausiai esu 
silpnas. Tačiau kai susitinku merginą... ir 
žingsnis po žingsnio... bet iš karto po to 
pasijuntu siaubingai. Melagis, apgavikas, 
nevykėlis. Kol pasiekiau tokią stadiją... kai 
daugiau nebenorėjau taip jaustis. Tad, taip, 
manau, kad iš dalies norėjau būti 
pričiuptas. Tikėjausi, kad tai privers mane 
susiimti. Aš prisimsiu atsakomybę, tu 
pagaliau man atleisi, ir tada aš nebesijausiu 
taip sumautai. 

Nenuleisdamas nuo manęs akių Džasti- 
nas paklausė: 

— Ar tu žinai, ką padarė mama, kai mirė 
mano tėvas? 

Aš papurčiau galvą. 

— Ji pasiėmė butelį degtinės ir visą su- 
pylė ant jo kapo. Mama nekentė jo, Libe. 
Visiškai, beviltiškai jo nekentė. Nenoriu, 
kad tu manęs nekęstum. Nenoriu būti vyru, 
kurio  nepasiilgsta teisėta jo žmona. 
Niekada nenorėjau tokiu tapti. 

Džastinas giliai atsiduso. Jis suėmė 
rankomis mano pečius ir rimtai pasižiūrėjo 
į akis. Be galo niūriai. Ar esu mačiusi tokį jo 
žvilgsnį? Aštuoniolika prisiminimų metų, o 
visgi... 

— Aš myliu tave, Libe. Pasielgiau kvailai. 
Susimoviau. Nuvyliau tave. Vis dėlto aš 
tave myliu. Tad nesvarbu, kas atsitiks 
ateityje, noriu, kad tai žinotum. 

Pajutau pirmąjį nerimo dilgtelėjimą. 

—  Nekalbėk taip...  — bandžiau 
prieštarauti. 

— Ššš. Noriu, kad pažadėtum man, jog 
mesi tabletes. Tikriausiai tavo organizmas 
jau valosi, tiesa? 

— Taip... 

— Tad pažadėk man, kad grįžusi namo 
atsikratysi priklausomybės.  Pasirūpinsi 
savimi. Rūpinsiesi Ešlina. Esi teisi. Dukrai 
reikia mūsų. 

Antrasis nerimo dilgtelėjimas. Jis kal- 
bėjo kaip tvirtai apsisprendęs žmogus. 
Žmogus, kuris ruošiasi sprendimo 
pasekmėms. 

— Mūsų, Džastinai, — griežtai pabrėžiau 
jam. — Kaip ir „rytoj mes visi keliausime 
namo“. Nesielk skubotai. Mums reikia 
tavęs, Džastinai. Mums reikia tavęs. 

Mano vyras, įdėmiai žiūrėdamas man į 
akis, paklausė: 

— Ar tu mesi tabletes? 

Atsakiau jam tebegalvodama apie apelsi- 
nus, apie savo skausmo skonį: 


— Taip. 
Jis prisitraukė mane ir apsikabino. 
— Saunuolė, — sušnabždėjo man į 


viršugalvį. — Dėl viso kito nesijaudink. Net 
jei kas nors nutiktų, rytoj judvi su Ešlina 
būsite saugios. Pažadu tau, Libe. Prisiekiu 
savo gyvybe. 

Anita Benet buvo atvesta apklausai pen- 
kiolika minučių po dešimtos vakaro. Viskas 
buvo atlikta pagal taisykles: prie jos durų 
pasirodė du juodai apsirengę FTB agentai 
ir paprašė atvykti į vietinį biuro padalinį. 
FTB agentams atsakyti „ne“ nėra lengva, 
tad galiausiai drebėdama ir dvejodama An- 
ita nenoriai sutiko, pakštelėjo vyrui į skru- 
ostą, pasakiusi, esą nieko tokio, ji greitai 
grįš. 

Bostono FTB padalinyje jau laukė tyrėjų 
komanda. Specialioji agentė Adams, spe- 
cialusis agentas Hoksas, Tesa ir Vajatas. Jie 
sėdėjo stebėtojų kambaryje, už permatomo 
veidrodžio — tai buvo dar vienas profesinis 

triukas: suvesti įtariamąjį su naujais 
tardytojais ir taip padidinti jo sumišimą. 

FTB šiai užduočiai paskyrė visą 
sukčiavimo tyrėjų būrį, kurį sudarė fin- 
ansinių machinacijų ekspertai, o jiems kor- 
poracijų pinigų grobstymai, pinigų plovi- 
mas ir kiti finansiniai nusikaltimai buvo 
duona kasdienė. Suteikti jiems teisę apk- 
lausti buvo specialiosios agentės Adams 
mintis — juk jie užduotų kur kas konkretes- 
nius klausimus apie Denbio statybos 
įmonės pelną ir nuostolius. Be to, jeigu 
jiems pavyktų priversti Anitą gintis ir 
nukreipti jos dėmesį pasakojant istoriją 
naujiems tyrėjams, padidėja tikimybė, kad 
ji galiausiai suklys, supainios kokią menką 
detalę, kuri atvers vartus į tikrąją Džastino 
Denbio ir jo šeimos likimo istoriją. 

Visi sutiko dėl vieno: laiko liko vis 
mažiau. 

Išpirką pervesti reikėjo jau po septynio- 
likos valandų. Gyvybės draudimo kompan- 
ija sutiko bendradarbiauti, tačiau jie išliko 
skeptiški. Apsikeitimo sąlygos pernelyg 
nekonkrečios, tad neužtikrino Denbių šei- 
mos saugumo. 

O dabar, paaiškėjus pinigų grobstymo 
faktui... Vajatas jau išreiškė mintį, kuri 
visiems daugiausia kėlė galvos skausmo: 
gali būti, kad iš tikrųjų jokio pagrobimo 
nėra. Išpirkos reikalavimas tebuvo dūmų 
uždanga, mėginant paslėpti tikrąjį motyvą: 
porą pastarųjų dešimtmečių Anita Benet 
vogė iš Denbio statybos įmonės. Džastinas 
suuodė, kas vyksta, galbūt netgi pasidalijo 
įtarimais su žmona Libe. Todėl jis su visa 
savo šeima turėjo dingti. Jų staigi mirtis 
galėjo patraukti policijos dėmesį. Štai iš kur 
kilo pagrobimo su išpirka mintis. Kiek 
kartų pati Anita pabrėžė, jog Džastino din- 
gimas galimai visai nesusijęs su firma, o 

greičiau su tuo, kad Denbis tiesiog labai 
turtingas žmogus? 

Ir, savaime suprantama, įkaitų ir 
išpirkos apsikeitimas ne visada įvykdavo 
pagal numatytą planą. Kartais pagrobti tur- 
tuoliai vis tiek būdavo nužudomi. 
Pavyzdžiui, Džastinas, Libė ir Ešlina Denbi- 
ai. Nužudomi rytoj, trečią valandą popiet, 
nepavykus jų gelbėjimo operacijai. 

Įmonė toliau drąsiai ir atkakliai veiktų, 
Anita Benet taptų generaline direktore, ir 
pirmasis jos sprendimas būtų pašalinti fin- 
ansų direktorę Rutą Čan. Tada firma prik- 
lausytų tik jai vienai, kaip ir vienuolikos 
milijonų dolerių paslaptis. 

Nemenkas motyvas žmogžudystei. Išt- 
isos šeimos buvo išžudomos dėl kur kas 
mažesnių sumų. 

Anita Benet buvo palydėta į apklausos 
kambarį. Tada du agentai, Bilas Biksbis ir 
Markas Levesko, padavė jai dokumentus. 

Anita sutiko būti filmuojama. Buvo išdėsty- 
tos jos teisės, ji suprato, kad viskas, ką pa- 
sakys, gali būti panaudota prieš ją teisme. 
Ji bet kuriuo metu gali nutraukti apklausą 
ir pasinaudoti teise kreiptis į advokatą. An- 
ita pasirašė dokumentą. Jie įjungė kamerą. 

Bilas buvo vyresnis agentas, o Markas — 
jaunesnis jo kolega, ryšintis rausvai pilką 
„Brooks Brothers“ kaklaraištį. Apklausai 
vadovavo Bilas, jis prabilo draugišku tonu. 
Labai gaila, kad teko sugadinti Anitai 
vakarą. Esame dėkingi už bendradar- 
biavimą. Žinoma, Anita Benet suprato, 
koks svarbus laikas, ir kad jie stropiai 
dirba, norėdami kuo greičiau išlaisvinti 
Džastiną, Libę ir Ešliną Denbius. 

Anita linktelėjo. Rytinius drabužius, 
kuriuos vilkėdama lankėsi bažnyčioje, ji 
buvo pakeitusi pilkomis minkštomis kel- 
nėmis ir rausvu golfu. Tesai ji pasirodė 
vyresnė, lyg diena šią moterį būtų 

nepaprastai išvarginusi. Ji taip pat atrodė 
apdairi: iš veido matėsi, kaip atsargiai išk- 
lauso Bilo teiginių, nors pati neskuba dalyt- 
is informacija. 

Pasirengti šiai akimirkai FTB turėjo tik 
šešias valandas, bet jie puikiai atliko savo 
darbą. Tą pačią akimirką, kai Tesa su Va- 
jatu pranešė Nikolei Adams apie jų pokalbį 
su Ruta Čan, FTB įsisodino įmonės finansų 
direktorę į automobilį ir nusivežė į padalinį 
Bostone, kur ji keletą valandų finansinių 
nusikaltimų agentams aiškino ir rodė, ką 
pavyko aptikti. Tuo tarpu kiti agentai ėmėsi 
Anitos Benet: puolė sudarinėti turto banku- 
ose, didesnių pirkinių ir, savaime supran- 
tama, kelionių į Bahamų salas sąrašus. Pa- 
sak specialiosios agentės Nikolės Adams, 
jiems pasisekė apčiuopti tik ledkalnio 
viršūnę, bet laiko stigo, tad generalinę vyk- 
domąją direktorę reikėjo kuo greičiau 
pričiupti. 


I E 
Juos labiau domino ne prisipažinimas 

dėl įmonės pinigų grobstymo, o Denbių šei- 

mos buvimo vieta ir saugus jų sugrįžimas. 

Be to, pareigūnai turėjo parengę keletą 
staigmenų. 

Iš pradžių Anitos atsakymai buvo 
maždaug tokie, kokių ir tikėjosi Tesa. 
Draugiškasis faras Bilas baigė savo 
gražbylystes, ir tada jaunasis jo kolega 
Markas ėmė kloti ant stalo finansines ata- 
skaitas. Ką Anita žino apie šitą pinigų 
pavedimą? Ar ji žinojo apie šitą tiekėją? Ar 
yra girdėjusi šitą įmonę? Kur ji buvo 2009 
metų birželio dvyliktą dieną? Ką pasakys 
apie šį projektą, apie šitą naują automobilį, 
apie šitą pervedimą? Ar tikrai 2012 metais 
ji du kartus lankėsi Bahamose ir panašiai. 

Pirmiausia Anita griebėsi neigimo, 
vėliau sutriko ir galiausiai, kai Levesko at- 
skleidė visas pinigų grobstymo schemos 
kortas, ją ištiko šokas. Šešiolika metų buvo 

gaunamos netikros sąskaitos iš neegzistuo- 
jančių tiekėjų. 

— Ką? Niekada nebūčiau taip pasielgusi. 

Iš Denbio statybos įmonės buvo pasisav- 
inta daugiau nei vienuolika milojonų doler- 
ių, kurie buvo pervesti į lengvatinio ap- 
mokestinimo bendrovių banko sąskaitas. 

— Net nežinočiau, kaip įgyvendinti tokį 
sumanymą. Esu atsakinga už operacijas, ne 
už finansus. Net neįsivaizduoju, kaip veikia 
sąskaitų tvarkymo sistema. 

Per šį laikotarpį Anita įsigijo kelis auto- 
mobilius ir namą, už kuriuos sumokėjo 
grynaisiais. 

— Mudu su vyru vengiame skolų. Jei 
peržvelgsite mano minėtų metų premijas, 
įsitikinsite, kad už tuos daiktus sumokė- 
jome teisėtai įgytais pinigais. 

Trims vaikams apmokėtas mokslas 
koledže. 

— Aš gerai uždirbu. Patikrinkite mano 
mokesčių deklaracijas. Uždirbant šešis 
šimtus tūkstančių dolerių įmanoma 
padengti trijų vaikų mokslą koledže. 

O kaipgi stipendija jaunėliui? 

Anita Benet nuraudo: 

— Apie tai jau kalbėjausi su dviem jūsų 
detektyvais. Mano jauniausiam sūnui 
Džastinas pasiūlė stipendiją. Tai buvo jo 
sprendimas, ne mano. 

Įdomu, ypač kai šalia nėra Džastino, gal- 
inčio patvirtinti šį teiginį. 

— Paklauskite Rutos Čan! Tai ji išrašė 
čekius. Juos pasirašė Džastinas. Ji 
patvirtins tokį susitarimą. Tai jokia 
paslaptis. Apie stipendiją žinojo visi įmonės 
darbuotojai. 

O aštuonerios atostogos Bahamų salose 
per pastaruosius šešerius metus? 

— Mums patinka šiltas klimatas. Be to, 
buvo malonu, kad Džastinas pasiūlė apsist- 
oti jo poilsio namelyje. 

Trumpas žagtelėjimas. Denbiai turi 
poilsio namelį Bahamose? Tai naujiena, bet 
žinant, kad per keturiasdešimt aštuonias 
valandas jiems reikėjo peržiūrėti marias in- 
formacijos, beveik nenuostabu, jog šis fak- 
tas praslydo pro akis. 

Pastarąjį kartą Anita ten praleido keturi- 
olika dienų. 

— Mano vyras vis dar stengėsi atgauti jė- 
gas po atviros širdies operacijos. Jam buvo 
sveika pabūti toliau nuo namų. 

Sumokėjo šimtą tūkstančių už ligoninės 
išlaidas. 

— Jei patikrinsite mano taupomąją 
sąskaitą, atitikimu neabejosite! 

Ir tai buvo teisybė. Žinoma, būtų labai 
paranku stebuklingai aptikti Anitos Benet 
sąskaitoje vienuolika milijonų, tačiau šiuo 

metu jos lėšos buvo išeikvotos. Bet vėlgi, 
pasak Rutos Čan, dar prieš penkias dienas 
pasisavinti pinigai gulėjo  netikrose 
sąskaitose Bahamų banke. Toks protingas 
ir drausmingas sukčius, kuris sugebėjo 
nelegaliai sukauptas lėšas šitiek laiko 
išlaikyti pasiekiamas ranka, tikrai neįmes 
jų į savo asmeninę sąskaitą. Tikriausiai šiuo 
metu pinigai pervesti į vieną sąskaitą, atid- 
arytą netikru vardu ir greičiausiai taip pat 
lengvatinio apmokestinimo banke. FTB 
seks sąskaitas, bet tai pareikalaus nemažai 
laiko, ką ir kalbėti apie žiupsnelį sėkmės. 

Pokeris ar akis? 

— Ką? 

Čekiai. Surinkti dešimties metų čekiai iš 
„Mohegan Sun“ pramogų centro ir 
„Casino“? 

— Aš tik linksminau klientus! Pati 
nelošiu. Dirbu statybos įmonėje. Tad riz- 
ikos man pakanka! 

Naujas juodas 2008 metais pagamintas 
„Lexus“ juodu salonu.  Atsiskaityta 
grynaisiais. 

— Mano vyriausias sūnus. Dovana 
koledžo baigimo proga. 

Naujas 2011 metais pagamintas „Ca- 
dillac Escalade“. 

— Denui. Jo mašina buvo jau septynerių 
metų senumo)! 

Tada jie priėjo prie buto Floridoje, 
įsigyto 2010 metais, ir „Mazda Miata“, nu- 
sipirktos vos prieš porą mėnesių. Levesko 
vis nesiliovė. Čia suklastotos sąskaitos. O 
čia nauji Anitos pirkiniai. Tesa spėjo, kad 
direktorė ims gintis. Nuščius. Tačiau Anita 
nemažino tempo, sklandžiai atsakinėdama 
į jaunojo FTB agento metamus klausimus. 
Atrodė išties įspūdingai. Įspūdį darė ne tiek 
sumos, kurias Denbio statybos įmonė kas- 
met sumokėdavo netikriems tiekėjams, 
kiek Anitos sugebėjimas beatodairiškai 

leisti savo įplaukas. Ji gerai uždirbo — taip 
be paliovos kartojo ji savo tardytojams. 
Atlyginimai, premijos, viskas kasmet 
pateikiama mokesčių deklaracijose. Taip, ji 
leido pinigus savo šeimos gerovei. Namai, 
automobiliai, atostogos. Ji sunkiai dirbo, 
jie gerai gyveno. Jai nėra ko gėdytis. 

Pareigūnai vis suko ir suko klausimus iš 
naujo. Anita nuolat neigė grobstymą ir pri- 
pažino visus didelius pirkinius. Galiausiai 
Tesa žvilgtelėjo į specialiąją agentę Adams 
ir linktelėjo. Nikolė laukė šio signalo. Ji 
pakėlė ragelį ir paskambino į greta esantį 
kambarį. 

Koridoriuje pasirodė du agentai. Tarp jų 
stovėjo Danielis Kouklis, kurį pareigūnai 
pasiėmė iš namų praėjus penkiolikai 
minučių nuo žmonos išvykimo. Jie vedėsi 
Danielį pro apklausos kambarį kaip tik tą 
akimirką, kai vyresnysis FTB agentas Bilas 
pravėrė duris, nes neva užsimanė atsigerti. 


752/974 

Anita pakėlė akis. Pastebėjo savo pal- 
iegusį vyrą, einantį pro šalį, ir sustingo. 

— Ką... jis čia veikia? Nieko man 
nesakėte! 

— Pavogta vienuolika milijonų dolerių, 
— sausai atrėžė Markas. — Dingo trijų as- 
menų šeima. Manote, paliksime akmenį 
ant akmens? 

— Tačiau Deno silpna sveikata! Negalite 
jo tardyti. Jo širdis. Vyras greitai pavargsta, 
jam reikia ilsėtis. 

— O mums reikia atsakymų, Anita. Iki 
rytdienos, trečios valandos popiet. 
Kasimės, kol juos išgausime. 

Tą akimirką Tesai, žvelgiančiai pro per- 
matomą veidrodį, pagailo Anitos Benet. 
Net jautėsi kalta, nes tai ji pasiūlė atvesti 
Deną. Tačiau labai klydo galvodama, kad 
moteris staiga pasiduos ir viską prisipažins. 

Anita Benet tik papurtė galvą: 


753/974 

— Tačiau aš nežinau atsakymų. Aš nevo- 
giau iš įmonės. Net nežinojau, kad trūksta 
lėšų. Ir taip pat neįsivaizduoju, kas atsitiko 
Džastinui. Aš nieko nepadariau. Džastinas 
man kaip šeimos narys. O savo šeima aš 
rūpinuosi. Pasižiūrėkite į mano finansinę 
suvestinę. Štai kaip aš elgiuosi. Sunkiai 
dirbu ir rūpinuosi tais, kuriuos myliu. Iš 
akmens neišspausi kraujo, agente. Iš ak- 
mens neišspausi kraujo. 

Ji maldaujamai sužiuro į abu FTB 
agentus. 

Ir tą pačią sekundę amžinai visus įtar- 
inėjanti Tesa patikėjo šia moterimi. 

— Po velnių, — burbtelėjo ji. 

Greta sėdintis Vajatas pakartojo jos 
žodžius. 


Anitą Benet jie užlaikė iki vidurnakčio. 
Kai jos ir Danielio Kouklio pasakojimuose 

nebuvo aptikta jokių neatitikimų, Nikolė 
Adams asmeniškai palydėjo abu į namus. 
Kiti pareigūnai liko prie posėdžių salės 
stalo, bet niekas neturėjo ko pasakyti. 

— Kasimės giliau, — pagaliau prabilo 
Nikolės partneris, specialusis agentas Hok- 
sas. — Pasiųsime agentą į Bahamas, pamė- 
ginsime išgauti apibūdinimą žmogaus, kur- 
is uždarė visas tas sąskaitas. Tai naujas 
pėdsakas, tereikia laiko jį susekti. 

Niekas neištarė akivaizdaus fakto: kaip 
tik laiko jie ir neturėjo. 

— Pakalbėkime apie rytdienos trečios 
valandos skambutį, — pasiūlė Vajatas. 

Hoksas pajuto jam dėkingumą: 

— Manau, kad į Džastino Denbio tele- 
foną bus skambinama iš privataus nu- 
merio, greičiausiai iš kito išmaniojo 
„Phone“, jei jau reikės naudotis vaizdo sk- 
ambučio programa „FaceTime“. Džastino 
mobiliojo ryšio operatorius yra pasirengęs 

padėti mums susekti skambutį pagal mo- 
biliojo ryšio bokštų trianguliaciją. Tačiau 
šiam procesui reikia laiko, tad stengsimės 
kiek įmanoma ilgiau užtempti pokalbį. Už- 
davinėsime klausimus, galbūt nurodysime 
netikslų gavėjo sąskaitos numerį, turėsime 


jį patikrinti. 
— Daugiausia turėsime dešimt minučių, 
— pabrėžė Tesa. — Nepamirškite 


nurodymų: pinigai turi būti pervesti iki 
trijų valandų vienuolikos minučių, kitaip 
vienas Denbių šeimos narys... 

— Norite atsakyti į skambutį Denbių 
namuose? — Vajatas paklausė Hokso. 

— Toks mūsų dabartinis planas. 

Vajatas kiek patylėjo. 

— Kodėl? — galiausiai pasiteiravo jis. 

Hoksas susiraukė: 

— Kodėl gi ne? 

— Mano manymu, veiksmas vyksta Ši- 
aurėje. Švarkas buvo išmestas centriniame 

Naujajame Hampšyre. Reikalinga nuošali 
slaptavietė, joje turi tilpti daug žmonių, 
privažiavimas turi būti nepastebimas 
farams, vietiniams ir panašiai. Jei kalbės- 
itės telefonu šičia, gali būti, kad iki pačių 
linksmybių teks važiuoti tris valandas. Bet 
galima pasiimti Džastino Denbio telefoną į 
mano biurą. Taip pat atsiliepsime, bet 
būsime jau gerokai arčiau veiksmo židinio. 

Tesa pagyvėjo. Pati nebuvo apie tai 
pagalvojusi, bet mintis jai patiko. 

—  Instrukcijose jie nenurodo, kur 
turėtume būti, — priminė ji. — Niekas 
mums nedraudžia važiuoti į Šiaurę. 

Tarpduryje stovėjo ką tik grįžusi Nikolė 
Adams. 

— Nenorėčiau jų pabaidyti, — atsargiai 
prabilo ji. — Tai bus mūsų vienintelis kon- 
taktas. Jei padarysime kokį nors netikėtą 
judesį, nors ir tiesiogiai nenumatytą jų 
instrukcijose... 

Ji nebaigė perspėjimo. 

— Devyni milijonai — pakankama 
priežastis per daug lengvai nepasibaidyti, 
— tarė Vajatas. 

— Arba galime padaryti tą patį, ką ir jie, 
— įsiterpė Tesa su didėjančiu entuziazmu. 
— Jie atsiuntė mums labai arti filmuotą va- 
izdo įrašą, kuriame beveik nematyti fono, 
tiesa? Galime padaryti tą patį. Pasiimsime 
kokį nors paveikslą iš Denbių namų, 
pavyzdžiui... tą didelę raudoną gėlę, kuri 
kaba svetainėje. Pasikabinsime ją tavo 
kabinete, — ji dirstelėjo į Vajatą, — ir 
atsiliepsime į skambutį. Matysis nedaug 
fono, bet jis bus pažįstamas. Bus visai 
įdomu, jei pagrobėjai pamanys, kad pajė- 
gos saugiai kiūto Bostone, kai iš tiesų 
būsime trimis valandomis arčiau Šiaurės. 

— Pasivogti jų pačių metodus, — sumur- 
mėjo Vajatas. — Man tai patinka. 

— Nebent jų reikalavimuose bus nu- 
matyta kokia nors veikla Bostone, — per- 
spėjo Hoksas. 

Vajatas gužtelėjo. 

— Turite visą būrį agentų, kurie į Denbių 
namus gali atvykti per penkias minutes, — 
tarė jis. — Nejaugi jie ko nors nesugebėtų 
padaryti? 

— Na, jeijau taip sakai... 

Visi susižvalgė. 

— Pagaliau atrodo, kad mes nuveiksime 
šį tą daugiau, nei tik lakstysime jiems iš 
paskos, — galiausiai nusprendė Vajatas. — 
Kol kas visą laiką paradui vadovavo 
pagrobėjai. Jie liepia šokti, mes klausiame, 
į kokį aukštį. Nors vis dar nežinau, ar 
mums tai nors kiek padės... bet vis šis tas. 
Jaučiuosi, lyg iš tikrųjų kažką nuveiksime. 

Visi sutiko. 

Rytoj aštuntą ryto visi vėl susirinks Den- 
bių "namuose. Pasiims telefonus, 

pasiskolins paveikslą ir inscenizuos savo 
vaizdo skambutį Šiaurės apygardos šerifo 
departamente. 

Tesai tai patiko. Liko mažiau nei penkio- 
lika valandų. Ir tada ypatingosios paskirties 
būrys susirems su pagrobėjais. Ant kortos 
pastatytas visos šeimos likimas. Įskaitant ir 
penkiolikametę Ešliną Denbi, skaitančią 
savo išpirkos sąlygas, kurios veidas, suvok- 
us nužudymo galimybės punktą... 

Jie viską padarys. Perves pinigus, suži- 
nos Denbių buvimo vietą ir išgelbės šeimą, 
visi liks gyvi ir sveiki. 

Žinoma, nebent visa šita košė užvirė dėl 
išgrobstytų vienuolikos milijonų dviejų 
šimtų tūkstančių dolerių. 

Tada jie daugiau niekada nebepamatys 
Denbių gyvų. 

Jie neatskubėjo pas mus iš pat ryto. Pro 
siaurą langelį matėsi nušvitęs dangus. 
Pabudau ir ėmiau vartytis, muistytis. Vėl 
užsnūdau ir susapnavau puolančias kobras 
bei oranžinius tablečių buteliukus. Antrą 
kartą pabudusi prisiverčiau atsisėsti ir 
susidurti su savo kameros šlakbetonio 
blokų tikrove. Girdėjau, kaip viršuje Ešlina 
blaškosi per miegus, kažką nervingai mur- 
mėdama panosėje. 

Džastino ant gulto nebuvo — jis sėdėjo 
ant grindų, nugara atsirėmęs į plienines 
duris lyg sargybinis. Įdomu, ar vyras taip 
praleido visą naktį Šiuo metu jis 
nemiegojo, buvo pakėlęs galvą, rankas 
susidėjęs ant sulenktų kelių ir atrodė 

paniręs apmąstymuose: vienas pirštas 
nervingai barbeno į ranką lyg sprendžiant 
uždavinį. 

Rytą pradėjau žaisdama savo žaidimą 
„atspėk, kiek dabar valandų“. Akivaizdu, 
kad brėško diena. Aštunta, devinta, 
dešimta valanda? Galbūt, jei popiet pavyks 
išlikti gyviems, aš užsirašysiu į išgyvenimo 
mokymo būrelį. Tapsiu pačia vyriausia pa- 
saulyje skaute ir mokysiuosi nustatyti pa- 
saulio šalis pagal samanas ant medžių 
kamienų arba valandas pagal šešėlius, kuri- 
uos meta tie patys medžiai. Galėčiau 
pasimokyti naujų įgūdžių. Nes panašu, kad 
senieji man ne itin padeda. 

Patraukiau tualeto link. Džastinas at- 
suko nugarą — daugiau privatumo tokiomis 
sąlygomis nebuvo įmanoma suteikti. 

Jis vis dar įtemptai mąstė, Ešlina tebes- 
imuistė ant viršutinio gulto, o aš nuspren- 
džiau nusiprausti, trindama veidą 

rankomis, nes neturėjome nei muilo, nei 
rankšluosčių. Tad impuslyviai pačiupau 
tuščią plastikinį puoduką ir palaukiau, kol 
jis privarvės vandens iš čiaupo. Tada palen- 
kiau galvą ties nedidele kriaukle ir puse 
puodelio vandens sudrėkinau plaukus, 
įnirtingai trindama galvos odą pirštais. 
Jaučiau, kaip visur taškosi vanduo, bet man 
tai nerūpėjo. Tiesiog daugiau nė sekundės 
nebegalėjau pakęsti savo pačios plaukų 
dvoko bei niežulį keliančio purvo ant odos. 

Aš vis tryniau ir tryniau, ir tryniau. Gal- 
būt mėginau išsinerti iš odos, nusimesti sa- 
vo varganą būtį. O galbūt po metų tai taps 
DNR įrodymu, kuriuo remiantis bus galima 
įrodyti visus Z ir jo komandos nusikal- 
timus. Nebegyvos mano odos ląstelės, 
ištaškytos ant šios menkutės kriauklės si- 
aurutėje kameroje, esančioje didžiuliame 
kalėjime. 

Ilgėjausi muilo, maloniai minkštų putų, 
įtikinamo gaivos kvapo. Tačiau nesilioviau 
trynusi, pildama antrą puodelio pusę ant 
savo galvos, ant plonų, pečius siekiančių 
plaukų sruogų. Galiausiai apsišlaksčiau 
vandeniu kaklą, užsiraitojau rankoves ir 
nusigramdžiau rankas. Baigusi praustis, 
buvau visa šlapia, mano kombinezonas 
buvo šlapias, o šlakbetonio sienos gausiai 
aptaškytos vandeniu. Ir aš pasijutau geriau. 
Pasirengusi sutikti dieną. Labiau pasiruošti 
negalėjau. 

— Gal galiu ir aš? — paklausė atsikėlusi 
Ešlina, stebėdama mane nuo viršutinio 
gulto. 

Netarusi nė žodžio ėmiau leisti vandenį į 
puodelį. 

— Gražinatės prieš savo gelbėtojus? — 
tingiai  pratarė ant grindų sėdintis 
Džastinas. 

— Mes esame moterys, — padaviau savo 

dukrai puodelį vandens. — Pajusk mūsų 
jėgą! 


Rytas slinko lėtai, tampydamas mūsų 
nervus. Džiovinau plaukus, žygiuodama 
tarp gultų. Kombinezonas taip pat džiūvo. 
Vis tiek nepasakyčiau, kad jaučiausi švari. 
Tiesiog... nebe tokia purvina. 

Džastinas taip pat trumpam panardino 
savo sutinusį veidą į vandenį. Tačiau ir po 
to bendrajame kambaryje buvo tylu, tik virš 
galvos be perstojo zirzė fluorescencinės 
lempos. Vyras ėmėsi lengvos mankštos: at- 
sispaudimai, pritūpimai ir prisitraukimai, 
kuriuos jis atliko įsikibęs į viršutinį gultą. 

Ešlina stebėjo mus lyg bepročius. Ji 
susirietė į gemalo padėtį, įsispraudė į kam- 
putį ant gulto, nuo kur galėjo saugiai 
stebėti viską, kas vyksta apačioje. Mergaitė 

man priminė katę. Nė trupučio neatsipalai- 
davusią. Paprasčiausiai laukiančią pirmos 
dingsties šokti arba sprukti. 

Verčiau Ešliną gerti vandens, nes mano 
dukrai vis dar reikėjo atsigauti po 
vakarykščio persileidimo. Troškau turėti 
maisto, kuriuo galėčiau ją pavalgydinti. 
Pagaliau ir man grįžo apetitas: žingsni- 
uodama po ankštą kamerą girdėjau, kaip 
urzgia mano pilvas. Tikriausiai taip ir 
turėjo būti: tą pačią dieną, kai pagrobėjai 
nustojo mus maitinti, aš pagaliau panorau 
valgyti. 

Galbūt jie siekė, kad jaustumėmės silpni, 
išvargę, nepasitikintys? Gal tai tik Z sugal- 
voto prichologinio karo dalis. Išmušus 
trečiai valandai, už duonos kriaukšlę mes 
būsime pasirengę padaryti bet ką. 

O gal kas nors atsitiko? Galbūt mūsų 
pagrobėjai susirgo arba nebegali pajudėti? 
Juk jie mūsų taip nepaliktų, tiesa? Negi jie 

išvažiuotų, tiesiog dingtų? Juk niekas 
nežinojo, kur esame. Mes čia supūtume, 
paprasčiausiai išmirtume kaip gyvūnai, 
įkalinti narve. Žinoma, pirmai savaitei 
vandens užtektų. Tačiau praėjus keturio- 
likai, penkiolikai dienų be maisto... 
Pasigirdo naujas garsas. Trekštelėjimas. 
Tada sumirgėjo šviesos ir nutilo zirzimas, 
drauge nusinešdamas ir lempų šviesą. 
Mūsų akinamai apšviesta celė nusidažė 
pilkšvais atspalviais, švietė tik lango plyšel- 
is, o visa kita kameros erdvė staigiai 


aptemo kaip scena, išsijungus 
prožektoriams. 

—  Išjungė elektrą, —  burbtelėjo 
Džastinas. 


Tada aš supratau, ką darė mūsų 
pagrobėjai. Jie ruošėsi išvykti iš kalėjimo. 
Ruošėsi užbaigti žaidimą ir sprukti. 

Kiek dabar valandų? Pagal krentančio 
šviesos pluošto kampą negalėjau pasakyti. 

Tačiau lemtingoji valanda artėjo. Trečia 
valanda. 

Atpildo valanda. 

Lioviausi vaikščioti — užsiropščiau ant 
viršutinio gulto ir paėmiau dukrą už 
rankos. 

Netrukus prie mūsų prisidėjo ir Džasti- 
nas. Sėdėjome drauge, laikydamiesi už 
rankų, ir laukėme, kas bus toliau. 


Tesa pabudo pusę šeštos. Kambaryje te- 
bebuvo tamsu. Pamiegojo tris, daugiausia 
keturias valandas ir negalėjo suprasti, kas 
ją pažadino. Tada ji staiga pastebėjo, kaip 
pamažu prasiveria kambario durys ir išnyra 
blyškus Sofi siluetas. 

Dukra įslinko į kambarį taip tyliai, kad 
Tesa suabejojo, ar ji pabudusi. Kartais Sofi 
vaikščiodavo per miegus. Kartais ir kalbė- 
davo miegodama. Arba, tiksliau, rėkdavo. 

Dabar Sofi išdygo prie Tesos lovos, mer- 
gaitės veide matėsi dvi apvalios ir suner- 
imusios akys. 

— Mamyte? 

— Taip. 

— Ar radai tą šeimą? 

— Dar ne. 

Tesa patraukė antklodę, ir Sofi įsiropštė 
į lovą. 

— Ar ieškojai tamsiose, šaltose vietose? 

— Kai kuriose. 

— O kalnuose? Ar apžiūrėjote visas kal- 
nų trobeles? 

— Rytoj... jau net šiandien... keliausiu į 
šiaurę. Apžiūrėsime daugiau vietų. 

— Pasiimk sausainių. 

— Būtinai. 

Sofi įsitaisė arčiau jos: 

— Mergaitei tavęs reikia. 

Tesa sudvejojo. Jos dukra tapatinosi su 
auka, o žinant, kuo viskas gali pasibaigti... 

Jai reikėjo rinkti žodžius, nepuoselėjant 
dukters vilčių. Tačiau ar tokiais atvejais ši- 
taip elgtis išvis įmanoma? Tesa išgirdo save 
sakant: 

— Netekti tavęs man buvo pats baisi- 
ausias dalykas pasaulyje, Sofi. Grįžau namo 
ir pamačiau, kad tavęs nebėra. Pajutau 
skausmą. Lyg kas būtų trenkęs į pilvą. 

— Aš nenorėjau niekur eiti. Jie mane 
privertė. 

— Žinau. Neabejojau, kad tu nė už ką 
nenorėtum manęs palikti. Tikiuosi, tu irgi 
žinai, kad savo noru niekada nebūčiau su 
tavimi išsiskyrusi. 

— Žinojau, mamyte. Kaip ir žinojau, kad 
tu ateisi. Ir priversi juos už tai sumokėti. 

Tesa apsikabino kaulėtus savo dukters 
pečius. 

— Mums labai pasisekė, Sofi. Nors tai 
skamba ir keistai, bet mes susigrąžinome 
viena kitą. Ir dėl to mums labai pasisekė. 

— Ir ponią Enis. 

— Ir ponią Enis. 

— Ir Gertrūdą. 

Sofi lėlę. Kuriai jiedvi rūpestingai įsiuvo 
trūkstamą akį. 

— Noriu, kad šiai šeimai taip pat pas- 
isektų, Sofi. Labai stengsiuosi jiems padėti. 
Jiems padėti nori ir visas būrys kartu dirb- 
ančių detektyvų. Tačiau kartais prireikia ir 
žiupsnelio sėkmės. 

— Tamsiose, šaltose vietose. 

— Supratau. 

— Pasiimk sausainių. 

— Aha. 

— Turėk su savimi ginklą. 

— Taip. 

— O tada, prašau, sugrįžk namo. Aš 
pasiilgstu tavęs, mamyte. Aš tavęs 
pasiilgstu. 

Vajatas nemiegojo. Jis peržiūurinėjo savo 
telefoną, trynė žinutes, domėjosi savo de- 
partamento naujienomis. Jo pareigūnai 
turėjo naujų žinių: šeštadienio naktį, tiksli- 
ai nenustatytu laiku, Litltone buvo įsilaužta 
į metadono kliniką. Tai gali būti susiję su jų 
byla, bet vėlgi, gali ir nebūti. Degalinės par- 
davėjas pranešė, kad šeštadienio rytą pylė 
degalus baltam autobusiukui. Juo važiavo 
pora kietų vyrukų. Žmogui pasirodė, kad jie 
susiję su narkotikais, nes vairavo baltą 
autobusiuką, o abiejų akys atrodė kaip stik- 
linės. Degalinės darbuotojas tegalėjo pa- 
sakyti, kad jie nuvažiavo 93-iuoju greitkeliu 
šiaurės kryptimi. Po vieno iš jų kaire akimi 
buvo ištatuiruotos trys ašaros. Akivaizdu, 
kad tas vaikinas buvo sėdėjęs kalėjime. 
Medžiotojų ir žvejų draugijos netoli 
Krauford Nočo aptiko dar vieną autobusi- 
uką. Senesnis modelis, nudažytas tamsiai 
mėlyna spalva. Automobilis buvo tuščias, jo 

viduje mėtėsi tuščių alaus skardinių, buvo 
jaučiamas aštrus marihuanos kvapas. 
Panašu, kad transporto priemonė priklausė 
piktų kėslų turintiems asmenims, bet 
greičiausiai tie asmenys nebuvo treniruoti 
profesionalai. 

Sąrašas tęsėsi. Maždaug dešimt galimai 
rastų pėdsakų arba pastebėtų asmenų, kur- 
ie galėjo kur nors nuvesti, jei tik patys 
žinotų, ko ieško. 

Antrą nakties Vajatas nustojo skambinti 
ir įsistebeilijo į žemėlapį. Jis užmigo, 
pasidėjęs galvą ant žemėlapio; sapnavo 
kryžiukus ir nuliukus bei Ešliną Denbi, ra- 
ginančią jį paskubėti, nes laiko liko nebe 
daug. 

Šeštą valandą jis atsibudo, palindo po 
dušu ir apsirengė vakarykštę uniformą. 
Nulipęs laiptais, susitiko Keviną, tada abu 
išsiregistravo iš viešbučio, pasičiupo po 
puodelį kavos ir patraukė į Denbių namus. 

Jie atvyko pusvalandžiu anksčiau, bet vis 
tiek pasirodė paskutiniai. 

Specialusis agentas Hoksas jau buvo 
pasiėmęs šeimos mobilųjį telefoną. Nikolė 
jau spėjo nukabinti paveikslą. 

Naujienų nebuvo. Agentai vis dar dirbo 
prie finansų, O pora uniformuotų 
pareigūnų sėdėjo prie Anitos Benet namų. 
Federalai jau laukė Čikagoje įsikūrusioje 
draudimo bendrovėje. Mobiliojo ryšio op- 
eratoriai lūkuriavo trečios valandos Rytų 
standarto laiku skambučio. 

Taigi žinojo, ką žinojo. Turėjo, ką turėjo. 
Ir tai buvo viskas. 

Jie važiavo šiaurės kryptimi ir vienuo- 
liktą valandą atvyko į apygardos šerifo de- 
partamentą. Vidurdienį ant sienos jau 
kabėjo Denbių paveikslas, ir jie jau buvo 
surepetavę gal dešimt galimų išpirkos scen- 
arijų. Skambučiui vadovaus Nikolė, o 
likusieji jai padės. 

Pusę pirmos jie užsisakė pietus. 

Pirmą valandą Vajatas baigė instruktažą 
vietiniams policijos pareigūnams ir valsti- 
jos policijai. Dispečerinėje jie paskirs spe- 
cialų kanalą, per kurį bus teikiama žinoma 
svarbi informacija. 

Vajatas dar kartą pasižiūrėjo į žemėlapį. 

Pirma trisdešimt, antra valanda. Dvi 
valandos penkiolika. Dvi valandos tris- 
dešimt minučių. 

Ką jie praleido, ko nepastebėjo? Visada 
būna kas nors praleidžiama. Planuoji, 
ruošiesi ir galiausiai paaiškėja, kad vis tiek 
kažkas buvo pražiūrėta. 

Vajatas ir vėl įbedė akis į žemėlapį. 

Dvi valandos keturiasdešimt minučių. 
Dvi keturiasdešimt aštuonios. Dvi penkias- 
dešimt dvi. Dvi penkiasdešimt penkios. 

Ojei įtariamieji taip ir nepaskambins? O 
jei byla taip ir baigsis, ne su šlovės blyks- 
niu, o visiška radijo bangų tyla? Šeima jau 

mirusi, o pinigų grobstytojas arba grob- 
stytoja mėgino paslėpti savo pėdsakus. 
Nebereikės nieko gelbėti. Tik skelbti ilgą ir 
liūdną paiešką, kuri truks keletą dienų, 
savaičių, mėnesių, 0 gal net ir metų. 

Trys valandos. 

Trys valandos viena minutė. 

Trys valandos dvi minutės. 

Džastino Denbio telefonas suskambo. 

Už durų pasirodė Z. Nuo pat šios 
kankynės pradžios vyras pirmą kartą 
atrodė įsitempęs, ir tas jo akivaizdus įs- 
itempimas iš karto sustiprino mūsų 
jaudulį. Jis atsinešė juodą šiukšlių maišą, 
kuriame buvo mūsų drabužiai. Atžariai 
liepdamas mums persirengti, Z  kišo 
drabužius pro angą duryse. 

Ar mūsų bostonietiški apdarai, svarsčiau 
aš, bus pirmasis žingsnis pakeliui į tikrąjį 
pasaulį? Vis dėlto mane apniko abejonės. 
Mudviem su Ešlina taip pat buvo liepta 
persirengti prieš skaitant išpirkos reika- 
lavimą ir visai ne dėl to, kad Z norėjo, jog 
gražiai atrodytume — jis stengėsi neišduoti, 
kur esame, nes tai būtų galima suprasti iš 

kalėjimo uniformų. Nujaučiau, kad ir čia 
galioja ta pati logika. 

Jei bus įvykdyti išpirkos reikalavimai, 
policija gana greitai sužinos mūsų buvimo 
vietą. Tačiau Z nebuvo linkęs suteikti 
priešininkui net menkiausio pranašumo, 
nebent nebeturėtų kitos išeities. 

— Pirma Denbis, — įsakmiai sulojo jis. 

Z parodė durų plyšį. Džastinas iškišo sa- 
vo riešus, kuriuos Z iš karto surakino. Tada 
ėjo mano eilė. Galiausiai — Ešlinos. Kai 
visų riešai buvo surakinti, Z pamojo ranka, 
ir suburgzdamos atsivėrė plieninės durys. 

Z nenuleido akių nuo Džastino, kuris 
žengė iš kameros palinkusiais pečiais ir 
iškeltu smakru, o jo sumuštas veidas aiškiai 
bylojo apie nesitaikstymą. 

Įtampa akimirksniu pakilo dar vienu 
kitu laipsniu. 

Tik nekvailiok, sugavau galvojant save. 
Prašau. Jokių kvailysčių. 

Tik nebebuvau tikra, kas šioje situacijoje 
būtų kvailystė. Štai mes, įkalinti ir bejėgiai. 
Kvailiausia būtų, jei pagrobėjai nuspręstų 
mus paleisti. Suprantama jie galėjo elgtis ir 
kitaip. Pavyzdžiui, paleisti mums po kulką į 
galvą, vos tik bus pervesti pinigai į jų 
sąskaitą. Juk niekaip negalėtume jų su- 
laikyti. Šalia nelaukė policija, kuri galėtų 
mums padėti pervedus išpirką. 

Šiaip ar taip, buvome vienui vieni, ir aš 
jutau, kaip stipriai į mano riešus sminga 
antrankių dirželis. 

Z paėmė Džastiną už alkūnės. Jis liepė 
damoms eiti pirmoms. Kai mudvi su Ešlina 
nedrąsiai žengėme į bendrojo kambario 
prieblandą, jis su Džastinu sekė mums iš 
paskos. Akivaizdu, kad Džastiną pagrobėjas 
laikė didžiausia grėsme, tad negalėjo 
paleisti jo iš akių. Kaip būčiau norėjusi jam 
paprieštarauti, džiugiai sau sukrizenti, nes 
žinau daugiau už jį. Tačiau tik jutau 

kylančią isteriją ir turėjau prisiversti nus- 
toti čiupinėti savo ką tik ištrinktus plaukus. 

Sustojome prie dvigubų tambūro durų. 
Man pasidarė įdomu, kas sėdi kontrolės 
kambaryje. Mikas ar Radaras? Z pamojo 
apsaugos kamerai, ir pirmosios durys 
atsivėrė. Įžengėme vidun. Dar vienas 
stabtelėjimas. Už nugaros žvangtelėjo pli- 
eninės durys, panardindamos mus į tirštą 
tamsą, kurią skaidė tik blausios žalsvos av- 
arinės lemputės ant grindų, susitelkiančios 
į neryškias dėmes. Pajutau, kaip greta stov- 
inti Ešlina sudreba ir prisiglaudžia arčiau. 

Tada lėčiau nei norėčiau atsidarė kitos 
sunkios plieninės durys. Prieš mus atsivėrė 
platus koridorius. Taip pat nušviestas avar- 
inėmis lemputėmis. Tikriausiai jau esame 
čia ėję, bet kai ryškiai nebeplieskė palubės 
lempos, viskas atrodė kitaip. Kalėjime įs- 
ivyravo šiurpi atmosfera kaip name, kuria- 
me vaidenasi, ir nors žinojau, kad lauke 

šviečia saulė, jaučiausi įkalinta, mano peči- 
ai gūžėsi, smakras sviro žemyn, ir rodėsi, 
kad lubos leidžiasi, o sienos artėja viena 
prie kitos. 

— Pirmyn, — paliepė Z, ir mes su Ešlina 
labai nedrąsiai pajudėjome į priekį. 

Sekdamos žalių lempučių dėmes, priė- 
jome dar vieną įėjimą. Pasirodo, tai buvo 
dar vienos dvigubos tambūro durys. Dar 
kartą išgirdome, kaip žvangėdamos už 
nugaros užsitrenkia plieninės durys. Nuo to 
garso man šiaušėsi oda. To žvangėjimo 
daugiau gyvenime nebenorėjau išgirsti. 

Durims užsivėrus, mes ir vėl atsidūrėme 
tamsoje. Laukėme, šalia stovinti Ešlina 
stripinėjo ant pirštų galiukų, kol atsidarė 
priešais dunksančios durys. Ar man taip tik 
atrodė, ar šios durys prasivėrė kur kas 
lėčiau? Tikriausiai kontrolės kambaryje 
sėdi Mikas. Ir smaginasi mūsų sąskaita. 

Stengiausi nutaisyti abejingą veidą. Ne- 
suteiksiu jam džiaugsmo, parodydama savo 
baimę. 

Z paragino judėti į priekį. Mes žengėme 
tamsiais kalėjimo koridorių labirintais, vis- 
iškai pametusios kryptį. Staiga koridoriuje 
pasidarė šviesiau. Priėjome atkarpą su 
didžiuliais langais, pro kuriuos iš lauko sk- 
lido šviesa. Priešais juos buvo atskiras 
kambarys su horizontalių grotų saugomais 
langais. 

Kontrolės kambarys. Turėjo būti jis. 
Mačiau monitorius, pultą ir visokiausią be- 
protišką kompiuterinę įrangą, kuri man 
nieko nereiškė, bet tikriausiai daug bylojo 
mano vyrui. 

Jie ketino tai padaryti. Iškeisti mus į 
išpirką. Mes keliausime namo, jie gaus 
devynis milijonus dolerių. 

Mes keliausime namo. 

Aš dėbsojau į tuščią kambarį atviromis 
durimis — mūsų bilietą į laisvę. 

Žengiau dar vieną žingsnį, bet tada už 
nugaros stovėjęs Z pačiupo mane už rankos 
ir patraukė atgal. 

Jis tarė: 

— Neskubėkim. 

Aš sudrebėjau, jausdama, kaip krūtinėje 
nustoja plakti širdis. 


— Bus štai kaip, — netrukus ėmė aiškinti 
Z. — Dabar yra dvi penkiasdešimt penkios. 
Įleisiu jus į kontrolės kambarį. Įduosiu 
telefoną. Nuimsiu antrankius. 

Z atsisuko į Džastiną. 

— Tada turėsite galimybę užrakinti šį 
kalėjimą. Galbūt net sugalvosite įkalinti čia 
mane. Tačiau žinokite, kad lauke jau laukia 
Mikas su Radaru. Ginkluoti dideliu arsen- 
alu, kurį jie puikiai valdo. Spėju, kad abu be 

vargo galėtų paguldyti pirmuosius tris- 
dešimt šešis keturiasdešimt aštuonis 
atvykusius gelbėtojus. Žinau, tau galbūt tai 
nerūpi, — Z įtempė žvilgsnį, jam raukiant 
antakius kobra nerimastingai rangėsi, — 
bet moterys, manau, tau atstos sąžinę. 

Jis nutvilkė mus žvilgsniu: 

— Elkitės protingai, ir visi keliausime 
namo. Iškrėskite kvailystę, ir penktadienį 
bus daug laidotuvių. Žinoma, ir jūsų pačių. 
Aš nesu iš tų, kurie atleidžia, Denbi. Be to, 
žinau, kur gyveni. 

Džastinas tylėjo. 

Žengiau į priekį ir įsiterpiau tarp jų. 

— Pasakyk, ko iš mūsų nori. 

Z nukreipė dėmesį į mane. 

— Visa kita bus paprasta, — tarė jis. — 
Paskambinsi į savo vyro telefoną pasin- 
audodama vaizdo konferencijos programa. 
Pamojuosite žaviai FTB agentei, kuri 
planuoja pakilti karjeros laipteliais, jeigu 

tik pavyks pargabenti jus saugius namo. 
Pakartosite pinigų pervedimo instrukcijas. 
Radaras stebi sąskaitą. Tą pačią sekundę, 
kai gausime patvirtinimą, kad pinigai per- 
vesti, dingsime iš čia. Jeigu trečią valandą 
vienuolika minučių pinigų negausime, im- 
simės plano B. 

Z vėl nukreipė akis į Džastiną. 

— Nori sužinoti, kokia yra tikroji Radaro 
specializacija? Jis — sprogmenų ekspertas. 
Žinoma, jūsų kontrolės kambarys ap- 
saugotas neperšaunamu stiklu. Tačiau, 
patikėk manimi, Radaras gali susprogdinti 
šarvuotą tanką. Šitas jūsų sutvirtintas ak- 
variumas jam tikrai nesukels sunkumų. 
Tikėkimės, FTB elgsis kaip sutarta. Taip 
pat tikėkimės, kad jie šiandien veiks protin- 
gai, neprisigalvos nesąmonių. 

Apie tai nebuvau nė pagalvojusi, todėl 
staiga dvigubai labiau susijaudinau. 

— Pala, pala, — įsiterpiau. — Bet juk mes 
jų nekontroliuojame, net nežinome... O 
jeigu jie neperves pinigų? Tai bus ne mūsų 
kaltė! 

Z tik gužtelėjo savo masyviais pečiais, 
tempdamas mus į atidarytą kontrolės kam- 
barį. Norėjau įsiremti kulnais į grindis. 
Staiga pasirodė, kad tai ne tokia ir puiki 
mintis. Jaudinausi dėl galimo savo vyro 
emocinio protrūkio. Nejaugi dabar man 
teks nerimauti dar ir dėl visos teisėsaugos 
komandos? 

— Jeigu trečią valandą vienuolika 
minučių negausime pinigų, jūs išgirsite 
labai didelį bum. Galite atsitūupti ir užsid- 
engti galvas. Tiesiog kad padidintumėte 
tikimybę išgyventi. 

Mums atsidūrus kontrolės kambaryje, Z 
išsitraukė peilį. Nėra kada panikuoti. Nėra 
kada klykti. 

Čekš, čekš, čekš. 

Mūsų riešai išlaisvinti. 

Džastinui į delną įspaustas mobilusis 
telefonas. 

Z dingo, jam iš paskos sunkiai 
žvangtelėdamos užsivėrė kontrolės kam- 
bario durys. 

Mes likome vieni, nebesupančioti ir 
pagaliau turintys galimybę patys valdyti sa- 
vo kalėjimą. 

Stovėjau kaip suakmenėjusi — nuo pir- 
mojo netikros laisvės gurkšnio visiškai 
sustingau. 

Tačiau mano vyras jautėsi priešingai. 

— Gerai, — ūmiai tarė Džastinas. — 
Darysime štai kaip. 


Išmanusis telefonas nesiliovė skam- 
bėjęs. Nikolė akimirksniu kibo į darbą. Ji 
sumojavo ranka rodydama, kad visi užimtų 
savo pozicijas. 

Tada ji atsistojo priešais Denbių sve- 
tainės paveikslą, kabantį šerifo biure, es- 
ančiame trys valandos kelio arčiau šiaurės, 
ir atsiliepė į skambutį, įjungdama vaizdo 
konferencijos funkciją. 

Hoksas telefoną buvo prijungęs prie 
didesnio televizoriaus ekrano, kad galėtų 
stebėti visi. 

Pasirodė Džastino Denbio veidas — visas 
sudaužytas, užtinusia akimi ir sukreivinta 
nosimi. Tačiau jo išraiška bylojo apie 
nepalaužiamą ryžtą. 

— Aš esu Džastinas Denbis. Esu čia su 
savo žmona Libe ir dukra Ešlina. 

Staigus mostelėjimas telefonu. 
Trumpam ekrane sušmėžavo Libė, sustin- 
gusi vienoje vietoje, it sukaustyta baimės. O 
štai jų penkiolikametė dukra iš nekantrumo 
tiesiog šokinėjo. 

— Esame saugūs, — kalbėjo Džastinas. 
— Prašau, perveskite pinigus iki trečios 

valandos vienuolikos minučių, kitaip jie 
mus susprogdins. 

Hoksas ėmė sukti pirštą, rodydamas, 
kad Nikolė užtęstų pokalbį. Ši kartą 
treptelėjo koja, rodydama, kad suprato. 

— Čia Nikolė Adams, esu specialioji FTB 
agentė. Džiaugiamės su jumis susisiekę, 
Džastinai, ir gavę patvirtinimą, kad tu ir 
tavo šeima esate sveiki ir gyvi. 

— Jums liko aštuonios minutės, — sau- 
sai atsakė Džastinas. 

— Suprantame. O sąskaitos numeris 
yra... — Nikolė išbėrė ilgą skaičių eilę, kurią 
dar du kartus pakartojo. Prie kompiuterio 
sėdintis Hoksas įnirtingai maigė klavišus, 
susirašinėdamas su Denbio mobiliojo ryšio 
operatoriumi, bandančiu nustatyti 
skambintojo buvimo vietą. Tesa stovėjo 
prie Hokso peties, greta jos — Vajatas. Ji 
suvokė, kad stovi sulaikiusi kvapą. 

— Draudimo bendrovė leido mums per- 
vesti vieną milijoną dolerių kaip geros 
valios ženklą, — tęsė Nikolė. — Likusius 
aštuonis milijonus jie perves tada, kai gaus 
tolimesnį jūsų saugumo patvirtinimą. 

— Arba jūs per šešias minutes, — kapojo 
žodžius Džastinas, — pervedate į tą sąskaitą 
pinigus, arba jie mus susprogdins. 

— Ar jie yra ten, Džastinai? — ramiai 
kalbėjo Nikolė. — Ar galiu pasikalbėti su jų 
lyderiu? 

— Ne. 

— Ne, negaliu pasikalbėti?.. 

— Ne, jų čia nėra. Esame vieni kontrolės 
kambaryje. Mes užsirakinę, jie yra išorėje, 
tad negali tiesiogiai mūsų sužaloti. Tačiau 
sprogmenys... — nutęsė Džastinas. 

Tesai jis nepasirodė susijaudinęs. Tik... 
niūrus. Vyras, žinantis, kas pastatyta ant 
kortos. 


790/974 

Greta jos stovintis Vajatas sužiopčiojo 
žodžius „kontrolės kambarys“. Vajatas žvel- 
gė į Tesą. Ši tik gūžtelėjo pečiais. 

— Su tavimi yra Libė ir Ešlina, bet 
pagrobėjų nėra? Esate vieni? — tęsė Nikolė. 

Nors agentės veidas išliko visiškai ra- 
mus, viena koja po stalu drebėjo. Aukšči- 
ausio lygio pokeris, kai žaidžiama iš kitų 
žmonių gyvybių. 

— Penkios minutės, — tarė Džastinas. 
Tada netikėtai jo tonas pasikeitė: — 
Žiūrėkite, aš suprantu, kad jūs bandote 
susekti šį skambutį. Jie irgi tą žino. Dar 
kartą sakau, jūs neturite laiko. Dar penkias 
minutes aš ir mano šeima būsime saugūs. 
Tai kol kas nesikeis. O dabar pervedat tuos 
suknistus pinigus į tą sušiktą sąskaitą, nes 
kitaip greitai pamatysite, kaip aš, mano 
žmona ir mano dukra būsime ištaškyti į 
gabalus! 

— Supratau. Jūsų saugumas yra didži- 
ausias mūsų prioritetas. Žinoma, mums dar 
reikia susitarti su draudimo bendrove... 

— Klausykite. Tai ne derybos. Aš negaliu 
susisiekti su mūsų  pagrobėjais, jie 
neprisijungę prie šitos linijos. Jie stovi 
labai toli ir laiko detonatorių. Arba pinigai 
pasirodo jų sąskaitoje iki trečios valandos 
vienuolikos minučių, arba jie paspaudžia 
mirtiną jungiklį. Yra tik tokie pasirinkimai. 

— Kontrolės kambarys, — Vajatas vėl 
sumurmėjo. Jis baksnojo Tesai ranka, lyg ši 
sąvoka jai turėtų ką nors reikšti. 

— Į krūvą sudėti asmeniniai daiktai ant 
virtuvės stalelio, — tęsė jis, — piniginė, 
papuošalai... 

— Džastinai, — kalbėjo Nikolė, — supra- 
ntu tavo susirūpinimą. Patikėk, mes esame 
tavo pusėje. Tačiau, jei jie pritaisė prie jūsų 
kambario sprogmenis, iš kur žinome, kad 
jų neišsprogdins, mums pervedus pinigus? 


792/974 

— Nes turtingi žmonės turi galimybę 
išgyventi. O vargšai — ne. 

Ir tada Tesa suprato. Ji atsisuko į Vajatą 
išpūtusi akis ir patyliukais tarė: 

— Kalėjimas. Kalėjimuose būna kon- 
trolės kambariai. Tačiau kaip įmanoma 
slapčia įvesti šeimą į kalėjimą... nebent... 

Vajatas jau buvo vienu žingsniu priekyje. 

— Naujas pastatas, — niūriai atsakė jis. 
— Pabaigtas pernai, bet taip ir neatidarytas. 
Vietiniai vis dar širsta dėl prarastų darbo 
vietų, dėl iššvaistytų mokesčių mokėtojų 
pinigų. Iš kiek lažintumeis... 

— Jį pastatė Denbio statybos įmonė. 

— Todėl Džastinas kuo puikiausiai žino, 
kur jis yra. O jeigu jis vis dar neatskleidžia 
savo buvimo vietos... 

— Jis išsigandęs. 

— Įtariamieji tikrai turi sprogmenų. 

Vajatas čiupo geltono popieriaus 
bloknotą, storu žymekliu užrašė „STAIGIAI 

PERVESKITE pinigus“ ir iškėlė užrašą 
Nikolei. 

Specialioji agentė net nemirktelėjo, tik 
žiūrėdama į telefoną šaltai tarė: 

— Gera žinia, Džastinai. Draudimo 
bendrovė sutiko sumokėti visus devynis 
milijonus. Šiuo metu kaip tik pervedami 
pinigai. Dar porą minučių, Džastinai. Ir 
tada tu ir tavo šeima būsite saugūs. 

Tesa ir Vajatas daugiau nebedelsė. Jie 
nėrė iš kambario, kol Vajatas radijo ryšiu iš 
anksto rezervuota pagalbos skambučio lin- 
ija reikalavo pastiprinimo. Jie atsidūrė 
stovėjimo aikštelėje, kurioje greitai įšoko į 
jo visureigį. 

— Penkiasdešimt kilometrų šiaurės 
kryptimi, — pareiškė Vajatas. — Turėtume 
nuvažiuoti per dvidešimt minučių. 

Jis įsijungė sirenas ir nurūko keliu. 

Džastinas kalbėjo telefonu. Vis kalbėjo, 
kalbėjo, kalbėjo. 

Greta jo aukštyn žemyn striksėjo Ešlina. 
Su senąja pižama ji atrodė panašesnė į 
save, bet drauge ir visiškai nepanaši, nes 
mergaitės kūnas atrodė įsitempęs ir visa sa- 
vo esybe spinduliavo paniką. 

O aš... ėjo paskutinės dešimt mano 
gyvenimo minučių, o aš nežinojau, ką da- 
ryti. Klaidžiojau po kambarį, kuris buvo 
didesnis, nei aš tikėjausi: vidury riogsojo U 
formos stalas, priešais kurį buvo įjungtos 
radijo stotelės, o sienoje buvo kelerios 
durys, už kurių tikriausiai buvo įrengti 
sandėliukai. Aptikau ir garsiąją raktų 
saugyklą  — metalinį vamzdį, į kurį 

pavojaus atveju kalėjimo pareigūnas turi iš- 
mesti visus raktus, kad nebūtų prieinami jį 
puolantiems įkalintiesiems, ir taip ap- 
saugoti visą sandėliukuose laikomą amuni- 
ciją ir ginklus. 

Atkreipiau dėmesį į masyvų kontrolės 
stalą ir perbraukiau ranka per baltą 
plokščią akmens masės paviršių su tam tik- 
ru kampu įleistais liečiamaisiais ekranais ir 
gal tuzinu mikrofonų, kyšančių it 
prasikalusi žolė. Kalėjimo pareigūnai 
sėdėtų čia užsidarę, galvojau aš, įkalinti sa- 
vo pačių galios. Miniatiūrinė Ozo 
burtininkų grupelė, kuri visiems nurod- 
inėja, bet pati niekada negali ištrūkti iš už 
grotuotos uždangos. 

Virš mano galvos kabėjo keturių didelių 
plokščių ekranų eilė. Dabar jie buvo išjun- 
gti, bet lažinuosi, kad juose grobikai mus 
stebėjo, fiksuodami dešimčių, jei ne šimtų 
kamerų siunčiamus vaizdus. Jie stebėjo, 

kaip mes verkiame. Matė, kaip pykstamės. 
Žiūrėjo, kaip mes lėtai, bet užtikrintai 
virstame menkesniais padarais, kaip vis- 
iškai sunaikinama šeima. 

Staiga aš įsiutau. Kad tokiu būdu jie 
pažeidė mūsų privatumą. Sėdėdami šiame 
kambaryje ir galbūt net lažindamiesi iš mus 
ištikusios nelaimės. Dešimt „žalių“ už tai, 
kad moteris pravirks pirmoji, penki už tai, 
kad esant pašaliniams mergaitė negalės 
nusimyžti. 

Aš jų nekenčiau. Siaubingai. Nuožmiai. 
Paradoksalu, bet dėl to užsimaniau juos 
pamatyti. Galiu atsilyginti jiems tuo pačiu. 
Kadaise jie tyrinėjo mus kaip žvėris zoolo- 
gijos sode, o dabar valdžia mūsų rankose. 
Ir Z nė žodžiu neužsiminė, kad nebus 
galima jų stebėti. 

Aš pasilenkiau ir, įsijungusi kontrolės 
ekranus, ėmiau ieškoti stebėjimo parinkčių, 
kol tuo tarpu mano vyras keikė FTB agentę, 

kuri stebuklingai nevykdė to, ką jis liepė, 
tada, kai jis nurodė. 

— Mama? — greta manęs išdygo Ešlina. 

— Tik tikrinu, ar veikia. O jei norėtum 
pasižiūrėti, ką rodo kameros, esančios 
kalėjimo išorėje, kurį mygtuką spaustum? 

Ešlina palinko už manęs, pabaksnojo 
ekrane baltą saugumo mygtuką, ir mes abi 
ėmėme tyrinėti atsiradusį parinkčių meniu. 

Dešiniajame apatiniame ekrano kampe 
buvo laikrodis. Jis rodė tris valandas 
devynias minutes. Dar dvi minutės, ir mūsų 
pagrobėjai nebelauks, netgi, ko gero, pra- 
dės kontrataką. O gal mus susprogdins, 
kaip teigė Džastinas. 

Nemaniau, kad Z būtų sugalvojęs sus- 
progdinti visą kambarį. Jis man pasirodė 
kaip žmogus, kuris mieliau gražiai pašal- 
intų duris. O tada įžengtų į rūkstančius 
griūvėsius, išsitrauktų „Glock 10“ ir 

asmeniškai sutvarkytų reikalą iki galo. 
Perniek nešvaistytų amunicijos. 

Ekrane staiga išniro baltas autobusi- 
ukas. Jis vis didėjo ir didėjo, kol galiausiai 
beveik visiškai užpildė ekraną. Supratau, 
kad žiūriu į Radarą, sėdintį prie vairo. Jis 
nežiūrėjo į kamerą, kuri buvo pakabinta 
prie priėmimo durų, vyras žvelgė į keleivio 
vietą, tarsi ko laukdamas. 

Jis laukė. Laukė, kol pasirodys 
bendrininkai, Z ir Mikas. 

Tačiau jis juk turėjo būti ant stogo. Ap- 
siginklavęs iki dantų ir laukiantis pirmųjų 
gelbėtojų. 

Nebent pinigai jau pervesti. Tiesiai į 
sąskaitą. Džastinas buvo teisus: turtingi 
žmonės turėjo devynis milijonus daugiau 
priežasčių išgyventi nei beturčiai. 

Laikrodis ekrano apačioje pasikeitė, 
dabar rodė tris valandas dešimt minučių. 

Radaras, priglaudęs prie ausies telefoną, 
kalba man negirdimus žodžius žmogui, 
kurio nematau. 

Staigiai pakėliau akis į Džastiną: 

— Ar jie sumokėjo? Ar viskas gerai, ar 
draudimo bendrovė sumokėjo? 

Džastinas, laikydamas telefoną, 
paklausė: 

— Ar suma pervesta? Jau trys valandos 
vienuolika minučių, prašau, pasakykite, 
kad pinigai pervesti? 

FTB agentė jam atsakė kaip niekad 
sausu ir tvirtu balsu: 

— Džastinai, man pranešta, kad kaip tik 
šiuo metu pinigai yra pervedami. 

Radaras vis dar tyrinėja savo telefoną, 
maigo mygtukus. Kalbasi su žmogumi, kur- 
io aš nematau. 

— Džastinai, pinigai pervesti. Gal gali 
pasakyti savo buvimo vietą? Pareigūnai yra 

pasirengę atvykti gelbėti tavęs ir tavo 
šeimos. 

— Mama! 

Išgirdusi šią naujieną, Ešlina sugniaužė 
man ranką ir ėmė dar aukščiau šokinėti. 
Mes esame saugūs, pinigai pervesti, mes 
esame saugūs, tuoj atvažiuos policija. 

Džastinas kalbėjo pavargusiu balsu, lyg 
geros naujienos būtų  pareikalavusios 
daugiau jėgų nei žinia apie mums 
gresiančią mirtį: 

— Šiuo metu esame pastatytame 
naujame kalėjime. Jis yra... 

Bum! 

Netekusi amo, atsigręžiau į kontrolės 
kambario duris. Tikėjausi išvysti ten Z, Žy- 
giuojantį per griuvėsius ir dūmus kaip kokį 
Terminatorių ir pasirengusį sumalti į 
miltus visus pareigūnus drauge su policijos 
nuovada arba, šiuo atveju, beginklę šeimą, 
įkalintą kontrolės kambaryje. 

Užrakintos durys buvo vietoje, grotuotų 
langų eilė — taip pat. Z nesimatė. Kaip ir 
griuvėsių bei dūmų. 

— Mama! — trūktelėdama mane už 
rankos isteriškai suklykė dukra. 

Atsisukusi pamačiau Miką, besiveržiantį 
iš spintos, kurią palaikiau sandėliuku. Jis 
beprotiškai šypsojosi ir, kaip Zir sakė, buvo 
ginkluotas iki dantų. 

— Pasiilgote manęs? — suriko jis. 

Tada jis nusitaikė ir ėmė šaudyti pusiau 
automatiniu pistoletu, o mes stovėjome 
kaip įbesti, tad pataikyti buvo juokų 
darbas. 


Vajatas vairavo, o Tesa tuo tarpu 
skambino. Ji susisiekė su Krisu Lopesu ir 
pareikalavo iškloti viską, ką tik Žino apie 
naująjį kalėjimą, kurį Denbio statybos 

įmonė pastatė Naujojo Hampšyro 
glūdumoje. 

Kalėjimą supo maždaug du šimtai 
keturiasdešimt hektarų kalnų, pelkių ir 
neįžengiamo miško. Arčiausias miestelis — 
už trisdešimties kilometrų. Artimiausias 
policijos departamentas dar toliau. Ši įs- 
taiga buvo pastatyta itin nuošaliai, nes 
greta turėjo būti įrengta išskirtinai jam 
reikalinga apsauga, tačiau, kalėjimui neg- 
avus reikiamų lėšų, barakai liko stovėti 
tušti. 

Arti nebuvo jokios pagalbos. Gelbėtojai 
galėtų atvykti per penkiolika dvidešimt 
minučių. 

Jiems važiuojant, per policijos radijo 
ryšį pasipylė nauji pranešimai. Iš Džastino 
Denbio telefono girdėjosi šūviai. Moterų 
klyksmai. Skambutis buvo nutrauktas, šiuo 
metu su Denbių šeima nebeįmanoma 
susisiekti. 

— Važiuok greičiau, — paliepė Tesa 
Vajatui. 

— Štai dėl ko apsimoka susidėti su šeri- 
fais. Mes ne tik mokame važiuoti greičiau, 
bet ir gudriau. 

Netikėtai Vajatas suktelėjo automobilį į 
kairę. Visureigis pasviro, ir jie pasuko į 
miško keliuką, kurį Tesa būtų palaikiusi el- 
nių taku. Vairuotojui paspaudus akcelerat- 
orių, ji čiupo už ekstremaliems atvejams 
skirtos rankenėlės virš durelių. 

Visureigis lėkė pirmyn, kol galiausiai 
ėmė taip šokinėti, kad keleiviams galėjo 
sutraiškyti kaulus. 

— Naujajame Hampšyre trumpiausi 
keliai tarp taško A ir taško B dažniausiai 
nebūna asfaltuoti. Tačiau, jei žinai, kur 
ieškoti, beveik visada gali rasti keliuką. 
Dešimt minučių, — pranešė jis, — dar 
dešimt minučių, ir mes išvysime kalėjimą. 

— Duris, — kriokė Džastinas. — Duris, 
duris, duris! 

Iš pradžių nesupratau, ką jis turi galvoje. 
Džastinas parkrito: pirmoji Miko iššauta 
kulka patiesė jį lyg uolą, ir dabar ant vyro 
peties skleidėsi raudona dėmė. Ešlina rėkė, 
paskui instinktyviai metėsi už manęs, aš 
sustingau: iš vienos pusės stovėjo milžiniš- 
kas kontrolės pultas, o iš kitos — Mikas. 

Jis nutaikė savo ginklą į mane. Aš 
pritūpiau, išgirdau  krenkštelėjimą ir 
pamačiau, kaip jis susvyruoja į šonus: 
Džastinas, nors jau gulėdamas, sugebėjo 
įspirti Mikui į kelio girnelės šoną. 

— Duris! — dar kartą suriko Džastinas. 

Tada aš supratau. Mes buvome įkalinti. 
Tokioje mažoje erdvėje Mikas mus sumals į 
miltus per kelias sekundes. Vienintelė 
mūsų galimybė išgyventi buvo ištrūkti atgal 
į kalėjimą, kur galėtume bent jau 
išsiskirstyti. 

Aš staigiai iškišau galvą, pirštais karštli- 
giškai maigydama ekraną ir stengdamasi 
surasti durų kontroliavimo  parinktis. 
Saugumo meniu mačiau perėjimą į rankinį 
durų valdymą. Kur, kur, kur... 

Dar vienas šūvis. Du, trys, keturi. Pečiai 
instinktyviai krūptelėjo, kai pasirodė, kad 
paskutinė kulka prašvilpė man pro pat ausį. 

Mano dukra netikėtai atsistojo — jos 
akys atrodė pamišusios, plaukai susivėlę į 
mazgą, — ir, pakėlusi pulto kėdę su 
ratukais, iš visų jėgų sviedė ją į Miką. 

— Nekenčiu tavęs! — suklykė Ešlina. — 
Nekenčiu tavęs, nekenčiu, nekenčiu, nek- 
enčiu tavęs, žiauriai nekenčiu tavęs! 

Ore praskriejo dar viena kėdė, ir dabar 
jau Mikas tūpčiojo, stengdamasis ap- 
sisaugoti — jis keikėsi, nes susipainiojo 
tarp vienos kėdės kojų. Nugriuvo, o kol 
kėlėsi, Džastinas vėl spėjo įspirti jam į kelių 


806/974 
girneles, ir Mikas dar kartą sunkiai 
nudribo. 

Štai! Rankinis valdymas. Bakstelėjau 
reikiamą mygtuką. Kelią dar bandė užkirsti 
iššokusi lentelė su klausimu „Ar esate tuo 
įsitikinę?“. Įjungus rankinį valdymą, atsid- 
arys visos išorės ir vidaus durys... 

Rankinis valdymas, rankinis valdymas, 
rankinis valdymas! Taip, taip, taip, taip, 
taip! 

Ešlina susirado radijo stotelę. Išorinėje 
buvo įrengti įkrovikliai su maždaug tuzinu 
tokių radijo stotelių. Tačiau  Ešlina 
panaudojo jas kaip sviedinius — vieną po 
kitos svaidė Mikui į galvą. Jis vėl susikeikė 
ir, negalėdamas pasipriešinti šiai neg- 
ailestingai atakai, prisispaudė prie kon- 
trolės pulto. 

Ešlinai bemetant paskutinę radijo 
stotelę, plačiai  atsilapojo kontrolės 

kambario durys. Džastino nebemačiau, bet 
aiškiai girdėjau jo balsą, kuris liepė: 

— Bėk, po paraliais. Tempk ją iš čia! 

Antrą kartą nebereikėjo kartoti. Mes bu- 
vome susitarę kaip tėvai. Be vieno iš mūsų 
galima apsieiti. Svarbiausia — Ešlina. 

Griebiau dukrą už rankos ir ištempiau iš 
kontrolės kambario. 

Tuo metu mums už nugarų vėl pasipylė 
šūvių kruša. 


Vajatas sunkiai dunkstelėjo į kalno 
keterą. Akimirką mašina pakilo į orą, ir 
tada Tesa jį pamatė. Maždaug už penkio- 
likos kilometrų ant kalvelės dunksojo 
milžiniškas kompleksas, kurio didžiąją dalį 
akivaizdžiai sudarė didžiulis institucinis 
pastatas, apsuptas kelių kilometrų spygli- 
uotos vielos. 

Visureigis nusileido. Jie abu suinkštė 
nuo trenksmo. Tada Vajatas toliau slid- 
inėdamas švilpė keliuku, dumdamas iš 
miško į asfaltuotą kelią. Staigus posūkis į 
dešinę, ir jie jau lėkė į šiaurę šviežiai asfal- 
tuotu keliu, o už lango medžiai susiliejo į 
žalią tunelį. 

— Koks jis didelis! — šūktelėjo Tesa. — 
Kaip mes juos rasime? 

— Pagal šūvių garsą. Ar tu apsivilkusi 
liemenę? 

— Taip. 

Pusę trijų visa komanda buvo apdalyta 
liemenėmis. Visi tikėjosi, kad po skambučio 
greičiausiai teks imtis veiksmų, ir nors 
buvo tikimasi geriausio, tikras policininkas 
visada ruošiasi blogiausiam. 

Tesos mintys sukosi tik apie Sofi, kuri 
jau neteko vieno iš tėvų. Ir pranašiškus 
dukros žodžius: „Ieškok jų tamsiose ir 

šaltose vietose.“ O kas galėtų būti šaltesnis 
ir tamsesnis už neveikiantį kalėjimą? 

Kaip Sofi ir sakė, Ešlinai jos reikėjo. Jos 
reikėjo visai pagrobtai šeimai. 

— Aš noriu šautuvo, — pasakė Tesa. 

Vajatas prispaudė akceleratoriaus ped- 
alą prie grindų, ir mašina dar sykį šovė į 
priekį. 


Ištrūkusios iš kontrolės kambario, 
patekome į pagrindinį koridorių. 

— Tėti, — žioptelėjo Ešlina, tebespaus- 
dama mano ranką. 

— Lauk, lauk, turim iš čia ištrūkti lauk. 

— Tėti! 

Dukra įsispyrė į grindis ir neleido judėti 
tolyn. 

Atsisukau į ją, ir mano veidas tikriausiai 
atrodė nuožmus arba pamišėliškas, nes 
dukra net aiktelėjo. 

— Pamiršk jį, Ešlina Denbi, — tariau aš. 
— Pamirš ir mane, jei reikės. Tu turi iš čia 
ištrūkti. Tai paskutinis nurodymas tau, 
paskutinis reikalavimas, kurį privalai prisi- 
minti. Išlik gyva. Tėvai iš tavęs to 
reikalauja. 

— Mama... 

— Užsičiaupk, vaike. Jis ateina. Bėk! 

Ji taip ir padarė — nubėgo koridoriumi 
tiesiai prie laukujų durų. Man būtų malonu 
manyti, kad Ešliną paskatino mano žodžiai, 
bet labiau tikėtina, kad ją išgąsdino než- 
moniškas Miko kriokimas, kai jis, pagaliau 
patikrinęs kontrolės kambarį, įšlitiniavo į 
koridorių ir atsigręžė į mus. 

Man prieš akis šmėkštelėjo vaizdas. 
Milžiniškas sužvėrėjęs raumenų kalnas, 
kurio viena veido puse žliaugia kraujas, kur 
sužeidė Ešlinos mestos radijo stotelės. Jis 
buvo apsirengęs juodai, apsivilkęs kažin 
kokia liemene, iš kurios veržte veržėsi 

ginklai ir šaudmenys. Ir peilis. Pritvirtintas 
prie išorinės jo šlaunies pusės. Milžiniškas, 
žvilgantis medžiotojo peilis, kuriuo, jau nu- 
maniau, Mikas pasimėgaudamas mane 
išskrostų. 

Pirmiausia jis pakėlė ginklą. Nusitaikė 
tiesiai į mane, vis dar stovinčią vietoje. Jis 
nuspaudė gaiduką. Iš dvylikos metrų nuo- 
tolio tokiam treniruotam ir taikliam vyrui 
pataikyti buvo vieni niekai. Ginklas 
spragtelėjo, nes buvo tuščias. 

Negalėjau susitvardyti. Padėties iron- 
iškumas privertė mane nusišypsoti. 

Tada Mikas sviedė ginklą šalin ir puolė 
prie manęs. 

Aš ėmiau bėgti paskui dukrą priekinių 
durų link. Jei pavyktų pasprukti į lauką, 
daug kur galėtume pasislėpti. Be to, apie tai 
turėjo žinoti policija. Jie klausėsi telefono 
skambučių, turėjo ką nors pamatyti, viską 
girdėjo. Jie atvyks. 

Jei tik mums pasisektų prasibrauti į 
lauką. 

Ešlina pirmoji smuko pro dvivėres stik- 
lines duris. Ji buvo taip įsibėgėjusi, kad 
durys prasivėrė lyg vandens paviršius neri- 
ant. Pastebėjau siaurą ryškios saulės 
ruoželį, o tada ji paspruko. 

Man už nugaros vis garsėjo sunkių Miko 
batų žingsniai. 

Stengiausi bėgti sparčiau, nors buvau 
beveik visiškai palūžusi keturiasdešimt 
penkerių metų moteris, kenčianti abstinen- 
ciją ir mėginanti susigrąžinti bent dalelę 
prarastos jaunystės. 

Supratau, kad nespėsiu. Mikas buvo sti- 
prus ir gerai ištreniruotas. O aš tiesiog 
buvau vidutinio amžiaus moteriškė, jau ir 
taip iš krūtinės besiveržiančia širdimi. 
Svaigo galva, pykino ir tuo pat metu mė- 
ginau viduje perjungti aukštesnę pavarą, 
suvokdama, kad jų daugiau nebeturiu. 

Narkotikai daro savo, pagalvojau be- 
prasmiškai. Akivaizdu, kad keturių 
mėnesių dieta, sudaryta iš receptinių 
skausmą malšinančių vaistų, kūnui ne į 
gera. 

Stiklinės durys taip arti, o kad man 
pavykų prasmukti... 

Tada priekyje stebuklingai nušvito di- 
enos šviesa. Durys prasivėrė. 

Tiesiai priešais mane stovėjo Z ir abejin- 
gu veidu stebėjo, kaip aš atskuodžiu. Jis 
laikė tvirtai suėmęs Ešlinai ranką ir 
užlaužęs ją už nugaros taip, kad mergaitės 
veidas persikreipė skausmo. 

Už jo užvestame autobusiuke praviromis 
šoninėmis durelėmis laukė Radaras. 

Žinoma, mačiau, kaip jie atvažiavo. 
Kokia aš kvailė. Nubėgom tiesiai pas juos, 
tiesiai savo pagrobėjams į rankas. 

Negalėjau susilaikyti. Suklikau. Iš 
įniršio, frustracijos ir visiško išsekimo. 

Tada nebeturėdama, ko prarasti, meči- 

ausi ant Z, vyro, laikančio mano dukrą, ir 
nusitaikiau iškabinti jam akis. 


— Kur jis, kur jis? — reikalavo atsakymo 
Tesa. 

Jie privažiavo pirmąjį ženklą, patariantį 
vairuotojams neimti pakeleivių. Tada žen- 
klą, pranešantį, kad jie valstijos valdose. 
Čia turėjo prasidėti tvora, kurios viršus ap- 
saugotas spygliuotos vielos ritiniais, o 
galiausiai pasirodyti sargybos postas, žym- 
intis posūkį į dviejų šimtų keturias- 
dešimties hektarų teritoriją. 

Tačiau iki šiol nebuvo nieko panašaus. 

Danguje vis dar nieko nesigirdėjo. Jokių 
FTB sraigtasparnio, greičiausiai pakilusio iš 
Konkordo, ženklų. Nesigirdėjo ir kitų 
sirenų kauksmo, nors vietos policija turėjo 

būti pakeliui, ką ir kalbėti apie išsiųstą val- 
stijos greitojo reagavimo būrį. 

Tada priekyje pagaliau šmėstelėjo pen- 
kių metrų aukščio, spygliuota viela apra- 
izgyta dviguba elektrinė tvora. 

— Šautuvą, — įsakė Vajatas. 

Kol ji plušo, išiminėdama ginklą iš 
laikiklio, Vajatas pramovė pro tvorą, cypi- 
ant padangoms pasuko dešinėn ir galiausiai 
įvažiavo į kalėjimo teritoriją. 


Z parkrito. Nenumanau, ko jis tikėjosi. 
Kad aš pasiduosiu, nuleisiu rankas, palūšiu. 
Visko, išskyrus, kad pulsiu. 

Ešlina suklupo greta, tada aš užšokau 
ant Z, suskilinėjusiais nagais ėmiau 
draskyti jam veidą, stengiausi suvaryti 
nykščius į akiduobes. Man šnypštė dantis 
šiepianti kobra prie jo kairės akies, bet aš 
nekreipiau dėmesio, buvau susitelkusi į 


816/974 
savo tikslą. Sužaloti. Sužeisti. Paleisti jam 
kraują. 

Tada be jokių ceremonijų buvau atplėšta 
nuo Z kūno. Savo didžiulėmis rankomis 
mane pakėlė Mikas. Išgirdau, kaip plyšta 
gležnas mano palaidinės audinys; štai tau ir 
Bostono drabužiai. Mikas sviedė mane į 
orą. Skaudžiai žnektelėjau ant kiemo 
grindinio, ėmiau žiopčioti, negalėdama at- 
gauti kvapo. 

Z pašoko ant kojų, viena ranka susiėmęs 
už kairės akies, o Mikas iš prie kojos 
pritvirtinto dėklo išsitraukė peilį ir nusi- 
taikė į mus su dukra. 

Buvau teisi: Geležtė milžiniška ir 
dantyta. O Mikas nekantravo ją panaudoti. 
Be galo. Jis nusišluostė kraujo likučius nuo 
žaizdos kaktoje ir išsiviepė. 

Dukra vis dar klūpojo ant žemės greta 
manęs. Ji žagtelėjo, ir aš pamačiau, su 
kokiu siaubu veide suskubo atsistoti. 

Mikas permėtė peilį iš dešinės rankos į 
kairiąją ir vėl atgal. Norėjo pavaidinti. 

Z, vis dar užsidengęs akį, lėtai nuėjo prie 
laukiančio autobusiuko. Jis, žinoma, manė, 
kad Mikas pajėgs su mumis susidoroti. 

— Kai pasakysiu „bėk“, — sušnabždėjau 
dukrai, — noriu, kad pultum atgal į 
kalėjimą. Pranyk. Pasislėpk, kur gali. Poli- 
cija jau važiuoja, tereikia laimėti laiko. 

Ešlina neatsakė. Mačiau, kad ji suprato 
mano sprendimą. Ir galbūt būtų prieštara- 
vusi, atsisakiusi, bet tas peilis, tie milžin- 
iški, plieniniai ašmenys, švysčiojantys tai 
vienoje, tai kitoje rankoje... 

Gailėjausi, kad Mikui baigėsi šoviniai. 
Daug mieliau būčiau laukusi kulkos. Tačiau 
puolimas peiliu yra betarpiškas. Jis ketino 
prisiartinti ir tada pulti, o užvirsianti kova 
turėjo duoti laiko Ešlinai pabėgti. Džastinas 
pasiaukojo kontrolės kambaryje. Atėjo 
mano eilė. 

Tačiau aš akimirką susimąsčiau, ar Mi- 
kas toje savo liemenėje dar turi pasislėpęs 
kokį ginklą. Jei tik galėčiau prisiliesti prie 
gaiduko. Vienas šūvis iš arti... 

Kai tik pradėjau tyrinėti jo daiktus, Mi- 
kas puolė. 

Šįkart be kriokimo. 

Tik mikliu, tyliu šuoliu užklupo mane 
visiškai nepasirengusią. Pastebėjau kylantį 
peilį, išgirdau išgąstingą Ešlinos klyksmą, o 
tada umai man vaizdą užstojo šimto kilo- 
gramų urzgiantis siaubūnas. 

Ar mano dukra puolė bėgti? Labai to 
tikėjausi. 

Pamėginau atlikti vienintelį dalyką, kur- 
is, maniau, galėjo mane išgelbėti. Mat 
staiga prisiminiau straipsnį, skaitytą inter- 
nete, o gal girdėtą Džastino šaulių klube, 
kad susidūrus su stambesniu priešininku 
reikia kaip įmanoma sumažinti tarpusavio 
atstumą. Tiesą sakant, reikia atsidurti 

pavojaus zonoje, kad oponentas nebegalėtų 
užsimoti ir smogti visa jėga. 

Taigi griuvau Miko pusėn. Jis buvo 
priverstas stabtelėti nepasiekęs tikslo, tad 
veikiamas inercijos ir žvėriško užmojo 
peiliu, vyras prarado pusiausvyrą. "Tą 
akimirksnį buvau jam po ranka ir rėžiausi į 
krūtinę. Ko gero, atrodė, kad apsikabinau jį 
tarsi mylimoji, bet iš tiesų karštligiškai 
rausiausi po jo ginklų liemenę, ieškodama, 
kas man galėtų padėti. 

Buvau patyrusi šaulė. Jei tik man į 
rankas būtų papuolęs ginklas, iš tokio ats- 
tumo būtų pravertęs bet kas... 

Mikas čiupo man už pečių ir atplėšė nuo 
savęs kaip laukinis. Aš suklupau, mėginau 
priešintis savo kūno svoriu, bet vos penki- 
asdešimt kilogramų... 

Jis nušveitė mane per aikštelę, ir aš išsyk 
pajutau, kaip delnų odą nudegino šimtai 
smulkių akmenukų. Man dar mėginant 

atsistoti, Mikas vėl pasiruošė pulti, pritūpė, 
ryškiai blykstelėjo meistriškai į dešinę 
ranką permesta geležtė. 

Daugiau nebežinojau, ko imtis. Tik 
pakėliau galvą ir stebėjau, kaip manęs 
ateina mirtis. 

Triukšmingai atsidarė kalėjimo durys. 

Į atvirą kiemą išsiveržė Džastinas, ryški- 
ai raudonu krauju permirkusiais savo mėg- 
stamiausiais mėlynais marškiniais, než- 
moniškai  perkreipęs lūpas.  Pasisuko 
dešinėn, pastebėjo mane. Pasisuko kairėn, 
pastebėjo Miką. 

Tada strimgalviais pasileido link peiliu 
ginkluoto žaliūko, užpuolusio jo šeimą. 

— Neee! 

Džastino riksmas. Mano riksmas. Per 
aštuoniolika metų mūsų gyvenimai, įskait- 
ant ir šią paskutinę akimirką, nepaprastai 
persipynė. 

Mikas pakėlė peilį pusiau iš nuostabos, 
pusiau gindamasis. 

Džastinas nesustojo. Ir Mikas suvarė 
peilį tiesiai mano vyrui į krūtinę. 

Aiktelėjimas. Naujas klyksmas. Šįkart 
Ešlinos, kai ji išlindo pro kalėjimo duris, vis 
dar tikėdama, kad jos tėvas gali nugalėti 
pabaisas. 

Tada kitas garsas, nežymus, bet 
girdimas. 

Sirenos. Pagaliau atskuba pagalba. 

Džastinui jau per vėlu. 

Bet gal... 

Staigiai pakėliau akis. Aiškiai pamačiau 
autobusiuke laukiančio Z akyse nusivylimą. 
Buvau tikra, jis gailisi ne dėl to, kad nužudė 
mano vyrą. O dėlto, kad nespėjo nužudyti ir 
mūsų. 

Džastinas užgriuvo ant Miko, viena 
ranka įsipainiojęs į priešininko liemenę, ir 
savo nemenku svoriu neleisdamas šiam 


822/974 
pajudėti. Tada Z iššoko iš autobusiuko. 
Atrodė, kad artėjant sirenoms jam teko ap- 
sispręsti. Užuot gaišęs laiką ir išpainiojęs 
Džastiną iš Miko liemenės, jis padėjo šiam 
įmesti suglebusį Džastino lavoną į auto- 
mobilį, o paskui įsiropštė ir pats Mikas. 
Tada Z grįžo į savo vietą. 

Autobusiuko durys užsidarė. 

Radaras įjungė variklį. 

Ir jie nudūmė. Lyg niekur nieko. Devyni- 
ais milijonais dolerių turtingesni. Šal- 
takraujai mano vyro žudikai. Paspruko. 

Mano dukra nebeklykė. Ir nebeverkė. 

Tik stovėjo sau visiškai priblokšta. 

Po akimirkos aš priėjau ir apsikabinau 
jos virpančius pečius. Stovėjome drauge, 
klausėmės vis artėjančių sirenų ir 
svarstėme, ar dar kada nors jausimės 
saugios. 


39 


Tesa pirmoji pastebėjo Libę ir Ešliną 
Denbi. Abi stovėjo automobilių pastogėje 
greta pagrindinio įėjimo į kalėjimą. Matėsi, 
kad Libės drabužiai sudraskyti į skutelius ir 
aptaškyti krauju. O Ešlina atrodė palyginti 
gerai, tačiau nustėrusiu veidu. Šokas, 
trauma, stresas. 

Vajatas staigiai sustojo už šešių metrų. 
Jie atšovė duris, pasirengę išsitraukti 
ginklus. 

— Libe ir Ešlina! — sušuko Vajatas, 
gūždamasis už durų, lyg už apsauginės 
barikados. 

Moteris atsakė pirmoji. Jos balsas gir- 
gždėjo, bet buvo stebinamai ramus: 

— Taip. 

— Kiek dar žmonių yra teritorijoje? 

— Jie išvažiavo. Likome tik mes. Smo- 
gikų... nebėra. Ir Mano vyro. Nebėra. 

Libės balsas nutrūko. Moteris ap- 
sikabino vis dar suakmenėjusią dukrą, bet 
negalėjai suprasti, ar ji mėgina paguosti, ar 
pati ieško paguodos. 

Vajatas susižvalgė su Tesa. Iškilus kriz- 
inei situacijai, svarbiausia yra užtikrinti 
įvykio vietos saugumą, o tada pasirūpinti 
aukomis ir vytis nusikaltėlį. 

Jie turėjo imtis darbo. 

Dirbdama valstijos patrule Tesa vežioda- 
vosi tiek atsargų, kad jų būtų pakakę 
aprūpinti nedidelį kaimelį. Vajatas akiva- 
izdžiai galvojo tą patį. Jis ištraukė iš savo 
bagažinės antklodę, vandens ir energetinių 
batonėlių. Tesa, netardama nė žodžio, 
nuėjo pas moteris, kol Vajatas, išsitraukęs 
ginklą, mikliai apžiūrinėjo pastatą. 

— Mano vardas Tesa Leoni, — sparčiai 

artindamasi ramiu balsu prisistatė ji. — 

Denbio įmonė mane pasamdė jus surasti. 

Libė su Ešlina spoksojo į ją. Prisiartinusi 
Tesa pastebėjo, kad mergina nepaprastai 
išblyškusi. Be to, ji ėmė virpėti. Kol kas 
dreba vos vos, bet negavusi skubios pagal- 
bos, netrukus pradės smarkiai purtytis. 
Merginai ant pečių Tesa užmetė porą tam- 
sių vilnonių antklodžių, įdavė butelį 
vandens ir paliepė gerti. 

Libė Denbi jau trynė dukrai pečius. Jos 
rankos atrodė sudraskytos, o ant veido ir 
kaklo ėmė ryškėti mėlynės. Bet ji vis tiek 
atrodė geresnės būklės nei dukra. 

— Ešlina, — kiek švelniau pamėgino 
prašnekinti mergaitę Tesa. — Ešlina, bran- 
šokas. Jei nieko nedarysime, labai greitai 
pasijusi gerokai prasčiau. Norėčiau, kad at- 
sigertum, o gal ir užkąstum... 

Mergina tiesiog spoksojo į ją, o Libė vis 
trynė ir trynė antklode apgobtą dukrą. 

Tesa pamėgino dar kartą: 

— Ešlina, galėtum pasakyti, kiek tau 
metų? 

Mergina lėtai mirktelėjo. Jos didžiulės 
akys pamažu smarkiai prisimerkė, virš ant- 
akių išryškėjo raukšlelė. 

— Penkiolika, — galiausiai sušnabždėjo 
ji, greičiau klausdama nei atsakydama. 

— Ešlina, aš iš teisėsaugos. Matai tą uni- 
formuotą pareigūną? Jis dirba apygardos 
šerifo departamente. Netrukus pasigirs dar 
daugiau sirenų. Visi renkamės dėl tavęs, 
Ešlina. Dėl tavęs ir tavo šeimos. Atvyk- 
stame tave apsaugoti. 

— Mano tėvas... — sušnabždėjo Ešlina. 

Ji staigiai žvilgtelėjo į motiną, Tesa 
pastebėjo, kad Libės veidu rieda ašaros. 

— Jis mus apgynė, — džeržgiančiu balsu 
išlemeno Libė. — Mikas slėpėsi kontrolės 

kambaryje. Jis turėjo pistoletą, peilių, daug 
ginklų. Jis pašovė Džastiną, mes vos pas- 
prukom... Tada jis vijosi mus grasindamas 
savo didžiuliu peiliu. Jis kur kas stambe- 
snis už mane. Gerokai stipresnis. Liepiau 
Ešlinai bėgti ir pasislėpti. Nenorėjau, kad ji 
matytų... bet koridoriuje ji sutiko Džastiną. 
Netgi peršautu pečiu... Jis prisiekė mus ap- 
ginti. Visais atvejais. Visais būdais. Džasti- 
nas neketino mūsų nuvilti. 

— Mikas padūrė jį peiliu, — ūmai 
pratrūko Ešlina. — Išsitraukė peilį ir, ir... 
Aš nekenčiu jo! Nekenčiu, nekenčiu, nek- 
enčiu! Mes papurtėme jį elektrošoku. Mes 
jam trenkėme, su juo kovojome. Kodėl 
tokie vyrai tiesiog nemiršta! 

Užtvanka sugriuvo. Ešlina prapliupo 
verkti, krito į motinos glėbį. Libė stipriai 
suspaudė dukrą ir jiedvi laikėsi įsikibusios 
viena kitos — šeimos trijulė visiems 
laikams liko dviejų artimųjų šeima. 

Tesa netarė nė žodžio. Tą snieguotą na- 
ktį prieš daugelį metų ji su Sofi elgėsi taip 
pat. Tiesą sakant, jos vis dar taip elgiasi. 
Nes tam tikras skausmas tiesiog stebuklin- 
gai nepraeina. Žinojimas, kad jos bent jau 
turi viena kitą, padeda ištverti sunkesnes 
dienas. 

Vajatas sugrįžo ir tyliai sukuždėjo jai į 
ausį: 

— Padangų žymės, nuvažiavo pakalnėn. 
Jau turėjo išlįsti į asfaltuotą kelią. 

Tesa suprato, ką jis nori pasakyti. 

— Libe, Ešlina. Suprantu, kad jūs labai 
nukentėjote. Prisiekiu, mes atvykome 
padėti. Bet pirmiausia mums reikia jūsų 
pagalbos. Tai padarę vyrai sprunka. Gal 
norėtumėte juos sulaikyti? 

Moters žodžiai patraukė jų dėmesį. Per 
keletą minučių Tesa įsodino jas į Vajato 
patrulių automobilį, davė dar antklodžių ir 

vandens, Ešlina ėmė šlamšti energetinį bat- 
onėlį, o Libė kalbėjo už abi. 

Paprastas baltas autobusiukas. Nė viena 
neprisiminė jokių skiriamųjų žymių, juk iš 
išorės jo beveik nematė. Kita vertus, savo 
pagrobėjus jos galėjo apibūdinti labai 
smulkiai. Trys vyrai. Vienas didelis su 
kobros tatuiruote, antras stambuolis pak- 
laikusiai mėlynomis akimis ir šachmatiškai 
nudažytais plaukais, ir trečias mažesnis, 
panašus į moksliuką. 

Libė ir Ešlina kalbėjo, Vajatas palaikė 
radijo ryšį, išsyk išplatindamas apibūdin- 
imą visiems pareigūnams. 

Atvyko dar daugiau valstijos policijos ir 
detektyvų be skiriamųjų ženklų, taip pat 
federalų automobilių. 

Netrukus Tesa jau žinojo. Viską perima 
federalai, o kadangi bent du Denbių šeimos 
nariai saugūs, jos užduotis greitai bus 
baigta, ir netgi Vajatui teks užsiimti įvykio 

vietos tvarkymo darbais. Tik pagrobėjai dar 
buvo laisvėje. Tokie žiaurūs vyrai, kad net 
gavę devynis milijonus dolerių užsigeidė 
išskersti visą šeimyną. 

Juodas  federalų sedanas pasiekė 
paskutinį posūkį. 

Tesa nužvelgė Libę Denbi ir apsispren- 
dė. Ji atsitūpė, paėmė Libės rankas. 

— Tu stipri. Tavo dukra stipri. Patikėk 
manimi, jums nepaprastai puikiai sekasi. 
Man tereikia poros dalykų. Juk supranti, 
kad taip pasielgę žmonės pažinojo jūsų 
šeimą? 

Libė iš karto suprato. 

— Saviškių darbas, — sumurmėjo ji. — 
Jie išjungė apsaugos sistemą, viską apie 
mus žinojo, netgi užsiminė, kad rinko apie 
mus informaciją. 

— Kaip manai, jie profesionalai? 

— Taip, buvę kariškiai. Džastinas manė 
taip pat. 

— Pažinojote juos? 

— Ne. Manau, jie buvo samdiniai. 
Pasamdyti atlikti užduotį. 

Tesa linktelėjo nė kiek nenustebusi, bet 
sunerimusi. Nes žmogus, kuris norėdamas 
pašalinti Denbius pasamdė profesionalus, 
nebūtų itin patenkintas, jeigu šie sugrįžtų į 
Bostoną. 

— Suprantu, — tyliai tarė Libė, tarsi Tesa 
būtų pasakiusi, ką galvoja. — Ko gero, dėl 
to Mikas ir mėgino mus nužudyti. Nes, nors 
jie nenorėjo atsisakyti išpirkos pinigų, bet 
ir negalėjo išsisukti nuo užduoties mus 
nužudyti. 

Greta  Libės sėdinti  Ešlina nė 
nekrūptelėjo. O tai šį tą bylojo apie 
praėjusias tris dienas. 

Už Tesos sustojo sedanas. Pasigirdo, 
kaip atsidaro automobilio durelės... 

Nebėra laiko tempti gumą. 

— O kaip tavo priklausomybė nuo 
vaistų? 

Libė nuraudo, bet atsakė ramiai: 

— Jaunesnysis, Radaras, turėjo medicin- 
inės patirties. Jis pasirūpino manimi, davė 
metadono. 

Tesa susiraukė, jai ėmė kirbėti dar ne- 
susikristalizavusi mintis. 

Automobilio durelės užsitrenkė. 

Ji kalbėjo tyliau ir skubriau: 

— Buvai neištikima savo vyrui? Man 
reikia vardo... 

— Ne! Kaip galėjai pagalvoti? Mes 
stengėmės išsaugoti santuoką... 

— Tai kuri iš jūsų nėščia? 

Libė išpūtė akis. Ji kone nevalingai 
pažvelgė į dukrą. 

Tada nustebo Tesa. Ne motina, o dukra, 
paauglė dukra. Vadinasi... 

— Ešlina... 

— Libe Denbi, Ešlina Denbi? Aš spe- 
cialioji agentė Nikolė Adams. Čia specialus- 
is agentas Edas Hoksas iš FTB, 
pasirodžiusi Nikolė tvirtai atsistojo prie 
Tesos ir prabilo įspūdingai įsakmiu balsu. 

Tesa tai suprato kaip signalą pasitraukti. 
Ji atsistojo, paskutinį kartą patikimai 
šyptelėdama Libei ir Ešlinai. Tada Nikolė 
veržliai žengė į priekį ir ėmė klausinėti, ar 
joms nereikia medicininės pagalbos... 

Tesa sugrįžo pas Vajatą, kuris vis dar 
budėjo prie radijo ryšio. 

— Yra žinių? — pasiteiravo ji, turėdama 
omenyje pagrobėjų gaudynes. 

— Ne. Tačiau geroji naujiena ta, kad į 
kalėjimą ir iš jo veda vienintelis kelias. Ka- 
dangi iš visų pusių renkasi pareigūnai, be 
to, ir sraigtasparniai jau pakeliui, vieną 
baltą krovininį autobusiuką surasti 
neturėtų būti labai sudėtinga. 

Tesa linktelėjo ir akimirką susimąstė. 

— Esi tuo tikras? 

— Ne, — tiesmukai pareiškė jis. 

Jie stebėjo, kaip į teritoriją suvažiuoja 
dar daugiau policijos automobilių, kurie jau 
turėjo prasilenkti su baltu krovininiu auto- 
busiuku, riedančiu vieninteliu į kalėjimą 
vedančiu keliu. 

— Jie pažįsta šitą vietovę, — sumurmėjo 
Tesa. — Pasak Libės, pagrobėjai profesion- 
alai. Jie ne šiaip viską žinojo apie šeimą, 
bet dar ir, kaip moteris minėjo, ją stebėjo. 
Vadinasi, greičiausiai sąmoningai ją 
pasirinko,  kaupdami informaciją apie 
Džastiną Denbį... 

— Arba vienas iš įmonės darbuotojų 
jiems pranešė, kad jie yra puikus taikinys, 
— pabaigė jos žodžius Vajatas. — Kas nors, 
galėjęs juos čia atvesti, parodyti, kaip čia 
šeimininkauti, galbūt net užsiminti apie 
seną šalutinį keliuką, kuriuo vykdant 

statybas tikriausiai atvažiuodavo sunkias- 
vorė technika. 

Tesa sunkiai atsiduso. Jiems nereikėjo 
garsiai kalbėti, kad suvoktų tiesą: paprasto 
balto autobusiuko greitu metu niekas ne- 
suras. Pagrobėjai ir vėl buvo vienu žingsniu 
priekyje. 

— Džastinas Denbis negyvas? — pak- 
lausė Vajatas, nugirdęs tik jos pokalbio su 
Libe ir Ešlina nuotrupas. 

— Žuvo gindamas savo šeimą nuo vieno 
iš vyrukų... rodos, nuo Miko. 

— O kurjo kūnas? 

— Išsivežė. Galbūt slepia pėdsakus? Dar 
nežinau visų smulkmenų. Nespėjau užduoti 
visų klausimų. 

Vajatas nežymiai šyptelėjo, kuo puiki- 
ausiai suvokdamas jos dilemą. Tada jo 
mina surimtėjo. 

— Šeimą užpuolė netgi po to, kai išpirka 
buvo sumokėta. 

— Libė mano, kad pirminė pagrobėjų už- 
duotis buvo juos nužudyti. Išpirkos pinigai 
buvo tik malonus priedas. 

— Nužudyti juos, — pasitikslino Vajatas, 
— ar nužudyti Džastiną? Jei tai sugalvojo 
Anita Benet, norėdama užvaldyti įmonę, 
būtų pakakę Džastino mirties. 

— Arba, — Tesa pratęsė jo minties giją, 
— to būtų pakakę ir paslaptingajam turto 
grobstytojui, išsigandusiam, kad Džastinas 
mina jam ant kulnų. 

Anksčiau jai kirbėjusi mintis pagaliau 
įgavo pavidalą. 

— Vienas iš pagrobėjų turėjo medicininį 
pasirengimą. Jis padėjo Libei ištverti ab- 
stinenciją, netgi davė metadono. Bet jeigu 
samdiniai ketino juos po kelių dienų 
nužudyti, nejaugi būtų taip varginęsi? 

— Vadinasi, Džastinas buvo jų nu- 
matytas taikinys, — papildė Vajatas. — 
Pagrobimas tebuvo gražus būdas 

užmaskuoti nusikaltimą, kad jis nebūtų 
iškart susietas, tarkime, su įmone. Džasti- 
nas žuvo nenusisekusio išpirkos perdavimo 
metu, 0 ne per „nelaimingą atsitikimą“, 
kuris būtų paskatinęs perdėtą policijos 
smalsumą. 

Tesa susiraukė, nes jai šitai vis dar 
skambėjo neįtikinamai. 

— Labai jau sudėtinga. 

— Nesudėtingiau nei per beveik du 
dešimtmečius išgrobstyti vienuolika 
milijonų. 

— Tiesa. Taigi, mes ieškome kantraus 
žmogaus. Asmeniškai pažįstančio Denbių 
šeimą, išmanančio įmonės finansus ir 
kalėjimo projektą. Taip pat turinčio ryšių, 
kad galėtų pasisamdyti buvusių kariškių. 
Be to, nurodžiusio smogikams nužudyti 
Džastiną, bet suteikti Libei medicininę 
pagalbą, jei tik jai tokios prireiktų. — Tesa 

nutilo. — Nejaugi tik man vienai tai atrodo 
taip akivaizdu? 

Vajatas atrodė lygiai toks pat sumišęs. 

— Jis net nedirbo įmonėje, kai prasidėjo 
grobstymas, — įspėjo jis. 

— Vis dėlto? 

— Krisas Lopesas, — atsiduso Vajatas. 

— Krisas Lopesas, — pritarė ji. 


Pirmadienio popietė, trys valandos 
dvidešimt dvi minutės, paprastas baltas 
krovininis autobusiukas keliavo į vakarus. 
Ne pagrindinio įvažiavimo į kalėjimą 
pusėn, o teritorijos pakraščio link, kietai 
suplūkto grunto keliu, kuriuo kadaise, pir- 
muoju statybų etapu, zujo statybinės tech- 
nikos vilkstinės. 

Anksčiau tą dieną, išjungęs elektrą, Mi- 
kas maloniai praleido laiką karpydamas 
teritorijos tvorą, kad galėtų išvynioti gerą 

gabalą tinklo ir pravertų tarpą autobusi- 
ukui pralįsti. Tada Radaras lėtai pravažiavo 
pro kiaurymę ir pristabdė tik tiek, kad Mi- 
kas spėtų iššokti ir užverti tinklą daugmaž 
kaip buvo. Žinoma, ne tiek, kad būtų 
nepastebima akyliau pasižiūrėjus, bet jiems 
nerūpėjo, kas bus vėliau. Jiems rūpėjo ar- 
timiausias pusvalandis. "Tai daugmaž 
viskas, ko jiems reikėjo. Trisdešimties 
minučių, per kurias teisėsauga apklaustų 
moterį ir merginą, palygintų savo užrašus, 
pasikviestų papildomų pajėgų ir maltųsi 
vietoje. 

O tada prasidėtų kuo nuoširdžiausios 
gaudynės. 

Bet tai nebeturėtų prasmės, nes vyrai jau 
seniausiai būtų pradingę. 

Baltas krovininis autobusiukas, 
prasmukęs pro teritorijos tvorą, judėjo į 
vakarus, į miško tankmę. Kadaise šiuo keliu 
važinėjo buldozeriai. Ekskavatoriai 

kandžiojo kalvos viršūnę, kad ji būtų lyges- 
nė ir tinkamesnė didelėms statyboms. Tada 
savivarčiai atvežė naujos, geresnės žemės 
viršutiniam dirvos sluoksniui užpilti — 
viskam, ko reikėjo pagal planą. 

Tarnybinis kelias buvo platus, taip kietai 
suplūktas, kad jame neįsispaudė jokios pa- 
dangų žymės, nes jau nebebuvo įmanoma 
daugiau jo įspausti. Pavieniai augalai, 
užaugę per dvejus metus, linko nuo gana 
lengvo autobusiuko, ir vėl tiesėsi atgal. 

Jų pagrindinė būstinė buvo už dešimties 
kilometrų: papėdėje kalvos, kurią prieš 
pasirinkdamas keletą savaičių tyrinėjo 
Radaras. Tai buvo uolėta kalva. Nedidelė, 
bet daugiausia sudaryta iš akmenų, nes 
Naujasis Hampšyras yra Granito valstija ir 
taip toliau. 

Jis sustojo kiek toliau, o tada atsargiai 
pavažiavo atbulas, tarp dviejų uolėtų ato- 
dangų tarsi kalnų stovėjimo aikštelėje. 

Sustojęs visai arti tikslo, trijų uolų apsupty, 
vairuotojas buvo patenkintas, tad išjungė 
variklį, ir jie ėmėsi kito savo operacijos 
etapo. 

Visi būtini reikmenys buvo autobusiuke. 
Z pasiruošęs daug gudrybių. Mikas turėjo 
daug gudrybių. Radarui tereikėjo vos vi- 
enos kitos gudrybės, nes jis ir taip maži- 
ausiai išsiskyrė iš jų trijų. 

Z pradėjo nuo savo „tatuiruotės“. 
Skiedikliu suvilgė kempinę ir ėmė ja trinti 
skustą galvą. Centimetras po centimetro 
žalioji kobra pranyko, buvo nutrinta, tarsi 
jos ten niekada ir nebuvo. Tada, nusivilkęs 
juodą  kareivišką aprangą,  apsirengė 
apiplyšusius vyriškus džinsus, patogius 
marškinėlius, laisvą džemperį su gobtuvu ir 
„Red Sox“ užrašu bei dar didesnę „L.L. 
Bean“ striukę. Kadangi ant odos vis dar 
matėsi žalias atspalvis, Z užsimaukšlino 
„Red Sox“ kepuraitę. Apsiavęs porą 

nutrintų žygio batų, jis virto eiliniu 
baltaodžiu vaikinu iš Naujosios Anglijos. 
Paprasčiausiai vyrukas, besitrinantis kalnu- 
ose, laukiantis savo lėktuvo, kuris jį 
nugabentų į geresnį kraštą... tarkime, 
Brazilijos paplūdimį. 

Mikui pasikeisti buvo dar lengviau. 
Išsiėmus mėlynus kontaktinius lęšius, jo 
akys tapo šiltai rudos su neįtikėtinai 
tankiomis blakstienomis. Po kelių judesių 
elektriniu skustuvu jo šachmatiniai plaukai 
dingo ir pasirodė glotnus, apvalus kaušas. Z 
buvo kalnų vyrukas, o Mikas pasirinko 
europietišką stilių. Tiesūs juodi džinsai, 
plonas spanguolių spalvos megztukas ir 
pasiglamžęs tamsus kasdienis švarkas. 
Greičiausiai iš Kanados atvykęs turistas, o 
Mikui, nuo gimimo kalbančiam prancūz- 
iškai, tai tiko kuo puikiausiai. Per petį jis 
persimetė juodą odinį portfelį su nauja 
tapatybės kortele ir, žinoma, jo naujosios 

banko sąskaitos, papildytos pusantro mili- 
jono dolerių, dokumentais. Tai buvo jo dal- 
is. Radaras gavo tiek pat, o Z, operacijos 
galva, susižėrė du milijonus. O likę keturi 
milijonai... Operacija turėjo ne tik galvą, 
bet ir sumanytoją. O sumanytojai, 
pasirodo, labai brangūs. 

Bet Mikas dėl to nesiskundė. Operacijos 
sėkmę lemia sumanus planas, o turint 
omenyje, kaip sklandžiai viskas pavyko, tai 
buvo lengviausiai Miko uždirbti pusantro 
milijono. 

Paskutinis savo kaukę  nusimetė 
Radaras. Jis persirengė drabužius. Tik tiek. 
Džinsus, flanelinius marškinius ir beisbolo 
kepuraitę jis pakeitė smėlio spalvos kel- 
nėmis, baltais išeiginiais marškiniais ir 
vardiniais akiniais plonu metaliniu 
rėmeliu. Jis atrodė kaip jaunas specialistas 
iš Bostono. Galbūt neseniai baigęs Masaču- 
setso technologijų universitetą, kylantis 

karjeros laiptais programinės įrangos 
įmonėje. Ko gero, tokiame darbe Radaras 
būtų sužibėjęs, jei tik būtų nutaręs užsiimti 
tikru darbu. 

Tada Radaras sudėjo savo senuosius 
drabužius į autobusiuką. Kiti taip pat. 
Krūva įkalčių, o kur dar kruvinas peilis ir 
smurto pėdsakai. Jie paėjėjo tolėliau, kiek 
pasitraukė nuo automobilio. 

Z nemelavo. Radaras geriausiai išmanė 
darbą su sprogmenimis. 

Žinodami, kad teismo medicinos eksper- 
tai puikiausiai suranda įkalčių net ir sus- 
progdintame automobilyje, jie pakėlė kar- 
telę aukščiau. Ketino juos pradanginti. 
Palaidoti autobusiuką po nedidele akmenų 
lavina — tokių įvykių netrūksta Granito val- 
stijoje, jei netikite, paklauskite Kalnų senio. 
Jeigu jiems pasiseks, autobusiukas, opera- 
cijos pėdsakai ir visi įkalčių likučiai prad- 
ings amžiams. 

Visi trys užsidėjo apsauginius akinius, 
nes šiame operacijos etape gauti akmens 
skeveldrą į rageną būtų tiesiog kvaila. 

Z davė ženklą. Radaras nuspaudė my- 
gtuką. Nedidelis driokstelėjimas. Ne per- 
nelyg garsus. Sprogdinant sprogmenų 
padėjimo vieta tokia pat svarbi kaip ir jų 
galia, o Radaras itin atidžiai ištyrė silpnu- 
osius kalvos šlaito taškus. Tada kone urg- 
zdamas viršutinis uolėto paviršiaus sluoks- 
nis pajudėjo ir atskilusi nuošliauža užvertė 
baltąjį autobusiuką. Pasigirdo dūžtančio 
stiklo garsai, besilamdančio metalo džerž- 
gimas ir mašina pradingo. Po tų kelių 
minučių kurį laiką dar lijo pavieniais 
rieduliais. 

Vyrai kantriai laukė; nes vėlgi skubėti 
dabar būtų kvaila. 

Kai dulkės išsisklaidė, jie paskutinį kartą 
apžiūrėjo vietą. Autobusiuko neliko nė 

kvapo, šviežia uolienų krūva supylė tobulą 
kapą. 

Z paskambino. 

— Vyrai, — pareiškė jis, — Vamos“. 

Užduotis buvo įvykdyta, visi trys užsėdo 
ant jų laukiančių keturračių. Mišku jie lėks 
ne drauge, o atskirai, kiekvienas prie savo 
automobilio, palikto prieš dešimt dienų 
pasirinktoje ir niekam neišduotoje vietoje. 
Gyvenimą reikės tęsti naujų, niekam 
nežinomu ir, ko gero, dar niekad 
nenaudotu vardu. Nors dirba kartu, 
išgyvena šie vyrai pavieniui. 

Radaras vis dar mąstė apie atogrąžų 
paplūdimius ir didžiakrūtes moteris. O dėl 
kitų jis nesuko galvos. 

Jis pajudėjo pirmas. Vienas po kito 
nuvažiavo ir likusieji. 

Pirmadienio popietė, keturios valandos 
penkios minutės, keturračių burzgimas 
pasklido šiaurės ir šiaurės vakarų kryptimi. 

Visi laikėsi atokiau pagrindinių kelių ir 
proskynų, kur juos galėjo pastebėti, tark- 
ime, aukštai skrendantis policijos 
sraigtasparnis. 

Į šiaurę, šiaurės vakarus, Vermonto ir 
Kanados kryptimi. 

Išskyrus vieną vairuotoją. Po pus- 
valandžio jis atvyko prie savo automobilio 
ir patraukė į pietus. 

Atgal į Bostoną, pasirūpinti nebaigtais 
reikalais. 


> Eime (isp.). 

FTB agentai atėmė iš manęs Ešliną. 
Norėjau tam  paprieštarauti. Norėjau 
pačiupti dukrą už rankos ir laikyti prie 
savęs. Tačiau ją norėjo apžiūrėti greitosios 
pagalbos medikai, bent jau taip sakė, o ka- 
dangi gydytojo paprašiau pati, privalėjau 
dukrą paleisti. Be to, man ėmė stigti adren- 
alino, tad jaučiau, kad greitai palūšiu. 

Vis sunkiau pavyko rinkti žodžius. 
Darėsi vis sudėtingiau atsakyti į klausimus. 
Regos lauką apgaubė tunelis, ir šviesa 
atrodė labai nutolusi. 

Greitosios pagalbos medikai priėjo ir 
prie manęs. Pasodino į automobilį, 
patikrino gyvybinius rodiklius, susirūpino 
mano mažu kraujo spaudimu, 

nubrozdinimais ant delnų. Tačiau nebuvau 
rimčiau sužalota. Labai ironiška. Mane 
kankino abstinencija, šokas ir patirtos 
traumos, bet, formaliai kalbant, nepatyriau 
nė vieno pavojingo sužeidimo. 

Prisimenu, kaip paskutinį kartą pažvel- 
giau savo vyrui į veidą. Džastino burna 
buvo įsitempusi nuo žūtbūtinio ryžto, kai 
jis strimgalviais puolė ant Miko. Peilis, tie 
milžiniški dantyti ašmenys, smengantys 
mano vyrui į krūtinę. Jis pažadėjo apginti 
mane ir Ešliną, o daugeliu atvejų Džastinas 
savo žodžio laikėsi. 

Mano šiuolaikinis urvinis žmogus. Ne- 
sugebantis išlikti man ištikimas, bet 
pasiryžęs už mane žūti. 

Medikai mane paleido, nurodę kreiptis į 
savo gydytoją, kuris turėtų pasirūpinti vis- 
iška detoksikacija. Vienas iš medikų išsyk 
pasirodė skeptiškas, tarsi būtų matęs 

daugybę tokių kaip aš, ir abejojo, kad man 
pasiseks. 

Man trūko Radaro. Jam dėl nieko 
neprivalėjau teisintis. Radaras žinojo mano 
giliausias ir tamsiausias paslaptis, ir nė vi- 
ena jo nešokiravo. 

Galiausiai Ešlina išlindo iš greitosios 
pagalbos automobilio. Vienas medikas 
ištiesė jai ranką, bet ji išlipo savarankiškai. 
Stebėjau, kaip mano penkiolikmetė dukra 
eina per stovėjimo aikštelę manęs link — 
pakelta galva ir atmestais pečiais. Jai 
skaudu. Jaučiau nuo mergaitės sklindantį 
sopulį. Tačiau ji ėjo, ryžtingai, žingsnis po 
žingsnio, tėvo duktė, o nuo tokios minties 
man vėl suskaudo. 

Sugrįžus Ešlinai, ant kojų pašoko feder- 
alai. Mus nuginė į juodą sedaną ir, lydimos 
įspūdingos teisėsaugininkų automobilių 
kolonos, išdūmėm. 

Mus atvežė į apygardos šerifo departa- 
mento konferencijų salę, kur susitikome su 
visu pulku apygardos, valstijos ir federalin- 
ių pareigūnų, nekantraujančių mus apk- 
lausti. Kaip paaiškino šviesiaplaukė FTB 
agentė, tai būtina, nes pagrobėjai vis dar 
buvo laisvėje, spaudė laikas, ir mes, 
žinoma, norėjome padėti sugauti tuos si- 
aubingus vyrus, ką ir kalbėti apie mūsų 
mylimojo palaikų atgavimą. 

Džastino kūnas. Svarsčiau, ar tik Z su 
Miku šiuo metu neverčia jo į griovį. 

Ten buvo ir šerifo detektyvas, pirmasis 
atvykęs į kalėjimą ir davęs mums antk- 
lodžių. Nors atrodė, kad viskam vadovauja 
skardžiabalsė šviesiaplaukė FTB agentė, 
atrodo, Adams, aš sutelkiau dėmesį į 
pareigūną Vajatą, nes jis elgėsi ramiausiai, 
o to man šiuo metu ir reikėjo. 

Greta jo pastebėjau tyrėją Tesą Leoni, 
abiejų veidai buvo apdairiai abejingi. Man 

pasirodė, kad tyrėja stovi prie jo arčiau nei 
būtina. Ir pamaniau, kad jie laikosi kiek 
atokiau visų kambaryje susirinkusių žmon- 
ių, tarsi norėdami, kad išsyk būtų aišku, jog 
jie tėra šio cirko dalis, o ne jo dirigentai. 

Ešlina norėjo pavalgyti. Šerifo pavaduo- 
tojas pasišalino ir netrukus sugrįžo su 
pluoštu pristatomo maisto valgiaraščių. 
Mergina papurtė galvą ir pasiteiravo, ar čia 
yra užkandžių automatas. Gavusi porą 
„Snickers“ batonėlių, porą pakelių bulvių 
traškučių ir skardinę dietinės kolos, mano 
paauglė pasijuto laiminga. 

Aš paprašiau kavos. Ir vandens. Ir nuė- 
jau į tualetą, kur nusiploviau rankas, ir dar 
keletą kartų nusiprausiau veidą. 

Kai išsitiesusi susidūriau su savo atva- 
izdu veidrodyje, stabtelėjau, paliečiau jį 
virpančia ranka, nes išties negalėjau būti 
tokia sulysusi, suvargusi, tokia susenusi 
moteris. Tos įdubos po skruostikauliais. 

Tos mėlynės po akimis. Į kiekvieną mano 
veido raukšlelę buvo įsirėžęs nepaprastas 
nuovargis. 

Aš nuvyliau tą moterį. Nepasirūpinau ja. 
Tokia ir tapau, galbūt kaip tik tokia ir nu- 
sipelniau būti. 

Kai atidariau tualeto duris, koridoriuje 
stovėjo Tesa, akivaizdu laukė manęs. Ji vos 
vos šyptelėjo, tarsi tiksliai žinotų, ką aš ką 
tik veikiau, kokios mintys sukosi mano 
galvoje. 

— Ilgainiui pagerės, — sumurmėjo ji. — 
Net jei taip dabar ir neatrodo, galiausiai 
jausiesi kur kas geriau nei pamėklė. 

— Iš kur žinai? 

— Prieš dvejus metus buvo nužudytas 
mano vyras. Taip pat vos netekau dukters. 
Jos vardas Sofi ir ji labai nerimavo dėl jūsų 
šeimos. Liepė man eiti jūsų ieškoti šaltose, 
tamsiose vietose ir atnešti jums kakavos ir 
šokoladinių sausainių. 

Vargiai šyptelėjau. 

— Kakavos puodelis man nepakenktų. 

— Ešlina turi vaikiną? 

Papurčiau galvą, manęs jau nebestebino 
jokie klausimai. 

— Bent jau mes su Džastinu nežinojome. 

— Nustebai, kad ji laukiasi? 

— Supratome tik tada, kai kalėjime ji 
patyrė persileidimą. Mano šeima... mums 
prastokai sekėsi netgi prieš šiuos įvykius. 

Atrodė, ji tai suprato. 

— Mediciną išmanęs vyrukas jai padėjo? 

— Taip. 

— Jis tau patinka. Kalbi apie jį su 
pagarba. 

Gūžtelėjau, ironiškai jausdama, kad iš- 
duodu Radaro pasitikėjimą. 

— Jis mumis pasirūpino, kai mums 
reikėjo pagalbos. Gerbiu tokį žmogų. 

— Kiti du tau taip pat patiko? 

Išsyk nusipurčiau. Pagalvojau apie Z, 
kuris netgi su kobros tatuiruote atrodė 
kažin koks autoritetingas, juo buvo galima 
žavėtis už nepaprastą savikontrolę. Kita 
vertus... 

— Mikas, tas su šachmatiniais plaukais, 
manau, jis nesveikos psichikos. Pažadėjo 
mane sužaloti, bet tik po to, kai iš pradžių 
nuskriaus Ešliną. 

— Tai, jeigu jis buvo kariškis, — garsiai 
pasvarstė Tesa, — gal buvo išmestas už 
negarbingą elgesį? 

Aš linktelėjau, suvokdama, kur ji suka. 

— O Krisas Lopesas? — ūmai paklausė 
Tesa. 

Tada aš nustebau. 

— O kuojis čia dėtas? 

— Tu jam patinki. 

Neigdama papurčiau galvą. 

— Jis dirba mano vyrui. Yra vienas iš jo 
draugelių. Aš ne... Jie tarsi berniūkščių 

kompanija. Aš net nežiūriu į juos kaip į at- 
skirus žmones. Jie tiesiog... Džastino 
sėbrai. Visi iki vieno labai talentingi, bet 
jiems ne visi namie. 

— Žinojai, kad Lopesas yra Ketrinos 
Čapman dėdė? 

— Ką? 

— Ir kad tai jis parašė tau tas žinutes 
prieš kelis mėnesius? 

Žiūrėjau į ją išsižiojusi, negalėjau sus- 
itvardyti. Tyrėja linktelėjo, lyg to ir būtų 
laukusi: pamatė mano reakciją ir įvertino. 

Atsidarė konferencijų salės durys, likę 
tyrėjai laukė mūsų sugrįžtant. 

Tesa išsitraukė kortelę, įdavė ją man. 

— Jei tik ką sugalvosi, be abejo, 
paskambink man. Bet taip pat... jei norėsi 
tik pasikalbėti. Tik pasikalbėti. Nepažadu 
viską suprasti, bet manau, turint galvoje 
mano patyrimus, mano šeimą... suprasiu 
pakankamai. 

Ji paskutinį kartą man padrąsinamai 
nusišypsojo, o tada nuvedė atgal į konfer- 
encijų salę. Aš atsisėdau, ir šviesiaplaukė 
FTB agentė paskelbė, kad vadovaujantis 
protokolu mudvi su Ešlina būsime atskir- 
tos. Žinoma, jei aš noriu paskambinti ad- 
vokatui, pasiguosti šeimos nariui... bet 
vėlgi, laikas spaudė ir jiems išties reikėjo 
nedelsiant veikti. 

Aš pažvelgiau į savo dukrą. Ešlina buvo 
šokoladu išsitepusi lūpų kampučius ir, kas 
absurdiškiausia, man iškilo prisiminimas, 
kai būdama ketverių ji šokoladinių py- 
ragėlių tešla išsiterliojo visą veidą, netgi 
nosies galiuką, kurį nepaliaujamai mėgino 
nusilaižyti. Juokiausi iki ašarų, o Džastinas 
pasičiupo filmavimo kamerą... tada bu- 
vome laimingi. Prisiekiu, buvome be galo 
laimingi... 

Ko gero, išleidau kokį nors garselį. Gal- 
būt iš sielvarto. Nes duk-ra ištiesė ranką ir 
suspaudė man plaštaką. 

— Viskas gerai, mama. Juk jau tiek 
išgyvenome. Aš ištversiu. 

Ji atsistojo ir nusekė du agentus pro 
duris, o aš nuleidau rankas ant kelių ir 
sugniaužiau kumščius, kad paleisčiau savo 
vaikelį. 

Kai tik užsidarė durys, specialioji agentė 
Adams puolė tiesiai prie reikalo. 

Ji pradėjo nuo pagrindų. Kaip mus 
pagrobė, kur nusivežė? Kiek apie mus 
žinojo mūsų pagrobėjai, ką mes sugebė- 
jome apie juos išsiaiškinti? 

Aš papasakojau apie Radaro medicinos 
žinias, paminėjau keletą jo pasakymų, iš 
kurių supratau, kad jis buvęs kariškis. Apie 
pirminį Džastino spėjimą, kad pagrobėjai 
neketina mūsų skriausti, nes turėjo 
elektrošoko įtaisus, 0 ne šaunamuosius 

ginklus. Taip pat apie tai, kaip Mikas mane 
užpuolė, o Z papurtė elektrošoku savo vyr- 
uką, kad šis atšoktų nuo manęs. 

Bet tada jie išsivedė iš kameros Džastiną 
ir be jokio paaiškinimo sudaužė kaip 
kriaušę. 

Tyrėjai keletą kartų susižvalgė. 

— Norit pasakyti, — performulavo mano 


žodžius specialioji agentė Adams, — kad 
pagrobėjai pradėjo ne nuo kalbų apie 
išpirką? 


— Ne. Tai buvo mūsų pasiūlymas. Po 
sumušimo Džastinui šovė mintis, kad jis 
galėtų pasinaudoti savo gyvybės draudimu, 
kuris mus įkainotų devyniais milijonais 
dolerių. O dėl tokių pinigų jie galėtų mus 
palikti gyvus. 

— Ar jautėt kokį pavojų iki pagrobimo? 
Gal jus kas stebėjo? Gal atkreipėte dėmesį į 
kaimynystėje besitrinančius žmones, galbūt 
kitapus gatvės matėte  plušančius 

darbininkus? Nebuvo bent menkiausios pa- 
vojaus nuojautos? 

Aš papurčiau galvą. 

— Jie žinojo apie Džastino romaną? 

Aš apstulbau, svarstydama, kaip tai 
galėtų būti susiję, bet vis dėlto... 

— Iš tiesų, atrodė, kad Z žino apie 
Džastino... užklasinę veiklą. 

Nenorėjau, kad mano balse nuskambėtų 
kartėlis. Nepavyko. 

— Kaip apibūdintumėte savo santuoką 
pastaruoju metu? 

Vangiai gūžtelėjau. 

— Įtempta. Kebli. Bet mes stengėmės. 
Ėjom į pasimatymus. Tie visi... 
pasimatymai. 

Burnoje pajutau, kaip susimaišo 
apelsinų ir šampano skonis. 

— Ar sužinojusi, kad Džastinas jums 
neištikimas, buvote susisiekusi su teis- 
ininkais dėl skyrybų? 

Papurčiau galvą. 

— Kodėl ne? 

Klausimas mane apstulbino. 

— Mes turime dukrą. Turime savo 
gyvenimą. Gal kai kas tai ir nubraukia po... 
vienos klaidos, bet aš to neketinau daryti. 

— Jūs žinote savo priešvedybinės 
sutarties sąlygas? — pasiteiravo manęs an- 
trasis FTB agentas. Specialusis agentas 
Hoksas. 

Aš nejaukiai linktelėjau, vis dar nesu- 
vokdama, kur veda šie klausimai. 

— Taip. Aš atsisakiau visų pretenzijų į 
Džastino įmonę, mainais į pusę mūsų as- 
meninio turto. Įmonę Džastinas paveldėjo 
iš savo tėvo dar iki mudviejų vedybų. Tad 
susitarimas man atrodė visai teisingas. 

Šviesiaplaukė agentė mane nužvelgė. 

— Jūs žinote, kad neturite jokio asmen- 
inio turto? Kad Džastinas, tiesą sakant, 

namus, automobilius, baldus ir visa kita 
visą laiką pirko įmonės vardu? 

Pritrenkta papurčiau galvą. Pokalbis 
suko ne ta linkme, kokios tikėjausi. 
Maniau, jis bus apie niekšus, kurie nužudė 
mano vyrą ir užpuolė mano šeimą. O ne 
apie... mane. 

— Džastinas mokėjo sąskaitas. Man 
niekada nekilo mintis domėtis... Bet tai 
neturėjo jokios reikšmės. Aš nereikalavau 
skyrybų. Be to, kalėjime Džastinas pasiūlė 
sunaikinti priešvedybinę sutartį, atiduoti 
man viską, ko tik panorėsiu. Jis gailėjosi. 

— Tai ketinote su juo išsiskirti. 

Vėl antrasis FTB agentas. 

— Aš to nesakiau. Džastinas taip pat 
sakė, kad manęs ilgėsis. Ilgėsis mūsų 
šeimos. 

— Dabar jokio skirtumo, — tarstelėjo 
specialioji agentė Adams, ne piktai, bet 
dalykiškai. 

— Jis pažadėjo mus ginti, — sušnabždė- 
jau. — Džastinas žinojo, kad nėra tobulas 
vyras, tobulas tėvas. Jis per daug dirbo, per 
retai būdavo namuose, ką ir kalbėti apie 
neištikimybę. Bet jis prisiekė mus ginti. 
Mes buvome jo šeima ir jis neketino mūsų 
nuvilti. Ir nenuvylė. 

Žvelgiau jiems į akis. Laukiau, ar jie 
išdrįs apjuodinti mano mirusį vyrą. Ar jie 
išdrįs suabejoti santuoka ir gyvenimu, kuris 
man taip brangiai atsiėjo. 

Jie neišdrįso. 

Tik dabar pirmąsyk prabilo kitas tyrėjas 
su akiniais metaliniais rėmeliais: 

— Tai ką galėtumėte pasakyti apie din- 
gusius vienuolika milijonų dolerių? 

Aš žiūrėjau į jį buku žvilgsniu ir vėl 
jaučiau, kaip po manimi prasiveria praraja. 

Kai Ešlina sugrįžo į salę, pokalbis su 
manimi jau buvo baigtas. Daugiau ne- 
begalėjau atsakyti nė į vieną klausimą, 
daugiau nebeįstengiau klausytis „tiesos“ 
apie mano, mano vyro ar šeimos reikalus. 
Kažkas grobstė įmonės pinigus. Daug 
pinigų. Ilgą laiką. Ir, pasirodo, prieš porą 
savaičių Džastinas pastebėjo vagystę ir 
ėmėsi atsakomųjų priemonių. 

Tik jis niekada nepasakė to man. Galbūt 
todėl, kad paskutines keletą savaičių 
Džastinas miegojo apačioje, rūsyje, kaip 
vyras, išspirtas iš savo santuokinio guolio. 

Finansinė įmonės ateitis buvo miglota. 
Ne beviltiška, kaip man pasakė, bet mi- 
glota. O žinant, kad įmonei priklausė mano 
namai, mano automobilis ir baldai, ko gero, 
turėčiau sunerimti, jei ne dėl savo gerovės, 
tai bent dėl Ešlinos. Tik štai nebuvau tikra, 
ar galėčiau pakelti dar vieną smūgį. 

Mano vyras buvo miręs. Kažkas iš ar- 
timų žmonių vogė iš mūsų ilgiau nei 
dešimtmetį. Tikėtina, kad tas pats asmuo 
pasamdė Z ir jo komandą, ko gero, visai ne 
dėl išpirkos, bet kad pašalintų Džastiną, kol 
šis neatskleidė visos grobstymo aferos. 

Ir dėl to Z su savo pakalikais turėjo 
patyliukais juoktis. Jiems jau buvo atly- 
ginta už mūsų pagrobimą ir kankinimą, 
kuris buvo surengtas greičiausiai tam, kad 
užsakovas laimėtų laiko, ir galbūt net už 
Džastino nužudymą, kuris turėjo atrodyti 
kaip kito nusikaltimo dalis. O tada mes 
ėmėme ir pasiūlėme jiems papildomus 
devynis milijonus. Kad patrauktume Z savo 
pusėn? Kad įkalbėtume jį žaisti mūsų 
naudai? Tik jau nereikia. Čia tai bent 
dvigubas atlyginimas. Pirmiausia jam 
sumokėjo kažkoks neaiškus klientas, o tada 
gavo dar daugiau pinigų iš savo aukų. 

Tas vyrukas buvo piktasis genijus, ir aš 
kone troškau sugrįžti į mūsų kalėjimą vien 
tam, kad šįkart galėčiau jį nunuodyti. Užde- 
gti virtuvę ir supleškinti visą pastatą iki 
pamatų. 

Aš jo nekenčiau. Jis kaskart žvelgė į 
mane su pagarba. Išankstinė patikra nen- 
urodė, kad tu kelsi rūpesčių... 

Jis man melavo. 

Mano vyras man melavo. 

Tačiau mano vyras dar ir mirė už mane. 

Mintys susivijo į painią raizgalynę. 
Skaudėjo galvą, aš pavargau. Neįtikėtinai 
pavargau. 

Federalai norėjo mus apgyvendinti 
viešbutyje, slaptame bute ar panašiai. 
Mūsų pagrobėjai vis dar buvo laisvėje. 
Baltojo autobusiuko nė kvapo, rastas tik 
plyšys teritorijos tvoroje, pro kurį jie pas- 
pruko. Specialiosios agentės manymu, mus 

būtina saugoti, kol bus gauta daugiau 
informacijos. 

Tačiau aš pastebėjau, koks nusiminęs 
mano dukros veidas. Jame atsispindėjo ir 
mano neviltis. 

Mums teko tiek daug iškentėti, tiek di- 
enų, tiek naktų. Džastino veidas, peilis, 
peilis, peilis, smingantis jam į krūtinę... 

Norėjom važiuoti namo. Gal neatsargu- 
mas pridarys bėdos, bet mums reikėjo 
grįžti į namus. 

Dar keletas konsultacijų. Pokalbis tele- 
fonu su Bostono policijos departamentu, 
papildomas pasitarimas. 

Galiausiai susitarėme. Agentai mums 
maloningai leis grįžti į savo namus. Bet, 
turint omenyje, kad Z ir jo komanda taip 
pat žino, kur mes gyvename ir gali 
sumanyti pabaigti pradėtus darbus, reikėjo 
imtis papildomų atsargumo priemonių. 
Nedelsdama privalau pakeisti apsaugos 

kodus. Vos įžengusi pro namų duris. Be to, 
Bostono policijos departamentas paskirs 
neuniformuotą pareigūną, kuris stebės 
gatvę, taip pat bus aktyviau patruliuojama 
kaimynystėje. 

Specialioji agentė Adams rekomendavo 
iš karto nesikviesti draugų ar šeimos. Jei 
norime su kuo nors pasimatyti, ji patarė 
susitikti dieną viešoje vietoje. 

Suprantate, viskas dėl to, kad žmogus, 
kuriuo pasitikėjome, mus išdavė. Ir tas 
žmogus dar nepabėgo su vienuolika mili- 
jonų dolerių. 

Aš atsakiau, kad viskas gerai. Mes norė- 
jome ne šiaip sugrįžti namo. Mes norėjome 
pabūti vienos. Kad mūsų daugiau niekas 
nestebėtų. Nevertintų žiūrovai. 

Norėjome kurį laiką tiesiog pabūti. Iš 
kadaise buvusios šeimos trijulės likome tik 
dviese, nukamuotos, drebančios, apimtos 
sielvarto, bet vis dar nepalūžusios. 

Netrukus po dešimtos valandos poli- 
cininkai pagaliau mus paleido. Mus 
pasišovė vežti federalai: juodu sedanu iki 
Bostono keliavome tris valandas. Ešlina 
užmigo ant galinės sėdynės. Atrodo, kad ir 
aš buvau užsnūdusi vieną ar porą sykių. 

Tada vėl buvome trise. Mūsų namas, 
kuriame niekados nebesijausime kaip savo 
namuose. Ne itin pastebima, bet vis vien 
ant durų kabanti nusikaltimo vietą žyminti 
juosta. Įkalčių kortelės, vis dar žyminčios 
įvairias prieškambario vietas. 

Mano vestuvinis žiedas tarp kitų daiktų, 
sukrautų ant virtuvės stalo. Pasiėmiau jį. 
Užsimoviau ir pajutau, kaip mane tarsi si- 
ena užgriūva pirmoji sielvarto banga. 

Bet aš nepalūšiu. Dar ne, ne dabar. 

Reikia eiti prie apsaugos sistemos 
valdymo pulto. Atlieku ne kartą Džastino 
duotus nurodymus. Man reikėjo kodo, 
skaičių sekos, kurios niekas nežinotų ir 

kurią pati galėčiau nesunkiai prisiminti. 
Pasirinkau datą: dieną, kai išsikėliau iš 
bendrabučio. Tai buvo pirmasis žingsnis 
geresnio gyvenimo link. O, kad tada būčiau 
žinojusi, ką žinau dabar... 

Pasakiau agentams, kad viskas 
sutvarkyta. Maloniai išlydėjau juos pro 
priekines duris, o tada skubiai įjungiau ap- 
saugos sistemą, klausydamasi, kaip sus- 
pragsi visos spynos. 

Ešlina vis dar stovėjo prieškambaryje, 
spoksojo į tą vietą, kur aš buvau privėmusi. 
Vos prieš tris dienas, bet vis dėlto prieš visą 
amžinybę. 

— Galiu miegoti tavo kambaryje? — pak- 
lausė mano penkiolikmetė dukra. 

— Taip. 

— Noriu turėti ginklą. 

— Aš taip pat. 

— Noriu užtaisyto ginklo po savo 
pagalve. 


871/974 

— Tai prieštarauja visoms saugaus el- 
gesio su ginklais taisyklėms, — tarstelėjau. 

— Taigi. 

— Pilna apkaba prie neužtaisyto ginklo, 
viršutiniame miegamojo spintelės stalčiuje, 
— paprieštaravau aš. 

— Gerai. 

— Ešlina... Aš didžiuojuosi tavimi. 

Dukra nepažvelgė į mane, tik spoksojo į 
vėmalų dėmę. Ji tarė: 

— Aš miegojau su Krisu Lopesu. Tu jam 
patinki, visada jam patikai. Bet Lopesas 
negali tavęs turėti, todėl jam pakako ir 
manęs. Žinojau, kad tai blogai, bet man 
nerūpėjo. Tu su tėčiu... judu atrodėte tokie 
tolimi, o aš norėjau, kad kas nors leistų 
man pasijusti išskirtine. 

Išsižiojau. Užsičiaupiau. 

— Ak, brangioji. 

— Noriu, kad viską užmirštume, gerai? 
Niekam  nepasakok. Nieko nedaryk. 
Tiesiog... užmirškime viską. 

— Sakei policijai? 

— Aišku, ne! Noriu, kad visa tai liautųsi. 
Prašau, nejau tai negali liautis? Mama, 
negaliu išmesti jo veido iš galvos. Tėtis, 
kraujas ir tas peilis! Jis mirė dėl mūsų. Jis 
mirė per mane! 

Ešlina sukniubo. Pasirėmė į apatinį 
laiptelį. Užsidengė rankomis galvą, tarsi tai 
padėtų ištrinti klaikius vaizdus. Ir aš supra- 
tau, ką ji turėjo omenyje, nes ir mano 
pačios sąmonėje įsirėžė tokie pat vaizdiniai. 
Ir begalė nemalonių naujienų. Krisas Lope- 
sas, dešinioji Džastino ranka, kuriuo jis be- 
sąlygiškai pasitikėjo, miegojo su mano 
paaugle dukra. Gal todėl Tesa Leoni domė- 
josi konkrečiai juo? Nes jau įtarė Lopesą 
prisidėjus prie mano šeimos pagrobimo? 
Šiaip ar taip, jis kenkė mano santuokai, o 

tada suvedžiojo mano penkiolikmetę 
dukrą. 

O kad Džastinas būtų gyvas... 

Tada visai netikėtai galiausiai suvokiau 
daugybę dalykų. Taip pat ir tai, kodėl mano 
vyras, mano šiuolaikinis urvinis žmogus, 
turėjo mirti. 

Nuėjau pas dukrą. 

— Ešlina, viskas gerai. Tiek išgyvenome. 
Drauge išgyvensime ir visa kita. 

Nesąmoningai kartojau jai žodžius, kuri- 
uos sakiau šerifo kabinete. Drąsindama ją 
apkabinau. Tada paėmiau telefoną ir 
surinkau Tesos Leoni numerį. 

Krisas Lopesas nubudo, pajutęs į dešinį 
smilkinį įremtą ginklo vamzdį. 

— Tavimi dėtas aš nejudėčiau, — pasakė 
Tesa. 

Tesa sėdėjo greta jo, ant lovos krašto. Ji 
nesivargino įjungti apšvietimo: išlaužė ga- 
linio lango spyną, pasišviesdama žibin- 
tuvėliu, ir, įlindusi į namus, pakilo pag- 
rindiniais laiptais.  Senyvąjį  labradorą 
Dzeusą ji užtiko miegantį koridoriuje. Šuo 
sykį pakėlė galvą, pamatė, kad tai ji, ir at- 
sidusęs vėl užmigo. 

Apskirtai jos naktinis nuotykis ėjosi kaip 
per sviestą. O tai gerai, nes Tesa buvo 
nepaprastai įsiutusi. 

Tada ji lyg tarp kitko paklausė: 


875/974 

— Kada Ešlina tau pasakė, kad laukiasi? 

— Ką? 

Lopesas pamėgino atsisėsti. Tesa kairiu 
kumščiu stipriai smogė jam į krūtinkaulio 
centrą. 

Lopesas sukniubo ant čiužinio, gaudy- 
damas orą. 

— Miegojai su penkiolikmete mergaite? 
Viršininko dukra? Su vaiku, kurią, kaip 
pats prisiekei, laikei savo dukra? Sušiktas 
iškrypėlis. 

Vyras ėmė aimanuoti: 

— Žinau, žinau. Esu paskutinis šiknius. 
Tiesiog spausk gaiduką. Aš to nusipelniau. 

Jo savigaila Tesą dar labiau supykdė. 
Tad smogė jam dar kartą. 

— Aš pati nuspręsiu, grasinti ar ne! 

— Aš nežinau... Geriau būčiau niekad... 
Aš esu iškrypėlis. Ką, po velnių, sau 
galvojau! 


876/974 

Dieve, atrodė, kad Lopesas verkšlena. 
Tesa ištiesė ranką ir spragtelėjo lempą prie 
lovos. 

Taip, Lopesas atrodė apgailėtinai. 

— Pradėk nuo pradžių, — griežtai įsakė 
ji. — Klok viską. Gal vis dėlto aš tavęs 
nenušausiu. 

— Nebuvo jokios pradžios. Noriu pa- 
sakyti, aš to neplanavau. 

Atrodė, kad Lopesas susiėmė. Jis pas- 
itempė ir atsisėdo, ir šįkart Tesa nemėgino 
jo sulaikyti. Jis bent jau nebuvo nuogas: 
vilkėjo nudriskusiais baltais marškinėliais 
ir pilkomis trumpikėmis. 

Sambrūzdis vėl pažadino šunį. Į kambarį 
įturseno Dzeusas, tada priėjo prie Tesos ir 
tyliai suinkštė. Ji patapšnojo jam galvą, ir 
šuo nusiraminęs susirangė jai prie kojų. 

— Klausyk, Ešlina sužinojo apie 
Džastino romaną, — ėmė pasakoti Lopesas. 
— Nežinau kaip. Gal nugirdo tėvų ginčą, po 

velnių, kad aš žinočiau. Bet ji taip pat išsi- 
aiškino, kad toji kita moteris yra mano 
dukterėčia Keitė. Girdėjau, kad jos susikibo 
fojė, ir Anita turėjo ją išvaryti lauk. Vieną 
vakarą dukterėčia man paskambino ir pa- 
sakė, kad prie jos namų vėl atsibastė 
kažkokia pakvaišėlė ir niekur nesitraukia. 
Ką man reikėjo daryti? Nuvažiavau ten išs- 
pręsti problemą taip, kaip mokėjau. 

— Kaip mokėjai? — sausai tarė Tesa. 

Lopesas nuraudo. 

— Nusivedžiau Ešliną į netoliese buvusią 
kavinę ir mėginau atvesti į protą. Maliau 
liežuviu, kaip įmanydamas: kad Keitė 
tiesiog kvaila mergužėlė, kad tikrai žinau, 
jog Džastinas ją metė, ir kad Ešlinos tėvai 
stengiasi susitaikyti. Kad ji paprasčiausiai 
turi duoti visiems laiko ir erdvės. Galiausi- 
ai, atrodė, Ešlina nurimo. Parvežiau ją 
namo. Maniau, tuo viskas ir pasibaigs. 

— Bet? 

Vyras gužtelėjo, vėl atrodė susigėdęs. 

— Ešlina pradėjo man skambinėti. Sakė, 
kad jai reikia su kuo nors pasikalbėti. Esą 
tėvai kaip nesavi, draugai jos nesupranta, o 
aš jau ir taip žinojau, kas nutiko. Nežinau. 
Ji kalbėjo. Aš klausiausi. Ji tiesiog buvo 
labai... pikta. Be galo idealizavo savo tėvus. 
Abudu. O kai jie pasielgė taip... žmogiškai. 
Tai išmušė merginą iš vėžių. Ešlina manė, 
kad jeigu jie nėra tobuli, tai ir visas pasaulis 
nėra tobulas. Ji kone kraustėsi iš proto. 

Tesa tiesiog spoksojo į jį. 

Jis vėl nuraudo. 

— Tai, na... Vieną dieną Ešlina atvyko 
pas mane po pamokų. Buvo prasta diena, ji 
susipyko su savo geriausia drauge. Ėmė 
verkti. Tai, žinoma, aš ją apsikabinau. Net 
nepastebėjau, kaip ji pradėjo mane buči- 
uoti. Nežinau... 

Vyras nutilo, nuleido akis į patalus. 

— Jei manai, kad aš ją suvedžiojau, 
klysti. Nesitikiu, kad manimi patikėsi. Bet, 
kad ir kaip keistai skambėtų, tai ji manimi 
pasinaudojo. Atmink, tai ji siuto ant 
Džastino. O kaip geriau atkeršyti tėvui, kur- 
is permiegojo su jaunesne moterimi, nei 
pačiai permiegoti su vyresniu vyru? 

— Tu taip sau teisiniesi? — tiesmukai 
rėžė Tesa. — Ir ramiai miegi naktimis? 

Lopesas staigiai pakėlė galvą. 

— Pamiršai, kad aš tinkuoju vonią? Kas, 
po velnių, tau sakė, kad aš miegu? 

— Tai kada ji tau pasakė, kad laukiasi? 

— Kas laukiasi? Aš nejuokauju, nė nenu- 
manau, apie ką tu kalbi! 

— Žinok, kad ji patyrė persileidimą. Kol 
tavo banditai ją laikė kalėjime. Tai irgi 
įdomu, nes aš maniau, kad toks džen- 
telmenas kaip tu būtų nurodęs neskriausti 
damų. Kita vertus, Džastiną... 

— Kokie dar banditai! Kokie nurodymai! 
Kaip suprasti, kad ji patyrė persileidimą 
kalėjime? Kas čia, po velnių, vyksta? 

Tesa nuščiuvo. Ji mąsliai jį nužvelgė. Va- 
jatas nuo pat pradžių buvo teisus: Denbio 
statybos įmonės komanda — vieni melagiai. 
Anita Benet. Krisas Lopesas. Kartu jie buvo 
ir puikūs aktoriai arba išties ne viską 
žinojo. 

— Išpirka, — pareiškė ji. 

— Girdėjau, kad su mumis susisiekė 
pagrobėjai. Daugiau niekas nieko 
nepasakojo. 

— Pinigus sumokėjo draudimo 
bendrovė. 

Ji nenuleido nuo jo akių. 

Jis atsisėdo tiesiau. 

— Tai juos paleido? Jie namuose? Jėzau, 
— Lopesas persibraukė ranka sau per 
plaukus, atrodė ir susijaudinęs, ir kartu 
nurimęs. — Kaip Libė? 

— Tu rimtai? Miegi su dukra, bet vis vi- 
en myli jos mamą? 

— Sakiau tau, kad aš šiknius. 

Tesa metė paskutinį kozirį. 

— Geriau jau būk šiknius su galiojančiu 
pasu, nes Džastinas žino, kad jo dukrelė 
pastojo nuo tavęs. Nors ji ir patyrė persilei- 
dimą, tai nereiškia, kad jis nepaskelbs tavo 
medžioklės. 

Lopesas išblyško. Umai jo pečiai nus- 
viro, smakras pakilo. 

— Aš pats pas jį nueisiu. Iš pat ryto. Pat- 
rauksiu tiesiai pas Džastiną. Tai mano 
kaltė. Aš nusižengiau. Už tai atkentėsiu 
bausmę. 

— Po velnių! 

Tesa pašoko nuo lovos. Apsisuko kaip 
laukinė, sutrikdydama miegantį šunį ir 

toletą atgal į laikiklį ant peties. Anksčiau 

buvo neapsakomai perpykusi, o dabar 
neregėtai sumišo ir įsiuto. 

— Džastinas Denbis negyvas. 

— Ką? 

— Gavę išpirką pagrobėjai ketino vienu 
šūviu nušauti du zuikius. Jis žuvo gelbėda- 
mas Libę su Ešlina. 

Tada Lopeso žandikaulis visiškai atvipo. 

— Bet tu sakei... 

—  Melavau. Iš esmės norėdama 
patikrinti, ar tu meluoji. Bet tu iš tikrųjų 
nenumanai, kas vakar nutiko kelios 
minutės po penkioliktos valandos, ar ne? 

— Ponia, aš dabar toks sutrikęs, kad 
man galva plyšta. Libė su Ešlina sveikos? 

— Iš dalies, taip. Bet Ešlina iš tikrųjų 
patyrė persileidimą, o Libė žino, kad tu 
kūdikio tėvas. 

Džastino įsiūčio grėsmė Lopesą gąsdino, 
bet, sprendžiant iš vyro veido, nuo minties 
apie Libės skausmą jį užliejo gėda. 

— A, — numykė Lopesas, o tada, rodos, 
nebegalėjo surasti žodžių. 

Tesa prisėdo ant greta stovinčios kėdės. 
Senasis labradoras vėl nervingai suinkštė. 
Ramindama ji paglostė šuniui vieną paausį, 
ojos galvoje dūzgė minčių spiečius. 

— Aš nesuprantu, — galiausiai prabilo ji. 

Lopesas vis dar tylėjo. 

— Tai padaręs žmogus pažinojo 
Džastiną, Libę ir Ešliną. Taip pat jis arba ji 
turėjo ryšių, kad galėtų pasamdyti tris smo- 
gikus. Tikėtina, kad tas pats žmogus pas- 
taruosius penkiolika ar dvidešimt metų 
grobstė lėšas iš Denbio statybos įmonės... 

— Aš ten tiek ilgai netgi nedirbu, — 
susiraukęs įsiterpė Lopesas. 

— Dėl to pradėjome įtarti Anitą Benet. 

— Iš įmonės ji nebūtų vogusi. Tai jos tik- 
roji ir vienintelė meilė. Be to, Anita nebūtų 
taip skaudinusi Džastino. Jis jai tarsi 
ketvirtas sūnus. Dėl to, kad Anitos Benet 

jaunylis galbūt yra jo netikras brolis, ji iš 
tikrųjų jaučiasi artimesnė Džastino šeimai. 
Nesakau, kad tai logiška, bet taip jau yra. 

— Tada kas? Mes kalbame apie darbuo- 
toją, išdirbusį beveik du dešimtmečius, 
skersai išilgai žinantį Denbių namus, su- 
sipažinusį su įmonės finansais ir išmanantį, 
kaip valdyti neseniai pastatytą Naujojo 
Hampšyro kalėjimą. Kas galėtų tai žinoti ir 
turėtų galimybę... 

Tesos balsas nutilo. Ir ji staiga suprato. 
Toks akivaizdus įtariamasis, kad jie apie jį 
nė nepagalvojo. Vis dėlto. 

Lopesas vis dar bukai į ją žiūrėjo. 

Tesa pašoko ant kojų, stabtelėdama tik 
tiek, kad pabučiuotų Dzeusą į viršugalvį. 
Jai su Sofi tikrai reikėtų įsitaisyti šunį. Bet 
kol kas ji tarė: 

— Koks Denbio statybos įmonės biuro 
kodas? Man jo reikia. Dabar. 

Vajatas norėjo važiuoti namo. Jis kuo 
puikiausiai suprato Libės Denbi troškimą. 
Velniai griebtų, pastarąsias dvi paras jis tik 
dirbo, ne kalėjo, bet vis vien labiau už viską 
troško grįžti į savo asmeninę šventovę, 
palįsti po karštu dušu, pavalgyti naminio 
maisto (na gerai, mikrobangų krosnelėje 
pašildyto) ir gerai išsimiegoti. 

Bet tada prasidėjo ta policininkų darbo 
dalis, apie kurią niekas nepasakoja, kol 
pačiam netenka su ja susidurti: visas veiks- 
mas sudaro mažiausią darbo dalį. Tačiau 
yra dar ir ataskaitų apie tai, ką nuveikei, 
rašymas... 

Jis pildė popierius. Popierių šūsnis. Kaip 
ir Kevinas, bet šiam išties patiko darbas su 
popieriais. Tuo jis Vajatą erzino. 

Antrą valandą nakties suskambo Vajato 
mobilusis. Nikolė Adams. Jis nenustebo, 
bet ne todėl, kad Nikolė yra FTB pirmūnė, 
o dėlto, kad darbas jai nuoširdžiai rūpi. Jei 

byla neištirta, o kaip tik šiai bylai trūko 
daugybės pagrindinių atsakymų, ji dirbs be 
atvangos, kol juos ras. 

Iš profesinės pagarbos, o ir dėl senų 
gerų laikų jis atsiliepė. 

— Radot baltą autobusiuką? — išsyk 
paklausė ji. 

Jo departamentas vykdė ne tik baltojo 
krovininio autobusiuko, bet ir Džastino 
palaikų paiešką. 

— Nei autobusiuko, nei linksmųjų vyr- 
ukų, nei lavono. 

— Rimtai? Turint tiek pareigūnų? 

— Man kirba nuojauta, kad šitie sam- 
diniai turėjo gerą galvą. 

Gilus atodūsis. 

— Man neduoda ramybės lavonas, — 
burbtelėjo Nikolė. — Jie nesivežtų su 
savimi tokio akivaizdaus ir smirdančio 
įkalčio bagažinėje. 

— Na, abejoju, ar jie vis dar važinėja 
autobusiuku. Atsižvelgdamas į tai, kad tie 
vyrukai visiškai pranyko iš akiračio, 
spėčiau, kad jų laukė kitas automobilis. 
Rytoj ryte išsiųsime narus į aplinkinius 
ežerus ir kūdras. Labai tikėtina, kad auto- 
busiuką su  Denbio kūnu rasime 
nuskendusį. Tuo galėtume paaiškinti jų 
stebuklingą pradingimą. 

Atėjo Vajato eilė užduoti kausimą: 

— Aptikot trūkstamas lėšas? 

— Ne, ir girdėjau, kad finansų ekspertai 
išnaršė asmeninius Anitos Benet finansus 
iki paskutinio cento. Žinoma, gali būti, kad 
ji pasidėjo pinigus svetimu vardu dar kitoje 
kurios nors šalies sąskaitoje. Bet šiuo metu 
iš esmės trepsime vietoje. 

— Kaip Libė ir Ešlina? — pasiteiravo jis. 

— Grįžo į savo namus. 

Kur galės stebuklingai suklijuoti savo 
gyvenimo šukes. Šių žodžių  Nikolė 

nepasakė balsu, bet juos buvo galima 
numanyti. 

— Važiuosi su ja susitikti? — netikėtai 
paklausė Nikolė. 

— Su kuo? 

— Su Tesa Leoni. Žinai, ji mėgsta atsist- 
oti prie pat tavęs. Nuo visų kitų laikosi per 
gerą pusantro metro atstumą. Bet tik ne 
nuo tavęs. 

Vajatas pamanė, kad tikriausiai rausta. 
ranka. 

— Kodėl klausi? 

— Nes vėlus metas. Aš pavargau. Esu 
smalsi. 

— Tesa — įdomi moteris. 

— Pakviesi ją į pasimatymą. 

Nikolė šiuos žodžius ištarė ne kaip 
klausimą, o kaip teiginį. Bet jos balse 
nenuskambėjo pyktis. Greičiau 
pasitenkinimas. 

— Koks jo vardas? — paklausė Vajatas. 

Šįkart turėjo nurausti Nikolė, bent jau jis 
taip pamanė. 

— Na, kad jau užsiminei... 

Pasirodo, prieš pusę metų ji susipažino 
su finansinių planų rengėju. Kartu jie labai 
laimingi. Ir Vajatas netikėtai pasijuto daug 
geriau. Ne dėl to, kad jie buvo vienas kitam 
skolingi, bet vis vien... Visados malonu 
žinoti, kad kitas žmogus laimingas, ir 
viskas gerai, kas gerai baigiasi. 

— Paskambinsi man, kai surasi auto- 
busiuką? — tada paklausė Nikolė. — Arba 
geriau, kai surasi tris įtariamuosius. 

— Žinoma. O tu? 

— Būtinai. 

— O dabar eik pamiegoti. Bent vienas iš 
mūsų turėtų pailsėti. 

Vajatas padėjo ragelį. Tada sunėrė už 
galvos pirštus, atsilošė krėsle ir susiraukė. 
Pamiršus asmeninį gyvenimą, Nikolės 

žinios apie dingusias lėšas nedavė jam 
ramybės. Lyg dūmas pranykęs autobusi- 
ukas su trimis smogikais ir lavonu skamba 
gana įtikinamai. Kūdra, miško įduba, 
tankus gervuogynas. Laukinėje Naujojo 
Hampšyro gamtoje gausu vietų, tinkamų 
pradanginti automobilį. Bet pasisavintos 
lėšos? Kaip staiga be pėdsako galėjo prad- 
ingti skirtingose  fiktyviose banko 
sąskaitose sukaupti vienuolika milijonų 
dolerių? 

— Kevinai, — kreipėsi jis. 

Kitoje kabineto pusėje, kur buvo pildomi 
popieriai, kyštelėjo Kevino galva. 

— Ką? 

— Tu protingas vyras. Jei turėtum 
vienuolika milijonų dolerių, ką su jais 
darytum? 

— Prikimščiau čiužinį, — nedelsdamas 
atsakė jų komandos Proto Bokštas. — 
Patalų nereikia deklaruoti. O išvis 

geriausia, kad jie negali liudyti teisme tavo 
nenaudai. 

— Bet prieš savaitę lėšos buvo Baham- 
ose, — paprieštaravo Vajatas. — Tikrose 
banko sąskaitose. Taip sakė Ruta Čan. 
Nuskridusi „atvogti“ pinigų, ji rado ten 
daugiau sąskaitų nei įsivaizdavo. 

Šie žodžiai įžiebė dar vieną mintį. 

— Kevinai, kuo sunkiau patikėti? Kad 
įmanoma šešiolika metų nepastebėtam 
grobstyti stambios korporacijos lėšas? Ar 
kad galima pavogti pinigus, nė karto 
nepalietus nė cento? 

Tai Keviną suintrigavo. Jis atsiplėšė nuo 
savo dokumentų šūsnies ir prisiartino. 

— Vadinasi, tam žmogui pinigų dar 
nereikėjo. Ne narkomanas ir ne lošėjas, 
maitinantis pinigais savo priklausomybę. 
Greičiau nepatenkintas darbuotojas, kaupi- 
antis juodai dienai. 

Kevinas iškėlė įdomią mintį. Dažniausiai 
lėšos grobstomos dėl vienokio ar kitokio 
motyvo: priklausomybės, persekiojančių 
neapmokėtų sąskaitų už medicinines pa- 
slaugas, gal dėl alimentų ir/arba vaiko 
išlaikymo, kuris tuština to žmogaus banko 
sąskaitą. Bet lėšas paprastai grobsto finan- 
sus puikiai išmanantys ir autoritetingi 
įmonės darbuotojai. Vadinasi, tokie 
žmonės yra protingi, gerbiami ir jais pas- 
itikima. Dauguma jų nepasuka į šešėlį 
neturėdami kokio nors svarbaus motyvo. 

— Taigi, kalbame apie kantrų žmogų. 
Neturintį skubaus sprendimo 
reikalaujančių finansinių rūpesčių. Jis arba 
ji pirmąją fiktyvią įmonę įkūrė apytikriai 
prieš šešiolika metų, — garsiai priminė Va- 
jatas. — Tuomet, galbūt nesusidūręs su 
jokiomis pasekmėmis, paprasčiausiai tęsė, 
ką pradėjęs. Metai prie metų, jau dveji, 
tada penkeri, dešimt, penkiolika... savinosi 

pinigus visada nedidelėmis sumomis, 
tokiomis, kad niekas nepastebėtų. Labai 
disciplinuotas. Kone virtuozas. 

Vajatas pamėgino ištarti šį žodį ir jam 
patiko. 

— Kalbame apie žmogų, kuris greičiausi- 
ai kažkuriuo metu ėmė grobstyti vien dėl 
grobstymo. Tai buvo jo arba jos asmeninė 
paslaptėlė, verčianti kikenti sau į delną per 
valdybos posėdžius ar panašiai. Klasikinis 
„o kad jūs žinotumėte“ atvejis. 

— Žinoma, visi geri dalykai kada nors 
baigiasi. Šiuo atveju tai įvyko rugpjūtį, kai 
visiškai atsitiktinai Ruta Čan pastebėjo 
pirmąjį fiktyvų pardavėją. Dar truputį 
pasikapsčiusi, ji viską sudėliojo į savo vi- 
etas, o tada, prieš keturias savaites, apie 
aferą papasakojo Džastinui. 

Kevinas susiraukė. 

— Apie dingusius pinigus Džastinas 
žinojo visas keturias savaites. 


894/974 
— Ir taip, ir ne, — nepastebimai patik- 
slino Vajatas. — Tuo metu Čan manė, kad 
bendra pasisavintų pinigų suma yra tik 
keturi šimtai tūkstančių, o šimtų milijonų 
vertai įmonei tai labiau erzinanti, o ne 
gąsdinanti suma. Tiesą sakant, Džastinas 
nutarė, kad tai per menka suma kreiptis į 
policiją, ir sugalvojo planą, kaip „atvogti“ 
savo pinigus. Jis išsiuntė Rutą Čan į Ba- 
hamas, kad ši uždarytų fiktyvias sąskaitas, 
bet pinigai buvo pervesti kitur dieną iki jai 
atvykstant. 
— Tai kada Džastinas sužinojo apie žalos 
mastą? — paklausė Kevinas. 


— Jis... nesužinojo, — sumurmėjo Va- 
jatas, jo mintims įgaunant pagreitį. 
— A? 


— Jis nesužinojo. Čan paskambino jam 
penktadienį po pietų. Pasakė, kad toji 
sąskaita jau uždaryta, bet apie nieką kitą 
neužsiminė. Ji tik paprašė daugiau laiko. 

Tada... vos po kelių valandų Džastiną ir jo 
šeimą pagrobė iš jų pačių namų. 

Kevinas spoksojo į jį. 

— Kad užmaskuotų grobstymą, — 
pareiškė Proto Bokštas, tarsi tai turėjo būti 
akivaizdu. — Kad Džastinas niekada ne- 
sužinotų apie visus vienuolika milijonų, 
pasisavintų iš jo šeimos įmonės. 

— Galbūt. 

Garsiai prisiminus įvykių seką, Kevino 
žodžiai skambėjo įtikinamai. Ruta Čan 
pastebėjo, kad grobstymo mastai iš tiesų 
dvidešimčia kartų didesni, nei jie įtarė, o po 
kelių valandų Džastinas buvo pagrobtas... 
Policijos tyrime atsitiktinumų nebūna. 
Vadinasi, šie du įvykiai turėjo būti susiję. 
Bet vis dėlto. Bet vis dėlto... 

— Ruta Čan! — staiga pareiškė Kevinas. 
— Ji savinosi pinigus ir suorganizavo 
Džastino pagrobimą, kad nuslėptų savo 
pačios nusikaltimą. Negana to, jos netgi 

nėra šalyje, o tai reiškia, kad Ruta Čan turi 
tobulą alibi. 

Vajatas susiraukė. 

— Be Rutos Čan mes net nebūtume 
sužinoję, kad šešiolika metų buvo 
pateikiamos fiktyvios sąskaitos. Nuo kada 
vagis skundžia vagį? 

— Kad išvengtų įtarimų? — mėgino spėti 
Kevinas. 

Vajatas užvertė akis ir papurtė galvą. 

— Kas žinojo? — paklausė jis ūmai. — 
Štai ką reikia nustatyti. Kas žinojo, kad 
Ruta Čan aptiko fiktyvius pardavėjus? Kas 
žinojo, kad penktadienio rytą Ruta Čan bus 
Bahamose, ir spėjo uždaryti pirmąją 
sąskaitą? Kas turėjo informacijos, kad 
spėtų pervesti pinigus viena diena ank- 
sčiau, kad sustyguotų savo reikalus... 

Staiga Vajatas išpūtė akis. 

— Ruta Čan kažkam pasakė, — ėmė 
dėstyti Kevinas. — Arba Džastinas. 

Kažkam, kuo jie pasitikėjo, bet, akivaizdu, 
geriau būtų nepasitikėję. 

— Arba ji niekam nepasakė. Juk ji net 
Džastinui nenorėjo apie tai pranešti. Kol 
neatliko visų namų darbų. Ruta Čan yra 
kruopšti, apdairi. Mes to nesuvokėme. Mes 
nekreipėme į tai didelio dėmesio. Ruta Čan 
negalėjo prasitarti, prasitarė Džastinas. Šū- 
das, man reikia paskambinti! 

Ešlinai visgi nepavyko nueiti iki mie- 
gamojo. Nors pastarąsias kelias dienas ji 
desperatiškai troško miegoti savo lovoje, 
vos išslinkusi iš dušo, dar šlapiais plaukais, 
apsivilko marškinėlius ir užmigo čia pat ant 
svetainės sofos. 

Kol ji maudėsi duše, aš kalbėjausi tele- 
fonu. Šnekėjau su Tesa Leoni, kuri buvo 
malonesnė ir švelnesnė, nei aš tikėjausi. Ji 
patikino pati asmeniškai išspręsianti situa- 
ciją su Krisu. Savaime suprantama, 
diskretiškai. Ir panaudodama jėgą, kiek 
reikės. Iš jos tono viskas buvo aišku, dėl to 
ji man tik dar labiau ėmė patikti. 

Norėjau pajusti pasitenkinimą. Pateis- 
inti savo apgailėtinos motinos ir išduotos 


899/974 
draugės padėtį. Kiek kartų buvau pasikvi- 
etusi jį į mūsų namus. Ir, žinoma, kažkuri- 
uo metu pasidarė akivaizdu, kad jis 
įsimylėjęs mane kaip mokinukas. Be abejo, 
kai sužinojau apie Džastino romaną, Krisas 
ėmė vis dažniau trintis apie mūsų namus, 
nes greičiausiai norėjo, kad išsiverkčiau 
jam ant peties. 

Tačiau aš nepuoliau į glėbį. Pasirinkau 
skausmą malšinančius vaistus. 

Savo įtūužį liejau prausdamasi po dušu. 
Trinkau plaukus, dar ir dar, ir dar kartą. 
Šampūnas suputoja, aš jį išskalauju, ir vėl, 
ir vėl, ir vėl. Buvo jau vėlu, gal antra 
valanda nakties. Reikėjo baigti praustis ir 
eiti gulti. Užtepiau ant plaukų kondi- 
cionieriaus ir puoliau šveisti odą, taip pat 
beatodairiškai įnirtingai, kaip ką tik trinkau 
galvą. 

Taip norėjau tikėti, kad blogiausia jau 
praeityje, bet iš šįvakar vykusios kvotos 

supratau, jog dabar mus pradės tampyti 
įvairiausios teisėsaugos institucijos. Ryte 
jie sugrįš. Užduos dar daugiau klausimų, 
gal net pareikalaus oficialaus pareiškimo 
apie Ešlinos ir Kriso santykius. Galbūt 
pageidaus atlikti medicininę ekspertizę. Gal 
man jau laikas pagalvoti apie advokatą. 

Kokias teises turėjo pagrobimo ir kitų ži- 
aurių nusikaltimų aukos? Koks teisininkas 
galėjo iškelti bylą suaugusiam vyrui, mie- 
gančiam su paaugle mergaite? Kas bus, jei 
Ešlina nepateiks kaltinimų, nesutiks atsak- 
inėti į klausimus? Ar turėčiau iš jos to 
reikalauti, o gal tolimesnis tardymas tik dar 
labiau traumuotų mano dukrą? 

Tik staiga beskalaudama iš plaukų kon- 
dicionierių aš supratau... 

Mano vyras mirė. 

Dabar aš esu vieniša mama. 

Džastinas... iš jo kruvinos krūtinės styr- 
antis peilis. 


901/974 

Susmukau. Nukritau ant kelių ir delnų, 
atsitrenkdama į plytelėmis klotas grindis, o 
vanduo barbeno man į nugarą, kol pati mė- 
ginau atgauti kvapą. 

Santuokos akimirkos. Kai buvau tikra, 
kad matau savo vyrą. Kai norėjau tikėti, 
kad ir jis mato mane. Pirmasis mūsų 
kartas. Kunigas, skelbiantis mus vyru ir 
žmona. Džastinas, laikantis rankose klyki- 
antį kūdikį. Ir mirštantis mano akyse. 

Jis žvelgė į mane. Žinojo, o gal ir jautė, 
kaip dantyti ašmenys sminga tarp šonkaul- 
ių. Suprato, kad miršta. Tačiau jo žvilgsnis 
nei pyko, nei kaltino, bet greičiau 
apgailestavo. 

„Aš pasiilgsiu mūsų“, — sakė jis. Džasti- 
nas būtų sutikęs skirtis, jei aš būčiau 
norėjusi, bet jis ilgėtųsi mūsų šeimos. 

Ar aš verkiau? Negalėjau pasakyti, nes 
vanduo purškė man į kaklą ir tekėjo per 
veidą. 

Man reikės suplanuoti laidotuves, galvo- 
jau sau, bet kaip surengti laidotuves, kai 
neturi palaikų? Tikriausiai teks laukti, kol 
policija juos suras. Laukti, kol šerifo detek- 
tyvai ir pavaduotojai grąžins man vyrą. Ir 
Ešlinai. Ji norėtų atsisveikinti su tėvu. Ji 
norėtų aiškaus išrišimo, kaip ir aš jo norė- 
jau prieš trisdešimtį metų. 

Nuo šios minties man širdį vėl sugėlė. 
Kad per visą planavimą ir pasiaukojimą 
nesu pasidalijusi su savo vaiku didžiausiu 
savo skausmu. Ji neteko tėvo, kaip ir aš. 
Dabar man teks mano motinos vaidmuo, 
kuri mėgino viską ištempti. Vadinasi, reikės 
kaišyti finansines spragas, nes, kaip 
paaiškėjo, reikalai nebuvo tokie geri. 

O kas, jei neteksime namo, jei reikės 
persikelti į bendrabutį, kas jei Ešlina neg- 
alės mokytis koledže, taps nevykusio savo 
tėvo plano auka, kaip kad aš. 

Negalėjau kvėpuoti. Žiopčiojau, bet į 
plaučius neįtraukiau nė trupučio oro. Tris 
dienas išgyvenau apleistame kalėjime vien 
tam, kad palūžčiau savo duše. 

Tada sąmonės kamputyje sukirbėjo... 
hidrokodonas. Mano tabletės oranžiniame 
buteliuke. Gal jos vis dar apačioje, mano 
rankinėje, ant virtuvės stalo. O jei ne, turiu 
ir kitų slėptuvių — esu moteris, mokanti 
saugoti savo paslaptis. Pusė tuzino tablečių 
užkišta už virtuvės įrankių stalčiaus, dar 
dešimt — mano kelioniniame papuošalų 
maišelyje, keturios ar penkios — krištolinės 
vazos dugne, indaujoje. Beveik du tuzinai 
atsarginių tablečių. 

Atsistojau. Jutau apelsinų skonį, bet 
man buvo vis vien. Išlįsiu iš šito dušo. 
Nusileisiu žemyn, nusiaubsiu pirmą slėp- 
tuvę. Žinoma, tik šįkart. Aš to nusipelniau 
dėl pastarųjų kelių dienų. 

Išskalavau plaukus. 

Nevertėtų to daryti. Pažadėjau Džastinui 
būti stipri dėl mūsų dukros. Kameroje jis 
mane primygtinai spaudė, ko gero, nutuok- 
damas, kad išpirkos perdavimas nepraeis 
sklandžiai, tad jam reikėjo patikinimo, jog 
aš įstengsiu užauginti mūsų dukrą viena. 
Tik dvi tabletes, pagalvojau. Pakanka 
sumažinti įtampą. Man skaudėjo visą kūną, 
reikėjo poilsio. Pailsėjusi būčiau geresnė 
mama. 

Svarsčiau, ar kaip tik taip jautėsi mano 
mama, prisimenu, kaip pasikeisdavo jos 
veidas, kai pamatydavo pakelį cigarečių. 
Žinodama, kad jai nederėtų. Tačiau jus- 
dama pečius slegiantį pasaulio sunkumą, 
vienišos motinos naštą. Ji taip sunkiai 
dirbo. Taigi nusipelnė bent nedidelio 
malonumo. 

Džastinas žuvo už mane. 

Gal ir man reikėtų pasiryžti dėl jo atsi- 
sakyti vikodino? 

Užsukau vandenį. 

Vieną tabletę... vieną. Kad padėtų 
ištverti abstinenciją. Tai būtų protinga. 

Reikėtų. 

Nederėtų. 

Išgersiu. 

Atsisakysiu. 

Atidariau dušo duris, siekiau 
rankšluosčio. 

Bet vonioje pastebėjau vyrą. 


Jį atpažinti prireikė geros akimirkos. Gal 
net visos minutės, kol stovėjau už stiklinės 
sienos, 0 nuo nuogo kūno varvėjo vanduo. 
Tada jis gašliai nužvelgė mane, ir aš supra- 
tau. Akys buvo kitos spalvos — tamsiai 
rudos, o ne klaikiai mėlynos. O kaip šach- 
matų lenta dažyti plaukai nuskusti, žvilgėjo 
glotnus kiaušas. Galiausiai jis vilkėjo ne 

juodą kareivišką uniformą, o prašmatnius 
europietiškus drabužius. 

Tačiau jo veidas, piktas, negailestingas 
vyro veidas nepasikeitė nė trupučio, ką ir 
kalbėti apie šviežią mėlynę virš kairiosios 
akies, kurią vos prieš kelias valandas mano 
dukra jam įtaisė radijo ryšio stotele. 

Čiupau rankšluostį ir iškėliau jį priešais 
save. Vargu ar jis galėjo mane apsaugoti, 
nes stovėjau savo duše, užspeista mano 
vyro žudiko. 

— Pasiilgai manęs? — nutęsė Mikas. 

Vyras atsišliejo į durų staktą, ir jo stam- 
būs pečiai visiškai užstojo išėjimą. Jis 
žinojo, kad aš neturiu kur pasprukti, 
neturiu ko griebtis. Atrodė patenkintas, kad 
gali pasimėgauti šia akimirka. 

— Kaip?.. — kad tai ištarčiau, turėjau ap- 
silaižyti lūpas. 

Gerklė išdžiūvo, mintis ginė mintį. 
Ešlina miega apačioje ant sofos. Maldauju, 
tegul ji dar nepabunda. 

Tada prisiminiau: ji prašė ginklo. Kodėl 
nenuėjau iki ginklų seifo rūsyje? Kodėl 
pirmiausia pasukau į dušą, o ne paimti 
ginklą? 

— Bet aš juk pakeičiau signalizacijos 
kodus... 

— Mes turime savo pagrindinį kodą. 
Norėdama pakeisti, turėtum jį žinoti, bet tu 
apie tai nieko nenutuoki. Mano informacija 
geresnė nei tavo, — jis sukrizeno iš 
juokelio, kurį tik pats vienas ir suprato. — 
Tai vadinama ironija, mažute. 

— Namą stebi policija, — pamėginau 
gąsdinti. 

— Aha. Du patruliai, vienas prieky, kitas 
gale. Keičiasi nevienodais intervalais. Bet 
tai ne bėda, nes man prireikė tik šešias- 
dešimties sekundžių, kad spėčiau suvesti 

savo kodą, atidaryti galines garažo duris ir 
vėl jas uždaryti. Policininkai grįžta prie 
saugiai atrodančio namo, ir visi laimingi. 

— Klysti. Bet kurią akimirką turi atvaži- 
uoti du detektyvai. Yra naujų žinių apie 
bylą. Dėl to ir maudžiausi, norėdama 
pasiruošti pokalbiui. 

Jis sustingo, pavertė galvą į šoną, 
nužiūurinėdamas mane. Praėjo vienas 
sekundė, kita. 

— Blefuoji, — rėžė jis. — Bet neblogas 
mėginimas. Manyčiau, aš to vertas. 

Tada Mikas puolė. Taip vikriai, kad net 
nespėjau aiktelėti. Norėjau atšokti atgal, į 
stiklinę dušo kabiną, bet tik būčiau pap- 
uolusi į spąstus, be to, nė akimirką 
nepagalvojau, kad kietos dušo plytelės ap- 
gins mane nuo to, ką jis ketina daryti. 

Kirtau rankšluosčiu. Pataikiau jam į 
veidą, tikėkimės, į mėlynę, nes buvau ap- 
dovanota jo spigiu klyksmu. Vėl sušėriau 

rankšluosčiu, tik šįkart įsibrovėlis pačiupo 
jo galą ir timptelėjo mane į save. 

Aš paleidau savąjį galą ir staiga, 
praradęs pusiausvyrą, jis nusvirduliavo at- 
bulomis. Aš nėriau durų link, mosuodama 
alkūnėmis, stengdamasi vėl užvožti Mikui į 
galvą. 

Jis sučiupo mane per juosmenį, bet 
drėgna oda išslydo iš pirštų. Buvau laisva, 
skuodžiau per didįjį miegamąjį, už savęs 
versdama daiktus. 

Nežinojau, kur bėgti, ką daryti. Nuojauta 
ginė žemyn, į apatinį vestibiulį. Lauke buvo 
policija. Man nerūpėjo, kad esu visiškai 
nuoga. Jei tik pavyktų nusigauti iki 
priekinių durų, ištrūkti į gatvę... 

Svetainėje miega Ešlina. Negalėjau pal- 
ikti jos vienos. 

Išgirdau dunksinčių žingsnių griausmą. 
Tyliai kūktelėjau, mėgindama paspartinti 
žingsnį, greičiau, greičiau, greičiau... Ar 

šiandien aš jau nedalyvavau tokiose gaud- 
ynėse? Argi jų nepralaimėjau? 

Pasukau už kampo į apatinę laiptų 
aikštelę. Pažvelgiau aukštyn. Akyse 
šmėstelėjo  Džastino veidas. Sustingęs. 
Rimtas. Ryžtingas. Pala, tai ne Džastinas, o 
Ešlina. Mano dukra, Ešlina... 

— Pasilenk, — tvirtai tarė ji. 

Aš pasilenkiau, ir ji abiem rankomis 
švystelėjo savo tėvo golfo lazda tiesiai į be- 
sileidžiantį Miką. 

Jis užkriokė, paskutinę akimirką pas- 
isuko ir gavo smūgį į petį. Tada baubdamas 
iš skausmo išplėšė lazdą iš virpančių mano 
dukros rankų ir užsimojo sau virš galvos. 

Aš puoliau ant jo, sugriebiau per kelius, 
nes jis stovėjo ant antrojo laiptelio. 

Netekęs pusiausvyros, Mikas susvyravo 
ir paleido lazdą, kad galėtų įsikibti į 
turėklą. 

Mudvi su Ešlina vėl pasileidom bėgti. 
Priekinės durys nepadės. Per daug spynų, 
per mažai laiko. Genamos kažkokio 
pirmykščio instinkto, pasukom į virtuvę — 
erdvę, kurioje daugiausia improvizuotų 
ginklų. 

Kažkur buvau skaičiusi, kad moterims 
niekada nederėtų griebtis peilių. Mus per 
lengva nurungti, o tada peilis panaudoja- 
mas prieš mus. Geriau populiarioji kep- 
tuvė, nereikalaujanti ypatingų įgūdžių, ja 
galima paprasčiausiai gerai  užvožti 
priešininkui per kiaušą. 

Turėjau savo mamos keptuvę. Jau rausi- 
ausi apatinėje spintelėje, kai Ešlina 
klyktelėjo. 

Ji sustojo prie pagrindinio darbastalio, 
čiupo mano rankinę ir sviedė. Bet Mikas be 
vargo išsisuko ir laikė sugniaužęs jos per 
didelių marškinėlių kraštą. Mano dukra 
neketino pasiduoti be kovos. Ji mosavo 

alkūnėmis, trypė basomis kojomis, kaip 
paklaikusi klykė. 

O aš iš pustrečio metro atstumo aiškiai 
mačiau, kad Mikas mėgaujasi kiekviena 
akimirka. 

Spintelėje ranka užčiuopiau tai, ko 
ieškojau.  Sugniaužiau sunkios keptuvės 
rankeną ir ją ištraukiau, lėtai išsitiesiau ir 
ėmiau artintis prie nekenčiamo vyro. 

Jis akimis bėgiojo mano vis dar nuogu 
kūnu. 

Tada lyg šiukšlę Mikas nusviedė mano 
dukrą ant darbastalio ir pasisuko į mane. 

— Iš kur sužinojai? — nutęsė jis — Man 
visada patiko šiurkštūs žaidimai. 

Ešlina stipriai rėžėsi į darbastalį: ji 
trinktelėjo galva į granito plokštę. Akies 
kampučiu stebėjau, kaip suglebusi dukra 
nuslysta ant grindų. 

Nežiūrėk. Nesiblaškyk. Vienas 
priešininkas. Viena proga jį įveikti. 

Mikas puolė. 

Per anksti, per greitai, pagalvojau aš ir, 
užuot užsimojusi keptuve, pašokau, o Mi- 
kas, apsigavęs nusuko kairėn. Aš nėriau iš 
virtuvės, toliau nuo sąmonės praradusios 
dukros, į svetainę. Jei man pavyktų apver- 
sti lempą, pro langą pasimatytų sam- 
brūzdis, galbūt pravažiuojantis patrulis 
pastebėtų. Ir uniformuotas pareigūnas 
užeitų patikrinti. 

Mikas judėjo. Šoktelėjo dešinėn, tada 
kairėn, pasilenkęs nėrė priekin. Jo sukinėji- 
masis ir lankstymasis susuko man galvą. Į 
viršų, žemyn, dešinėn, kairėn. Pakėliau 
keptuvę aukštyn, mėginau pasiruošti bet 
kam, viskam, o tada jis staiga puolė žemyn, 
čiupo mane už juosmens, ir abu nugri- 
uvome ant grindų. 

Aš stipriai vožiausi, pirštais vis dar gni- 
aužiau keptuvės rankeną. Trinktelėjau jam 
per galvą, kaliau, kaliau, kaliau. Tik Mikas 

panaudojo mano gudrybę prieš mane pačią. 
Jis buvo per arti. Negalėjau užsimoti visa 
jėga, kad jį stipriai sužaločiau. Užpuolikas 
įgrūdo savo veidą man tarp nuogų krūtų, 
bergždžiai jį trankydama, girdėjau, kaip jis 
juokiasi man į krūtinę. 

— Teisingai, kovok, kovok, kovok! 

Man nepavyks laimėti. Jis per stiprus, 
per stambus, puikiai treniruotas. Mano 
didžiausios pastangos kėlė jam juoką. 

Staiga jis ištiesė ranką ir traiškydamas 
sugniaužė man riešą. Aš surikau. Mano 
keptuvė nukrito ant grindų. 

Viskas baigta. 

Jis atsistojo, suėmė mane per pečius ir 
pakėlė ant kojų. Iš taip arti mačiau, kad jo 
rudos akys lygiai tokios pat paklaikusios, 
kaip ir mėlynos. Mikas tuo mėgavosi. 
Gardžiavosi kiekviena akimirka, net veidas 
švytėjo nuo atsivėrusių galimybių. 

Staiga už jo atsivėrė rūsio durys — tam- 
sūs nasrai, juose pasirodė įspūdingai stam- 
bus vyras, jis be garso įžengė į mano vir- 
tuvę, glausdamas prie lūpų pirštą. Z. Tik be 
žalios kobros tatuiruotės ir juodos kariškos 
aprangos. 

Aš nejudėjau. Neišleidau nė garselio. 
Stovėjau visiškai suglumusi, skaudamu 
riešu, sumaigytais pečiais, o Z ramiai žengė 
į priekį, pakėlė .22 kalibro pistoletą ir visai 
iš arti šovė Mikui į galvą. 

Mikas nukrito ant šono. 

Z atsistojo prie savo vyruko ir iššovė dar 
du kartus. 

Tada galų gale mano namai vėl 
nuščiuvo. 


Z įdavė man ginklą, suėmė rankeną 
mano dešine ranka. 

— Kaimynai paskambins dėl pasigir- 
dusių šūvių, — pareiškė jis aiškiai. — Poli- 
cija atvyks akimirksniu. 

Jis ištiesė ranką už manęs, nutraukė nuo 
sofos apklotą ir apgobė man pečius. 

— Manęs čia nebuvo. Tu jį įveikei. 
Šaunuolė. 

— Tu jį nužudei. 

— Jis sutiko su užduoties sąlygomis: tu 
ir Ešlina — neliečiamos. Jis dukart sulaužė 
taisykles. Mūsų profesijoje pražangos susil- 
aukia pasekmių. 

— Tu... žinojai, kad jis sugrįš? 

— Įtariau. 

— Nesuprantu.  Džastiną nužudyti 
galima, o Ešlinos ir manęs — ne? 

— Susitarimo sąlygos, — pakartojo Z. Jis 
turėjo suglamžytą popieriaus skiautę. Tada 
įspaudė ją man į delną sakydamas: — 
Radaras paprašė perduoti tau. Niekam 

nerodyk. Ir jis, ko gero, bus naudingas tik 
ateinančias dvylika valandų. 

Z apsisuko ir patraukė rūsio durų link. 

— Palauk. 

Jis nestabtelėjo. 

— Noriu sužinoti pagrindinį kodą, — 
vėptelėjau. — Kodą, kuriuo pasinaudoję 
įeinate į mano namus. 

Jis nestabtelėjo. 

Z ėjo lauk. Lyg niekur nieko. Atvyksta, 
apsižvalgo, nugali. Man sukilo pyktis. Ir 
įniršis, kad visada jaučiuosi tokia bejėgė. 
Paskutinę akimirką man dingtelėjo, kad aš 
nebe kalėjime ir kad esu toli gražu ne 
bejėgė. 

Pakėliau .22 kalibro pistoletą, kurį man 
įdavė pats Z, ir nusitaikiau jam į pakaušį. 

— Palauk, sakau, palauk! 

Galiausiai Z stabtelėjo, kiek atsigręžė. 

— Tavo dukrai greičiausiai reikia medi- 
cininės pagalbos, — pasakė jis. 

— Man nusibodo būti marionete! 

Jis atsakė kaip visad ramiu balsu: 

— Tai paspausk gaiduką. 

Mano rankos drebėjo. Pastebėjau, kad 
dreba ir visas kūnas. Ir staiga dingo nuo- 
vargis. Pajutau įniršį. Dėl šio vyro, dėl įs- 
iveržimo į mano namus, dėl mano šeimos 
ardymo. Dėl savęs pačios, nes, kaip Dievą 
myliu, jau buvau pasirengusi praryti tą 
pirmąją tabletę. Bet labiausiai, žiauriausiai 
siutau ant Džastino, nes jis ėmė ir žuvo, o 
aš jį vis vien myliu ir vis vien nekenčiu, tai 
kaip man reikės gyventi varstomai tokių 
prieštaringų jausmų. Kada galėsiu pradėti 
iš naujo. 

Z kantriai žiūrėjo, savo mina kone 
tikrino mane. Aš nesukelsiu jam jokių 
rūpesčių. Anot jo, aš ne tokia. 

Aš nuspaudžiau gaiduką. 

Spragtelėjo tuščias ginklas. Žinoma, 
visagalis Z visados vienu žingsniu priekyje. 

Jis užtaisė ginklą lygiai trimis kulkomis, 
suvarė visas tris Mikui į galvą, o tada bever- 
tį ginklą atidavė man. Tikėjausi, kad jis 
pašaipiai šyptelės. 

Bet Ztik pasakė: 

— Džiaugiuosi. Sveikinu žengus pirmą 
žingsnį susigrąžinant savo gyvenimą. 

Tada jis dingo. 

Pirmiausia puoliau prie pamažu sąmonę 
atgaunančios dukros. Tada susiradau tele- 
foną, surinkau pagalbos numerį ir išk- 
viečiau policiją bei greitąją pagalbą. Gali- 
ausiai užlipau į viršų ir susiradau chalatą, 
vis dar dešinėje rankoje laikydama ginklą, 
pakišau Radaro popieriaus skiautę po 
pagalve ir pasiruošiau viskam, kas nutiks 
vėliau. 

Vajatui prireikė trijų bandymų susisiekti 
su Tesa Leoni. Jau buvo ketvirta valanda 
ryto, bet tai neturėjo beveik jokios 
reikšmės. Genamas adrenalino ir žinojimo, 
kas, ką, kada, kur, kodėl ir kaip, jis jau kirto 
savo tarnybiniu automobiliu valstijos sieną, 
važiavo Bostono link. 

— Tai ne Kriso Lopeso darbas, — 
pareiškė jis be jokių įžangų, kai Tesa 
pagaliau atsiliepė mobiliuoju telefonu. 

— Negali būti. Aš įrėmiau jam į galvą 
ginklą — pala, to iš manęs tu negirdėjai — 
ir jis vis vien tikino esąs nekaltas. 

— Aš niekad nieko negirdėjau ir jis to 
nepadarė. 

— Jis miegojo su Ešlina, — informavo jį 
Tesa. — Nors Lopesas pageidauja, kad 
byloje būtų įrašyta, jog tai ji naudojosi 
juo... 
— Ar tik nepasakysi, kad tada jį nušovei? 

— Prašyčiau, kulkos per brangios, kad 
švaistytum jas tokiems tipams. 

— Tai jau tikrai. 

— Tačiau mes įdomiai pasišnekėjome 
apie tai, kas turėjo geriausią prieigą prie 
Džastino Denbio, kad galėtų parengti 
susidorojimo planą su juo ir jo šeima. 

— Keista, mudu su Kevinu taip pat ką tik 
apie tai kalbėjomės. 

— Galima sakyti, kad kol tu kalbėjai su 
Kevinu, o aš — su Lopesu, kai kas ėmėsi 
veiksmų. Vienas pagrobėjų sugrįžo, įsilaužė 
į Denbių namus ir užpuolė Libę su Ešlina, 
greičiausiai nusiteikęs imtis nebaigtų 
darbų. 

Vajatas buvo beišsukąs į 93-iąjį greitkelį, 
Pietų kryptimi. Jis staigiai pasuko vairą į 
dešinę. 

— Ką? 

— Taigi. Libė sakė, kad jo vardas Mikas. 
Bostono policijos departamentas dabar 
tikrina jo pirštų atspaudus, kad galėtų 
nustatyti tikrąją tapatybę. Atrodo, tas 
niekšas griežė ant jos dantį visą pagrobimo 
laiką, bet jam trukdė gaujos vadas Z. Ką gi, 
užduočiai pasibaigus, Z dingus, Mikas nus- 
prendė įvykdyti savo senus kėslus. Jis 
įsigavo į namą, pasinaudojęs specialiu kodu 
— tavo žiniai, jis nutaikė laiką, kai šalia 
nebuvo Bostono policijos patrulių auto- 
mobilių — o tada užklupo Libę didžiojoje 
vonioje. Ji pasipriešino, o netrukus į kovą 
įsitraukė Ešlina: jam teko neblogai pas- 
ivaikyti jas abi po visą namą, kol galiausiai 
Libė pasičiupo prie sofos paliktą užtaisytą 
dvidešimt antro kalibro pistoletą... 

— Ji laikė svetainėje užtaisytą ginklą? 

Vajatas nenumanė, ar turėtų jausti 
nuostabą ar pagarbą. Jis prisiminė kalbas 
apie Denbio šaudymo įgūdžius. Bet vis 
dėlto paliktas užtaisytas ginklas šeimos 
namuose bylojo apie agresyvumą. 

— Turint omeny, ką joms teko ištverti, — 
atsakė Tesa, — jau neminint tikrai ne vieną 
specialiosios agentės Adams pamokslą, kad 
tie trys vyrai dar sukinėjasi laisvėje... 

— Sutinku. 

— Libė nušovė Miką. Tris kartus, į kairį 
smilkinį, iš visai arti. Profesionalus darbas. 

Vajatui Tesos žodžiai nuskambėjo 
keistai. 

— Ką tai reiškia? 

— Reiškia, kad ant ginklo pilna jos pirštų 
atspaudų, bet įdomiausia, kad ant pirštų 
neaptikta parako pėdsakų. 

— Ji iššovė tris šūvius, ir ant rankų ne- 
liko parako? 

— Ji tikina, kad prieš paskambindama 
policijai nusiplovė rankas. 

— Visų pėdsakų nusiplauti beveik 
neįmanoma. 

— Man to tikrai nereikia priminti. 
Tačiau ji savo pasakojimo nekeičia. 

— O Ešlinos rankos buvo tikrintos? Gal 
ji mėgina išsukti dukrą. 

— Jos dukra buvo sumurgdyta į granito 
stalviršį ir dar neatsigavo nuo smegenų 
sukrėtimo. Bet, taip, Bostono policijos de- 
partamentas paėmė mėginius nuo Ešlinos 
rankų. Nieko. 

— Namuose buvo tik tos dvi moterys? — 
paklausė Vajatas. 

— Taigi. 

Tesos intonacija buvo iškalbinga. Labai 
tikėtina, kad ne Libė nušovė kareivį Miką. 
Tačiau ji pajuto būtinybę prisiimti at- 
sakomybę. O jei tai buvo ne dukra... 

Vajatas giliai įkvėpė ir pareiškė: 

— Manau, kad pats Džastinas Denbis 
grobstė savo įmonės turtą. Neva skyrybų 
atvejui skirtam fondui. Tik po šešiolikos 
metų jis apie tai prasitarė. Manau, savo 
meilužei Ketrinai Čapman, kuri pamatė 
Rutos Čan kelionių maršrutą. Ketrina 
ėmėsi veiksmų, reikalingų fondo per- 
laidoms, Čan dar nė nespėjus nusileisti Ba- 
hamose. Tada užsakė Džastino ir jo šeimos 
pagrobimą, kad galėtų pasilikti tuos 
vienuolika milijonų sau. 

— Manau, tu iš dalies teisus, — sutiko 
Tesa Leoni. — Manau, Džastinas Denbis 
išties grobstė savo bendrovės lėšas. Taip 
pat manau, kad jis yra gyvas. 


— Kas dar buvo ganėtinai artimas? — 
netrukus paklausė Tesa. — Mes ieškome 
žmogaus, dirbusio Denbio įmonėje bent 
šešiolika metų ir žinojusio Denbių namų 

smulkmenas: apsaugos kodą, kambarių 
išdėstymą, šeimos narių dienotvarkę. 
Žmogaus, galinčio pažinoti buvusius spe- 
cialiųjų pajėgų karius, samdomus ap- 
sauginius, kurie, kaip mes jau išsi- 
aiškinome, yra neatsiejama statybų verslo 
dalis. Jau nekalbant apie tai, kad jis turėtų 
būti ganėtinai protingas sukurti tokį planą 
ir ganėtinai drąsus jį įgyvendinti. Mano 
galva, tai Džastinas Denbis, Džastinas Den- 
bis, Džastinas Denbis. 

Vajatas nesiginčijo. Tesa garsiai išsakė 
tai, kas jam ir pačiam buvo beveik 
dingtelėję. 

— Pagrobėjai šiukštu neturėjo nuskri- 
austi Libės ir Ešlinos, — sumurmėjo jis 
telefonu. — Dėl to už Libės puolimą Mikas 
ir buvo purtomas elektrošoku. Greičiausiai 
tokie buvo Džastino nurodymai. Vyrui ner- 
ūpėjo, kad jo žmona ir dukra nukentės. Jis 
tik nenorėjo, kad jos būtų sužalotos. 

— Bet jam jų reikėjo, — paprieštaravo 
Tesa. — Jeigu būtų inscenizavęs tik savo 
pagrobimą, savo mirtį, tai būtų sukėlę įtar- 
imų. Dėl to Džastino planui „Pradėk gyven- 
imą iš naujo“ reikėjo, kad iš namų būtų 
pagrobta ir kalinama visa šeima. Libė ir 
Ešlina tapo liudininkėmis — du žmonės, 
kurie galėjo prisiekti savo akimis matę, 
kaip jis miršta. 
— Peilio dūris į krūtinę. Nesunku 
suvaidinti su kraujo maišeliu. O kūno mes 
vis dar neradome. 


— Taigi. 
— Manau, Džastinas buvo jai neištiki- 
mas, — ūmai tarė Vajatas. — Tai tik 


spėlionės, bet pinigus grobstyti pradėta 
prieš šešiolika metų. Įtariu, kad tokį elgesį 
paskatino pirmoji Džastino neištikimybė. 
Daugmaž tuo metu Libė turėjo lauktis Ešli- 
nos. Tai įtemptas metas visose santuokose. 
Vyrai palinksta į stikliuką, nuseka tėvo 

pėdomis ar panašiai. Tačiau tą akimirką 
Džastinas suvokė esąs tikras savo tėvo 
sūnus — turintis neištikimybės negalią. Jis 
ėmė nerimauti, nes Libė galbūt nebuvo 
tokia, kaip jo motina — akis užmerkianti 
moteris. Jeigu Libė būtų jį palikusi, su juo 
išsiskyrusi... 

— Penkiasdešimt procentų viso asmen- 
inio turto, — užbaigė Tesa. 

— Dėl to Džastinas liovėsi savintis 
pinigus iš savo verslo ir įsigijo namą 
įmonės vardu. Tačiau tai reiškė, kad jis 
neturi pinigų. Taigi, jis įkūrė lengvatinio 
apmokestinimo bendrovę užsienyje. Kodėl 
ne? Denbio nuomone, šiaip ar taip, juk tai 
jo pinigai. Tačiau jokia korporacija nėra ap- 
saugota nuo audito, tad, žinoma, jis neg- 
alėjo tiesiog paprašyti savo buhalterio 
išrašyti jam čekį. Džastinui reikėjo netikro 
tiekėjo, apmokestinti savo paties įmonę, o 
tada susižerti pinigus. Gan nedideles 

sumas, kad liktų nepastebėtas, bet ir ganėt- 
inai dideles, kad nusiramintų. Tiesą sakant, 
genialu. 

— Tik štai Libė nieko nesužinojo, — 
pratęsė mintį Tesa. — Tą romaną jis suge- 
bėjo nuslėpti, o žmona pagimdė. Gali būti, 
kad jie ketino laimingai gyventi per amžius 
amžinuosius, bet tada Džastinas sutiko kitą 
merginą... 

— Dėl to jis vėl pradėjo išrašinėti 
netikras sąskaitas savo įmonei... 

— Ir tęsė beprotišką dvigubą mylinčio ir 
svetimaujančio vyro bei puikaus ir turtą 
grobstančio viršininko gyvenimą. 

— Taip jau būna, — atsakė Vajatas. 

Tikra tiesa. Kai įvykdomas nusikaltimas, 
nekalti žmonės visados stebisi ir aikčioja, 
kaip jis galėjo, kaip ji galėjo, kodėl niekas 
nieko neįtarė. Taip būna, nes nekalti 
žmonės turi sąžinę. O kalti, tokie kaip 
Džastinas Denbis, neturi. 

— Šešiolika metų, — sumurmėjo Tesa. — 
Tada galiausiai yla išlindo iš maišo. Libė 
sužinojo apie paskutinę Džastino moterį, o 
jis ėmė kurpti pasprukimo planą. Tai išties 
ironiška, žinant, kad Libė neketino jo 
palikti. 

— Nemanau, kad jam tai rūpėjo, — 
atšovė Vajatas. — Kur tu esi? 

— Denbio įmonės pastate, ieškau 
Džastino. 

— Jo ten nėra. 

— Kadangi čia esu, vaikštinėju po kabin- 
etus, jau ir pati tai supratau. Turiu 
klausimą: iš kur tu, kalbėdamas telefonu, 
tai sužinojai? 

— Nes Libė nesiruošė palikti Džastino. 
Pati girdėjai, ką ji pasakė: jie stengėsi iš- 
saugoti santuoką. Vadinasi... 

Vajatas nutylėjo sakinio pabaigą. Tesa 
pagaliau ir pati suprato, kas iš tikrųjų vyko. 

— Taigi jis ketino ją palikti. 

— O kodėl vyras palieka aštuoniolika 
metų saugotą šeimą? — paklausė Vajatas. 

— Šūdas. Jis mano, kad myli Ketriną 
Čapman. 

— O tai reiškia... 

— Jis slepiasi Ketrinos Čapman namu- 
ose. Greičiausiai mėgina užrišti visus galus 
prieš pat rytinį skrydį į kokį egzotišką 
kraštą. 

Vajatas tarė: 

— Kas paskutinis, tas moka už 
vakarienę. 

— Tik nereikia. Aš jau mieste. 

— Taip, bet aš irgi jau mieste. 


Ketrina Čapman gyveno Matapano ra- 
jone. Pas savo motiną triaukščiame 
baltame name. Tesa turėjo jos adresą, nes 
gavo jį iš Kriso Lopeso. Kita vertus, Vajatas 
galėjo pasiklausti policijos dispečerio, 

pasinaudoti automobilio įranga ir GPS sis- 
tema — tik taip būtų galima paaiškinti fak- 
tą, kad jam pavyko atvažiuoti keliomis 
sekundėmis anksčiau už ją. Tesai tiesiogine 
prasme teko jį apvažiuoti, kai Vajatas 
statėsi tarnybinį automobilį prie gatvės už 
keturių kvartalų, kad nepabaidytų Ketrinos 
Čapman ar Džastino Denbio. 

Vajatas jai linksmai pamojo. Tesa užver- 
tė akis ir nuvažiavo tolyn ieškoti stovėjimo 
vietos. Tokie buvo kasdieniai Bostono 
džiaugsmai. 

Už dviejų kvartalų ji pasistatė auto- 
mobilį ir nužingsniavo atgal prie Vajato, 
kur laukdamas jis rymojo atsišliejęs į savo 
patrulių automobilį. Tesai pasirodė, kad su 
savo rusva šerifo uniforma jis atrodo išties 
puikiai, o tai buvo visai neblogai. 

— Vakarienė, — pareiškė jis. — Tu 
vaišini. 

— Galėsiu išsirinkt restoraną? 

— Neprieštarauju. 

— Noriu apsiauti aukštakulnius. Gal užs- 
isegsiu sijoną. 

— Po velnių, aš už tai primokėčiau. 

— Ne, už vakarienę moku aš. Tikiuosi, 
kad tu apsivilksi švarką. Gal net pasiriši 
kaklaraištį. 

— Tikrai avėsi aukštakulnius?  — 
neatlyžo jis. 

— Taip. 

— Sutarta. 

Jiedu sutelkė dėmesį į prieblandos ap- 
gaubtą Ketrinos namą už kelių kvartalų. 
Penkios ryto. Greitai auš. Anksti į darbą 
išvykstančių gyventojų namuose jau žiebėsi 
šviesos. Ne pats tinkamiausias metas 
slapstytis. 

— Kaip nori imtis šio reikalo? — pak- 
lausė ji. 

— Neturim orderio. 

— Tai tavo bėda, o ne mano. Masačuset- 
sas nėra tavo jurisdikcija. 

— Tu teisi, reikėtų pasikviesti 
pastiprinimą. 

Tesa pervėrė jį žvilgsniu. 

— Arba, — atšovė jis, — galėčiau tiesiog 
užmerkti akis, o jei laukujės durys netyčia 
atsivertų, turėčiau pretekstą susirūpinti dėl 
namo gyventojų saugumo... 

— Tokiu atveju kaip dorovingas teisė- 
saugos atstovas, be abejo, turėtum ištirti 
padėtį. 

— Be abejo. 

— Trys minutės, — tarė Tesa ir nuėjo. 

Nueidama ji jautė į nugarą įbestą žvilgs- 
nį. Bet jis nereiškė nieko bloga. Greičiau 
kėlė šiltą, svaiginantį jausmą, žadantį 
šviesią ateitį. 

Tesa apžiūrėjo namą. Priekinės durys 
buvo užrakintos skląstimi ir grandinėle. 
Tam sugaištų per daug laiko. Ji atkreipė 

dėmesį į galinio kiemo duris. Senesnė, 
įleistinė raktu rakinama spyna, kurią 
galiausiai per penkias minutes įveikė jos vis 
gerėjantys spynų atrakinimo įgūdžiai. 

Žengdama pirmąjį žingsnį virtuvėn, kur- 
ios langai žvelgė į galinį sodą, jau alsavo. 
Dangus švito. Šešėliai sklaidėsi. Dienos 
šviesa pavojingai artėjo. 

Ji perėjo pusę kambario, iškloto besi- 


lupančiomis laminuotomis grindų 
plokštėmis. 

Tada virš galvos išgirdo, kaip sugir- 
gždėjo grindų lenta. 


Jei ten buvo Keitės Čapman miegamasis, 
ji tikrai jau nemiegojo. Greičiausiai 
nemiegojo ir Džastinas. Patyręs šaulys, be- 
sistengiantis išsaugoti vienuolika milijonų 
dolerių... 

Tesa ėmė judėti apdairiau, tikrino kiek- 
vieną seną, girgždančią grindų lentą... 

Ji priėjo priekines duris pagrindinės 
laiptinės apačioje. Viršuje pasigirdo tualete 
nuleidžiamo vandens garsas. Koridoriumi 
nutipenantys žingsniai. 

Nesileisk žemyn, nesileisk žemyn, 
nesileisk... 

Tesa švelniai atkabino grandinėlę. Atsar- 
giai pasuko spynos sklastį. Belieka pasukti 
rankeną... 

Priekinės durys atsidarė 
suaimanuodamos. Aiškiai, garsiai. Tada 
virš jos stojo tyla. Nepalanki tyla. Klausanti 
tyla. Džastinas arba Ketrina, o gal ir abu 
suprato, kad kažkas atvyko. 

Tarpduryje pasirodė Vajatas. Jis judėjo 
atsargiai, vyras artinosi pasisukęs šonu, 
kad į jį būtų kuo sunkiau nusitaikyti. Tesa 
priglaudė sau prie lūpų pirštą, tada parodė 
į lubas. Atrodė, jis suprato užuominą, tyliai 
įslinko pro duris ir prisigretino prie Tesos 
laiptinės apačioje. 

— Manau, kad jie žino, — patyliukais 
sumurmėjo ji. — Yra kitų išėjimų? 

— Avarinės kopėčios, — pašnibždomis 
atsakė Vajatas. — Antrame ir trečiame 
aukšte. Gali būti, kad aš patepiau skersini- 
us alyva. Bet aš tau to nesakiau. 

Tesai tai padarė įspūdį. Naudinga gudry- 
bė ateičiai. 

— Mums reikia paskubėti, — sumurmėjo 
ji. 

— O Krisas Lopesas kartais liko gyvas ne 
dėl tavo ankstesnio apsilankymo? 

Ji linktelėjo. 

— Tada sakyčiau, kad jis tau skolingas. 
Vis dėlto Ketrina jo dukterėčia. 

Tesa suprato. Lopesas buvo jai skolin- 
gas. Ji surinko numerį ir po minutės laipt- 
inės apačioje jos laikomo telefono gar- 
siakalbyje užgriaudėjo Kriso Lopeso balsas. 

— Keite. Žinau, kad nemiegi. Baik nesą- 
mones ir nešk savo subinę čia. Ką tik 

sužinojau, kas atsitiko Džastinui. Bet kurią 
akimirką farai bus čia, mums reikia susit- 
arti, ką sakysime. Paskubėk. Aš jau ir taip 
ilgai laukiu... 


Visiška tyla. 
— Keite, aš nejuokauju. Jei nenori kal- 
bėtis — viskas baigta. Aš nusiplaunu 


rankas. Kai policija atvažiuos, viską jiems 
papasakosiu. Taip, mano dukterėčia 
miegojo su mano viršininku. Taip, ji norėjo, 
kad jo šeima dingtų. Tiesą sakant, pats 
girdėjau, kaip ji kelis kartus pasakė, kad jei 
tik jos gautų galą... 

Staiga iš viršaus pasigirdo moters balsas. 

— Dėde Krisai? 

— Tai ne! 

— Tavo balsas keistai skamba. 

— Rėkiu iš namo apačios, po velnių. 
Užsimesk ką nors ir leiskis žemyn. 

Tesa išgirdo grindų bildesį ir tylų, ne- 
suprantamą murmėjimą. Ji sulaikė kvapą. 

Tada prisivertė lėtai vėl įkvėpti, švelniai 
suėmė ginklą. 

Sugirgždėjo pirmoji grindų lenta. 

— Dėde Krisai? 

Tesa šiek tiek patraukė savo telefoną, 
davė ženklą Lopesui. 

—  Virtuvėj' — šūktelėjo jis per 
garsiakalbį. 

Suaimanavo kitas laiptelis. Tesa su Va- 
jatu pasislinko atgal į laiptų aikštelės 
prieblandą. 

Po kelių akimirkų pasirodė Ketrina Čap- 
man. Ji vilkėjo nebe pižama, buvo apsiren- 
gusi džinsais ir stilinga tamsiai mėlyna 
palaidine. Taip apsirengus, šovė Tesai į 
galvą, tinka lipti į lėktuvą. 

Mergina pasisuko virtuvės pusėn, o tada 
lyg niekur nieko Vajatas žengė žingsnį, del- 
nu užspaudė jai burną ir nusitempė atgal. 

Ketrinos veidas išblyško, akys išsiplėtė 
lyg lėkštelės. Ji pastebėjo Tesą ir, užuot 

nusiraminusi, ėmė dar smarkiau priešintis. 
Tai išdavė Tesai keletą dalykų, pavyzdžiui, 
kad Ketrina ją akivaizdžiai laiko savo prieše 
ir dėl to per pirmąjį judviejų pokalbį ji 
greičiausiai melavo susirietusi. 

— Jis viršuje, ar ne? — sumurmėjo Tesa. 

Ketrina pamėgino papurtyti galvą, bet 
kieta Vajato ranka neleido jos pajudinti. 

— Jis tau pasakė, kad tave išsiveš. Kad 
turi atsidėjęs pinigų. 

Ketrina nemėgino atsakyti, tik nuraudo. 

— Bent trumpam pamiršk, kad tas vyras 
išdavė savo žmoną. Jis taip pat išdavė savo 
vienintelį vaiką. Su tokiu vaikinu nori 
pabėgti? 

Ketrinos žvilgsnis paklaiko, o tai Tesa 
palaikė teigiamu atsakymu. 

Akivaizdu, kad ši moteris nesuteiks 
jokios pagalbos. Dėl to Tesa ėmėsi atsar- 
ginio plano. Ji išsižiojo ir kaip įmanydama 
suriko: 

— Ne, Mikai! Nemušk! Mikai, aš 
nežinau, kur jis! Ne, ne, ne! Mikai! 

Pasigirdo sunkūs ir spartūs žingsniai. 
Džastinas Denbis sureagavo į piktadario 
samdinio vardą ir ėmėsi veiksmų. Nu- 
bildėjo laiptais žemyn. Įsuko į vestibiulį, 
prie šono laikydamas pistoletą, susilenkęs 
įslinko pro atidarytas duris. 

Tesa stebėjo, kaip vyro žvilgsnis šokinėja 
nuo durų iki nelaisvėn paimtos Ketrinos ir 
iki jos pačios, jau nutaikiusios ginklą jam į 
galvą. 

— Džastinai Denbi, — pareiškė ji. — 
Mesk ginklą. Tu suimtas. 


Džastinas Denbis neskubėjo mesti gink- 
lo. Toks vyras negalėtų pasielgti kitaip. Jis 
toliau stovėjo susirietęs, vertino padėtį, o 
žvilgsnis vis šokčiojo į praviras duris. 

— Mes žinome, ką tu padarei, — pasakė 
Tesa, tvirtai nutaikiusi ginklą. Stovėdama 
taip arti, ji turėjo marias laiko. — Beje, aš 
nieko neišsigalvojau. Mikas iš tikrųjų vakar 
sugrįžo. Jis užpuolė tavo žmoną ir dukrą. 

Džastinas išsitiesė, galiausiai sutelkdam- 
as visą dėmesį į ją. 

— Ką? Ešlina sveika? Libė sveika? 
Sakiau jiems, kad pagal susitarimą... 

— Tavo žmonos ir vaiko skriausti neg- 
alima, — užbaigė jo sakinį Tesa. 

Už jos sujudo Vajatas, surakino Ketrinai 
už nugaros rankas. 

— Toks buvo jūsų susitarimas, ar ne? Tu 
pasamdei vyrus, aiškiai jiems nurodęs 
neskriausti tavo žmonos ir dukros. Bet tave 
mušti jie galėjo. Už devynių milijonų 
užstatą netgi privalėjo. Taip jiems atsily- 
ginai, tiesa? Kaip buvo žadėta, jie gavo bent 
dalį užstato. Tokiu būdu tau vis vien 
nereikėjo dalytis savo vienuolika milijonų. 

Džastinas Denbis vilkėjo išeiginius džin- 
sus, susagstomus marškinius, avėjo odinius 
batus — taip pat buvo pasirengęs skrydžiui. 

— Ešlina ir Libė sveikos? — paklausė jis. 

— Jos įbaugintos.  Psichologiškai 
traumuotos. Rimtai, kuo, po velnių, man- 
aisi esąs, kad dabar taip jomis susirūpinai? 
Per tave joms teko tiek daug iškęsti. 

— Jų neturėjo mušti, — užsispyręs atrėžė 
jis. 

Vajatas nustūmė surakintą Ketriną į šalį. 

— Šešiolika metų, — tarė jis. — Šešiolika 
metų grobstei iš savo įmonės. 

— Nejuokaukit, — ištarė Džastinas, bet 
jis į juos nebežiūrėjo, vyro žvilgsnis vėl 
nukrypo į praviras duris. — Iš savęs vogti 
neįmanoma. 

— Įmanoma, — pataisė jį Tesa, tvirčiau 
suspausdama ginklą. — Nes viskas, ką dėjai 
į savo asmenines sąskaitas, galėjo atitekti 
tavo žmonai, kuri galiausiai būtų sužinojusi 

apie tavo romanus ir pareikalavusi skyrybų. 
Kita vertus, pinigų srautus galėjai nukreipti 
į fiktyvias sąskaitas, apie kurias niekas 
nežinojo. Po šešiolikos metų turėjai vienuo- 
lika milijonų, skęstantį verslą ir išduotą 
žmoną. Ko gero, tada nebuvo pernelyg 
sudėtinga apsispręsti. Geriau pasitraukti, 
kol esi ant bangos. 

Džastinas toliau tylėjo. Jis netgi 
nežiūrėjo Ketrinai Čapman į akis. Tik 
atkakliai slinko atidarytų durų link. 

— Kada tavo skrydis? — paklausė Tesa. 

Jis krūptelėjo. 

— Mes suėmėme tavo merginą. Keliausi 
be jos? 

Jis galop pažvelgė į Ketriną. Vajatas te- 
belaikė užspaudęs jai burną. Džastinas 
nevalingai suinkštė. 

— Taip, štai koks tavo vaikinas, — pa- 
sakė jai Tesa. — Vyras, pasamdęs savo 

pagrobėjus, suvaidinęs savo mirtį ir palikęs 
savo šeimą. Na, bet gali jį pasiimti. 

Vajatas, stovėjęs greta jos, tarė: 

— Mikas negyvas. Jį nušovė tavo žmona. 

Džastinas išpūtė akis. Jis atrodė 
apstulbęs. 

— Bet tavo dukrai nustatytas stiprus 
smegenų sutrenkimas, — netilo Tesa. — Jai 
reikia tavęs. Tiesą sakant, būtent tavo 
stebuklingas prisikėlimas iš kapo gali 
padėti merginai greičiau pasveikti. 

Buvo labai įdomu stebėti persikreipusį 
Džastino Denbio veidą, agonijos kupiną 
žvilgsnį. Akivaizdžią vidinę kovą. Būti greta 
dievinamos dukters, bet kartu atsakyti už 
gyvenime padarytas klaidas. Arba dingti. 
Paprasčiausiai dingti. Jokios atsakomybės 
ir įsipareigojimų, laisvas žmogus su vienuo- 
lika milijonų dolerių kišenėje. 

Jis pažiūrėjo į Tesą. 

Tada pažvelgė į Ketriną, tylinčią, tik iš 
gerklės gilumos skleidžiančią maldaujantį 
inkštimą. 

O tada... 

Džastinas Denbis spruko durų link. Per- 
šoko per slenkstį. Išbėgo į terasą. Tesa 
riktelėjo jo vardą, nusitaikė, bet nešovė, nes 
negalėjo prisiversti šauti žmogui į nugarą. 
Vajatas nubloškė Ketriną į šalį, ketindamas 
vytis bėglį. 

Kaip tik tada tolumoje sugriaudėjo 
graižtvinis šautuvas. Išgirdusi šūvį, Tesa in- 
stinktyviai krito ant grindų, greta jos pasit- 
iesė Vajatas, ir abu pamatė, kaip terasoje 
išsitaško Džastino Denbio galva. 

Vieną akimirką jis čia, kitą jo jau nebėra. 

Džastino kūnas sukniubo. 

Ketrina ėmė klykti. 

Antro šūvio nebuvo. Taip pat ir trečiojo. 
Užduotį atliko pirmasis. 

Praėjus visai amžinybei, Tesa virpėdama 
pakilo ant kojų. Vajatas atsistojo šalia. 
Jiedu žiūrėjo į Džastino kūną, tysantį be 
gyvybės ženklų. 
Vajatas tarė: 
— Sakiau, kad tarp samdomų smogikų 
pasitaiko ir turinčių gerą galvą. 


Jie paskambino specialiajai agentei 
Adams. Suteikė federalinei agentei progą 
parodyti, ką moka, nes nė vienas iš jųdviejų 
neturėjo įgaliojimų. Be to, tai reiškė, kad 
Adams teks tvarkyti visą dokumentaciją. 
Ketriną išvežė vis dar klykiančią. Dėl 
patirto šoko greičiausiai ją nugabeno į ar- 
timiausios ligoninės priimamąjį. 

Tuo tarpų uniformuoti pareigūnai 
šukavo rajoną. Ant stogo, už dviejų namų 
kitapus gatvės, jie aptiko šautuvą ir vieną 
žalvarinę tūtelę. Šautuvo serijos numeris 

buvo nubrūžintas. Nuo tūtelės nuvalyti 
pirštų atspaudai. 

— Profesionalo darbas, — pareiškė 
Nikolė, kas ir taip buvo akivaizdu. 

— Negyvėliai neišduoda paslapčių, — 
priminė Vajatas. 

— Vienas iš pagrobėjų? 

— Gali suimti Džastiną, jis pasirengęs 
kalbėti, — gūžtelėdama pasiūlė Tesa. — 
Dauguma profesionalių susitarimų turi 
konfidencialumo apsaugos sąlygą. 
Sakykime, Džastinui buvo iškilęs pavojus ją 
pažeisti. 

— Jūs ką nors matėte? — paklausė 
Adams. 

— Ne, — atvirai atsakė jie. 

Nikolė atsiduso ir grįžusi į savo auto- 
mobilį pranešė apie ieškomo žmogaus žūtį. 
Kadangi Vajato ir Tesos pagalbos 
nebereikėjo, jiedu galiausiai pasišalino; Va- 
jatas palydėjo ją iki automobilio. 

— Manau, Libė su Ešlina dabar bus 
saugios? 

— Na, pats pagalvok. Jeigu Džastinas 
buvo čia, kai Mikas užpuolė jo šeimą... 

Vajatas linktelėjo. 

— Man galvoje sukasi panašios mintys. 
Vienas iš samdomų smogikų, galbūt jų va- 
das, pašalino savo vyruką. 

— Įdomi profesija. Labai griežtos darbo 
sąlygos. Tačiau šis vyrukas galiausiai paliko 
Libę ir Ešliną ramybėje. Taigi, tikėkimės, 
dulkės nusės, ir jos galės pradėti gyvenimą 
iš naujo. 

— Tai tuo dabar ir užsiimi? — pas- 
iteiravo jis. 

Tesa atsakė jam kaip įmanydama 
atviriau: 

— Stengiuosi, bet ne visada pavyksta. 

Jiedu priėjo prie leksuso. 

— Ką gi, — tarstelėjo Vajatas. 

— Ką gi, — pakartojo ji. 

— Kebli padėtis. Pagal susitarimą tu 
skolinga man vakarienę, bet aš vis vien 
trokštu pakviesti tave į pasimatymą. 

— Su mano dukra negali susitikti, — 
rimtai perspėjo Tesa. — Nė akimirkai. 

— Net nesitikėčiau. 

— Neprisileidžiu žmonių per arti. 

— Pastebėjau. O man patinka medis. 
Kartais užsidegu ką nors sumeistrauti. 
Tiesiog pasimėgauti veikla. 

Ji linktelėjo. 

— Aš puikiai atrodau su aukštakulniais. 

— Rimtai? Nes man sakė, kad prit- 
renkiamai atrodau su švarku ir 
kaklaraiščiu. 

— Jokio kaklaraiščio. Tik švarkas. 

Vajato žvilgsnis sušvelnėjo. 

— Bet vis vien avėsi aukštakulniais? 

— Vis vien. 

— Penktadienio vakarą? 

— Kitą penktadienį. Man reikia praleisti 
šiek tiek laiko su Sofi. 

— Suprantama. 

Vajatas pasilenkė į priekį. Jai nesitikint 
sugebėjo pašnibždėti į ausį: 

— Ateik palaidais plaukais. 

Tada jis apsisuko ir išsyk patraukė gatve. 
Tesa dar pastovėjo akimirką, jos veide lėtai 
nušvito šypsnys. Ji susimąstė apie šeimas, 
senas ir naujas, taip pat likusius gyvus, 
anuomet ir dabar. 

Tada įlipo į leksusą ir nuvažiavo namo 
pas dukrą. 

Štai, ką aš žinau: 

Prieš šešiolika metų mano vyras pradėjo 
siurbti lėšas iš savo įmonės. Ne šiaip į 
slaptą sąskaitą, o į Skubaus pabėgimo 
sąskaitą. Federaliniai finansų žinovai 
mano, kad savo apskaitos dokumentuose 
jis įrašė dešimtis fiktyvių pardavėjų, kurių 
patikimumą pats patvirtino, ir tokiu būdu 
sukaupė kiek daugiau nei trylika milijonų 
dolerių. 

Remiantis elektroninio pašto laiškais, 
pabėgimo planą jis pradėjo rengti dar 
birželį, praėjus daugmaž penkioms di- 
enoms po to, kai sužinojau apie jo romaną. 
Kai rugpjūtį Ruta Čan pastebėjo lėšų grob- 
stymą, tai jau nebeturėjo jokios reikšmės. 

Džastino pabėgimo planas buvo jau beveik 
baigtas. Be abejo, Rutą išsiuntė į Bahamas 
tik tam, kad jos nebūtų mieste, kai prasidės 
pagrindiniai įvykiai. Žinoma, jau buvo 
įsigijęs padirbtą pasą, išduotą Tristano 
Džonsono vardu ir vėliau aptiktą jo 
drabužiuose. Šiuo vardu jis įsigijo ir lėk- 
tuvo bilietą į Dominikos Respubliką bei at- 
sidarė naują banko sąskaitą, į kurią greiči- 
ausiai ketino pervesti didžiąją dalį nelegalių 
pajamų. 

Tas lėšas dar reikia surasti, gal jos dar 
saugomos kitame banke, kitu slapyvardžiu 
atidarytoje sąskaitoje, — šią mįslę bando 
įminti finansinių nusikaltimų ekspertai. 

Galiausiai Didysis pabėgimas: mano 
vyras pasamdė tris profesionalus, kuriems 
liepė pagrobti jo paties šeimą. Pats pasakė 
jiems savo namų apsaugos kodą (tą pačią 
dieną, kai aš aptikau Ketrinos Čapman 
žinutes  Džastino mobiliajame: Polis, 

pagrindinis Džastino patarėjas saugumo 
klausimais, tai nustatė, tikrindamas sis- 
temą). Tada Džastinas pateikė visą inform- 
aciją, kurios vyrams galėjo prireikti, kad 
sėkmingai užpultų mus namuose ir surastų 
saugią vietą įkalinti. 

Jis davė nurodymus: jie negalėjo žaloti 
jo žmonos ir dukros. Ir, pasirodo, suteikė 
leidimą jį patį kratyti elektrošoku ir daužyti 
kaip kriaušę. Vis dėlto pagrobimas turėjo 
atrodyti tikroviškas, kad Džastino mirtis 
atrodytų įtikinama, ką ir kalbėti apie tai, 
jog šitai buvo būtina draudimo bendrovei, 
kuri privalėtų sukrapštyti devynis milijonus 
dolerių išpirkai. Denbio statybos įmonė 
tiek pinigų neturėjo, o pats Džastinas nieku 
gyvu nebūtų dalijęsis savo sukauptais 
turtais. 

Z ir jo komanda atliko savo darbą kuo 
puikiausiai. Bet, mano manymu, kaip dabar 
prisimenu, Z vis labiau erzino tai, kad jam 

tenka dirbti vyrui, kurio viena pagrindinių 
plano dalių buvo mažų mažiausiai įbauginti 
nieko neįtariančią žmoną ir dukrą. Dėl to Z 
veide taip dažnai pastebėdavau nuoširdžią 
neapykantą. 

Galbūt dėl to Zir (arba) Radaras nužudė 
mano vyrą? Abejoju. Manau, jei Z iš tiesų 
troško Džastino mirties, būtų tai padaręs 
akis į akį paskutinėmis įkalinimo akimirko- 
mis. Be to, man Z visada atrodė kaip profe- 
sionalas: vyrukas, galintis atlikti užduotį, 
nepaisydamas savo požiūrio į užsakovą. 
Manau, greičiausiai prižiūrėti Džastiną 
buvo pavesta Radarui, kad nekiltų abejonų, 
jog jis saugiai išvyko iš miesto; 0 Z ėmėsi 
sekti Miką. Kad, kaip sakoma, būtų užrišti 
visi galai. Kai Mikas mane užpuolė, Z 
pasirūpino, kad būtų pašalintas nepatiki- 
mas bendrininkas. O kai Džastiną pričiupo 
policija, Radaras pasistengė pašalinti 
nepatikimą užsakovą. Kaip sakė Džastinas, 

jie turėjo devynis milijonus priežasčių 
pabėgti nepalikdami pėdsakų, taip jie ir 
padarė. 

Pagal Miko pirštų atspaudus buvo 
nustatyta, kad jis yra Maiklas Berdslis, 
buvęs jūrų pėstininkas, prieš penkerius 
metus pašalintas iš kariuomenės už 
nederamą elgesį, įgijęs „privataus sekt- 
oriaus“ darbuotojo reputaciją. Kurį laiką 
FTB agentai lankėsi pas mudvi su Ešlina 
kone kasdien ir rodė žinomų Miko 
bendrininkų nuotraukas, vildamiesi, kad 
nuotraukų šūsnyje mums pavyks atpažinti 
Z ir Radarą. Kol kas mes neatpažinome nė 
vieno vyro nuotraukose. Ir kol kas policijai 
nepavyko aptikti nei elektroninių laiškų, 
nei jokių kitų Džastino ir Z bendravimo 
pėdsakų. 

Be abejo, Z buvo labai atsargus. 
Turėdama omeny, kad jis galiausiai išgel- 
bėjo man gyvybę, aš nesiveržiau pateikti 

informacijos, kuri padėtų jį sugauti. Ešlina 
žino, kas nutiko tą naktį, ir man pritaria. 
Taigi, mes užsiimame savo reikalais ir 
nesikišame į policijos darbus. Abejoju, ar 
jie kada nors sugaus Z arba Radarą. Tačiau 
taip pat abejoju, ar jie dar kada nors kišis į 
mūsų gyvenimą. Jie atliko darbą ir išvyko. 
Galbūt vieną dieną ir mes padarysime taip 


pat. 
Ilgiuosi savo vyro. Galbūt tai 
iškrypėliška. Tačiau neįmanoma 


nepasigesti vyro, kurį mylėjai beveik 
dvidešimt metų. Taip, aš buvau pasirašiusi 
priešvedybinę sutartį, pagal kurią atsi- 
sakiau visų pretenzijų į Denbio statybos 
įmonę, bet gaučiau pusę mūsų asmeninio 
turto. O Džastinas visą mūsų asmeninį 
turtą įsigijo įmonės vardu, tad, jei būčiau 
nusprendusi skirtis, nebūčiau gavusi nė 
skatiko. 

Jis buvo man neištikimas. Tiek fiziškai, 
tiek emociškai, netgi finansiškai. Bet šiuo 
atžvilgiu negaliu jaustis išskirtinė, nes, 
pasirodo, Džastinas apgaudinėjo visus. Vo- 
gė iš savos įmonės, nemokėjo savo darbuo- 
tojams. Jis savotiškai mėgino tai kompen- 
suoti pakilimo laikotarpiu išmokėdamas 
priedus, bet vis vien... Iš įmonės biudžeto 
Džastinas išgrobstė trylika milijonų doler- 
ių, neleido įsigyti įmonės akcijų netgi ar- 
timiausiems ir ištikimiausiems darbuoto- 
jams, podraug dėdamasis šauniu vyruku ir 
rūpestingu viršininku. 

Galiausiai, manau, buvo du Džastinai. 
Vieną jų aš branginau kaip savo vyrą. Jį 
Ešlina mylėjo kaip savo tėvą. Kaip savo 
vadovą jį gerbė visa komanda. 

Bet buvo ir kitas Džastinas, kuris vogė iš 
mūsų visų ir kurpė sudėtingą planą, kaip 
visiems laikams nuo mūsų pabėgti. Dėl to, 
kad trylika milijonų dolerių jam 

akivaizdžiai rūpėjo labiau nei meilė šeimai 
ir pagarba įmonei. 

Pastarojo Džastino aš nesuprantu. 
Negaliu įsivaizduoti, kas galėtų pastūmėti 
daug pasiekusį žmogų branginti pinigus la- 
biau nei savo šeimą ir draugus. Galiu tik 
spėti, kad jis tiesiog troško laisvės. Ne 
daugiau atsakomybės, sprendimų ar įsi- 
pareigojimų. Tačiau kiek ironiška, kad mes 
galėjome jam tuo padėti. Džastinas galėjo 
parduoti įmonę savo valdybos komandai. 
Jis galėjo pabėgti į Bora Bora su Ešlina ir 
manimi. Mes būtume išvykusios. Taip sti- 
priai jį mylėjome. Bent jau manėme, kad 
mylime. 

Šito mudvi su Ešlina niekaip nesuge- 
bame suvokti. Mūsų pažinotas Džastinas 
turėjo tvirtas vertybes ir niekada nenuvil- 
davo. Tačiau vyras, kuris išduoda šeimą, 
griebiasi kraštutinių veiksmų pagrobti ir 

įbauginti savo žmoną bei dukterį vien tam, 
kad pats galėtų gudriai pasprukti... 

Ar jis kada nors būtų atsigręžęs atgal? 
Pasiilgęs mūsų? Mūsų gedėjęs? 

Nes mes jo gedime. Kitaip negalime. 
Gedime žmogaus, kurį pažinojome, tėvo, 
kuris išmokė Ešliną naudotis belaidžiu 
gręžtuvu, sutuoktinio, kuris apsikabindavo 
mane naktį. Vyro, kuris, kaip mes manėme, 
mirė už Mus. 

Nes mes tikėjome tuo vyru. Ir vis dar jo 
ilgimės. 

Apygardos prokuroras pateikė kaltinim- 
us Krisui Lopesui. Jis dėl visko prisipažino, 
kad teisme netektų kentėti mano dukrai. 
Įdomu, ar dėl to jis jaučiasi kilniau. Lope- 
sas suvedžiojo pažeidžiamą penkiolikmetę, 
bet šis jo poelgis kažkokiu būdų atitaiso jo 
nusižengimą. 

Nesikalbėjau su juo. Tiesą sakant, 
neturiu ką jam pasakyti. 

Pastaruoju metu stengiuosi susitvarkyti 
su savimi. Nesvarbu, ar mano vyras buvo 
melagis, ar ne, aš mėginu tesėti pažadą: at- 
sisakyti skausmą malšinančių vaistų ir 
padėti dukrai. Dabar dirbu su toksikologu, 
vietoje  hidrokodono pradėjau vartoti 
metadoną, po truputį mažinu ir pastarojo 
dozes. Apvedžiojau Ešliną po visą namą. 
Parodžiau jai visas slėptuves ir mudvi 
iškraustėme iš jų tabletes, kurias atidavėme 
mano gydytojui. 

Negalėčiau pasakyti, kad buvo lengva. 
Nuolat sapnuoju apelsinus. Pabundu su 
gimtadienio torto skoniu burnoje ir jaučiu 
nepakeliamą kaltės sunkumą. Norėjau iš- 
saugoti savo šeimą. Netgi sužinojusi apie 
Džastino romaną, netgi prarijusi pirmąją 
tabletę, vis vien maniau, kad mums kaip 
nors pavyks. Kad susiimsime, viską 
pamiršime ir gyvensime toliau. Džastinas, 
Ešlina ir aš prieš visą pasaulį. 

Dabar lankausi pas puikų psichiatrą, 
kuris užduoda klausimus. Pavyzdžiui, 
kodėl? Kodėl mūsų šeima turėjo išlikti ne- 
subyrėjusi? Dėl to, kad buvome labai 
laimingi? Labai mylėjome vienas kitą? Taip 
smarkiai rūpinomės vieni kitais? 

Ne vienas Džastinas turėjo sunkumų. Aš 
tapau priklausoma nuo vaistų, o mano pen- 
kiolikmetė dukra miegojo su keturias- 
dešimtmečiu vyru. Galbūt, tik galbūt mums 
trims nesisekė gyventi drauge. 

Ir galbūt dabar mudvi likusios gyvos 
sugyvensime geriau. 

Mes su Ešlina vėl pradėjome kalbėtis: 
dalijamės ne tik skausmu, bet ir savo 
bundančiomis viltimis bei svajonėmis. 
Mano dukra oficialiai tapo turtinga moter- 
imi. Tęsdamas tėvo tradiciją, Džastinas visą 
įmonę paliko dukrai, jos vardu. Tai reiškia, 
kad nuo šiol Ešlina valdo vieną didžiausių 

statybos įmonių šalyje, o kur dar du namai 
ir puiki automobilių kolekcija. 

Ji to nenori. Tariamės su Anita Benet ir 
Ruta Čan pateikti Denbio statybos įmonės 
darbuotojams pasiūlymą įsigyti penkias- 
dešimt vieną procentą bendrovės akcijų. 
Ešlina taip pat norėtų atsisakyti ir mūsų 
namo Bostone. 

Abi sutariame, kad jis per didelis ir per- 
nelyg persmelktas širdgėla. 

Mums patiktų išvykti iš Bostono, galbūt 
patraukti į vakarus, į Sietlą ar Portlandą. 
Įsigytume žavų amerikietiško stiliaus vien- 
aaukštį, galbūt su atskiru garažu, kurį 
galėtume paversti studija. Galėčiau kurti 
papuošalus. Ešlina norėtų žiesti iš molio. 

Galėtume kuriam laikui įsikurti. Turėti 
mažiau. Veikti mažiau. 

Atrasti daugiau. 

Man patinka manyti, kad būdama 
turtinga moteris, pirmąsyk gyvenime galiu 

elgtis taip, kaip pati noriu. O tas raštelis, 
kurį Z perdavė įpareigotas Radaro? Jame 
buvo Džastino vardu atidarytos užjūrio 
banko sąskaitos numeris. Džastinas 
naudojo tris slaptažodžius. Šįkart man 
pakako vos dviejų bandymų, kad atspėčiau 
teisingąjį. Tada aš elektroniniu būdu per- 
vedžiau visus dvylika milijonų aštuonis 
šimtus tūkstančių dolerių į naują fondą, 
pavadintą mano ekspromtu sukurtos 
įmonės vardu. Dar kelios perlaidos šen bei 
ten ir Džastino Skubiajam pabėgimui skirti 
pinigai tapo mano Vienintelės išgyvenusios 
sutuoktinės lėšomis. 

Įsivaizduokite: Džastinas taip stengėsi, 
kad man neliktų nė skatiko, o visi jo pinigai 
atiteko man. 

Įdomu, ar jis vartosi karste. 

Turiu pripažinti, kartais ši mintis mane 
priverčia šypsotis. 

Štai ką aš žinau: 

Skausmas turi skonį. 
Bet viltis — taip pat. 


Autorės pastabos ir padėka 


Visada norėjau pagrobti šeimą. Tai viena 
iš tų idėjų, kurios keletą metų sukasi galvo- 
je ir neduoda ramybės. Tada vieną dieną 
atsirado galimybė pasivaikščioti po ką tik 
pastatytą kalėjimą, kurį mano rašytojos 
protas iš karto pamilo. 

Begalinės susuktos spygliuotos vielos vi- 
jos. Tvirtos neperpjaunamo plieno grotos. 
Siauručiai neperšaunamo stiklo langeliai. 
Detalės, iš kurių sudarytas milžiniškas be- 
sielis pastatas; tolimas žingsnių aidas ir 
užsklendžiamų durų žvangėjimas, nuo kur- 
io man šiaušėsi oda. 

Taip, tai buvo meilė iš pirmo žvilgsnio. 

Todėl visų pirmiausia noriu išreikšti sa- 
vo dėkingumą Michaelui Duffy, 

surengusiam ekskursiją po instituciją, kurią 
padėjo pastatyti jo įmonė. Jis taip pat 
suteikė informacijos apie daugybę neveiki- 
ančių ir užkonservuotų pataisos namų, nes 
jų atidarymo ir išlaikymo lėšos buvo įšaldy- 
tos atėjus finansų krizei. 

Kalėjimas, apie kurį čia kalbu, galiausiai 
buvo atidarytas. O romane aprašomi pa- 
taisos namai yra mano vaizduotės vaisius. 
Pavaikščiojusi po vieną kalėjimą ir prisik- 
lausiusi apie gausybę kitų, aš su malonumu 
ėmiausi rankioti labiausiai man įstrigusias 
detales. Kaip gera būti rašytoja, nes gali 
sukonstruoti bet ką — pakanka vien žodžių. 

Čia noriu pabrėžti, kad bet kokios palik- 
tos klaidos priklauso man ir tik man. 

Rašydama šią knygą nusprendžiau, kad 
atėjo laikas sukurti paprastą ir nuoširdų 
Naujojo Hampšyro  farą. Nebuvau 
įsigilinusi į Naujojo Hampšyro apygardos 
šerifo darbo unikalumą, kol nesusipažinau 

su leitenantu Mikeu Santuccio, kuris 
malonėjo man skirti savo laiko. Jo įžvalgu- 
mas ir kantrybė, su kuria jis atsakinėjo į 
nesibaigiančius klausimus, ne kartą mane 
rimtai išgelbėjo. Dėkoju, leitenante, už 
nuostabų žvilgsnį į kaimo vietovės 
pareigūno kasdienybę, su kuria su- 
sipažinusi pajutau pagarbą policijoje dirb- 
antiems vyrams ir moterims, 
pasirinkusiems taip mano mylimus kalnus. 
Ir vėlgi, bet kokios įsivėlusios klaidos prik- 
lauso man ir tik man. 

Sarah Luke padėjo daugiau sužinoti apie 
priklausomybės problemą. O mano kolega, 
trilerių rašytojas ir vienas mano mėgstami- 
ausių autorių Josephas Finderis 
supažindino su Bak Bėjaus Bostono veiks- 
mu iš vidaus. Ačiū, Joe! 

Sveikinu Michaelą Beardsley, kurį mirči- 
ai nominavo jo žmona Catherine, laimėjusi 
kasmetinį  „Nužudyk draugą,  sužalok 

bičiulį“ konkursą, vykstantį mano tink- 
lalapyje LisaGardner.com. Taip pat 
sveikinu ir Stuartą Blairą, tarptautinio 
konkurso „Nužudyk draugą, sužalok biči- 
ulį“ nugalėtoją, kuris nominavo ką tik savo 
žmona tapusią Lindsay Edmiston — ji 
turėjo tapti viena iš knygos veikėjų. Tačiau 
šiame siužete nenužudoma nė viena moter- 
is (man tai — pirmas kartas!), ir Lindsay 
kilniaširdiškai sutiko tapti Ešlinos geriausia 
drauge.  Nesijaudinkite, apsilankę tink- 
lalapyje, jūs taip pat rasite naują konkursą, 
kurio nugalėtojas pelno literatūrinį įamžin- 
imą. Galbūt 2014-aisiais jums pasiseks lit- 
eratūroje sužaloti svarbų žmogų. 

Kalbant apie meilę, noriu paminėti ir 
Kim  Beals, laimėjusią = kasmetines 
varžytuvės gyvūnų prieglaudoje „Rozzie 
May Animal Alliance“. Dosniai paaukojusi 
Rozzie May prieglaudai, kurioje nebrangiai 
sterilizuojami bei kastruojami šunys ir 

katės, ji garbę perdavė savo patėviui — 
Danieliui J. Coakley. Beals pageidavo, kad 
patėvis būtų pavaizduotas kaip teigiamas 
personažas, nes gyvenime jis taip pat yra 
puikus žmogus. Tikiuosi, abu likote 
patenkinti! 

Būdama gyvūnų mylėtoja, suteikiu 
galimybę vietinei gyvūnų prieglaudai „An- 
imal Rescue League of New Hampshire“, 
kurioje gyvūnai nėra žudomi, rengti auk- 
cioną dėl gyvūno įamžinimo savo romane. 
Šiais metais aukcioną laimėjo Michaelis 
Kline ir Salas Martignetti, kurie paprašė 
knygoje pavaizduoti jų numylėtinį juodos 
spalvos labradorą Dzeusą, mirusį dar ne- 
baigus knygos. Dzeusas buvo iš tų nuosta- 
bių gyvūnų, kurie labiau primena žmogų 
nei šunį. Jo šeimininkai teigė, esą dauguma 
labradorų gali dirbti palaikų sek-liais, 
tačiau Dzeusas būtų lengvai tapęs 


detektyvu. 


971/974 

Galiausiai iš širdies gelmių noriu 
padėkoti savo redaktoriams: Benui Sevierui 
iš „Dutton“ leidyklos ir Vicki Mellor iš 
„Headline“. Kartais rašant knygą mane 
apimdavo  desperacija.  Norėdavau šį 
rankraštį sudeginti arba sudraskyti, arba 
geriau iš pradžių jį sudraskyti, o tada sude- 
ginti. Tačiau mano redaktoriai pasiūlydavo 
puikių įžvalgų, kurios akivaizdžiai pagerino 
tekstą. Puiku. Tiesiog prisiminkime, kad 
kas įvyksta pirmajame juodraštyje, ir pa- 
silieka pirmajame juodraštyje... 

Savaime suprantama, rašytojui 
reikalinga vienatvė, be to, jam ne visada 
pavyksta išsaugoti sveiką protą. Man išties 
pasisekė, kad turiu tokią nuostabią ir 
supratingą šeimą, kuri taikstosi su manimi 
net ir tada, kai prie vakarienės stalo burbu 
sau panosėje, o paskui įsistebeiliju į niekur. 
Be to, turiu puikias drauges: Genną, Sarah, 
Michellę ir Kerry, kurios žino, kada mane 

prajuokinti, o kada paprasčiausiai įpilti dar 
vieną taurę vyno. 

Pagaliau nuoširdžiausia mano padėka 
neregėtai talentingai, neįtikėtinai eleg- 
antiškai, mylimiausiai pasaulyje agentei 
Meg Ruley. Taip, ji iš tikrųjų nuostabi, ir 
labai džiaugiuosi, kad dirbame drauge. 

Aha, ir jei jau manėte, kad nepaminėsiu, 
apsirikote — noriu padėkoti jums, mano 
brangūs skaitytojai, dėl kurių verta tiek 
kankintis. 


Lisa Gardner knygos 


Sugauk mane 


Kita dukra 


